
În memoria tatalui meu, 
David McKeown (1922 — 1995) 


Pentru Beth, 
care face lucrurile suportabile. 


CUVÎNT DE MULȚUMIRE 


Aduc mulţumirile mele călduroase şi neţărmurite, ca întot- 
deauna, echipelor editoriale din Londra şi New York: Patricia 
Parkin şi Mary-Rose Doherty, Karen Solem şi Katie Tso. Brendan 
Munnely a furnizat informaţii atit de precise despre argoul irlan- 
dez şi despre problemele legate de asta, încît aş fi vrut ca toate 
romanele mele să poată avea acţiunea în Irlanda. Mulţumiri, de 
asemenea, şi fratelui meu, David McKeown, pentru ajutorul său 
nelimitat pentru verificarea detaliilor din Belfast, ca şi lui Joan 
McCaig, pentru comentariile şi ideile ei. Pentru munca de 
cercetare în privinţa poliţiei şi a procedurilor utilizate de aceasta 
îi sînt recunoscător, ca întotdeauna, lui Roderick Richards. Soţia 
mea, Beth, și-a făcut destul de mult timp, întrerupîndu-şi scrisul 
pentru a citi şi a corecta manuscrisul, ajutindu-mă să găsesc so- 
luţia pentru depășirea multor obstacole. Nimeni în afară de mine 
nu trebuie să fie învinovăţit pentru rezultatul obținut. 


Belfast 
16 august 199... 


Piaţa Donegall, sfîrşitul zilei: primăria împărţită între soare 
şi umbră, proprietarii închizînd magazinele şi mergînd spre casă, 
vinzătoarele apucind-o spre Gara Centrală. Un vehicul al armatei 
dă alene colţul, îndreptîndu-se spre Chichester Street. Din ghe- 
retă, un soldat înarmat, suspicios, urmăreşte totul nervos. 

Înainte de a demara, Gearóid Lalor urmări vehiculul blindat, 
pînă dispăru din cîmpul său vizual. Pe scaunul de alături, Seamus 
Lenihan cerceta străzile care se goleau. 

Ar fi mers în Bangor în noaptea aceea, de ce nu? Micuţul 
Fergie McErlaine şi gaşca de la St Malachy mergeau la o disco- 
tecă acolo şi s-ar fi dus cu ei, dacă n-ar fi fost telefonul din acea 
dimineaţă. Cei mai mulţi erau teribil de idioţi, dar simţea că nişte 
iarbă şi niscai hlizeală l-ar fi destins. Şi poate-ar fi urcat dumi- 
nică pe Cave Hill cu Noreen. 

— Aş fi putut fi în Bangor noaptea asta, spuse el. 

— Chiar aşa? 

Lenihan nu-şi întoarse capul. 

— Nişte amici de la vechea şcoală merg acolo cu maşina lui 
Fergie. 

— Care Fergie? 

Daădeau colţul, intrînd pe Donegall Street. 

— McErlaine. ÎI ştii, mărunţelul din Eia Street. Bătrin'su ținea 
pescăria din grădinile Duncaim. 

— Aha, ăla! E un fanfaron idiot. 

— Ştiu, dar e în regulă, oricum. Îşi tine gura. 

— Ştie că el ar fi cel împuşcat dacă n-ar face-o. Oricum, ar 
trebui să te ţii departe de el. I-am văzut de cîteva ori, pe el şi pe 
amicii lui, făcînd pe nebunii, cînd erau mangă. Sînt tipul de 
piticanii idioate care sar calul, asta sînt. Fergie al tău se va trezi 
umflat într-o zi şi va începe să vorbească. Pricepi? 

Gearóid privi bordul. 

— N-ar fi fost nimic rău într-o escală la Bangor. O mică 
distracţie. 

— Ar fi o pierdere de timp. Bangor pute. 

— Eşti sărit. Nu e nimic în neregulă acolo. 

— L-au împuţit cînd au construit debarcaderul. Îmi aduc 
aminte cînd puteai să mergi la Bangor cu trenul simbata, să faci 
o baie în bazinul lui Pickie. Cînd terminai, puteai s-o apuci spre 
localul lui Barry. Acolo te distrai pe cinste pentru două lire. Şi 
algele erau bune în zilele alea, nu ca porcăriile pe care ţi le 
servesc azi. Nenorocita de mare e pe jumătate dusă, cu 
căcaturile şi toate alea de le-au aruncat în ea. Dumnezeu știe 
ce mai vine şi din Anglia. N-ajunge că trimit armata, mai în- 
cearcă să ne şi otrăvească. 

-Îi plac algele? 

— Îmi plac, din cînd în cînd, dar n-am mai mîncat de cîțiva 
ani. Poți găsi unele bune în Donaghadee. Dar cînd am fost ul- 
tima oară în Donaghadee? 

Se aflau pe Antrim Street şi se îndreptau spre nord. Seamus 
era superiorul lui Gearóid de mai bine de zece ani. Un om respec- 
tabil, care făcuse pimaie în Long Kesh şi fusese în Castlereagh 
aproape la fel de des pe cît mîncase algele sărate şi uscate pe care 
orice nord-irlandez le asociază cu vacanţele la mare. Iar acum 
era aici, vorbind despre bazinul lui Pickie şi de petrecerile din ti- 
nereţe. „Toate astea îl fac să pară bătrîn“, se gîndi Gearóid. Fra- 
tele său fusese la fel, înainte de a fi împuşcat. Se întrebă cînd 
avusese Seamus timp să facă toate astea. 

EI, unul, nu-şi putea aminti decit Necazurile. Fuseseră armis- 
titii, dar trecuseră fără să lase urme. Iar de cînd se făcuse destul 

de mare, ca să se alăture mişcării, nu mai ştia de nimic altceva. 
Totuşi, nu l-ar fi deranjat din cînd în cînd o escapadă în Bangor, 
în Portrush sau pe undeva pe-acolo. Doar el şi cîţiva băieţi. 

Dar nu mergea la bairam în noaptea asta. 

— Ai vreo idee despre ce e vorba? 

Seamus îşi scutură capul nervos. 

— Ar trebui să ştii că întrebi degeaba. Cum dracu” aş putea 
să ştiu? Mi s-a spus ce ţi s-a spus şi ţie: să fiu la centrul operativ 
la şase şi să aştept ordine. Aşa că asta facem. 

Gearóid dădu din cap a înţelegere. Un voluntar nu pune ni- 
ciodată prea multe întrebări. Asta îi poate face pe ceilalți să se 
întrebe dacă nu eşti cumva vreo cîrtiţă. „Ţine-ţi gura ş-ascultă 
ordinele“ — asta era cheia supravieţuirii în afacerea asta împuţită. 
Dacă poate fi vorba de supravieţuire. Te menţineai în viață cum 
puteai şi cît puteai, asta era toată treaba. Şi dacă reuşeai să te 
menţii curat, fără să-ţi bagi nasul sau s-o dai în bară, îţi făceau 
nişte funeralii pe cinste la Milltown, cu beretă şi mănuși pe si- 
criu, plus o salvă de focuri de armă deasupra mormiîntului. 

Traseră în faţa unei case cu terasă, pe o străduţă din districtul 
New Lodge. Pe un fronton la intrarea pe străduță, se găsea o hartă 
a Irlandei colorată în portocaliu, verde şi alb pe care era pictat un 
mascat înarmat. Dedesubt erau aşezate cuvintele lui Pâdraig 
Pearse: „Irlanda nu va avea pace cît nu va fi liberă“, iar alături, cu 
aceleaşi caractere: „Nebunii, nebunii ni i-au omorît pe fenieni!". 
Era un loc fără capăt, oricum ai fi privit, iar cuvintele de pe pereţi 
şi de pe buzele oamenilor erau trainice. La fel ca şi morţii cu care 
se mîndreau. 

Uşa fusese deschisă dinăuntru, pe cînd se apropiau. Păşiră 
într-un hol îngust, în semiintuneric şi miros de cîmaţi prăjiţi. Colm 
O'Driscoll închise uşa în urma lor. Era încruntat, ca de obicei. 

— V-or urmărit? întrebă mărunţelul. 


l Fenian — membru al mișcării de eliberare a Irlandei din sec. XIX-XX; denu- 
mire adoptată de ła luptătorii legendari din irlanda medievală. (n.tr.) 

Avea un şold sucit, despre care unii spuneau că i se trage de 
la un accident de polo, iar alții, de la o lungă noapte petrecută la 
Castlereagh, pe miinile celor din Divizia Specială. Fusese un atlet 
înainte de asta, jucase cu succes tot felul de competiţii. 

— În nici un caz, răspunse Seamus. Am căscat ochii înconti- 
nuu. Dacă ne-au pus coadă, au fost mai deştepţi ca Scaraoţchi. 

— Tii, păi ăştia de azi chiar sînt! Hai înăuntru, Eugene e 
deja aici. 

Gearóid se gîndi că auzise un poem cîndva, unul lung, în en- 
gleză, pe care Părintele McGiolla, unul dintre profesori, o 
piticanie cu ochelari cît jumătate din faţă, îl citise la şcoală. A 
fost scris de unul Yeatsi, care e îngropat la Sligo. Gearóid nu fu- 
sese niciodată la Sligo, nu pusese piciorul niciodată în sud. Poate 
într-o zi, cînd toate astea se vor fi terminat: 


Am părăsit Irlanda. 

Uriţi şi alungaţi, 

De fragezi mutilaţi. 

Din pintecele mamei port 
Un suflet de fanatic. 


Nu înţelesese poemul prea bine, dar McGiolla vorbise despre 
păcatul urii, iar ceva îşi găsise loc în mintea lui Gearóid. Cuvin- 
tele nu erau ca acelea ale cîntecelor patriotice învăţate de la tatăl 
său, dar aveau o rezonanţă şi un mesaj aparte. Poate că ar trebui 
să meargă la Sligo, să găsească timp să citească şi să mediteze. 
Pînă la nouăsprezece ani n-avusese timp de altceva decit de ură. 

Colm O'Driscoll, aşa cum stătea în picioare, cu pantofii 
Springfield şi cu cămaşa înflorată, nu ar fi fost niciodată potri- 
vit pentru o carte de poezie. Era un dur, unul pe care chiar şi pri- 
etenii s-ar feri să-l supere. Se spune că, înainte de accident, 
mergea în Anglia şi punea bombe în baruri şi în cazărmile ar- 
matei, că poliţiştii de pe ambele maluri ale apei erau turbaţi de 
nerăbdare să-l înhaţe, dar n-avuseseră niciodată o cît de mică 


l Poet irlandez (n.tr.) 

dovadă. Era un om bun totuşi, avea patru prunci minunaţi, cel 
mai mare de nouă ani, cel mai mic de trei. Acum îi creștea 
soră-sa. Nevastă-sa murise, împuşcată de loialiști în urmă cu un 
an; împuşcată în cap, cînd ieşea să cumpere lapte. Acum era în 
cimitirul Militon, cu o piatră funerară cît o uşă de garaj. 

Masa era pusă. Nimic sofisticat: cîmnaţi şi chifle de cartofi, 
plus ceai fierbinte, ca să alunece mai bine mîncarea. Întotdeauna 
se bea ceai din belşug înainte de misiune, ca să te ţină treaz. 

Eugene O'Malley mînca o prăjitură glasată, stînd în colţ, ca 
de obicei, şi bătînd darabana pe picior în ritmul unei muzici au- 
zite numai de el. Cu un an în urmă cîştigase premiul întîi la 
Fleadhi!, el cu un fluier metalic şi Paddy Barne cu chitara. Ciţiva 
ani mai înainte de asta fusese declarat campion la fluier al Irlan- 
dei, în Boyle. 

` — Cum îţi mere, Eugene? Ţi-ai adus fluierul? 

— Tu ce crezi? Dădu din cap spre uşă. E şi garnitură în bucă- 
tărie, dacă vreţi. Încă fierbinte. Verdeţurile au fost proaspete azi. 

— Nu, e în regulă, am mincat ceva în oraş. O ceaşcă de ceai 
ş-un cîrnat mi-s d-ajuns. Îşi umplu o ceaşcă mare cu ceai. 

— Aveam de gind să merg la Bangor în noaptea asta, spuse el. 

— Ai fi fost norocos. 

Uşa se deschise brusc. Era Conor Melaugh, ofițerul care co- 
manda unitatea lor. Imediat după el, o femeie străină pâşi în ca- 
meră. Nici unul nu se mişcă. Femeia era bine îmbrăcată, nu ca 
ceilalţi. Părul roșcat era tuns cu breton. Conor trebuia să aibă o 
scuză bună pentru a o fi adus aici: era o regulă strictă ca mem- 
brii unităţilor să nu aibă niciodată contacte cu străinii prin ofi- 
ţerul comandant. 

— Rămîneţi pe locuri, băieţi, zise Melaugh. Aş vrea să vă pre- 
zint o prietenă de-a mea. Maureen O'Dalaigh. Cred că i-aţi mai 
auzit numele. Nu trebuie să vă zic cine e. Are să vă spună citeva 
vorbe înainte de a trece la treabă. Vreau s-o ascultați cu atenţie. 


l Guinness Fleadh Festival — festival de muzică folclorică irlandeză (n.tr.) 

Gearóid răsuflă şuierind. „Al dracu’ de familiar numele. 
Maureen O'Dalaigh era membră în conducerea Consiliului 
Armatei, printre cei mai mari din mişcare. Ce căuta ea aici, în 
New Lodge, într-o vineri seara?“ 

O'Dalaigh îi mulțumi lui Melaugh. Rămase în picioare 
privindu-i pe fiecare pe rînd. Ştia ce gindesc. Că a fost trimisă de 
cei de la cartierul general să vîneze cîrtițe. Că e un informator în 
vestul Beifastului şi că Maureen O'Dalaigh a fost trimisă să-l 
radă. Era cunoscută şi pentru asta. Pentru că îi arăta cu degetul pe 
trădători şi verifica eliminarea lor. Pentru că-l interoga pe orice 
nenorocit care stîrnise suspiciuni şi scotea adevărul de la el, indi- 
ferent ce ar fi presupus asta. Era mai tare decît bărbaţii. Hainele 
bine croite şi coafura scumpă nu au împiedicat-o niciodată. 

— Vă puteţi relaxa, fură primele ei cuvinte. Nu sînt aici pen- 
tru că aş căuta pe cineva, ci ca să vă dau ordine pentru misiunea 
din noaptea asta. În mod obişnuit, asta ar fi treaba ofițerului co- 
mandant, care-şi primeşte instrucţiunile de la adjutantul brigă- 
zii. Dar asta e o treabă mai importantă şi, pentru motive pe care 
le veţi înţelege imediat, ordinele trebuie să vă parvină direct. 
Acum să începem cu ce-i mai important. Dacă întreabă cineva, 
n-am fost aici în noaptea asta. Nu m-aţi văzut niciodată, nici aici, 
nici altundeva. Nu veţi spune nimic nimănui despre ordinele pe 
care le veţi primi sau despre misiune. Şi nu må refer doar la stră- 
ini, Ci şi la cel mai bun prieten pe care-l aveţi în mişcare şi la fa- 
milie. La cel mai mic semn că aţi suflat ceva, întreaga unitate va 
fi executată. S-a-nţeles? 

Gearóid simţi cum îl trec sudorile. Nici măcar nu le oferea 
şansa de a se retrage. Erau soldaţi care purtau un război, iar re- 
tragerea însemna dezertare. 

— Conor v-a adus armele, sînt într-o maşină, afară. Sint curate 
ca lacrima. Provin dintr-un transport de ieri. Nu e nevoie să ştiţi 
de unde sînt, dar n-aveţi nici o grijă! N-au stat în vreun depozit, 
iar englezii nu s-au apropiat nici la un kilometru ca să le moşească, 

„„Moşitul“ era expresia militară pentru „intoxicarea“ armelor 
ilegale, de obicei prin fixarea unor mici dispozitive de urmărire 
în patul armei. Unităţile speciale sau armata prindeau de veste 
despre un depozit de arme printr-o cîrtiţă, apoi ridicau armele 
pentru „consultaţie“. Se întîmpla des în anii șaptezeci, acum ca- 
zurile erau tot mai rare. Mulţi voluntari îşi pierduseră viaţa de pe 
urma unor trucuri ca ăsta. 

— Maşina a fost săltată acum două ore din faţa unei case de 
pe Stranmillis Street. Proprietarul e în vacanţă, aşa că nu-i va 
duce dorul o săptămînă sau două. Conor are permisul proprieta- 
rului și toate actele. 

O'Dalaigh se opri şi îi privi din nou pe fiecare. „E o neno- 
rocită fără inimă“, îşi spuse Gearóid. Se vedea în ochii ei. Vor- 
bea foarte ciudat, cu accent, dar era mai bine educată decit restul. 
Auzise că e avocată sau cam așa ceva. Se întrebă ce-or gîndi cei- 
lalţi. Se punea la cale ceva măreț, asta era sigur. Isuse, şi-ar fi 
putut fi în Bangor! 

— O să mergeţi în sudul oraşului, la Casa Malone. E la intra- 
rea în parcul Barnett, de lîngă podul Shaw. Conor vă va însoţi şi 
vă va arăta locul. Veţi avea arme de asalt cu lunete de noapte — 
Conor zice că ştiţi cu toţii să le folosiţi. Vă duceţi acolo într-o 
juma” de oră să vedeţi locul cît mai e lumină. Pe urmă vă întoar- 
ceţi şi aşteptaţi să se întunece bine. Dar vreau să fiţi pe poziţii la 
unsprezece, nici un minut mai tirziu. Dacă vă reţine ceva şi nu 
puteţi ajunge pină la unsprezece, abandonaţi misiunea. E clar? În 
regulă! La douăsprezece veţi auzi o patrulă a armatei coborînd pe 
Malone Street. O patrulă de coastă, fără alte întăriri. Într-o altă 
maşină vor fi patru civili. Ei sînt ţintele voastre. Cum coboară, 
deschideţi focul. Nu vă grăbiţi, scopul este să-i omoriţi. 

Continuă instructajul vorbind rar, ca să se asigure că au înţe- 
les. Nici unul, nici chiar ea, nu mai fusese trimis vreodată într-o mi- 
siune atît de importantă, aşa că era esenţial să nu aibă vreo scăpare. 

— Acum, zise ea, pregătindu-se să încheie, vreau să ascultați 
cu atenţie. După evenimentele din noaptea asta, dacă rămineţi în 

Belfast, sinteţi morţi. Trebuie să dispăreţi. Cel puţin un an ni- 
meni să nu vadă picior de-al vostru pe-aici. Veţi fi trecuţi peste 
graniţă la noapte. Nu vreau să ştie nimeni unde sînteți şi vedeţi 
să nu luaţi legătura cu familiile. Li se va spune că sînteţi teferi şi 
încă înrolați. De îndată ce lucrurile se vor aranja, voi avea grijă 
să primească scrisori. Acum, e ceva ce a rămas nelămurit? 

Era o tăcere încordată. În încăperea mică aerul era încins. 
Dintr-o icoană de pe perete, Inima Sfintă a lui Hristos aruncă o 
sclipire roşiatică. De afară răzbăteau vocile copiilor care se ju- 
cau: următoarea generaţie de eroi şi martiri scurmînd printre 
pietrele pavajului şi scriind cu creta nume care într-o zi vor fi 
cioplite în marmură. Şi un cîine lătrînd repede şi ascuţit, şi 
zumzetul liniștit şi familiar al Land Rover-ului Hotspur aflat 
în patrulare, 

— Cit timp? întrebă O'Driscoll. 

— Cît timp ce? 

— Ştii prea bine. Cît timp va trece pînă cînd îmi voi revedea 
pruncii? Tocmai s-au acomodat cu şcoala. A trecut abia un an de 
cînd mama lor a fost ucisă. 

Îi răspunse Melaugh. 

— Colm, zise el, ştiu destul de bine că ţi-e greu, dar nu există 
alternativă. Dacă pruncii ar veni după tine, ar fi urmăriţi. Ştii asta 
la fel de bine ca mine. Îmi pare rău câ treaba asta te-a luat prin 
surprindere, dar nu ne puteam asuma riscuri. Nici eu nu am ştiut 
pînă azi. Nu trebuie să vii în misiune. Nu e nimeni aici care să 
te judece dacă n-o faci. Ai făcut destule pentru cauză. 

O'Driscoll îl privi fix pe ofiţerul care era comandantul său. 
Ştia că spune braşoave. Nu te retragi dintr-o misiune în stadiul 
àsta. Dacă răsuflă vreo şoaptă undeva, eşti primul care ia 
un glonţ în cap. Şi atunci cine mai are grijă de prunci? Nu mai 
zise nimic. 

Gearóid Lalor se prăvăli înapoi în scaunul său. Ştia că se afla 
într-un pericol nedefinit, că, în sfirşit, se afla faţă-n faţă cu glo- 
ria martiriului. Asta era o chestie din care nu va scăpa nici unul 

dintre ei, niciodată. Privi în colţul celălalt la Colm O'Driscoll şi 
îi veni în minte un alt poem scris de omul îngropat la Sligo. Fru- 
museţea acelor Cuvinte îl făcea să-şi dorească să plingă: 

Caii Apocalipsei se aruncă în mîlul greu: 

Iubite, lasă-ţi ochii pe jumătate închiși şi bătaia inimii 

Peste bătaia inimii mele, şi părul să-ţi cadă pe pieptu-mi... 

Şi se gîndi la alge, la dans, la peşte şi la chipsuri, la mîinile 
lui Noreen, la buzele lui Noreen, la sînii ei pe care i-a atins atit 
de rar şi la inima ei care a bătut de atit de puţine ori deasupra ini- 
mii lui, mirîndu-se cum de toate lucrurile devin întunecate și ne- 
desluşite la căderea nopții. 


2 


O ploaie uşoară de vară venise şi trecuse, tăind ziua în două 
şi facind noaptea umedă şi neplăcută. Iarba pe care erau întinși în 
aşteptare era udă și, nu departe, rîul dădea aerului o suflare jilavă. 

Conor Melaugh era recunoscător umezelii. În lunile de vară, 
micul parc era plin de cupluri care căutau ceva mai multă inti- 
mitate decît le putea oferi un club obișnuit. Se aşteptase la pro- 
bleme în organizarea unei ambuscade, chiar și la o oră atît de 
tîrzie. Acum era sigur că pe o rază de cinci sute de metri nu se 
mai afla nimeni în afară de el şi de oamenii săi. 

O liniște rar întâlnită plutea în jurul lor, tulburată doar de gîn- 
duri. Melaugh privi norii ce înconjurau luna. Îşi inchipui că îl 
aude pe Seamus Lenihan respirînd nervos la cîţiva metri mai în- 
colo. Tensiunea creștea pe măsură ce miezul nopţii se apropia. 

Melaugh fusese voluntar în ultimii şapte ani, iar de trei ani 
conducea propria unitate aflată în serviciu activ, În tot acest timp 
văzuse oameni venind şi plecînd — împuşcaţi, arestaţi, luaţi drept 
cîrtiţe şi executaţi sau care, pur şi simplu, fugiseră din cauza 
spaimei. Isuse, dar şi el era speriat în noaptea asta! Cine n-ar fi 
fost? Nu i se mai dăduseră niciodată ordine ca acestea înainte şi 
nu mai participase niciodată la un instructaj mai neobişnuit. 

Dar faptul că misiunea era neobişnuită era numai unul dintre 
lucrurile care îl preocupau. Ceea ce-l deranja cel mai mult era 
sfîrşitul ei, ceea ce trebuia să facă şi îi stătea pe suflet. Dar nu era 
nici o cale de ieşire. Niciodată nu fusese. O'Dalaigh se făcuse 
bine înţeleasă, nu trebuia să mai repete. Era o căţea individa asta, 
în stare să-ţi tragă un glonţ în cap, chiar în timp ce-ţi scutura 
mina. Vestea i se dusese departe: nu era o femeie pe care s-o poţi 
fenta, nu dacă puneai vreun preţ pe viaţa ta sau a familiei tale. 

Dacă n-ar fi ascultat ordinele, ea l-ar fi transformat într-un exem- 
plu pe care și l-ar fi amintit toată suflarea Irlandei. 

Stăteau lungiţi în semicerc cu faţa spre intrarea în Malone 
House. Melaugh era în centru, cu Lenihan în stinga sa, iar mai 
încolo era Colm O'Driscoll. În dreapta erau Eugene O'Malley, 
cîntăreţul, flancat de tînărul Gearóid Lalor. Maureen O'Dalaigh 
găsise un al şaselea om care să conducă dubiţa, parcată la cîţi- 
va metri mai sus pe Dub Lane, gata de un demaraj rapid spre 
Upper Malone şi apoi drept înainte pe Finaghy Road către 
Ladybrook. 

Gearóid încă se gindea la Noreen şi, din cînd în cînd, la ie- 
şirea nocturnă pe care o ratase. Asta nu pentru că s-ar fi bucurat 
vreodată de viaţa mondenă. Aparţinea unei familii republicane 
liniştite, una care dăduse cauzei mulți martiri, iar copilăria şi ti- 
nereţea şi le dedicase, într-un fel sau altul, mişcării. 

Mirosi aerul nopții şi se gîndi din nou la Noreen, apoi se sur- 
prinse foindu-se pentru a se aşeza mai bine pe pămîntul umed. 
Ajunsese să creadă în destin. În destinul Irlandei, care va fi li- 
beră într-o bună zi, şi în destinul său ca soldat care luptă pentru 
această libertate. Dar era greu să se gîndească la balade şi să se 
imagineze pe sine ca pe un om al destinului, în fruntea maselor 
cu o armă ridicată, cînd în realitate stătea pe pămîntul ud cu ge- 
nunchii amorţiţi, aşteptînd să ucidă un om sau să fie ucis cînd 
încerca să facă acest lucru. Își ținu răsuflarea, ca să nu mai inha- 
leze izul greu de nămol. 

Cu treizeci de secunde înainte de miezul nopţii auziră un 
Norland apropiindu-se dinspre Malone Road, apoi virînd pe stră- 
duţa scurtă care cobora spre Malone House. Un vehicul mult 
mai uşor îl însoțea. Exactitate cazonă. La miezul nopţii, micul 
convoi trase la scara din faţa casei, iar motoarele fură reduse la 
tăcere aproape simultan. 

Maşina era fie Jaguar, fie Daimler, imposibil de spus cu pre- 
cizie în întuneric. Nici nu mai conta. În timp ce Conor Melaugh 
privea prin luneta cu vedere pe timp de noapte, uşa din spate a 

Norland-ului se deschise şi o patrulă de şase soldaţi purtînd veste 
antiglonţ şi înarmaţi cu MPS-uri H & K săriră jos, doi cîte doi. 
Un detaşament din Compania B, din Batalionul de Comandă 
Belfast (OPCON BRB), sau cel puţin aşa spusese O'Dalaigh. 

În timp ce aceștia îşi ocupau poziţiile, şoferul mașinii cobori 
şi deschise repede celelalte portiere. Pășiră jos patru pasageri, trei 
bărbaţi şi o femeie. Ca şi şoferul, erau îmbrăcaţi în haine civile. 
Pină aici totul era așa cum i se spusese lui Melaugh că o să fie. 

Cei patru civili porniră către casă, iar şoferul începu să în- 
chidă portierele maşinii. 

Melaugh lăsă să treacă două secunde; voia ca toată echipa 
să-i aibă în colimator. Ţinti femeia şi apăsă pe trăgaci. Se pro- 
duse o detonație scurtă, apoi femeia se prăbuşi înainte, de parcă 
ar fi fost lovită de o cărămidă. Bărbaţii din jurul ei dădură să se 
întoarcă. Păreau să se miște cu încetinitorul, fiecare în altă di- 
recţie, confuzi, cu mîinile ridicate şi cu capetele întoarse, trei si- 
luete cioplite în faţada de piatră. Se răsuciră şi căzură ca şi cum 
degete ascunse ar fi tras de sfori şi i-ar fi trîntit la pămînt, 

Lîngă Norland soldaţii stăteau și priveau. Exact cum promi- 
seseră, n-au mișcat un muşchi, nici chiar cînd O'Malley s-a 
apropiat de scări şi a ciuruit corpurile prăbuşite cu mai multe ra- 
fale ale armei semiautomate. Melaugh le văzu feţele distor- 
sionate de strălucirea stranie, ca din altă lume, dată de lumina 
slabă a lunetei. Se uita drept în ochii lor. Ei ştiau câ îi priveşte, 
iar el ştia că l-ar omori dac-ar putea. Feţele lor erau portrete ale 
furiei neputincioase şi ale unei uri adinci, înspăimîntătoare. Unii 
dintre taţii lor luptaseră şi ei în lungul război. 

Cînd ultima rafală a mitralierei răsună deasupra parcului, 
Conor se ridică în picioare. Se simţea obosit şi speriat. Ce-ar fi 
dacă, la urma urmei, s-ar dovedi că e o dublă trădare? Nu l-ar fi 
mirat ca O'Dalaigh să n-aibă scrupule şi să ofere o întreagă uni- 
tate activă ca sacrificiu pentru ceea ce se obținuse în seara asta. 

Eugene O'Mailey reveni lîngă ceilalţi. 

— Hai s-o ştergem dracu” d-aici, băieţi! 

Se regrupară şi o luară la goană în jos, de-a lungul drumului, 
spre dubiţă. Motorul era pornit, gata de plecare. Nimeni nu mai 
avea chef să zăbovească pe-acolo. Chiar dacă patrula din faţa ca- 
sei rămiînea fidelă înţelegerii, în curînd vor roi şi alţii prin preaj- 
mă, unităţi speciale şi armată, care i-ar pune la pămînt fără să 
întrebe sau să stea pe gînduri. 

— Trebuie să pară veridic, îi zisese Maureen O'Dalaigh lui 
Conor în timpul instructajului de după-amiază. Nu se va crede ni- 
ciodată că armata a deschis focul şi n-a rănit pe nimeni. Au nevoie 
de un cadavru cu care să defileze în faţa presei, un soi de compen- 
Saţie pentru dezastrul scandalos pe care îl veţi face tu şi băieţii. 

— Vrei să sacrifici pe unul dintre voluntarii noştri doar ca să 
salvezi aparențele? întrebase el atunci, foarte furios. 

Ea îşi scuturase capul. 

— Nu, nu ca să salvez aparențele. Să salvez toată treaba. Să 
nu fie compromisă. Acea moarte va face ca totul să pară real, va 
convinge autorităţile că englezii au deschis focul în timp ce voi 
eraţi acolo. Este nevoie de asta, Conor! Îmi pare rău, dar aşa tre- 
buie să se întîimple. 

Şi aşa avea să se întimple. În drum spre dubità, Conor mer- 
gea alături de Gearóid Lalor. Îl vedea lingă el. 

— Isuse, Gearóid! zise el, încurcat. Am lăsat acolo căcatul 
de Browning! Vrei să te întorci şi să mi-l aduci, în timp ce se in- 
stalează baieţii în maşină? Nu se poate să nu-l găseşti; e chiar 
lîngă copacul ăla mare de-acolo. Soldaţii ne urmăresc de-aproape, 
ştiu cine ești. 

— Ai dreptate, Conor! Mă-ntorc într-o clipită. 

Conor nu privi. Dar auzi împuşcăturile destul de bine cînd 
nemermnicii deschiseră focul. Cînd au terminat, probabil că îl um- 
pluseră pe bietul rătăcit cu destule gloanţe pentru a încropi o 
țeavă de plumb. Conor se simţea rău. Era furios şi confuz. 

— Hai s-o ştergem de-aici, zise el. 

Tar în urechi auzea încă vocea lui Gearóid răsunind: „M&ă-ntorc 
într-o clipită“. 

Cartierul General al Poliţiei Metropolitane 
Harcourt Street 

Dublin 

4 septembrie 

ora 9.15 


Declan Carberry se trezise cu dureri de cap pentru a patra di- 
mineaţă la rînd. Fuseseră trei în săptămîna dinainte. Cinci cu 
încă o săptămînă înainte. „Tocilara“, „Pocnitoarea“ şi, cel mai 
adesea, „Detonatoarea“. Dăduse un nume fiecăreia și începuse 
să numere. Îi mai rămasese doar să ţină un registru. Punct de 
pomire, durată, intensitate, cauze posibile. În situaţia asta ar fi tre- 
buit să-l cheme pe Brannigan, dar era ultimul lucru pe care ar fi 
vrut să-l facă. Brannigan era tipul de doctor căruia îi plăcea să 
sicîie oamenii. „La o picătură din asta, înghite aia, nu mai lua ai- 
Ialta.“ Cu siguranţă, i-ar ordona lui Declan s-o lase mai uşor cu 
munca, iar acum Chiar nu-şi putea permite acest lucru. Nici în 
luna care urma. Şi nici chiar în anul următor. 

Şi atunci Brannigan era înclinat să vorbească, să sondeze: 
„S-a întîmplat ceva înainte de a începe durerile? E ceva anume 
care le declanşează?“ Omul se imagina pe sine ca pe un soi de 
consilier, în papucii săi jerpeliţi şi în puloverul său pe care le purta 
în cabinetul de consultaţii. „Te simţi neliniștit. Încordat? Ai vreun 
motiv special de îngrijorare? Cînd ai făcut sex ultima oară?“ 

„Isuse“, gîndi Declan aplecîndu-se peste biroul sâu şi 
apucînd raportul despre bomba de la O'Donoghue. Ştia 

perfect ce nu e în regulă cu el şi nu era nici un leac pe care 
Brannigan i l-ar fi putut da pentru a-i îmbunătăți situaţia. 

Pînă şi un copil ar fi putut explica durerile de cap ale lui 
Declan Carberry: o soţie pe care el n-o mai iubea, dar de care nu 
putea divorța; tendinţa de a lucra exagerat de mult; o slujbă ca 
şef al Unităţii Speciale de Detectivi, divizia specială a Republi- 
cii Irlanda, cu responsabilităţi speciale în combaterea teroris- 
mului. Era surprins că nu are decît dureri de cap provocate de 
tensiune. Oameni de virsta lui, cu probleme ca ale sale, cădeau 
seceraţi în fiecare zi a săptămînii de atacuri de cord. Poate avea 
o tumoare pe creier. 

Chiar dacă s-ar fi schimbat legea divorţului — care părea un 
proiect la fel de îndepărtat ca întotdeauna —, el nu s-ar afla într-o 
situație mai bună. Tot nu va putea să divorțeze de Concepta. Era 
destul de rău că femeia ajunsese tot ceea ce el detesta — extrava- 
gantă şi infatuată, îndărătnică şi autocompătimitoare. Dar Con- 
cepta era sora lui taoiseach’. Sau, mai corect din punct de vedere 
istoric, fratele ei, Pâdraig Pearse Mangan, devenise treptat dintr-un 
biet crescător de găini şef al regiunii Limerick West, apoi condu- 
cător al partidului Fianna Fâil, iar după aceea prim-ministru. 

Prin urmare, chiar dacă divorţul ar fi fost legal, Pâdraig 
Pearse nu l-ar fi acceptat niciodată pe al surorii sale. Concepta 
era unul dintre cele mai preţioase bunuri ale sale. Apărea la în- 
trunirile de partid, la balurile de caritate, la vizitele oamenilor de 
stat şi ale diplomaților, şi aproape că devenise invitata obişnuită 
a show-ului de noapte de la televizor. Gay Byrne o iubea. Pat 
Kelly o adora. Era aproape la fel de populară ca preşedintele. În 
fiecare an, de Crăciun, se duceau amîndoi la casa părintească de 
lingă Limerick, pentru a fi fotografiaţi cu bătrînii părinţi, cu ve- 
rii, cu nepoții şi nepoatele. 

Pádraig Pearse (insistase să aibă ambele nume, de ce nu?) era 
văduv. Virtuoasa Geraldine fusese împinsă către odihna veşnică 
de un cancer, în urmă cu cinci ani. Atunci Concepta, care nu rata 


! Prim-ministru (lb irlandeză, în orig. n.red.) 

niciodată o şansă, ieşise în faţă şi sacrificase totul pentru Irlanda. 
„Fratele meu are nevoie de mine“, declara ea întruna. Unica ei 
fiică era o femeie matură de-acum, soțul — un om foarte ocupat, 
prin urmare fratele ei şi partidul său treceau pe primul plan. 

Declan stătu nemişcat o vreme, pînă cînd capul încetă să i se 
mai învîrtă. În tinereţe putea da vina unor astfel de dimineţi pe 
beţiile grozave de peste noapte. Dar de cîțiva ani o lăsase mai ușor 
cu băutura, iar în seara dinainte nu băuse decit un strop. Poate asta 
era în neregulă. Poate, la urma urmei, soluţia era să apeleze din 
nou la sticlă. Corpul îi spunea ceva, asta nu putea nega. Numai că, 
din păcate, alesese să-i vorbească într-o limbă străină. 

Şapte morţi şi treizeci de răniți, iar Declan Carberry nu se 
putea gîndi la altceva decît că nevastă-sa nu-l iubește! Mormăi 
şi se apucă să citească raportul pentru a patra oară. 

Bomba explodase în barul lui O'Donoghue, în Merrion 
Row, la citeva minute după ora nouă, în urmă cu două seri. Pen- 
tru ca lucrurile să fie mai rele, locul era înţesat cu turişti. Printre 
ei erau americani şi englezi, şi ăsta nu era decit începutul. Avea 
deja întilniri la ambasadele americană și britanică, iar, dacă mai 
mureau cîţiva dintre răniţi, se puteau adăuga listei cea franceză 
şi cea olandeză. La Ministerul Afacerilor Externe, în St Stephen's 
Green, noul ministru, Ciaran Clark, aduna informaţii din toate 
părţile. Vorbise cu Declan la telefon de zece ori în ziua prece- 
dentă, cerînd asigurări. 

— Asigurări? protestase Declan. Ce dracu’ vrei să spui prin 
„asigurări“? 

— Că nu vor mai fi alte incidente. Că ai situaţia sub control, 
Isuse, omule, asta ar putea să ne gonească turiștii pe tot sezonul. lar 
anul viitor sîntem la preşedinţia Comisiei Europene. Trebuie să fim 
în stare să le spunem străinilor că asta nu se va mai întîmpla. 

— Ciaran, nu sînt Isus Hristos. 

— Nici nu mi-a trecut prin cap că ai fi. Dar ești conducătorul 
Unităţii Speciale de Detectivi şi e treaba ta să ne păzeşti de terorism. 

Declan își asumase întreaga responsabilitate pentru inves- 
tigaţii, preferînd să nu lase treaba pe mîinile inspectorilor săi. 
Cu doi dintre ei, Coyle şi Grogan, lucra direct, iar el raporta 
personal comisarului Garzii. Dar din chestia cu bomba făcuse o 
treabă personală, ceea ce deja regreta. 

O mașină de patrulare părăsi curtea cartierului general cu si- 
renele urlînd. Declan oftă și lăsă raportul deoparte. Nu se putea 
concentra. Dacă nu era Ciaran Clark, era fericitul de cum- 
natu-său. Pádraig Pearse îi telefonase ieri de cîteva ori. El nu era 
niciodată aşa de insistent ca ministrul de externe, dar nici nu era 
nevoie să fie. 

Telefonul sună, iar Declan îşi adună toate forțele pentru a-şi 
petrece ziua făcînd faţă interogatoriilor. Asta nu era cu adevărat 
muncă de poliţie, iar el îşi dorea să fie la locul crimei sau pe unde 
l-ar mai fi purtat investigaţiile. Durerea de cap i se accentuase. 

Între timp, şapte oameni nevinovaţi zăceau în sicrie și alţi 
treizeci erau în spital, unii fără feţe, alţii fără membre, cîţiva fără 
nici o speranţă de a reveni la viaţă. Avea numele, virstele şi fo- 
tografiile lor în raport, avea detalii privitoare la rănile lor, iar 
toate acestea i se învirteau în cap ca particulele de praf din 
spaţiu. Unii dintre ei erau mai tineri decit fiica sa, Máiréad. Şi 
toți aveau familii. Ridică telefonul. 

— Carberry. 

— Declan, sînt Austin McKeown. Ai un minuţel? 

Declan se ridică în picioare. Austin McKeown era coman- 
dantul Unităţii Speciale din Divizia E3 a forţelor speciale, res- 
ponsabilul cu serviciile de securitate din Irlanda de Nord. El şi 
Declan se întilneau regulat pentru a discuta despre siguranţa gra- 
niţei, iar cu timpul deveniseră prieteni apropiaţi. Nu foarte apro- 
piaţi, bineînţeles. După cum i se reamintise lui Declan nu o dată, 
cumnatul lui taoiseach îşi alege prietenii cu atenţie. 

Cu Austin luase legătura în prima oră după explozie. Unitatea 
specială pornise deja propriile investigaţii, pentru cà era aproape 
sigur că bomba fusese pusă de o grupare loialistă din nord. 

— Ce mai zici, Austin? 

Lui Declan îi plăcea întotdeauna să maimuţărească accentul 
nordic al celuilalt. 

— Destul de bine, Declan. Ascultă, eşti liber azi, în jurul 
prânzului? 

— Pot să-mi fac timp, desigur. 

— O să cobor în zonă. Aș vrea să te văd. 

— Ei bine, în momentul ăsta o întîlnire ar fi de folos. De ce 
nu vii Chiar aici, în Harcourt Street? 

Celălalt avu o mică ezitare. Cind vorbi, Declan sesiză o neli- 
nişte neobișnuită în vocea lui McKeown: 

— Aş prefera să te văd singur, Declan, dacă nu te superi. Nu 
ne-am putea întilni altundeva? 

Declan se gîndi repede. 

— Sa fii la Bewley, în Grafton Street, la unu. Jos, în hol. 

-O să fiu acolo. Şi, Declan... te rog să nu pomeneşti cuiva 
de asta. 

Din nou neliniştea, ca şi cum ar fi privit peste umăr. 

— Austin, e vorba de chestia cu O'Donoghue? 

— Nu pot vorbi la telefon. O să-ţi spun cînd ne vedem. 

Celălalt închise. Declan puse încet receptorul în furcă şi se 
aşeză la loc. Nu-l simţise niciodată atît de încordat pe Austin 
McKeown. Ce se întîmpla? 

Telefonul sună. Declan îşi simţi durerea de cap revenind cu 
mai multă forţă. Ridică receptorul. 

— Carberry. 

— Tati, sînt eu. 

Se relaxă. Era întotdeauna o plăcere să audă vocea lui 
Máiréad. O auzise atît de puţin în aceste zile. Plecase de acasă 
în urmă cu un an, cînd îşi găsise o slujbă la Bord Fáilte, o 
agenţie de turism, şi se instalase bucuroasă într-un apartament 
din Ballsbridge. El ar fi vrut ca ea să meargă la facultate, dar 
fata preferase independenţa dată de propriul venit. „Oricum, 
justificase ea, în zilele noastre oamenii merg la universitate 

mai tîrziu, iar o mică experienţă de viaţă nu a făcut nimănui nici 
un râu.“ 

— Ce mai faci, iubito? 

— Bine, tati, dar aș vrea să te văd. 

Gemu în sinea sa. Nu-şi dorea nimic mai mult decit s-o vadă 
pe Máiréad, dar avea deja toată ziua încărcată, iar restul săptă- 
minii era foarte probabil să fie groaznic, mai ales dacă se dove- 
dea că Austin McKeown are vreun indiciu pentru el. 

— Mi-ar plăcea foarte mult, Máiréad, dar ştii şi tu să sînt prins 
cu explozia de luni noaptea. 

— Durează numai Cîteva minute, cel mai mult o jumătate de oră. 

— Draga mea, nici nu mai ştiu cînd am fost ultima oară atît 
de ocupat. 

— Ai fost ocupat luna trecută, iar urmărirea cu arme din iu- 
nie... Se opri. Părea obosită şi gata să izbucnească în lacrimi. 
Tati, trebuie să te văd. 

— Máiréad, s-a întîmplat ceva? Pari necăjită. 

— Nu am nimic. Dar este important. Termin lucrul la cinci. 
Pot să te văd atunci? 

Declan oftă. 

— O să trec să te iau. 


Îi putea dibui pe Austin McKeown oriunde, chiar și într-o 
încăpere plină cu fum. Tipul din Ulster purta întotdeauna acelaşi 
costum cînd venea la Dublin. Era cel pe care îl purta și cînd l-a 
întîlnit Declan prima dată. Era un costum verde, făcut de un croi- 
tor din Limavady, oraşul de baştină al lui Austin, care îl făcea pe 
bietul om să semene cu un fermier ieşit peste zi la Balmoral 
Show. Declan îl compătimise întotdeauna pentru costum, dar îi 
plăcea omul prea mult ca să-i spună asta. 

La Bewley era aglomerat, dar reuşiră să se înghesuie într-un 
colţ. Ai fi zis că jumătate din Dublin era acolo, iar cealaltă jumă- 
tate aşteaptă la coadă pentru a intra. 

— O să comand asta, zise Austin aşezîndu-se pe scaun şi 
punîndu-şi geanta pe masă. Fac nişte piini grozave aici. Am luat 
una ultima oară cînd am venit încoace şi nevastă-mea n-a înce- 
tat să mă bată la cap cîteva săptămîni: „Cind te mai duci în 
Dublin? mă tot întreabă. Aş mai vrea o pîine de-a lor“. 

Vorbiră o vreme despre pîine şi prăjituri, sorbind ceai fier- 
binte în timp ce se ocupau de miîncarea din farfurii. Nici unuia 
nu-i era foame, iar durerea de cap a lui Declan trecuse în faza pe 
care o numea „Tocilara“. Spera să rămînă aşa, pentru cà faza a 
doua, „Pocnitoarea“, era ucigătoare. Ciaran Clark sunase de trei 
ori, ministrul de justiţie de două ori şi taoiseach o dată. 

— Austin, ce te aduce în Dublin? întrebă el, în sfîrşit. 

McKeown îşi sorbi ceaiul şi puse ceașca pe masă, zângă- 
nind-o ca să o aşeze în farfurioara ei. Era fiul unui fermier, us- 
cat, cu un gît subțiratic ce ar fi părut la locul lui şi în zgarda unui 
cîine, şi într-o cocardă portocalie!. Vocea lui puternică de ţăran 
atrăgea atenţia celor de la mesele dimprejur. 

— Am auzit că grădinile de la Trinity College sînt foarte fru- 
moase în perioada asta a anului, Declan! 

— Sînt, într-adevăr, deşi e greu să le vezi ca turist. Vrei să te 
conduc să le vezi? 

— Ţi-aş fi recunoscător. 

Plimbarea fu scurtă. Austin nu spuse nimic pînă cînd nu tre- 
cură prin poarta principală a colegiului în prima curte. Studenţi 
care se pregăteau pentru examinările din septembrie se ameste- 
cau cu turiști aflaţi în câutarea Cărţii Sfinte?. 

— Declan, îmi pare teribil de rău de chestia cu acoperirea, dar 
aş prefera să mergem în continuare. 

— Nu e nevoie să te scuzi. Sîntem în aceeaşi branșă. Aş fi 
fost neliniștit dacă aș fi fost în regiunea ta. 

! Orange collarette — cocardă a unui ordin masonic (n.tr.) 


2 Book of Kells — manuscris al Noului Testament aflat în posesia Trinity College 
din Dublin; a fost copiat în jurul anului 800, în Abația Kells. (n.tr,) 

Unitatea Specială de Detectivi a lui Declan fusese cunoscută, 
pînă în urmă cu cîțiva ani, ca Divizia Specială, iar operaţiunile 
sale erau paralele cu cele ale unităţii echivalente din nord şi din 
alte regiuni ale Regatului Unit: supravegherea şi prevenirea 
subversiunilor pe plan intern şi a terorismului. 

— Uite, Declan, înainte de a-ţi spune ce mă frămîntă, am ne- 
voie de asigurarea ta că nu vei încerca să-mi detectezi sursa şi că 
nu vei face ceva care ar putea să ne pună în pericol pe mine şi 
pe colegii mei. 

— Pentru Dumnezeu, Austin, nu mai era nevoie să spui asta... 

— Şi că nu vei sufla nici un cuvinţel despre asta nimănui. 
Dacă ești de acord ţi-oi spune... 

Declan își scutură capul. 

— Nu-ţi pot promite asta, Austin! Ştii cà nu pot. Nu, dacă are 
vreo legătură cu securitatea naţională. 

McKeown ezită, apoi aprobă din cap. 

— Mda, ai dreptate. Atunci să zicem numai că trebuie să fii 
foarte atent. Să nu-ţi turuie gura. 

Declan încercă să pară atins de sugestie. În jurul lor, clădiri 
cenușii se ridicau monumentale spre cerul brăzdat de nori. O tî- 
nără ducînd niște cărţi, cu părul legat la spate cu o panglică ro- 
şie, trecu pe lîngă ei. Un băiat o privea dintr-un colţ şi nu-și luă 
ochii de la ea, pină cînd nu dispăru într-o intrare. 

-E vorba de O'Donoghue, nu-i aşa, Austin? intrebă Declan, 
încercînd să-l îndemne mai repede pe prietenul său să spună ce 
avea de spus. 

Subţiraticul dădu uşor din cap şi îşi împreună mîinile. Părea 
să nu se simtă prea bine în costumul său de iarnă. Un protes- 
tant înverşunat pe tărîmul papistaşilor, în cimp deschis şi fără 
nici un ajutor. 

— Trebuie să ştii, începu el, că au fost nişte împuşcături în 
Belfast, acum vreo două săptămîni, pe şaisprezece august. 
Trei bărbaţi şi o femeie, plus un luptător IRA au căzut în schim- 
bul de focuri. 

Declan aproba din cap. 

— Da, am auzit de incident. Lîngă Lagan, nu-i aşa? Avem 
oameni care supraveghează unităţile active din toate regiunile 
de graniţă. 

— Mă îndoiesc că îi veţi găsi. Trebuie să fie deja foarte bine 
ascunşi acum. N-au fost nişte împuşcături obişnuite. 

Versiunea oficială care îi fusese servită lui Declan de la car- 
tierul general al RUC din Knock era cà cele patru victime fuse- 
seră funcţionari civili din Ofwat, departamentul însărcinat cu 
supravegherea autorităţilor de control al apelor regionale brita- 
nice. Fuseseră în Belfast pentru a pune la punct un program de 
testare pentru nitrați şi se credea că fuseseră luaţi drept soldaţi în 
afara programului. 

— Mi-am închipuit asta deja, zise Declan. Dintr-un motiv 
anume. N-am crezut niciodată că e posibil ca o patrulă a armatei 
să treacă prin zonă chiar în momentul ambuscadei. 

McKeown dădu din cap, nemulţumit. Nu fusese el respon- 
sabil cu inventarea poveștii de acoperire şi ştiuse că nu va rezista 
nici la un examen sumar. 

— Presupun, reluă Declan, că cele patru victime chiar aparţi- 
neau unei organizaţii mai importante decît Ofwat. Asta e, nu 
prea merge să vinzi castraveți grădinarilor prin părţile astea. 

— Da, ai dreptate. Şi nu erau nici dintre membrii de rind ai 
MI5. Femeia era director general adjunct, Jean Whitmarsh în 
persoană. Cei trei bărbaţi erau din Divizia T — directorul diviziei 
şi doi foşti ofiţeri F5. 

Declan îşi dădu seama imediat de înţelesul acestor infor- 
maţii. Divizia T din MIS avea o putere din ce în ce mai mare şi 
avea de-a face, în general, cu lupta împotriva terorismului. Prin- 
tre celelalte divizii pe unde lucrase pe parcurs era şi F5, respon- 
sabilă cîndva cu monitorizarea terorismului irlandez. 

— Au aterizat acolo pentru a participa la o întilnire la Malone 
House, continuă McKeown. Mi se spune că erau însărcinaţi 
să întilnească un grup de lideri loialişti, jumătate politicieni, 

jumătate paramilitari. Trebuia să se încheie un tîrg. Nu cunosc 
detalii, dar ştiu că scopul era garantarea prezenţei pe viitor a for- 
telor militare britanice în nord, încă cel puţin zece ani. 

— Loialiştii trebuiau să renunţe la orice idee de a scoate Ir- 
landa de Nord în afara Regatului Unit. În schimb, MIS urma să 
furnizeze forţelor lor paramilitare servicii de informaţii de înaltă 
calitate despre republicani, în general, şi despre membrii refor- 
maţi ai IRA, în special. Se mai făcuseră înainte astfel de tîrguri, 
dar ăsta urma sà fie mult mai sofisticat. Şi-au făcut socoteala că 
ar putea să anihileze IRA în trei ani. 

Declan fluiera. 

— Ar fi mers? 

McKeown ridică din umeri. 

— Greu de spus. Dar ar fi avut o şansă bună. 

— Cît de sigură e sursa care ţi-a dat toate datele astea? 

McKeown îşi frecă bărbia. 

— Destul de sigură. Numele lui este 'Toboşarul. Aparține unei 
grupări Orange! şi cîntă la tobe Lambeg. Nişte chestii înfioră- 
toare, pot juli mîinile unui om pînă la os. ÎI cunosc de-acum de 
şapte ani şi niciodată n-am avut probleme. 

— Nu i-ar servi informaţii false? 

McKeown îşi scutură capul. 

— Niciodată. E mult mai înspăimâîntat de mine decit de bătri- 
nul Nick. 

— Nu-i de mirare cà IRA a riscat să intre în ambuscada asta. 
N-au încercat să-i lovească şi pe loialişti acolo? 

— Nu-şi mai permiteau să aştepte alte treizeci de minute. Şi 
republicanii şi-au dat seama foarte bine că eliminarea în felul 
ăsta a jumătate din liderii loialişti ar fi condus la represalii pe 
care nu le-ar fi putut suporta. 

— Dar la O'Donoghue au fost represalii, nu? 


l Societate protestantă din Irlanda (n.tr.) 

— Mda, desigur! Tocmai de asta îţi spun toate astea. Te aver- 
tizez să nu te aventurezi prea mult. Dacă faci prea multe săpă- 
turi, s-ar putea să dai de lucruri foarte urite. 

— Lucrurile sînt deja urite. 

— Puteau sta şi mai rău. Îi sugerez numai ca pentru moment 
să înfrunţi valul. Cînd vom fi în stare, vom găsi pe cineva potri- 
vit pentru a-l pune la colț. 

— Mă avertizezi cu privire la oamenii de la vîrf, asta e? 

Austin își scutură capul. 

— Nu mă înţelege greşit, Declan! Te-ai purtat cinstit cu mine 
întotdeauna şi sper că şi eu am fost la fel de cinstit cu tine. Nu te 
avertizez cu privire la cineva. Mi-ar plăcea să pun mîna eu în- 
sumi pe nenorociţii ăştia, crede-mă! Dar asta e o chestie care ne- 
ar putea exploda în faţă amîndurora. N-o pot dovedi, dar sînt 
sigur că patrula militară care păzea victimele a primit ordine să 
stea deoparte. Ancheta procurorilor nu prea se leagă. Dar în- 
cearcă să nu te amesteci în treaba asta! 

— Păi exact asta trebuie să fac, Austin. Pentru asta sînt plătit. 
La fel ca tine. 

— Nu, oamenii ca mine şi ca tine sînt plătiţi să menţină pacea, 
nu ca să-şi bage nasul unde nu le fierbe oala. Crede-mă, dacă te 
viri în afacerea asta, s-ar putea să stimeşti o reacţie de n-o să-ţi 
vină a crede. De ambele părţi ale graniţei. Dacă vrei să-mi asculţi 
sfatul, concentrează-te pe urmărirea Unităţii Speciale şi lasă-i pe 
flăcăii ăştia pe mîna mea şi a celor care ştiu cum să trateze cu ei. 

— Şi dacă prind o urmă care să mă conducă în altă parte? 

— Declan, n-ai priceput, nu-i așa? Data viitoare nu va mai fi 
o bombă într-un bar. Data viitoare s-ar putea să fii tu ţinta. 

— Să zicem că aşa vor face. Şi să zicem că scap cu viaţă. La 
cine mă duc după informaţii? Vin la tine? 

McKeown îşi scutură capul energic. 

— Eu stau deoparte de acum încolo. Ezită: Dar dacă lucrurile 
scapă de sub control în vreun fel, este un om la care te-ai putea duce. 

— Şi cine ar putea fi acesta? 

Tipul din Ulster făcu din nou o pauză. 

— Declan, dacă îţi spun numele omului, trebuie să-mi pro- 
miţi că nu va apărea scris nicăieri şi că nu-l vei spune nimănui 
altcuiva. Nimănui. 

— E în regulă, îl voi ţine pentru mine. 

— Numele lui este Wetherell. Căpitan Richard Wetherell. E 
în Serviciul britanic de Informaţii Militare, Unitatea 14 din 
Lisburn. Îţi dau numărul său direct. Acum un an i s-a făcut un 
instructaj special pentru a evalua situaţiile de genul ăsta. Dar ia-ţi 
un răgaz, Declan! Lasă lucrurile să se mai liniştească! Şi, pentru 
Dumnezeu, fii foarte atent cum iei legătura cu el! 


Dublin 
4 septembrie 
ora 17.48 


— Tati, sînt gravidă. 

Cuvintele atirnau în aer ca nişte bombe mici, gata să explo- 
deze. Închise ochii, ţinindu-şi răsuflarea pentru cîteva clipe bune, 
agăţindu-se de iluzia că fata lui este încă o copilă şi că problema 
despre care voia să-i vorbească nu era mai gravă decit o plingere 
a uneia dintre măicuţele de la şcoală. 

Deschise ochii, iar ea stătea încă acolo, de partea cealaltă a 
mesei. Nu o copilă, ci o tînără femeie îngrijorată, într-un costum 
gri, avînd nevoie de ajutorul şi înţelegerea sa. Ar fi vrut să o ia 
în braţe, să-i spună că totul va fi în regulă, că va avea grijă de ea. 
Paradoxal însă, mintea îi era încărcată de cuvinte ca „tîrfă“ şi 
„curvă“, dar îşi dădu seama că erau rostite de vocea tatălui său 
şi le curmă înainte de a mai putea face vreun rău. 

— Cine e tatăl? întrebă el. Michael? 

Ea aprobă din cap şi lăsă jos linguriţa lungă pe care o ţinea 
în mină. El o luase de la sediul central al firmei Bord Fáilte, din 
O'Connell Street, şi o adusese într-o micuță cofetărie din apro- 
piere. Înţelese acum că fusese un impuls inconştient. Era locul 
în care o adusese adesea cînd era copilă. 

— Şi atunci, o să te măriţi? 

Simţi câ-l năpădeşte dezamăgirea de îndată ce rosti cuvin- 
tele. Michael nu-l impresionase niciodată prea tare, nu era tipul 
de om potrivit pentru iubita sa fiică. 

Máiréad îşi scutură încetişor capul şi îşi ridică o mînă pentru 
a-şi înlătura din faţa ochilor o şuviţă din părul ei lung. El își dădu 
seama că e gata să izbucnească în lacrimi. 

— Nu, tată, nu avem de gînd să ne căsătorim. De fapt, nu sînt 
aşa sigură că vom mai fi împreună prea mult. Nu prea ne potrivim. 

— Isuse, exclamă el, e puţin cam tîrziu să te gîndeşti la 
asta, nu?! 

Dar în acelaşi timp simţi cum îl cuprinde ușurarea. Ea îl privi 
cu candoare, dîndu-şi seama că îşi revine după cele aflate. 

— Nu-i aşa, tati? Mai bine acum decit mai tirziu. Nu crezi? 

El nu-i răspunse. Ar fi trebuit să trăiască cea mai mare parte 
a vieţii luptindu-se cu dezamăgirile în privinţa asta. 

— Uite ce e, tati! Vreau copilul ăsta. Sînt foarte nerăbdătoare, 
zău aşa! Numai că nu vreau să mă căsătoresc cu Michael. Moti- 
vul pentru care îţi spun asta acum este acela că vreau să evit pro- 
blemele mai tirziu. Mama m-ar fi trimis în Anglia să avortez, dar 
eu nu doresc asta. Unchiul Pádraig... ei bine, el nu m-ar mai fi 
vrut prin preajmă în cazul în care presa ar fi prins de veste. 
Îţi aminteşti ce discurs ţinut în Dáil! mai spre începutul anului, 
condamniînd familiile monoparentale, de care zice că nu sînt un 
lucru firesc. 

— Da, îmi amintesc. Sex, contracepţie, avort şi familii mono- 
parentale. Cred că mîncatul îngheţatei ocupă şi el un loc bun pe 
lista asta. Ei bine, tu ești febleţea lui. O să schimb o vorbă cu el. 
Mă îngrijorează însă mama ta. Va sări în sus. Bine, ştii şi tu asta. 
Se opri. Cînd apare copilul? 

— În prima săptămînă a lui februarie. 

— Înseamnă că ştii asta de patru luni, nu? 

Ea ridică din umeri. 

— Mai mult sau mai puţin. Încă n-a început să se vadă. Dar 
va începe în scurt timp şi mi-e teamă că mama îşi va da seama. 

— O să discut cu ea în seara asta. Ezită. Máiréad, ştiu că n-o 
să-ţi placă, dar cred că n-ar fi o idee rea să mergi în Anglia. 


! Dáil Eireann — Camera Deputaţilor a Republicii irlanda (n.red.) 

Ar trebui să te gîndeşti la asta. Nu e nici o speranţă să te transferi 
la biroul Bord Fáilte din Londra? 


Austin McKeown schimbă în viteza a doua, pregătindu-se 
să oprească la punctul de control de care se apropia. Avusese un 
drum foarte lung de întoarcere şi încă mai avea o întîlnire seara, 
la cartierul general al armatei, în Lisburn. Fusese deviat din 
drum după Dromore, dar acum aştepta să îşi poată relua cursul 
spre Hillsborough. 

Pe tot drumul de întoarcere se gîndise la conversaţia cu 
Declan Carberry. Nimeni din biroul său nu ştia că fusese la Dublin, 
iar, dac-ar afla, s-ar alege cu nişte întrebări foarte neplăcute. Dar 
n-ar fi putut lăsa lucrurile să se rezolve de la sine. Carberry era 
inteligent şi avea investigatori foarte buni în subordine. Pînă la 
urmă, serviciile de spionaj din sud erau mai bune decît cele din 
nord. Austin McKeown era unul dintre puţinii oameni care ştiau 
cu adevărat cît de grav fusese dezastrul Chinook, din iunie 1994, 
pentru securitatea Irlandei de Nord. 

Elicopterul se prăbuşise peste Mull of Kintyre, în drum spre 
o conferinţă din Inverness. Transporta şase ofiţeri MIS, inclu- 
siv pe directorul general adjunct, şi zece ofiţeri speciali, printre 
ei şi pe asistentul detectivului-şef şi doi detectivi-şefi superinten- 
denți. La aceştia se adăugau opt militari, printre care asistentul ṣe- 
fului de personal de la cartierul general al armatei, un colonel, 
doi locotenent-colonei şi cinci maiori. Duceau cu ei o comoară 
de informaţii privind securitatea, iar competenţa lor în dome- 
niu era de neînlocuit. Sistemul nu şi-a mai revenit niciodată în 
urma morţii lor. 

Asta lăsase teren liber aventurierilor de genul celor din MIS 
care încercaseră să facă o înţelegere cu paramilitarii loialişti. Şi 
Austin era foarte sigur că, dacă Declan Carberry şi oamenii lui 
s-ar fi apucat să sape în cazul bombei din Dublin, ar fi fost im- 
posibil să nu dea peste indicii care să-i conducă la cei vinovaţi, 
chiar şi numai pentru că securitatea era atît de slăbită. Mai ştia 

şi că, dacă Declan ajungea atît de departe, taoiseach n-ar fi fost 
omul care să omită chestiile astea. Nu şi-ar fi lăsat cîinii credin- 
cioşi să doarmă. Şi erau nişte cîini capabili să ia beregata unui 
om, fără să cricnească. 

Văzu patru soldaţi din Regimentul de Apărare a Ulsterului 
stînd în faţa Land Rover-ului lor. Aruncînd o privire în oglinda 
retrovizoare observă, spre surprinderea sa, că micul şir format în 
urma sa după Dromore dispăruse. În faţă, şoseaua era goală. 


Jim Bryce îşi iuți pasul. Nu voia să întirzie la întrunire, nici 
să atragă atenţia asupra sa. Pe de o parte era preocupat de ce 
avea acum de făcut, iar pe de alta, de slujba care-l aştepta în 
Glasgow, dacă reușea s-o facă pe soţia sa să accepte să se mute. 
Ei nu i-ar fi plăcut, ura schimbările de orice fel, dar, dacă ar fi 
reuşit să ajungă la Glasgow, puteau spera să se mute în Anglia 
după un timp şi să scape odată pentru totdeauna de toate neca- 
zurile. Prin „toate necazurile“ înţelegea viaţa sa dublă ca şef de 
cuib în cadrul Asociaţiei pentru Apărarea Ulsterului şi ca infor- 
mator al poliţiei. 

Se gîndi că Austin McKeown l-ar lăsa să plece, ba poate 
chiar l-ar ajuta. Nu-i dăduse el atîtea informaţii de-a lungul ani- 
lor? Şi nu fuseseră cele recente, privitoare la MIS, nişte infor- 
maţii de mare valoare? 

Coti pe Woodstock Road. Nu văzuse nici un cunoscut pe 
străzi toată seara, în afară de doamna Maguire, în drumul ei spre 
magazinul ilegal de băuturi. Fiul ei cel mai mare avea o slujbă 
bună într-o firmă de construcții din Glasgow şi îi scrisese cu vreo 
două zile în urmă pentru a-i spune că aveau nevoie de un electri- 
cian bun. Trebuia să-i dea răspunsul lui Brian pînă la sfârșitul săp- 
tămînii, nu putea să ţină postul acela liber prea mult timp. El se 
hotărise din prima: are să plece, dacă reuşeşte s-o convingă pe 
Annie şi obține biletul de voie din partea celor care-l jumuleau 
de informaţii. ÎI storseseră, aşa că îi datorau o viaţă nouă. N-avea 
decît cincizeci şi unu de ani şi mai avea de trăit mult şi bine. 

Uşa se deschise de cum ciocăni şi el intră repede. În camera 
micuță erau patru: Cairns, Brown, Massey şi Martin. 

— Care-i problema? întrebă el. Arătaţi toţi de parcă aţi fi mîn- 
cat numai lămiie. i 

Tommy McCracken închise ușa în urma lui. 

— Stai jos, Jimmy, zise el. Am vrea să-ţi punem vreo cîteva 
întrebări. 


Declan oftă. Toţi cei din jurul său, cupluri şi familii, vorbeau 
şi rîdeau în timp ce mîncau îngheţată din cupele înalte de sticlă. 
Luminile erau strălucitoare, totul sclipea. 

— Să plec în Anglia? Isuse, tati, ai zice că sîntem în anii 
cincizeci. 

El privi în jur. Obişnuia să vină în acelaşi local şi cînd era 
copil. Nu se schimbase prea mult. 

— În anumite privinţe așa este. 

Aruncă o privire în oglinda din faţa sa şi văzu un individ sin- 
gur, îmbrăcat cu o geacă. I se părea lui sau îi ţinea sub observaţie? 

— O să vorbim amîndoi cu ea, zise el. Dar momentul pe care 
ți l-ai ales nu putea fi mai prost. Eu şi mama ta am avut o dis- 
pută ieri. I-am spus că mă gîndesc să mă mut. 

— Pentru Dumnezeu, tati, iar? 

— E grav de data asta, scumpo! Dacă n-ar fi fost drăguţul de 
Pâdraig şi impactul pe care l-ar putea avea asupra alegerilor vii- 
toare, cred că mi-ar fi pus valizele în braţe. 

— Unchiul Pádraig nu va încerca să te oprească, nu-i aşa? 

— Nu în atit de multe cuvinte... 

Declan aruncă o privire în oglindă, fără a-şi clinti capul. 
Omul în geacă se mutase la altă masă. Acum era mai aproape de 
ei. Declan își schimbă imperceptibil poziţia, așa încît să-l poată 
privi fără să fie evident că face asta. 


— Vreţi să coborîţi din mașină, domnule? 
Austin scotoci în buzunarul hainei după actele de identitate. 

— Numele meu este McKeown, zise el. Sînt detectiv superin- 
tendent în divizia specială. Sînt în întîrziere, trebuie să ajung la 
o întîlnire în Thiepval Barraks. 

Îi dadu soldatului actele peste geamul coborit. 

— Sînt sigur de asta, domnule! Acum vreţi, vă rog, să cobo- 
riţi din maşină? 

Omul nu era din partea locului. McKeown putea spune nu- 
mai după accent că e din Belfast. În plus, dacă te uitai la el îţi då- 
deai seama că nu era de prea multă vreme în regiment, 

Deschise portiera şi păşi pe asfalt. Era o şosea îngustă, màr- 
ginită de ulmi. Într-un copac de pe partea opusă, cineva bătuse 
în cuie o tăbliță pe care scria: ISUS ESTE MÎNTUITORUL.. 

— Cine este ofiţerul dumitale comandant? întrebă el. Bloca- 
jul ăsta este foarte prost organizat. 

Soldatul nu-l luă în seamă. Austin privi în jur. Era foarte ciu- 
dat. Ar fi trebuit să fie mai mult trafic după o deviere de la o şo- 
sea care lega două oraşe mari. 

— De unde veniţi, domnule? îl întrebă soldatul. 

— Este secret. Nu am prea multă vreme de pierdut. Dă-mi ac- 
tele şi lasă-mă să-mi văd de drum! 

— Asta nu se poate, domnule. 

— Ce naiba vrei să spui? 

În loc de răspuns, soldatul îşi ridică arma. Era o armă semiau- 
tomată, dar un model neobişnuit, ceva mai scurtă decit un Uzi. 
Ori de unde ar fi venit, nu era o armă standard. Soldatul apucă 
arma cu ambele mîini şi deschise focul. Ultimul lucru pe care 
Austin McKeown îl văzu fu semnul din copacul de peste drum, 
legănîndu-se şi apoi rotindu-se şi îndepărtindu-se de el, într-o lu- 
mină roşie. 

Soldatul îşi goli magazia de cartuşe, apoi se întoarse pe căl- 
cîie şi porni încet către vehiculul în care venise împreună cu to- 
varăşii săi. Deasupra, un elicopter făcu un cerc, apoi plonjă, 
prinse viteză şi se îndepărtă. 

Se simți paralizat. Ar fi vrut să i se facă rău, dar paralizia îi 
stătea în cale. Ceilalţi bărbaţi din încăpere erau cu toţii prieteni 
de-ai săi, dar ştia că nici unul dintre ei n-ar ridica un deget să-l 
ajute. Ştiau verdictul. Zări cu coada ochiului un dosar subțire pe 
care era scris numele său de cod: „Toboşarul““. Probabil că înă- 
untru se află tot, fiecare informaţie pe care i-o dăduse lui Austin 
McKeown, numele fiecărui om pe care îl trădase forţelor de se- 
curitate. Era lipsit de sens să mai ceară îndurare. 

— Nu va dura mult, Jimmy, zise Billy Cairns. ÎI cunoştea pe 
Billy dintotdeauna, de cînd erau de-o şchioapă şi jucau fotbal pe 
Ravenhill Road. Nu-ţi înrăutăţi situaţia! Nu e uşor nici pentru 
noi, Ştii asta. 

— Am... am voie să scriu ceva? Două cuvinte pentru Annie 
şi pentru băieţi. 

— Jimmy, nu cred că e timp. Îmi pare râu! 

Uşa se deschise şi un bărbat înalt intră în cameră. Jimmy îl 
aştepta. Numele său real era Raymond Hughes şi era un tapiţer, 
dar în Asociaţia pentru Apărarea Ulsterului era cunoscut drept 
„Ştreangul“. Dădu din cap către Jimmy îndată ce intră. Jimmy 
îl văzuse la lucru de multe ori, ştia exact ce avea să urmeze. Era 
cel mai îngrozitor sentiment din lume, să fie acolo şi să ştie că 
nu va părăsi în viaţă încăperea aceea mică și funestă. 

— Vrei, te rog, să-ţi scoţi cravata şi să-ţi desfaci gulerul, Jimmy? 

Mi:inile sale tremurătoare făcură după cum i se spusese. În 
clipa următoare, bărbaţii din jurul său îi ţintuiră mîinile la spate. 

— N-o să fac nici o mişcare, zise el, cu toate că ar fi dorit 
foarte tare asta. 

— Asta e bine, Jimmy, zise „Ştreangul“. 

Îşi scoase din buzunar o coardă de pian lungă şi subțire, cu 
două miînere de metal fixate la capete. 

— Nu-ţi face griji, Jimmy, se termină rapid! 

Dar nimic nu durase atit de mult în viaţa lui Jimmy Bryce. 

Omul se mută la masa de alături. Nu avea în faţă nici înghe- 
tatā, nici cafea. Începu să-şi descheie geaca. 

Declan nu mai vorbi. Se înclină înainte. 

— Nu pune nici o întrebare, Máiréad! Cînd îţi spun eu, te ri- 
dici şi o iei înainte către uşă. 

— Tati, ce se-ntimplă? 

— Faci exact cum ţi-am spus. Acum ridică-te! 

Declan se ridică. Mâir6ad ezită, apoi se ridică şi ea. Cu 
coada ochiului Declan îl putea vedea pe individ deschizindu-şi 
geaca. Máiréad era pe intervalul care despărțea mesele. Declan 
se întoarse şi-l văzu pe individ scoţind o armă mică, semiauto- 
mată, dintr-un buzunar interior al gecii. 

Fără să mai stea pe gînduri, Declan se repezi asupra lui 
Máiréad, trîntind-o la pămînt. O fracțiune de secundă mai tîrziu, 
o rafală de foc automat mătură locul în care stătuseră. Gloanţele 
ricoşară din tăbliile de marmură ale meselor, vărsînd îngheţate 
şi prăjituri. Altele se înfundară în carne. Oamenii țipau, unii în- 
cercînd să scape din scaunele pe care erau aşezaţi, alţii culcîn- 
du-şi copiii la pămînt. Omul cu geaca aruncă magazia cu cartușe 
şi introduse în armă una nouă. 

Declan se răsuci, împingînd-o pe Máiréad mai departe sub 
cea mai apropiată masă. În timp ce făcea asta, putea vedea picioa- 
rele celui înarmat răsucindu-se cînd se întorcea spre ei. Omul făcu 
un pas înainte. Un puşti de lingă uşă se ridică să iasă după aju- 
toare. Cel înarmat slobozi o rafală spre el, doborîndu-l peste o 
oglindă, într-o ploaie de cioburi. Declan băgă mîna în haină şi 
scoase Browning-ul HP automat pe care-l purta cu el peste tot. 

Se răsuci, strigînd pentru a-i distrage atenţia celui înarmat de 
la Máiréad. Vazu picioarele individului răsucindu-se din nou şi, 
ochind cu grijă, trase de două ori, în partea de sus a coapsei. 

Cel înarmat se prăbuşi cu toată greutatea. Declan se răsuci, 
se ridică împingindu-se în mîna stîngă şi ținînd pistolul în 

dreapta. Ajuns pe picioare, se simţi dezorientat. Împrejurul său 
era o scenă de haos şi de teroare. Privi în jos, în locul în care se 
aștepta să se afle individul înarmat. Era gol. 

Răsucindu-se, îl văzu pe celălalt interval, ridicîndu-se pe pi- 
ciorul zdravăn şi sprijinindu-se cu o mînă într-un scaun în timp 
ce cu cealaltă ridica arma. Declan ridică pistolul exact în clipa 
în care omul începu să tragă din nou. Prima rafală fu trasă de- 
parte, dar apoi omul își regăsi echilibrul şi îl nimeri pe Declan 
în mîna stîngă. Declan avea încă Browning-ul sub control. Folo- 
sindu-şi mîna dreaptă, trase de două ori, rapid. Al doilea glonţ 
lovi încheietura celui înarmat, zburîndu-i arma din mână, 

Declan strigă, somîndu-l să-şi pună mîinile deasupra ca- 
pului. În acel moment un copil îngrozit de impuşcături se ridică 
şi trecu printre ei, plingînd după maică-sa. Atacatorul folosi 
şansa și îl înhăţă, retrăgîndu-se şchiopătînd către ușă. Nimeni nu 
încercă să-l oprească. 

Declan ridică arma, pregătindu-se să tragă, dar erau prea 
mulţi oameni în jurul intrării. Se luă după atacator înjurînd, dar 
îl văzu numai împiedicindu-se pe trotuar şi răstumnîndu-se prin 
uşa deschisă a unei mașini care aștepta. Declan deschise focul în 
timp ce maşina demară de lingă trotuar, găurind luneta şi făcînd 
bucăţi lămpile din spate. Dar nu ajută cu nimic. Maşina se înde- 
părtase deja, pierzîndu-se în traficul începutului de seară. Citeva 
clipe mai tirziu, nu se mai vedea. În depărtare putea auzi sunetul 
sirenelor apropiindu-se. 

Punînd pistolul înapoi în toc, Declan se întoarse în local. 
Scaune şi mese zăceau răsturnate, peste tot erau grămezi de sti- 
clă, ca diamantele pe tejgheaua unui bijutier, cei morţi şi cei ră- 
niţi erau împrăștiați pe podea ca într-un abator de oi. Îşi făcu loc 
prin dezordine către masa la care stătuse cu Máiréad. Îngheţa- 
tele lor stăteau abandonate pe masă, topite, dar neatinse. 

— Máiréad, zise el aplecîndu-se, acum poţi ieşi. A scăpat, dar 
n-o să se întoarcă. 


ZIUA MÎNIEI 43 


Nu veni nici un răspuns. Durerea din braţ începea să-l ardă. 
Se aşeză în genunchi. Cu coada ochiului zări costumul ei albas- 
tru. Se tîrî mai aproape. 

— Máiréad, poţi ieşi acum, a... 

Vocea îi îngheţă. Întinse o mînă tremurîndă şi trase bucata 
lunguiaţă de sticlă care căzuse dintr-o oglindă spartă din tavan 
şi se înfipsese cu cel mai ascuţit colţ în gitul fiicei sale. Podeaua 
părea să se mişte cu el. Încercă s-o ajute, să-i oprească şuvoiul 
de singe. Dar ea plecase într-un loc în care n-o putea urma, un- 
deva unde nu putea ajunge cu vocea sau cu inima lui. 


5 


Noaptea trecu de parcă nici n-ar fi fost, ca un vis, dar lipsită 
de vise. Marea era întotdeauna pe fundal, cu mişcările sale 
păzindu-i gîndurile, insinuîndu-i-se în amintirile masacrului cu 
murmurul său obişnuit. Au urmat scurte perioade de somn, din 
care a fost smuls de durere sau de angoasă. Trezindu-se la intervale 
în noapte, traversa grădina către capătul care se termina în apă 
şi privea pierdut în beznă, în timp ce asculta răsuflarea nopții. 

Erau lumini peste tot de-a lungul golfului. Oameni stind în- 
tinşi în pat şi citind, surori veghind la căpătiiul muribunzilor, 
amanți îmbrăţișaţi, copii înfruntindu-şi frica de întuneric. Şi sta- 
fii: erau stafii acolo jos, palide şi tremurînde, singure, bolnave, 
veghindu-i pe cei vii în timp ce dormeau, făceau dragoste, se ru- 
gau, lunecau spre moarte, se trezeau din necuprinsul somnului 
sau cădeau înapoi în el. Dar nici unul dintre ei nu ştia ceea ce el 
ştia, anume că printre ei venise ceva mai negru decit cea mai 
neagră noapte. Se scutura, dar nici nu se gindea să se întoarcă în 
pat sau să intre ca să-şi ia o haină. 

Înauntru, Concepta — soția care nu-l iubea şi pe care n-o iu- 
bea — stătea trează, cu propriile ginduri. Era la o recepţie cînd 
aflase vestea morţii lui Máiréad. Declan nu-i spusese. El fusese 
ocupat pînă după miezul nopții, mai întîi la St Laurence, unde i 
se îngrijise braţul, apoi la birou cu colegii, luptîndu-se cu dure- 
rea, în timp ce derulau evenimentele care conduseseră la moar- 
tea lui Máiréad. Alţi trei oameni muriseră în schimbul de focuri, 
iar şaptesprezece fuseseră răniţi, nici unul grav. Pentru Concepta 
asta n-avea nici o importanţă; tot ce conta era faptul că unicul 
său copil fusese omorît. 

Fratele său, Pâdraig, îi adusese vestea personal, la rugămin- 
tea lui Declan. Recepţia se ţinea la Paddy Quinn, şeful Comisiei 
pentru Energie şi fusese mare vilvă cînd se aflase că venise 
taoiseach în persoană. Veselia se transformase într-o tăcere 
de gheaţă cînd cei prezenţi văzuseră faţa lui Pâdraig Pearse 
Mangan şi-şi dăduseră seama că se petrecuse o tragedie. 

Ea stătea în mijlocul încăperii decorate, cu un pahar de şam- 
panie în mînă cînd îl văzuse venind către ea, şi înţelese imediat, 
apoi scăpase paharul pe podeaua de marmură. Instinctul îi spu- 
sese că fiica ei este moartă. Acum stătea întinsă în patul ei, îm- 
brăcată, stringînd la piept păpuşa favorită a lui Máiréad, ascultînd 
marea agitată şi briza nopţii. O bucată de sticlă, un lucru atît de 
neînsemnat, îi răpise singurul copil. Încetul cu încetul rupse pà- 
puşa de cîrpe în bucăţi, fără să-şi dea seama de ceea ce face. 


Întunericul se risipi pe nesimţite. Zorii nu erau departe. Declan 
nu credea că va putea face faţă unei noi zile. Braţul avea să se vin- 
dece, rana fusese uşoară. Dar centrul universului său primise o lo- 
vitură de pe urma căreia ştia că nu-şi va mai reveni niciodată. 

Împuşcăturile nu fuseseră întimplătoare, era sigur de asta. 
Atacatorul fusese trimis acolo sau alesese să meargă acolo cu sco- 
pul precis de a-l asasina pe Declan Carberry. Toate celelalte 
morţi, inclusiv cea a lui Máiréad, fuseseră accidentale. Petrecuse 
noaptea încercînd să găsească un motiv, dar nu reuşise să afle vre- 
unul. Faţa individului i se întipărise în memorie, dar nu fusese ca- 
pabil să-l identifice printre fotografiile din dosarele suspecților pe 
care le văzuse în noaptea aceea, înainte de a fi trimis acasă, 

Se auziră paşi pe pietrişul din spate. Nu privi într-acolo. 
Concepta se aşeză pe bancă alături de el. Cerul începuse să 
pălească. Apărură luminile unei nave în depărtare, lingă in- 
sula Dalkey. 

— N-am putut să dorm, zise Concepta. 

Vorbiseră foarte puţin de cînd se întorsese acasă. 

— Nu, zise el. E greu să dormi. 

În grădină, în spatele lor, mirosul reginei nopții era copleşi- 
tor. O pasăre cîntă scurt, apoi alta. 

— Crezi că mă vor lăsa s-o vàd? îl întrebă ea. Înainte de în- 
mormintare. 

El dadu din cap. 

— N-a fost rânită foarte grav, zise el. N-ar trebui să fie o pro- 
blemă. Dacă asta vrei. 

— Da. Aş vrea s-o văd. 

El privi în jur. În lumina crescîndă putea să distingă contu- 
rul casei. Părea enormă, enormă şi goală. 

— Ce-ţi mai face braţul? zise ea. Nu te-am întrebat. 

— O să se vindece. Glonţul a trecut prin carne, nu e cine știe ce. 

— Asta e bine. Mă bucur. 

Nu era ironie în vocea ei. Absența ironiei îl surprinse. 

— Aş fi putut s-o salvez, zise el. Dacă aș fi acţionat mai de- 
vreme, trăgînd înainte de a-şi scoate arma... 

— Şşş! zise ea. Îşi puse un braţ după umerii lui. Nu trebuie să 
te învinuieşti. Nu poţi şti ce s-ar fi întîmplat. 

— Pe mine mă voia, Concepta! Dacă n-aş fi fost cu ea, Máiréad 
ar fi fost acum în siguranţă. 

— Nu poţi şti asta. 

— Ei, femeie, gîndeşte! Cine altcineva de acolo ar fi fost o 
ţintă posibilă? 

— Chiar Máiréad. Era nepoata lui Pádraig Pearse. Dar, te rog, 
hai să nu ne certăm! 

— Da, ai dreptate. Îmi pare râu că ţi-am vorbit așa. Oricum, 
e o nenorocire. Se opri. Cum a reacţionat Pâdraig? 

— E distrus. Ştii cît o iubea. 

Taoiseach nu avusese niciodată copii, iar din ziua în care se 
născuse Máiréad o tratase ca pe propria fiică. 

— O să-l văd azi după-amiază. Dar trebuie să trec pe la birou 
mai întii. 

— Eşti sigur că vrei să lucrezi astăzi, Declan? 

— Am preluat investigaţiile. L-am văzut, am fost faţă în faţă 
cu el. Crede-mă, Concepta, n-o să am odihnă pînă cînd îl voi 
prinde! 

Ea nu spuse nimic. Ar fi vrut să fi fost acolo, să-i fi văzut şi 
ea faţa. Dacă ar fi avut o armă, l-ar fi împuşcat. 

Dinspre miazăzi cerul se lumina. În cîteva minute soarele 
avea să fie cu ei din nou. 

— Declan, şopti ea, nu vreau să pleci. Am fost amindoi supă- 
raţi cînd am vorbit despre despărţire, dar acum nu mai e loc de 
asta. Aş vrea să rămii aici. 

— Asta n-a schimbat nimic între noi, Concepta. Moartea lui 
Máiréad nu ne va împăca. 

— Nu, înţeleg asta. Dar... pentru moment. Este greu și așa, 
fără gîndul plecării tale. 

Se întoarse către ea. Fără să-şi dea seama, ridică mîna şi-i 
atinse obrazul. Era umed. ÎI şterse cu grijă. Ar fi trebuit să-i 
spună că Máiréad era gravidă. 

— Hai înăuntru, îi zise el. O să îngheţi. 


Cartierul General al Poliţiei Metropolitane 
Harcourt Street 

Dublin 

5 septembrie 

ora 8.45 


— Asta a venit dimineaţă la prima oră, domnule! Cred că ar 
trebui să aruncaţi o privire. 

Tim O'Meara îi înmină o hîrtie lui Declan. Mesajul venise 
printr-o conexiune securizată între computerul de la cartierul ge- 
neral al Gărzii şi cel al Unităţii Speciale. 

Declan aruncă o privire rapidă peste hîrtie şi o dădu deoparte. 
Era atit de epuizat în această dimineaţă, cà îi trebuiră cîteva se- 
cunde pentru a înțelege. Austin McKeown fusese găsit ciuruit de 
gloanţe pe o şosea lăturalnică, în apropiere de Hillsborough. 

Îşi roti încet privirea prin încăpere. Dintr-o fotografie agă- 
tatà pe un perete, Máiréad privea în jos. Pe un alt perete atîrna o 
fotografie făcută la o conferință pentru securitate, ţinută la 
Newry cu cinci ani în urmă. Austin McKeown era al doilea din 
stînga, în rîndul din spatele lui Declan. 

Se ridică şi se duse la ușă. 

— Tim, zise el, vrei să vii o clipă? 

Cîteva capete se întoarseră. Atmosfera în birou era încordată 
şi volatilă. Cei mai mulţi dintre apropiații lui Declan o cunoscu- 
seră pe Máiréad, unii chiar de cînd era o fetiţă. 

— Închide uşa, Tim! Uite, sînt vreo două lucruri pe care aş 
vrea să mi le verifici, numai că vreau ca nimeni să nu afle ceva 
deocamdată. 

— Am înţeles, domnule. 

— Mai întîi, aş vrea tot ce poţi găsi despre asasinarea lui 
Austin McKeown. Dar, pentru Dumnezeu, fă ca totul să pară 
ceva de rutină! Nu trebuie să afle cineva că avem vreun interes 
anume privitor la el sau la moartea sa. 

— Aveţi dreptate, domnule. 

— Apoi, vreau să afli tot ce poţi despre un informator loialist 
poreclit „Toboşarul'““. Nu ştiu despre el decît că are acest nume 
de cod. Asta și faptul că, probabil, ţinea legătura cu Austin 
McKeown. Fii foarte atent în privinţa asta! Dacă Toboşarul este 
în viaţă, aş vrea să pot ajunge la el fără să ridic vreo suspiciune, 
Iar dacă este mort, vreau confirmarea cît mai repede cu putinţă. 

— Altceva, domnule? 

— Da, mai e un lucru. Vrei s-o rogi pe Grainne să facă o in- 
vestigaţie asupra tuturor foştilor membri activi din MI5 şi din 
SAS care ar putea fi încă activi în nord, fie pe cont propriu, fie 
pentru vreuna dintre agenţii? Asta îi include şi pe cei cunoscuţi 
că au legături cu una sau mai multe organizaţii paramilitare. 

— Căutăm ceva anume, domnule? 

— Vreau fotografii. Cum face rost de fotografii, să mi le aducă. 

— Pot să vă întreb dacă asta are vreo legătură cu... cu cazul 
la care lucrăm, domnule? 

Declan îl privi cu îngăduinţă. Tim fusese alături de el mul- 
tă vreme. O cunoscuse pe Máiréad şi ştiuse ce însemna ea 
pentru Declan. 

— Nu, nu poţi. Dacă există vreo legătură, vei fi anunţat la 
momentul potrivit, la fel ca şi ceilalți. Acum la treabă — şi asi- 
gură-te că îţi acoperi bine urmele! 


— ÎL vreau mort. Nu mutilat, nu bătut, nu închis și eliberat sub 
supraveghere în cinci sau şase ani, ci mort. Doborit ca un şoa- 
rece, ucis şi aruncat în fundul mlaştinii. Mă înţelegi, Declan? 

Taoiseach bătu cu pumnul strîns în birou pentru a-şi subli- 
nia cuvintele. O sticlă aproape goală de Bushmills şi un pahar 

murdar se clătinară sub forța loviturii. Nu era nevoie ca Declan 
să le vadă pentru a-şi da seama că Pádraig Pearse bâuse din greu. 
Erau în biroul lui taoiseach, în aripa de nord a clădirii guverna- 
mentale din Merrion Street. 

— Aşază-te, omule, aşază-te! tună Mangan. 

Declan se aşeză. 

— Pádraig, nici eu nu vreau altceva. 

— Ştiu asta, Declan, ştiu. Se opri brusc, cu vocea tremură- 
toare şi privind în gol, pînă cînd reuşi să-şi recapete controlul. 
Isuse, Declan, era o fată minunată! Ce-o să ne facem? Ce-o să 
ne facem? 

— Nu ştiu, Pádraig. Nu-mi vine să cred că e ceva adevărat 
din toate astea. 

Taoiseach se ridică şi se apropie de fereastră, cu silueta sa 
rotofeie redusă la o pată înceţoşată în lumina dimineţii. Pádraig 
Pearse Mangan era un om important, care găsea că bărbieritul şi 
îngrijirea părului sînt corvezi. Aspectul neîngrijit îl făcea mai 
simpatic fermierilor şi muncitorilor care formau baza electora- 
tului său. Cumnatul lui Declan avea cincizeci şi cinci de ani, o 
faţă posomorită şi părea întotdeauna uluit de faptul că ocupă bi- 
roul de taoiseach. Trăia într-un vis şi uneori asta se vedea. 

— Ai vreun indiciu, Declan? întrebă el, întorcîndu-se de la 
fereastră. 

— Am unul sau două. Declan nu era încă hotărît cît de mult 
să-l lase pe taoiseach să afle. Treaba e că... 

- Da? 

— S-ar putea dovedi foarte dificil. Vreau să zic, din punct de 
vedere politic. 

— Tu erai cel urmărit, asta vrei să spui? 

Declan îşi scutură capul. 

— Nu. Mai mult decit atit. Cred cà mà vinau pe mine în con- 
tul cuiva cunoscut. Şi mai cred că şi altcineva a mai fost omorît 
noaptea trecută pentru acelaşi motiv. Treaba e că, dacă am drep- 
tate şi există o legătură, uciderea atacatorului nu va rezolva lu- 
crurile.:S-ar putea să trebuiască să iei nişte decizii dureroase. 

— Ei bine, investigațiile au tot sprijinul meu. Dacă trebuie 
luate decizii, o să le iau la timpul potrivit. Pînă cînd omul ăsta 
va fi găsit, vreau un raport pe biroul meu în fiecare dimineaţă. 

Se opri şi se întoarse la locul său. Destupă sticla, tumă în pa- 
har ce mai rămăsese în ea şi apoi îl dădu pe git. 

— Vrei să bem un păhărel, Declan? Mai am o grămadă de sticle. 

Declan își scutură capul. Voia să-şi păstreze mintea limpede. 

— Cum vrei. Pádraig Pearse deschise un sertar şi scoase altă 
sticlă. Spune-mi, cum suportă Concepta toate astea? 

— Brannigan a venit iar azi-dimineaţă. Nu va lua tranchili- 
zante, dar el i-a lăsat cîteva, totuşi. Crede câ ar avea nevoie de 
ele pentru a o ţine pe picioare la înmormintare. Am vrut să fie o 
treabă mai intimă, Pâdraig. Doar familia. 

— Asta e de înţeles. Văd că asta se pregăteşte. 

— Vreau să se termine. Vreau să fie îngropată, ca să mă pot 
întoarce la urmărirea ucigașului. 

Pádraig Pearse păru deodată foarte încurcat. Se ridică şi se 
îndreptă spre micuțul şemineu georgian din apropierea uşii. 

— Chiar despre asta voiam să vorbesc cu tine, Declan! Avem 
o mică problemă. În dimineaţa asta m-a vizitat Seân Roche. 

Roche era ministrul justiţiei, răspundea de Gardă şi era şe- 
ful cel mare al lui Declan. 

— Vrea să te scoată din investigația asta, Declan. 

— Ce? Păi tocmai ai spus... 

— Uită ce-am spus! E ceea ce vreau, dar nu vei fi tu omul 
care va face asta. Seân are dreptate. Eşti implicat personal și asta 
te face periculos. Tocmai mi-ai zis că asta ne-ar putea crea difi- 
cultăţi politice. 

Declan îşi încleştă pumnul drept. 

— Pentru Dumnezeu, Pádraig, e revoltător. Sînt deja însăr- 
cinat cu investigarea exploziei de la O'Donoghue. S-ar putea 
ca cele două cazuri să aibă o legătură. Isuse, am dreptul să con- 
duc ancheta! 

Mangan își scutură capul. Se întoarse la biroul sâu şi dădu 
la o parte sticla şi paharul. Conducătorul naţiunii era gata să-şi 
exercite autoritatea. 

— Of, Declan, nu foloseşte la nimic, îţi iroseşti energia. Bine- 
înţeles, dacă ai avea mintea limpede ai şti că asta e singura in- 
vestigaţie în care nu poţi fi implicat. Joe Healy a fost însărcinat 
cu investigarea exploziei de la O'Donoghue. Timothy Breen 
preia celălalt caz. Deja are o echipă care lucrează la el. Echipei 
tale i s-au dat alte sarcini. Sînt sigur că Breen va fi bucuros să 
urmeze orice direcţie de investigaţie pe care i-o vei sugera. 

— Şi eu ce fac, în afară de sugestii? Nu pot să stau deoparte. 

— Nu ţi se cere asta. Ultimul lucru de care ai avea nevoie 
acum ar fi să stai deoparte. Am o treabă pentru tine și, ca să-ţi 
spun drept, ţi-aş fi luat celălalt caz oricum, ca să te poţi ocupa de 
asta. Eşti însărcinat cu asigurarea securităţii pentru Conferinţa 
Liderilor Musulmani de săptămîna viitoare. 

Declan deschise gura: | 

— Nu poţi vorbi serios. Doamne Dumnezeule, Pádraig... 

— Taci și ascultă-mă un minut! Chestia asta e importantă 
pentru mine, Declan. Găzduirea conferinţei este cea mai impor- 
tantă iniţiativă diplomatică pe care ţara asta a avut-o de Dumne- 
zeu ştie cît timp. Dacă iese bine, beneficiile ar putea fi enorme. 
Ne va îmbunătăţi imaginea în Europa şi ne va deschide căi co- 
merciale cu ţările musulmane. 

Chestia e, ştii, că trebuie să-i convingem pe participanţi că 
securitatea în Republică este destul de bună. Dar explozia de 
săptămîna asta şi împuşcăâturile de aseară au schimbat situaţia. 
Deja se vorbeşte despre participanţi care se retrag. Ar putea fi un 
dezastru. De asta vreau să supraveghezi tu situaţia, de acum și 
pînă cînd se va termina. După asta, o să văd dacă-l pot convinge 
pe Seân Roche să se mai gîndească la participarea ta în anchetă. 
Şi nu uita că postul de comisar-şef al Gărzii devine vacant la 
anul, cînd Pat Devlin iese la pensie. Dacă la conferinţă nu apare 
nici o problemă, vei fi omul potrivit. 

— Ca să-ţi spun drept, nici nu putea să-mi pese de ceva mai puţin. 

— Crezi că nu știu asta? Dacă n-aş fi taoiseach, acum aş fi la 
McDaid sau în altă parte, înecîndu-mi amarul alături de tine. Dar 
trebuie să am grijă de interesele ţării. Vrei măcar să-ți iei liber 
cîteva zile? Mai gîndeşte-te şi dă-mi de știre după înmormîntare. 

Declan se ridică. 

— Nu e nevoie de asta, Pádraig! Nu mi-ai lăsat nici o şansă. 
O să am grijă de blestemata asta de conferinţă. Dar vreau să-mi 
promiţi că Tim Breen îmi va da de ştire cînd se va descoperi 
ceva important în ancheta care priveşte moartea lui Máiréad. Am 
dreptul să fiu informat despre asta la fel ca şi tine. 

Mangan ezită, apoi aprobă din cap. 

— E în regulă, Declan! Vad că ne-am înţeles. Şi mulțumesc 
pentru că ai acceptat. 

Se ridică şi îşi strînseră mîinile. Mangan îl însoţi pe Declan 
pînă la uşă. Cînd o deschise, se opri. 

— Declan, cam într-o săptămînă vom avea aici o ședință de 
instruire cu privire la conferinţă. I-am rugat pe libanezi să ne tri- 
mită un om de-al lor. O sà trimită o femeie, o expertă în proble- 
mele terorismului. Pentru tine o să fie ca odinioară. 

Cu cincisprezece ani în urmă, Declan făcuse serviciul mi- 
litar la securitatea irlandeză, la cartierul general din Tibnin, în 
Libanul de sud. Fusese trimis acolo împreună cu contingentul 
irlandez al Forţelor de Pace ale Naţiunilor Unite, UNIFIL, şi în 
acea perioadă lucrase foarte strîns cu forţele de securitate liba- 
neze. Cuvintele lui Pâdraig Pearse îl loviră direct în stomac. Îi 
fu greu să pună chiar şi cea mai simplă dintre întrebări: 

— Cum o cheamă? Îţi amintești? 

— Stai o clipă, am numele pe birou. L-am notat mai devreme. 

Mangan se întoarse la birou şi deschise un dosar: 

— E ceva de genul Bushavi — aşa se spune? 

Declan nu se clinti din locul în care stătea. 

— Bustani, zise el, mai mult pentru sine decit pentru celălalt. 
Amina Bustani. 

Taoiseach se uită la el surprins. 
— Ai dreptate, zise el. Cum naiba ai ştiut? 


În Harcourt Street cea mai mare parte a echipei se împrăştiase 
deja. Unii lucrau cu Breen, alţii fuseseră trimiși într-o supraveghere 
la Cabra. Tim O'Meara îşi umplea servieta cînd intră Declan. 

— Îmi pare râu, domnule! Tuturor ne pare rău. Eram pregătiți 
să lucrăm alături de dumneavoastră la acest caz. Dar nu trebuie 
să vă faceţi griji, îl vom găsi pe nemernic. ` 

— Sînt sigur că-l veți găsi, zise Declan. Tim Breen e un tip 
pe cinste, iar judecata sa nu va fi umbrità de chestiunile perso- 
nale. Vă urez noroc. 

Chiar atunci trecu Grainne Walsh, cu un teanc de dosare. 

— Grainne, ai găsit chestiile pe care te-am rugat să le cauţi? 

— Sînt pe biroul dumneavoastră, domnule! 

— Mulţumesc. 

— Ce o să faceţi acum, domnule? Noi toţi credem că ar tre- 
bui să vă luaţi niște libere. 

— Acum mă îndrept spre casă, dar numai pentru citeva zile. 
Pe urmă voi avea o misiune de asigurare a securităţii. O să mă 
întorc săptămîna viitoare. 

Se duse în biroul său și închise ușa. Dosarele erau pe birou. Nu 
erau multe. Se aşeză şi începu să le studieze, concentrîndu-se asu- 
pra fotografiilor. Avu nevoie de numai trei minute pentru a-l găsi. 

Numele lui era Peter Musgrave, treizeci şi patru de ani, năs- 
cut în Oldham, divorţat, doi copii, un băiat şi o fată. Fost caporal 
SAS, zece misiuni în Irlanda de Nord între 1988 şi 1993, con- 
tacte cu MI5, un prieten apropiat al celor de la Regimentul de 
Apărare a Ulsterului, condamnat pentru că a făcut parte din or- 
ganizaţii loialiste ilegale. 

Aruncă o privire în agenda telefonică pentru a găsi numărul 
lui Tim Breen. Întinse mîna după telefon, apoi se răzgîndi. Stătu 
cîteva clipe, apoi închise dosarul și îl strecură în servieta sa. 


Dublin 
12 septembrie 


Toată săptămîna următoare vremea a fost frumoasă. Luni, 
ziua înmormântării lui Máiréad, a fost marcată de un soare stră- 
lucitor. Întreaga zi, şi urmâtoarea, şi cealaltă; apoi a plouat atit 
de tare, încît a ţinut oraşul întunecat de dimineaţa pînă seara. La 
înmormântare nu fuseseră invitaţi cei din afara familiei şi totuşi 
la ceremonie au participat o mulţime de oameni. Declan nu ști- 
use niciodată că ea avusese atiţia prieteni şi acest lucru l-a con- 
solat oarecum. 

Nimeni în afară de el nu ştia de copilul pe care ea îl aştepta, 
iar el a considerat că cel mai bine este să lase lucrurile aşa. Totuşi, 
s-a gindit la asta pe tot parcursul înmormîntării, la nenăscutul 
său nepot sau nepoată, la viitorul său ucis. Nu îl mai încercaseră 
niciodată gînduri de genul ăsta, nu mai fusese atit de aproape de 
indiferenţă şi de paralizia voinţei. Numai gîndul răzbunării îl mai 
ţinea pe picioare, ca şi faptul că găsea oribil şi umilitor să facă 
din ceva atit de sordid un scop în viaţă. 

Îi ţinuse mîna Conceptei pe tot parcursul slujbei şi al înhu- 
mării și o consolase, îi vorbise cînd avusese nevoie să i se vor- 
bească, apoi stătuse alături de ea pentru primirea condoleanţelor, 
Ceva murise în ea o dată cu Máiréad: vechea ură, vechiul resen- 
timent, vechea frustrare. 

Aproape că, pentru prima dată în lungul lor mariaj, părea că 
îl acceptă aşa cum este. Nu mai conta că îi lipseşte ambiția, că 
nu voise să fie comisar-şef al Gărzii sau ministru de interne, sau 
să intre în Senat. Între ei se lăsă o tăcere lungă, în care era loc de 

puţină dragoste şi compasiune. Moartea lui Máiréad n-avea să 
vindece marea ruptură dintre ei, dar pentru moment crease o 
punte de legătură. Dar, dincolo de toate acestea, cel mai nedrept 
lucru părea să fie faptul că va fi ţinut treaz toată noaptea de gîn- 
dul că avea să vadă în curînd o femeie pe care nu o mai văzuse 
de cincisprezece ani. 


Joi dimineaţa se întoarse la serviciu, ca de obicei. Noua 
echipă era pregătită, dar, înainte de a-i întâlni, îşi trecu în revistă 
hirtiile, scoţindu-le pe cele care conţineau informaţii legate de 
explozia de la bar. Trimise cîteva dosare jos, în biroul lui Tim 
Breen, cu o notă explicativă, propunîndu-i o întîlnire pentru cla- 
rificarea situaţiei. 

Pe birou stătea un dosar subțire, pe care i-l lăsase Tim O'Meara. 
Conţinea puţinele lucruri ştiute de către serviciile speciale din 
Dublin despre un informator loialist numit Jimmy Bryce, cunos- 
cut și ca „Toboşarul'“. Pe un bileţel separat era un anunţ scurt 
care îl înştiinţa că Bryce fusese găsit mort în dimineaţa de după 
asasinarea lui Austin McKeown. 

Mai era şi un raport amănunţit privitor la circumstanţele 
morţii detectivului superintendent. Declan îl citi cu multă atenţie. 
Ambuscada părea să fi fost pusă la cale de IRA, deşi altă dovadă 
în afară de faptul că McKeown era un membru important în for- 
tele de securitate nu exista. Semnificativ, cel puţin pentru 
Declan, era şi faptul că IRA nu revendicase actul ucigaș. 

Un amănunt îl izbi deodată. Gloanţele şi cutiile de cartuşe 
culese din ambuscada de la Hillsborough fuseseră ale unui 
Parabellum de 9 mm, fabricat de Remington. Era exact aceeași 
muniţie ca şi cea folosită de atacatorul din cofetărie. Arma pe Care 
o aruncase înainte de a fugi era neobişnuită — un semiautomat cu 
țeavă scurtă, american, cunoscut şi sub numele de Viking. 

Viking e chiar mai scurt decît un Uzi, cu o lungime totala 
de numai treizeci şi cinci de centimetri cînd are patul strîns. Era 
fabricat de Viking Systems Inc. la o uzină din Londonderry, 


ZIUA MÎNIEI 57 


New Hampshire, şi avea o reputaţie foarte bună, de armă puter- 
nică şi eficientă. Pină atunci, Declan nu mai auzise ca vreun 
Viking să fi fost găsit la organizaţiile teroriste irlandeze, fie ele 
republicane sau loialiste. 

Configuraţia canalelor de pe gloanţele cu care fusese ucis 
Austin McKeown era aceeaşi cu cea de pe gloanţele trase în co- 
fetăria din Dublin. Era cel puţin posibil ca în ambele cazuri să fi 
fost folosite Viking-uri. Era un indiciu nesemnificativ, dar 
Declan ştia că, dacă ar putea dovedi similitudinea, ar putea s-o 
folosească pentru a dovedi legătura dintre cele două evenimente. 
Îşi notă detaliul şi continua să citească raportul. 

Cînd termină îl puse în sertar, alături de dosarul lui Peter 
Musgrave. Nu se mai uită la fotografia lui Musgrave. Nici nu 
avea nevoie. Faţa ucigaşului i se impregnase în creier şi avea să-i 
rămînă acolo pentru tot restul vieţii. 

Stătu liniştit cîteva minute, gîndindu-se la ce avea de făcut. 
Apoi, luînd o hotărîre, frunzări un carneţel pînă cînd găsi un nu- 
măr de telefon. Formă încet numărul şi aşteptă. 

Două irîituri şi răspunse vocea unui bărbat. Englez, cu ac- 
cent de şcoală publică, sigur pe sine: 

— Wetherell. 

— Căpitanul Wetherell? Numele meu este Carberry. Putem 
sta de vorbă? 

Se lăsă o tăcere scurtă. 

— Ştiu cine eşti, domnule Carberry. Şi pot să fac o presupu- 
nere destul de exactă cu privire la sursa de la care ai acest nu- 
măr. Cit despre discuţie... aş prefera să te văd faţă în faţă. Se 
poate aranja asta? 

— Cred câ da. 

— Bine. Las-o în seama mea! Nu mă mai căuta la numărul ăsta! 

— Şi cum dau de tine? 

— Nu dai. Te caut eu. La revedere, domnule Carberry. 

Declan puse receptorul în furcă. Cînd îşi luă mîna de pe el, 
îi tremura. 


58 DANIEL EASTERMAN 
* 


ÎI aşteptau jos, lingă scară. Mai devreme în acea dimineaţă, 
citise fişa de instructaj pe care i-o pregătise ministrul de externe. 
Conferinţa Liderilor Musulmani fusese ideea lui Ciaran Clark, 
un om Care era foarte atent ca lucrurile să decurgă bine. Trebuia 
să se ţină în octombrie, la Castletown House, o reşedinţă ofici- 
ală de lingă Celbridge, la cîţiva kilometri vest de Dublin. 

— Am mai lucrat împreună, începu el, aşa că nu mai e nevoie 
de prezentări. Unora dintre voi li s-au luat cazuri importante 
pentru a fi aduși să lucreze cu mine. S-ar putea să nu vă prea 
placă faptul că aţi fost însărcinaţi cu o operaţiune de securitate 
de rutină. Daţi-mi voie să vă spulber pe loc iluzia asta. Nu va fi 
de rutină şi pot să vă asigur că nu va fi uşor. Pînă acum, tot ce i 
s-a spus fiecăruia dintre voi este că asta e o operaţiune de secu- 
ritate obişnuită, menită să asigure paza VIP-urilor străine care 
participă la conferinţa ce se ţine la Castletown House luna vii- 
toare. Ceea ce nu vi s-a spus pînă acum este adevăratul scop al 
conferinţei și cît de important este pentru ţara noastră ca ea să se 
desfăşoare fără probleme. Ceea ce vă voi spune este strict secret 
și aşa vreau să rămînă. 

Privi calm împrejur, prin încăpere. Erau zece, toţi aleşi pe 
sprînceană, experimentați şi loiali lui. Se putea bizui pe ei pentru 
această treabă şi putea avea încredere că îl vor ajuta să culeagă 
orice informaţie pe care şi-ar fi dorit-o privitoare la schimbul de 
focuri din cofetărie. 

— Luna viitoare guvernul irlandez are datoria să găzduiască 
o conferinţă secretă, la care reprezentanţi ai Statelor Unite şi ai 
Uniunii Europene vor întilni clerici musulmani de frunte din cî- 
teva ţări. Pe agendă vor fi probleme de interes reciproc: Pales- 
tina, securitatea în Golf, Bosnia, terorismul. Înaintea întlnirii vor 
avea loc o serie de întruniri particulare în care liderii musulmani 
vor încerca să se pună de acord cu privire la cele mai multe 
dintre aceste probleme. Odată ce vor ajunge cît de cît la un 

rezultat, vor purta discuţii cu diplomaţii americani şi europeni. 
După aceea va avea loc o conferinţă publică, destinată să împrâş- 
tie temerile privind starea conflictuală avansată. 

Motivul conferinţei este simplu. În 1993, israelienii şi palesti- 
nienii au fost capabili să-și rezolve neînțelegerile. A fost un pro- 
iect foarte serios pentru pacea în regiune. În anul următor 
teritoriile ocupate au fost redate controlului palestinian, dar 
fundamentaliştii musulmani nu au acceptat această situaţie. Ei nu 
au dorit să discute cu Israelul în nici un fel. Diferiţi şefi de state 
din lumea arabă sînt conștienți că, dacă vor să ajungă vreodată la 
o înţelegere pe termen lung, trebuie să-şi rezolve cîteva probleme 
care ţin de religie. Aşa s-a ajuns la această conferință. 

Dominic Lawlor ridică mîna. Era un prieten vechi de-al lui 
Declan. Fuseseră împreună în portul Dungarvan cînd intercepta- 
seră un transport de arme din Cehoslovacia, în 1979. 

— Pînă acum totul e în regulă, domnule, zise el, dar nu reu- 
şesc să pricep ce naiba are asta de-a face cu Irlanda. Irlandezul de 
rînd crede că Orientul Mijlociu e pe undeva pe la mama dracului. 

— Ei bine, nu sîntem un popor de naivi, îi răspunse Declan. 
Sper că ceilalţi dintre voi sînteţi mai familiarizați cu problemele 
curente. Este evident de ce a fost aleasă Irlanda pentru o întîlnire 
de acest gen. Singurul lucru pe care aproape toţi îl ştiu despre 
această ţară este că nu am fost niciodată imperialişti. Dimpotrivă, 
istoria ne învaţă că am cunoscut o perioadă de colonizare înde- 
lungată, ceea ce se potriveşte oarecum şi musulmanilor moderni. 

Pină acum IRA a beneficiat de această simpatie mult mai 
mult decît oamenii care respectă legea în această ţară pe care ei 
pretind că o reprezintă. Libienii le-au furnizat arme, iar palesti- 
nienii le-au oferit din cînd în cînd facilităţi de antrenament. 

Dar asta se va schimba acum. Poate vă amintiţi că israelienii 
şi palestinienii au avut primele convorbiri în afara Orientului Mij- 
lociu, în Norvegia. Norvegienii au fost capabili să se folosească 
de neutralitatea lor istorică pentru a-i aduce împreună. Acum noi 
o să facem acelaşi lucru la o scară mai mare. Mai sînt şi alţi 

factori care fac din acest loc un tărim ideal. Avem legături strînse 
cu Statele Unite. Avem contacte bune cu Europa. Ca ţară cato- 
lică, avem încrederea francezilor, a italienilor, a spaniolilor şi a 
portughezilor, iar pentru Vatican sîntem importanţi. Apoi, din- 
colo de toate diferenţele, avem relaţii strînse cu Anglia. 

Se opri. Situaţia începea să se contureze. Le fusese încredin- 
tată responsabilitatea unei operaţiuni de securitate de o importanţă 
deosebită. Îi putu vedea destinzindu-se. Poate că această misiune 
nu avea să fie atit de plictisitoare pe cit promitea la început. 

— Oricum, continuă el, avem o problemă. După cum vă pu- 
teti imagina, unul dintre cele mai mari obstacole pentru desfà- 
şurarea conferinţei aici a fost reputaţia proastă pe care o are 
această ţară, ca urmare a situaţiei din Nord. Guvernul a avut o 
sarcină grea în a-i convinge pe cîțiva dintre participanţi că secu- 
ritatea în zona noastră este complet diferită şi că sîntem capabili 
să oprim violenţa de acolo să treacă graniţa. Cum știți cu toţii 
foarte bine, ultimele zece zile au demonstrat că această pretenţie 
este deplasată şi, ca rezultat, se vorbeşte de citeva delegaţii care 
se gîndesc să se retragă. Ministerul de Externe se dă peste cap să 
împiedice asta, dar au nevoie urgentă de o propunere cu privire 
la securitate pornită de la noi, pentru a se putea aşeza la discuţii. 

În acel moment uşa se deschise şi un ofiţer din Gardă, îm- 
brăcat în uniformă, intră în încăpere. 

— Îmi cer scuze pentru întrerupere, domnule, dar este o fe- 
meie în holul de jos care vrea să vă vadă. Are un permis de la 
taoiseach, domnule, dar date fiind circumstanţele... Ei bine, m-am 
gîndit să vă întreb personal, domnule. 

— Nu ţi-a spus numele? 

— Ba da, domnule, mi l-a spus. Era un nume străin, domnule. 
Bustani sau cam așa ceva. Ăsta este? 


ÎI aştepta pe un scaun în apropierea intrării, la distanţă de toţi 
ceilalți. Îmbrăcată într-un costum roșu, cu o eşarfă albastră la git. 
Nu foarte înaltă, cu silueta neschimbată, cu trăsăturile bine 
conturate, ca şi cum ar fi fost cioplite mai degrabă decît schiţate, 
cu părul tuns scurt, pe alocuri cenușiu. 

Poate că îl înşela umbra în care stătea ea. Poate lumina în 
acest moment al dimineţii era prea slabă pentru ochii lui obosiţi. 
Sau poate că era umbra prea multor ani cea care îl orbea. Dar în 
timp ce parcurgea ultimii paşi, apropiindu-se şi privind-o în faţă, 
văzu în sfârşit ceea ce nu putuse observa prima oară. O femeie 
tînără, obosită de antrenament, stind pe un deal pleşuv de dea- 
supra Tibnin-ului şi aşteptînd ca un tinăr locotenent irlandez să 
vină la prima lui întîlnire. 

— Bună, Amina, zise el. Bine ai venit în Irlanda! 

Ea se ridică şi îl privi înainte de a-i răspunde: 

— Bună, Declan! Nu te-am mai văzut de mult. 

— Am socotit chiar acum, zise el. Cincisprezece ani. Îi vine 
să crezi? 

— Cred orice. Îmi pare bine cà te vad, Declan! 

— Şi mie-mi pare bine că te văd. Ascultă, dacă eşti aici pentru 
instructaj, nu e nevoie să urcăm chiar acum. Le-am spus celor din 
echipă cà îşi pot lua citeva ore libere. Aş prefera să vorbesc mai 
întîi cu tine. Nu aici, ci într-un loc ceva mai retras. Putem face o 
plimbare prin parc şi apoi putem bea o cafea la Shelbourne. 

Ea zimbi. 

— Sînt aici cu treburi, Declan! 

— Ei bine, aici e Irlanda. O să vezi că noi sîntem foarte destinşi. 


62 DANIEL EASTERMAN 


— O cafea scurtă atunci. O să vorbim de planurile tale cu pri- 
vire la conferinţă. 

Se întilniseră cu cincisprezece ani în urmă, cînd Declan îşi fă- 
cea serviciul în UNIFIL, Forţele Naţiunilor Unite în Liban. Amina 
fusese numită de către securitatea libaneză la Cartierul general al 
batalionului irlandez, ca interpretă şi consilieră. Era o musulmană 
sunnită şi fata unui ministru din guvern. Terminase Universitatea 
Americană din Beirut, cu licenţe în limba arabă şi în istoria Ori- 
entului Mijlociu. Pentru şase luni, în iarna anului 1981, ea şi 
Declan avuseseră o relaţie. Şi nu doar o relaţie fizică, ci şi una mai 
profundă. Fuseseră îndrăgostiţi nebuneşte unul de celălalt. 

Relaţia lor se terminase brusc atunci cînd Declan fusese tri- 
mis acasă, în primăvara anului 1982, în urma unui incident cu 
rudele lui Nabih Birri, care fusese reales cu puţin timp în urmă 
în fruntea organizaţiei Amal a şiiţilor. Tibnin nu era numai car- 
tierul general al IRISHB AT, ci şi oraşul de reşedinţă al lui Birri 
şi fortăreaţa şiiţilor. În cursul incidentului, Declan şi misiunea sa 
fuseseră ireparabil compromişi. Nici nu se mai punea problema 
răminerii sale în Liban. 

În noaptea dinaintea plecării, el și Amina stătuseră treji pînă 
în zori, vorbind şi iar vorbind, neştiind ce să facă, cu disperarea 
iubitului şi a iubitei, în ajunul deportării lui. În final, deciseseră 
ca ea să-l urmeze în Irlanda cu prima ocazie. Urma s-o pără- 
sească pe Concepta şi să se mute amîndoi în Anglia, unde să în- 
ceapă o nouă viaţă. Ea mai fusese în Anglia, la o şcoală din 
Cambridge, şi îşi făuriseră împreună un vis, să trăiască acolo, 
într-o căsuţă de ţară la marginea oraşului. Ea ar fi putut preda 
araba la universitate, iar el ar fi putut să-şi ia licenţa în Drept. 
Avuseseră oare vreo bănuială, chiar şi în acea ultimă noapte, în 
care vorbiseră atît de mult, că vieţile lor mediocre ar fi putut să 
nu se suprapună niciodată cu un vis atît de frumos? 

Mai tirziu, în acea dimineaţă, Declan se întorsese la cartie- 
rul general şi îşi făcuse bagajele, apoi fusese dus direct la aero- 
portul din Beirut. În apropierea orașului se auziseră tiruri. Peste 

tot trupele milițiilor formau blocaje pe străzi. Erau tineri prinşi 
într-o lume tensionată, plină de ură. Aerul se umpluse de sunetul 
sirenelor şi de cîteva ori răpăitul artileriei grele răsunase pe dea- 
lurile din apropiere. 

Întors la Dublin, nu îi spusese Conceptei despre Amina, aşa 
cum plănuise. Mama ei, de care fusese foarte ataşată, murise de 
Craciun. Tatăl ei era în spital, grav bolnav. I se prescriseseră tran- 
chilizante de către medicul ei şi începea să devină dependentă 
de ele. Se hotărise să aştepte un moment mai bun, timpul potri- 
vit, indiferent ce ar fi însemnat asta. Amina i-a scris, trimiţînd 
scrisoarea la o căsuţă poştală din oraş. El a părăsit armata şi a in- 
trat în Gardă, apoi s-a transferat repede în unităţile speciale. 
Concepta a pierdut cea de-a treia sarcină. Máiréad a început gră- 
diniţa. Pádraig Pearsea fost ales în Dáil pentru prima oară. 

În iunie, armata israeliană a invadat sudul Libanului. Orga- 
nizaţia pentru Eliberarea Palestinei a fost gonită. Hezbollah şi 
Amal au devenit mai active. Vîrtejul războiului civil a pornit să 
se învirtească din ce în ce mai repede şi a crescut cu fiecare zi. 
Amina i-a scris să-i spună că nu putea pleca pînă cînd amenința- 
rea israeliană nu avea să fie înlăturată. Cu timpul, scrisorile ei s-au 
rărit. Ultima oară îi scrisese că nu-şi putea abandona poporul 
aflat în stare de disperare. 

N-a fost niciodată un moment potrivit pentru a-i spune 
Conceptei şi niciodată n-a fost un moment în Liban în care 
poporul să nu fie disperat. Lunile au trecut şi au devenit ani. El 
nu mai avea nici un motiv să meargă în Liban, nu putea părăsi 
Dublinul. Visul unei vieţi noi a fost adumbrit de obsesiile obiş- 
nuite ale vieţii vechi. Inerţia separării a pus stăpînire pe amin- 
doi. Ca şi frica de schimbare, loialitatea şi sentimentul de 
vinovăţie. Erau prinşi de evenimente, unde nu e loc de pasiune. 
Numai sfinţii se pot iubi de la distanţă, lipsindu-se de pasiune — 
iar ei nu erau nici sfinţi, nici lipsiţi de pasiune. Cu timpul, ea a 
încetat să-i mai scrie. El nu mai ştia dacă e vie sau moartă. Cind 
îi scria ştia că scrisorile sale ar putea să nu primească răspuns, 

poate chiar să nu fie citite sau măcar deschise. Amina, pe care 
încă o mai iubea, intrase în lumea subterană a intrigilor şi a văr- 
sărilor de sînge. 

Pînă la urmă, n-a mai scris nici el. Uneori, pentru o oră sau 
două, privea ceața de deasupra valurilor şi se gindea la ea. Sau 
îşi surprindea imaginea în vreo oglindă şi se gîndea că îmbătri- 
nise, supărîndu-se pe ceea ce îi făcuse timpul. Dar, cu trecerea 
tot mai rapidă a anilor, şi gîndurile sale deveniseră mai puţin 
apăsătoare, iar nevoia de ea mai puţin frecventă şi mai puţin in- 
tensă; dar dragostea lui nu se pierise. 

Iar acum, într-o dimineaţă rece dintre vară şi toamnă, anii se 
adunaseră din nou, brusc. 

S-au plimbat împreună prin parc sub cerul înnorat. La o dis- 
tanţă decentă, garda sa de corp, unul dintre cei însărcinaţi să-l 
supravegheze după atentatul asupra sa, îi urma ca o dădacă. 

— Am aflat despre fiica ta, zise ea. Îmi pare sincer rău. 

— N-ai cunoscut-o, zise el. E tare păcat! Ţi-ar fi plăcut şi sînt 
sigur că şi ea te-ar fi plăcut pe tine. 

— Chiar dac-ar fi ştiut? 

— Ce? Despre noi? Pe Máiréad n-ar fi deranjat-o niciodată 
un lucru ca ăsta. 

— Obişnuiai să vorbeşti despre ea în Liban. 

— Avea aproape trei ani. Îmi era dor de ea. Dar nici măcar pe 
jumătate atît de dor pe cît îmi e acum. 

Ea îi găsi mîna şi i-o strînse, apoi îi dădu drumul. 

— E plăcut aici, zise ea. Zimbi, apoi se uită în altă parte. 
Aproape că uitasem cum arată un oraş civilizat. N-ai văzut nici- 
odată Beirutul în zilele lui bune. 

— Nici astea nu sînt zilele bune ale Dublinului, zise el. Proiec- 
tanţii încearcă de ani de zile, din răsputeri, să demoleze clădirile 
din jurul parcului. Dar ai dreptate, e mult mai bine decit în Beirut. 

Mai mezrseră o vreme. Statui şi busturi mărgineau aleile: po- 
eţi, rebeli, eroi, eroine — toţi schimbaţi, transformați în piatră... 

— De ce ai fost aleasă să vii aici? o întrebă el. 

Ea ridică din umeri. El îşi aminti bine gestul. Lua viaţa aşa 
cum eră, zi cu zi. 

— Ştii că am lucrat cu detașamentele irlandeze la UNIFIL. 
Cunosc cîteva persoane din securitatea irlandeză. Te cunosc pe 
tine. Şi cea mai mare parte a muncii mele din anii optzeci în Li- 
ban consta în păstrarea evidenţei grupurilor islamiste. Hezbollah. 
Jihadul Islamic. Amal. Cineva a hotărît că eu sînt persoana po- 
trivită pentru treaba asta. Aşa că, iată-mă! 

— Cît timp stai? 

— Pînă cînd se încheie conferinţa şi se întorc acasă cu toţii. 

— Cît de importantă este, de fapt, această conferință? 

De data aceasta ea nu mai ridică din umeri. 

— Foarte importantă. Dacă totul merge bine... cred că ar 
putea schimba cursul istoriei în Orientul Mijlociu. Nu spun că 
ar aduce pacea peste noapte sau ceva de genul ăsta. Numai că ar 
putea furniza multe posibilităţi de schimbare. 

— Şi dacă merge rău? Sau dacă se întîmplă ceva? 

— Ar putea da lucrurile înapoi cu cincizeci de ani. Situaţia 
politică e încă instabilă. O mulţime de vieţi inocente depind de 
ceea ce se va întîmpla luna următoare. Se opri. Declan, eu ştiu 
că nu vrei sarcina asta. Ştiu că ţi s-a luat investigația privitoare 
la moartea fiicei tale şi pot înțelege de ce asta va avea prioritate 
pentru tine. Dar această conferinţă este extraordinar de impor- 
tantă. N-ai fost însărcinat cu chestia asta doar pentru a avea o 
ocupaţie. Eu am cerut asta. Eşti cel mai bun, iar eu am încredere 
în tine. Sînt cîteva grupări care ar vrea să vadă această conferință 
eşuînd. Unele dintre ele sînt foarte puternice, toate au mijloacele 
pentru a deveni ameninţări serioase. 

— Vrei să explici asta echipei mele, în după-amiaza asta? 

— Bineînţeles! Va trebui să le vorbesc în irlandeză? 

El rise. 

— Bineînţeles că nu, zise el. Ne alegem oamenii cu multă 
atenţie. Cu toţii vorbesc fluent araba. 

De data asta schiţă şi ea un zîmbet. Îi transformă faţa, arun- 
cîndu-l cu cincisprezece ani înapoi, ca pe o minge de cauciuc 
zvirlită prin aer. 

— Te-ai schimbat, zise el. 

— Şi tu. 

— Arăţi... Nu ştiu cum să continue. Ridică din umeri. Nu 
ştiu, zise el. Diferit. Înainte erai mai... destinsă. Păreai vulnera- 
bilă. Acum... Ridică din umeri din nou. Pari mai greu de miş- 
cat, mai prevăzătoare, mai lipsită de speranţă. 

— Mulţumesc, zise ea. Asta am devenit. Ce a trebuit să devin 
pentru a supravieţui. Este ceea ce a făcut războiul din mulți dintre 
noi. Aceia dintre noi care au trăit s-au schimbat. Irevocabil. E de 
două ori mai greu — ba nu, de zece ori mai greu pentru o femeie. 
Nu mă refer la supravieţuire. La asta ne pricepem mai bine decit 
voi, bărbaţii. Mà refer la a trece prin toate astea fără să fii atins, 
să intri în virtejul unei asemenea uri şi să ieşi neafectat. Ăsta e un 
lucru foarte greu. Iar cind sîntem noi afectate, e mult mai... de- 
vastator. Se opri, căutindu-şi cuvintele potrivite. E ceva ce trăim 
mai adînc. Dacă avem copii, sînt şi ei afectaţi. 

Rise deodată, destrămînd atmosfera pe care o crease, 

-Îmi pare rău, zise ea. Iatä-mā ținînd cuvintări, deşi sintem 
împreună de-abia de o jumătate de oră. Poate te întrebi: „Cum 
să scap de femeia asta îngrozitoare?“ 

El îşi scutură capul zîmbind. 

— Ba chiar dimpotrivă, zise el. Îmi place să te ascult cum 
vorbeşti. Vocea ta nu s-a schimbat deloc. 

Ea se înroşi şi-şi întoarse privirea de la el. 

— E ceva pentru care trebuie să găsim timp să discutăm, zise 
el. Ți s-a întîmplat ceva. Aş vrea să ştiu despre asta. Ceea ce spui 
îmi sună foarte familiar. Seamână puţin cu ceea ce e în Irlanda. 
Nu aici în sud, ci în Nord. Acelaşi gen de ură. Am văzut vechi 
prieteni de acolo schimbaţi de necazuri. 

— Te-ai schimbat. 

— Acum mult timp, zise el. Cincisprezece ani. El încetini pa- 
sul, apoi se opri şi o privi. 

— Ai mai avut pe altcineva? întrebă ea. 

El remarcă încordarea din vocea ei, teama din spatele întrebării. 

— Concepta. Dacă ea înseamnă ceva pentru tine. Tu? 

— Părinţii mei au vrut să mă mărit, zise ea. Au început să se 
ruşineze cu mine, pentru că stăteam atît de mult nemăritată. 

— Nu mă refeream la căsătorie, zise el. 

— Nu, ştiu că nu. Îşi ridică ochii. Am avut amanți, bine- 
înţeles. Unii dintre ei sînt morţi acum. Dar nu a fost nici unul 
permanent. Nimic nu e permanent în Liban. 

O privi. 

— Nicăieri nu e ceva permanent, zise el. 


În noaptea aceea, telefonul sună la unsprezece seara. Richard 
Wetherell voia să-l întilnească. Între Dundalk şi Newry era o 
stradă dosnică, care ocolea Carlington Lough. 

— Cînd? 

— Curind. Păstrăm legătura. 


Dublin 
13 septembrie 
ora 13.20 


Îşi dorise să ia prânzul cu Amina, dar în ultimul moment pri- 
mise un mesaj de la Martin Fitzsimmons, comandantul C3, mica 
agenţie națională de informaţii a Irlandei, care-i cerea să-l sune 
urgent. Martin dorea să-i vorbească faţă în faţă, singuri. Erau pri- 
eteni vechi, iar Declan a fost de acord să se întilnească în biroul 
lui Martin, în clădirea roşie a cartierului general al Garzii, toc- 
mai în capătul celălalt al oraşului, în Phoenix Park. 

Fitzsimmons era un om înalt, afabil, foarte sigur pe sine, un 
tip detașat, după toate aparențele. Totuşi, Declan ştia că era ne- 
milos în războiul pe care îl declarase terorismului. Agenţia sa 
era cea mai mică dintre cele angajate în lupta împotriva activi- 
tăţilor subversive care vizau statul irlandez, dar sub comanda sa 
devenise o armă foarte bine reglată, care își alegea ţintele cu 
atenţie şi le rata arareori. Era unul dintre puţinii oameni din ca- 
drul serviciilor de securitate căruia Declan i-ar fi încredinţat 
ocrotirea vieţii sale. 

— O ţigară, Declan? întrebă el, întinzîndu-i o cutie deschisă. 

— Nu, mulțumesc! Nu m-am atins de ţigări în ultimele şase 
luni, după cum ştii foarte bine. 

— Sînt întotdeauna bucuros de companie, zise Martin. 

Lua o ţigară din cutie şi o aprinse. În departamentul său fuseseră 
trimise o grămadă de ordine care interziceau fumatul, dar el le tratase 
pe toate cu disprețul omului născut în sunetul chibritului scăpărat, 

— Ce mai face Concepta? întrebă el. 

— Destul de bine. E cam devreme ca să-ţi dai seama. Pentru 
noi toţi e devreme. 

— 'Transmite-i salutările mele! 

— N-ai fost la înmormiîntare. 

Martin îşi scutură capul. 

— Nu. Am trimis o scrisoare — o să dai peste ea, cînd te vei 
ocupa de chestiile astea. Urăsc înmormintările. Îmi produc de- 
presii care durează săptămîni. Cred că nu te-ai supărat că n-am 
fost acolo? 

Declan clătină din cap. 

— Aş fi preferat să nu fiu nici eu acolo. Se răsuci în scaun, 
inhalînd fumul scos de ţigara lui Martin. Pînă la urmă, poate că 
o să iau şi eu o ţigară, zise el. 

Martin îi întinse cutia. 

— Acum, zise Declan după ce îşi aprinse ţigara, de ce ai vrut 
să mă vezi? 

— Declan, ce se petrece? 

— Nu înţeleg. 

— Hai, omule, ştii tu bine! Te-ai întilnit cu Austin McKeown 
în după-amiaza zilei de şase. În seara aia a fost ucis. În aceeaşi 
seară, principalul său informator loialist, unul pe nume Jimmy 
Bryce, a fost doborit în Belfast. Iar la Dublin un om a încercat 
să te omoare, dar n-a reuşit decît să o omoare pe fiica ta şi pe alţi 
cîțiva oameni. 

— O coincidenţă, Martin. 

- -må cu chestiile astea! Ce avea Austin să-ţi spună de 
a venit pînă aici? 

— Avea un indiciu pentru mine în cazul exploziei de la 
O'Donoghue. 

— Nu trebuia să bată drumul pînă la Dublin să-ţi spună asta. 
Pentru astfel de lucruri există piste informaţionale. 

— Nu fi naiv! Nici unul dintre noi nu foloseşte pistele ofici- 
ale pentru chestii în afara celor de rutină. 

— Aşadar, n-a fost ceva de rutină. 

— A fost... sensibil. 

— Credea că îl pîndeşte vreun pericol? 

— Sintem cu toţii în pericol, Martin! 

— Te-am întrebat dacă Austin McKeown credea că îl pin- 
deşte vreun pericol anume. 

— Ăsta e un interogatoriu? 

— Hai, Declan, răspunde la întrebare! 

— Aşa cred, da. 

— Ţi-a pomenit despre Toboşar? 

— Cine? 

— Hai, Declan, ştii bine la cine mă refer! La informatorul lui, 
Jimmy Bryce. 

— S-ar putea s-o fi făcut. 

— Explozia a fost lucrarea loialiştilor — asta ţi-a spus? 

— Martin, nu mai lucrez la cazul ăsta. I-am pasat toate datele 
lui Joe Healy. Are dosarele mele. Poţi să-l întrebi pe el. 

— Am făcut asta deja. Nu există date despre întîlnirea ta cu 
McKeown. 

— Nu sint? Poate am uitat să menţionez. Isuse, Martin, 
Máiréad a fost ucisă în aceeaşi seară, iar tu mă întrebi de ce nu 
mi-am completat dosarele! 

Fitzsimmons ridică o mînă. 

— Îmi pare rău, Declan, ai dreptate. Numai că... Să-ţi spun 
adevărul, sînt puţin cam îngrijorat. 

— Îngrijorat? Pentru ce? 

— Cineva pune întrebări despre tine. În general, sint îngro- 
pate într-o grămadă de acţiuni de rutină, dar sînt totuşi despre 
tine. Şi nu vin toate pe pistele obişnuite. Cum zici tu, oamenii 
din branşa noastră folosesc adesea mijloace neortodoxe ca să-și 
facă treaba. 

— Cine întreabă? 

— Mi-e greu să-ţi spun exact. Oricine ar fi, sînt foarte inteli- 
genţi, răspîndind materialele prin mai multe agenţii. Dar, dac-ar 
fi să ghicesc, m-aş gîndi la MIS. 

Declan dàdu din cap. 

— Cit de sus? 

— Greu de spus. Cred că m-aș gîndi la cei de la vîrf. 

— Ce vor să ştie şi nu pot afla din dosarele existente? 

Martin ridică din umeri şi trase puternic din ţigară. Băgă 
mîna în cutie, scoase alta şi o aprinse de la jarul celeilalte. 

— Ceea ce ştii tu, zise el, scoţind fumul afară. Mai exact, ceea 
ce ştii tu despre explozia de la O'Donoghue. Teorii, indicii, pe 
cine ai interogat pînă acum, ce informaţii ai furnizat, ce infor- 
maţii ai fi putut păstra pentru tine. Toate astea dispersate, înţe- 
legi? O întrebare ici, una dincolo. 

— De ce-mi spui asta? 

— Credeam că este evident, Declan! Sintem prieteni vechi, nu-i 
nevoie să jucăm şah între noi. Ştiu că eşti tensionat, dar oameni- 
lor care pun întrebările astea nu le pasă nici cît negru sub unghie. 

— Ei bine, îţi sînt recunoscător pentru informaţie, Martin! O 
s-o ţin pentru mine. 

Declan stinse ce mai rămăsese din ţigară într-o scrumieră 
mare din partea opusă a biroului şi se ridică să plece. 

— Declan, te rog să consideri că e un avertisment. Cineva e 
interesat de tine într-un mod nu prea sănătos. 

— Isuse, Martin, jumătate din Irlanda ştie asta după împuş- 
căturile din O'Connell Street. 

— Mi-ar fi fost de folos să-mi fi spus ce ştii. Dac-aș fi ştiut, 
poate aş fi reuşit să te ajut. 

Declan ezită. Ar fi fost o mare uşurare să împartă cu cineva 
cele ştiute, mai ales cu cineva pe care ar fi putut să se bazeze. 
Dar nu putea să se împace cu gîndul că, dacă informaţiile date 
de Austin McKeown cădeau pe mîinile cui nu trebuia, indiferent 
cît de inocent ar fi fost, rezultatele puteau fi catastrofale. 

— Ţinem legătura, Martin. Dă-mi de ştire dacă mai afli şi 
altceva. 

leşi, avind grijă să închidă uşa în urma lui. Degetele încă-i 
mai erau calde după ce ţinuseră ţigara. 

Mașina lui Richard Wetherel! trecu de porţile din metal forjat, 
urcă aleea și coti la stînga, pe lingă faţada de culoarea cafelei cu 
lapte a şcolii, parcînd într-o zonă rezervată instructorilor. Îi per- 
miseseră să-și lase mașina acolo ca un favor, dat fiind că avea ne- 
voie de măsuri suplimentare de securitate. Totuşi, trebuia s-o 
verifice înainte de plecare — acesta era un ordin strict, de respec- 
tat ori de cîte ori maşina rămînea nesupravegheată. Dar asta re- 
ducea șansele de a găsi un mic pachet negru fixat sub caroserie. 

Parcarea micuță era aproape goală. Era vineri, iar cursurile 
se terminaseră de aproape o oră. Toţi instructorii care nu aveau 
activităţi extraşcolare plecaseră. Wetherell venea aici de două ori 
pe semestru pentru a vorbi cu membrii superiori ai Forţei de Ca- 
deţi, de la anul patru în sus. Nici unul dintre băieţi nu ştia ce ur- 
măreşte, desigur. Credeau că e un tip de la armată, un biet 
funcţionar trimis să facă muncă de relaţii publice şi poate să-i şi 
încurajeze puţin pe cei din anul şase, să se gindească serios la 
cariera lor în armată. Nici măcar instructorii comandanţi ai For- 
tei de Cadeţi nu ştiau care e misiunea lui, nici ce se ascunde cu 
adevărat în spatele acestor vizite. 

Wethereil era vechi ofiţer în Int 14, Compania 14 Informaţii 
a armatei britanice, cunoscută popular sub denumirea „Detaşa- 
mentul“. Pusese bazele unei misiuni sub acoperire, cunoscute ca 
Plutonul 4 Infanterie, şi-şi avea sediul la cartierul general al ar- 
matei din Lisbum. Colaboratorii săi erau recrutaţi din trupele de 
la informaţii şi antrenați de SAS la Hereford. 

Wetherell avea un motiv foarte simplu pentru care vizita 
şcoala. Îi ţinea sub observaţie atentă pe băieţii din anii superiori 
care s-ar fi putut dovedi potriviţi să lucreze în Detașament sau, 
dacă ar fi dat greş, la vreo unitate de informaţii din provincie. 
Aceia pe care îi considera candidaţi potriviţi intrau în armată în 
modul obişnuit, printr-un examen în faţa Comisiei, după care 

urma trecerea unor probe care durau trei zile şi apoi, dacă erau 
apți, promovarea la Sandhurst, ca locotenenţi. Dar serviciile de 
informaţii acționau înainte de asta, trimiţindu-i la Ashford pentru 
teste speciale. Făceau un stagiu scurt acolo, apoi erau trimiși 
nouă luni în Irlanda de Nord cu un batalion de infanterie, după 
care se întorceau la Ashford şi Hereford, pentru pregătiri supli- 
mentare. În sfirşit, urmau să fie trimişi înapoi în Ulster, gata pen- 
tru prima lor misiune sub acoperire. 

Int 14 avea mare nevoie de oameni dotați, iar Richard 
Wetherell era principalul descoperitor al acestora. Îi selecționa 
dintr-o mină de băieţi aleşi din şcolile prestigioase din provin- 
cie. Institutul Academiei Regale din Belfast — prescurtat Inst — 
era, alături de Colegiul Campbell, din estul oraşului, unul dintre 
principalele lui terenuri de vinătoare. Motivele erau simple. 

Inst, cu toate cà nu mai accepta interni, era o şcoală publică, 
avind o tradiţie îndelungată, al cârei instructor-şef (cunoscut, din 
anumite motive, ca Directorul) era aproape întotdeauna englez. 
Era cea mai putemică şcoală de rugbi din Irlanda, unde nu se prac- 
ticau nici fotbalul european, şi nici cel scoţian. Dintre elevii săi 
proveneau cei mai mulți membri ai clasei conducătoare din Ul- 
ster — funcţionari civili, poliţişti şi militari cu grade înalte, avocaţi, 
judecători, bancheri, oameni de ştiinţă, doctori şi oameni de afa- 
ceri. Băieţii şi instructorii erau, aproape pînă la ultimul, protestanți 
din clasa de mijloc. Iar şcoala era dintre puţinele care avea o Forţă 
de Cadeţi. După o verificare minuțioasă, membrii Forţei se puteau 
dovedi foarte potriviţi pentru munca sub acoperire, care cerea un 
accent local convingător şi o bună cunoaştere a regiunii. 

În timp ce se îndrepta spre sediul Forţei de Cadeţi de lîngă 
terenurile de crichet, Wetherell îl văzu pe Paul Mercer îndrep- 
tîndu-se în grabă spre el, venind din spatele clădirii principale a 
şcolii. Mercer era profesor de latină, protejat al strălucitului, dar 
infamului Charles Fay, al cărui regim de teroare, în departa- 
mentul său, dar şi în afară, încă mai era o legendă în şcoală. 

Scoţian prin naștere, era comandant secund al Forţei de Cadeţi 
Şi activase în trupele de informaţii înainte de a trece la catedră. 

Îşi strinseră mîinile cu căldură. Cu toate că nu ştia exact care 
e poziţia lui Wetherell, Mercer era conştient de motivul real 
care stătea în spatele vizitelor sale. El, mai degrabă decît Chris 
Abemethy, conducătorul Forţei de Cadeţi, îl ajuta să-i selecteze 
pe cei mai promiţători candidaţi din fiecare an. 

— Îmi pare bine că te-am prins, zise el. Alcom i-a dus pe 
băieţi azi la sală. O să stăm de vorbă acolo, de îndată ce termină 
şi se schimbă. 

— Nu le ajunge sărmanilor cîte exerciţii de educaţie fizică fac 
în orele normale? 

Mercer rise. Se indreptară către sala de sport, aflată alături 
de corpul modern în care se învățau limbile străine. 

— Mai mult decit le-ar plăcea celor mai mulţi dintre ei. Dar 
au avut sîmbătă un exerciţiu de marş prin Mournes, iar Chris 
vrea să-i păstreze în formă. 

Ajunseră la sală. Mercer părea frămiîntat de ceva. 

— Cum sînt noii candidaţi? întrebă Wetherell. 

— Foarte buni. Am cîţiva băieţi promiţători pentru tine. Tre- 
buie să le vezi rezultatele. Putem face asta mai tirziu. 

Deschise ușa care dădea spre vestiare, poftindu-l pe Wetherell 
să intre primul. 

De cum pâși înăuntru, Wetherell avu un şoc. Ceva nu era în 
regulă, dar îi luă cîteva secunde să-şi dea seama care e cauza, se- 
cunde care puteau să-l coste viaţa. Nu erau haine pe bânci, nici 
atirnate de cîrlige deasupra lor. Şi nici un tropâit nu răzbătea din 
sala alăturată. 

— Pune-ţi mîinile după ceafă şi ţine-le acolo, îi ordonă o voce 
tăioasă din lateral. 

Cu coada ochiului drept zări o mînă care ţinea un pistol în- 
dreptat spre capul său. Îşi ridică mîinile încet, întorcîndu-şi în 
același timp capul, ca să-l poată vedea bine pe atacator. 

— Privirea înainte! îi ordonă milităreşte vocea. 

Accentul era englezesc. „O fi vreuna dintre glumele stu- 
pide puse la cale cu ajutorul vreunui timpit de ofiţer inferior'“, îşi 
zise Wetherell. 

— Mercer, ia-i arma! Repede! 

Paul Mercer pâşi în faţa sa, cu ochii plecaţi şi cu sudoarea 
curgîndu-i pe frunte. Îl căuta rapid şi ti luă Browning-ul automat 
pe care îl avea tot timpul asupra lui. 

— Mişcă, ordonă englezul, împungîndu-l pe Wetherell în 
ceafă ca să o apuce spre sală. 

Mercer o luă înainte şi le deschise ușa. Sala era goală. Înce- 
pea să semene din ce în ce mai puţin cu o glumă sau cu vreun 
test de iniţiere. Şi apoi, ce instructor ar pune la cale un test de 
iniţiere, punindu-şi elevul faţă în faţă cu un soldat antrenat, dotat 
cu o armă încărcată? Începu să se gindească furios, cum să facă 
să întoarcă sorții în favoarea lui. 

— Acolo! 

Facu întocmai ce i s-a spus. În clipa urmatoare, capul îi fu 
acoperit cu o glugă, apoi fu răsucit și împins brutal în spalierele 
de pe perete, iar mîinile îi fură ridicate şi legate de bare. Acum 
era complet neajutorat şi, îşi dădu seama în timp ce teama înce- 
pea să-l cuprindă, se afla poate la cîteva clipe de moarte. Cel 
puţin, aşa spera, de vreme ce alternativa pentru un ofiţer de in- 
formaţii era tortura prelungită. O mină îi apucă gleznele pe rînd 
şi, depărtindu-i picioarele, i le fixă de bare. 

— Tu, du-te afară! auzi vocea englezului ordoniînd. Ai grijă 
să nu intre nimeni! Vin şi eu de îndată ce termin aici. 

Pe podeaua de lemn se auziră paşi grei, apoi uşa se deschise 
şi se închise. Lăsă un mic ecou în uriaşa sală goală. 

— Scoate-mi căcatul ăsta de glugă, zise Wetherell. 

— Îmi pare râu, domnule, răspunse vocea, aproape rugătoare. 
Mai bine nu. E mai bine să nu vedeţi nimic din ce se întîmplă. 
O să încerc să fiu scurt, cînd va fi cazul. Dar mai întîi avem 
cîteva chestii pe care trebuie să le facem cit sînteţi în viaţă, 

domnule! Pentru ancheta judiciară. Aşa încit să pară că aţi fost 
interogat de irlandezi. 

= Cine dracului mai eşti şi tu? Cine te-a trimis? 

— Mai bine păstraţi-vă suflul, domnule! Uitaţi aici, băgaţi-vă 
asta între dinţi, ca să aveţi ce mușca. Se spune că ajută. 

Simţi gluga ridicată puţin, apoi ceva împins în gură. Un dop 
de cauciuc. Gluga fu trasă la loc. 

În sala răsunătoare, mirosind a transpiraţie şi a sînge uscat, 
auzi sunetul unei lame de cuţit care era ascuţită. 


Castletown House 
Celbridge 

6 octombrie 

18.11 


Declan voise să arunce o ultimà privire la Castletown House 
cînd nu mai era nimeni prin preajmă, ca să-şi poată face o idee 
mai bună asupra locului. În seara următoare, recepţia urma să 
marcheze începutul conferinţei şi al unor săptămîni de activitate 
intensă. Înăuntru încă se mai făceau pregătiri, dar afară grădinile 
erau pustii. 

Îşi petrecuse ziua cu Concepta, prima lor zi întreagă împre- 
ună după înmormintare. Nu mersese prea bine. Nu se certaseră, 
dar nici nu fuseseră prea destinși unul în compania celuilalt. Pe 
parcursul zilei, durerea de cap crescuse treptat. Încercase să se 
lungească puţin după prînz, dar asta nu făcuse decit să înrăută- 
ţească situaţia. Pînă la urmă, un telefon de la Grainne Walsh îi 
oferise motivul de care avea nevoie pentru a ieşi din casă. Îna- 
inte de a pleca, îi ceruse Aminei să vină cu el, sub pretextul de 
a arunca alături de el un ochi de cunoscător asupra sistemului de 
securitate, dar sperînd de fapt că ar putea găsi timp să discute. 

În ultimele săptămini trăise doua tipuri de sentimente contra- 
dictorii. În timp ce suferea enorm după fiica sa, se surprinsese pe- 
trecînd din ce în ce mai mult timp în compania singurei femei pe 
care o iubise vreodată cu adevărat și care îl iubise în aceeași mă- 
sură. Din cînd în cînd fusese nevoit să se oprească pentru a res- 
pira, ca şi cum ar fi alergat foarte mult şi ar fi rămas fără suflare. 

Prezenţa Aminei îi reamintise ceea ce pierduse. Simţămintul 
confuz pe care îl avea înainte privitor la lipsa de dragoste faţă de 
Concepta se transformase acum în certitudine. Iar după pierde- 
rea lui Máiréad nu mai avea un substitut asupra căruia să-şi în- 
drepte sentimentele. 

Era încă prea devreme pentru a spune ce se întîmplase între 
el şi Amina. Cu siguranţă, nu deveniseră din nou iubiţi. Nu îi fă- 
cuse nici un avans, iar ea nu dăduse nici un semn că ar fi dispusă 
să accepte vreunul. După toate aparențele, ea avea să se întoarcă 
la Beirut după încheierea conferinţei, lăsîndu-l cu adevărat sin- 
gur, părăsit. Dar el avea o mică speranţă că o va convinge să mai 
rămînă. Putea găsi o mulţime de pretexte. 

Un vînt rece se pornise imediat după prînz şi erau semne că 
s-ar putea apropia o furtună. Mai jos de reşedinţă, Liffey curgea 
printre malurile verzi, în ultimele meandre înainte de a intra în 
oraş şi de a se vărsa în mare. Rătăciră pînă la malul rîului și gă- 
siră o potecă îngustă ce se îndrepta spre est, către Leixlip. 

Amina analizase pericolul unui atac al musulmanilor tero- 
rişti, pe baza ultimelor informaţii primite din Beirut. Se bănuia 
cà unii membri ai Hezbollah-ului, din gruparea Jihad al-Islamyya, 
erau în Europa. Doi dintre ei, cunoscuţi asasini ai grupării şiite 
Amal, fuseseră văzuţi în Oslo. 

Se opriră pe malul rîului, adăpostindu-se de vînt într-un pîlc 
de copaci bătrîni. Peste apă sufla vîntul, iar suprafaţa rîului era 
încreţită de valuri. În înalt, deasupra capetelor lor, norii alergau 
minaţi de vint pe cerul mohorit. Un bitlan ţişni, se agită un mo- 
ment, apoi dispăru. Îi inconjură o tăcere adincă, în care vintul şi 
valurile erau doar simple şoapte. Lumina părea să nu mai coboare 
din cer. Era acolo pur şi simplu, tăcută, în pietre şi în apă, fără să 
strălucească, estompată de copaci şi de iarba care se legăna. 

Ea îi luă braţul, apoi începură din nou să se plimbe. Trecură 
pe lingă o barcă amarată de un ponton de lemn. O pasăre ţipă 
jalnic din ierburile din spatele lor. 

— Încă o mai iubeşti pe Concepta? 

Părea o întrebare atit de stupidă, de banală, trivializată de ne- 
număratele poveşti de dragoste ieftine, întoarsă pe toate pârţile 
în articolele tuturor revistelor pe care le citise. Şi totuşi, nu se 
putea abţine să nu-l întrebe. Trebuia să ştie asta, orice-ar fi fost. 

Nu răspunse imediat. Nu existau cuvinte pentru ceea ce ar fi 
dorit să spună sau, cel puţin, nu erau uşor de găsit. Îşi spusese 
atit de puţine chiar şi lui însuşi, şi toate acele cuvinte neexpri- 
mate, greşit exprimate şi confuze amenințau să-l sfişie ca o lamă 
în momentul în care ar fi îndrăznit să le rostească. Iar faptul că 
o lăsa pe Amina să aştepte era cel mai periculos lucru pe care îl 
făcuse vreodată. 

— Am iubit-o pe Máiréad, zise el. Mi-aş fi dat viaţa, ca 
s-o salvez. 

— Nu asta te-am întrebat. 

Tăcerea făcu să pară că vocea ei venea de departe, de pe ce- 
lălalt mal. Ar fi vrut s-o sărute, să o culce pe iarba umedă şi să 
facă dragoste cu ea. Dar vocea ei părea să plutească în aerul rece, 
luiîndu-l în rîs. 

— N-am iubit-o niciodată pe Concepta, zise el. Am admirat-o, 
am avut grijă de ea, mi-a fost milă de ea — toate astea. Face parte 
din mine, nu mă pot lepăda de ea fără să-mi fac un râu, dar nu 
am iubit-o niciodată. 

— De ce ai râmas cu ea atit de mult? 

— Sîntem în Irlanda. Divorțul este aproape imposibil. Iar ea 
este sora prim-ministrului. Tu erai în Liban. Máiréad era incă o 
copilă. M-am descurcat cum am putut. 

— Ar fi trebuit să te întorci. 

— În Beirut? 

— Da. 

— Ştii că n-ar fi fost posibil. Pentru nici unul din noi. 

— Este posibil acum? 

Râmase cu privirea aţintită dincolo de ea, pe apele agitate. 

— Nu, zise el. 

— Aş putea să rămîn aici. 

Îşi unirà din nou mîinile şi îşi continuarà drumul pe potecă. 
Deasupra lor cerul era pătat de nori şi se întuneca pe margini. 
Aici nu erau apusuri grăbite ca cele de lîngă Mediterană, numai 
scăderea treptată şi constantă a luminii şi inevitabila cădere a 
nopții. Era ca şi cum ea ar fi fost dintotdeauna aici, ca şi cum 
viaţa ei în Beirut ar fi fost un vis, şi încă un vis care nici măcar 
nu era al ei. Îşi aminti un poem de Yeats, pe care îl auzise prima 
dată la o oră de literatură engleză, cu ani înainte de a-l întilni pe 
Declan şi de a vorbi cu el despre Irlanda. Simţise şi învățase po- 
emul cu inima, iar acum, în timp ce mergeau, îl recită cu o voce 
joasă şi caldă: 

Din ierburi înalte cu flori, 
Chema O'Driscoll cîntind 
Salbatice rațe perechi 

Pe lacul cel trist fremâtind. 
Vedea întunecîndu-se tufe 
Prinse-ntr-a serii plasă, 

Şi visa la părul cel lung 

Al lui Bridget mireasa. 


Stînd printre trestii, el îi ascultă vocea, amintindu-și de ace- 
leași versuri auzite cu o altă ocazie. Ştia cum se sfirşeşte poemul, 
cum mireasa lui O'Driscoll era luată de un tînăr sid, un duh al 
văzduhului, şi nu mai este văzută vreodată. Amina ajunse la ul- 
tima strofă: 

Dar sus în tării auzi 
Cimpoiul din nou răsunînd, 


Nicicînd aşa trist n-a cîntat, 
Mai vesel sunat-a nicicînd. 


Cuvintele îi erau smulse de vînt şi azvirlite peste apa cenu- 
şie. Stăteau unul cu faţa la celălalt, aşteptind sunetul cimpoiului 
să coboare spre ei din văzduh, dar nu se auzea nici o muzică, 
doar şuierul întețit al vîntului prin ramurile dese. Se aplecă și o 
cuprinse în braţe, ca şi cum ar fi făcut-o pentru prima oară, apoi 
o sărută. Un sărut lung, în care îşi amintiră totul şi uitară totul. 

Cînd, în sfirşit, se dezlipiră, întunericul se întețea deasu- 
pra rîului. 

— Unde putem merge? întrebă ea. 

— Vino cu mine, zise el. 

O luă de mină şi o conduse mai departe de-a lungul rîului, 
apoi se abătură de la cărare într-o plantație de pini înalţi. Era un 
loc adăpostit şi întunecat sub crengile dese. Gasiră un luminiş cu 
un așternut din ace de pin. Dincolo de cercul magic al copacilor 
se auzeau tot mai tare rafalele de vînt şuierind deasupra apei, dar 
în interior era linişte. 

Cind o atinse, ştiu că dragostea era mai importantă decit 
datoria, bunele intenţii sau mila, că nu mai putea face compro- 
misuri sau să continue să plătească prețul pe care inima i-l cerea 
pentru a stăpini situaţia. Nu se simţise niciodată atît de copleșit 
de regrete şi atit de trădat de trecerea timpului. 

O dezbrăcă iute, fară să răsufle, de parcă ea ar fi putut dis- 
părea, transformîndu-se într-un nor de fum. Ce ciudat, ştia de lo- 
cul ăsta, deși nu mai fusese niciodată aici cu o femeie. De parcă 
i-ar fi aşteptat ani de zile. Îşi scoase şi el hainele şi o întinse peste 
haina aşternută deasupra acelor moi. Abia mult mai tirziu îşi 
dădu seama că îi trecuse durerea de cap. 

Mai tirziu stăteau îmbrăţişaţi, încălzindu-se unul pe celălalt 
şi ascultînd furtuna pornindu-se dincolo de copaci. 

— Mă mai iubeşti încă? o întrebă el. Era întuneric şi abia îi 
zărea silueta întinsă lingă el. 

— Niciodată n-am încetat s-o fac, zise ea. 

— Vreau să trăieşti aici, cu mine, zise el. 

— Vom vedea. 

— S-ar putea să reuşesc să obţin o dispensă. Pádraig Pearse 
are relaţii unde trebuie. Ar prefera o înţelegere discretă în locul 
unui divorţ scandalos. 

— Vom vedea. 

— Aş fi vrut să nu mai spui asta întruna. 

— Ce altceva aş putea spune? Mă abandonezi pentru cinci- 
sprezece ani, apoi aştepţi să renunţ la viaţa şi la casa mea, pentru 
a fi aici cu tine. Nu e aşa uşor, Declan! Zău câ nu e! 

— Dar mă iubeşti? 

ÎI trase spre ea, amintindu-și fiecare moment pe care îl pe- 
trecuse în întuneric gîndindu-se la el, iar el nu era acolo ca să-l 
poată atinge. 


Pe malul opus, un observator camuflat îi spiona printr-un 
binoclu pentru vedere în noapte. Îşi luase numele Ezekiel. Nu era 
un voyeur, nici prin gînd nu i-ar fi trecut aşa ceva. Ca şi Declan, 
venise pentru a arunca o ultimă privire prin Castletown House 
înainte de începerea conferinţei. Îl recunoscuse pe comisarul-ad- 
junct Carberry din fotografiile pe care le avea, dar femeia îi era 
necunoscută. Îi memoră trăsăturile, apoi îşi continuă inspecția 
prin împrejurimi. 


Castletown House 
Celbridge 

7 octombrie 
18.53 


„Este o seară perfectă pentru o recepție“, se gindi Declan. Îşi 
înălță capul şi privi în depărtare, spre Liffey, reamintindu-și 
noaptea trecută. Pină la urmă venise furtuna şi se întorseseră 
amindoi la Dublin muraţi, dar fără sà le pese de asta. 

Acum bătea de undeva un vint rece, de parcă o divinitate ră- 
utăcioasă şi-ar fi făcut de cap. Dar Declan Carberry nu fusese ni- 
ciodată omul care să se gîndească la subtilităţi teologice. Peste 
riu plutea o ceaţă joasă, parcă vrind să indice venirea toamnei. 

O noapte răcoroasă totuşi, dar destul de caldă, ca oaspeţii să 
se poată plimba prin grădină sau pînă la rîu, fără teama de a se 
alege cu o răceală. Un sentiment de relaxare pusese stăpînire pe 
cei mai mulţi, doar cei mai sobri rezistaseră şi rămăseseră gru- 
pati în cercuri, discutînd lucruri serioase. Ei aveau să fie durii de 
miercuri dimineaţa. Desigur, nu se servise alcool, din meniul ci- 
nei lipsise carnea de porc şi nici nu erau prezente multe femei; 
dar aceasta era limita acceptată a ascetismului. 

Oamenii se urcau şi coborau de pe terasele largi sau se plim- 
bau încet prin încăperile frumos decorate şi luminate de candela- 
bre. Duceau pahare cu sucuri exotice sau şerbet glasat, mirosind 
a trandafiri, adus de la Teheran. Cei curioşi răsfoiau meniul cu 
aparentă nepăsare: sufleu elveţian, chifteluţe irlandeze de 
somon, pateuri cu anghinare (ale căror nume, Ierusalim, fusese 
omis discret), pîrjoale irlandeze de miel în sos de tarhon, cozi 

de langustă de Dublin servite cu trufe gratinate în ravioli. Ci- 
neva stătuse treaz toată noaptea pentru a traduce meniurile în 
arabă şi persană. 

Bucătarii fuseseră sfătuiţi cu înţelepciune să încerce să aran- 
jeze mincarea aşa cum se obişnuia în Orientul Mijlociu. Toată 
carea era halal. Oameni cu barbă trecuseră prin bucătării pentru 
a se asigura că nu se folosise vin sau vreo substanţă euforizantă 
de câtre vreun bucătar. 

Cei cîţiva oaspeţi occidentali erau cu toţii diplomaţi încer- 
caţi. Cei care consumau alcool veniseră bine dotați şi purtau sti- 
cluţe în buzunare, pentru a bea cind prindeau ocazia. Cei care 
erau homosexuali ştiau că trebuie să-şi găsească ceva mai bun 
de făcut decit să facă avansuri reprezentanţilor pietăţii islamice. 
Cei care erau homosexuali, dar știau cu cine au de-a face, se în- 
grijiseră deja să stea prin preajma unui simpatic prim-secretar al 
Ambasadei Turciei. Cei care erau heterosexuali și aveau neveste 
sau amante virite acasă în pat se bucurau pe deplin de o noapte 
liberă. Nimeni nu se plictisea. 

Ciaran Clark plutea printre toţi ca o lebădă pe lac, întrupa- 
rea graţiei și a bonomiei. Stringea miini, zimbea, făcea prezen- 
tări, îşi exersa cele zece cuvinte în arabă pe care le folosea în 
orice ocazie, ştia numele fiecăruia, avea numărul de telefon al 
fiecăruia. Era vremea lui, înainte de sosirea lui taoiseach şi a pre- 
şedintelui Fallon. 

Era ministru de externe din aprilie. Născut la Kerry, crescut 
la Dublin şi cizelat la Harvard. Casa cu gazon și Ivy League se 
amestecaseră în el pentru a produce prototipul noului irlandez. 
Ca şi mentorul său, taoiseach, avea privirea îndreptată către 
Europa. Voia să refacă patria lui Cúchulainn şi a lui Finn Mac 
Cumaill, după propria viziune: încrezătoare, întreprinzâtoare, 
clarvăzătoare şi aşezată la locul ei. 

Declan îl urmări trecînd plin de sine, îmbrăcat în costumul 
negru. În cîteva rînduri, Declan se întrebase de cine ar trebui să 
se teamă cel mai tare: de Sinn Féin şi de băieţii lor înarmaţi din 

IRA, mînaţi de viziunea unei Irlande aşa cum nu fusese şi nici 
nu putea fi vreodată, sau de Ciaran Clark, cu costumul său 
Armani, mulţumit să asiste liniștit la scufundarea ţării în marea 
cenuşie a propriei neputinţe. 

Clark îi amintea lui Declan de o pasăre. Nu se putea decide 
dacă de una cu un penaj atrăgător sau de una de pradă. Era prea 
devreme ca să ştie ce se află în spatele gesturilor politicoase și al 
zîmbetelor binevoitoare. Faţa lui Clark era ascuţită, ca de vultur, 
încordată, cu capul balansindu-se pe un git subțire. Ochii săi ob- 
servau şi înregistrau, fără să le scape ceva. 

Cei doi bărbaţi îşi petrecuseră dimineaţa certindu-se cu pri- 
vire la cele mai bune posturi pentru supraveghetori în timpul re- 
cepţiei. Clark restrinsese numărul de oameni pe care îi putea 
posta Declan şi interzisese cercetările prin sondaj. Declan îi spu- 
sese că nu poate garanta siguranţa delegaţiilor în aceste condiţii. 
Apoi ceruse permisiunea să păstreze în perimetrul Castletown 
House o unitate blindată din Fiann6glach — Unitatea de cerce- 
taşi a armatei. Clark îi refuzase şi această cerere. Discreţia era la 
ordinea zilei. N-ar fi inspirat încredere delegaților supărătoarea 
prezenţă printre ei a poliţiştilor şi a militarilor. Consideraţiile 
politice şi diplomatice trebuiau să aibă prioritate. Declan trebuia 
să-şi facă treaba cu douăzeci de gardieni și cincisprezece cerce- 
taşi ţinuţi la distanţă bună de invitaţi. 

Singurul militar vizibil în sediu era generalul de brigadă 
O'Rahilly, şeful de stat major al Forţelor de Apărare Irlandeze, 
şi principalul său adjunct, generalul-maior Walsh. O'Rahilly fu- 
sese în UNIFIL în Liban în anii optzeci şi petrecuse un an ca şef 
de stat major la Naţiunile Unite, însărcinat cu supravegherea ar- 
mistiţiului. Cunoştea problemele legate de menţinerea păcii în 
Orientul Mijlociu mai bine ca oricare altul din Departamentul 
afacerilor externe. 

Ceilalţi militari erau afară, încercînd să treacă neobservaţi. 
Pe terasa din faţă, Declan Carberry și căpitanul Tommy Murtagh, 

comandantul unităţii de cercetași, îşi împărtăşeau preocupările. 
Nici unul din ei nu avea motive de bucurie. 

— Îmi pare râu de asta, Declan, îi spunea Murtagh. Aş fi adus 
cincizeci de oameni dacă aş fi putut. Dar sînt legat de miini. Am 
făcut tot ce am putut. Am anulat toate plecările de la Curragh şi 
i-am lăsat în stare de alertă pe toţi cei şaizeci de oameni de acolo. 
Dacă o să avem nevoie de ei, vor ajunge aici rapid. 

Declan privi în spatele lui, către clădirea enormă, apoi îşi roti 
ochii peste spaţiul deschis dimprejur. O mulţime de locuri bune 
de pîndă pentru un asasin. Ar fi dorit să-i ţină pe oaspeţi înă- 
untru, dar seara caldă îi scosese pe terase. 

— Să sperăm mai bine că nu vom avea nevoie de ei, Tom! 
Spune-le că le fac cinste cînd se vor termina toate astea. 

Murtagh îi zimbi. 

— Trebuie să fii un om bogat, Declan Carberry, la preţul pe 
care îl are Guinness-ul în ziua de azi. 

Declan îi întoarse zîmbetul, deşi nu era unul prea vesel. Cos- 
tumul său pentru dineu fusese închiriat. Îşi scutură încet capul. 

— Nu, Tom. Nu sînt deloc un om bogat. Sint căsătorit cu o 
femeie bogată. E o diferenţă. 


Ezekiel avea oamenii pe poziţii şi ţinea legătura cu ei 
printr-un sistem de comunicaţii UHF. Erau echipați de acţiune: 
combinezoane Nomex peste vestele antiglonţ, cagule negre şi 
mâști de gaze. Fiecare om avea două arme: un H & K MP5 
pentru intervenţii și o puşcă semiautomată. Semiautomatele 
aveau lunete Laurgage pentru vedere de noapte, cu amplificatori 
de imagine de generaţia a treia, cele mai scumpe produse de pe 
piaţă. Aveau lucruri mult prea importante de făcut, pentru a-şi 
permite o economie cu modele din primele generaţii. Cu astea 
un lunetist putea repera o ţintă de mărimea unui om la trei sute 
de metri, în condiţii de vizibilitate scăzută. 

Se uită la ceas: 18.53. Totul depindea de corelare. Diversiu- 
nea, intrarea în perimetru şi operaţiunea în sine. Dacă totul 

mergea bine, aveau să treacă la fapte de îndată ce lumina va în- 
cepe să scadă. Faza finală a misiunii putea fi desfăşurată apoi la 
adăpostul întunericului. Elementul-surpriză nu era suficient. 
Aveau nevoie şi de întuneric, şi de viteza. 

Simţi cum i se încordează muşchii feţei, iar palmele îi trans- 
pirară de nervozitate. Ăsta era întotdeauna cel mai prost mo- 
ment: clipele premergătoare operaţiunii, aşteptarea prelungită, 
adrenalina crescînd în sînge, adrenalina de care nu putea să 
scape încă. 

Mai rămăseseră cîteva minute. Se lăsă în genunchi şi spuse 
ceva în microfonul instalat în masca de gaze. 

— Sa îngenunchem pentru rugăciune, şopti el. 

Nu-i putea vedea din locul în care îngenunchease, dar ştia că 
sînt la locurile lor, plecindu-și capetele. Sunetele pădurii îi ajun- 
seră la urechi, sunetele blinde, timide ale unei lumi ce se pregătea 
pentru lăsarea întunericului. Îşi aminti prima sa escapadă la vină- 
toare, pe vremea cînd avea zece ani. Tatăl său îl luase la vinat cà- 
prioare, înarmat cu prima sa armă, un Homet vechi de calibru 22, 
care fusese al bunicului său şi nu era bun cu adevărat pentru ni- 
mic altceva decit pentru împușcat prăzi uşoare. Încă îşi amintea 
mirosul pădurii, trosnetul surcelelor sub picioarele sale nesigure, 
stelele nopții ca cioburile de sticlă pe orizontul întunecat. 

— Doamne, ascultă-ne! Vorbi încetișor, ştiind că microfo- 
nul avea să-i transmită vocea câtre fiecare membru al grupului, 
fără nici o distorsiune. Ne-am adunat aici în seara asta, sub pri- 
virile Tale... 

Iar căprioara se prăbuşi de îndată ce trase, rănită mortal, că- 
zînd în zori, într-un cîmp de ferigi... 

— ... în ultimele zile, căutînd binecuvîntarea şi sprijinul Tău. 
Sufletele noastre sînt slabe, ocroteşte-le cu sufletul Tău. 

Şi sîngele roşu, şi tatăl său în picioare, ochind pentru a 
termina... 

— Miinile noastre sînt slabe, întăreşte-le cu mina Ta prea- 
puternică! 

Şi căprioara tresărind pentru ultima oară și răminînd apoi ne- 
mişcată. Feriga redusă brusc la tăcere, fără păsări, fără veve- 
rite... fără Dumnezeu... 

— Ochii noştri sînt slabi, Te implorăm să-i întăreşti. Şi dă-ne 
nouă puterea de a vedea dincolo de lucruri, cum ai făcut cînd i-ai 
dat vederea supusului Tău David, pentru a putea vedea, a şti şi 
a înţelege. 

Şi lacrimile pe care nu şi le putea stăpini, şi vocea tatălui său, 
aspră şi furioasă, ca şi cum ar fi vrut să muşte din el: „Poartă-te 
ca un bărbat!“ 

— Şi dă-ne nouă curaj pentru ceea ce începem acum, căci ceea 
ce facem, facem în numele Tâu. Iar de va pieri cineva, fie să o 
facă întru cauza Ta sfintă. Cerem puterea Ta şi protecţia Ta acum, 
în ceasul încercării noastre. Cerem toate astea în numele Fiului 
Tău şi în numele lui David, pe care Tu ni l-ai trimis. Amin. 

Ramase tăcut. Puşca era strînsă bine între degete, grea, întu- 
necată şi tăcută. Avea să vorbească o singură dată în această 
seară. Scoase un încărcător din centură şi îl montă. Avea cinci 
cartuşe Glaser de 7,62. Dar unul era suficient. 


Declan îşi privi ceasul. La ora asta probabil că taoiseach şi 
preşedintele erau pe drum. Le sugerase să sosească înainte ca lu- 
mină să scadă prea mult, dar aveau o întâlnire în prealabil cu am- 
basadorul britanic, iar el socotea că aveau să vină mai degrabă 
la nouă decit la opt. 

Cineva tuşi ușor lîngă el. Se întoarse şi o văzu pe Concepta. 
Era îmbrăcată elegant, în alb, cu haine făcute special pentru acea 
seară. Fuseseră alese după ore de discuţii şi de gîndire, în care 
se ținuse cont în egală măsură de politică şi de modă. Ca ţinută 
de seară era izbitoare şi totuşi era puţin probabil să-l scandali- 
zeze pe vreunul dintre oaspeţi. O eșarfă lungă şi albă îi acoperea 
capul. „Este foarte atrăgătoare“, gîndi el, şi pentru prima oară în- 
telese de ce era atit de solicitată la astfel de evenimente. În seara 
asta, nefiind singuri, atmosfera dintre ei era mai puţin tensionată. 

— Arăţi nemaipomenit, îi zise el. 

— Mulţumesc. Îmi fac numărul cît pot. Aşteaptă s-o vezi pe 
Sheilagh Burke. S-a îmbrăcat ca o soră de la St Peter Claver. 

El rise. Sheilagh Burke era o femeie prostuţă, al cărei soţ con- 
ducea fermele de păsări ale lui Pádraig Pearse din County Limerick. 

— Totuşi, Concepta, ar fi trebuit să stai departe de asta. 
Pâdraig Pearse n-avea nici un drept să te facă să vii aici în seara 
asta. E mult prea curind. 

— Şi tu eşti aici. 

— Trebuie să fiu. N-aș fi venit doar pentru petrecere. 

~ Pádraig s-a gîndit că mi-ar prinde bine să mai ies. Iar 
Brannigan crede că munca mă va face să mai uit. Îi întinse un 
pahar. Ţi-am adus ceva. Se numeşte calpis. 

El privi paharul. 

— Ce-i asta? 

— Este un suc exotic. Are ceva în el... am uitat ce. 

— Sînt în timpul serviciului. 

— Isuse, Declan, n-are un strop de alcool în el! 

Nu era nici locul nici momentul, dar nu se putu abţine. 

— Concepta, zise el. M-am gîndit. Cind se va termina cu asta — 
mă refer la conferinţă — cred totuşi că ar trebui să mă mut. Să-mi 
găsesc o locuinţă, așa cum aveam de gînd să fac înainte... 

— E moartă de-abia de cinci săptămîni. Dumnezeule, Declan, 
ţi-am spus că am nevoie ca tu să rămii. 

— O să fii în regulă. O să ne vedem. Numai că trebuie să 
fiu singur. 

Se întrebă dacă decizia lui era cinstită. Chiar şi ieri-dimi- 
neaţă ar fi putut să fie. Dar acum? Credea că nu este cinstit. 

— Şi cum rămîne cu mine, Declan? Te mai gindeşti vreodată 
şi la altcineva în afară de tine? O să fiu singură în casa aia ca un 
mormînt. Fără soţ, fără fiică, fără viaţă personală... 

— O să mai rămin o vreme. Dar nu vei putea amina la nes- 
firşit. Poate vei reuşi să mergi la ţară pentru o vreme, să stai cu 

familia ta. i-ar prinde bine să evadezi un timp din Dublin. Iar 
ai tăi se vor bucura så te aibă aproape. 

— Ai găsit pe altcineva, nu-i aşa? 

Părea aproape ridicol. O găsise pe Amina cu cincisprezece 
ani în urmă. 

— Prostii, zise el. 

— E adevărat totuşi, nu-i aşa? Altfel de ce ai vrea s-o ştergi? 
Isuse, Declan, dacă-ţi închipui că o să te las să pleci cu vreo 
boarfă din Ballymun sau de pe unde oi mai fi agăţat-o, cred c-ar 
trebui să te mai giîndeşti. Nu numai cu mine vei avea de furcă. 
Pâdraig Pearse te va perpeli de viu fie şi numai dacă vei îndrăzni 
să-i pomeneşti de asta. 

Chiar în acel moment Ciaran Clark apăru în spatele ei. Îi fixă 
pe Declan suspicios. Alături de el era un om înalt, cu o barbă deasă. 

— Concepta, zise el, aş vrea să ţi-l prezint pe profesorul Abd 
al-Halim Abbud, conducătorul delegaţiei egiptene. 

Ea se întoarse cu spatele catre Declan, întinse mîna şi zimbi. 

— Masa al-khayr, zise ea pe cel mai încîntător ton. 

Declan o privi îndepărtindu-se fără să-i spună un cuvînt. 
Ministrul de externe dădu politicos din cap, apoi se îndepărtă, 
căutînd un alt VIP. Declan se pregătea să plece, cînd simți o atin- 
gere uşoară pe mînă. Se întoarse şi o văzu pe Amina zimbindu-i. 
Ca prin minune toată furia şi încordarea îi dispărură. 

— Nici nu ştii cît de bucuros sînt că te văd, zise el. 

— Ea era Concepta, nu-i aşa? 

El dădu din cap. 

— E foarte frumoasă. Nu ai fost niciodată corect cînd ai vor- 
bit despre ea. 

— Nu m-am gîndit niciodată că e frumoasă, zise el. Nu cînd 
eram cu tine. 

La se mroyşi. 

— Sîntem aici cu treburi oficiale, comisare! 

— Tot cu treburi oficiale am fost şi în Liban, din cîte îmi 
amintesc. Ca să nu mai menţionez seara trecută. 

Ea zîmbi, încă stînjenită. Era îmbrăcată foarte diferit față 
de Conceptia, într-un costum cu pantaloni, iar părul ei scurt 
era neacoperit. 

— Ciaran a fost de acord cu felul în care te-ai îmbrăcat? în- 
trebă el. 

— Sint o femeie modernā, zise ea, ascuţindu-şi puţin glasul. 
În Algeria, fundamentaliştii, precum unii dintre cei aflați aici în 
seara asta, au tăiat gitul unor fete de școală fără nici un alt motiv 
decit acela că nu purtau hijab. Aşa că refuz şi eu să port hijab, în 
cinstea lor. Ai ceva de obiectat? 

El scutură din cap. 

— Cum se descurcă? întrebă ea, încercînd să schimbe subiectul. 

— Concepta? Nu foarte bine. Cred că ţi-am spus deja cît de 
rău s-a simţit după ce au murit părinţii ei. Suportă foarte greu şi 
moartea lui Máiréad. A trebuit s-o las singură foarte multă vre- 
me, cu organizarea conferinţei. 

Amina nu spuse nimic, dar ştia că nu e în întregime adevă- 
rat. Multe dintre seri şi le petrecuse cu ea. Nu că l-ar fi condam- 
nat: avusese propriile dureri cu care trebuise să lupte, iar faptul 
că era cu ea îl ajuta sau cel puţin aşa îi spusese el. 

— Părea supărată înainte de venirea mea. 

— Da. A fost greşeala mea. Nu sînt foarte priceput în a-mi 
alege momentele potrivite. I-am spus că vreau să mă mut, să-mi 
găsesc un apartament în oraşul meu. 

Ea se înroşi din nou. 

— Nu crezi că e cam devreme? 

EI îşi scutură capul. 

— Discutaserăm despre asta înainte de sosirea ta. E un lucru 
pe care va trebui să-l fac, indiferent ce s-ar întîmpla. 

— N-ar fi mai bine... 

Staţia de buzunar a lui Declan sună tare. Apăsă butonul de 
recepţie şi vorbi: 

— Carberry. 

— Declan? Sînt Tommy Murtagh. Avem necazuri, Declan! 
Tocmai am primit un telefon de la cartierul general din Curragh. 
Jumătate dintre oameni au fost împrăștiați. 

— Împrâștiaţi? Ce vrei să spui? 

— A fost o alarmă pe o stradă la vest de Lucan. Ambasado- 
rul britanic se îndrepta spre o cină cu preşedintele Colegiului 
Maynooth. Maşina a fost prinsă într-o ambuscadă. 

Tommy Murtagh plecase, urmat de cei cincisprezece oameni 
ai săi. Întreaga unitate de cercetași de la Curragh fusese trecută 
în alertă roşie. Alte unităţi erau în drum dinspre cazărmi spre lo- 
cul ambuscadei. 

Declan Carberry nu pierdu nici o clipă pentru a prelua con- 
ducerea. Depăşind vociferările de protest ale lui Ciaran Clark, 
ajutat de Amina, adusese toţi oaspeţii înăuntru, stringîndu-i în sa- 
lonul de dans de la etajul întîi. Era cel mai prost lucru pe care 
l-ar fi putut face, dar încă nu avea de unde să ştie asta. 

Ca să nu alarmeze pe cineva, păstrară tăcerea asupra am- 
buscadei. Declan îşi jură că vor cădea capete. Nu i se spusese că 
ambasadorul britanic avea de gind să facă o vizită la St Patrick, 
un seminar teologic din Maynooth, aflat la numai şase kilometri 
de Celbridge. 

Decizia de a aduna oamenii înăuntru fu pusă pe seama întu- 
nericului şi a vîntului tot mai puternic. Preşedintele şi taoiseach 
nu aveau să mai vină acum, desigur: asta fusese prima prioritate 
a lui Declan cînd auzise de ambuscadă. Nu putea exclude posi- 
bilitatea ca ţinta ambuscadei să fi fost, de fapt, mașina prezi- 
denţială şi ca atacul asupra ambasadorului Reynolds să fi fost o 
teribilă şi poate providenţială greşeală. 

Providenţială — cel puţin pe termen scurt. Declan se cutre- 
mură numai gindindu-se la ce s-ar putea întimpla dacă Reynolds 
ar fi rânit sau mai rău. Relaţiile anglo-irlandeze se deterioraseră 
foarte mult după uciderea lui Christopher Ewart-Biggs, amba- 
sadorul Londrei la Dublin, în 1976. Un alt asasinat era de necon- 
ceput, nu numai din punctul de vedere al consecinţelor pentru 

comandantul diviziei speciale. Declan simţi că începe să-l doară 
capul din nou. 

De îndată ce oaspeţii reveniră la canapelele lor şi la sucurile 
exotice, Declan îşi aranjă din nou echipa. Postă zece oameni 
într-un cordon de-a lungul perimetrului interior de protecţie, 
cinci în afara clădirii şi cinci înăuntru, în puncte strategice. Ei 
trebuiau să facă faţă pînă la sosirea întăririlor de la Dublin. 
Amina, principala legătură a lui Declan cu oaspeţii musulmani, 
alertă discret citeva gărzi de corp din diferite delegaţii, atrăgîn- 
du-le atenţia asupra situaţiei şi cerindu-le să fie foarte atenţi. 

Afară era o linişte neobişnuită. 


Ezekiel îşi privi ceasul. 19.15. Ambuscada fusese produsă 
la momentul cel mai potrivit. Asta însemna o mare grijă de care 
scăpase. A doua zi, contabilul IRA din New York va primi un 
plic din hirtie roz, prin care va fi înștiințat că într-o bancă din 
Zurich se facuse o plată de un milion de dolari americani. Va 
crede că banii vin de la Noraid. Nu era aşa. Şoferul de la amba- 
sada britanică primise deja zece mii de lire. Credea că sînt de la 
IRA. Nu era aşa. Ambii își vor ţine gurile bine închise? Ce alt- 
ceva ar putea face? 

Privi Transaif-ul cu cercetaşi cum iese pe poartă. Era tim- 
pul să intre în acţiune. Echipa sa de asalt era formată din dois- 
prezece oameni, în afară de el. Oameni puternici. Oameni cu 
frica lui Dumnezeu. Primul pas era să-i pună pe poziţii. Şopti 
în laringofon: 

— Potriviţi aparatele pentru bruiaj. 

La semnal, şase dintre oamenii din echipă schimbară apara- 
tele pentru bruiaj pe frecvenţa transmiţătoarelor din perimetrul 
de alarmă. Nimic nu avea să se mai întîmple la centrul de co- 
mandă din interiorul clădirii. Alarma avea să fie oprită, fără ca 
cineva să ştie asta. Ecranele aparatelor vor arăta că totul e în re- 
gulă. Iar asta era chiar ceea ce voia, pentru că însemna că nu se 
va întîmpla nimic atunci cînd vor intra în perimetru. Sau, cel 

puțin, pentru asta se ruga. La urma urmei, dacă alarma nu fusese 
dezactivată, trebuia să anuleze întreaga operaţiune. Asta dacă nu 
cumva gloanţele gardienilor ar fi anulat-o înainte. 

— Hai! zise el. 

Siluete tăcute începură să se miște printre copaci. Intrară în 
perimetru. Ezekiel privi prin lentilele binoclului pentru a observa 
o reacție în clădire, semn că alarma fusese declanșată. 

— Opriţi-vă, şopti el. 

De unde se afla, putea vedea faţada dintr-un unghi de trei- 
zeci de grade. Comandantul gărzii postase cîte un om în colțul 
fiecărei aripi din faţă, doi pe terasa din faţă şi doi mai jos, pe 
aleea de acces. Asta însemna şase, dar tot mai trebuia să afle câţi 
erau în spatele clădirii. Nu-şi putea permite nici o greşeală. 

Planul său îi permitea să piardă patru oameni. Dacă erau mai 
mulţi, se năruia. Decizia de a lucra cu o toleranţă atît de mică nu 
fusese uşoară. În final, calculase că riscurile de a trece la acţiune 
cu mai mult de doisprezece oameni erau mult mai mari decit 
cele de a pierde prea mulţi oameni pe parcursul operaţiunii. Dacă 
trimitea oameni înăuntru, trebuia să-i şi scoată înainte de sosirea 
întăririlor de la Dublin sau de la Curragh. 

Nici un răspuns. Pină aici, toate bune. Paznicii de jos aştep- 
tau confirmarea alarmei. Dar de la centrul de comandă nu veni 
nici un semnal. „O să-şi dea ei seama îndată ce s-a întîmplat“, 
se gindi el. 

— Treceţi pe poziţii! 

Ultima rază de soare juca uşor peste iarba neculcată. Lumea 
începea şi se sfirşea aici, în pădure, printre copaci, într-un tărim 
al umbrelor mișcătoare. Își putea auzi propria răsuflare, grea 
înapoia măștii, o uşoară amintire a faptului că e muritor: fiecare 
răsuflare îl apropia de ultima. Mai încercase asta cindva, în co- 
pilărie. O medie de cincisprezece răsuflări pe minut. Douăzeci 
şi unu de mii şase sute pe zi. Cinci sute cincizeci de milioane trei 
sute şaizeci şi opt de mii dacă trăiai să apuci şaptezeci de ani. 

Oamenii săi ieşiră din pădure şi se culcară la pămînt, 
tîrindu-se înainte pînă lingă o barieră de tufişuri scunde. 

— Cinci pe poziţie... 

— Trei pe poziţie... 

— Zece pe poziţie... 

Recunoştea vocile în timp ce se tîra să-şi ocupe locul, 
agățîndu-și puşca de o creangă joasă. În cîteva secunde, toţi erau 
pe poziţii. Numărul şase — acesta era Capaldi — îi dădu raportul 
despre situaţia din spatele clădirii: 

— Încă patru paznici. Doi la colțuri, doi la intrarea din spate. 
Toţi sînt la vedere. 

— Şi acoperişul? 

— Nimic. 

— În regulă! O să număr începînd de la cel mai apropiat om 
de pe şosea în sensul acelor de ceasornic, aşa cum am stabilit. 
Asta este rutină, nu trebuie să vă neliniștiţi. Fiecare ia o țintă, cu ex- 
ceptia lui şase şi zece. Unu și doisprezece au distanţe mai mari — 
aproape trei sute de metri. Doi şi unsprezece au distanţe medii — 
cred că o sută cincizeci sau două sute de metri. Restul, fiecare 
sub o sută. Nu vreau nici o ratare, aşa că hai să luăm întii ţintele 
îndepărtate pe care le-am stabilit la început. 

Asta însemna el şi cu Ross. Se ridică pe coate, așezindu-și 
pușca în poziţie de tragere. PSG1 cîntărea aproape zece kilo- 
grame cu pat cu tot. Era bucuros că va scăpa de el după numai 
un foc. Dar greutatea o făcea o puşcă ideală pentru un lunetist, 
dîndu-i stabilitate. Cobori tripodul şi îndreptă pușca în jos. Simţi 

patul rece pe faţă. Arătătorul mîinii drepte se îndoi uşor peste 
trăgaci. Respiră adînc, încet, spunîndu-şi că nu e nici o grabă. 

Lipindu-se de puşcă, simţi începutul straniei simbioze dintre 
el şi armă. În mintea sa o ura, dispreţuia ceea ce putea face, 
transformarea pe care i-o provocase. Dar în inima sa, el și arma 
erau una. Era o prelungire a eului său. Nu suporta să ucidă, dar 
se considera iertat şi împuternicit. „Un chirurg şi bisturiul său 


ZIUA MÎNIEI 97 


provoacă durere, gindea el, dar dacă vindecă bolnavul nu mai 
este un păcat în a vărsa sînge.“ 

Lumea pe care o avea în faţa ochilor nu era cea reală. Ima- 
ginile amplificate erau lucruri spectrale, forme dintr-un univers 
paralel. Putea vedea maşinile lungi şi negre ca nişte balene eşu- 
ate, strălucitoare și ireale. Şi pietrişul de pe alee, scăldat în toate 
culorile, ca o plajă pietroasă fără mare. Apoi ţinta sa. Nu era de- 
loc un om, o ființă umană cu atitea respiraţii numărate care-i mai 
rămăseseră, ci o stafie trăind în micul univers al puștii sale. Un 
om putea omori aceste fantome fără grija că va fi pedepsit, le 
putea ucide şi putea merge la Dumnezeul său zîmbind, alergînd 

către imbrăţişarea Sa. 

Capul paznicilor păru să plutească în bătaia puștii. Îşi potrivi 
degetul pe trăgaci ţinindu-şi răsuflarea. 

— Nu te mişca, murmură el. Numărul unu ţintit, şopti el în 
microfon. 

— Doisprezece ţintit, sosi răspunsul. 

Era 19.19. 


În interior, Declan vorbea la telefonul mobil cu cartierul ge- 
neral al Gărzii: 

— Nu-mi pasă dacă va trebui să aduceţi oamenii de rezervă! 
Aduceţi-mi toţi oamenii pe care îi puteţi aduce, şi asta acum! 

— Domnule, am nevoie... 

Închise telefonul și privi prin fereastră spre terasă. Era ca- 
mera din faţă a aripii de vest. Gîndea cu repeziciune. Potrivit ce- 
lor de la Ambasada Britanică, dineul de la Maynooth fusese o 
afacere aranjată pe nepusă masă, ca între prieteni. Ambasadorul 
fusese aşteptat mai devreme, dar taoiseach îl invitase la o discu- 
tie cu el şi cu preşedintele. Asta făcea din ce în ce mai probabilă 
ipoteza că adevărata țintă a atacului fusese Pádraig Pearse. Doar 
dacă nu... 

Dacă ambuscada fusese opera IRA — iar el nu-şi putea da sea- 
ma cine altcineva ar fi putut fi responsabil — n-ar fi fost îndreptată 


98 DANIEL EASTERMAN 


spre cei mai importanţi doi oameni de stat ai Irlandei. Ordinul 
intern numărul 8 al IRA era destul de explicit în privinţa evitării 
militarilor şi a poliţiştilor din Republică. 

Cu cît se gîndea mai mult la asta, cu atît momentul şi loca- 
tia i se păreau prea bune pentru a fi adevărate. Începea să aducă 
a înscenare. A diversiune. Preşedintele şi taoiseach n-au plecat 
din Dublin. Dar delegaţii erau tot aici, la Castletown House. 

Afară, totul părea destul de liniştit. În depărtare, copacii 
înalţi reflectau lumina soarelui muribund. O pasăre tremura în 
bătaia vîntului. Pe terasă, Paddy Delaney şi Jim Costello păzeau 
intrarea principală. Mai încolo, pe alee, Martin Kavanagh şi 
Seân Maher ţineau sub ochi poarta principală. Ei erau unii dintre 
cei mai buni oameni ai lui, cu toţii recrutaţi cu grijă în echipă şi 
aleşi pentru sarcina specială din această săptămină. 

Un păun se agită pe peluză, abia vizibil în lumina apusului. 
Păşea în lumea sa, neatins de preocupările obişnuite ale oame- 
nilor care îl priveau ca pe un lucru frumos, şi atât. 

Într-o fracțiune de secundă, întreaga scenă se schimbă. Sub 
privirea lui Declan, cele patru gărzi se clătinară simultan şi se 
lungiră brusc la pămînt, ca nişte păpuşi ale căror sfori fuseseră 
tăiate. Păunul ţipă, ascuţit şi precis. Tăcerea se lăsă din nou. Pă- 
unul își înfoie coada în întunericul ce se lăsa. 

Cu degetele tremurînde, Declan apăsă butonul staţiei: 

— Aici Carberry. Raportaţi-mi ce se întîmplă acolo! 

Linişte. Îşi tinu răsuflarea. Linişte. 

Apăsă butonul a doua oară. 

— Haide, echipa A. 

Îşi dădu seama că vocea îi tremura. 

Linişte. 

— Pentru Dumnezeu, mai e careva acolo? 

Simţea ca-i sare inima din piept. Apăsă din nou butonul. 

— Echipa B. Ma auziti? Conor, ești acolo? 

— Aici Conor. Ce se întîmplă, domnule? 

— Ţine-ţi oamenii în alertă! Du oaspeții în galeria mare, dar, 
pentru Dumnezeu, nu băga frica-n ei! Raportează-mi de îndată 
dacă se întîmplă ceva. Terminat. 

Se repezi spre camera de control. Nu putea să facă nimic 
pentru vreunul dintre oamenii de afară: muriseră înainte de a 
atinge pămîntul; precizia extraordinară a tirului îi spusese asta. 

Omul de la pupitru încerca să formeze, cu disperare, un nu- 
màr. În faţa lui, opt monitoare clipeau în linişte, brăzdate de li- 
niile strălucitoare de interferenţă. 

— Isuse Hristoase, ce se petrece? 

Operatorul se întoarse. 

— Toate monitoarele s-au dus, domnule. Cam acum un minut. 
Nu le pot repune în funcţiune. 

— Ai văzut ceva înainte de asta? 

— Pe monitoare, domnule? Nu. Era o linişte desăvîrşită 
afară, domnule! 

— Ei bine, acum nu mai e linişte. Cineva tocmai a doborit 
echipa A. Lasă chestiile astea şi fugi sus la întăriri! Raportează-i 
locotenentului Dunn! 

Omul se holbă la Carberry. Faţa îi era albă. 

— Isuse, omule, nu căsca gura ca idiotul! Mişcă-te! 

Omul îşi înhăţă arma Steyr AUG şi dispăru pe uşă, în holul 
mare de la intrare. Trecu printre două coloane ionice simple şi 
coti la stinga spre scări. Şi atunci, lin, ca un dansator care execută 
cu încetinitorul pași de o complexitate mai mare decit cea obiş- 
nuită, se opri şi începu să se rotească. Miinile îi ţișniră înapoi, iar 
pușca îi căzu zăngănind pe podeaua cu pătrate albe şi negre. 

Declan îl urmări căzînd, văzu sîngele împrăştiat ca un vin 
negru pe albeaţa coloanei şi îl auzi strigînd o dată. Sau era doar 
un ecou în sala goală de marmură. Privi câtre ușa principală. În 
asfinţit, se distingea conturul unui om. Era îmbrăcat în negru din 
cap pînă-n picioare. Numai ochii i se vedeau, din spatele gea- 
mului măștii de gaze. Se holba direct la Declan. Şi avea o puşcă 
semiautomată MP5 îndreptată direct spre pieptul său. 

Asaltul fusese repetat de atitea ori, încît operaţiunea reală pă- 
rea o banalitate. Construiseră decoruri care imitau clădirea și îm- 
prejurimile, folosind fotografii recente şi planuri ale interiorului, 
luate din ghiduri turistice. Dar numai cu o zi înainte avuseseră po- 
sibilitatea să estimeze forţele de rezistenţă la care se puteau aștepta. 

La 19.22, patru oameni controlau parterul. Ceilalţi opt arun- 
cau scări de aluminiu către ferestrele galeriei mari de la etajul în- 
tii. Citeva secunde mai tirziu erau la ferestre, gata să intre. La un 
semnal al lui Ezekiel, cei doi oameni sparseră fiecare cite un 
geam şi azvirliră în încăpere grenade cu gaze. 

Grenadele explodară simultan, orbindu-i și asurzindu-i pe 
toţi cei aflaţi în galerie. Cei doi aruncară apoi înăuntru capsule 
din cauciuc cu gaz lacrimogen. În cîteva secunde, încăperea în- 
cepu să se umple cu fum subţire, înecăcios. 

Între timp, cei şase oameni din mijloc folosiseră topoare cu 
mînere lungi, pentru a-şi croi drum prin lemnul şi sticla ramelor 
ferestrelor. Nu le luase mai mult de citeva secunde. 

Cei de la margine aveau MPS-urile îndreptate către cei din 
încăpere, în timp ce tovarăşii lor se căţărau înăuntru. În acel mo- 
ment se deschise o uşă în peretele dinspre vest. Un ofiţer din 
Gardă se repezi în încăpere, cu arma Steyr ridicată în poziţie de 
tragere. O pală de gaz îl lovi peste faţă, înecîndu-l. Instinctiv, 
ridică mina pentru a se freca la ochi. Într-o fracțiune de secundă 
gazul păru să explodeze. O rafală de gloanţe îi spulberă capul şi 
mina. O a doua rafală către uşă înăbuşi orice tentativă de a mai 
pătrunde pe acolo. 

Deodată, în mijlocul gazelor, cineva începu să danseze, 
legănindu-se şi răsucindu-se fără muzică, o umbră în fumul 


ZIUA MÎNIEI 101 


încolăcit. Se numea Brendan McGlinchey şi făcea parte din 
Gardă. Fusese trimis să-i apere pe oaspeții din galerie. Fusese 
nedumerit de lumina şi de zgomotul grenadelor. Dar continua 
să-și ţină strîns puşca de asalt Steyr, de parcă arma ar fi fost ancora 
lui într-o lume scăpată de sub control. Ochii şi nasul îi curgeau, 
se simţea ca şi cum gazul îl jupuia pe dinăuntru, un milion de cu- 
tite mărunte sfișiindu-i plăminii. Dar undeva, în mintea sa, o forţă 
mai puternică preluase controlul, spunindu-i ce se întîmplă şi ce 
are de făcut. Ştia că trebuie să localizeze ferestrele şi să tragă. 

Se strădui să-şi deschidă ochii prin gaz. Durerea era teribilă, 
îl făcea să geamă. Îşi închise ochii din nou. Era înconjurat de o 
lume cuprinsă de nebunie, de agitația animalelor prinse în cap- 
cană: urlet, lătrat, schelălăit, fără vreun gind de îndurare sau vreo 
speranţă de izbăvire. Iar sunetul propriei voci printre toate astea, 
limpede ca cristalul, complet nefiresc. Avea un încărcător plin, 
cincizeci de gloanţe. Numai de-ar fi reuşit să tragă, măcar cîteva. 

Atit de multe forme în mişcare, atit fum, atît de puţin timp! 
Îşi aduse pușca în faţă. Membrele i se îngreunară. Se mişca, de 
parcă era filmat cu încetinitorul. 

Un alt geam spulberat. Brendan se opri şi îndreptă pușca în 
direcţia din care venise sunetul. Apăsă cu putere pe trăgaci, 
pentru foc automat. Porni o rafală puternică, fără țintă. Fiecare 
glonţ lovi tavanul. Ultimul om care urcă prin fereastră ridică 
arma şi îl împuşcă în git cu un singur glonţ. Un nor de gaz 
lacrimogen nu punea probleme de vizibilitate. Atacatorii purtau 
ochelari pentru vedere nocturnă. Puteau recunoaşte o ţintă de 
mărimea unui om la trei sute de metri distanţă, în lumina stele- 
lor. Să-l recunoască, să-l ochească şi să-l doboare. 

Toţi cei opt atacatori erau acum în încăpere. Se auzi un su- 
net de foc automat dinapoia uşilor, urmat de nişte strigăte gitu- 
ite. Gardienii rămaşi opuneau o rezistenţă dirză echipei de asalt 
care venea de la parter. 

Lăsînd doi oameni să păzească mulţimea care, cu un minut 
mai devreme, fusese o strălucitoare colecţie de VIP-uri şi gărzile 

lor de corp, liderul intruşilor îi trimise pe ceilalţi la ușile princi- 
pale. O grenadă cu gaze în acel loc ar fi contraproductivă: i-ar fi 
afectat pe propriii oameni care luptau să urce scările în aceeaşi 
măsură în care i-ar fi dezorientat pe gardieni. Ezekiel ordonă oa- 
menilor săi să-şi regleze armele pentru foc cu foc. Cu degetul 
mare mută butonul de foc al armei sale de pe F pe E, poziţia 
pentru foc cu foc. 

De partea cealaltă a uşii, schimbul de focuri de armă conti- 
nua. Era ca şi cum ai fi ascultat un televizor pornit în camera de 
alături. Asta îl făcea pe Ezekiel să se simtă mai lipsit de sub- 
stanţă ca niciodată, de parcă nimic din toate astea nu se întîm- 
pla. Se pregăti să recreeze realitatea din came și sînge. Să 
participe la sacrificiu, la actul jertfei. Să ia asupra lui sudoarea 
şi sîngele, şi cuiele; să devină una cu Dumnezeu. Ăsta era tot ro- 
lul acţiunii. Era cina lui Dumnezeu, cu o armă în locul cupei. 
Pentru a doua oară în viaţa sa declanșase focul și fumul în căuta- 
rea dragostei. Ridică piciorul și lovi ușa, deschizînd-o. 

Trase de două ori, rapid, lovind cîte un poliţist cu fiecare foc. 
Doi dintre oamenii săi se strecurară afară pe sub focul de acope- 
rire. Dar cînd al treilea ajunse la uşă, o rafală de foc automat îl 
aruncă înapoi în încăpere, doborindu-l. Dintre cei şapte gardieni 
care apărau scările numai doi mai erau încă în viaţă. Cel care 
tocmai trăsese era ascuns după un piedestal de marmură pe care 
trona un bust georgian. Ezekiel îl auzi punindu-şi în armă un în- 
cărcător nou şi se dădu înapoi, în timp ce omul trase din nou în 
direcţia uşii. Se auzi un singur foc dintr-un MPS şi Steyr-ul tăcu. 
Ezekiel ieşi din nou pe palier. În acel moment, ultimul gardian 
aruncă arma şi păși înainte cu mîinile ridicate. Ezekiel îl dobori 
pe loc, sacrificînd un singur glonţ tras în frunte, curat. Nu-şi pu- 
teau permite să ia prizonieri. 

În galeria mare haosul se transformase în supunere laşă. 
Era 19.24. Prin încăpere bătea o briză uscată, care împrăștia ra- 
pid gazul. Oaspeţii, îmbrăcaţi pentru o seară călduroasă, tremu- 
rau. Ciîţiva erau aplecaţi înainte şi vărsau. Concepta Carberry 

găsise un scaun şi se aşezase pe el, respirînd din greu. În apro- 
piere, Ciaran Clark făcea tot ce putea să stea mai departe de oas- 
peti. Amina era cu un grup de femei musulmane, încercînd să le 
calmeze. Îşi aruncase deja arma într-o vază goală. Anii de expe- 
rienţă o învăţaseră să ştie cînd merita să lupţi şi cînd era mai bine 
să aştepţi. 

Ezekiel se întoarse înapoi în încăpere. Detectă o mişcare 
cu coada ochiului. O gardă de corp algeriană, recuperindu-și 
forţele, încerca să-şi scoată arma ascunsă sub smoching. Ezekiel 
făcu doi paşi spre el, ţinti şi trase. Bărbatul căzu, zbătindu-se, 
pe podea. Ezekiel trase din nou. De data asta, garda de corp ră- 
mase nemișcată. 

— Rodriguez, Nielsen, căutaţi-i pe ceilalți! Oricine are o armă 
e gardă de corp. Aliniaţi-i acolo! Se opri, apoi îşi smulse radio- 
emițătorul de la piept. Aici e Băieţaşul. Răspunde, Cocoşule. 
Terminat. 

Se auzi un piriit, apoi o voce răspunse: 

— Cocoșul. Aici este linişte. 

— Mişcaţi-vă fundurile încoace acum! În patru minute vom 
fi gata. 

— Vom fi acolo în două minute. Terminat. 

Îşi puse radioemiţătorul la loc și vorbi din nou în laringofon: 

— Freeman? Robbins? Cum merge treaba acolo jos? 

— Parterul este în siguranţă. Avem un prizonier. Nu e arab. 

— Trimite-l sus cu Freeman. Robbins, tu rămii şi fii cu ochii-n 
patru pînă coborim noi. 

Îşi verifică ceasul. 

Rodriguez şi Nielsen scoseseră în rind şapte oameni. Armele 
lor erau pe podea. Ezekiel se apropie de ei. 

- — Ăştia-s toţi? 

— Toţi cei care aveau arme. 

— Împuşcaţi-i! Rodriguez, ocupă-te tu de asta! Nielsen, ve- 
rifică ieşirea! 

Gàrzile de corp nu le erau de nici un folos. Chiar şi mai râu, 
în timpul retragerii le-ar fi putut face probleme. Rodriguez își în- 
deplini sarcina cu eficienţa şi calmul unui măcelar care omoară 
vite. Îşi montà un încărcător nou; să te opreşti la jumătate pentru 
a-ţi încărca arma era sadic şi neprofesionist. 

— Jos! ordonă el. 

Un om execută ordinul, ceilalţi îl priviră confuzi, neînţele- 
gind. Puţini dintre ei înțelegeau cuvinte în engleză. Rodriguez îi 
împinse în genunchi. Unul cîte unul îngenuncheară. Apoi îi puse 
să se întindă pe burtă. 

Se plimbă de-a lungul şirului, tràgînd în capete. Cite două 
gloanţe în fiecare. Nici un supravieţuitor. 

În timp ce împuşcăturile se stingeau, un om din echipa de la 
parter intră aducîndu-l cu el pe Declan Carberry. Cu ţinuta de 
seară arăta ca un diplomat oarecare. 

— Pune-l lingă ceilalţi, ordonă Ezekiel. Era 19.26. Ezekiel se 
aşeză în faţa delegaților. 

— Toți cetăţenii irlandezi să facă un pas înainte, ceru el. 

Vocea îi era amplificată grotesc de un dispozitiv prins în 
muştiucul mâăştii sale. 

Nici unul nu se mişcă. 

— Nu vreau eroi, zise el. Îi vreau numai pe musulmani. Res- 
tul sînteţi liberi să plecaţi. 

Nimeni nu păşi înainte. 

Ezekiel nu avea timp de pierdut. Se repezi în mulţime şi se 
întoarse trăgîndu-l pe Ciaran Clark după el. Faţa lui îi era cunos- 
cută lui Ezekiel din fotografiile din ziare. Ministrul de externe 
se smiorcăia în timp ce era tras în faţă. 

— Vreau să mi-i arăţi pe oamenii tăi, zise el. Dacă nu, te 
omor. Dacă încerci să bagi vreun musulman printre ei, te omor. 

Cu ochii înlăcrimaţi și cu gitul uscat, Clark făcu aşa cum i 
se spusese. Bătăliile astea nu erau genul lui. Alţii trebuiau să 
poarte stindardele. Îi indică pe cei din echipa lui unul cîte unul, iar 
aceştia fură trimişi de atacatori în mijlocul încăperii. Irlandezii 

din armată, O'Rahilly şi Walsh, puteau fi uşor recunoscuţi după 
uniformele pe care le purtau. 

Clark îl văzu pe Declan Carberry. Era tentat să-l lase acolo, 
dar ştia că n-ar merge — Carberry n-arăta nici pe departe ca unul 
din Orientul Mijlociu. Şi, în orice caz, Ciaran avea nevoie de un 
tap ispăşitor pe care să dea vina pentru acest fiasco. Arătă cu de- 
getul spre Declan. 

Făcind asta, îşi aminti de Concepta, ascunsă vederii, lîngă 
un grup de femei musulmane, cu rochia ei lungă şi cu eşarfa pe 
cap. Ciaran păşi înainte şi încercă să o scoată, dar Ezekiel işi scu- 
tură capul și o împinse înapoi. 

Înainte ca cineva să poată mişca, Amina se repezi la Con- 
cepta şi o împinse din nou în faţă. 

— Prostănacule, strigă ea la Ezekiel. Nu vezi că nu-i musul- 
mană? O cheamă Concepta Carberry şi e sora prim-ministrului. 
Dacă o lichidezi, o să plăteşti al dracului de scump. 

Ezekiel ezită, apoi dădu din cap și îi spuse Conceptei să se 
alăture irlandezilor. 

— Dar tu? o întrebă Ezekiel, înhăţînd-o pe Amina de braţ. Tu 
nu eşti musulmană? 

Ciaran Clark păşi înainte scuturindu-şi capul. 

— Numele ei este Amina Bustani și e libaneză. Uitaţi-vă pe 
lista de invitaţi dacă vreţi. 

Ezekiel se uită mai de aproape. Îşi aminti faţa ei din seara tre- 
cută, cînd era pe malul rîului cu şeful securităţii. Cealaltă femeie 
trebuie să fi fost soţia lui. Atunci cine era aceasta? După aspect 
şi după comportamentul de ieri seară nu era delegată. Era o mem- 
bră a gărzii făcînd pe arăboaica? Sau cineva mai interesant? Dădu 
din cap în timp ce ea era împinsă înapoi în grupul de ostatici. 

— Pentru Dumnezeu, ea nu e delegată, veni un strigăt din spate. 

Declan ieși înainte, încercînd s-o pună pe Amina în sigu- 
ranţă. Atacatorul cel mai apropiat de el se întoarse şi ţişni, 
puniîndu-i ţeava MPS-ului la tîmplă. 

Pentru o clipă, durerea de cap a lui Declan dispăru mira- 
culos, apoi Castletown House se prăbuşi grămadă peste el, 
strivindu-l fără speranţă. Marmura, sticla şi așchiile de lemn fä- 
cură un întuneric la fel de greu ca plumbul. 


14 


Dublin 
8 octombrie 
10.45 


Mergeau pe nişte străzi obişnuite, cu oameni obişnuiţi. Sau, 
cel puţin, aşa părea. Declan nu mai putea distinge între banal şi 
grotesc. În capul său o durere surdă îi amintea de lovitura pe care 
o primise cu mai bine de paisprezece ore în urmă. La spitalul St 
James îi răseseră o parte din păr ca să-i coasă rana. Îşi tot ducea 
mîna la bandajul care o acoperea, de parcă ar fi vrut să-l sfişie. 
Pulsaţia din capul său era mai blindă decit oricare dintre dure- 
rile sale de cap. Îi daduseră tranchilizante la spital, dar îl averti- 
zaseră să nu folosească prea multe sau să le ia prea des. De parcă 
i-ar fi păsat. 

Cineva fusese acolo, să-l aștepte la ieşire. Nu unul dintre oa- 
menii săi, ci un individ în costum gri, care arăta şi se purta ca şi 
cum ar fi făcut parte din serviciile de informaţii. „Acum sînt o 
grămadă“, se gîndi Declan. Dar nu spuse nimic. 

Câţi muriseră în seara trecută? Douăzeci dintre oamenii lui, 
asta cu siguranţă. Toţi ofiţeri pe care-i cunoscuse personal, oa- 
meni buni, pentru care se simţea responsabil. Şi îi urmărise omo- 
rînd gărzile de corp, şapte oameni, toţi străini, toţi aflaţi în grija 
sa. Dar după ce-şi pierduse cunoştinţa? N-avea nici o idee. Își 
amintea numai că se trezise într-o cameră rece și albă de spital, 
cu capul pocnindu-i de durere şi cu gîndurile învălmâăşite. 

Omul în costum refuzase să răspundă la vreuna dintre între- 
bările sale. Aşteptase răbdător cînd Declan fusese dus la radiolo- 
gie şi fusese supus la o serie de teste. Cind i-au dat un diagnostic 

relativ bun, după zece, omul ceruse să fie externat imediat. Docto- 
rii ar fi preferat să-l mai ţină pe Declan sub observaţie încă două- 
zeci și patru de ore, dar omul insistase, aşa că i-au dat drumul. 

Acum coborau cu maşina pe Nassau Street, avînd în stînga 
lungul şi cenuşiul zid de la Trinity College. Nu era nici un semn 
oficial pe automobilul Volvo de culoare neagră, dar în acea di- 
mineaţă tirzie, traficul părea să se ţină departe de el ca printr-un 
soi de magie. Dublinul nu i se păruse niciodată lui Declan mai 
ireal și mai lipsit de substanţă. Bănuia vag încotro se îndreptau. 

Maşina încetini la sediul guvernamental din Merrion Street, 
cotind în parcarea ministerului de-a lungul aripii de nord. O 
luară la dreapta printr-un pasaj acoperit, unde însoţitorul lui 
Declan îl grăbi. De la etajul întîi urcară într-un un lift. Era un 
drum scurt pînă în camera de consiliu. Doi soldaţi înarmaţi cu 
automate Steyr stăteau de gardă în faţa uşii capitonate. Omul în 
costum flutură un permis şi uşile se deschiseră. 

O masă pătrată ocupa cea mai mare parte din încăpere. Pe 
pereţi atîrnau portrete de figuri istorice, inclusiv personalităţi 
contemporane. În capătul mai îndepărtat al mesei stătea Pâdraig 
Pearse Mangan, arătind mult mai neliniştit decit şi-ar fi putut 
imagina Declan. Lingă el erau adunaţi alţi şapte oameni, pe care 
Declan îi recunoscu. Generalul-locotenent Denis Quaid, şeful 
Statului Major al armatei; Tómas O'Sullivan, ca şi Declan, co- 
misar-adjunct al Gărzii; Martin Fitzsimmons, comandantul Di- 
viziei C3, Seân Roche, ministrul Justiţiei; Pat Devlin, comisarul 
Gărzii, Eoin Ceannt, reprezentantul Irlandei la Comisia Euro- 
peană pentru Terorism; Ciaran Clark, alb la faţă şi încă şocat. Un 
stenodactilograf stătea la un capăt al mesei, pregătit să noteze. 
După cum se vedea, avuseseră cu toţii o noapte de nesomn. 

Ciaran Clark se ridică şi îi oferi un loc. Pâdraig Pearse îi 
aruncă o privire, apoi se uită în altă parte, stinjenit. Se lăsă o tă- 
cere rigidă, apoi taoiseach păru să se reculeagă: 

— Mulţumim că ai venit, domnule Carberry. Îmi pare râu că 
a fost nevoie să te scoatem din spital, dar avem o situaţie de criză 
aici şi am vrea să-ţi punem cîteva întrebări. 

— Întrebări? Despre ce? Nici măcar nu ştiu ce s-a întîmplat. 
Tocmai încercam să aflu cînd am fost adus încoace. 

— Domnule comisar-adjunct, îl întrerupse Roche, poate vei 
începe prin a recapitula alături de noi măsurile de securitate pe 
care le-ai luat pentru conferinţa de la Castletown. 

Declan se întoarse către cumnatul său. 

— Pádraig, pentru Dumnezeu, nu-mi spune nimeni ce s-a în- 
timplat aseară? Amina Bustani e vie? Oamenii mei? 

— Vrei, te rog, să răspunzi la întrebarea ministrului Justiţiei, 
domnule Carberry? Sînt lucruri pe care trebuie să le ştim. 

Declan îi privi pe cei aşezaţi în jurul mesei. Companionii săi 
aveau cu toţii feţe de piatră, pe care nu se putea citi nimic. 

— Te rog, spune-le ce ştii, Declan! E pentru binele nostru. 
Tómas O'Sullivan păru stînjenit. 

Declan voia să iasă. De ce îi ascundeau adevărul? Era sus- 
pectat de colaborare cu teroriştii care atacaseră conferinţa? Pu- 
teau fi atît de absurzi? 

— Este un dosar în biroul meu cu toate detaliile despre mă- 
surile de securitate, zise el. Vă puteţi uita în el dacă vreţi. 

— Vrem să auzim versiunea ta despre modul în care au fost 
luate măsurile de securitate. Trebuie să știm cine la ce avea ac- 
ces. Dacă a fost un informator în Unitatea Specială de Detectivi 
trebuie să-l depistăm. Repede. 

— Nu a fost nici un informator. Toţi oamenii implicaţi în ope- 
rațiune erau acolo aseară. Din cîte ştiu, sînt toţi morţi. Dacă vreţi 
să aflaţi ce n-a fost în regulă, aţi putea începe prin a-l întreba pe 
domnul Clark, aici de faţă, cine e responsabil pentru restrînge- 
rea forţelor de securitate la treizeci şi cinci de oameni şi pentru 
refuzul de a permite prezenţa întăririlor. 

Pat Devlin, comisarul-şef al Gărzii, se aplecă înainte. Era un 
prieten vechi. Acum însă era foarte rece. 

- Înţeleg că aceste decizii au fost ale tale. Aparent, taoiseach 
şi domnul Clark au încercat să te convingă să întărești securita- 
tea, dar ai ales să ignori recomandările lor. 

Ciaran Clark examina cu interes tăblia mesei. Pádraig Pearse 
privea înainte, fără să spună ceva. 

— Asta este o distorsionare deliberată a celor întimplate. Eu... 

— Domnule Carberry, te-aş avertiza să nu încerci să dai vina 
pentru propria dumitale slăbiciune organizatorică pe seama lui 
taoiseach şi a unui membru al Cabinetului. 

Devlin era un om puternic, foarte apropiat prim-ministrului, 
ieșit în faţă în lupta cu IRA. Declan știa că nu e un om cu care 
te puteai pune uşor. 

Acum știa deja ce se petrecea. Căutau un ţap ispăşitor pe 
care să dea vina pentru fiascoul din seara precedentă. Cine era 
mai potrivit decit cumnatul lui taoiseach? Ce sacrificiu mai bun, 
ce evidenţă mai clară pentru bunele intenţii ale guvernului ar fi 
putut găsi? 

— Am plasat toţi ofiţerii din Gardă care mi-au fost repartizaţi, 
la care se adaugă cincisprezece soldaţi din Sciathán Fiannóglaigh. 
Trebuia să fie trei schimburi. Schimbul B era la datorie la ora 
respectivă. 

— Sub comanda ta directă? 

— Acolo, da. 

— Care era structura de comandă? întrebă Roche. 


Întrebările au continuat fără pauză peste o oră. În tot acest 
timp, lui Declan îi vîjiise capul şi începuse să i se facă greață. Îi 
puseseră la zid şi nu avea nici un mijloc de apărare. Oameni 
mult mai puternici ca el hotăriseră că trebuie să cadă capul lui, 
ca să fie salvate ale lor. 

— Domnule Carberry, începu Pádraig Pearse ezitînd, îmi pare 
foarte rău pentru asta, dar s-a decis că trebuie să fii suspendat din 
funcţie în timpul anchetei privitoare la crimele din seara tre- 
cută. Ca ofiţer de poliţie cu responsabilitate maximă pentru 

securitate nu poți fi absolvit de vina pentru cele întîmplate. An- 
cheta va stabili dacă a fost sau nu o scurgere de informații şi, 
dacă a fost, cum şi cînd a apărut. Vom avea nevoie de un raport 
complet despre măsurile de securitate luate la Castletown House, 
cu procedurile speciale pentru cazurile de urgenţă și cu o analiză 
completă a ceea ce a mers prost. O să mi-l pui pe birou marţi dimi- 
neaţa la prima oră. E clar? 

— Da, domnule. 

— Ştim că trebuie să fie o lovitură foarte grea pentru tine, pe 
lingă toate prin care ai trecut, dar poate îţi vei da seama că nu 
aveam de ales. Îţi mulţumesc că ai venit aici direct de la spital. 
Sînt sigur că gestul ăsta nu va fi uitat de comisia de anchetă. 

Formalitatea distantă a limbajului lui Pâdraig Pearse îl alertă 
pe Declan, semnalîndu-i că este el însuşi foarte speriat. Urmă- 
rile atacului din seara trecută, fără a mai pune la socoteala am- 
buscada în care fusese prins ambasadorul britanic, care veneau 
să pună capac exploziei de luna trecută şi morţii lui Mâireâd, nu 
vor fi uşor de înlăturat. Vor cădea mai multe capete decit cel al 
lui Declan. Mai multe cariere se vor clătina. Din ceea ce ştia, în- 
tregul guvern putea fi pus la zid în cîteva zile. Nu era de mirare 
că încearcă să dreagă ce mai puteau, atit cît mai puteau. 

Se ridică în picioare. Pentru o clipă se clătină, iar Tómas 
O'Sullivan întinse o mină pentru a-l sprijini. 

— Sînt în regulă, zise el. O să ies. Cunosc drumul. 

— Un cercetaş te va conduce. Du-te acasă şi odihneşte-te! 

Se întoarse de la ușă. 

— Acum, că am trecut prin asta, zise el, poate unul dintre voi 
îmi va spune ce s-a întîmplat după ce am fost doborit aseară. 

Dar nimeni nu îi răspunse. Uşa se deschise şi fu condus afară 
în tăcere. 


Paddy O'Leary îl aştepta la jumătatea culoarului. Fusese se- 
cretarul particular al lui taoiseach cîţiva ani înainte ca Pádraig 
Pearse să ajungă în funcţie. A patra generaţie de republicani vo- 
tase Fianna Fâil imediat după ce IRA oficială abandonase deci- 
zia de a nu participa la alegeri. Trecutul îi era întunecat, dar avea 
reputaţia unui om dur, care-și veghează stăpînul ca un şoim. El 
şi cu Pádraig Pearse erau prieteni încă din şcoală. După cum 
spunea Concepta, el era singurul om în care fratele ei avea în- 
credere cu adevărat. 

— Domnule Carberry, zise el, vreţi să mă urmaţi? 

— Am terminat aici, zise Declan. Mă îndrept spre casà. 
Pentru Dumnezeu, Paddy, sînt pe jumătate mort, într-un fel sau 
în altul. 

— Sînt ordinele speciale ale lui taoiseach, domnule, dacă nu 
vă supăraţi. 

„Ordinele speciale ale lui taoiseach.“ Ce dracu” de joc mai 
juca și Pádraig Pearse? Declan ezită, apoi îl urmă pe Paddy pe 
culoar. Cercetaşul nu veni după ei. 

— Dacă aşteptaţi aici, domnule, zise Paddy invitindu-l într-un 
mic birou, taoiseach va sosi imediat. 

— Paddy, poţi să-mi spui ce se întîmplă? 

.— Nu, domnule! Nu pot. Ştiu doar că au fost probleme 
foarte mari şi că încă mai sînt. Asta e tot ce ştiu, pe onoarea mea! 
Îmi pare râu. 

Pâdraig Pearse sosi douăzeci de minute mai tirziu şi îl găsi 
pe Declan deşurubînd capacul cutiei cu tranchilizante. 

— ÎI chem pe Paddy să-ţi aducă un pahar de apă pentru alea, 
zise el, ieşind repede. Cînd se întoarse, Declan îşi dădu seama 

că nu mai avea nimic din siguranţa pe care o afişase în ultima 
oră şi că era mult mai agitat. 

— Sfintă Maria, Maica lui Dumnezeu! exclamă el, aşezîn- 
du-se în fața lui Declan. 

Biroul era mobilat sărac, cu cîteva scaune din lemn, incon- 
fortabile, şi cu o masă aşezată în colţ, care putea fi trasă în mij- 
loc pentru întruniri. 

— Vreau să mă duc acasă, Pâdraig, zise Declan. 

— Rămii acolo, pentru Dumnezeu, Declan! N-am terminat 
cu tine încă. 

Se auzi un ciocânit şi Paddy O'Leary apăru cu o tavă. Pe ea 
erau două pahare şi o sticlă de apă Ballygowan. Declan luă pas- 
tilele şi aşeză unul din pahare pe masă. 

— Isuse, Declan, îmi pare rău pentru cele întimplate adi- 
neauri! N-am putut să fac nimic, crede-mă! Nu poţi să-ţi imagi- 
nezi ce presiuni... 

— Scuteşte-mă de recital, Pádraig. Spune-mi doar ce s-a în- 
tîmplat aseară. Concepta se pare că n-a păţit nimic. Dar ceilalţi? 
Sînt vii cu toţii? 

— Vii? Posibil. Dumnezeule, așa sper. Uite, vrei să arunci o 
privire la astea? 

Scoase din buzunar o bucată de hîrtie împăturită şi i-o dădu 
lui Declan. Mina îi tremura. Se întinse după cel de-al doilea pa- 
har de pe tavă, scoase o sticluţă din buzunar şi umplu paharul pe 
jumătate cu whisky. 

— Maica Domnului, zise el din nou, ridicînd paharul la gură 
şi golind conţinutul dintr-o singură înghiţitură. 

Declan nu zise nimic în timp ce el îşi umplea paharul din nou. 

— Nu cred că ai voie să bei. 

Declan scutură din cap. Despături hirtia şi o întinse. Era o 
hîrtie albă, A4, care se putea cumpăra în orice magazin. Un me- 
saj scris la maşină trona în mijlocul paginii: 

Profetul care va pretinde că aduce cuvîntul Meu și pe care 
nu i-am poruncit să-l rostească, sau cel care va vorbi pentru alţi 

dumnezei, chiar şi el va trebui să moară. Aşa grăit-a Dumnezeu. 
Lâudat fie Dumnezeu. Cuvintul sâu este adevărul şi va rămîne 
veşnic. 


Declan ridică privirea. 

— Ce-i asta, pentru Dumnezeu? 

— Era în cutia mea poştală, azi-dimineaţă. Paddy l-a găsit. 
Citatul cu care începe este din Deuteronom. 


Domnul a văzut și Domnul a auzit de multă răutate printre po- 
poarele fiilor oamenilor. Làudat fie Domnul şi laudat fie Fiul Său. 
Aleluia. Am ieşit din flăcări și nu am fost atins. „Dacă vei trece 
prin foc, nu vei fi ars şi flăcările nu te vor mistui“ (Isaia 43:2). Am 
ieşit din fum şi nu am fost orbit. „Şi fum s-a ridicat din fintînă, ca 
fumul unui cuptor mare“ (Apocalipsa Sfintului loan 9:2). 


— Isuse, Pádraig, astea sint nişte timpenii. Nu-mi spune că 
te-ai apucat să asculţi predicatori de pe la colţuri de stradă. 
— Citeşte mai departe, Declan! 


Faptele abominabile din Arabia vor pieri de sabie. Urmato- 
rii sînt cu noi și sint cu toţii supuși totdeauna fricii de moarte, căci 
Domnul nu are milă de cei care nu-l știu frica şi nu se tem de mi- 
nia Lui. „Căci cruda mînie a Domnului se revarsă asupra ta.“ 
(2 Cronicile 28:11). 

Dintre Copiii Egiptului, doi. Din triburile din Arabia de 
asemenea, doi. Dintre Fiii Libanului, doi, iar din Siria, la fel. 
Dintre cei care sapă în Algeria doi, iar din Libia doi. Dintre lo- 
cuitorii pămintului care se întinde peste două mări, unde sfin- 
tul Constantinopol a fost cîndva victorios, doi. De la mezi și 
perşi doi. Din corturile Afganistanului doi. De la țărmurile în- 
depaârtatei Malaezii doi. Dintre femei avem șase. 

Ei sînt însoțitori ai diavolului, iar vieţile lor nu valorează 
nimic în ochii Domnului. Amintiţi-vă de ei cînd intrați în ca- 
mera de Consiliu (să ţineţi sfat, dar cel mai bun sfat este cu 
Dumnezeu). „lar sfatul Domnului, rămîne în veac, gîndurile 
inimii Lui, din neam în neam.“ (Psalmul 32:11). 


Declan așeză uşor hirtia în poală. 
— Spune-mi ce ştii, zise el. 

Pâdraig Pearse se uită fix la el cîteva clipe, de parcă ar fi în- 
cercat să-i citească gîndurile. 

— Cit ai fost inconştient, am reușit să luăm declaraţii de la 
Ciaran şi de la echipa lui. Au fost neatinşi. Concepta, după cum 
spuneai, a fost lăsată să plece. N-a păţit nimic, dar am trimis-o 
la ţară. Martor mi-e Domnul, are nevoie de odihnă. Singurele 
victime au fost oamenii tăi şi gărzile de corp. Delegații au fost 
luaţi de atacatori şi ceilalţi au fost închişi în galeria mare. Dar au 
văzut prin ferestre ce s-a întîmplat. Respiră adînc şi luă o gură 
de whisky. O dubiţă cu geamuri fumurii aştepta pe alee. Ostati- 
cii au fost îmbarcaţi alături de atacatori şi apoi au demarat în vi- 
teză. Plecaseră de aproape opt minute cînd au sosit primele 
întăriri la Castletown. Pînă cînd clădirea a fost cercetată și au so- 
cotit că nu e nici un pericol să-i elibereze pe supraviețuitori, au 
mai trecut zece minute sau chiar mai mult. 

— Ce s-a întîmplat cu ambasadorul britanic? A fost numai o 
diversiune? 

— A, englezul a fost atacat serios, nu e nici o îndoială. Nu e 
rănit, dar e foarte şocat. A fost un schimb de focuri teribil, cu ar- 
mele scăpărînd ca într-un western. O gardă de corp a fost ucisă, 
iar şoferul a fost rănit. Atacatorii au fugit înainte ca poliţiştii să 
ajungă acolo. După cum spui, a fost o diversiune menită să 
atragă oameni de la Castletown şi de la Curragh. Ca să-ţi spun 
drept, le-a reuşit. 

- IRA? 

— Ei, acum să nu tragem concluzii pripite. Aşa pretind cei 
din Downing Street, iar eu nu mă voi împotrivi: e clar că ei sînt 
suspecţii, ei sau INLA. Dar biletul ăla de pe genunchii tăi nu a 
fost scris de un membru Sinn Féin. 

— Crezi că asta e originală? Ar putea fi o farsă. 

— Farsă pe dracu’! E cît se poate de serios. 

— Eşti sigur de asta? 

Tranchilizantele începuseră să-şi facă efectul. Mintea lui 
Declan începea să se limpezească. Se întrebă dacă-i vor mai da 
un alt flacon după ce acesta se va termina. 

— Ca să începem cu asta, nici un cuvînt nu a fost suflat pre- 
sei. Şi nici nu va fi. Toată treaba va fi ţinută sub perdea mai ceva 
decit taina de la Fatima. Slavă Domnului că am fost atit de in- 
spiraţi să nu permitem accesul presei aseară la Castletown! Ni- 
meni nu trebuie să afle ceva. 

— Isuse, Pádraig, cred că nu ești serios cînd te gîndeşti să ţii 
un lucru ca ăsta secret mult timp. 

Pâdraig Pearse își scutură capul. Părea foarte obosit. Mai 
mult decit atit, părea foarte îmbătrînit. Ridică paharul la buze şi 
îşi umplu gura cu whisky. 

— Bineînţeles că nu. Dar cu cît stă mai mult departe de presă, 
cu atit e mai bine. Ultimul lucru de care avem nevoie este să ne 
trezim cu jumătate din echipele de televiziune ale lumii aici, în 
Dublin. Am dat ordine precise să se păstreze tăcerea şi cred că 
se va menţine, cel puţin pentru o vreme. Oricum, aşa cum am 
spus, se pare că oricine a scris acel bileţel de amor ştie exact ce 
s-a întimplat. Ceea ce înseamnă că nu e un oarecare din public. 

Declan flutură hîrtia în aer. 

— Pentru Dumnezeu, Pádraig, asta e opera unui nebun. 

— Este? Mă bucur că eşti așa de sigur. Din ce am auzit pînă 
acum, aseară a fost vorba de nişte profesionişti. Mă îndoiesc că 
ai găsi capete mai lucide în ordinul iezuiţilor. Nu cu nebuni 
avem de-a face. 

— Atunci cu cine? Care e motivul? Ce scop au toate astea? 

— Ah, n-am nici o îndoială că vom afla destul de curînd. Pen- 
tru moment, tot ce ştim este că cineva ne-a luat ostatici delegaţii, 
că îi păstrează într-un loc sigur şi că a intrat în legătură cu mine. 

— Asta nu e tot, zise Declan. 

— Ce mai e? 

— Ştim că nu sînt musulmani. Biletul dovedește asta. 
N-a fost opera unor rivali geloşi sau a unora de genul ăsta. Mă 

îndoiesc foarte tare şi că e mîna unuia dintre grupurile civile de 
opoziţie din Orientul Mijlociu. Dacă mă întrebi pe mine, pare 
mai degrabă să fie disperarea unor creştini lunatici. 

— Maica Domnului să ne apere de ei. Dar s-ar putea să ai 
dreptate. O să cer să fie examinată şi pista asta. 

Ridică paharul și luă o înghiţitură mică. 

— Pâdraig, nu ai terminat de povestit. Ce s-a întîmplat după 
ce a demarat dubiţa? Trebuie să fi existat o descriere amănun- 
țită. N-a putut fi oprită la un baraj? 

— S-au format baraje în mai puţin de o oră. Fiecare drum 
pornind dinspre Celbridge, pe o rază de optzeci de kilometri. 
Nici urmă de dubiţă. Sînt două posibilităţi: fie s-au dat la fund 
undeva în interiorul acestei zone, fie au reuşit să abandoneze 
dubita şi să-i scoată pe ostatici cu altceva. 

— Aş merge pe cea de-a doua variantă. O să găsiţi dubiţa în 
vreun garaj sau în vreo parcare. 

— Căutăm. 

Pádraig termină whisky-ul şi puse paharul deoparte. Ştia în- 
totdeauna cînd să-şi controleze setea. 

— Declan, Ciaran spune că a aflat de la Concepta în seara 
aceea că te gîndeai s-o părăseşti. Mă rog la Dumnezeu să nu 
fie adevărat. 

— Este adevărat, Pádraig. Am ajuns la capăt. 

— Ah, bineînţeles că nu pot să cred asta. Nu tu şi Concepta. 
Aţi fost întotdeauna un cuplu minunat. 

— Asta-i o prostie, Pâdraig, şi tu ştii asta. Nu e prea tirziu 
pentru nici unul din noi. Dacă trăiam într-o societate normală am 
fi putut s-o facem legal, dar, dată fiind situaţia, trebuie să ne des- 
curcăm cum putem. 

— Ei bine, nu fi aşa pripit, Declan! Nu fi aşa pripit! Aş- 
teaptă pînă cînd toate astea se vor termina. Şi încă o vreme după 
aceea. Ar fi o cruzime s-o părăseşti după toate prin cîte a trecut 
cu Máiréad. 

— De tine are nevoie, Pádraig. Tu eşti cel de care a avut ne- 
voie întotdeauna. 

— Are nevoie de noi amîndoi. Dar hai să vorbim despre asta 
altă dată. Se uită la ceas. În cîteva minute trebuie să plec. Am o 
întîlnire la Comitetul Naţional pentru Securitate. Făcu o pauză. 
Declan, sincer îmi pare râu că ai picat în toate astea, dar era ne- 
cesar, dacă e să-mi fii de vreun folos. 

— Folos? Am crezut că sînt dat afară. 

— Nu fi așa de naiv, omule! Te-aş da afară în vremuri ca 
acestea? Desigur, ştim cu toţii că n-ai fost responsabil pentru 
lipsa de trupe de aseară. Cu toate că am îndoieli serioase că do- 
uăzeci sau treizeci de oameni în plus ar fi schimbat situaţia. Asta 
nu e important acum. Ce e important este ceea ce se poate întim- 
pla în următoarele cîteva zile şi în următoarele cîteva săptămîni, 

— Ţi-ai dat seama că avem un caz de luare de ostatici. Cu- 
rînd, vor fi revendicări, şi Dumnezeu ştie ce va mai urma. O re- 
compensă sau concesii politice, ori un schimb de ostatici contra 
prizonieri din Cairo sau Teheran. Deja se fac presiuni serioase 
din partea guvernelor ostaticilor. Au avut loc întîlniri cu amba- 
sadorii la Dublin şi mai sosesc şi alţii de la Londra astăzi. 

— Fac tot ce pot ca să păstrez operaţiunea pe miini irlandeze, 
dar ştii la fel de bine ca mine că, oricît de misterioase ar fi căile 
Domnului, a lăsa irlandezilor o însărcinare nu e una dintre ele. 
Nu mă aştept să rezistăm mai mult de patruzeci şi opt de ore, 
poate chiar mai puţin. Toate agenţiile de securitate importante 
au fost alertate. Evident, vrem să colaborăm cu ei, mai ales la ni- 
vel european. Dar asta e o criză internaţională şi poţi să pariezi 
pe ce-ai mai scump că toată lumea va dori să-şi bage nasul. De 
asta te-am dat la o parte. Îmi pare râu că întîlnirea a trebuit să fie 
atit de dură, dar celelalte agenţii vor să primească o stenogramă, 
aşa că a trebuit să pară convingător. Roche ştie despre ce e 
vorba, la fel şi Ceannt şi Fitzsimmons. Am considerat că, deo- 
camdată, e mai bine dacă ceilalţi nu sînt avertizaţi. Declan, vreau 
să conduci propria operaţiune, independentă de cea a Diviziei 

Speciale şi de a oricărei alte agenţii care s-ar putea implica. Vei 
fi ţinut la adăpost de tot ce se întimplă — ai cuvîntul meu pentru 
asta. Vreau ca problema să fie rezolvată de noi, nu de cine ştie 
ce nenorociţi băgacioşi din MIS sau CIA. 

Pe Declan îl apucă din nou durerea de cap, în ciuda pastilelor 
înghiţite. Oricare i-ar fi fost sentimentele faţă de învinuirile care i 
se aduseseră pentru dezastrul din seara trecută, se simţea uşurat 
pentru că, în sfirşit, se lămurise cît de cît. Dar acum Pádraig Pearse 
îl băga în necazuri mai mari decît o făcuse vreodată. 

— Pádraig, am de scris un raport. Îmi va ocupa tot timpul. 

— Isuse, Declan, dacă nu te-aș cunoaşte mai bine aș crede că 
eşti greu de cap. Raportul va fi scris, bineînţeles. Trebuie să fie 
scris. Dar tu nu-i vei mai acorda vreo atenţie. Am un om într-un 
birou cu o duzină de cutii de Guinness şi o maşină de scris. Re- 
laxează-te, omule, nici măcar nu vei şti că l-ai scris. 

Declan se holbă la el. Pe faţa lui se putea citi disperarea. 
Declan fu tentat să-şi joace cartea pentru a salva ce se mai putea 
salva. Dar era prea obosit şi prea bătrin pentru astfel de prostii. 
Ăsta era un joc pentru tineri. 

— Pentru Dumnezeu, Pádraig, doar nu te aştepţi să preiau 
singur toată operaţiunea. Ancheta ne-ar putea conduce cine 
ştie unde. 

— Poţi să-ţi alegi după plac echipa. O duzină dintre cei mai 
buni oameni, chiar mai mulți dacă ai nevoie. Vei avea cîteva bi- 
rouri în Merrion Square — o să-ţi comunice Paddy detaliile. Va 
fi o linie telefonică directă, sigură, cu biroul meu, şi o alta cu 
Martin Fitzsimmons. El a pus deja cîţiva oameni să instaleze 
nişte calculatoare. Vei avea acces direct la dosarele Gărzii și ale 
serviciului de informaţii al guvernului. Despre orice alte detalii 
discută cu Martin. E autorizat să-ţi ofere tot ce doreşti. 

— Dar încă nu am spus că o s-o fac. 

— O s-o faci. Declan, vreau să-i găsești pe cei din spatele afa- 
cerii ăsteia şi vreau să-i bagi după gratii pentru foarte multă 
vreme. Dacă asta nu se poate, nu cred că se va deranja cineva să 

numere cadavre. Totuşi, cel mai important e ca ostaticii ăia să fie 
eliberaţi şi să ajungă înapoi la familiile lor, nevătămaţi. Altfel... 

Pâdraig Pearse se cutremură. 

— Altfel ce? 

— Declan, dacă li se întîmplă ceva, ne vom duce la fund o 
dată cu ei. Taoiseach se ridică. Declan, du-te acasă şi trage un 
pui de somn! O să ai o zi lungă miine. 


16 


Killiney 
Dublin 

8 octombrie 
18.55 


Ziua venise şi trecuse. Se înnopta. Declan stătea în grădina 
casei sale goale, deasupra golfului Killiney, privind peste marea 
întunecată. Stătuse acolo, cu intermitențe, mai multe ore, nemiş- 
cat, în timp ce mareea umfla apele, ascuns de copacii înalți şi de 
umbrele pe care le aruncau peste smocurile de iarbă. 

În grădină se facea frig. Un vînt tăios bătea de undeva din- 
spre mare, fluturind frunzele din copaci. Pînă la moartea lui 
Máiréad ani de zile nu stătuse pe vechea bancă din lemn, nici nu 
privise marea, nici nu fusese fizic singur. Acum abia reușea să 
se smulgă. Stătea ca un om bătrîn, aşteptind căderea nopții. 

Nu reuşise deloc să adoarmă, ca şi cum mintea sa, înfrico- 
şată de somn, implora trezia. Vinovăţia îi vorbea, ca un preot du- 
minica dimineaţa. Şi remuşcarea, şi părerea de rău, şi o spaimă 
crescîndă. Nu fusese în stare să înghită nici mîncare, nici bău- 
tură. Afară, lumina se retrăgea de pe cer. Marea se innegrea. 

Înauntru casa părea pustie fără Concepta. Era ceva ce nu cre- 
zuse că va simţi. Ea nu petrecuse prea mult timp acolo în ultimii 
ani, dar locul avea întotdeauna ceva din prezenţa sa. Ciudat, ab- 
senţa ei făcea şi mai dureros sentimentul de a fi pierdut-o pe 
Amina. Abia o reciştigase, iar acum era mai departe decit fusese 
vreodată. Ştiind că în curînd ar putea fi moartă, că poate era deja 
moartă, se simţea dezolat, prizonier între camerele goale şi mare. 

Intră în casă. Cînd ajunse în bucătărie sună telefonul. Se în- 
dreptă rapid spre masa pe care era aşezat, ridicîndu-l cu o clipă 
înainte de a intra în funcţiune robotul. 

— Declan? 

Era Martin Fitzsimmons. 

— Cine credeai că e? 

— Am crezut că trebuie să ştii că au găsit dubiţa. A fost aban- 
donată într-un garaj la marginea Naas-ului. Fermierul este inte- 
rogat, dar mai mult ca sigur nu ştie nimic despre asta. Garajul e 
într-o curte din spate, în care intră rareori. Cei din Gardă au tri- 
mis oameni acolo după amprente. 

— Spune-le s-o lase baltă. Își pierd timpul. 

— Pot fi urme. 

— Sigur că vor găsi urme. La ce te aştepţi să găseşti într-o 
dubiţă? Dacă a fost vreodată folosită în transportul public, şi sint 
sigur cà a fost, nu are nici un centimetru pătrat fără amprente. 
Nu pot să cred că atacatorii au curăţat-o înainte de operaţiune, 
pentru a se apuca apoi să împrăştie peste tot indicii pe care să le 
găsească poliţia. Şi ceva îmi spune că nu veţi găsi nici o am- 
prentă de-a lor în dosarele voastre. Făcu o pauză. Ai aflat ce au 
făcut după ce au abandonat dubiţa? 

— Sînt indicii că aveau maşini ascunse în garaj. Au ieșit pe 
N7, mai sus de intersecţia Newhall, spre Drogheda. E noroi în 
locul ăla. Dar după aceea unii au luat-o la stinga, alții la dreapta, 
iar de acolo puteau merge în douăzeci de direcţii diferite. Ar fi 
facut asta oricum. Poţi fi sigur că n-ar fi călătorit într-un convoi. 
Mai bine ar fi riscat cu dubiţa decît să facă asta. Probabil că doar 
după ce s-au aflat suficient de departe, s-au îndreptat spre locul 
în care şi-au fixat întîlnirea. 

Declan se gîndi la asta. 

— Cum putem fi siguri că n-au avut douăsprezece destinaţii 
diferite? întreba el. Căci, din cîte ştim, îi păstrează pe ostatici în 
mai multe locuri. Poate în douăsprezece sau în chiar mai multe. 

— Isuse, Declan, nu m-am gîndit la asta! Asta ar face din mi- 
siunea de a-i găsi un adevărat iad. Dar, în acelaşi timp, ar creşte 
riscul ca cineva să dea peste ei. 

— Numai peste cei care se ascund într-un loc. Ceilalţi ar rå- 
mine mai departe intangibili. Ei bine, e doar o idee. O singură 
ascunzătoare ar fi mai uşor de controlat. 

— O să-i spun lui Patt Devlin, totuși. Dar trebuie să-i spun cà 
e ideea mea. Nu ştie că eşti implicat în asta. 

— Spune-i ce vrei. Oricum, nu el va fi cel care îi va găsi. Eu 
voi fi acela. 

Baalbek 
Liban 

9 octombrie 
07.00 


La moscheea al-Rida, rugăciunile de dimineaţă abia se ter- 
minaseră. Clădirea dărăpânată era cea mai importantă dintre lo- 
curile de rugăciune ale şiiţilor din oraș, cartierul general al aripii 
libaneze a Hezbollahului. Afară, în jurul ei, străzile erau pline de 
steaguri de culoare roșie, neagră, galbenă şi verde. Înâuntru, oa- 
meni bărboşi stăteau adunaţi în grupuri, discutind. Unii stringeau 
miini înainte de a ieşi, îndreptindu-se spre magazine şi birouri. 
Alţii discutau cu vechi cunoştinţe. Unul sau doi stăteau deoparte 
şi murmurau rugăciuni. Un şir de bătrîni, răsucind între degete 
şiraguri de mătănii, stăteau în faţă. Ici-colo erau mici pîlcuri de 
adolescenţi, cu bărbi rare sau încă necrescute, privindu-i pe bă- 
trîni și învăţînd cum să se comporte în societate ca adulţi. Cîţiva 
copii, toţi băieţi, se jucau în tăcere pe lingă taţii lor. 

La intrarea în moschee, miliția înarmată, în cămăşi kaki şi în 
bluze de camuflaj, supraveghea fiecare trecător. Aceştia nu erau 
tinerii care patrulau în mod normal prin preajma moscheilor, ci 
vechi membri ai miliției, luptători Hezbollah experimentați, care 
trecuseră prin războiul civil şi încă mai luptau împotriva regi- 
mului sionist din sud. Ceva mai încolo fuseseră instalate puncte 
de control pentru a opri maşinile şi camioanele care încercau să 
treacă pe străzile din jurul moscheii. Nimeni nu s-ar fi putut 
apropia la mai puţin de cinci sute de metri de moschee dacă nu 

era bine cunoscut ca membru al comunităţii ale cărei nevoi 
materiale şi spirituale erau servite de moschee. 

Înauntru, cîțiva întirziaţi se rugau singuri, fără să ia seama la 
conversațiile care se purtau în jurul lor. În centrul fiecărui grup 
se puteau vedea turbanele alb cu negru și veşmintele negre ale 
ulamai. Cîţiva erau iranieni, reprezentanți ai guvernului republi- 
cii islamice sau emisari ai conducătorilor mujtahid?-ilor la 
seminarele de la Qum, Kerbala sau al-Najaf>. Mulţi dintre ei erau 
tineri care abia îşi terminaseră anul Dars al-kharij. Unii dintre 
ei aveau Corane sau alte cărţi de rugăciuni. Printre ei plutea un 
aer de aşteptare. La fiecare cîteva clipe cineva ridica privirea sau 
se întorcea să se uite la o ușă scundă din spatele clădirii. 

Se auziră voci la intrare. Un zumzet porni de la uşă şi tra- 
versă rapid întreaga moschee. Un grup de femei intrară şi işi 
croiră drum spre locul destinat lor, un spaţiu îngust despărţit de 
restul masjids-ului de perdele cenușii, grele. Feţele lor erau aco- 
perite cu văluri şi erau îmbrăcate uniform, în negru din cap 
pînă-n picioare. Primele erau Ara is al-Damm, sărbătoritele Mi- 
rese ale Singelui, virgine care îşi dedicaseră vieţile lui Hussein, 
nepotul Profetului şi prinţul martirilor. Toate depuseseră jură- 
minte să-şi dea vieţile cînd va sosi vremea, lansindu-se în ata- 
curi sinucigaşe împotriva duşmanilor islamului. Cele mai multe 
erau membre ale brigăzii Sayyda Zaynab, o echipă de comando 
formată din femei, condusă şi finanțată de Hezbollah, principala 
organizaţie sponsorizată de Iran în Liban. 

După ele veneau aproximativ treizeci de femei de virste di- 
ferite, de asemenea, în negru. Acestea erau mame, surori, mătuși, 
bunici şi verişoare ale Mireselor Sîngelui, care îşi dăduseră deja 
viaţa pentru cauză. Mergeau în tăcere, atente să nu îi tulbure pe 


1 Ulama’ sau ulema’ — este un plural pentru alim, „învăţat“, „savant“ (n.red.) 
2 Mujtahid — cleric care practică jurisprudența musulmană (n.red.) 

3 Centre de pelerinaj şiite; primul aflat în Iran, celelalte, în Irak. (n.red.) 

4 Dars al-kharij — cel mai înalt nivel de studii teologice (n.red.) 

5 Masjid — moschee (n.red.). 

bărbaţii care îşi spuneau rugăciunile. Nimeni nu le salută. Ele 
aveau să vină şi să plece în tăcere. 

Ca la un semnal, bărbaţii şi copiii începură să se aşeze în rîn- 
duri cu faţa la minbari, platforma înălțată care, de obicei, era re- 
zervată rugăciunilor de vineri. Saqř-ii. Începură să treacă printre 
ei, ducînd tăvi cu urcioare înalte şi cupe. 'Turnară în pahare apă 
de trandafiri sharbat?. Şi le împărţiră murmurînd binecuvîntări. 

În seara dinainte se răspîndise vestea cà Sayyid Mohamed 
Hussein Fadlullah urma să ţină o predică după rugăciunea fajr*. 
Autoritate supremă în Hezbollah şi printre mentorii religioşi, ra- 
reori îşi făcea apariţia în public. Pentru cîţiva dintre cei prezenţi 
avea să fie prima ocazie de a-l asculta vorbind. Pentru alţii era o 
şansă de a asculta o dată în plus vocea care îi inspirase şi îi ghi- 
dase în luptă împotriva invaziei şi în războiul civil. 

Uşa din spate se deschise şi intrară doi tineri clerici urmaţi 
chiar de şeic. Avea şaizeci de ani acum, părul cărunt, un aer se- 
rios, dar păşea ca un om mult mai tînăr, iar ochii îi străluceau de 
o emoție abia stăpinită. Îşi purta turbanul negru în vîrful capului 
ca pe o coroană. În timp ce cei doi asistenţi îşi luară poziţiile fie- 
care de cîte o parte a podiumului, el urcă scările şi se aşeză pe 
penultima treaptă. 

Nimeni nu vorbi. Nimeni nu mişcă. Toţi ochii erau aţintiţi 
pe Fadlullah. 

— Bismillah al-Rahman al-Rahim, începu el. Al-hamdu li 

Ilah rabb al- ‘Alamin, wa sala ‘llah ʻala sayyidina wa mawlana 
Muhammad wa alihi al-tahirin, wa la ‘natu ‘llah “ala a'da 
him wa ghasibi huqugihim wa nasibi shi'atihim wa munkiri 
fada'ilihim min al-jinn wa ‘l-uns min al-awwalin wa ‘l-akhirin 
ila yawn al-din... 


1 Minbar — un fel de pupitru, la care se ajunge urcind citeva trepte; de aici se con- 
duce rugăciunea. Îndeplineşte oarecum rolul amvonului din biserici. (n.red.) 

2 Saqi — pahamic (n.red.) 

3 Sharabat — sirop de fructe (n.red.) 

4 Fajr — zori (n.red.) 

Încheind introducerea, îşi fixă ochii asupra adunării. Din ex- 
presia feţei şi din tonul vocii sale ei ghiciseră deja că orice veşti 
avea să le dea erau proaste. 

— Vă felicit, fii ai lui Dumnezeu! Aţi fost neabătuţi şi loiali, 
fermi în adevărata credinţă. Iubitori ai Profetului, pace vouă, iu- 
bitori ai sfintului Imam şi ai martirului Hussein. Am împărţit o 
mie de dureri împreună. Am privit o mie de riuri de sînge vărsate 
peste nisipurile noastre — singele fiilor şi fiicelor noastre, al fraţilor 
şi al surorilor noastre. Libanul a devenit cîmpia de sacrificiu a 
Kerbalei!. Beirutul a fost transformat în cimitir pentru copiii noştri. 

Se opri şi privi către lunga perdea cenuşie care separa femeile. 

— Printre noi astăzi sînt 'Ara'is al-Damm. Fie ca Dumnezeu 
şi Imamul să fie mulţumiţi de ele. Fie ca Profetul şi fiica sa, 
Fatima, să-şi reverse binecuvîntările asupra lor. I-au întrecut pe 
bărbaţii noştri cu curajul lor. Le felicit; fie ca Dumnezeu să le în- 
miîneze cît mai curînd cheile paradisului. 

Un freamăt uşor trecu printre femei. Nu încăpea îndoială în 
privinţa vorbelor şeicului: foarte curînd voluntarele vor fi che- 
mate la acţiune. Dintre cele care stăteau acum în spatele perde- 
lei unele aveau să moară curînd. 

— Datoriile impuse fiecărui credincios sînt puţine la număr. 
Sa se roage, să fie devotat, să meargă o dată în pelerinaj la 
Mecca, să aibă milă, să evite tot ce e interzis, să facă tot ceea ce 
e bine. Dar în zilele noastre comunitatea are datorii: să pornească 
Jihadul împotriva dușmanului islamului pînă cînd pămîntul se 
va întoarce la Dumnezeu. Wa gatiluhum hatta la takuna fitnatun 
wa yakuna 'I-din li ‘Illahi. „Luptaţi-vă cu ei pînă cînd nu va mai 
fi nici o ispită şi religia va fi a lui Dumnezeu.“ Ceea ce cuvîntul 
lui Dumnezeu a prezis se va împlini fară îndoială. Dar astăzi un 
pumnal mare a fost înfipt în inima islamului. 


1 Kirbala — centru de pelerinaj sacru pentru şiiţii duodecimani, aflat la 90 de ki- 
lometri de Bagdad. Acolo Hussein, fiul lui Ali (ginerele Profetului) şi tovarăşii 
săi au fost omoriţi în anul 680 de câtre omeyyazi. (n.red.). 

O tăcere perfectă, o mare de feţe nemișcate, răsuflări ţinute 
în fiecare piept. Toți ochii aţintiţi la buzele vorbitorului. 

— Delegații care au fost trimişi să participe la conferinţa în- 
ţelepților musulmani din Irlanda au fost luaţi ostatici de o bandă 
de cruciați şi sioniști. Printre ei se afla prietenul şi învățătorul 
meu, strălucitoarea perlă a credinţei, părintele virtuţilor, Fakhr 
al-Milla wa '1-Din, şeicul Mu'in Usayran. Toţi cei de aici îl cu- 
nosc şi îl iubesc la fel ca mine. Chiar în acest moment comenta- 
riile sale la Cuvintul lui Dumnezeu sînt de găsit în toate casele 
credincioşilor de peste tot. Dar acum, cînd vă vorbesc, viaţa lui 
atîrnă de un fir de aţă. Viaţa lui şi a însoţitorilor lui. 

Popor al lui Dumnezeu, vreau să vă întoarceţi la casele voas- 
tre să vă rugaţi pentru vieţile ostaticilor. Nu va fi nici o demon- 
straţie. Publicitatea nu va face decît să pună inutil vieţile lor în 
pericol. Ceea ce va fi făcut trebuie făcut în linişte. Nu sintem lip- 
siţi de resurse. Cu toată slăbiciunea noastră, avem puterea de a 
fi mulţi. Cum a scris Dumnezeu: in yakun minkum mi'atun 
yaghlibu alfan min alladhina kafaru biannahum qawmun la 
Yafqahuna. „Dacă veţi fi o sută dintre voi şi veţi fi răbdători, veţi 
dobori o mie de necredincioşi, căci ei sînt ignoranţi.'* 

Şeicul amuţi. Ici-colo prin moschee, oamenii plingeau. La- 
crimi pentru martiri, imprecaţii împotriva duşmanilor imamului, 
ameninţări cu răzbunarea împotriva oponenților islamului. Toată 
durerea şi toată furia lor, toată frustrarea din viaţă fusese trezită din 
nou de ultima nenorocire. Mortalitatea infantilă şi cancerul, pier- 
derile războiului, foamea şi sărăcia, furia zilnică a exilului, neno- 
rocirile vieţii nedemne din aşezările din sudul Beirutului, recoltele 
compromise, mariajele distruse, examenele căzute, vieţile ratate — 
toate au izbucnit într-o mare de lamentaţii pentru soarta bărbaţilor 
şi a femeilor despre care nu ştiau mai nimic. 

Vreme de secole şiiţii din Liban au fost goniţi şi scuipaţi. 
Prosperitatea pe care o cunoscuse omenirea în ultimele decenii 
îi ocolise. Au privit cum casele şi fermele, şi afacerile lor au fost 
distruse, iar tot ce se putea vedea dincolo de vărsarea de singe 

erau cimpurile israeliene, navele de război americane şi armele 
rusești. Acestea erau nenorocirile de pe pămînt. Nu aveau nimic 
de pierdut pe care să nu-l fi pierdut deja. 

În timp ce bocetele slăbiră, şeicul se ridică şi cobori treptele 
podiumului. Bărbaţii se înghesuiră să-i atingă şi să-i sărute mîna. 
Îi saluta pe cei pe care-i ştia, îi binecuvinta pe copiii care-i erau 
aduşi în faţă, zimbea împăciuitor fiecăruia care venea la el. Dură 
mai mult de douăzeci de minute pentru ca ajutoarele sale să reu- 
şească să-l scoată pe uşa pe care intrase. În timp ce unul dintre 
ajutoare o deschise, celălalt îl ajută pe şeic să se strecoare prin 
ea. Uşa se închise, punînd capăt tumultului din moschee. 

Erâu într-o cameră mică, mobilată sumar. Pe un perete era 
afişat un poster uriaş cu o fotografie a imamului Khomeini și un 
altul cu fotografia imamului Musa al-Sadr, dispărut, liderul re- 
voluţionarilor şiiţi din Liban, care pierise în timpul unei vizite în 
Libia, cu mulţi ani în urmă. l 

Pe un scaun rotund din oțel stàtea un om înalt. Cînd intrà 
Fadlullah, omul se ridică repede în picioare. Înaintà și se plecă 
adînc, luînd mîna şeicului şi ridicînd-o la buze. 

— Abu Hida, murmură şeicul luînd mîna omului într-a sa. 
Sînt foarte bucuros că ai venit. Temerile mele sînt gata să se ri- 
sipească. Voi cere să ni se aducă îndată cafea. Apoi vom discuta. 
Ai de făcut nişte lucruri. 


Merrion Square 
Dublin 

9 octombrie 
08.30 


Declan își petrecuse cea mai mare parte din viaţă la limita 
terorii. Cînd avea optsprezece ani, începuseră incidentele în 
Nord și nu mult după aceea își aruncaseră umbra peste unele 
părţi din Republică. Intrind în poliţie de pe băncile uneia dintre 
universităţile din Dublin, fusese transferat curînd la Divizia Spe- 
cială, unde lucrase în Departamentul 6, secţiunea responsabilă 
de monitorizarea activităţii IRA în Sud. 

Fusese unul dintre primii ajunşi la faţa locului cînd bombele 
UDA omoriseră douăzeci şi cinci de oameni la Dublin, în 1974. 
Mulţi ani după aceea trăise, ca majoritatea compatrioților săi, cu 
spaima escaladării conflictului din Nord şi a atragerii Sudului 
într-un cerc vicios de răzbunări şi teroare şi, în final, într-un răz- 
boi civil. Bunicul său fusese luptător în anii douăzeci şi văzuse 
cum învrăjbirile duceau la separarea familiilor şi a oraşelor. 
Declan nu uitase niciodată avertismentele sale. Pericolul scăzuse, 
dar ameninţarea încă mai plana, negrăită şi nesimțită, înapoia fie- 
cărui lucru spus sau făcut. 

Se făcuseră tot felul de nebunii de-a lungul anilor. Se perinda- 
seră prin faţa biroului său ca umbre ale celei mai bolnave imagi- 
naţii. Dar asta era altceva. Ştia asta. O mirosea. Ce se întîmplase 
la Castletown nu fusese mîna IRA, INLA sau UVF, sau a vreu- 
neia dintre grupările teroriste împotriva cărora Declan luptase în 

trecut. De data asta era ceva străin, pus la cale pentru motive pe 
care nici măcar nu putea să le ghicească. 

„Domnul a văzut şi Domnul a auzit de multă răutate printre 
popoarele fiilor oamenilor.“ 

Sosise la birou la opt şi jumătate. Era un buncăr subteran, 
construit cu cîţiva ani în urmă pentru adăpostirea membrilor Ca- 
binetului şi a funcţionarilor civili superiori în cazul unui atac nu- 
clear. Pentru un timp rămăsese abandonat, fără nici un scop. 
Intrarea se făcea printr-un anticariat din Upper Mount Street, din 
beciul căruia pornea un tunel pe sub stradă. Scări abrupte duceau 
în buncărul care se întindea sub pärculețul din Merrion Square. 

Anticarul era un frate de-al lui Martin Fitzsimmons, un om de 
o totală discreţie. În magazin nu prea intrau oameni. Stocul de 
cărţi era sărac, iar preţurile erau piperate. Puţinii bibliofili care îi 
treceau pragul plecau de obicei foarte repede, fără a cumpăra ceva. 

Singurul regret al lui Declan era că aici erau prea aproape de 
birourile guvemamentale din Merrion Street. Nu se putea abţine 
să nu se gîndească la scenele petrecute acolo în acel moment. 

Paddy O'Leary îi dăduse lui Martin Fitzsimmons lista lui 
Declan cu douăzeci şi cinci de femei și bărbaţi, iar Martin avusese 
grijă să fie cu toţii transferați cu „sarcini speciale“, fără alte expli- 
caţii. Declan îi ştia pe toţi şi le urase bun-venit pe măsură ce sosi- 
seră. La ora opt şi cincizeci de minute, echipa sa era pe poziţii. 

Telefoanele, faxurile şi calculatoarele fuseseră montate. O le- 
gătură sigură prin modem le permitea accesul la calculatorul poli- 
tiei naţionale și, prin el, un acces lărgit la dosarele cu informaţii 
din Europa. Trei operatori fuseseră însărcinaţi cu monitorizarea 
tuturor datelor despre ostatici adunate de Gardă, de Unitatea Spe- 
cială de Detectivi şi de C3. Nu voia să facă eforturi inutile. 

La ora nouă, Declan adunase echipa în camera mare care fu- 
sese desemnată cartier general. Conform instrucţiunilor sale, ve- 
niseră toți în haine civile. Nu avea chef să se întrebe cineva de ce 
dintr-o dată o mulţime de oameni în uniforma Gărzii apăreau la 
uşa celui mai puţin frecventat magazin din Dublin. The Herald 

ar publica, cu siguranţă, ipoteze despre vreo carte pornografică. 
Era, de altfel, ceea ce aştepta jumătate din oraș de ani de zile. 

— Vreau să vă mulţumesc tuturor pentru că aţi acceptat să lu- 
aţi parte la această operaţiune. Numai că e cinstit să vă spun de 
la început că vom lucra dincolo de limitele legii. Practic vorbind, 
taoiseach nu are autoritatea de a ordona o operaţiune secretă fără 
ştirea și acordul Dâil-ului, a Cabinetului şi a Consiliului Naţional 
de Securitate. Nu mai sînt şeful Diviziei Speciale şi, de fapt, am 
fost suspendat din funcţie. Așa că şi numai prin faptul că stau 
aici şi vă dau instrucţiuni încalc condiţiile suspendării mele. 
Acum, e mai mult decît probabil ca, în cazul în care această ope- 
rațiune nu va decurge cum trebuie, taoiseach şi toţi ceilalţi im- 
plicaţi să nege că ar avea cunoştinţă de existenţa ei. Dacă dăm 
greş, nu trebuie să ne aşteptăm la clemenţă din partea lor. Veţi 
putea fi suspendaţi sau chiar trecuţi în rezervă, mult mai proba- 
bilă fiind a doua variantă. Dacă asta reprezintă vreo problemă 
pentru cineva de aici, este liber să plece acum, pentru că, odată 
intraţi, nu mai puteţi ieşi. Nu există posibilitatea de a vă răzgindi. 
Ca să vă spun adevărul, şi eu m-aș fi retras dacă n-aş fi fost im- 
plicat foarte adînc în treaba asta. 

Aruncă o privire prin cameră. Apărură zimbete în urma ul- 
timei sale remarci, dar nici o expresie clară de nemulţumire. În 
cameră erau cîțiva bărbaţi şi citeva femei cu care mai lucrase în 
trecut. Dominic Lawlor, Tim O'Meara, care ultima oară își pier- 
duse un ochi în urma unei incursiuni într-o fabrică de bombe din 
Glasnevin în 1983 şi a cărui carieră fusese salvată doar de in- 
tervenţia personală a lui Declan. Maire O'Brien, cu care Declan 
petrecuse şase luni urmărind o bandă de răpitori din Offaly, răs- 
punzătoare de dispariţia a şase industriași şi de moartea altor doi. 
Cu toţi îl fixau cu privirea. Nimeni nu mişca. Nimeni nu dădea 
semne că ar vrea să mişte. Alesese bine. 

— Mulţumesc, zise el. Sper că nici unul dintre voi nu va avea 
motive să regrete această decizie mai tirziu. Acum, înainte de a 
începe instructajul, sînt cîteva reguli de bază pe care trebuie 

să le stabilim. Mai întîi, asta e o operaţiune care se desfășoară 
non-stop. Toate plecările sînt anulate pină la noi ordine şi tot per- 
sonalul va rămîne în buncăr pe toată durata operaţiunii. Dormi- 
toarele trebuie aerisite puţin. Am cerut lenjerii noi, prosoape şi 
tot ce mai trebuie. Nu va fi ca într-un hotel de lux, dar, oricum, 
mult mai bine decit sus, sub supraveghere. 

O serie de mormăituri uşoare traversă camera. 

— V-am spus că, odată intraţi, nu mai puteţi ieşi. Puteţi da te- 
lefoane acasă după asta pentru a vă anula orice alt program. Dar 
am nevoie de voi aici pentru cazuri de urgenţă. Dominic Lawlor 
va schiţa un orar al schimburilor în această dimineaţă şi va alcă- 
tui echipele. Grainne Walsh va fi adjuncta mea. Dacă vom avea 
nevoie de personal suplimentar vom putea aduce. Dar aş prefera 
să fim cît mai puţini cu putință. Asta înseamnă muncă dublă şi 
angajament dublu pentru fiecare dintre voi. Dacă descopăr pe ci- 
neva trăgînd chiulul nu va fi nevoie de aprobarea lui taoiseach 
pentru a-l trimite în Galway la ridicat amprente. 

Se opri. De data asta nu mai mormăi nimeni. 

— Apoi, această operaţiune este mai mult decit strict secretă. 
Nu veţi spune nimic despre ea nimănui. Şi prin asta înţeleg chiar 
nimănui. Asta include soţii, soţi, prietene, prieteni, părinţii, poş- 
taşul şi chiar preotul, dacă vreunul dintre voi are obiceiul de a se 
spovedi. Dacă vreunul dintre voi simte o teribilă nevoie de a fi 
iertat, atunci voi aduce aici un preot pentru uz intern şi-l voi ţine 
închis pe undeva. 

Zâmbiră. Păcatul nu era o preocupare majoră pentru vreunul 
dintre cei prezenţi. Văzuseră cu toţii destulă răutate umană 
pentru a considera minore problemele de acum. 

Declan le explică cît putu de bine ce se întîmplase la 
Castletown House. Era cea mai grea parte a instructajului, de 
care se temuse toată noaptea. Ofițerii care muriseră în atac fu- 
seseră cunoscuţi personal de către membrii echipei sale, iar 
unii fuseseră chiar prieteni apropiaţi. Cînd termină, mulţi aveau 
ochii în lacrimi. Dar ştia că se poate baza pe ei acum, orice s-ar 

întîmpla, oricîte nopţi va fi necesar să petreacă aici. Își vor risca 
mult mai mult decit slujbele pentru a riposta împotriva ucigaşi- 
lor şi a face dreptate într-un fel sau în altul. 

Scoase o bucată de hirtie din buzunar. 

— Asta mi-a fost trimisă azi-dimineaţă prin fax, zise el. Ori- 
ginalul a fost livrat la Iveagh House astă-noapte de către un mo- 
tociclist. Numai paznicul de noapte l-a văzut apropiindu-se, dar 
nici măcar nu s-a deranjat să-l ia în seamă. Pînă acum răpitorii 
şi-au cam făcut de cap. Acum securitatea este întărită la toate bi- 
rourile guvernului în care ar mai putea fi făcute livrări. Trebuie 
să le facem greutăţi, să le forțăm mîna. 

Despături hîrtia şi începu să citească. 


Cine şi ce sintem nu are importanţă. Ce contează este că 
douăzeci şi opt de vieţi sînt în mîinile noastre şi cà vor începe 
să moară dacă nu ni se îndeplinesc cererile. 

Ceea ce dorim este să se facă pur şi simplu dreptate. 

Mai întîi, cerem ca în Arabia Saudită interzicerea tuturor 
religiilor în afară de cea a islamului så fie ridicată şi să fie per- 
mis cultul public pentru creștini. 

În al doilea rînd, să fie returnate proprietăţile bisericilor din 
Iran, iar convertirea de la islamism la creştinism să fie legalizată. 

În al treilea rind, să fie găsiţi şi pedepsiţi cei responsabili 
de persecuțiile asupra creștinilor din sudul Sudanului, iar toate 
încercările de impunere a legii islamice celor ce nu sînt musul- 
mani să fie abandonate. 

În al patrulea rînd, să fie ridicate restricțiile pentru construi- 
rea bisericilor de către copţii din Egipt, iar musulmanii care au 
atacat creștini la Asyut și în alte pârţi să fie arestaţi şi judecaţi. 

În al cincilea rind, misionarilor creştini să li se acorde ace- 
leași drepturi în statele islamice ca şi misionarilor musulmani 
în ţările din vest. 

În al şaselea rînd, să fie ridicate toate restricţiile de import, 
tipărire şi vînzare a Bibliei în ţările islamice. 

Odată îndeplinite aceste cereri, îi vom elibera pe ostatici 
nevătămaţi. Este responsabilitatea voastră în faţa lui Dumne- 
zeu să vă asiguraţi că dreptele noastre cerinţe vor fi prezentate 
guvernelor care trebuie să ia măsurile. Ca un semn al cooperării 

voastre, trebuie să publicaţi o declaraţie în ziarul Irish Times de 
miine-dimineaţă. Trebuie să sune astfel: „Noi credem în Dum- 
nezeu“. Va fi suficient. Dacă nu va apărea, primul dintre osta- 
tici va muri. 

Veţi fi contactaţi prin telefon miîine-seară, la ora nouă. Ne 
rugâm Domnului ca bunul-simţ să nu vă părăsească, așa încît 
să ne putem arăta mila. Dacă nu, mînia Lui va fi grea, iar răz- 
bunarea Lui uşor de împlinit. 


Se lăsă o tăcere lungă. Declan împături hirtia şi o băgă îna- 
poi în buzunar. În spate, cineva îşi adună curajul pentru a rosti 
întrebarea care era pe buzele tuturor: 

— O să apară declaraţia, domnule? 

Declan închise ochii, apoi îi deschise. Era obosit. Se puteau 
vedea semnele încercării de la Castletown House. 

Îşi scutură capul. 

— Nu, zise el. Paznicul nu s-a deranjat să spună cuiva despre 
mesaj pînă cînd au ajuns primii oameni la slujbă în dimineaţa 
asta. Exemplare din Times erau deja pe străzi, înainte ca noi să 
aflăm despre asta. 


19 


Biroul directorului şi al coordonatorului 
Serviciului de Informaţii, Irlanda de Nord 
Stormont Castle 

Belfast 

9 octombrie 

09.55 


— Ar trebui sà te-nsori, Perkins. Ai obține lucrurile de felul 
asta pe gratis. 

— Da, domnule. Aşa mi s-a spus, domnule. 

Perkins fusese văzut într-un club din Belfast Golden Mile, 
întreţinîndu-se cu o damă de moravuri îndoielnice. Nu era un 
mare păcat şi nu era unul pentru care acasă Willoughby să tune 
şi să fulgere. Dar în Belfast un ofiţer MIS trebuia să fie atent la 
ce companie își alege. Întilnirile amoroase erau capcane plăcute 
şi adesea tragice, dacă nu pentru victimă, poate pentru altcineva, 
despre care pălăvrăgise. 

— îşi dai seama că trebuie să pleci, nu-i așa, om prost? E o 
pată la dosar. Cu greu puteai săviîrşi ceva mai rău. 

— Da, așa cred şi eu, domnule, spuse Perkins stînjenit. 

— „Aşa cred şi eu.“ Te-ai comportat ca un imbecil. Cu ce te-ai 
ales? Nu ştiam că eşti slab la capitolul ăsta. 

— Nu, domnule. Nu în mod obişnuit. Numai că... Am băut 
ceva, domnule, iar femeia aia... 

— Da, ei bine, nu cred că vreau să-ţi ascult bolboroselile, 
Perkins! O să le treci în raport şi nu mă feresc să-ţi spun că va 
avea un efect devastator asupra carierei tale. Dac-aş fi în locul 

tău, m-aş gîndi la o altă slujbă. Şi acum, ai adus dosarul O'Dalaigh, 
pe care l-am cerut? 

Perkins se lumină, gîndindu-se că ar putea scăpa totuşi cu o 
mustrare mai severă. 

— E aici, domnule, zise el, inmînîndu-i dosarul. 

— Spui că a fost văzută ieri. Eu de ce aflu abia acum? 

— O mică sincopă de comunicare, domnule. 

— Asta însemnînd ce? 

— Nu sînt sigur, domnule. Așa mi s-a spus. 

— Ei bine, află şi asigură-te că nu se mai întîmplă. Acum dis- 
pari din ochii mei şi trimite-l pe Harker! 

Geoffrey Willoughby se lăsă pe spate în scaunul sàu și 
aruncă o privire peste raport. Era directorul MIS și coordonato- 
rul informaţiilor în Irlanda de Nord de trei ani, dar tot se simţea 
de parcă ar fi stat pe muchie de cuţit. Simţea că nu stăpîneşte mai 
bine evenimentele acum decit în momentul în care venise și că 
în orice moment toate planurile sale puteau să-i explodeze în 
faţă. Literalmente. 

Dar adevăratul pericol aici stătea mai puţin în bombe şi 
gloanţe decit în urmările periculoase ale cinismului. Aveau efect, 
ca şi rugina, chiar şi pentru cel mai strălucitor metal. Îi urmărise 
pe toți de-a lungul anilor, politicieni, academicieni, soldaţi şi spi- 
oni, aprinşi de schemele şi de planurile lor infailibile şi daţi ru- 
ginii unul cîte unul. Acasă, la Londra, ar fi părut un joc prostesc. 
Oricum, un joc. Dar aici nu-şi mai putea permite luxul de obser- 
vator. Se implicase şi începea să simtă dezamăgirea, iar primele 
pete de rugină apăruseră deja pe propria armură. Singura sa spe- 
ranţă de a-şi regăsi lustrul înainte de a se întoarce acasă era să 
pună mîna pe Maureen O'Dalaigh şi pe oamenii ei. 

Uşa se deschise şi intră Anthony Harker. Închise uşa de 
parcă ar fi vrut să se rupă de tot ce se afla în spatele ei: departa- 
mentul, Stormont Castle, întreaga Irlandă de Nord. Nici n-ar fi 
avut nevoie de o uşă. Întregul său comportament reprezenta o 
barieră suficientă între el şi lume. 

Willoughby zimbi şi îi ceru să ia loc. Harker trecuse de pa- 
truzeci de ani, dar avea fizicul unui om mult mai tînăr. Dar nu 
fizicul său te izbea în primul rînd. Faţa lui Harker îţi atrăgea pri- 
virea, nu dintr-o dată, ci treptat, pentru că nu se putea citi mai ni- 
mic pe ea. Nimic nu-i schimba expresia. Capacitatea de a se 
stăpîni era atît de dezvoltată la el, încît ştiai instinctiv că este un 
om capabil de orice. 

Harker îi redase directorului încrederea în sine, făcuse posi- 
bilă credinţa într-o victorie sau, dacă nu într-o victorie, într-o cale 
onorabilă de a ieşi din rahat. Ce era Harker, ce fusese el, erau 
mistere chiar şi pentru Willoughby, care era, cel puţin cu numele, 
şeful său. Curînd după sosirea lui în provincie, Willoughby pri- 
cepuse că, oricită putere ar avea aici, nu îl putea controla pe 
Harker. Harker era special, ceva cu totul diferit, de neatins, 
aproape sfint, Fusese întotdeauna acolo şi va rămîne acolo după 
ce Willoughby va pleca şi un alt director îi va lua locul. Harker 
era inima departamentului şi creierul său şi, dacă ar fi murit, ar 
fi fost şi stafia sa. 

— O'Dalaigh s-a arătat, zise Willoughby. 

— Aşa am înţeles. 

— Ai văzut asta, nu? 

— Acum Cîteva minute. 

— Crezi că e de încredere? 

— A, nu mă îndoiesc de asta! Pierce este sigur. Are ochi de 
şoim. Dar nu numai că a fost văzută. E ceva mai mult. Ciţiva 
dintre oamenii lor cei mai buni sînt în pregătiri. 

— Nu îi vreau pe oamenii lor cei mai buni, ci pe O'Dalaigh. 
Ştii asta. 

— Bineînţeles, este amestecată şi ea în ceea ce se pune la cale. 
Oamenii mei au urechile bine ciulite. Unitatea i-a pus la treabă 
cei mai buni informatori. Lasă-le o zi sau două. O s-o avem. 

— Bine. Să nu mă dezamăgeşti! Asigură-te că o prinzi vie. Şi 
vreau şi restul acelei unităţi. Pînă la ultimul om. 

— O să fac tot ce pot. 

Se lăsă liniştea şi odată cu ea se schimbă dispoziţia. Prin 
Anthony Harker, Willoughby găsise drumul câtre cele mai întu- 
necate colțuri ale junglei nord-irlandeze. 

— Ce se aude cu cealaltă afacere? întrebă directorul. S-au 
luat măsuri? 

— Wetherell? Am avut grijă de tot. S-a terminat cu bine. 

— Asta înseamnă că sîntem din nou în siguranţă? 

Harker îşi scutură capul. 

— Nu chiar. Mai este şi Carberry. E o ţintă foarte dificilă. Re- 
percusiunile ar fi dezastruoase dacă am acţiona în acelaşi fel. 

— Sînt perfect conştient de asta. Fă ce poţi! Asigură-te că nu 
mai apar scurgeri. 

— Asta-i tot? 

Willoughby clătină din cap. 

— Uite asta, zise el. A sosit de la Londra azi-dimineaţă. 

Luă un bilet de hîrtie de pe birou şi i-l dădu lui Harker, fără 
să-i mai spună ceva. Harker îl citi şi i-l dădu înapoi. 

— Înseamnă că a început, zise el. 

— Cred cà e timpul să pleci la Dublin. Altfel, lucrurile ar 
scăpa de sub control. 

- Foarte bine. Şi dacă e nevoie de mine aici? 

— O să mă descurc eu cumva, deocamdată. Ai făcut o treabă 
grozavă pînă acum. Sint mai uşurat în anumite privinţe. 

Harker se ridică pe jumătate, ca şi cum s-ar fi pregătit să 
plece, apoi se aşeză la loc. 

— Să-i spun lui Mangan despre Iataganul? 

Willoughby dădu din cap. 

— Deocamdată nu. 

— Asta l-ar ajuta să înţeleagă... 

— Nu. Mai tirziu, dacă se împotmolesc lucrurile. Pentru mo- 
ment, nu trebuie să ştie. Iar dacă pică, e mai bine să nu ştie ni- 
mic. Pentru el. 

— Foarte bine. O să fiu în Dublin în seara asta, devreme. 
Anunţă-i că sînt pe drum. Şi că am acordul tàu. 

Harker se ridică fără vreo altă formalitate şi ieşi. Willoughby 
se scutură uşor, apoi scoase un carneţel din buzunar. ÎI răsfoi, 
apoi formă un număr de telefon. Sună de citeva ori, apoi ci- 
neva răspunse. 

— Ciaran Clark? Aici Geoffrey Willoughby. Aş vrea să vor- 
bim în particular, dacă e posibil. 


20 


Dublin 
9 octombrie 
10.05 


— Urăsc să spun asta, dar s-ar putea să aibă un sens. Dominic 
Lawlor vorbea ezitant, dar cu încăpăţinarea cuiva care are ceva 
de spus şi insistă s-o facă, indiferent în ce mod. E vorba despre 
musulmani, asta este. De felul în care se comportă. Ştiţi, de fe- 
lul în care scapă de necazuri. Executindu-i pe oamenii cu care 
nu sînt de acord. Lapidindu-le pe femei. Sîntem creştini pînă la 
urmă, domnule, nu-i aşa? 

Declan se uită la el liniştit. Dominic i se păruse întotdeauna 
un om cinstit, care reușea să-şi liniștească subordonații, un poli- 
tist bun, cu un mare dispreţ pentru bigoţi. 

— Mai crede cineva chestia asta? întrebă Declan. 

Nimeni nu răspunse, dar simţi că unii dintre ei erau de acord. 
Ştiuse de la început că asta nu avea să fie o operaţiune uşoară. 

— Bine, atunci ar trebui să mă fac bine înţeles. Dacă aşa crezi 
tu, Dominic, că ceea ce fac teroriștii are sens, atunci cred că e 
mai bine să te retragi acum. Ca şi toţi ceilalţi care gindesc la fel. 
Vă dau un răgaz de reflecţie tuturor. Dar nu vreau ca vreunul din 
echipa mea să creadă fie şi pentru o clipă că oamenii pe urmele 
cărora sîntem ar putea avea dreptate sau că ar exista vreo justi- 
ficare de un anumit fel pentru acţiunile lor, sau că victimele lor 
s-ar putea să-şi merite soarta. E limpede? 

Lawlor se făcuse pămintiu la faţă. Nu se aşteptase la o ase- 
menea ripostă. Dar ştia că Declan vorbeşte serios. Alegerea sa 
era simplă: putea să-şi facă bagajele şi să plece sau putea să ia 

lucrurile aşa cum erau prezentate. Dacă ar fi fost vorba de ori- 
cine altcineva în afară de Declan, n-ar fi ezitat deloc să se îm- 
brace şi să meargă acasă. 

— Bine, zise Declan. Cred că şedinţa asta a durat destul. Dacă 
cineva are probleme, poate să-mi vorbească mai tîrziu. 

Ştia că singura cale de a-i împiedica să se gîndească la ceea 
ce li se cerea să facă era să-i pună la treabă. 

— Cei mai mulţi dintre voi aveţi deja sarcini. Vreau rapoar- 
tele preliminare pe biroul meu pînă la ora unu. Liam, Grainne, 
aş vrea să veniţi în biroul meu acum, vă rog. 

Liam Kennedy şi Grainne Walsh făcuseră parte din Unita- 
tea specială a Forţelor Speciale de Poliţie, o echipă de intervenţie 
rapidă, formată în anii şaptezeci pentru a răspunde unui val de 
răpiri în Republică, cele mai multe puse la cale de noii recruți ai 
IRA. Unitatea de intervenţie lucrase sub acoperire în forţele spe- 
ciale, furnizîndu-le expertize în supravegherea electronică. 
Acum era desfiinţată, iar unii dintre membrii săi făceau parte din 
Divizia Specială. 

Declan închise uşa. 

— Mă bucur că sînteţi alături de mine în treaba asta, zise el. 
Aveţi experienţa necesară. Aţi mai făcut aşa ceva înainte. Dar 
vreau să fiu sigur că nu mă veţi dezamăgi. Nu vreau ca cineva 
din echipa asta să nu fie convins de ceea ce face. 

— Nu e prea corect, nu-i aşa, domnule? 

Grainne studiase Dreptul la Trinity cîţiva ani, apoi a renunţat 
pentru a intra în poliţie. Decizia ei de a pleca nu se baza pe pro- 
bleme de şcoală — trecerea examenelor era pentru ea ceva foarte 
puțin solicitant —, ci pe un sentiment din ce în ce mai acut că, 
după absolvire, se va trezi în partea greşită a sistemului legisla- 
tiv. Avea una dintre cele mai ascuţite minţi din unitate, iar 
Declan voia cu tot dinadinsul s-o păstreze. Ştia că orice încer- 
care de a da lustru problemelor ar fi gonit-o înapoi în Harcourt 
Street, înainte de vremea prinzului. 

— Corect? Nu, nu este, răspunse el. Şi nici nu va deveni mai 
simplu pe parcurs. Nici măcar nu ştiu dacă taoiseach face ceea 


ZIUA MÎNIEI 143 


ce trebuie sau dacă nu mă înșel fiind alături de el pe această cale. 
Oricum, am încredere în judecata lui. Între noi fie vorba, din 
cînd în cînd poate lăsa foarte uşor impresia că este idiot. Dar ce 
poliţist nu lasă impresia asta? Pâdraig Pearse nu e deloc prost. 
Iar în probleme de genul ăsta este deosebit de abil. Necazul e că 
nici el nu poate face mai mult. Dacă operaţiunea asta nu se ter- 
mină în clipa în care briţii şi ceilalți intră în acţiune, nu ne mai 
putem baza pe informaţii transmise din biroul lui taoiseach sau 
de la serviciile de informaţii. Dacă vrem să ştim ce se petrece, 
va trebui să culegem singuri informaţiile. Aşadar, cu cît montăm 
mai repede pe poziţii echipamentele de supraveghere, cu atit e 
mai bine. Miine la ora asta vom avea la fel de multe şanse să pu- 
nem un telefon sub ascultare în Irlanda, cîte am avea să-l con- 
vingem pe Papă să folosească un prezervativ. 

— Pe cine anume ar trebui să urmărim, domnule? Liam era 
din comitatul Kerry, din Kenmare sau Sneem, sau de pe acolo 
de pe undeva. Declan ştia că nu fusese niciodată mulțumit de 
unele dintre sarcinile care i se trasaseră în Unitatea specială de 
intervenţie pe vremuri, cînd aceasta se ocupa de monitorizarea 
grupurilor politice non-violente. 

— Oricine vă trece prin minte, zise Declan. Începu să bifeze 
o listă făcută în minte mai devreme: sediile Gărzii Sfochana din 
Phoenix Park şi ale poliţiei metropolitane din Harcourt Street. 
Şi biroul lui taoiseach, normal. Iveagh House. Serviciul de In- 
formaţii. Informaţiile armatei. Toate ambasadele Orientului 
Mijlociu. Ambasada britanică, ar fi prudent. Astea ar fi sufici- 
ente pentru moment. Doar dacă nu aveți şi voi propriile idei. 

Grainne se strîmbă. 

— Ce nu e în regulă, inspector Walsh? întrebă Declan. Ai vreo 
obiecţie? De ordin legal sau moral? Eşti adjuncta mea aici — 
vreau să fiu sigur că mă pot baza pe tine în ce priveşte executa- 
rea ordinelor şi că poţi acţiona din proprie iniţiativă. 

— Nu, domnule, nu asta e problema. Doar că ţintele pe care 
le-aţi enumerat nu vor fi uşoare. Cele mai multe au sisteme 

împotriva interceptării. Şi s-ar putea să fie dificil să realizăm si- 
multan un număr atît de mare de operaţiuni de supraveghere, 
domnule. Cu oamenii puţini pe care îi avem aici, e cam greu. 

— Ai dreptate. Probabil că avem nevoie pentru monitorizare 
de ceva mai mulţi oameni cu experienţă. Las asta pe seama ta. 
Ce tip de echipament ne trebuie? 

— Ei bine, pentru început aş vrea să instalez un ICI. Ăsta e 
un înregistrator de comunicaţii internaţionale. Poate înregistra 
simultan conversații de pe o sută douăzeci de linii. Nu e de mare 
folos în sine, dar dacă am putea găsi un sistem Racal la care să-l 
conectăm ne-am putea apuca de treabă. Sistemul va scana ben- 
zile automat, la o viteză de şase sute de ori mai mare decit cea 
normală. Îi ia doua minute să citească o bandă cu înregistrările 
din douăzeci şi patru de ore. Îl putem programa să caute cuvinte 
şi expresii-cheie, de exemplu „ostatic“. 

— Bine. De unde poţi lua unul? 

— Au unul în clădirea poştei. 

-În regulă, o să-ţi dau o autorizaţie. În ceea ce priveşte ben- 
zile, mă bazez pe discreţia voastră. Sînt oameni cu care aţi lucrat 
la Telecom Éireann — vor coopera dacă veţi şti să-i mobilizați 
cum trebuie. Purtaţi-vă cu grijă cu toţi ceilalți. Ştiţi şi singuri cu 
cine puteţi vorbi şi cu cine nu. Spuneţi-le cît mai puţin posibil, 
dar făceţi-i să colaboreze. Speculaţi sentimentele lor naţionaliste, 
orice. O să vă dau o listă cu persoanele care ştiu de această ope- 
rațiune. Mergeţi mai întîi la ei. Vă vor acorda tot sprijinul de care 
aveţi nevoie. Chiar şi cînd europenii vor prelua comanda, ne pu- 
tem baza pe ajutor din partea alor noştri. 

În acel moment sună telefonul. Declan ridică receptorul. As- 
cultă cu atenţie. Cei doi îi putură vedea expresia feţei schimbîn- 
du-se treptat. Dacă n-ar fi fost deja palid în urma evenimentelor 
prin care trecuse, ar fi putut vedea cum i se scurge culoarea 
din obraji. 

Puse receptorul jos, încet. O clipă rămase uitindu-se la bi- 
rou. Apoi ridică privirea către ei. 

— Au ucis primul ostatic, zise el. 

Phoenix Park 
Dublin 

9 octombrie 
10.30 


Martin Fitzsimmons aştepta lîngă poarta de la intrarea în 
parc. În spate se întindea Phoenix Park, verde şi umed, pe jumă- 
tate acoperit de ceaţă. În spatele grădinii publice se putea vedea 
cartierul general al Gărzii. Declan venise acolo mult mai des de- 
cît i-ar fi plăcut să-şi amintească, dar astăzi era cu totul altceva. 

— Aici l-am găsit, zise Martin fără vreo altă introducere. 
Unul dintre delegaţii egipteni, pe nume Abd al-Halim “Abbud. 

— Eşti sigur? Absolut sigur că el e? 

Numele îi spunea ceva, dar nu-şi putea aminti exact ce. 

Mergeau prin iarba umedă spre monumentul Wellington. 
Declan abia observase maşinile parcate ale Gărzii, oamenii în 
uniforme negre, ambulanţa aşteptind să ridice cadavrul. Era de- 
primant de familiar. Şi totuşi, în interval de o zi, se obișnuise să 
vadă toate astea cu mare detaşare. 

— A fost identificat acum o jumătate de oră de un ataşat al 
ambasadei egiptene. Poţi vorbi cu el dacă vrei. ÎI cheamă Hafiz. 

Declan scutură din cap. 

— Nu mă interesează ostaticii în mod individual. Cine a fost 
Şi ce a făcut acest Abd-cum-i-o-zice nu mă ajută să-i găsesc pe 
ucigași. Vreau numai să văd dacă e ceva — un indiciu, o urmă, o 
greșeală — care m-ar putea conduce la ei. 

— Au simţul umorului, asta e sigur. 

Ajunseseră la monument. Se ridica deasupra lor, şaptezeci 
de metri de la sol, cel mai înalt obelisc al lumii, cu piatra sa ce- 
nuşie împungînd cerul. Cadavrul era aruncat pe treptele de la 
bază, iar imensa coloană îl făcea să pară şi mai mic, ca o ofrandă 
închinată unei zeități păgîne. Faptul că-l lăsaseră acolo, departe 
de soarele cald, aruncat în ceaţă, era crud şi lipsit de sens. Avea 
o faţă bonomă, împodobită de o barba. Declan și-l aminti acum — 
era bărbatul pe care Ciaran Clark i-l prezentase Conceptei. Fu- 
sese conducătorul delegaţiei egiptene. Declan se întrebă dacă 
avusese o soție sau copii. 

— Umor? zise el. Nu văd nimic distractiv aici. 

— Ei bine, nu umor, nu la asta m-am referit. Dar asta... Arătă 
spre obelisc. Pare... ei bine, pare ales pentru că semnifică ceva. 

— Un egiptean la picioarele unicului obelisc din Dublin. La 
asta te refereai? 

Fitzsimmons aprobă din cap. Îşi dori să nu fi spus nimic des- 
pre umor. Îi displăceau chestiile de acest gen. Investigarea 
crimelor în parcuri reci nu era punctul său forte. La urma urmei, 
nu era poliţist. De la început fusese un om al ideilor, un om fă- 
cut pentru culise. 

— Cine l-a găsit? 

— O patrulă a Garzii. 

— Din întîmplare? 

Fitzsimmons îşi scutură capul. 

— Deloc. Cineva a sunat. O căsuţă vocală din Trim. Sînt 
cîțiva oameni acolo acum. Apelul a fost dat direct la cartierul ge- 
neral al Gărzii. 

Daădu din cap spre clădirea lungă din dreapta lor. Declan se 
gîndi că locul era potrivit din mai multe puncte de vedere. În 
spatele lor, de partea cealaltă a aleii principale care traversa 
parcul, Chesterfield Road, se afla cartierul general al armatei, 
care adăpostea Ministerul Apărării. Mai departe, în aceeaşi di- 
recţie, era Aras an Uachtarain, reşedinţa oficială a preşedinte- 
lui, fosta locuinţă de vară a viceregelui. În faţa acesteia, era 

reședința ambasadorului american. Şi alături de aceasta, aproape 
completind o elipsă ce ducea înapoi la monument, se ridica 
înalta cruce ridicată pentru a marca vizita Papei loan Paul al 
Ti-lea, din 1979. Toate însemne ale statului irlandez şi ale rela- 
ţiilor sale externe. Simbolismul fusese intenţionat sau era doar 
în mintea lui Declan? 

— Corpul a fost atins? 

— Nu încă. Există riscul unei capcane. Dacă e vorba de IRA. 

Declan clătină din cap. 

— Nu poate fi o capcană. 

— A trebuit să întărim securitatea pentru preşedinte şi pentru 
ambasadorul american. Sint foarte aproape. 

— Nu asta urmăresc. Spune-le să-i retragă pe oamenii trimişi 
în plus la ambasador. Nu vreau să devină suspicios şi să întrebe 
ce se întîmplă. Va fi timp şi pentru asta. 

Se uita în jur. În depărtare, un cuplu călărea peste pajiște, în 
apropierea terenurilor de polo. Părul femeii flutura ca un steag. 
Călărea un cal cenușiu. Odată, într-una dintre puţinele zile libere 
din Liban, el şi Amina călăriseră kilometri întregi în bătaia soa- 
relui, de-a lungul unei plaje. Își alungă acest gind. 

— Au spus de ce? Nu ne-au lăsat timp să reacţionăm la cere- 
rile lor. Nu avem nici o modalitate de a lua legătura cu ei. 

Fitzsimmons se uită la cadavrul aflat la cîţiva metri. Egip- 
teanul era ud de rouă şi de umezeala ceţei. Fusese un om arătos. 
Încă nu ştiau de cit timp era mort. 

— Nu am auzit apelul şi nu există nici o înregistrare a sa. La 
urma urmei, nici nu era aşteptat. 

— Isuse, Martin, trebuia să fie o monitorizare non-stop. 

— Îți spun ce mi s-a spus. Poate a fost înregistrat, nu ştiu. Vo- 
cea a spus că trebuie să vedem că vorbesc serios. Şi că un osta- 
tic va muri în fiecare zi pînă cînd li se vor îndeplini cererile. I-a 
spus fetei din centrală că e un cadavru la picioarele obeliscului 
Iron Duke, apoi a închis. 

Se apropiară de cadavru. Milinile lui Abd al-Halim fuseseră 
legate la spate cu o sfoară. Purta o gallaba albă, iar în jurul ca- 
pului avea înfășurată o cîrpă albă. Cîrpa era pătată pe o parte 
cu sîngele scurs din gaura lăsată de glonţ în tîmpla stingă. În 
picioare avea încălțări din piele fină. Era întins într-o poziţie 
ciudată, ca un copil care doarme. Ochii îi erau larg deschişi, hol- 
bindu-se la piatra cenuşie. Declan întinse o mînă şi îi închise. 

Fără să scoată un cuvint, se aplecă şi mişcă trupul celui ucis, 
îndreptindu-l. Putu să facă acest lucru uşor, aşa că îşi închipui că 
rigor mortis trecuse deja. 

Nu mai erau alte răni. Declan examină cu grijă mîinile, braţele, 
picioarele și tălpile, dar nu observă nimic neobişnuit. Trebuia să 
lase cadavrul pe miini mai pricepute, pentru o examinare post 
mortem serioasă. Dar, cind dădu să se ridice, observă ceva. Ceasul 
de la încheietură părea nelalocul lui pentru cineva îmbrăcat astfel. 
Declan se aplecă din nou şi ridică braţul. Ceasul părea destul de 
obişnuit, dar cureaua era roşie şi avea o inscripţie: „Cu o oră mai 
aproape de întoarcerea Domnului“. Cureaua îl frapă pe Declan. 

Scoase ceasul şi îl întoarse. Era din oţel inoxidabil, un ceas 
ieftin, fără alte pretenţii în afara enormităţii pe care o proclama. 
Secundarul mergea în continuare, normal, parcă pentru a-l sfida 
pe purtătorul ceasului. Pe spate, cu litere mici, era trecut numele 
producătorului: EndTime Products Inc., Decatur, Illinois. 

Declan strecură ceasul în buzunar şi aşeză braţul mortului în 
poziţia în care fusese. Fitzsimmons pretinse că nu a observat 
nimic. În timp ce se îndreptau spre şosea, Declan se întoarse cà- 
tre el: 

— O să fie nevoie să-şi unească eforturile imediat, dacă nu 
vor să mai aibă multe cazuri ca ăsta. 

Fitzsimmons aprobă din cap. 

— Taoiseach a convocat o întîlnire cu reprezentanţii ţărilor 
implicate. Ciţiva sosesc de la Londra în dimineaţa asta. Alţii fo- 
losesc personalul ambasadelor de aici, din Dublin. 

— Vreau să aflu imediat cînd vă mai contactează răpitorii. 
Asigură-te că toate liniile de intrare şi de ieşire din birourile gu- 
vernului sînt monitorizate şi înregistrate. 

— O să fac tot ce pot. Declan, mă întrebam... cum crezi că au 
ales pe cine să omoare mai întîi? 

Declan ridică din umeri. 

— Probabil, la întîmplare. 

— Mă gindeam numai... Vocea lui Fitzsimmons scăzu: Nu- 
mele lui începe cu „A“. 

Gîndul îl pătrunse pe Declan ca un pumnal. Amina Bustani 
ar fi întotdeauna în partea de sus a oricărei liste. 

— Poate, zise el. Totuşi, asta nu ne e de folos. 

— M-am gindit că îl poate ajuta pe taoiseach. Dacă am şti ce 
guverne să alertăm, ai cui ostatici sînt mai supuşi riscului! 

— Toți sînt supuși riscului, Martin. Vor mai ucide cîţiva, apoi 
vor trage de timp. Asta dacă nu cumva vreunul dintre noi îi găseşte. 

— E o căutare îndirjită, Declan. Ar trebui să fie incredibil de 
inteligenţi pentru a ţine atîția oameni ascunși pentru mult timp. 

Declan scutură din cap. Ajunseseră lîngă maşina lui. Des- 
chise portiera. Ceaţa se îngroşase în jurul postamentului obelis- 
cului. Un stol de păsări migratoare făceau neliniştite cercuri 
deasupra grădinii zoologice. Totul îi amintea de venirea iernii. 
N-ar fi putut-o înfrunta fără speranţa că Amina va scăpa. 

— S-au gindit la asta, Martin. Poţi să fii sigur că s-au gîndit 
la toate. 

Stātea pe o piatră, cu fața spre mare. Aerul era plin de miro- 
sul mării. Din spatele său, un vînt rece venea dinspre est şi se 
pierdea în orizontul care se întuneca. Fiecare răsuflare îi amin- 
tea de zilele lungi petrecute pe un alt ţârm. Alt timp, alt loc, altă 
lume. Se întrebă dacă avea să mai vadă vreodată America. Nu 
conta cu adevărat — la urma urmei, Tatăl său era cu el oriunde 
s-ar fi dus. Dar simţea că e legat de acel loc şi credea că aici are 
o misiune specială. Încă mai visa să se întoarcă acasă triumfător, 
pentru a construi Noul Ierusalim în deşert. 

Un pescăruş trecu pe deasupra capului său scoţind un țipăt 
ascuţit. Tremură uşor, stringîndu-se pentru a înfrunta vîntul care 
acum bătea dinspre vest. În spatele său se auzi un zgomot. Se în- 
toarse şi îl văzu pe Ezekiel îndreptindu-se spre plajă. ÎL recu- 
noscu după şapca roșie de baseball şi după geaca verde pe care 
o purta. ÎI privi cum se îndreaptă spre el, cu paşii devenind mai 
fermi cînd ajunse pe nisipul bătut din partea din faţă a plajei. În 
calea sa se înșirau pietre acoperite de alge. Printre ele se întil- 
neau ochiuri de apă sărată, rămase după retragerea mareei. 
Ezekiel trecea printre ele cu agilitate și plin de graţie. Cînd 
ajunse lingă Maestrul său respira liniştit. Numai ochii trădau 
uşoara nelinişte pe care o simţea. 

— Avem necazuri. Cred că ar trebui să vii să vezi. 

— Ţi-am spus că nu vreau să fiu deranjat. 

— Îmi pare râu, dar s-ar putea să fie important. E ceva ce nu 
vreau să rezolv de capul meu. 

Îşi țuguie buzele, iritat pe de o parte că a fost întrerupt, iar 
pe de alta mulţumit de deferenţa arătată de ucenicul său. 

— Ce este? întrebă el. 

Discipolii veniseră pentru prima dată la el tot aşa, pe plaja 
Mării Galileei. Şi-i imagină acum, mergînd către el în timp ce 
stătea pe marginea apei. Petru, Iacov şi Andrei. Poate că atunci 
Cînd se vor termina toate astea va călători în Israel şi va trăi cu 
discipolii săi pe țărmurile galileene. 

— Unul dintre algerieni. Spune că-i este rău. 

— Spune? Ei bine, îi este sau nu-i este? 

— Cred că da. După mine, nu arată prea bine. 

Se întoarseră împreună la adăpostul scund, asemănător unui 
hangar, în care erau ţinuţi ostaticii. Era o singură intrare, păzită 
zi şi noapte de oameni înarmaţi cu AK-47. Cele citeva ferestre 
fuseseră acoperite. Interiorul era luminat de un şir de becuri ali- 
mentate de un generator aflat într-un adăpost din apropiere. 

Cei doi pășiră înăuntru. Spaţiul clădirii fusese împărţit în 
două de un jgheab larg care se întindea pe mijloc. Era amenajată 
ca o cazarmă militară, numai că paturile fuseseră despărțite de 
pereţi din lemn, creînd două rînduri de celule deschise. Era evi- 
dent că despărţiturile fuseseră construite mai tirziu decît restul 
structurii. Hambarul — care la început adăpostea cirezile şi nu- 
treţurile peste iarnă — fusese ridicat cu piatră din împrejurimi şi 
apoi acoperit cu crengi. Crengile se uscaseră şi se rupseseră de 
mult şi fuseseră înlocuite cu bucăţi de tablă galvanizată. Tot 
atunci fuseseră adăugate şi despărţiturile din lemn. 

Fiecare celulă astfel creată adăpostea un ostatic. Femeile 
erau ţinute separat, în celulele din spate, care erau despărțite de 
restul încăperii printr-o uşă solidă. Aveau propriile toalete și 
chiuvete și erau păzite permanent de doi oameni înarmaţi. Nu 
era nici o femeie printre paznici. Maestrul se gîndise la asta, dar 
respinsese ideea, considerînd că ar întîmpina dificultăţi în pri- 
vinţa disciplinei. Mai avusese înainte probleme cu femeile. 

Algerianul era într-un pat în a treia celulă pe dreapta. Lîngă 
el, pe marginea patului, stătea unul din cei doi delegaţi saudiţi, 
șeicul Hasan al-Turki. Fusese dezlegat şi i se permisese să iasă 
din celula sa pentru a servi ca interpret. El şi bolnavul putuseră 

comunica între ei în araba literară, o versiune a limbii clasice fo- 
losite de oamenii educați, indiferent de dialectul vorbit în ţara lori. 

Numele algerianului era Ali Bouslimani. Se apropia de şai- 
zeci de ani, era profesor de filozofie la Universitatea din Alger 
şi ideolog al FIS, Frontul Islamic al Salvării din Algeria. Faţa îi 
era pămintie şi respira cu dificultate. Al-Turki îl ţinea de mînă şi 
îi vorbea calm. 

Cînd Maestrul şi Ezekiel apărură în deschizătura celulei, 
sauditul se ridică în picioare. Faţa îi era trasă şi era mînios. 

— Acest om trebuie să fie dus de aici imediat, zise el. Dacă 
nu, va muri. 

Maestrul trecu pe lîngă el şi se opri la capătul patului. Privi 
în jos către Bouslimani. Algerianul ridică spre el o privire tulbure. 

— Ce are? întrebă Maestrul. 

— Are khunaq. Nu cunosc termenul englezesc. E o boală de 
inimă. Este foarte serioasă. Medicația sa este în cameră la 
Castletown House. Tulburările prin care a trecut şi lipsa tra- 
tamentului i-au agravat boala. Trebuie să fie dus la cel mai 
apropiat spital. 

— Nici nu se pune problema, îl repezi Maestrul. 

— Atunci chemaţi un doctor. Trebuie să faceţi ceva. Dacă nu 
e tratat moare. 

-Îmi pare râu, spuse el, dar nu ne permitem aşa ceva. 

— Vrei să-mi spui că nu ai rezerve de medicamente pentru 
ostatici sau pentru oamenii tăi? 

— Dumnezeu este doctorul nostru, fu singurul răspuns. 

— Vorbești despre Dumnezeu? Ce Dumnezeu ucide oameni 
nevinovaţi? Sau îi ia prizonieri? Sau îi leagă ca pe animale? 

Maestrul se întoarse câtre Ezekiel. 

— Scoate-l de aici, zise el. Mă ocup eu de asta. 

Al-Turki se dădu înapoi spre pat. 

— Lasă-mă să stau cu el, zise el. Şi daţi-mi un creion şi o foaie de 
hirtie. M-a rugat să scriu ceva pentru soţia și copiii săi din Algeria. 


1 Dialectele limbii arabe diferă destul de mult, dar înțelegerea este posibilă prin in- 
termediul arabei literare, care se învaţă în şcoală şi în care este scris Coranul. (n.red.) 

— Nimeni nu scrie nici o scrisoare. Acum vreau să ieși de aici. 

Al-Turki nu se clinti. Era un tip scund, fără prea multă forţă 
fizică. Dishdasha lui albă era pătată cu sîngele unui poliţist pe care 
încercase să-l ajute înainte de a fi scos din Castletown House. 

— Cu toţii avem familii, zise el. Este nedrept şi crud să-i là- 
såm fără vreo ştire despre starea noastră. Cu siguranţă, nu ar face 
nimănui rău dacă le-am scrie. 

Maestrul îl plesni puternic peste faţă. Al-Turki se dezechili- 
bră, apoi îşi reveni şi se îndrepta. 

— Vei fi judecat, zise el. 

— Aici eu sînt judecătorul. Ezekiel, scoate-l de aici! 

După ce ieşiră, Maestrul se aplecă deasupra bolnavului. 
Bouslimani scoase o mînă şi îl apucă de încheietură. Nu vor- 
bea engleza. 

— Ana marid... şopti el în arabă. Utlub li tabiban. .. Ana ma'it...! 

Maestrul îşi puse mîna peste cea a bolnavului. Nu înţelegea 
nici un cuvînt din cele spuse, dar ghicise că îl ruga să-l ajute. 

— Ne vom ruga împreună, zise el. Îi voi cere lui Isus să te vin- 
dece. Numai că trebuie să crezi în El. Dă-l voie să te elibereze de 
păcate, să te izbăvească. Se opri. Lasă-mă să-ţi dau viaţă! 

Petrecu mai mult de o oră lingă patul muribundului, cu capul 
aplecat şi cu buzele mişcîndu-se, în timp ce se ruga pentru vin- 
decare şi mintuire. Din cînd în cînd un soldat înarmat trecea şi 
arunca o privire curioasă în celulă. Cîteodată, un ostatic sau altul 
striga în engleză, arabă sau persană. Alteori, o tăcere grea umplea 
întreaga clădire, iar oamenii îşi ţineau răsuflările în așteptarea in- 
definibilului. În spatele uşii, o femeie plingea. Nimeni nu se duse 
s-o liniştească. Un om care se credea Isus Hristos, iar uneori se 
credea Dumnezeu, murmura rugăciuni în urechea unui muribund. 


1 Sint bolnav... Chemaţi-mi un doctor... Mor... (n.red.) 

St Stephen's Green 
Dublin 

9 octombrie 

18.35 


Declan îşi privi ceasul, apoi se uită spre cer. Se făcuse tirziu. 
Seamus Cosgrave trebuia să vină de o jumătate de oră. Nu-i stă- 
tea în fire să-l facă pe Declan să aștepte. Vorbiseră puțin la te- 
lefon cu trei ore mai devreme, iar Cosgrave promisese să fie la 
Green imediat după şase. Nu era locul lor obişnuit de întîlnire, 
dar Declan îi specificase că va sta pe o bancă lingă fîntina arte- 
ziană. Cosgrave nu-l putea rata. 

Declan se ridică şi începu să se plimbe. Nu adusese nici o 
gardă cu el. Dacă era urmărit trebuia să se descurce singur. O 
apucă în jos spre lacuri, aruncînd priviri în jur să vadă dacă îl ur- 
mărește cineva. Nimic nu părea în neregulă. 

ÎI zări pe Cosgrave venind peste pod. Trecură unul pe lingă 
celălalt fără să se bage în seamă. Amîndoi cunoşteau obiceiul. 
Cosgrave continuă să meargă în direcţia fintînii. Nu îi dăduse 
nici un semn că ar fi fost cazul să renunţe la întîlnire. Declan 
făcu un ocol larg pînă în locul din care plecase, pentru a se asi- 
gura că pe Cosgrave nu-l urmăreşte nimeni. 

Cosgrave găsise o bancă şi îl aştepta, cu un exemplar din 
The Herald, deschis în faţa sa. Declan se aşeză la celălalt capăt 
al băncii. 

— Ai întârziat. 

— *suse, dom’ Carberry, ăsta e un loc public. A trebuit să ve- 
rific. Dacă cineva ne vede împreună... 

Seamus Cosgrave era de multă vreme principalul informator 
al lui Declan din IRA. Declan îl arestase cu unsprezece ani în 
urmă, pentru contrabandă cu arme. De atunci lucra cu el. Citeva 
cercetări suplimentare îi aduseseră alte acuzaţii. Nu avusese do- 
vezi zdrobitoare, dar Declan reuşise să-l convingă pe Cosgrave 
că are destule probe pentru a-l închide. 

Poate nici așa n-ar fi ţinut, dar Cosgrave se căsătorise cu un 
an înainte. Teresa era o fată simpatică, iar Seamus era nebun după 
ea. Pe atunci avea ceva mai mult de treizeci de ani şi tînjea după 
o companie feminină. Aşa că începuse să-i simtă lipsa Teresei. 
Un luptător IRA îndrăgostit — cît îi făcuse asta să rîdà pe băieţii 
de la interogatorii! Numai Declan nu risese niciodată. Dragostea 
îi dăduse putere asupra lui Seamus Cosgrave. 

Ca să facă lucrurile mai dificile, Teresa tocmai adusese pe 
lume un copil, Joseph, iar Cosgrave vorbea deja despre fraţi și 
surori. Seamus era el însuşi mezinul unei familii cu doisprezece 
copii şi avea suflet de familist. Un ucigaș, desigur, un republi- 
can învederat, dar un soţ tandru şi un tată iubitor acasă. Trage- 
dia Irlandei, credea Declan, era că el era departe de a fi unic. 

Lui Declan nu i-a luat mult ca să-i arate prizonierului cîte 
necazuri urmau să vină dacă refuza să coopereze. Cu acuzaţiile 
care i se aduceau putea fi pus la răcoare în Kilmainham pentru 
multă vreme. Chiar foarte multă vreme. Joseph ar fi fost matur 
pină cînd ar fi fost eliberat el. Teresa ar fi încetat de mult să fie 
femeia subţire şi drăguță în al cărei pat intra atunci. Declan mai 
sugerase şi cîteva acte de infidelitate şi menţionase imposibili- 
tatea de a avea încredere în ceilalţi bărbaţi. 

Seamus încercase să îşi răscumpere independenţa cu infor- 
maţii ciudate sau incomplete, dar Declan voise mai mult. Mult 
mai mult. ÎI voise pe Seamus pentru sine, pe viaţă. Pe scurt, un 
mariaj cu preţul infidelităţii pe viaţă. Au căzut de acord cu un an 
de închisoare şi o datorie ce urma să fie plătită lejer în anii ur- 
mători, o datorie pe care Seamus încă o mai plătea. Şi pe care 

Declan încă o mai încasa, personal. Seamus era sursa lui, cîrtița 
lui, comoara sa secretă şi nu l-ar fi predat nimânui. 

Pe lîngă ei trecură doi preoţi, adînciţi într-o conversaţie. 
Apoi un grup de copii cu o minge de fotbal care arăta jalnic. O 
tînără într-un cărucior electric, cu faţa crispată de durere. Apa 
tîşnea din fîntîna arteziană şi cădea neîncetat în bazin. Pe cer, 
nori gri atîrnau greu deasupra oraşului. 

— Ce mai face Teresa? întrebă Declan. 

- E bine. Ştiai că mama ei a murit acum cîteva luni? 

— Da. Mi-a părut rău cînd am auzit. Era bătriînă? 

— Trecuse de nouăzeci. A fost martoră la citirea declaraţiei 
din oficiul poştal, la începutul revoltei. Aşa obişnuia să spună. 
O femeie pe cinste. Se ducea la slujbă cu regularitate, pînă în ul- 
timul an. Îi lipsea slujba. 

— Şi copiii ce fac? 

— Sint bine, cresc. Joseph a cîştigat un premiu pentru limbă 
anul trecut. Anul viitor vrea să facă vacanţa în Gaeltacht. Fraţii 
au un loc în Galway. 

— Am auzit de asta. 

Declan se opri. Nu se priviseră niciodată unul pe celălalt. 
„„Atitea subterfugii, gindi Declan, pentru ce?“ 

— Am auzit de fata dumitale, dom” Carberry. E groaznic. 
Trebuie să fii distrus. 

— Mai râu decit atit, Seamus! Dar hai să nu vorbim despre 
asta! Se opri. Ce poţi să-mi spui despre seara de luni? 

— Seara de luni? Ce s-a întîmplat luni seara? 

— Ştii foarte bine, Seamus. Au fost ai tăi sau INLA? 

— Ambasadorul? La asta te referi? Au fost oamenii din Ba- 
talionul Dublin. Ordine speciale. 

— Care a fost planul? 

— N-a fost nici un plan. Consiliul armatei a primit o informaţie 
de la ambasada. Ştiau unde urma să fie Reynolds în seara aia şi au 
pus la cale o ambuscadă. Doar ca să-i arate că e vulnerabil. N-a 
fost nici un plan să-l omoare sau să ceară vreo răscumpărare. 

— De ce nu mi s-a spus asta? De ce nu m-ai avertizat? Doar 
n-a fost un incident minor. 

Cosgrave îşi scutură capul. 

— Sigur, dar abia în dimineaţa asta am auzit şi eu. Şi voi aţi 
fost destul de tăcuţi. Agită ziarul. Nu se pomeneşte nimic aici 
despre asta. Şi nici în altă parte. Ce se petrece? 

Declan îi aruncă o privire informatorului. Cosgrave arăta bă- 
trîn, deşi abia trecuse de patruzeci de ani. Obrajii îi erau palizi. 
Arăta obosit şi secat de puteri. Viaţa petrecută în Mișcare îi adusese 
prea puţină linişte. Declan se gîndi că s-ar putea să spună adevărul. 

— Şi despre Castletown? întrebă el. Şi acolo a fost tot mîna 
Batalionului Dublin? Nu prea cred că aveţi forța să puneţi la cale 
aşa ceva de capul vostru. 

Cosgrave lăsă ziarul jos şi îl privi pe Declan. 

— Castletown? Unde dracu-i asta? 

— Lîngă Celbridge. Reşedinţa cea mare de acolo. Castletown 
House. 

— Cînd a fost asta? 

— În acelaşi timp cu ambuscada. Luni seara. Şi nu-mi spune 
că nu s-a întîmplat nimic, pentru că am fost acolo. 

Cosgrave puse The Herald lîngă el. 

— N-a fost decît ambuscada, dom’ Carberry. Jur pe Dumne- 
zeu, n-a mai fost nimic. 

— Adineauri mi-ai spus că ai auzit de ambuscadă abia azi-di- 
mineaţă. Poate chiar nu ești implicat în ce s-a întîmplat la 
Castletown. 

— A fost ceva grav? 

Declan aprobă din cap. 

— Foarte grav. 

— Atunci ar fi trebuit să aud ceva. Pentru Dumnezeu, dom’ 
Carberry, aş fi ştiut. Chiar azi-dimineaţă m-am întîlnit cu Gerry 
Noonan şi am vorbit o grămadă despre amuscadă. Că a mers 
bine, că n-a fost ucis nimeni, în afară de o gardă de corp brita- 
nică, chestii d-astea. Nu mi-a spus nimic de vreun atac. 

— Seamus, ambuscada a fost numai o diversiune. N-a fost 
mare lucru, doar o serie de împuşcături care au atras în acea di- 
recţie toate unităţile de cercetași şi de gardişti din apropiere. În 
timp ce se întîmpla asta, un grup de oameni înarmaţi a atacat 
Castletown House și a luat ca ostatici persoane foarte importante. 
Nu vei spune nimănui că ţi-am spus asta. Ai înţeles, Seamus? 

Cosgrave înghiţi în sec şi dădu din cap emoţionat. 

— "nţeles, dom” Carberry! N-am auzit nimic, niciodată. 

— Acum, Seamus, eu nu cred în coincidenţe ca asta. Două 
incidente teroriste majore nu au loc la cîţiva kilometri distanță 
unul de altul şi la interval de doar cîteva minute. A fost un soi de 
aranjament. Pricepi ce spun sau vrei să-ţi vorbesc mai rar? 

— Am priceput, dom’ Carberry. Sigur ştii să explici, n-am 
mai spus asta? Numai că nu ştiu nimic de nici un atac, pe Dum- 
nezeu! Şi jur că nimeni altcineva din Mişcare nu ştie. 

— Da, desigur. Deasupra lor, ascuns de nori, se auzi zgomotul 
unui avion. A fost o legătură între evenimente. Vreau să afli care 
a fost legătura. Vreau să ştiu cine a avut de cîştigat din ambus- 
cadă şi în ce fel. A fost vorba de bani, de un truc publicitar care 
a dat chix, de o răzbunare politică? Ai cadourile de Crăciun pen- 
tru familie cumpărate și plătite dacă afli asta pentru mine. 

Cosgrave devenise neliniştit. Arunca priviri nervoase în 
stînga şi în dreapta. Dacă era descoperit vorbind cu şeful Divi- 
ziei Speciale, viaţa lui nu mai valora nimic. 

— "'suse, dom’ Carberry, asta-i o chestie grea. S-ar putea să-mi 
rup gitul, zău așa! Chestia asta cu ambuscada era strict secretă. 

— Stai jos, Seamus, şi ascultă-mă bine! Am nevoie de această 
informaţie. Am mare nevoie. Au murit oameni la Castletown 
House. Cei mai mulţi din Gardă. Oamenii mei. O mulţime de 
alte vieţi sînt în pericol. Adu-mi ce-mi trebuie în următoarele 
douăzeci şi patru de ore şi vei fi bine răsplătit. Dezamăgește-mă 
şi o să şterg praful de pe dosarul tău. 

— Douăzeci şi patru de ore? Sfintă Fecioară! 

Declan nu se clinti. Îl privi pe Cosgrave cu coada ochiului, 
rămînînd însă atent la toţi cei care se opreau pentru mai mult 
timp, arâtind mult interes pentru doi oameni aşezaţi unul lingă 
altul pe o bancă din parc. Ştia la ce se gîndeşte Seamus, îl ştia ca 
pe buzunarul lui. Acum aştepta să apară întrebarea. 

— Asta este, dom’ Carberry? Asta ne va face să fim chit? 
Ăsta e cel mai bun cadou de Crăciun pe care l-aș putea avea. 

Ca toate cîrtitele, Seamus Cosgrave visa la ziua în care va fi 
liber, cînd va da ultima informaţie şi va scăpa definitiv. Trecu- 
seră unsprezece ani de cînd trăia zilnic cu teama de demascare, 
de tortură şi de moarte. Şi un singur om, Declan Carberry, îi 
putea lua această povară şi îl putea elibera. 

— Poate va fi, Seamus, poate va fi. Dacă ceea ce-mi aduci e 
destul de bun, dacă mă pune pe urmele celor pe care-i vreau, 
atunci sîntem chit. 

— Pe cine vrei? 

— Pe oricine este în spatele atacului de la Castletown House. 
Îi vreau foarte tare, Seamus! Nici nu-ţi poţi imagina cît de 
tare îi vreau. La fel de mult cum îl vreau şi pe cel care a ucis-o 
pe Máiréad. 

— Înţeleg. 

Se ridică în picioare. Cînd se aplecă să ridice exemplarul din 
The Herald pe care îl adusese cu el, observă că Declan îl schim- 
base cu un exemplar din Evening News. 

— Nu mă suna la numărul obişnuit, Seamus! Nu mai e bun. 
O să găseşti un alt număr în News. Poţi să-mi trimiţi un mesaj 
la orice oră, zi şi noapte. Asigură-te că o să am veşti de la tine în 
douăzeci şi patru de ore. N-o să aştept mai mult de atit. Acum 
du-te! O să mai râmin să văd dacă nu cumva eşti urmărit. 

Cosgrave băgă ziarul în buzunar şi o apucă spre pod. Declan 
îl privi îndepărtîndu-se. Nu se putea gîndi decît la Amina. 

Oifig an taoiseach 
Dublin 

9 octombrie 
21.00 


Telefonul sună la nouă, așa cum i se promisese. Pádraig 
Pearse îl lăsă să sune de trei ori înainte de a răspunde. Mina îi 
tremură în clipa cînd ridică receptorul. 

— Aici taoiseach, zise el. Cu cine vorbesc? 

Urmă o mică pauză. Camera era plină cu oameni tăcuţi, 
dintre care unii erau aplecaţi deasupra unor dispozitive de ascul- 
tare. Apelul era monitorizat, înregistrat şi urmărit. În camere 
alăturate, experţii aşteptau sà analizeze vocea şi să caute orice in- 
diciu pe care l-ar fi putut conţine. În toata țara liberele celor din 
Gardă se anulaseră şi toţi erau în alertă douăzeci şi patru de ore. 

— Numele meu nu este important. Sint ceea ce sînt, 

Vocea era aspră şi mecanică, schimbată printr-un dispozitiv 
de distorsiune. 

— Ascultă, domnule, murmură Pádraig Pearse. Referinţa bi- 
blică nu-i ieşise din minte. Nu-mi pasă dacă eşti Atotputernicul 
în persoană — chestia asta trebuie să înceteze. Nenorocitul tău 
mesaj ne-a ajuns prea tîrziu. Dar tot ai dat înainte şi ai ucis un 
om nevinovat. 

— Nimeni nu este nevinovat. Sîntem născuţi în păcat şi mu- 
rim în păcat dacă nu Îl avem pe Domnul. L-ai găsit pe Isus, 
domnule prim-ministru? L-ai lăsat să-ţi pătrundă în inimă? 

— Dacă vrei să vorbim, hai să vorbim despre cum putem 
rezolva chestia asta. Orice altceva ai avea de spus poţi să spui 
mai încolo. 

— Spun ceea ce trebuie spus. Vocea mea este vocea lui Isus. 
Cuvintele mele sînt cuvintele Domnului. Nu încerca să te tirgu- 
ieşti cu mine, nu-ţi închipui că ne jucăm. Sînt ceea ce sînt. Voi 
face ceea ce am spus că voi face. 

Mangan îl privi fix pe comisarul Devlin, care stătea alături 
de ei. Acoperi receptorul cu palma. 

— Isuse, Pat, asta-i nebun! Încerc să-l fac să vorbească mai 
mult. Băieţii tăi l-au localizat? 

Devlin îşi scutură capul. 

— Dintr-o clipă în alta. Continuă! 

Mangan luă palma de pe receptor. 

— Am nevoie de un număr la care să te pot găsi, zise el. Ca 
să evităm neînțelegerile pe viitor. 

— Nu a fost nici o neînțelegere. Te voi contacta ori de cîte ori 
va fi necesar. Lucrurile au început prost, dar sper că își vor re- 
veni. Pentru tine, ca şi pentru bărbaţii şi femeile din grija mea. 
Mai întîi, vreau să ştiu dacă vrei să fii intermediarul meu cu gu- 
vernele faţă de care am formulat solicitări. 

Devlin îi strecură un bileţel lui Mangan: 

„L-am găsit. O cabină de telefon din Mountcharles, Donegal. 
O unitate din Gardă e pe drum“. 

Mangan dădu din cap, apoi îşi îndreptă din nou atenţia spre 
telefon. 

— Nu pot decit să vorbesc cu ei ca persoană privată. Dincolo 
de asta, nu am nici o autoritate. Guvernul meu nu-şi poate asuma 
nici o responsabilitate... 

— Nu trebuie decît să le transmiţi solicitările mele. Ceea ce 
aleg ei să facă e propria responsabilitate. Dar te rog să le înfaţi- 
şezi şi consecinţele celei mai mici întirzieri. Pentru a face lucru- 
rile mai uşoare, o să cer numai cîte un lucru o dată. Asta îi va 
ajuta pe copiii Satanei să ajungă la un acord. 

Vom începe cu solicitarea de liberalizare pentru importul, 
publicarea şi vinzarea Cuvintului Domnului în ţările musulmane. 
Sînt dispus să accept un acord inițial în privinţa asta fie şi numai 
în Arabia Saudită, Iran şi Malaezia. Pot duce la îndeplinire acest 
lucru pînă miine-seară. O declaraţie prin care să-şi exprime 
acordul trebuie så apară în ediţia de vineri dimineaţă a ziarului 
Al-sharg al-awsat, care e publicat la Londra. Dacă nu apare, ur- 
mătorul ostatic va muri. 

Taoiseach îşi lăsă capul în palmă. Nu se simţise niciodată atât 
de slab. Pat Devlin se aplecă spre el. Pe frunte avea o diră de su- 
doare. Nu putea ignora prezenţa lui Anthony Harker, aşezat 
lîngă perete, urmărind totul fără să spună nimic. 

— Ce urmăreşte? întrebă şeful poliţiei. Probabil că ştie că am 
descoperit locul pînă acum. 

Pâdraig Pearse ridică din umeri. 

— Pare să-i placă sunetul propriei voci. Cît de departe sînt oa- 
menii tăi? 

— Trebuie să se deplaseze prin Donegal. Acum nu sînt de- 
parte. Continuă să-l ţii de vorbă. 

— Sint nişte lucruri pe care trebuie să le punem la punct, 
zise taoiseach. 

Fusese instruit cu grijă mai bine de o oră de către un expert 
în negocieri de la Divizia de cercetași. Toate astea îi stăteau în 
git, dar reuşi să înghită. 

— Spune! 

— Mai întîi, trebuie să avem un cuvint de cod. În caz că se 
scurg ştiri despre răpire. De îndată ce se întimplă aşa ceva, ori- 
cine poate suna pretinzind că vorbeşte în numele tău. Tot felul 
de ţicniţi pot încerca să se bage în treabă. 

— De acord. O să mă prezint folosind cuvîntul „Carmel“. 
Numai eu şi adjunctul meu vom şti asta. 

— Apoi, nu ne putem permite repetarea celor întîmplate 
aseară. Cînd curierul tău mai livrează vreun mesaj scris la poarta 
birourilor mele, ai cuvîntul meu că nu va fi înhăţat sau urmărit. 

— Nu se acceptă. Nu mai eşti responsabil. Chiar în momen- 
tul în care vorbim, eşti urmărit. Cuvîntul tău nu face nici un 
sfant. Următoarea cerere. 

Devlin scrise un mesaj pe un bileţel de hirtie şi i-l întinse 
peste masă: 

„Au ajuns la cabina telefonică. Este cineva înâuntru. Ţine-l 
de vorbă“. 

— Foarte bine, zise Pâdraig Pearse. Inima îi bătea repede, de 
parcă el însuşi ar fi fost în Mountcharles, în vizor. Nu-i venea să 
creadă că fusese atit de simplu. Mai am o cerere. Trebuie să ştim 
dacă ostaticii sînt vii şi sănătoşi. Trebuie să ne trimiteţi dovezi. 
Fotografii. Scrisori scrise de ei. Orice. Am nevoie de dovezi 
pentru a le duce... 

Deodată, expresia lui toaiseach se schimbă. Privi către re- 
ceptor încruntindu-se, apoi îl lăsă încet pe masă. 

— S-a... întrerupt, murmură el. Dintr-odată. 

De jur împrejurul camerei, oamenii își înălţară capetele. Un 
bărbat într-un costum gri, cu cravată galbenă, veni şi ridică re- 
ceptorul. ÎL duse la ureche, apoi îi făcu un semn unui individ așe- 
zat la un pupitru din partea opusă a încăperii. Celălalt rāsuci 
cîteva discuri, apăsă nişte butoane, apoi ridică din umeri şi îşi 
scoase căştile pe care le purta. 

— Ce se întîmplă? întrebă Pádraig Pearse. Se întoarse către 
Devlin. Pat, ce dracu’ se-ntîmplă? 

Devlin se încruntă. 

— Nu ştiu, Pádraig. Au arestat pe cineva. Poate vreunul 
dintre ei a tăiat firul. El n-ar fi închis. 

Nimeni nu mişcă. Într-un colţ, un tehnician vorbea disperat 
într-o staţie. Unul dintre oamenii în costume șoptea instrucţiuni 
la un telefon mobil. Harker privea în tăcere. Uşa era în conti- 
nuare închisă. Nimeni nu intrase. Nimeni nu ieşise. Omul cu cra- 
vată galbenă puse receptorul la loc. 

Se scurse un interval lung — cîteva minute. Pâdraig Pearse se 
ridică de la birou şi merse la fereastră. Era un întuneric de smoală 

şi o linişte neobişnuită. În seara asta, aici încetase să fie biroul 
său, oraşul său, ţara sa. Erau parte a unei minunate lumi noi, el şi 
cu oamenii lui, toţi la fel acum. Se întoarse cînd ușa se deschise. 

Intră Tómas O'Sullivan. ÎI salută pe taoiseach înainte de a 
traversa încăperea spre Devlin: 

— Tocmai a sosit asta, domnule! Îi dădu comisarului un bi- 
let. Am considerat că trebuie să îl vedeţi imediat. 

Declan îşi înclină capul pentru a-l citi. Pádraig Pearse se 
apropie de el. Putu vedea sîngele scurgîndu-se din obrajii ve- 
chiului său prieten. 

— Ce este, Pat? Nu l-au prins pe nemernic? 

Devlin își scutură capul. Faţa îi era palidă. Taoiseach observă 
că tremura. 

— A fost o unitate de rezervă, zise el. Din Ballyshannon. Au 
ajuns la Mountcharles acum cîteva minute. 

~ Ei bine? 

— Cabina telefonică era o capcană. Un soi de bombă. Una 
mare, după sunetul pe care l-a scos. Unitatea din Donegal a fost 
rasă. Cinci oameni. Morți cu toţii. 

Zorii se întindeau la orizontul estic precum un veșmînt pe 
jumătate spălat, decolorat şi murdar, aruncat în apă. „Dacă te 
apropii destul, gîndi el, îl poţi mirosi.“ Nu era deloc asemănător 
cu zorii pe care îi văzuse în deşertul New Mexico sau cu răsă- 
riturile aurii ale Texasului natal. 

Cind se îndepărtaseră la vreo patru sute de metri de țărm îi 
spuse lui Ezekiel să încetinească. 

— Aici ar trebui să fie suficient de departe, zise el. Poţi să 
vezi încotro se îndreaptă curentul? 

— Ar trebui să treacă pe lingă insula aceea şi să se îndepărteze. 

— Atunci e bine. Chiar foarte bine. Hai să-i dăm drumul! 

Se aşeză la prova bărcuţei care se clătina. Privind înapoi, re- 
uşi să distingă plaja scurtă de care se îndepărtaseră, iar în urma 
ei, pămîntul neregulat în spatele căruia se întindea adăpostul pe 
care şi-l alesese drept cartier general şi clădirile de lingă el. . 

— Nu crezi c-ar trebui să spui o rugăciune? întrebă Ezekiel. 

Îşi scutură capul. 

— N-ar ajuta la nimic, răspunse el. Este deja în iad. Şi acolo 
va rămîne pentru un milion de ani. Şi apoi pentru încă un milion. 
Nici o şansă de a scăpa de-acolo. Nu-mi place să mă gîndesc la 
asta, să-l văd arzînd în iad, chiar nu-mi place; dar faptul e con- 
sumat, alegerea lui a fost făcută. I-am ţinut o predică, ştii bine. 
I-am oferit bucuria de a-l cunoaşte pe Isus. N-a făcut altceva de- 
cît să se roage lui Mahomed şi să ceară un doctor. Nu se putea 
hotări ce vrea mai mult, un doctor sau pe diavol. 

Rise, amuzat de propria glumă. Ezekiel zimbi. Un zimbet 
încordat, în care se amestecau dragostea și neliniştea. 

Gîndul la foc îl întrista. Să arzi un milion de ani fără înce- 
tare. Soţia sa şi copiii muriseră în flăcări, fuseseră arşi împreună 
cu citeva zeci de prieteni dintre cei mai apropiaţi. Totul se petre- 
cuse rapid, dar suferiseră mai mult decit era drept să sufere ci- 
neva. Privi în jos spre apă, lăsînd să se stingă gîndul la flăcări, 
care îl torturase atît de mult. 

— Apoi s-a înălţat şi a murit, continuă Maestrul. Şi s-a dus 
direct în iad. Nu au doctori acolo, asta e sigur. Se opri. Totuşi, 
au o mulţime de mamoşi care provoacă avorturi. 

Ezekiel de-abia zîmbi. Nu-i plăcea să se gîndească la cineva 
care a ajuns în iad. 

Corpul neînsufleţit al lui Ali Bouslimani zăcea pe fundul 
bărcii. Murise în chinuri, la miezul nopţii. 

— Încă îi mai putem folosi cadavrul, se avîntă Ezekiel. În caz că 
n-o să ne accepte cererile şi va fi nevoie să le dăm un alt cadavru. 

Scutură din cap. Nu departe începeau marile valuri ale Atlan- 
ticului. Putea mirosi vastitatea oceanului dinapoia sa, de parcă 
imensitatea şi adîncimea erau calităţi ale mirosului. 

— Dacă saudiţii spun „nu“ — şi aşa vor face — unul dintre os- 
tatici trebuie să moară. Mi-am dat cuvintul. Fără substituiri, fără 
înşelăciuni. Vieţile le sînt măsurate. Nici chiar eu nu mai pot 
lungi ceea ce Dumnezeu a tăiat scurt. 

Ezekiel se gîndi că e mai bine să nu se opună. Îşi mai văzuse 
Maestrul schimbindu-şi dispoziţia, ca un far stricat care pilpiie. Ori- 
cine i se opunea, putea ajunge în aceeași bucăţică de mare ca şi Ali 
Bouslimani. Absolut oricine. Ezekiel aruncă o privire spre umflă- 
tura de sub hanoracul celuilalt. Nu-şi lăsa arma nici zi, nici noapte. 

— Nu crezi că vor accepta propunerile noastre? întrebă el. 

Rinji, încă amabil. 

— Nu e nevoie s-o facă, zise el. Asta-i ideea. 

— Nu înţeleg. 

— Ar fi trebuit să înţelegi pînă acum, Ezekiel. Vor muri cu 
toţii. Nu-ţi dai seama? Cererile noastre sînt inacceptabile. Am 
prevăzut asta. Cadavrele se vor înmulţi, iar ei vor deveni din ce 

în ce mai disperaţi, dar în tot acest timp nu vor fi capabili să în- 
ghită ce le cer. Satana nu-şi poate permite să recurgă la compro- 
misuri. Ştie, ca şi servitorii săi, că libertate pentru Biserică ar 
însemna un topor care ameninţă rădăcinile copacului său putred. 
Ăsta e un lucru pe care nu şi-l poate permite. Pe lîngă asta, un 
milion de morţi ar părea nimic. Chiar şi zece milioane. Aşa că 
vor spune „nu“ pînă cînd va muri ultimul dintre ostatici. Şi se va 
termina cu toate. Noi doi vom merge acasă. Valurile vor spăla 
un corp fără faţă aici la țărm. 

— O să-i numească martiri, David. Am mai văzut asta la te- 
leviziune. Se îmbracă în negru şi flutură steaguri. Se dau în vînt 
după martiri — îi întăresc. 

Maestrul zimbi. Nu era un zimbet prea drăguţ. Barca se ri- 
dica şi cobora. Pe fundul ei, cadavrul atirna ca plumbul. O lu- 
mină slabă venea dinspre est peste cerul schimbător, colorînd 
valurile într-un cenuşiu murdar. 

— Îi întăresc, da. Dar îi şi slabesc. Dacă îi presâm suficient 
de tare, dacă îi înghesuim, ne vor da şi nouă martiri. O recoltă, 
Ezekiel, ca fructele care cad din copac. Sîngele martirilor a fost 
sâminţa bisericii. Dacă-l provocăm pe Satana, el ne va da mai 
mult, Jar oamenii de acasă vor înălța un strigăt destul de puter- 
nic pentru a tulbura aerul la Washington. Nu va mai fi altă ale- 
gere decît războiul. Ultima Cruciadă, Ezekiel! Gîndeşte-te la 
asta! Voi fi acolo în fruntea armatelor mele, pentru a conduce 
războiul împotriva lui Satana, pînă ce va fi înlănţuit şi aruncat în 
iad. Ne apropiem de ultimele zile. 

De parcă i-ar fi răspuns la aceste cuvinte, un fascicul de lu- 
mină străpunse norii deşi de deasupra. Se uită la el, privindu-l 
cum clipeşte şi apoi se topeşte. Simţămiîntul unui triumf iminent 
pusese stăpînire pe el. 

— E vremea să-l punem în patul său. Se aplecă şi îşi viri mii- 
nile sub subsuorile cadavrului. Ia-l de picioare şi ajută-maă să-i 
fac vînt! Fii atent să nu răsturnăm barca! 

Era mai greu decit se gîndiseră. Ezekiel trebuia să stea 
într-un capăt al bărcii, pentru a echilibra mica ambarcaţiune. 
Scoaseră capul şi umerii peste bord. Barca se înclină periculos. 
Cu cît corpul aluneca mai mult, cu atît mai mult se înclina 
barca. Atunci cînd părea că o să se răstoarne, cadavrul alunecă 
şi căzu dincolo de bord. Se auzi un plesnet sec, un picior păru 
să se zbată în convulsii în ultima clipă şi apoi mortul pieri, lă- 
sînd în urmă un val de apă rece care se lovi de marginea bărcii 
aflate în balans. 


26 


Dublin 
10 octombrie 
08.00 


Declan convocase o conferinţă cu schimbul A dis-de-dimi- 
neaţă, iar acum regreta. Petrecuse o noapte fără somn, iar pe la 
patru îl apucase durerea de cap. Nici durerea şi nici nervii nu se 
aleseseră cu ceva bun de pe urma gindului că în orice moment 
ar putea primi ordin să închidă operaţiunea. Nu se simțise în via- 
ta lui atit de neajutorat: îi era interzis să investigheze uciderea 
fiicei sale şi era incapabil să o salveze pe Amina. 

— Sper că aţi dormit bine cu toţii, zise el rotindu-şi privirea 
prin camera plină de femei şi de bărbaţi care arătau oricum, nu- 
mai odihniţi nu. Se simţi puţin mai bine cînd îşi dădu seama că 
nu e singur. Îmi pare râu că aici nu sînt condiţiile cu care v-aţi 
obișnuit. Am sugerat mutarea operaţiunii la Shelbourne, dar mi 
s-a spus că din motive de buget nu se întrevede o astfel de posi- 
bilitate în viitorul apropiat. 

Remarca provocă vreo cîteva zimbete strimbe, dar nimeni 
nu rise. Nu se dădeau premii pentru glumele care aveau ca 
subiect bugetul. 

— Aseară, continuă Declan, au avut loc două evenimente 
Care ne interesează. Primul ar fi cererea MIS de a prelua toate 
responsabilităţile în cazul ăsta şi de a lăsa în seama guvernului 
sarcinile obişnuite ale poliţiei şi operaţiunile speciale minore. Un 
individ pe nume Harker, de care cei mai mulţi probabil aţi auzit, 
s-a întîlnit cu taoiseach la începutul serii trecute. Are autorizaţie 
deplină de acţiune în numele directorului şi al coordonatorului 

informaţiilor din Irlanda de Nord. Nu ştim cum a ajuns 
Willoughby să fie informat despre criza ostaticilor, dar asta nu 
mai contează acum. În mod clar, MI5 nu are jurisdicție aici. Dar 
Irlanda este membră a Comunităţii Europene şi semnatară a nu- 
meroase acorduri cu privire la lupta împotriva terorismului in- 
ternaţional. Grupul de miniştri care coordonează unităţile de 
lucru în lupta împotriva terorismului şi a crimei organizate are 
acum o influenţă foarte mare. MIS are legături mult mai strînse 
decit noi cu diverse servicii europene de informaţii. Tot ce a avut 
Harker de făcut a fost să-i fluture lui Mangan prin faţă amenința- 
rea unei acţiuni unite a europenilor. E mai bine din orice punct 
de vedere să ai de-a face cu MIS din Irlanda de Nord decît să 
aduci încoace o operaţiune internaţională, în cadrul căreia ne-am 
pierde orice autonomie naţională. Asta înseamnă că, începînd cu 
ora opt aseară, operaţiunea noastră semilegală a devenit complet 
ilegală. Acum sîntem, mai mult ca înainte, de capul nostru, cu 
toate că vom avea în continuare contacte clandestine cu C3 şi cu 
Divizia Specială, în viitorul apropiat. 

Se opri. De pe feţele lor putea spune că, în fine, începeau să 
creadă că ar putea sfirşi avînd necazuri serioase. 

— Apoi, ieri-seară răpitorii au luat legătura cu taoiseach în per- 
soană. Am aici o stenogramă a conversaţiei dintre domnul 
Mangan şi un individ care pare să fie conducătorul grupului de 
răpitori. 

O citi repede. Nimeni nu-l întrerupse. Nu puse nimeni întrebări. 

— Nu vreau să vorbesc despre asta acum, zise el. Vom reveni 
mai încolo. Mai întîi, trebuie să vă spun de ce conversaţia s-a în- 
trerupt atît de brusc. 

Le spuse despre explozia care omorise cinci membri ai 
Garzii la Mountcharles. 

— Tocmai am primit detalii de la cei care au examinat locul, 
zise el. Acum ştim două lucruri. Mai întîi, că în cabina telefonică 
era un manechin; apoi, că telefonul era ataşat la un radioemiţător 
pe unde scurte. Oricine a fost cel care a vorbit cu taoiseach nu 

se afla în cabina telefonică. Dacă a avut un dispozitiv de emisie 
destul de puternic, putea fi oriunde în ţară. 

— Sau chiar în afară, zise Liam Kennedy. Ar fi putut 
transmite din Nord sau din Scoţia. Chiar şi de la distanță mai 
mare, dacă a folosit comunicaţii prin satelit. 

— Asta aşa este. Sînt sigur că ostaticii nu au fost scoşi din ţară. 
Dar s-ar putea foarte bine să existe un grup de control care să-i or- 
ganizeze pe răpitorii din Marea Britanie sau chiar de pe continent. 
Oricum, cred că ar trebui să ne bazăm pe supoziţia că oamenii pe 
care îi căutăm se află în mare parte, dacă nu chiar toți, în Irlanda. 
Dacă s-ar afla altundeva, afacerea ar deveni internaţională. 

Se opri şi aruncă o privire pe hîrtiile aflate în faţa lui pe birou. 

— Spuneaţi că veţi reveni la conversaţia dintre taoiseach şi li- 
derul răpitorilor, zise Grainne Walsh. 

Grainne părea mai proaspătă decit colegii săi. Ea era una 
dintre acele persoane insuportabile care puteau petrece şase luni 
într-o închisoare thailandeză sau puteau traversa China cu tre- 
nul, pentru ca apoi să arate ca şi cum ar fi ieşit dintr-un salon de 
înfrumusețare. 

Declan aprobă din cap. 

— Mulţumesc pentru că mi-ai amintit, Grainne! Pare clar cà 
eşti singura dintre noi care a avut un somn bun azi-noapte. Sper 
că nu te deranjează dacă-mi aduci o ceașcă de cafea după asta. 

— Cu un cub de zahăr sau cu două? 

— Fară zahăr. Sînt la regim. Așadar, convorbirea lui taoiseach. 
Există unul sau două lucruri care necesită ceva mai multă 
atenție. Sînt sigur că ceilalți deja le studiază. Mai întîi, faptul că 
omul care vorbea cu taoiseach a simţit nevoia să-şi modifice vo- 
cea. Pentru asta puteau fi cîteva motive, dar cel mai probabil este 
că s-a temut că cineva i-ar putea recunoaşte vocea. Trebuie să 
aflam de ce. Şi un alt lucru despre voce. Se poate ca acela care 
a sunat să aibă accent. Asta ar deschide tot felul de posibilităţi. 

Declan apăsă butonul de pe biroul său. 

— Myles? Vrei să intri, te rog? 

Uşa se deschise şi un omuleţ ciudat păşi temător în încăpere. 
Era scund, cu un păr rar şi roșcat, şi cu un nas turtit, îmbrăcat 
într-un costum cu vestă. Declan îl îndemnă să se aşeze pe un 
scaun în faţă. 

— Vreau să vi-l prezint pe profesorul Myles O'hUiginn, zise 
el. Myles e un vechi prieten de-al meu. Este şeful Catedrei de 
Religie de la Trinity College. I-am spus ce problemă avem şi a 
fost de acord să facă parte din echipa noastră pentru moment. 
Cred că vom avea mare nevoie de el în operaţiunea asta. 

Se opri şi privi spre O'hUiginn. 

— Myles, tocmai le vorbeam despre treaba cu accentul. Poate 
ne poţi spune mai multe despre asta. 

O'hUiginn dădu din cap. Părea neliniştit. Nu era lumea sa. 
Pînă acum îşi petrecuse viaţa departe de alarme şi de incidente 
neprevăzute. Şi totuşi, de mai bine de zece ani, obiectul său de 
studiu devenise crucial pentru politică în multe locuri din lume. 
Acum, găsindu-se în mijlocul scenei, se temea ca priceperea sa 
să nu se dovedească irelevantă. 

— Ei bine, da, acum, începu el, neștiind exact cum să se adre- 
seze celor de faţă. Nu erau de vîrsta studenţilor săi, dar nu erau 
nici colegi de la care s-ar fi putut aştepta la capacitate de înţele- 
gere şi la cunoştinţe specifice. Trebuie să spun — asta înseamnă 
că toate astea sînt nesigure. Avem destul de puţine date. De fapt, 
mai nimic. Asta înseamnă... 

— Myles, treci la subiect! Ăsta nu e un seminar. Spune-le 
exact ce mi-ai spus şi mie. 

-Îmi pare rău, Declan! Nu sînt obişnuit cu ceea ce cred că 
voi numiţi instructaje. Dar o să mă străduiesc. 

— Bine, bine. 

— Chestia cu accentul este interesantă, continuă O'hUiginn, 
în principal, pentru că sînt sigur că nu avem de-a face cu o gru- 
pare irlandeza. Mai întîi, pentru că sînt foarte puţine secte pro- 
testante în această ţară. Ele sint mai multe dacă includem Nordul, 
desigur, şi nu resping această posibilitate. Cele mai multe dintre 

cultele mari au activitate aici — Moon, Meditaţia Transcenden- 
tală, Bahai şi altele — dar sînt sigur că nici una dintre acestea nu 
este implicată aici. Atit biletele primite de la răpitori cît şi con- 
versaţia telefonică dau de bănuit că ar fi vorba de o grupare creş- 
tină de extremă dreaptă. Dar din ceea ce mi s-a spus despre 
dimensiunea celor întîmplate, nu pot să cred că vreuna dintre mi- 
cile secte de aici ar fi implicată. Nici una dintre ele nu are capa- 
citatea financiară, nu dispune de atîția oameni şi de posibilităţi 
de instruire. Desigur, cîteva au legături internaţionale şi trebuie 
să ţinem cont de asta; dar eu nu m-aș gîndi la ei. Nici una dintre 
sectele irlandeze nu are antecedente violente şi, din cîte ştiu, nici 
una nu este în legătură cu grupări străine care au astfel de ante- 
cedente. Dacă aş vrea să caut o sectă creştină de extremă dreaptă 
cu bani, oameni şi capacitatea organizatorică pentru a pune la cale 
un atac de felul ăsta, m-aș fi îndrepta direct către Statele Unite, 
unde sînt cîteva grupări care îndeplinesc toate aceste condiţii. Bă- 
nuiala asta e întreţinută de mai multe lucruri. Mai întîi, la un mo- 
ment dat vorbitorul de aseară i-a spus lui Mangan: „Cuvîntul tău 
nu face nici un sfanţ“. Apoi mai e asta. 

Scoase din buzunar ceasul pe care Declan îl găsise cu o 
zi înainte. 

— Acesta este un ceas care a fost găsit la încheietura ostati- 
cului egiptean mort. Pare să fi fost pus acolo ca un fel de decla- 
raţie. Este de fabricaţie americană şi întîmplător ştiu că nu sînt 
neobişnuite printre fundamentaliştii de acolo. Înţeleg că domnul 
Carberry are de gînd să verifice vînzările şi distribuţia de ceasuri 
la producătorul respectiv. Ei bine, deocamdată asta este. Cum 
am spus, nu prea avem multe posibilităţi. Nu-mi place această 
situaţie, în mod obişnuit n-aş... 

— Mulţumesc, Myles. Vreau să rămiîi pe-aproape pentru a 
putea comenta orice informaţie care apare. Dacă-i putem identi- 
fica pe aceşti oameni, ne-ar putea fi mai uşor să-i localizăm. 

O'hUiginn se ridică în picioare. În spate, un tînăr operator 
de calculator, Tim Donnelly, ridică o mînă. 

— Nu încă. E prea general. Muntele Carmel este o bine cu- 
noscută locaţie biblică. Acolo Profetul lezechiel i-a învins pe 
preoții lui Baal. Şi, desigur, e situat în statul modern Israel, dea- 
supra portului Haifa. Evident, asta ar putea avea o semnificaţie 
în contextul actual. Sau are un înţeles special pentru amicul nos- 
tru, care transmitea prin radio. Vom vedea. 

— Are cineva vreo întrebare pentru profesor? Nu? Foarte 
bine, îl vom lăsa să se întoarcă la treabă. 

— Declan, dacă ai nevoie de mine, voi fi în camera de sus toată 
ziua. Sint acolo niște materiale pe care trebuie să le consult. Pină 
miine o să fac o listă cu ce alte lucruri mai am nevoie. Va trebui 
să mi le găseşti, sistemul bibliotecii universitare e prea încet. Multe 
dintre ele pot fi transmise prin internet. Poţi să faci asta? 

Declan dădu din cap. 

— N-ar trebui să fie probleme. Mai vorbim. 

După ce O'hUiginn ieşi, Declan se întoarse la treburile lor. 

— Nu-l subapreciaţi din cauza comportamentului. E foarte 
pătrunzător. Vede lucruri pe care nu le poate vedea nici unul 
dintre voi şi face conexiuni pe care nici nu le-aţi bănui. Aerul 
său distrat e valabil numai la suprafaţă. Myles e unul dintre cei 
mai buni. Şi avem nevoie de cineva care să poată interpreta de- 
claraţiile pe care le primim de la răpitori. 

— Nu vor încerca să-l folosească şi cei care investighează ofi- 
cial? întrebă Grainne. 

— N-o să-l găsească. Nu va părăsi clădirea asta pînă cînd nu 
se va termina totul. Mi-a dat cuvîntul său. 

— Din ce mai spune, sînt şanse ca liderul răpitorilor să fie 
american şi se poate ca unii oameni de-ai sài sau chiar toţi să fie 
din State. Nu credeţi? 

Ciţiva oameni dădură din cap. 

— În regulă. Este cea mai bună pistă pe care o avem. Pronsias 
şi Brendan, vă ocupați de asta chiar acum. Verificaţi-i pe toţi 
americanii care au intrat în Irlanda, să zicem în ultimele trei sau 
patru luni. Apoi vă concentrați asupra celor care au rămas. Cînd 

ajungeţi la o listă scurtă, o să vedem ciţi mai sînt la adresele pe 
care le cunoaștem. Bănuiala mea e că organizatorii au venit cu 
ceva vreme în urmă, pentru a pune lucrurile la punct, dar restul 
echipei ar fi putut veni doar cu săptămîni, ba chiar cu doar cî- 
teva zile înainte de atac. 

Sună telefonul. Declan ridică receptorul. Era Pâdraig Pearse. 

Belfast 
10 octombrie 
11.30 


Avionul a aterizat pe aeroportul Aldergrove la timp, cobo- 
rînd din cerul de un albastru-deschis peste fişiile de cîmpie arate 
şi nearate. În ziua precedentă, Abu Hida zburase de la Beirut la 
Atena şi de la Atena la Amsterdam. Primise acte false de la uni- 
tatea de servicii informative a Hezbollah-ului din Sidon. De la 
aeroportul Schiphol mersese la o cafenea în centrul Amsterda- 
mului, unde un prieten malaezian îi dăduse acte noi și o sumă 
apreciabilă în bancnote britanice folosite. Malaezianul îi dăduse 
şi un aparat de ras pentru a-şi rade barba. 

În seara aceea Abu Hida luase o cursă spre Newcastle, în 
Anglia. De vreme ce zborul pornea dintr-o altă ţară a Comuni- 
tăţii Europene, nu se făcuseră controale vamale, iar verificarea 
paşaportului fusese aproape automată pentru cineva care, ca Abu 
Hida, deţinea un pașaport din Comunitatea Europeană. Fusese 
așteptat la aeroport şi condus direct într-o reședință din Benwell, 
la vest de Newcastle, unde intrase în contact cu un grup de stu- 
denţi iranieni. Dimineaţă pornise spre Belfast, avînd asupra lui 
documente care îl identificau drept Ghiyath Shafique, un băcan 
pakistanez rezident în Gateshead. 

Zborul de dimineaţă din Newcastle a fost deviat de pe aero- 
portul principal pe Belfast International, în munţii de la marginea 
oraşului. Pasagerii erau majoritatea jurnalişti şi comercianţi în 
costume Marks & Spencer. „Ghiyath Shafique“ nu atrăgea o a 
doua privire. Personalul de securitate din ambele aeroporturi l-a 

lasat să treacă fără alte întrebări decit cele obişnuite, legate de sco- 
pul călătoriei. Țintele lor aveau nume ca Liam şi Brendan şi ve- 
neau din Turf Lodge şi Ardoyne, nu din Lahore sau Rawalpindi. 

Nu era foarte înalt, nici foarte chipeş, nici foarte bine îmbră- 
cat. Dar nimeni n-ar fi trecut pe lîngă el pe stradă fără a-i re- 
marca prezenţa. Mai presus de orice erau ochii, cu adîncimea lor, 
cu întunecimea lor măslinie, cu imensitatea lor şi cu forţa de a 
observa totul. Iar gura, ferm trasată şi încordată, de parcă ar 
putea zimbi sau izbucni în ris în orice moment, ca şi cum toată 
energia feţei stătea acolo, înfăşurată în acele buze. Dacă Anthony 
Harker ar fi fost de serviciu pe aeroport, ar fi ştiut imediat cu 
cine ate de-a face. Erau fraţi, într-un anume fel. 

Afară luă primul taxi de la coadă și ceru să fie dus la o 
adresă din apropierea centrului orașului. Strada dinspre aeroport 
avea securitatea asigurată de un punct de control permanent al 
unităţilor speciale, dar şoferii de taxi — toţi protestanți — erau cu- 
noscuţi de către poliţie. Sergentul de serviciu nu-i aruncă lui Abu 
Hida decit o privire trecătoare. Un semn din cap şi trecură. 

În timp ce se îndepărtau, şoferul aruncă o privire în oglindă și 
apoi începu o conversaţie. Purtarea prietenoasă cu străinii era com- 
pensaţia tradiţională a unui ulsterian pentru faptul că își ura vecinul. 

— Eşti pentru prima oară în provincie, domnule? întrebă el, 
trădindu-şi apartenenţa religioasă din momentul în care deschise gura. 

Nici un catolic nu ar fi vorbit despre cele șase districte 
spunîndu-le „provincie“, cum nu ar fi spus Derry în loc de 
Londonderry. 

— Da, răspunse Abu Hida. Prima mea vizită. 

— Ei bine, nu-i lua în seamă pe poliţai, fiule! Îşi fac doar 
datoria. Ne feresc de necazuri. Luă un viraj brusc şi deodată pu- 
tură vedea orașul întins de-a lungul unei fișii de apă. De pe in- 
sula mare, nu? continuă şoferul. 

— Din Anglia. Trăiesc în Anglia, la Gateshead. 

— Chiar aşa? Mezina mea a fost la universitate prin zona aia, 
zău aşa. Universitatea Newcastle. A studiat sociologia sau cum 

i-or spune. Iar acum s-a întors aici. Mulţi pleacă şi nu se mai în- 
torc. Dar nu mai e aşa de rău cum a fost. Irlanda de Nord e sigură, 
ca şi alte locuri. Poţi sta aici ani de zile fără să vezi vreo tulburare 
cît de mică. Nici nu-ţi vine să crezi toate lucrurile pe care le vezi 
la televizor. Nu e deloc aşa. Sigur, se mai omoară, dar nu mai e 
ca acum zece ani sau chiar mai mult. Aud spunindu-se că e mai 
ridicată criminalitatea din insula mare decit cea de aici. Ăsta e 
adevarul, pe Dumnezeu. În ce branşă spuneai că lucrezi? 

Abu Hida descoperi că e greu să înţeleagă şirul rapid al cu- 
vintelor englezeşti cu accent puternic. Vorbea limba destul de 
bine, dar aici era ca într-o altă ţară. 

— Îmi pare râu, spuse el. Nu înțeleg. 

— Cu ce te ocupi? Ce faci? 

— Am un magazin. O băcânie. Dar închiriez şi casete video. 

Intrarà pe Autostrada 2, la 'Templepatrick. Maşina prinse vi- 
teză, îndreptindu-se spre coastă. 

— Am auzit că foarte mulţi de-ai voştri au magazine acum în 
Anglia, zise şoferul. Totuşi, e păcat că nu puteţi fi acasă, în In- 
dia. Aţi avea mult soare acolo, zău aşa. Aici nu prea e. 

— Sînt din Pakistan. 

— Mda, bine, e acelaşi lucru numai că-i diferit, nu? 

Abu Hida privi orașul care îl înconjura. De ani de zile auzise 
vorbindu-se despre Belfast ca despre un Beirut al Europei. Se 
așteptase să-l găsească distrus de război, patrulat de facţiuni ri- 
vale, un loc devastat. În schimb, vedea străzile obişnuite ale unui 
oraş european de provincie. 

— Atunci eşti hindus, nu-i așa? 

— Musulman. 

— Aşa? L-am dus pe Salman Rushdie, chiar pe locul pe care 
stai, zău aşa. Pe Dumnezeu, aşa a fost. Dar ia spune-mi, eşti un 
musulman catolic sau un musulman protestant? 

Era o glumă veche, pe care Abu Hida nu reuşise niciodată 
să o înţeleagă. 

— Îmi pare râu, nu... 

— E în regulă, făceam şi io o poantă. 

Ajunseră într-un spaţiu larg, apoi cotiră pe Glenmachan Street. 
Acolo era un alt punct de control, dar li se făcu semn să treacă. 
Şoferul o luă la stînga pe Tate Avenue, îndreptindu-se spre est, 
către universitate. 

Pe străzi erau maşini blindate şi o dată sau de două ori Abu 
Hida zări pe trotuare patrule militare; dar nu văzu nici o urmă de 
explozii sau de bombardamente. „Orice război s-ar purta aici, 
trebuie să fie strict controlat, gîndi el, cu morţi simbolice, care 
n-au alt scop decît să evite compromisurile pe care pacea le-ar 
putea aduce.“ 

Trecură pe străzi obișnuite, pe lingă case obişnuite şi se în- 
trebă de ce fusese trimis aici, cum şi-ar putea găsi destinul aici. 
Pe neaşteptate, simţi că-şi pierde speranţa. 

— Aici domnule, cred că ăsta e locul pe care-l cauţi. 

Opriră pe Stranmillis Road, în faţa unui restaurant indian nu- 
mit The Imambara, cu numele scris cu litere grele din aur dea- 
supra unei uși sofisticate ce părea grotescă şi nelalocul ei printre 
casele unui oraș victorian. 

— Ai prieteni aici, nu? întrebă şoferul. 

— Prieteni? 

— Ştii — familie. Relaţii. 

— A, da. Stau la vărul meu. 

— Ei bine, sînt sigur că sînt foarte fericiţi în Belfast. Nimeni 
nu i-ar tulbura aici, nu ca peste ocean. Oricine e bine venit în Ir- 
landa de Nord. Negru, oacheș, galben, nu-i nici o diferenţă. Atita 
timp cît nu eşti catolic, ha? 

Plăti şoferului şi intră. Era vremea prinzului şi restaurantul 
era plin de clienţi, mulţi dintre ei studenţi la universitatea din 
apropiere care profitau de preţurile speciale pentru prînz. Un os- 
pătar cu o haină lungă şi albă şi un turban roşu se apropie de ei. 

— Vreau să-l văd pe domnul Shafique. Spune-i că sînt vărul 
lui din Anglia. 

Shafique era patronul restaurantului. Sosi în cîteva clipe, zîm- 
bind larg pentru a-şi disimula neliniştea. Deşi nu-i ajungea decît 

pînă la piept lui Abu Hida, avea de cel puţin două ori greutatea 
lui. O politeţe exagerată îi afecta fiecare mişcare și îi îngroşa vo- 
cea de o nesinceritate onctuoasă. Abu Hida văzu imediat în el un 
geamăn al şoferului de taxi. Amîndoi oamenii aveau nevoie dis- 
perată să-şi reciştige încrederea. Aveau nevoie, mai presus decit 
orice în viaţă, să fie plăcuţi, iar Abu Hida presupuse că ar da orice 
pentru asta, chiar şi oportunitatea de a fi ei înşişi. 

— Eşti foarte bine venit, zise omuleţul. Te rog, trebuie să fii 
flamînd. Voi da ordin la bucătărie să-ţi prepare un prînz. Toată 
miîncarea noastră este halal!. 

Abu Hida îşi scutură capul. 

— Locul ăsta e prea expus. N-ai o cameră mai retrasă? 

— Bineînțeles, bineînţeles. Îmi pare râu. Vom merge sus, în 
biroul meu. 

Luă bagajul lui Abu Hida şi îl pofti pe o ușă laterală. Miro- 
sul de curry ieftin îi urmă. 

Biroul era o cameră înghesuită sub acoperişul clădirii, plină 
cu cutii de carton cu mirodenii şi saci de textile aşteptîndu-şi rîn- 
dul la spălătorie. Pereţii erau căptuşiţi cu rame care încadrau 
texte caligrafiate — nu tocmai reuşit — în arabă şi imagini ale 
sanctuarului de la Kaaba în foiţe de argint. Deasupra biroului era 
o fotografie color a unei clădiri scăldate în soarele indian. 
Shafique îi arătă în timp ce punea jos bagajul. 

— Asta este Marea Imambara din Lucknow. Un loc foarte 
sfint pentru şiiţi, după cum ştii. După ea mi-am botezat restau- 
rantul. Bunicul meu obişnuia să meargă acolo la ceremoniile re- 
ligioase din luna Muharram?. Familia noastră a trăit în Lucknow 
pînă la separare. Desigur, eu însumi n-am fost niciodată acolo. 

Abu Hida nu avea timp de amintiri. 

— Vreau să fiu lăsat singur, zise el. Cînd îmi voi termina ru- 
găciunile, o să mănînc. La ora două o să vină un om. Va spune 
că-l cheamă Ali. Trimite-l la mine de îndată ce soseşte. 


! Alimente permise să fie mîncate de musulmani (n.red.) 
2 Prima lună a anului lunar musulman; lună de doliu pentru musulmanii şiiţi (n.red.). 

Omul care îi spuse micuţului şi grăsanului Shafique că îl 
cheamă Ali sosi puţin după ora două. Abu Hida se rugase, mîn- 
case şi se odihnise. Era gata pentru treburile grele care-l aştep- 
tau. Asta făcea parte din jihadul său, lupta sa personală împotriva 
tărîmului necredinţei, atit în lume cit şi în sine însuşi. 

Ali era arab ca şi el, un irakian din sud. Nu era ca domnul 
Shafique; nu era rotund, nu era nervos, nu era mulţumit să-și 
facă o viaţă în jurul însemnelor pietăţii familiale şi al relicvelor 
unui trecut uitat. Purta haine ieftine şi simple. Purta barbă, iar 
părul îi era pieptănat cu atenţie. Alura sa îl impresionă pe Abu 
Hida în momentul în care puse piciorul în camera îmbicsită. 

Ştia că Ali luptase împotriva lui Saddam Hussein în ţinutu- 
rile mlăştinoase din sudul Irakului, în timpul revoltei şiiţilor din 
1991. Înainte fusese student la seminarul teologic din Najaf şi 
condusese halaqa, o celulă a partidului şiit Da'wa, în oraşul său 
natal, Suq al-Shuyukh, un centru al rezistenţei împotriva lui 
Saddam şi a dictaturii partidului Baas, controlat de sunniţi. Avea 
legături strînse cu cîteva dintre grupurile de rezistență mai mici: 
al-Afjay al-Islamiyya şi Jund al-Imam. După înăbuşirea rebeli- 
unii părăsise ţara, la ordinul unuia dintre profesorii săi, Hujjat 
al-Islam al-Ghaffari. Acum era de cinci ani în Irlanda de Nord, 
dîndu-şi doctoratul în studii islamice la Universitatea Queen. În- 
tre timp, nu stătuse degeaba. 

— Putem avea încredere în el? 

— Deplină. Cunoaște preţul trădării. Vărul său, cel ale cărui 
hirtii le ai asupra ta, este un credincios foarte activ în mișcarea 
din Anglia. Cîțiva alţi membri ai familiei sînt oameni de treabă, 

şiiţi adevăraţi, iubitori ai imamului. Shafique nu are nici un 
motiv să te trădeze. 

— Poate că nu intenţionat, dar e posibil să facă greșeli. Ar 
putea deschide gura la momentul inoportun, şi să spună ceva ne- 
potrivit. Să fii cu ochii pe el! Vorbeşte cu vărul său, asigură-te 
că înţelege importanţa prezenţei mele aici, dar nu-i da detalii. Ai 
grijă ca el să-i explice lui Shafique al nostru consecinţele unei 
limbi slobode pentru el şi pentru familia lui. 

Se opri. Chiar dacă n-ar fi fost foarte bine informat despre 
trecutul său, simţea că Ali este un om de încredere. Abu Hida își 
dusese viaţa printre oameni devotați unei cauze, oameni gata să 
moară pentru Cauza în care credeau, pentru care orice formă de 
compromis era o trădare a adevărului absolut. Şi el ducea cu sine 
conştiinţa propriei lipse de însemnătate, transcendenţa devota- 
mentului complet, şi o recunoştea la ceilalţi, ca şi cum ceva din 
ei ar fi vorbit cu ceea ce era în el. 

— Oricum, Shafique nu e important. Ai luat legătura cu cine 
te-am rugat? 

Ali, al cărui nume real era Abu Ahmad al-Rikabi, dădu din cap. 

— Ne aşteaptă. Au mai rămas de stabilit locul întilnirii şi ora. 
Te duc la mine şi putem aştepta acolo pînă cînd sună ei. Aparta- 
mentul meu e după colţ, în Pretoria Street. 

— Ştiu ce au de făcut? 

— Cred că da. Unii dintre ei sînt foarte experimentați. 

— O să vedem. Echipamentul pe care l-am cerut e acolo? 

— Cea mai mare parte. Armele, cu siguranţă: m-au asigurat 
CĂ o să-ţi găsească tot ce-ţi trebuie. 

— O să vedem noi. 

— Restul îţi va fi trimis imediat ce vei intra în contact cu gru- 
pul care va lucra cu tine. Îmi pare râu, dar nu a fost fizic posibil să 
aducă totul într-un timp atit de scurt. Oamenii mei fac tot ce pot. 

— Mai întîi să fiu înarmat. Asta e prioritatea. 

Ali îşi privi ceasul. 

— Cred că trebuie să mergem. Ăsta e tot bagajul tău? 

Abu Hida aprobă din cap. Ali se aplecă pentru a-i ridica ba- 
gajul, dar tovarășul său i-l luă din mînă. 

— Nu, zise blind Abu Hida. Nu eşti servitorul meu. O să-ţi 
cer să faci doar ceea ce nu pot face eu. 

Ali zimbi. 

— Mi-au spus că eşti dificil. 

Abu Hida îl privi în ochi. 

— Mai dificil decît îţi poţi imagina, zise el. 

Fără să mai scoată o vorbă se îndreptă spre scări. 


Dublin 
16.28- 


Uşa se deschise şi Grainne Walsh aruncă o privire înăuntru. 
Declan îi făcu semn să intre. Se gîndise la Amina. 

— Domnule? Cred că ar trebui să ascultați asta. 

Se ridică şi se îndreptă spre uşă. Ciţiva membri ai echipei 
erau adunaţi în jurul unei mese în camera de alături. Se auzea un 
radio. Declan se uită la ceas; nu puteau fi decit ştirile de patru şi 
jumătate. Cineva mări volumul. 

— ... va avea loc miercurea următoare. Fabrica din Limerick 
a fost închisă în februarie, după pierderea a şaizeci de muncitori, 
dar domnul O'Sullivan spune acum că intenţionează să o repună 
în funcţiune pînă la Anul Nou. Un reprezentant al sindicatului in- 
tervievat în această dimineaţă a spus că oferta a fost inaccepta- 
bilă şi că protestele vor continua. 

Şi acum ne întoarcem la raportul menţionat mai devreme, în 
care se pretinde că aici, în Irlanda, a avut loc o acţiune soldată cu 
luare de ostatici. La telefon, din Londra, se află Siobhan Coyle. 

— Siobhan, s-a mai întîmplat ceva? 

— Deocamdată nu, Raymond. Purtători de cuvînt de la prin- 
cipalele ambasade arabe de aici au negat că ar exista o criză de 
acest gen şi ne-au asigurat de desfășurarea conferinţei conform 
planurilor. Deocamdată, tot ce ştim este că există zvonuri por- 
nite de la cîteva organizaţii fundamentaliste musulmane din 

Orientul Mijlociu, care pretind că delegaţii lor au dispărut şi că 
serviciile de comunicaţii ale securității occidentale au dat în vi- 
leag detalii cu privire la o conspirație care a pus la cale răpirea 
şi chiar uciderea lor. Înţeleg că Agenţia Reuters din Beirut va 
da publicităţii probe în această seară. 

— Mulţumesc, Siobhan. Între timp, aici în Dublin ministrul 
de externe Ciaran Clark a dat o declaraţie prin care a negat că de- 
legaţii ar fi în pericol. El a sugerat că zvonurile despre un atac 
asupra participanţilor la conferinţă sînt simple dezinformări puse 
la cale spre a crea un climat de confuzie în ce priveşte negocie- 
rile, Zvonurile au fost probabil opera cîtorva grupuri extremiste 
cărora le-a fost refuzat accesul la discuţii. Potrivit unui purtător 
de cuvint de la biroul lui taoiseach, conferinţa continuă la 
Castletown House, în condiţii de maximă securitate. 

Şi acum ultimele ştiri din sport... 

Belfast 
10 octombrie 
19.10 


Zona de război din vestul Belfastului este ceva mai departe 
de bulevardele înfrunzite și de sediile agenţilor de bursă din 
Malone Road şi nu este tocmai un loc tihnit de plimbare. Mer- 
gînd în jos pe Balmoral Avenue şi apoi pe Stockmans Lane pe 
sub noua autostradă, te trezeşti într-un cartier din proprietatea 
Autorităţii Imobiliare, unde accentele sint diferite, casele sint mai 
mici, iar maşinile — cele care au mai râmas — mai vechi. De aici, 
oriîncotro ai apuca-o, totul este la fel: un vast ghetou republican 
care se întinde de la est de Dunmurry pînă la Clonard şi Falls, la 
vest de centrul oraşului. Numele sînt familiare de pe ecranele a mi- 
lioane de televizoare: Ballymurphy, Turf Lodge, Andersonstown, 
Falls. Aici este o lume în interiorul altei lumi, sărăcită, sub ase- 
diu, patrulată zi şi noapte de soldaţi pe care locuitorii săi îi con- 
sideră ca aparţinînd unei armate de ocupaţie. Este West Bank 
într-un alt loc. Nimeni nu vrea cu adevărat să se afle aici, nimeni 
nu îndrăzneşte să trăiască în altă parte. 

Ali conducea fără ezitare în jos pe Stockmans Lane, de-a 
lungul şoselei Kennedy, peste graniţa de est a Ladybrook-ului în 
Andersonstown. Telefonul sunase cu douăzeci de minute mai 
devreme, iar mesajul conţinea un loc şi o oră de întîlnire. Ştia 
drumul la fel de bine ca orice localnic. Aproape din ziua venirii 
sale în Belfast, tînărul irakian se ocupase cu punerea la cale a 
unor contacte cu grupuri republicane. El nu avea nimic în comun 

cu ei în afara urii faţă de imperialismul britanic, dar asta era de 
ajuns pentru a da alianţei lor o fărîmă de sens. 

Ploaia pornise să cadă, la început ușor nesigură, apoi din ce 
în ce mai deasă. Trecu pe lîngă o maşină blindată. Din turela ei 
privea un soldat britanic, cu arma îndreptată ameninţător spre ei. 

Se adinciră într-o reţea de străzi triste şi răvăşite, unde oa- 
meni cu ochi iscoditori pîndeau pe la colţuri, iar adolescenţi cu 
gulerele ridicate împotriva bumiţei se înghesuiau în ganguri, aṣ- 
teptînd înserarea. Fațadele micuţelor magazine aveau grilajele 
sau obloanele trase, iar pereţii purtau sloganuri de sfidare şi idea- 
lism habotnic, evocind amintiri ale unui trecut imposibil. În faţa 
barurilor camere TV cu circuit închis vegheau încontinuu pentru 
a descoperi criminali. Aproape că nu existau mașini, iar cele 
existente erau dărăpânate şi ruginite. Escort-ul de numai un an 
în care se aflau ei părea sfidător şi nelalocul lui. În sfirşit, Abu 
Hida începea să înţeleagă ce făcea aici şi cum, în ciuda oricărui 
lucru, ar putea ajunge din nou faţă în faţă cu destinul său în 
această insulă murată de ploaie. 

Era un cuvînt arab, a/-mustad' afin. „Mizerabilul“, „săracul“, 
„obiditul““ — avea nenumărate traduceri, dar toate spuneau ace- 
lași lucru: oameni cărora totul le fusese luat, în afară de speranţă 
şi mândrie. „Damnaţii lumii“ ai lui Fanon. De secole şiiţii se con- 
siderau obidiţi, iar acum se ridicaseră pentru a cere ce era al lor. 

În toţi anii de luptă în Beirut, Abu Hida vedea Occidentul 
într-un singur fel: un tărîm luminos al tiranilor bine îmbrăcaţi, 
porniţi să distrugă tot ceea ce lui îi era drag, profitori ocupîn- 
du-se cu comerţul internaţional cu droguri, pornografie și arme. 
Ştiuse că viziunea lui e falsă, că este mult prea simplificată, dar 
îi slujise mai mult decit orice adevăr. Ura faţă de cruzime şi în- 
şelăciune îl întărise şi îl ajutase să treacă prin cele mai teribile 
evenimente ale războiului. Se agăţase de imaginile false ale aro- 
gantei occidentale pentru a-şi alimenta ura. 

Dar aici, trecînd pe străzile distruse, pe lingă tinerii în hano- 
race ieftine şi pe lingă femeile cu sacoşe peticite, pe lingă copiii 

cu obrajii supti şi cu ochii goi, a înţeles că sînt a/-mustad'afin şi 
aici. Nu avea de unde să ştie că erau străzi protestante ca asta și 
în alte părţi ale oraşului sau că sînt oameni săraci şi damnaţi 
peste tot în Marea Britanie, că peste tot adevăratul inamic nu 
erau englezii sau forţele imperialiste, sau armatele de ocupaţie, 
ci insidioasa şi zdrobitoarea sărăcie, care inflama vieţile tuturor 
celor atinși, indiferent de credinţă. 

Opriră în faţa unei case cu două niveluri în Clonelly Avenue. 
Ali aruncă o privire atentă prin preajmă, apoi cobori şi veni lîngă 
ușa din faţă. Casa arăta ca toate celelalte de pe stradă. Bicicleta 
unui copil zăcea ruginită în grădina din faţă. O antenă pentru sa- 
telit răsărea dintr-un colț. Tocăria nu fusese vopsită de ani de zile 
şi era vizibil putrezită. 

Uşa se deschise puţin. Ali vorbi aprins cu cineva prin deschi- 
zătura îngustă. În apropiere, un cîine lătră jalnic, de parcă liniştea 
l-ar fi speriat. După cîteva clipe vocea îi fu acoperită, în timp ce 
un elicopter trecu pe deasupra: eterna vigilenţă, dar fără libertate. 
Ali se întoarse şi se apropie de portieră. Era linişte din nou. 

— Te aşteaptă, zise el. 


30 


Erau în camera din faţă, doi bărbaţi în picioare şi o femeie 
aşezată pe un scaun. Casa pentru întîlnire fusese rechiziţionată 
cu o jumătate de oră înainte de la o familie catolică, Cronini, 
ce-şi trăise toată viaţa aici. El era şomer, soţia lui făcea curat la 
un centru de zi pentru pensionari şi aveau cinci copii. Plecaseră 
în Turf Lodge, la sora lor, pentru perioada în care era nevoie de 
casă. Nici prin cap nu le-ar fi trecut să se plingă; nimănui nu i-ar 
fi trecut. A-ţi părăsi casa după un anunţ de moment făcea parte 
din viaţă, la fel ca şi ascunderea unei arme, a unei cutii de mu- 
niţii sau a unui fugar. 

Ali îi prezentă pe bărbaţi ca fiind Desmond McCormick şi 
Con McKearney. Aveau în jur de treizeci şi cinci de ani, cu ochi 
mari, nevisători, şi buze uscate, inexpresive, de culoarea cărămi- 
zilor decolorate de vreme. Abu Hida le strînse mîinile, 
cîntărindu-i pe fiecare în parte, ştiind că viaţa lui depinde de 
forța lor şi de încrederea pe care le-o acorda. 

Femeia stătea mai departe, pe un scaun scund, iar Abu Hida 
ar fi ignorat-o, parţial pentru că era femeie şi parţial pentru că nu 
corespundea nici unuia dintre stereotipurile unui luptător. La ei 
femeia purta fie văl, fie veşminte de luptă. Machiajul, parfumul 
şi hainele scumpe aparţineau inamicilor. Dar femeia asta purta un 
costum simplu, avea părul bine coafat şi mirosea vag a trandafiri. 

Ali îl conduse pe Abu Hida la ea. În timp ce se apropiau, ea 
se ridică încet şi întinse înainte o mînă bine îngrijită. 

— Ea este Maureen O'Dalaigh, zise Ali. Doctor O'Dalaigh, 
el este omul despre care ţi-am spus. 

Abu Hida îi luă mîna. De cum o făcu, simţi dintr-o dată ceea 
ce nu simţise în mîinile celorlalţi: puterea, îndîrjirea şi motivaţia 

unui criminal. Hainele şi machiajul erau camuflaj sau batjocură. 
Îi strînse mîna, iar ea îi întoarse strînsoarea. 

— Sînt încîntată să te cunosc, zise ea. Ali mi-a spus multe 
despre tine. Mi-a spus că eşti un erou în locul din care vii, 

— Asta nu pot s-o spun eu. Noi nu avem eroi. Sînt un luptă- 
tor, un mujahid. Nu lupt pentru mine, ci pentru imam. 

— Desigur, eşti şiit. Am dreptate? 

— Da. Un musulman care iubeşte familia Profetului. 

Se opri. Îşi dădu seama că incă îi mai ţinea mina într-a sa. 
Încurcat, îi dădu drumul. 

— Înţeleg, zise ea. Ahl al-bayt. 

— Da, zise el surprins. Eşti foarte bine informată. 

— A, am citit o mulţime de lucruri. Nu sintem cu toţii nişte 
sălbatici ignoranţi pe-aici, ştii? Nu ca cei doi tîmpiţi de colo, zise 
ea zimbind către tovarășii săi, 

— Doctor O'Dalaigh are un doctorat în Drept la Universita- 
tea Queen, zise Ali. Este o femeie inteligentă. Va trebui să ai 
grijă cum vorbeşti. 

Abu Hida zimbi. Dacă era avocată, asta explicau hainele și 
coafura. Dar nu şi puterea. 

— Pe drumul dinspre aeroport, zise el, şoferul de taxi m-a în- 
trebat dacă sînt un musulman catolic sau unul protestant. Mi s-a 
părut o întrebare stupidă, lipsită de sens. 

Ea zimbi, iar el se întrebă dacă ridea de el, așa cum rîsese de 
prietenii ei. Părea foarte sigură de sine. 

— A, nu ştiu, zise ea. Aici toţi oamenii ar înţelege asta şi, ori- 
cum ar fi, se gîndesc tot timpul la asta. Sînt două tabere și sînt 
încurcaţi dacă nu te pot plasa într-una sau în alta. „Cu ce picior 
sapi?“ asta e întrebare obişnuită. Nu te ajută cu nimic să spui că 
ai trei picioare sau patru sau nici unul; ei ştiu că nu poate fi ade- 
vărat. Dacă nu eşti protestant, atunci ești catolic, indiferent dacă 
eşti evreu sau hindus. Şi invers. 

— -i în pace pe bieţii oameni, Maureen! 

Desmond McCormick înaintă şi-l apucă pe Abu Hida de 
braţ, conducîndu-l spre un scaun. 

— Vreţi ceva de băut? întrebă McKearmey. 

— Ceai sau cafea ar fi excelent. 

— Nimic mai tare? 

— Pardon? 

— Poate o bere? Sau un whisky? Avem nişte Bushmills în 
bucătărie. 

Abu Hida își scutură capul. 

— Nu beau alcool. 

— Îmi pare râu, zise McKeamey. Uitasem... 

— Pentru Dumnezeu, Con, interveni Maureen O'Dalaigh, 
vrei să termini cu prostiile? Omul a venit aici să discutăm, nu să 
stăm la un Guinness. Stai jos şi hai să-i dăm drumul! 

McKeamey se aşeză moale pe un scaun alături de Abu Hida. 
Ali rămase în picioare. 

— Am lucrurile pe care le-ai cerut, zise McCormick. 

Era un om repezit, parcă învelit într-un văl de energie ner- 
voasă, care nu-l lăsa să stea locului. Se aplecă şi deschise fer- 
moarul unei genţi mari de voiaj, ce se afla la picioarele sale. 
Scoase o armă şi i-o înmînă lui Abu Hida. 

— Nu e încărcată, zise el. 

Abu Hida o luă cu ambele miini, trecîndu-şi degetele peste 
ţeavă cu delicateţea unui doctor care examinează un mădular 
care ar putea avea vreo leziune ascunsă. Arma era o puşcă cu lu- 
netă Hecker & Koch, asemenea celei pe care o folosea acasă. 
McCormick îi înmînă apoi un automat Franchi12. Abu Hida cer- 
cetă cu atenţie şi cea de-a doua armă şi o aşeză jos, lîngă prima. 

Pe lingă acestea, în sacoşă mai erau un pistol Hecker & Koch 
automat P7M8 de 9 mm, echipat cu un dispozitiv de ochire cu 
laser Soginco, un pistol SIG-Sauer P-226 care mergea cu încăr- 
cătoare cu 15 cartușe, un Steyr AUG de asalt, două dispozitive 
pentru vedere noctumă şi cîteva cutii cu muniţie. 

— Astea sînt foarte bune, zise Abu Hida. Aţi fost foarte eficienți. 

— A fost nevoie să fie importate, zise McKearney. Cu preaviz 
scurt. Sper că a meritat. Arme ca astea ar fi bune şi pentru noi. 

— Gura, Con! Îmi dai dureri de cap, îl repezi O'Dalaigh. 

— Ziceam şi io. 

— Ei bine, taci! Ordinul pentru astea a fost dat ieri de cartie- 
rul general. A fost ratificat de Consiliul armatei azi-dimineaţă. 
Sau poate vrei să le pui deoparte. Am numărul lui Dan Hughes, 
poate vrei să-l suni. 

- -1 în pace, Maureen, o rugă McCormick. N-are rost să 
ne certăm între noi. 

Abu Hida interveni: 

— Domnule McKeamey, poţi avea oricite arme din astea 
vrei. Dacă oamenii tăi îşi fac treaba, îţi garantez că vei avea li- 
vrări garantate pentru orice ai nevoie. Ai mai făcut afaceri cu Ali 
pînă acum. Ştii că ne putem ţine promisiunile. Armele astea sînt 
necesare îndeplinirii misiunii pentru care am fost trimis aici. 
Acum, dacă n-ai nimic împotrivă, aş vrea să discutăm afacerea. 

— Înainte de asta, zise Maureen O'Dalaigh, vreau să ştiu ce 
dovezi ai că cineva îi ţine ostatici pe oamenii tâi. După ce se 
spune la radio, Conferinţa din Sud merge înainte conform pla- 
nului. Toate veștile astea cu ostaticii nu sînt decît zvonuri. 

Abu Hida îşi scutură capul. 

— Conferinţa a fost atacată de oameni înarmaţi luni seara. Nu 
este un zvon, este un adevăr. Serviciile de informaţii din cel 
puţin trei state arabe au interceptat o serie de comunicaţii codate 
între agenţiile europene antiteroriste. Acestea ofereau rapoarte 
amănunțite despre atac şi despre evenimentele ulterioare. Voi 
primi în continuare prin Ali detalii privind evenimentele. Cu 
ajutorul lor sper să-i localizez și să-i eliberez pe ostatici. 

— De ce nu laşi serviciile de securitate irlandeze să facă asta 
în locul tău? 

— Irlandezii nu mai sînt însărcinaţi cu asta. Operaţiunea a fost 
preluată de MIS. Cred că sînteţi de acord că în ei nu se poate 
avea încredere. 

— În tine se poate avea încredere? 

Maureen îl privi rece, ca şi cum ar fi putut, cu un mic efort, 
să-i citească gîndurile sau, şi mai adinc, să privească în sufletul lui. 

Nu era obișnuit să discute într-un mod atit de deschis cu o 
femeie, o femeie care punea întrebări, cerea răspunsuri şi-i pu- 
nea pe bărbaţi la locul lor. Iar conştiinţa, convingerea interioară 
că ea era la fel de puternică, poate chiar mai puternică, făcea să-i 
fie greu să o trateze altfel decit ca egală. 

— Trebuie să avem încredere unul în altul, zise el. 

Pe cont propriu, așadar. Organizațiile din spatele lor se pu- 
teau eschiva după bunul plac, dar ei trebuiau să aibă încredere 
unul în celălalt, în mod individual. 

— Dacă nu, voi face asta singur. Va fi mai greu şi aproape si- 
gur nu voi reuşi —, dar nu am de ales. 

Ştia că trebuie să le cîştige încrederea. Acasă îşi dovedise 
puterile în toate privinţele. Dar aici, printre străini care nici mă- 
car nu-i împărtăşeau credinţa, se simţi dezorientat. Privi în jur 
la dezordinea din camera murdară, la ornamentele jalnice şi la 
tapetul ieftin, la găurile din covor şi la petele de pe mobilă. „Tot 
ce avem în comun, gîndi el, sînt sărăcia şi o ură surdă împotriva 
unui inamic omniprezent, care are multe nume.“ S-ar fi putut 
descurca dacă n-ar fi fost femeia. Hainele, stilul şi inteligenţa ei 
tăcută îl intimidau. Şi, mai mult ca orice, îl intimida faptul că e 
femeie. 

— Am nevoie de ajutorul vostru, zise el. Nu cunosc ţara. Nu 
ştiu de unde să încep să-i caut pe ostatici. Tot ce am este accesul 
prin intermediar la comunicațiile dintre serviciile de securitate, 
şi asta în mod limitat. Am foarte puţină încredere în capacitatea 
agenţiilor antiteroriste de a-i depista pe răpitori în timp util. Fără 
ajutorul vostru, aş fi dezavantajat. 

Se opri. Afară ploaia cădea aproape fără zgomot. Se înnopia. 
Un alt elicopter trecu pe deasupra. Camera mirosea a mîncare 
rîncedă şi a transpiraţie. 

— Ceea ce vă cer nu e lipsit de riscuri. Dar indiferent dacă reu- 
şim sau dăm greş, oamenii voştri au sprijin garantat din partea 
fiecărei organizaţii care are ostatici pe această insulă. Veţi avea 
arme la alegere. Toți explozibilii de care aveţi nevoie, aici sau în 
Anglia. Pregătire pentru soldaţii voştri pe cheltuiala noastră. 

Maureen O'Dalaigh îl privi cu atenţie pe Abu Hida. Milinile 
lui, picioarele, felul în care se mişca, felul de a vorbi. Fără să 
vrea, descoperi că îl admiră. Fizic, o atrăgea foarte mult, dar nu 
era asta, iar ea ştia că nu e asta. Simţea în el o forţă aproape ele- 
mentară, dar simţea și că este cu totul sub control, că niciodată 
nu va fi neglijent, nedisciplinat sau lipsit de concentrare. De-ar 
avea cîţiva oameni ca el, gîndi ea, i-ar fi de ajuns să aducă acest 
război lipsit de sens la un soi de final. Calitatea recrutului mediu 
IRA era infinit mai redusă. Întotdeauna o bombă exploda mai 
devreme, de fiecare dată mureau oameni nevinovaţi. Era ceva 
cu care se putea obişnui, nu exista război fără victime, dar nu pu- 
tea fi mîndră de asta. Îi încolţi un gînd. De ce să se mai obo- 
sească să trimită oameni de teapa lui Con McKearney în Liban 
sau în Iran pentru pregătire cînd Abu Hida îi putea trimite o 
mînă de oameni ca el pentru un an? 

— Vreau să ştiu un singur lucru, zise ea. Eşti aici ca să-i eliberezi 
pe aceşti oameni, aşa cum spui? Sau ai fost trimis ca să-i cureţi? 

„E perspicace“, se gîndi el şi îşi dădu seama că nu îi va putea 
ascunde mare lucru. 

— Şeicul Mu'in Usayran este tatăl meu. Viaţa lui este foarte 
importantă pentru şiiţii din Liban. 

— Ăsta nu e un răspuns la întrebarea mea. 

— Am venit în Irlanda să-l salvez pe şeic. Sarcina voastră este 
să mă duceţi la el. Răpitorii lui vor fi pedepsiţi. Ceilalţi ostatici 
nu mă interesează. Făcu o pauză. Şi nici pe voi. 

Con McKeamey se ridică şi se duse la fereastră. Privi afară 
neliniștit, în susul şi în josul străzii care se întuneca, de parcă era 
îngrijorat de ceva. Deasupra lor un elicopter dădea tircoale. Plecă 
de la fereastră şi se intoarse în scaunul său, la fel de neliniștit. 

O'Dalaigh ezită, apoi dădu din umeri. De ce-ar trebui să-şi 
facă griji pentru moartea unor străini, dacă era gata să accepte 
victime dintre irlandezi în interesul cauzei? 

— Foarte bine, zise ea. De unde începem? Sintem dispuşi să 
te sprijinim atît cît ne permit resursele. Armata britanică şi MIS 
au cea mai mare reţea de culegere a informaţiilor din Irlanda. Di- 
vizia 125 a armatei are un calculator cunoscut drept Cruciatul. 
Permite accesul la cea mai mare bază de date cunoscută. Au o 
legătură directă cu calculatorul R2 de pe insula mare şi cu baza 
lui de date. Mai sînt şi conexiuni cu baze de date ale informați- 
ilor europene şi internaţionale. E de-a dreptul impresionant. 

Se opri. Lingă ea, McKeamey îi șoptea ceva lui McCormick. 
Se întoarse şi o privi, iar ea continuă: 

— Dar este un lucru pe care nu-l au, zise ea. Cred că același 
lucru se întimplă şi în ţara de unde vii. Nu au oamenii, nici ini- 
mile lor şi nici minţile lor. Mişcarea republicană nu are baze de 
date computerizate, nu are staţii de satelit şi nici sistem Tinkerbell 
pentru ascultarea telefoanelor, dar are sprijinul a mii de oameni 
obişnuiţi de-a lungul şi de-a latul acestei insule. Avem ochi şi 
urechi peste tot. Crede-mă, nimic nu se petrece fără ca noi să 
aflăm despre asta destul de repede. Așa o să-ţi găsim ostaticii. 
Şi-i vom găsi înainte ca serviciile de securitate să apuce să scoată 
un sunet. 

Abu Hida dădu din cap. Îşi recîştigase încrederea în sine 
după cuvintele directe şi de bun-simţ ale femeii. Într-un fel, era 
sigur că ea nu se lăuda cînd spunea că organizaţia sa are resurse 
pentru a-i găsi pe ostatici. 

— Sînt recunoscător, zise el. Dar trebuie să ştiu de cîți oameni 
vă puteţi lipsi pentru a-i trimite cu mine. 

Maureen se întoarse către McCormick. 

— Dezzy, zise ea, vrei să-i spui ce-am plănuit? 

McCormick respiră adînc. Abu Hida simţi că bărbatul nu era 
în largul lui. Purtarea lui faţă de Maureen O'Dalaigh era respec- 
tuoasă, de parcă ea îi era superioară. „E o diferenţă foarte mare 

între ei, se gîndi Abu Hida. Nu pantofii săi scîlciaţi sau hainele 
ponosite fac diferenţa, ci întreaga înfăţişare.“ 

- Ei bine, începu McCormick, este, adică, am decis că pentru 
tine cel mai bine este să lucrezi cu o unitate de-a noastră. Îţi pot 
acorda sprijinul de care ai nevoie pe durata căutării, iar dacă va 
trebui să intervii în forţă, vei avea oameni antrenați care să te sus- 
ţină. De obicei, unităţile sînt folosite pentru operaţiuni generale 
aici, în Nord, dar o unitate a fost retrasă nu cu mult timp în urmă. 
Sînt în Sud deocamdată şi li s-a dat ordin să te sprijine. Ezită, de 
parcă ar fi avut de spus ceva dificil: Treaba e, continuă el, că sînt 
toți nordici, toți din Belfast şi nici unul dintre ei nu ştie prea bine 
Sudul. Aşa că șeful nostru a decis să-i pună sub comanda cuiva 
care e familiarizat cu terenul. A ales-o pe O'Dalaigh. 

— Nu înţeleg, zise Abu Hida. 

-— E foarte simplu, zise Maureen O'Dalaigh. Băieţii din uni- 
tate sînt cu toţii foarte buni. Sînt bine pregătiţi, experimentați și 
duri. Dar dacă-i scoţi din Belfast, îţi sînt la fel de folositori ca o 
gaşcă de fete vesele de la şcoala de orbi din Jordanstown. Au ne- 
voie de cineva care cunoaşte împrejurimile. Adică de mine. 
Fiind avocat, călătoresc des. Şi oriunde mă deplasez pentru ches- 
tiuni legislative, mă asigur că lucrez şi pentru cauză. 

— Cine eşti tu, de fapt? întrebă Abu Hida. Ce funcţie ai? 

Ea zimbi. 

-~ Ei bine, ar trebui să fie secret. Dar pentru că Dezzy și Con 
ştiu amîndoi asta, îţi pot spune şi ţie. Sînt membru executiv în 
Consiliul armatei. Este un răspuns bun la întrebarea ta? 

— Vreau să ştiu de ce oamenii tài cred că au dreptul să-mi 
ofere o femeie. Asta e muncă de bărbat. Se poate lăsa cu morţi. 

Ea pufni supărată, chiar dacă îi anticipase refuzul: 

— Şi presupun că faimoasele voastre Mirese ale Singelui stau 
acasă şi işi fac unghiile lor nenorocite. Ascultă, domnule, nu ai 
de ales! Îţi facem o favoare, cu arme sau fără arme. Fără mine 
nu ai nici o şansă. Eşti... 

Pe masă, în faţa ei, sună telefonul mobil. O dată, de doua ori, 
de trei ori. 

— Pentru Dumnezeu, răspunde, strigă McKearney. 

O'Dalaigh răspunse: 

- Da? 

Ascultă, iar Abu Hida văzu că obrajii îi pălesc. 

— Înţeleg, zise ea şi încheie convorbirea. 

Fără să scoată o vorbă se ridică şi se duse la fereastră. Eli- 
copterul de deasupra se auzea tot mai tare. Noaptea se lăsa. 

— Era Jimmy Kane. De-abia se auzea ce zicea. Tocmai a pri- 
mit de veste că o patrulă a armatei a ajuns în zona asta. 

Se întoarse și îl privi furioasă pe Desmond McCormick. 

— Ce s-a întîmplat cu cretinii tăi de supraveghetori? A? Ar fi 
trebuit să fie aici. Ce dracu’ s-a-ntimplat cu ei? 

În acel moment, se auzi un zgomot puternic afară. Elicopte- 
rul se ridică şi se îndepărtă. Cînd sunetul motorului dispăru, un 
megafon răsună în tăcere. O voce englezească, precisă şi impe- 
rioasă răsună pe strada spălată de ploaie şi trecu de pereţii căsu- 
tei prăpădite: 

— Maureen O'Dalaigh. Desmond McCormick. Con McKeamey. 
Casa în care sînteţi este înconjurată. Sînteţi arestaţi. Lăsaţi acolo 
toate armele pe care le aveţi asupra voastră. leşiţi cu mîinile dea- 
supra capului şi nu veţi fi răniţi. Aveţi cuvîntul meu. Orice în- 
cercare de a opune rezistenţă va fi întîmpinată cu foc. 

Apoi se lăsă tăcerea care dură puţin, pină cînd elicopterul se 
întoarse duduind în înaltul cerului cenușiu, din care se scursese 
aproape toată lumina. 

— l-aţi adus aici! Căcaţi nenorociti, i-ați adus aici! 

Con McKearney se repezi la Abu Hida cu mina ridicată 
pentru a-l lovi. Arabul nu se mişcă şi nu încercă să se apere de 
lovitura care se îndrepta spre el. 

— Pentru Dumnezeu, Con! Las-o baltă! Maureen O'Dalaigh 
se puse între ei, cu faţa la subordonatul ei. 

— Sînt cîrtiţele nenorociţilor de briţi, împroşcă McKearney. 
Ne-au întins o cursă. 

-O să vedem asta mai tîrziu, Con. În regulă? În regula? 
Ignorîndu-l pe Abu Hida se întoarse către McCormick. Este vreo 
ieșire prin spate, Dezzy? 

— De aici pînă în Glen Road e teren viran, zise el. Tremura 
vizibil. Afară zgomotul elicopterului ameninţa să-i acopere vor- 
bele. Mai jos, este terenul de joacă al Şcolii Fraţilor Creștini. 
Dacă am putea traversa strada, am putea trece de St Theresa şi 
apoi s-o luăm spre Black Hill sau în jos spre Turf Lodge. Nu 
ştiu, să fiu al dracului dacă mai ştiu ceva. 

— E bine, zise Maureen. Au soldaţi afară, dar, dacă ne despăr- 
tim, s-ar putea să nu fie suficienţi să ne ia pe toţi. Depinde de cît 
de repede a fost pusă la cale incursiunea. Eu o să-ncerc să mă în- 
drept spre Whiterock. Dezzy, tu o iei în partea opusă, în jos spre 
Glen — dacă reuşeşti să ajungi la casa lui Andy Doyle, o să te 
scoată în mașina lui. Se întoarse spre McKeamey. Con, tu o apuci 
în jos către biserică şi apoi către Glen Road. Acolo în faţă e par- 
cat un Ford Escort. Unul roşu. Uite cheile. Îi aruncă un set de 
chei. O iei în sus pe Glen Road, ieşi din oraş şi abandonezi ma- 
şina cu prima ocazie. Apoi se uită la ei, pe rînd. V-aţi luat arme? 

Dadură din cap. McCormick avea un pistol automat, 
McKearney un revolver. 

— E în regulă atunci. Am face bine s-o luăm din loc. 

— Şi ei? N-o să-i laşi să iasă de aici, nu? McKeamey ridică 
arma şi o îndreptă mai întîi spre Ali, apoi spre Abu Hida. Ne-au 
adus aici cu căcaturile lor de poveşti vînătoreşti. Abia aşteaptă 
să plecăm noi, ca să se alăture măcelarilor SAS de afară. Ridica 
revolverul ţintind spre capul lui Abu Hida. Ei bine, dacă n-ai de 
gînd să iei măsuri, al dracului dacă n-oi lua eu. 

Con McKearney era un ucigaş experimentat. Omorise pe 
puţin cincisprezece bărbaţi şi femei la vremea lui. Un poliţist 
aflat cu copiii în Ormeau Park. Trei măturători de stradă, care 
beau într-un pub din Donegall Pass. O elevă care nimerise în bă- 
taia focului în faţă la King's Hall. Un soldat împuşcat din spate 
în piaţă. Şi alţii, cam în acelaşi fel. Era o listă penibilă de morţi, 
uşor de adunat în lumea în care trăia. O listă care făcea un erou 
dintr-un om de paie. 

Se apropie cu un pas de Abu Hida, pentru a se asigura că nu 
ratează ţinta. Acum ţinea ambele miini pe armă, gata să tragă. 

— Nenorocitule, cîrtiţă căcăcioasă! urlă el. Şi tu urmezi, zise 
el, aruncînd o privire spre Ali. 

Fu ultimul lucru pe care îl făcu. Nimeni nu apucă să vadă 
scrumiera care porni din mîna lui Abu Hida, dar auziră cu toţii 
pirîitura pe care o scoase cînd se lovi de fruntea lui Con 
McKeamey. Se clătină o clipă, încă ţinînd arma îndreptată spre 
ţintă, apoi picioarele i se muiară şi căzu grămadă pe podea. 
Revolerul alunecă la picioarele lui Abu Hida. Scrumiera rotundă 
din sticlă groasă încă se mai rostogolea pe covor cînd căzu. 
Dadu de un obstacol, se balansă şi căzu într-o parte. Pe ea era 
scris cu litere mari şi roşii „Murphy's Stout“. 

Dezzy McCormick se lăsă în genunchi lîngă McKearney. 

— E mort, ţipă el. L-ai omorît. 

— Las-o baltă, Dezzy! Nu mai poţi face nimic pentru el. 


ZIUA MÎNIEI 199 


Maureen îşi luă colegul de braţ şi îl ridică în picioare. Îl privi 
pe Abu Hida aproape cu înţelegere. Faţa lui era total lipsită de 
expresie, de parcă moartea lui Con McKearney nu l-ar fi impre- 
sionat deloc. 

Megafonul prinse viaţă din nou: 

— Acesta este al doilea apel. Nu voi mai face un al treilea. 
Sînteţi complet încercuiți. Lăsaţi armele şi predaţi-vă! Aveţi cu- 
vîntul meu că nu veţi fi răniţi. 

— Dă-i drumul, Dezzy! 

Maureen îl împinse pe McCormick prin uşa camerei şi îl 
urmă spre bucătăria din spate. Cînd ajunse la uşa dinspre bucă- 
tărie, simţi o mînă pe braţ. 

Abu Hida stătea lingă ea scuturindu-și capul. 

— Te sinucizi, zise el. Se aşteaptă să încerci să fugi. Nu le da 
şansa asta! Rămii cu mine! Te scot eu. 

McCormick deschisese deja uşa bucătăriei. Privi înapoi spre ea. 

— Haide, Maureen, o rugă el. Ce aștepți? 

Ea îl privi din nou pe Abu Hida. Arabul era calm, mai calm 
decît avea cineva dreptul să fie în astfel de condiţii. „Dar dacă 
cel care are dreptate e Con? se întrebă ea. Dacă cei doi arabi nu 
sînt altceva decît oameni din coloana a cincea infiltraţi de Com- 
pania 14 a informaţiilor britanice?“ Abu Hida nu o forţa. Era ale- 
gerea ei. Respiră adînc şi se hotărî. Păşi spre el. 

— Dacă sînteţi cu briţii, zise ea, o să vă lichidez. Înţelegeţi? 
Nu-mi pasă cît va dura, dar o să vă pun pe cruce. Se întoarse 
spre McCormick. Dă-i bice, Dezzy! Rămiîn să scap de ei. No- 
roc! Ne vedem la McD miine-seară. Poţi să-mi iei o halbă. 

Dezzy ezită. Nu avea să-i fie uşor de unul singur. Simţea că 
e folosit ca diversiune, dar nu prea avea de ales. Prefera să-şi în- 
cerce şansa prin întuneric decit să fie prins înăuntru, în cordonul 
care se strîngea în jurul casei. 

— Ai dreptate, zise el. Vocea îi era nesigură. Tot ce-i mai ră- 
măsese era falsa bravadă. Pe curînd! 

Păşi afară. Maureen închise ușa în urma lui şi fugi înapoi în 
sufragerie. Becurile fuseseră stinse şi singurele surse de lumină 
rămăseseră ultimele raze ale soarelui şi strălucirea portocalie a 
unui felinar din stradă. 

Ali nu stătuse degeaba. Scosese trei arme din sacoşă şi le în- 
cărcase — pușca cu lunetă H & K, puşca de asalt Steyr AUG şi 
automatul Franchi. Primelor le pusese dispozitive pentru vedere 
în noapte, Rank Pullin SS20, capabile să identifice o ţintă la o 
distanţă de trei sute de metri. Mai mult decît necesar în situaţia 
dată. 

Abu Hida luă puşca cu lunetă. Franchi-ul i-l dădu lui 
Maureen O'Dalaigh. 

— Ştii să foloseşti una d-asta? întrebă el. 

În loc de răspuns, ea armă și îşi puse pușca sub braţ. 

— Eu am grijă în spate, zise Ali. Ducea pușca de asalt. Cînd 
sînteţi gata să ieşiţi, îmi daţi de ştire şi vă acopăr. 

Se auziră focuri de armă din spate şi îşi dădură seama că 
Dezzy McCormick fusese oprit. Nici unul nu-şi închipuise că va 
ajunge prea departe. 

Ali luă o cutie cu muniţie de rezervă şi dispăru pe ușă. 

— Rămii aici, îi ordonă Abu Hida. Cînd încep împuşcăturile, 
trage în rafale scurte, ca să-i ţii culcaţi. Mişcă-te după fiecare ra- 
fală, altfel o să te repereze după flăcările ţevii. Nu trage pînă cînd 
nu sînt gata. 

Ea îl privi de parcă l-ar fi văzut pentru prima dată. 

— O să murim aici, zise ea sec. 

Erau într-o situaţie imposibilă şi ea ştia că nu aveau nici o 
şansă de a-şi croi un drum de scăpare. 

— Nu, zise el. Am mai făcut asta înainte. De multe ori. 
Crede-mă! O să te scot de-aici. După aceea mă bazez pe tine. 
Trebuie să facem asta împreună. 

— Şi el? întreba ea. 

Făcu un semn din cap în direcţia în care dispăruse Ali. 

— Ali? Va muri. 

În vocea lui Abu Hida nu era nici o emoție. 

— Pur şi simplu? Îşi da viaţa ca să poți ieşi de aici, iar tu îl laşi. 

Abu Hida dădu din cap. 

— Nu poţi înţelege prea uşor. Şi n-am timp să-ţi explic. Este 
destinul, asta-i tot. Fără el, nimic n-ar mai avea sens. 

Ea privi în jur prin camera urîtă şi apoi se gîndi la străzile 
sordide din jur, la sărăcie, la ură, la resentiment, la soldaţii care 
aproape îi încercuiseră. 

— Asta are vreun sens? întrebă ea, de parcă ar fi formulat 
pentru prima dată o întrebare. 

— Da, zise el. În ochii lui Dumnezeu. 

— Nu cred în Dumnezeu, zise ea. 

— Atunci nimic nu poate avea vreun sens. Şi cu atît mai puţin 
furia ta. 

Împuşcăturile din spate se opriră dintr-o dată. În faţă, ofiţe- 
rul cu megafonul se decise: 

— Unul dintre voi a fost împuşcat. Orice rezistenţă suplimen- 
tară mă va face să iau măsuri. Am dat ordine de înaintare spre casă. 
Oamenii mei vor împuşca pe oricine va deschide focul asupra lor. 

Abu Hida ajunsese în dormitorul din faţă. Deschise o fereas- 
tră şi o smulse din balamale. Lemnul putrezit nu opuse prea 
multă rezistenţă. Afară, în stradă, razele felinarului îngreunau 
vederea. Îngenunchind, ochi scurt și o stinse. 

Închise ochii. Cind îi deschise putu vedea oameni mişcîn- 
du-se de partea cealaltă a străzii, siluete întunecate, soldaţi în 
echipament de luptă. Ştia că nu vor voi să înainteze prea curînd, 
că vor aștepta primele focuri directe. 

Un foc sacadat veni din spate. Se repetă, apoi urmară cîteva 
rafale scurte. Abu Hida era sigur că se poate baza pe Ali, că va 
ţine piept în spate atit cît va putea. 

Elicopterul încă mai dădea tîrcoale, dar el ştia că nu vor fo- 
losi reflectoarele de teamă că vor arunca lumină asupra solda- 
tilor, transformîndu-i în ţinte uşoare. Totuşi, ar fi dat orice pentru 

un aruncător de grenade SA-7, capabil să doboare un elicopter. 
Dacă-i repera cînd încercau să iasă, avea să le facă viaţă grea. 

Avea trei obiective principale. Dacă putea să le îndepli- 
nească, el şi femeia ar fi avut şanse să scape. Demontă de pe 
armă dispozitivul de vedere în noapte şi îl folosi pentru a in- 
specta strada. Dacă ei l-ar fi putut vedea, nu s-ar fi simţit ime- 
diat ameninţaţi, pentru că ar fi presupus că are vizibilitate 
scăzută. Nu credea că ei ştiu despre prezența lui şi a lui Ali, deşi 
accepta că ar fi o posibilitate ca serviciile britanice de informaţii 
să fie mai bune decit îşi închipuise el. Dacă nu bănuiau prezenţa 
lor, aveau să se aştepte le rezistență din partea lui Maureen 
O'Dalaigh şi Con McKearney. Dezzy McCormick trebuie să fi 
fost identificat pînă acum. Asta îi oferea lui Abu Hida un ele- 
ment-surpriză extraordinar. 

Prima sa ţintă stătea într-o trecere îngustă între două case cu 
faţade pietruite, la treizeci de metri de el. Continuă inspecția. Ţinta 
numărul doi stătea sub portalul unei case de peste drum. Numă- 
rul trei nu se vedea, dar Abu Hida era sigur că e acolo. Nu avea 
importanţă — avea să apară după ce primii doi vor fi fost doborîți. 

Puse la loc dispozitivul de vedere în noapte şi se întoarse la 
prima ţintă, un ofiţer care avea sarcina să asigure transmiterea me- 
sajelor între unitate şi bază. Trebuia să fie o lovitură rapidă, îna- 
inte să observe cineva arma şi să deschidă focul asupra sa. 
Soldatul purta o jachetă din piele şi o cască. Se vedea doar pe ju- 
mătate de după zidul de care se lipise. Unul ca McKeamey n-ar fi 
putut niciodată să-l nimerească, nici chiar cu o grenadă antitanc. 

Ţinti un punct între umărul şi virful capului soldatului. „Stai 
aşa“, gîndi el. O voce de jos strigă: „Puşcă la fereastra de sus!“ 

Abu Hida respiră încetişor și trase trăgaciul spre el. Capul 
soldatului sări în sus şi apoi într-o parte. În clipa următoare, Abu 
Hida se feri de bătaia focului, lăsîndu-se sub pervazul ferestrei. 
O ploaie de gloanţe sfărimă ce mai rămăsese din fereastră şi 
brăzdă tavanul şi peretele din spatele micului dormitor. 

În liniştea care urmă, strigă din nou: 

— Doctor O'Dalaigh! Acoperă strada! De la stinga la dreapta. 

Ea deschise focul, iar el se ridică, ţinti şi trase. Drept înainte, 
un tir simplu. Omul de sub portal tresăltă şi căzu înainte pe aleea 
din faţă. Megafonul pe care-l ținuse îi căzu dintre degetele lip- 
site de viaţă şi se lovi zăngânind de beton. Abu Hida se trase din 
nou înapoi. Afară se auzi un strigăt: 

— Căpitanul a fost doborit! 

Abu Hida se strecură de cealaltă parte a ferestrei și luă pozi- 
ţie de tragere lipit de perete. Un soldat de peste drum se depla- 
sase în spatele unui obstacol şi îngenunchease, trăgînd repetat în 
sufragerie. Abu Hida îl împușcă între ochi. Mişcă puşca şi îl im- 
puşcă pe un altul, în timp ce se retrăgea spre un Shorland parcat 
la colţ. Atunci prinse în raza vizuală a treia ţintă, omul-cheie al 
unităţii, responsabil cu coordonarea focului. Era ascuns de par- 
tea cealaltă a Shorland-ului, vorbind într-un transmiţător porta- 
bil. Cind se mişcă încercînd să îl tragă pe ultimul doborit la 
adăpostul maşinii blindate, Abu Hida îl împușcă în gît. 

Militarii începuseră deja să creadă că înfruntau mai mult de 
doi bandiți înarmaţi şi prost antrenați. Din spatele casei, se au- 
zea în continuare un schimb susţinut de focuri. Abu Hida presu- 
puse că Ali trebuie să fi doborit pînă acum cîţiva oameni dintre 
cei care-i stăteau în faţă. 

Se strecură prin uşa dormitorului, ieşi pe scara îngustă și 
cobori. În sufragerie Maureen O’Dalaigh punea un încărcător 
nou în Franchi. Intră, aplecîndu-se pentru a rămîne sub nivelul 
ferestrei, puse sacoşa peste umăr şi se întoarse. 

— Într-un minut plecăm, zise el. Eşti gata? 

Ea dădu din cap, apoi făcu o pauză și trase o rafală scurtă. 

Abu Hida se tiri afară, pe sub o ploaie de gloanţe. Odată trecut 
de uşă, rămase aplecat în hol. Cîteva gloanţe cu mare viteză stră- 
pungeau peretele sufrageriei. După ce depăși zona în care ajungeau 
aceste gloanţe, se ridică și se repezi în bucătărie, unde Ali își făcuse 
un adăpost dintr-o maşină de spălat şi un frigider răsturnate. 

Abu Hida i se alătură. 

— Ali, noi o să încercăm să scăpăm prin faţă. Poţi să ne acoperi? 

Ali dădu din cap. Trase cîteva rafale în întuneric, golindu-și 
magazia. Nu urmă nici un foc drept răspuns. 

— Se regrupează, zise el. Daţi-i drumul pînă să se decidă să intre. 
Înainte ca el să plece, îşi puse în armă un încărcător nou. E ulti- 
mul, zise el. Ar fi bine să vă grăbiţi. 

Abu Hida bagă mîna în geantă şi scoase un pistol SIG-Sauer 
Şi un încărcător. 

— Ţine, zise el. Nu-i lăsa să te prindă în viaţă. 

Ali băgă o mină în buzunar și scoase cheile maşinii sale. 

— Uite, zise el. O să ai nevoie de astea. 

Abia se zăreau unul pe celălalt. Încă îngenuncheaţi, se 
îmbrăţişară. 

— Numele tău nu va fi uitat pentru asta, shahid!, zise Abu 
Hida. Du salutările mele Profetului și roagă-l pe nepotul? lui 
să-mi dea putere. 

Ali îl sărută pe ambii obraji, plîngînd. Apoi, băgînd pistolul 
în buzunar, se tîri în sufragerie. Luă locul lui Maureen O'Dalaigh 
şi îi spuse să plece. Cînd ajunse la ușă, ea auzi o împuşcătură și 
un strigăt în timp ce un alt soldat căzu. 

Abu Hida puse puşca cu lunetă în sacoşă şi scoase pistolul 
H & K. Ali îl încărcase mai devreme. Abu Hida îşi mai puse 
două încărcătoare în buzunar. 

Ştia că şi fără transmisii radio cartierul general trimisese deja 
întăriri. Din elicopter se putea vedea ce se întimplă jos, aşa că în 
curind aveau să vină alţii. El şi Maureen trebuiau să curețe zona 
rapid. Principala sursă de îngrijorare era elicopterul, dar avea în- 
credere în faptul că femeia cunoştea locurile destul de bine pen- 
tru a se putea îndepărta suficient ca să scape. 

Îi dadu ei cheile de la mașina lui Ali. 


l Martir, erou care moare pentru credință (n.red.) 
2 E vorba de Hussein, venerat alături de tatal său, Ali (ginerele lui Mohamed) de 
câtre musulmanii şiiţi. (n.red.) 

— Maşina este în stînga, lîngă poartă. N-au încercat să o 
mute. Stai întîi să-i rezolv pe cei care încearcă să se ascundă 
după ea. Trebuie să te concentrezi numai să ajungi acolo şi să 
conduci. Trebuie să mergem la cineva care ne poate scoate din 
Belfast în noaptea asta. Poţi s-o faci? 

— Da, zise ea. E aranjat deja. Procedură standard. 

— Bine. Eşti gata? 

Ea facu o pauză. 

— Era cumnatul meu, ştii asta? 

— Cine? 

— McKearmey. Te-ar fi ucis. 

— Ştiu. Îmi pare râu pentru sora ta. 

— Nu e nevoie. L-a părăsit acum cîţiva ani. Şi nu trebuie să-ţi 
pară râu. Tot ar fi murit. Ridică cocoșul pentru a arma pistolul. 
Cum ai ştiut că nu e fratele soţului meu? întrebă ea. 

— N-ai fost niciodată căsătorită, răspunse el. Şi nu te-ai fi cå- 
sătorit niciodată cu cineva dintr-o familie din care ar fi făcut el 
parte. Acum, eşti gata? 

„Are tupeu“, se gîndi ea. I-ar fi plăcut foarte mult să-i mai 
taie puţin din nas. Dar acesta era cel mai prost moment. Dădu 
din cap. 

— Acum, zise el. 

Dublin 
20.10 


Ciaran Clark îi telefonă imediat după cină. O linie sigură — 
sau cel puţin aşa susţinea el. Declan se îndoia de asta — MIS ar 
fi tratat toate comunicațiile spre şi dinspre biroul ministrului de 
externe ca o prioritate majoră. Pádraig Pearse îl informase în le- 
gătură cu sosirea sosirea lui Harker, ceea ce nu îl liniştea deloc 
pe Declan şi nici nu îi alina durerile de cap. Auzise pomenin- 
du-i-se numele nu o dată, era sătul de toate poveştile despre 
puterea pe care o exercita. Drumurile lor nu se întretăiaseră ni- 
ciodată direct, dar, din cînd în cînd, Declan simţise umbra lui cà- 
zînd asupra sa. Aici o misiune abandonată, dincolo o informaţie 
oprită, în altă parte o moarte care nu putea fi explicată şi întot- 
deauna şoapte temătoare, zvonuri nesigure dintr-o lume nu chiar 
apropiată de cea în care trăia el. 

— Declan, aici Ciaran. Sîntem pe o linie sigură. Am verifi- 
cat-o acum o jumătate de oră. 

— Nu paria pe asta, Ciaran! Nu există numai un singur mod 
de a asculta telefonul. 

— Pentru Dumnezeu, Declan, o să mă faci să devin la fel de 
paranoic ca tine. 

Declan oftă. 

— Ce doreşti, Ciaran? 

— Să discutăm, atita tot. O să duci lipsa cuiva cu care să vor- 
beşti. Spune-mi, ai vreo urmă pînă acum? 

— Nimic din ceea ce nu ştii, Ciaran. 

— Sarcina ta era să afli ceea ce noi nu putem. N-ai nici o idee 
unde ar putea fi? Vreo bănuială, ceva? Noi sîntem teribil de pre- 
saţi aici, Declan, pe Dumnezeu că sîntem! Noi nu putem s-o ți- 
nem aşa, negînd zvonurile astea. Cer o dovadă că delegaţii sînt 
în siguranţă. Dar tocmai asta nu le putem oferi noi. Presa e că- 
lare pe noi, oameni din radio şi televiziune — nici n-ai idee. Isuse, 
Declan, trebuie să le spunem ceva! Orice, numai să le demon- 
strm că facem progrese, că n-am stat degeaba. 

Cuvîntul „noi“ apărea aproape în fiecare propoziţie. Nu era 
stilul lui Ciaran Clark. Pentru el, „eu“ era cuvîntul-cheie. 

— Ciaran, eşti singur? 

— Ce? 

— Mai este cineva lingă tine? 

Urmă o pauză scurtă. 

- Bineînţeles că nu. Nimeni altcineva nu ştie că vorbesc 
cu tine. Isuse, aproape că nu mai ştie nimeni că încă lucrezi 
pentru noi. 

— Ai vorbit cu Pádraig Pearse azi? 

— Da, o dată sau de două ori. E îngrijorat. Isuse, cu toţii 
sîntem îngrijoraţi! 

— Ştiu. Ascultă, Ciaran, deocamdată n-am nimic din ceea ce 
ai putea da publicităţii. Va trebui să-i ameţeşti. Dă-le ceva — te 
pricepi la asta. Eşti făcut pentru asta, Ciaran, crede-mă! 

— Trebuie să ştim, Declan. 

— La cine te referi, mai exact? 

Ciaran nu răspunse. 

— O să te anunţ de îndată ce voi avea ceva, Ciaran. Promit! 

- Noi... 

La celălalt capăt, urmă o pauză. Tăcere completă. Declan 
avea puternica impresia că, fără îndoială, Ciaran ascultă vorbele 
cuiva. Comportamentul său era mai rigid decît de obicei, ca 
acela al unui om care ascultă ordine. 

— Te mai sun, Declan. Într-o oră sau două. Ţi-aş fi recunos- 
cător pentru orice. Nu sîntem clerici, nu aşteptăm miracole. 

Închise. Declan aşteptă, întrerupse contactul şi apoi formă 
numărul privat pe care i-l dăduse Pádraig Pearse. Sună de două 
ori. Răspunse Paddy O'Leary. 

— Paddy? Aici Declan Carberry. Pot să vorbesc cu Pádraig? 

Urmă o pauză abia perceptibilă. 

— Ei bine, domnule Carberry, acum este într-o şedinţă. A fost 
anunţat în ultimul minut, cred cà îţi dai seama ce s-a întîmplat 
pe aici în ultimele ore. O să-i spun lui taoiseach că ai telefonat. 
Sînt sigur că te va suna de îndată ce va putea. 

Paddy închise. Declan se uită la receptor de parcă l-ar fi trå- 
dat. Paddy O'Leary nu-i vorbise niciodată atît de formal. 
„Taoiseach“, de exemplu — nu erau vechi prieteni şi nu era 
Declan cumnatul lui Pâdraig Pearse? Ce se întimpla? Pâdraig 
Pearse îi spusese limpede că va putea intra în contact cu el în 
orice moment, chiar dacă l-ar întrerupe din alte treburi. Paddy 
încercase să-l protejeze pe Declan? Sau îi dăduse cu piciorul? 
Dacă era aşa, ce se punea la cale? 

Puse receptorul la loc. Pe birou, minutarul ceasului său îna- 
inta fără nici o remușşcare. Ura tăcerea. Ceasul nici măcar nu ti- 
căia. Ca şi cum timpul pierduse ceva de mare valoare. 

Belfast 
21.15 


Reuşiseră, dar lipsise foarte puţin să rateze. Fără Maureen 
O'Dalaigh, Abu Hida ar fi fost prins. Ea îl scăpase din hăţişul 
străzilor de la sud de Glen Road. Ieşiseră apoi în Andersonstown 
Road, de unde o luaseră în jos spre Falls. Asta fusese partea mai 
uşoară. Următorul lucru era să alegă un traseu care să nu-i con- 
ducă direct într-un baraj sau în braţele trupelor care fuseseră 
scoase din Fort Whiterock. Trupele urmau să treacă prin pasajul 
spre Monagh Road şi apoi să cotească spre vest, pe Glen Road. 
Tot timpul elicopterul zburase deasupra lor, urmărindu-le 
înaintarea. Abu Hida ştia că e în contact cu baza, direcţionînd 
patrulele pentru a le tăia calea. 

Maureen intuise că ar putea fi baraje la intersecţia dintre 
Kennedy Way, Glen Road şi M1. Asta însemna că drumurile erau 
blocate şi spre sud, şi spre nord. Puteau s-o ia spre Turf Lodge, 
dar asta i-ar fi adus la o distanţă destul de periculoasă de cazarma 
din Fort Whiterock. Puteau s-o ia înainte pe Falls Road, dar chiar 
unde se intersecta cu Glen la cimitirul Milltown era încartiruită o 
altă unitate specială; cu siguranţă, acolo se afla un alt baraj. În 
acea direcţie trebuia s-o apuce pentru a-şi pune planul în aplicare. 

În timp ce conducea, vorbea repede la telefonul mobil. Bri- 
tanicii puteau înregistra convorbirea dacă ar fi avut o unitate 
Celltrack, dar ea îşi risca viaţa bazîndu-se pe faptul că ei nu ştiu 
că are telefonul la ea. Mobilul nu era al ei, era înregistrat pe nu- 
mele unui cunoscut care era curat din punct de vedere politic, un 
membru al Clubului Rotary şi al Bibliotecii Linehall, care avea 

birouri pe Malone Road şi clienţi printre care se numărau 
funcţionari civili superiori, judecători şi membri importanţi ai 
forţelor de securitate. 

Îşi închise telefonul şi îl puse în buzunar. 

— Ne aşteaptă, zise ea. Ascultă cu atenţie acum, îţi spun ce 
avem de făcut. 

Deasupra lor elicopterul se strecura la joasă înălţime printre 
copacii din cimitir, măturînd în urma lor cu reflectorul. 


leşi din Andersonstown Road la parcul Dunmisk, luînd-o 
înapoi spre nord, către Andersonstown, şi apoi către parcul 
Fruithill, ieşind din nou în Glen Road. Îndreptindu-se spre au- 
tostradă, intră din nou în Andersonstown şi apoi o apucă în sus 
pe Falls Road. În scurt timp ajunseră aproape de unitatea speci- 
ală. Putea vedea deja barajul. 

— Aici coborim, zise ea. 

Cimitirul Milltown era în dreapta lor. Pietrele funerare albe, 
în care erau cioplite numele atîtor naționaliști morţi, răsăreau din 
beznă. Săriră gardul şi o apucară spre partea opusă. 

— Ţine-te aproape de mine, îi șopti ea. Dacă ne văd, în cîteva 
minute vor împînzi locul. 

Merseră în grabă printre morminte. Abu Hida simţi familia- 
ritatea caldă a locului. Morţii erau toți la fel. Pînă la urmă, nimic 
altceva nu conta. 

Ieșiră pe o alee peste drum de parcul Falls. Un Datsun verde 
era parcat la cîţiva metri distanţă. Barajul era chiar în stinga lor. 
Chiar după ce se urcară şi Maureen răsuci cheia în contact, Abu 
Hida îi văzu pe poliţişti întorcîndu-se şi privind în direcţia lor. 
Ea băgă în viteză şi demară, trecînd de parc şi de mult mai întin- 
sul cimitir Belfast, şi apoi luînd-o spre dreapta. 


Cotind pe Whiterock Road, ajunseră la Britton's Parade. 
Maureen opri în faţa unei şcoli mari. 

— Aici e St Peter, zise ea. Aici coborîm. Îţi iau lucrurile din 
portbagaj. Tu ai grijă de sacoşa pe care o ai. 

Ea preluase conducerea, dar el chiar voia asta. O mîndrie ne- 
lalocul ei l-ar fi putut ucide aici, pe teritoriul altcuiva. 

Abandoniînd maşina, se adăpostiră după un gard. La o 
oarecare distanţă în spatele gardului, pe o colină, era o clă- 
dire în care luminile erau aprinse. În jurul lor era beznă totală. 
Cineva reuşise să stingă toate lămpile din zonă. Cu tot echi- 
pamentul său sofisticat, elicopterul i-ar fi putut repera cu 
mare greutate. 

— Acesta este Spitalul Doamnei, zise Maureen. E un spital 
de geriatrie. 

-E sigur? 

— Nu stăm aici. E doar o cale de scăpare. 

Se ajutară unul pe celălalt pentru a sări peste gardul înalt. 
Maureen cunoştea locul foarte bine. Îl conduse pe Abu Hida că- 
tre garajul spitalului. Uşile erau deschise şi o ambulanţă se în- 
drepta deja spre ei. O umbră se desprinse de clădirea neluminată 
şi se apropie de ei. 

— Voi sînteţi cei după care umblă briţii? întrebă el. 

— Noi, răspunse Maureen. Tu eşti Gerry? 

— Eu. 

— Poţi să ne scoţi de aici? 

O privi fix cîteva secunde şi apoi dădu aprobator din cap. 

— Pot să vă duc pînă la Royal, zise el. De acolo vă descur- 
caţi şi singuri. 

— Du-ne acolo, zise Maureen, iar de rest mă ocup eu. Privi 
în jur. Nu trebuia să fie şi o asistentă cu tine? 

— Eileen soseşte într-o clipită. Plecăm de-aici de îndată ce 
eşti gata. Cine e tipul care-i cu tine? 

— Asta nu te priveşte. Trebuie doar să ne ajuţi. 

Spaţiul de sub bancheta din ambulanţă fusese refăcut, astfel 
încît să fie o ascunzătoare pentru doi oameni. Abu Hida intră pri- 
mul. Era strîmt şi întunecat, cu foarte puţin aer, iar la unul din 

capete se îngusta. Sacoşa îl apăsa peste picioare. Apoi Maureen 
O'Dalaigh se înghesui şi ea, cu capul pe picioarele lui. Bărbatul 
cu ambulanţa închise uşa și fură înghiţiţi de beznă. 


Pe cer, deasupra spitalului, un al doilea elicopter se alătură 
primului. Ambele îşi plimbau reflectoarele pe sol, încruci- 
şindu-şi razele în căutarea vînatului. 


Cind ambulanţa demară pe strada lungă care îi ducea în jos 
la Clowney Bridge, elicopterele se întoarseră şi o urmară. Dar în 
acel moment luminile Datsun-ului se aprinseră. Se auzi zgomo- 
tului unui motor ambalat, apoi maşina ţîşni în scrișnet de roți. 
Cel de-al doilea elicopter încetini, apoi se opri şi se întoarse 
pentru a urmări mașina de-a lungul Britton's Drive şi apoi spre 
sud, prin Whiterock Gardens. 

Ambulanţa trecu pe lîngă centrul de distracţii şi ieși în Falls 
Road. O luă la stinga şi se îndreptă în jos spre spitalul Royal Vic- 
toria. Şoferul nu folosea sirena, dar conducea cu viteză, puţin 
peste limita admisă. 

Pe Broadway era un baraj, tăind calea spre autostradă. Un al- 
tul fusese amplasat la cîțiva metri distanță, pe Falls, ceva mai sus 
de spitalul pentru copii. Două plase de sirmă ghimpată fuseseră 
întinse peste Falis, ca nişte aripi pătrate extinse la maximum. Oa- 
meni înarmaţi din unităţile speciale stăteau în spatele aripilor din 
sîrmă de ambele părţi ale străzii. Ambulanţa opri în apropierea 
barajului. Doi poliţişti înarmaţi cu puşti semiautomate se apropi- 
ară prudenti. 

— Vreţi să coboriţi din mașină, domnule? 

Şoferul cobori şi se întoarse către unul din polițiști, un om 
înalt, cu sprincene stufoase. 

— Îmi puteţi spune ce înseamnă asta? Am fost urmărit tot 
drumul de elicopterul ăla nenorocit, zău aşa. Am un om bolnav 
în spate, trebuie să-l duc la Royal. 

— Vreţi să deschideţi uşile din spate, vă rog? 

— Deschide-le şi singur! 

— i-am spus să deschizi ușile. Nu o voi mai face a doua oară. 

Şoferul merse în spate şi deschise ușile. Înauntru, o asistentă 
stătea alături de un bătrîn întins pe pat. Păturile îi erau trase pînă 
sub bărbie. 

Polițistul înalt urcă în ambulanţă. 

— Aveţi vreun act de identitate? o întrebă el pe asistentă. 

Ea îi arătă ecusonul acoperit cu plastic care era agăţat de piept, 
în partea stingă. Purta numele ei şi al spitalului, alături de o fo- 
tografie color. Fotografia şi faţa se potriveau. 

— El ce are? 

Polițistul arătă spre bătrîn. 

— Poţi să vezi şi singur, zise ea. A avut un atac și îl ducem la 
Royal pentru nişte investigaţii. Nu avem astfel de aparate la spi- 
talul nostru, după cum ştii. Acum putem să trecem? S-ar putea 
ca starea să i se agraveze dacă nu e investigat la timp. 

Polițistul ezită privindu-l pe omul de pe pat. Arăta cam de 
nouăzeci de ani, cu o faţă subţire şi crispată de durere şi cu un 
cap acoperit de smocuri de păr şi de pete cauzate de o boală de 
ficat. Ochii săi albaştri erau apoși şi tulburi. Nu fusese afară, pe 
străzi, înarmat. Polițistul trase păturile pînă la briul bătrinului. 
Era îmbrăcat în pijamale subţiri din bumbac, cu o dungă. Cor- 
donul pijamalei era slăbit. Un miros neplăcut venea dinspre el. 

— Hei, lasă bătrînu-n pace, bine? O să răcească. 

Polițistul ridică din umeri şi trase pătura la loc. Nu putea să 
înţeleagă. Pilotul elicopterului fusese atit de sigur! Dar nici asis- 
tenta şi nici bătrînul nu erau printre cei căutați. 


Datsun-ul trecu de Whiterock Gardens şi apoi o luă pe 
Whiterock Road, cu elicopterul pe urmele sale. La colțul ur- 
mător aproape se izbi de un Shorland aflat în mijlocul străzii. 
Apăruseră întăririle de la Fort Whiterock. Şoferul Datsun-ului 
virà brusc, maşina derapă pe stradă împrâştiindu-i pe soldaţi şi 
se strecură mai departe cu un scrişnet de cauciucuri încinse. 

În clipa următoare, focul izbucni din toate părţile. Maşina se 
umplu de gloanţe şi mai parcurse trei sute de metri scăpată de 
sub control. Cînd se opri, soldaţi înarmaţi se apropiară de ea din 
faţă şi din spate. Erau pregătiţi să deschidă focul, dar dinspre ma- 
şină nu veni nici o împuşcătură. 

Portiera pasagerului se deschise şi cineva dădu să coboare. 

— Nu trageţi, strigă o voce în engleză. Îl vrem viu pe nemer- 
nicul ăsta. 

Pasagerul cobori, făcu doi paşi impleticiţi şi se prăbuşi. În 
citeva secunde, fu înconjurat de oameni cu arme de asalt. În ace- 
lași timp, alţii se apropiară de silueta prăbuşită pe volan. 

O lumină intensă cădea pe silueta căzută la pămint. Unul 
dintre soldaţi întoarse corpul cu faţa în sus. 

— Isuse, sergent, e doar un căcăcios de copil! 

Pasagerul era tînăr, fără îndoială — doisprezece ani, cel mult 
treisprezece. Fusese rănit în cîteva locuri, dar încă era în viață. 
Încă. Buzele lui se mişcară. 

— Noi... nu făceam... nimica. Tresaltă şi încercă să se ridice 
în genunchi, dar căzu înapoi. Ne distram, domnu.... Fratele lu’ 
Kevin ne-a trimis... A zis că-i o maşină pe care o putem lua... 
Faceam numa’ o plimbare... Asta-i tot... Numa’... o plimbare. 


34 


Dublin 
21.40 


Pronsias Donnelly şi Brendan Cahill sosiseră cu un raport 
preliminar la ora nouă şi jumătate. Arătau epuizați. Declan vor- 
bise puţin cu ei, apoi chemase întreaga echipă. Cînd fură gata cu 
toţii, Pronsias ieşi în faţă. Era îndesat şi scund, cu nişte mîini 
mici și lucioase. Trăsăturile sale frumoase erau marcate de rava- 
giile profesiei. Cahill stătea în spatele său, pielea sa subțire şi ce- 
nuşie părînd aproape transparentă în lumina becurilor. Pronsias 
îşi drese glasul, ca şi cum ar fi vrut să înlăture din gît praful adu- 
nat după o lungă zi în care stătuse îngropat în arhive. De fapt, îşi 
petrecuse timpul în faţa unui ecran de calculator. 

— Ei bine, zise el, dac-aţi fost vreodată prin America, ştiţi că 
sînt mai mulţi irlandezi acolo decit aici, cu toate că mai e cîte 
unul căruia i-ar plăcea să trăiască în ceea ce ei numesc „vechea 
ţară“. Dar le place s-o viziteze. Numai în acest an se aşteaptă ca 
o jumătate de milion să sosească în Irlanda, cei mai mulţi dintre 
ei fiind turişti. Între 1 mai şi sfîrşitul lui august, adică în perioada 
pe care am cercetat-o eu şi Brendan, 260 000 de americani şi ca- 
nadieni au trecut prin vămile irlandeze, cei mai mulţi prin aero- 
porturile din Dublin şi Shannon. Dintre aceştia 247 000 au venit 
ca turişti, cea mai mare parte dintre ei aflaţi în turul lumii, al Eu- 
ropei sau al insulelor britanice. Opt sute au venit pentru a se an- 
gaja în companii irlandeze sau americane, unsprezece mii au fost 
studenţi la cursurile de vară de aici, iar șase sute au venit pentru 
perioade mai lungi de studiu. Pe lîngă aceştia, mai sînt citeva ca- 
tegorii mai mici, toate verificate: academicieni sosiți pentru 

conferinţe, credincioşi catolici vizitind meleagurile natale, cre- 
dincioşi de alte religii veniţi pentru şcoli de vară sau alte eveni- 
mente, personal militar, muzicieni, scriitori şi aşa mai departe. 
Mulţi dintre turiști au avut relaţii aici, aşa că nu avem în toate ca- 
zurile adresele exacte la care au stat. Vizitatorii nu au nevoie de 
viză, aşa că nu sînt nevoiţi să dea detalii Garzii, ceea ce ne lasă în 
ceaţă cu privire la cei mai mulţi dintre ei, pînă ce se întorc la ae- 
roport pentru plecare. De cele mai multe ori, astea sînt singurele 
noastre repere. 

Se opri şi consultă dosarul din faţa sa. Ridicindu-și capul, se 
uită la Declan. 

— Domnule, aş vrea să-l rog pe Brendan să continue de aici. 
El a făcut cele mai multe investigaţii în ceea ce-i priveşte pe cei 
rămași în ţară. 

Brendan Cahill se ridică în picioare. Era un om slab, cu o 
chelie prematură, cu ochi mari, sensibili la lumină. În timp ce 
vorbea, se legăna pe picioare ca pentru a-şi găsi echilibrul: 

— Din ce putem spune pînă acum, dintre cei 260 000 veniţi 
între lunile mai şi august, 245 000 au şi plecat deja spre casă sau 
spre alte destinaţii. Sezonul turistic de virf s-a încheiat, la fel şi 
cursurile de vară. Cei mai mulţi dintre vizitatorii cu probleme de 
afaceri au venit şi au plecat în intervale de citeva zile şi aproape 
nici unul dintre cei veniţi la sfîrşitul lui august nu mai este în Ir- 
landa. Asta înseamnă majoritatea vizitatorilor. 

Tuşi neliniştit şi aruncă o privire prin cameră, apoi în jos, 
peste notițele pe care le ţinea în mînă. Prezentarea rapoartelor îi 
amintea întotdeauna de susţinerea referatelor pe care le făcea la 
şcoală, în Kilgarvan. Ar fi vrut să fie acolo acum, ajutîndu-şi fra- 
tele la fermă. Erau zvonuri despre venirea unor japonezi în 
Killarney pentru deschiderea unei fabrici de calculatoare. Poate 
în curînd va apărea posibilitatea să se mute. 

— Acum, continuă el, ne mai rămîn cîţiva turişti care au ră- 
mas în septembrie, cîţiva studenţi integralişti veniţi la cursuri 
şi angajaţi cu contracte pe termen lung. Încă nu ştim exact ce 

. căutăm şi nu avem oameni destui pentru a face o investigaţie se- 
rioasă. Avem nevoie de ajutor din partea Gărzii, de oameni aflaţi 
pe teren, care să poată verifica imediat dacă cineva se află acolo 
unde se presupune că ar trebui să fie. Asta e singura cale prin 
care îi putem elimina pe suspecți. 

— Şi femeile pot fi pe teren, zise Grainne. Nu uitaţi că şi noi 
avem Garda noastră. 

— Ei bine, şi femei! Sigur, dacă sînt toate ca tine, atunci e 
ghinionul suspecților. 

Ea rînji şi îi făcu un gest discret cu degetele deschise în semn 
de victorie. 

— Fără nici o legătură cu toate astea, zise Declan, cît crezi că 
ne-ar lua să parcurgem lista aia? Presupunînd că primim tot 
sprijinul din Phoenix Park şi din Harcourt Street. 

Brendan ridică din umeri. 

— Doua zile? Mulţi s-au îndreptat spre vest, la pescuit sau cu alte 
treburi. S-ar. putea să nu fie uşor de găsit. Şi mai sînt şi cîțiva care 
nu vor să fie găsiţi. Sînt în Irlanda, ca să scape de toate. 

— Ei bine, unul sau doi n-ar conta. Căutăm un tipar. Un grup 
de oameni într-un singur loc. Turişti care n-au stat la nici un 
hotel și nu s-au înregistrat în nici un camping. Nu ştiu. 

— Şi dacă nu primim ajutor de la Divizia D? 

Pronsias era încă în picioare. 

Declan simţi cum îl apucă din nou durerea de cap. De data 
aceasta chiar înapoia ochilor, ca un tunet dincolo de orizont. 

— Atunci am încurcat-o, zise el. Nu putem face asta singuri. 
Poate nici nu merită. Poate chestia asta cu americanii e o gogoriţă. 

— Credeam că ni s-a garantat cooperarea, domnule, zise Liam. 

— Aşa e. Dar nu ştiu cît timp ne vom mai bucura de asta. 
Prea mulţi oameni ştiu de operaţiunea asta. Odată ce răsuflă 
ceva, o să fim îngropaţi. V-am avertizat de la început. 

Întilnirea se încheie. Declan trecu în biroul său. Unul sau doi 
dintre colegi se întoarseră la mesele lor. Cîţiva merseră la culcare. 
Grainne Walsh se îndreptă spre camera în care se afla televizorul. 

Era un program de ştiri la zece, în care se confirma că delegaţii 
de la conferinţă au fost luaţi ostatici. Un Ciaran Clark cu faţa pă- 
mîntie a vorbit despre presiunile la care era supus guvernul ir- 
landez de către cei din lumea arabă. După el, ministrul afacerilor 
interne a prezentat măsurile luate de forţele de securitate pentru 
găsirea şi eliberarea ostaticilor. Toate guvernele implicate căzu- 
seră de acord să nu negocieze cu teroriștii responsabili de răpire. 
Nu s-a menţionat nimic despre prezenţa securităţii britanice în 
capitală. Taoiseach nu a apărut. 

Raportul a durat aproape douăzeci de minute. Informaţii mai 
bogate pe marginea crizei ostaticilor aveau să fie difuzate la mie- 
zul nopții. 

Apoi urmă o ştire scurtă, dar curioasă: 

„În această seară Brian O'Mara, de la Departamentul Trezo- 
reriei, a lansat un apel pentru investigarea imediată a afirmaţi- 
ilor că taoiseach a fost implicat într-o conspirație care viza 
deturnarea unor fonduri guvernamentale. La o conferinţă de 
presă ţinută la Lifford în această seară, domnul O'Mara a decla- 
rat că a intrat în posesia unor documente care furnizează dovada 
unei fraude de proporţii. Se pare că plăţile au fost făcute din fon- 
duri guvernamentale către cîteva ţări din Orientul Mijlociu 
pentru a garanta niște contracte ale companiei de exporturi de 
carne EuroChick, din Limerick, proprietatea domnului Mangan. 
Un purtător de cuvint al EuroChick, care are filiale în Franţa, în 
Belgia şi în Germania, a declarat în această seară că nu există 
nici o probă care să susţină zvonul. Domnul Mangan nu a fost 
disponibil pentru declaraţii. Domnul O'Mara este aşteptat pentru 
noi detalii miine, în Dáil“, 

Grainne opri televizorul. Cind se întoarse, îl văzu pe Declan 
stînd în uşă. Faţa îi era pămâîntie. 

-Îmi pare râu... n-am ştiut cà sînteți aici, domnule. Eu... 
Vreţi să ascultați şi celelalte ştiri? 

Era stinjenită. La urma urmei, cel acuzat era cumnatul ṣe- 
fului ei. 

— E în regulă, Grainne. Am auzit suficient. 

— Nu poate fi adevărat, sint sigură. Ceea ce spuneau despre 
taoiseach. 

Declan ridică din umeri. Nu mai era sigur ce putea şi ce nu 
putea fi adevărat. Îşi aminti conversaţia cu Ciaran Clark, senti- 
mentul unei prezenţe străine în Iveagh House, rigiditatea cu care 
Paddy O'Leary îl împiedicase să stea de vorbă cu Pádraig 
Pearse, sosirea la Dublin a individului numit Harker. Se părea 
că nu pierduseră timpul. 

— Ar putea fi adevărat, zise el. Pâdraig Pearse n-a fost nicio- 
dată cel mai scrupulos om. Dar nici n-a fost vreodată cu adevă- 
rat necinstit. Nu cred că ar fi folosit fonduri publice în felul ăsta. 
Cred că o să-ţi dai seama că e un strop de adevăr în toate astea, 
dar cineva a pus la cale restul. 

— A pus la cale? Pentru ce Dumnezeu? 

Declan reuşi să afişeze ceea ce spera că ar putea trece drept 
un zîmbet strimb. 

— Pentru ce? Eu aş spune că e evident. Pentru a-l scoate din 
scenă. Pentru a pune în locul său pe cineva care e mult mai dis- 
pus să coopereze pentru planurile lor de aici, oricare ar fi ele. Eu 
aş paria pe Ciaran Clark. Se uită la ceas. La ora asta trebuia să fim 
toţi în pat. Ne-am trezit devreme dimineaţă. Garda de noapte o să 
ne anunţe dacă se mai întîmplă ceva. 

Îi tinu uşa deschisă. În timp ce trecea prin uşă, ea se intoarse. 

— N-o să mai avem multă vreme, nu-i așa, domnule? 

El îşi scutură capul. 

— Eu aş spune că mai avem douăzeci şi patru de oameni, 
poate chiar mai puţin. Cu Pádraig Pearse înlăturat nu mai avem 
nici o autoritate. 

— În cazul ăsta va trebui să renunţăm, nu, domnule? 

— La investigaţii? Probabil. 

— Chiar dacă... Îşi scutură capul. Nu ştiu, cred că mă gin- 
desc la prea multe. 

— Chiar dacă ce? 

Ea ezită. 
— Chiar dacă asta ar însemna că ostaticii nu scapă vii? 
Nu-i răspunse. Gîndul ăsta nu-l părăsea nici zi, nici noapte. 

Belfast 
21.50 


În timp ce asistenta intră în spital cu bătrinul (care avea så 
fie ințernat, consultat, iar apoi, de dimineaţă, trimis înapoi la ge- 
riatrie), şoferul rămase în ambulanţă pînă cînd locul se linişti. 
Elicopterul încă dădea tircoale prin zonă şi din cînd în cînd dà- 
dea drumul puternicei raze a reflectorului, aşezind-o pe autove- 
hicul. Sosi o a doua ambulanţă şi alte citeva plecară în grabă. 
Aveau să se întoarcă repede, cu răniţi din Andersonstown. Şo- 
ferul făcu o verificare rapidă. 

— Puteţi ieşi acum, zise el bătînd în podea. 

Ieși întîi Maureen şi apoi Abu Hida. 

— Isuse! exclamă ea, mișcîndu-şi membrele înţepenite într-o 
încercare de a-şi face sîngele să circule din nou normal. Chestia 
asta n-a fost făcută pentru doi oameni. Mai curînd, aş prefera să 
fiu prinsă de tilhari decît să intru din nou acolo. Iar tu, continuă 
ea întorcîndu-se spre Abu Hida, tu ai fi putut să stai nemișcat. 

El îi zimbi. Era pentru prima oară cînd nu mai era sobru. 
Expresia îi transformă faţa. Maureen simţi un nod răsucindu-i-se 
în stomac. 

— Capul tàu e greu, zise el. Cred că picioarele mele sînt cele 
mai afectate. 

— N-avem timp să stăm de văicăreli, zise şoferul. 

Era un omuleţ încruntat, nu prea încîntat să fie implicat în 
treburi de genul ăsta, dar pe deplin conştient de preţul pe care el 
şi familia lui l-ar fi plătit dacă ar fi refuzat să se amestece. 

— Mergem, zise ea. De îndată ce scoţi jaful àsta de-aici. 
Poate briţii o să te urmărească pe tine în locul nostru. 

— Mda, bine, sper să nu. Am o familie la care trebuie să 
ajung. Nu vreau să fiu ridicat şi interogat toată noaptea. 

— Ai făcut ce trebuia, Gerry, zise Maureen. Acum trebuie 
doar să-ţi ţii gura. Şi ai grijă ca şi nevasta să facă acelaşi lucru. 

— Eileen? E în regulă. Ar fi şi ea de-a voastră, dacă n-ar fi 
treburile pe care le are de făcut. 

— O să ţin minte asta. Acum haide, ia-ţi zborul! 

El demară, lăsîndu-i pe alee în faţa intrării principale. Cînd 
ambulanţa ieşi pe poartă auziră zgomot de sirene apropiindu-se. 

— Pune-ţi halatul ăla, îi şopti Maureen. 

Gerry le lăsase două halate albe, cu stetoscoape în buzunare. 
Li se potriveau şi de la distanţă păreau că fac parte din personal. 

Ieşiră pe poarta principală. Cind ajunseră în poartă, sunetul 
sirenelor deveni asurzitor. O ambulanţă albă năvaăli cu luminile 
albastre rotindu-se. Maureen şi Abu Hida fură nevoiţi să sară în 
lateral. Şoferul se grăbea către intrarea de urgenţă. O a doua am- 
bulanţă venea în urmă şi o a treia putea fi văzută mai în spate, 
îndreptindu-se spre ei cu viteză maximă. 

Chiar cînd se pregăteau să treacă prin poartă, un om într-un 
halat alb veni în fugă dinspre clădire. 

— Unde dracului vă gîndiţi să plecaţi? Nu vedeţi că avem ur- 
gente? A fost un incident în Andersonstown. Treceţi înăuntru şi 
daţi o mină de ajutor! 

— Pentru Dumnezeu, protestă Maureen, abia am ieșit din 
schimb. Sînt extenuată. 

Doctorul, un om de vîrstă mijlocie cu faţa roşie şi părul ri- 
dicat ţipă la ea: 

— Nu-mi pasă nici dacă eşti al dracului de moartă. Avem ne- 
voie de toată lumea acum. Este un iad acolo. 

— Îmi pare râu, zise ea. Am treburi mai bune de făcut. 

Doctorul cu faţa roşie arăta de parcă ar fi avut nevoie el în- 
suşi de tratament de urgenţă. Păşi către Maureen, scuipind-o pe 
faţă în timp ce ţipa: 

— Nu-mi vine să cred ce aud. Nenorocito, cine dracului te 
crezi? Dacă nu vă mişcați în clipa asta în sală, vă... 

Vocea îi fu acoperită de sirenă în timp ce a treia ambulanţă 
întoarse şi intră pe poartă. Maureen făcu un pas spre doctor zim- 
bind şi în acelaşi timp băgă o mină sub halat. După ce ambulanţa 
trecu de ei aruncă o privire în jur. Toată lumea era înăuntru să dea 
ajutor. Scoase un pistol, îl împinse în coastele doctorului şi trase 
de două ori. Zgomotul fu acoperit de sirena care se îndepărta. 

Abu Hida îl prinse pe doctor cînd căzu. ÎI traseră amindoi 
de-a lungul gardului şi îl lăsară cu faţa în jos într-un colţ înde- 
părtat de intrare. 

— Hai să ne cărăm dracului de aici! exclamă Maureen. 

Ieşiră în Grosvenor Road. Micul grup de oameni de pe tro- 
tuarul de alături nu privi prea insistent spre ei. Doi doctori cu ba- 
gaje, îndreptindu-se seara spre casă. 

Deasupra lor elicopterul se întoarse, urmat apoi de un al doi- 
lea. Maureen îl conduse pe Abu Hida spre dreapta, către oraș, 
mergînd fără să se grăbească. 

— Păstrează-ţi halatul pînă ce ne îndepărtâm de spital, îi zise ea. 

Traversară şi o luară în sus pe Servia Street. Era mai întune- 
cat decit pe bulevardele principale şi multe dintre lămpile de pe 
stradă erau sparte. Îşi dezbrăcară halatele albe şi le aruncară în 
faţa unei uşi. 

— Aici, zise ea, şi iuți pasul. 

Se auzi zgomotul unui vehicul militar în urma lor, pe 
Grosvenor Road. Se auziră frîne şi apoi tropăitul cizmelor pe 
caldarim. Voci strigînd ordine. 

— Ţine-ţi capul jos, zise ea. Continuă să mergi. 

— Unde mergem? Dacă înconjoară zona, mai devreme sau 
mai tîrziu tot dau de noi, nu trebuie să se grăbească. 

— Ai încredere, zise ea. i-am spus că o să te scot de aici, așa 
că asta o să fac dacă-mi acorzi o şansă. 

Un elicopter trecu pe deasupra, supraveghind zona cu străzi 
înclinate dintre Falls şi Grosvenor Road. Maureen ştia că ar 
putea fi izolaţi aici, aşa cum se temea Abu Hida. Dar dacă reu- 
şeau să ajungă dincolo de Falls ar fi fost aproape de locul în care 
voia ea să ajungă. Se îndreptară în jos, spre Divis Flats. Străzile 
erau goale. Se răspindise vestea că armata face incursiuni în 
oraş. Oamenii se grăbeau să intre în case înainte de a începe că- 
utările. Ea iuți puţin pasul. Sunetul maşinilor trecînd în viteză pe 
Westlink ajunse la ei printre rafalele de vînt stîrnite de elicopter. 
Maureen ştia că elicopterele au la bord dispozitive puternice 
pentru vedere în noapte şi că, dacă erau reperaţi, întunericul nu 
ar mai fi fost un obstacol. 

Ajunseră la Falls. Era un baraj pe Northumberland Street, de 
data asta al armatei. Luînd-o la dreapta, intrară în Percy Street şi 
o luară mai departe spre nord. Se auzi sunetul Shorland-urilor 
scrişnind, în timp ce opreau în Shankill, chiar în faţa lor. Ea era 
sigură că îi văzuseră, că trupele se deplasau pentru a le tăia calea. 

— Aici, jos, zise ea poruncitor, împingîndu-l într-o deschiză- 
tură din stînga lui. 

Strada pe care intraseră era o fundătură scurtă cu case dără- 
pânate, cu ferestrele acoperite de grilaje metalice. În capătul său 
era un zid de şapte metri înălțime. Făcea parte din aşa-zisa „li- 
nie a păcii“ care despărţea anumite zone catolice ale oraşului de 
vecinii protestanți aflaţi la cîţiva metri distanță. Două treimi din 
înălțime era beton cenușiu, peste care era un gard din oţel. Era 
prea înalt pentru a fi escaladat şi prea gros pentru a putea fi spart. 

Cîteva dintre casele din apropierea zidului fuseseră abando- 
nate. Maureen deschise uşa spartă a celei de-a treia case din rind. 

— Intră, îi ordonă ea. Repede! 

Nu era nici o lumină. Dar ochii lor avuseseră deja timp să se 
acomodeze cu întunericul. Casa era goală, fusese jefuită com- 
plet cu ani buni înainte, în timpul unei răzmeriţe. Maureen nu 

ezită. Îl duse pe Abu Hida în spate, în ceea ce fusese o mică 
anexă. O chiuvetă încă mai atîrna de perete, albă în întuneric, ca 
o piatră funerară. Maureen se îndreptă drept spre ea, o apucă şi 
o împinse cu putere. 

Chiuveta se mişcă, trăgind cu ea o bucată mare din podeaua 
de alături. Pe măsură ce Maureen împingea, gaura se lărgi pînă 
cînd deveni suficient de largă pentru a permite trecerea unui om. 

— Intră aici, zise ea. 

De afară veni zgomotul unui vehicul blindat aflat la cîţiva paşi. 

— Aş prefera să rămîn aici şi să lupt, zise el, decit să stau într-un 
beci pînă ce o să mă găsească. 

Era cea mai mare spaimă a sa, una pe care cu greu o 
recunoștea chiar şi faţă de sine, să fie prins aşa, într-o încăpere 
închisă sau într-una de sub pămînt. 

Maureen își scutură capul furioasă. 

— Intră, neghiobule! Nu e un beci. Este ieşirea noastră. 

Uneori, îşi petrecea toată noaptea rugindu-se şi citind Scrip- 
turile. În noaptea aceasta căutase un sprijin de la un capăt la ce- 
lălalt al Bibliei şi nu găsise nici unul. Alteori, nopţile erau atît de 
lungi şi atît de întunecate, încît credea că n-o să mai vadă nicio- 
dată răsăritul. 

Se duse la fereastră. Nu se vedea nici o lumină nicăieri. Nici 
măcar o navă trecînd pe marea cenuşie, aducînd lumina cu ea. 
Depârtarea îl apăsa ca o greutate. Nici o lumină şi nici un sprijin 
nicăieri. În noaptea asta era măcinat de îndoieli. Făcuse oare 
ceea ce trebuie cînd îi lăsase pe ceilalţi să-l folosească la treaba 
asta? Care ar trebui să fie următorul pas? Cum ar trebui să în- 
cheie socotelile fără a-şi atrage propria distrugere şi pe cea a oa- 
menilor săi, aşa cum mai făcuse deja o dată. 

Nu se îndoia de chemarea-i mesianică, de superioritatea faţă 
de ceilalţi, nici de divinitatea sa. Nu avea dubii nici că lumea 
avea să sfirşească şi să renască în curînd, foarte curînd, şi că 
atunci el va domni peste Ierusalimul cel nou, regele lumii, Fiul 
lui Dumnezeu pe un tron angelic. Nu se îndoia de nimic dinăun- 
trul său, numai de ce era în alţii. Se temea de consecinţele lumii 
şi de capcanele ei. Mai fusese prins în cursă înainte, într-un mod 
înfiorător. Acum avea nevoie de certitudine înainte de a face ur- 
mătorul pas. 

Îşi lua Biblia de pe masa de lingă patul său. Coperta roasă şi 
paginile pătate de sudoare atîrnau greu în mina sa. De-ar putea 

să se refugieze în ea şi să se refugieze din calea îndoielilor care 
îl asediau aici! O deschise, privi în josul paginii şi citi. 

Inima îi tresăltă. Dumnezeu nu-l lăsase fără ajutor, pînă la 
urmă. Ceea ce trebuia să facă era simplu şi orbitor de evident. În- 
chise cartea şi o ţinu aşa pentru o clipă. Acum părea uşoară, de 
parcă Dumnezeu ridicase ceva din ea. Zimbind, se întoarse la masă. 

Zechariah, adjunctul lui Ezekiel, era însărcinat cu paza în 
noaptea asta. Cinci dintre gărzile sale personale, toţi înarmaţi și 
atenţi. Doi înăuntru cu Zechariah, trei afară. Ostaticii erau închişi 
în celulele lor fără lumină sau mîncare. Ciţiva se rugau, intonînd 
versuri din Coran. Cartea Diavolului scrisă în limba Diavolului. 
Îi lasa să psalmodieze. Îi plăcea să îi audă, asta îi întărea hotărî- 
rea. Una dintre femei plingea. Alta îi cinta, singură în întuneri- 
cul ei. 

Îl gasi pe Zechariah singur, în centrul de comandă, citind 
Biblia. Se salutară. 

— Vreau să se trezească toţi acum, zise el. Devenea extaziat 
de proiectul care i se arăta înainte. Gata cu indecizia! Toată lu- 
mea, inclusiv prizonierii şi englezul. 

Zechariah îl privi surprins. Apoi aruncă o privire la ceas. 

— Nu e tirziu? De ce nu aşteptăm pînă dimineaţă? 

— Nu, acum, asta nu se mai poate amina. Dumnezeu vrea să 
le vorbesc imediat. Şi să acţionăm imediat. ÎI privi dur pe subor- 
donatul său. Nu mai comenta, Zechariah, zise el. Nu-mi mai sta 
niciodată în cale şi nu te mai purta ca şi cum ai avea de gînd s-o 
faci, că te zdrobesc. Mă înţelegi? 

Accentul potolit de texan devenise aspru şi ameninţător. 
Zechariah dădu din cap, obosit. Mai trecuse prin stări ca asta de 
multe ori. Un acces de bucurie, apoi o cădere bruscă în depre- 
sie. Entuziasm, lacrimi, furie, pofte sexuale. Maestrul său era ab- 
solut imprevizibil. În asemenea momente, nici chiar dragostea 
şi loialitatea lui Zechariah nu mai făceau faţă stresului. 

— Adu-ţi oamenii! zise el. Toate gărzile! O să ne întîlnim în 
sala de mese. Studiu biblic. Vreau să fie toți, chiar şi babilonienii. 

Era numele său de cod pentru necredincioşi, cei pe care 
Dumnezeu Îi ura și Îi alungase. 

Zechariah mormăi pentru sine. Unele dintre studiile biblice 
ale Maestrului se întindeau pe ore întregi. Şedinţele de cite do- 
uăsprezece ore nu erau neobișnuite. Pe lîngă predicile Maestrului, 
prin care le prezenta ultimele sale interpretării ale Scripturii, nu 
mai conţineau mare lucru. Oricine adormea sau își trăda lipsa de 
atenţie înfrunta ameninţarea pedepsei imediate. Zechariah ştia 
mai bine decit conducătorul său cît de obosiţi erau oamenii, cît 
de multă nevoie aveau de somnul pe care îl prindeau pe apucate. 
Pregătirile pentru atac, atacul în sine și apoi fuga care urmase, ca 
şi atenţia încordată constant de atunci le luaseră toată vlaga. 

Zechariah oftă şi se ridică în picioare. Nu avea rost să tragă 
de timp. Maestrul se impunea întotdeauna, iar Zechariah îl cu- 
noştea de destul de multă vreme pentru a şti că nu era nimic de 
cîştigat prin încercările de aminare. Găsi cele două gărzi păzind 
înăuntru și le spuse să-și aducă colegii din frig. Conducătorul lor 
era deja în drum spre sala de mese, unde avea să se pregătească 
spiritual pentru întrunirea ce urma. Zechariah se simţi neliniștit, 
aşa cum era întotdeauna înainte de un studiu biblic. Aceste sesi- 
uni erau adesea ocazii pentru anunţuri: o nouă viziune, o proas- 
pāta revelaţie, ceva ce Dumnezeu Îi spusese Maestrului în 
noaptea dinainte. Consecințele erau adesea devastatoare. 

Capătul de nord al adăpostului fusese împărțit în două, un 
dormitor mare pentru gărzi și un dormitor mic pentru Maestru. 
El era singurul din toată clădirea care avea baie proprie, chiar 
dacă era mică și neconfortabilă. Zechariah părăsi zona în care 
erau ţinuţi prizonierii şi intră în dormitor. Nu le plăcea să fie tre- 
ziţi, dar ştia că îi vor asculta ordinele. Nu aveau alternativă, cel 
puţin nu una reală. Fără conducător ei nu erau nimic, chiar mai 
rău decit nimic. Îi lasase fară legături, îi scosese din fostele lor 
vieţi, dindu-le în schimb promisiunea raiului şi pe el însuși. Asta 
era tot ce avea şi el şi tot ce cerea el. 

Răsuci un buton şi patru rînduri de lămpi fluorescente se tre- 
ziră leneş la viaţă. 


Dură aproape o oră să se adune cu toţii în sala de mese. Fu- 
seseră nevoiţi să pună cătuşe prizonierilor şi să îi aducă doi cîte 
doi. Sala de mese era în capătul de sud al adăpostului, în partea 
opusă dormitoarelor. Celulele se întindeau între cele două zone. 
În spatele salii de mese, spre est, era o bucătărie mare. Aranja- 
mentul era întîmplător, dictat de forma puţin permisivă a structu- 
rii originale. Anexele de afară serveau pentru spălat şi pentru 
toalete, pentru arme şi pentru comunicaţii. 

Stătea așezat şi îi privea intrînd. Expresia feţei sale nu se 
schimbă deloc. Stătea pe un soi de podium pe care îl ridicase 
special în acest scop. Pe un pupitru din faţa sa, era un microfon 
şi două difuzoare înalte de fiecare parte, ridicol de mari pentru 
suprafaţa relativ mică a sălii de mese. 

La cererea sa, ostaticii fură așezați pe rîndurile din faţă, iar 
oamenii săi se aşezară în spate sau pe margini, cu armele pregà- 
tite. ÎI chemă pe Ezekiel în faţă şi îi şopti calm ceva. Ezekiel 
stătea cu spatele către ei şi nimeni nu îi văzu faţa albindu-se în 
timp ce asculta. 

— Eşti sigur de asta? întrebă el la sfîrşit. 

Maestrul dădu din cap. Nu fusese niciodată aşa de sigur 
de ceva. 

— Da, absolut sigur. În noaptea asta. Du-te şi adu ce-mi trebuie! 

Ezekiel dădu din cap şi cobori de pe podium. Fără să pri- 
vească înapoi, ieşi pe uşă şi apoi pe culoarul care dădea afară. 

Se lăsă tăcerea. „Era greu să îţi închipui că e o congregaţie, 
se gîndi el, cu atiţia copii ai Diavolului aici.“ Îi privi pe rind. 
Gărzile alese pe sprinceană şi premiile pe care le cuceriseră. 

Zîmbi şi cobori de pe scaunul înalt pe care stătuse, apoi păşi 
în partea din faţă a podiumului. Era ridicat la aproape un metru 
deasupra podelei, suficient pentru a-l înălța deasupra capetelor 

unei audienţe așezate, dar nu atit de sus încit să fie la mare dis- 
tanţă de ei. 

Ştia că cei mai mulţi dintre ascultători nu aveau să înţeleagă. 
„Te ascultăm, dar nu te înţelegem; te vedem, dar nu te perce- 
pem.“ Dar dacă apostolii ar putea vorbi cu limba, dacă oamenii 
acum trâitori ar avea darul Sfintului Duh, atunci poate nu L-ar 
mai chema pe Dumnezeu în noaptea asta să aducă înţelegere 
asupra inimilor acestor necredincioşi. 

— Credeţi că sînteţi deştepţi, începu el, folosind o voce na- 
zală, joasă, şi dînd drumul încet cuvintelor. Vă credeţi isteţi, cre- 
deţi că Dumnezeu vă vorbeşte. Ei bine, eu nu sînt așa isteţ, la 
dracu’, dar ştiu că sînteţi o adunătură de căcat. Exact asta am 
spus. Nu credeţi că ar trebui să spun asta? Nu credeţi că un pre- 
dicator, un profet trimis de Dumnezeu ar trebui să folosească 
vorbe ca astea? Așa credeţi? 

Îi vazuse zvicnind pe cei cîțiva care înţeleseseră. Pricepuseră 
măcar atita lucru pînă acum, că cel din fruntea răpitorilor lor era 
considerat sfint de către subordonații săi. Bineînţeles, nici unul 
nu bănuise nici pe departe adevărata sa identitate şi nici unul nu 
avea să priceapă cine era el cu adevărat — David cel adevărat, 
Regele Israelului, Fiul Domnului, Mielul, Isus Hristos întors 
pentru a-i conduce în ultimele zile. l 

Le zîmbi. Ei nu-i răspunseră la zîmbet. La ce se gîndeau? Ce 
așteptau? Să vină Allah să-i salveze? 

— Sînteţi o adunătură de căcat, continuă el cu vocea deve- 
nindu-i mai clară, pentru că voi toţi credeţi într-un dumnezeu 
fals, un dumnezeu al minciunilor şi al nedreptăţilor. M-aţi auzit. 
Asta nu e blasfemie, e adevărul. Dumnezeul vostru este Satana 
în persoană, chiar dacă voi îi spuneţi Allah şi îngenuncheaţi în 
faţa lui dimineaţa, la prinz şi seara. Nu există decit un singur 
Dumnezeu adevărat şi un singur Fiu al Domnului adevărat, iar 
voi puteţi alege să mergeţi la ei sau să mergeţi în iad. Este sim- 
plu, adevărul lui Dumnezeu e întotdeauna simplu, iar cuvîntul 
Lui este întotdeauna acelaşi. 

Se opri şi privi prin încăpere. Gărzile sale păreau obosite, iar 
prizonierii dezorientaţi. Îi poseda, le putea oferi viaţa sau moar- 
tea, după cum îi dicta spiritul. Viaţă, moarte, orice între ele. 

Caută în sine după lumină, lumina pe care o ştia acolo, în 
adînc. Era acoperit uneori cu atita întuneric, încît cu greu îşi 
putea da seama dacă o va mai găsi de fiecare dată cînd o va că- 
uta. Dar era acolo, strălucind încet, aşteptîndu-l pe el să vină să 
o transforme într-o flacără. 

— Profetul Daniel a aflat despre închiderea cărţilor. „Şi mi-a 
răspuns: Du-te, Daniele, că sînt închise şi pecetluite cuvintele 
astea pînă la sfîrșit.“ Iar Domnul Isus a repetat avertismentul lui 
Dunmezeu despre cărţi, atunci cînd a citit din Cartea lui Isaia în 
sinagogă. În Luca spune așa: „Şi închise cartea şi o dădu din nou 
preotului şi se aşeză“. La dracu”, pentru asta am fost trimis. Să 
rup peceţiile cărţii. Să destram cele şapte peceţi ale celor şapte 
manuscrise. „Şi am văzut apoi, în mina dreaptă a Celui ce şedea 
pe tron, o carte scrisă înăuntru şi pe dos, pecetluită cu şapte 
peceţi. Şi am văzut un înger puternic, care striga cu glas mare: 
Cine este vrednic să deschidă cartea și să desfacă toate peceţile 
ei?“ Ei bine, vă spun eu cine este vrednic. Eu sint. Numai Mie- 
lul poate rupe acele peceţi, numai Dumnezeu vă poate spune ce 
este în cărţi. Numai adevăratul David vă poate arăta secretul 
celor dorite de Dumnezeu. 

Amina privea din ce în ce mai îngrozită spre omul de pe po- 
dium. De la atacul şi răpirea lor, îşi concentrase forţele pentru a 
le ajuta pe celelalte femei musulmane să înțeleagă ce se petrece. 
Nici una dintre ele nu pricepea engleza foarte bine, așa cà au fost 
incapabile să înţeleagă exact ce li se întimpla. Amina putuse să 
le explice pînă la un punct. 

Acum, urmărind şi ascultînd această creatură palidă şi aro- 
gantă, începea să simtă cu adevărat panica. Tot ceea ce se întim- 
plase pină acum părea, într-un anumit fel, raţional. O bandă de 
terorişti luase ostatici un grup de VIP-uri. Nu era nimic neobiş- 
nuit în asta, nimic care să inspire o temere anume. Urmau cereri, 
negocieri, compromisuri, plăţi şi, apoi, în final, eliberarea. Vo- 
iau bani sau arme, sau o eliberare de prizonieri, nimic care să nu 
poată fi negociat şi aranjat într-un fel. Pînă la urmă, nu erau la 
fel de duri ca cei din Beirut sau din Teheran. Ea însăşi putea să 
ajute la negocieri, de îndată ce ar fi ştiut că e în siguranţă dacă 
își face cunoscută identitatea adevărată. 

Spusese tuturor celor cu care vorbise că nu aveau motive de 
îngrijorare, că deja autorităţile irlandeze se aflau în căutarea unei 
soluţii. Erau oameni onorabili, a spus ea, urma să facă tot ce le 
stătea în puteri pentru a asigura eliberarea ostaticilor. Vorbele ei 
începuseră să sune ca nişte comunicate oficiale. Dar crezuse și 
ea toate astea, cu adevărat. 

Pînă acum. Acum începuse să înţeleagă adevărata situaţie. 
Nu mai era nimic raţional în care să spere. Omul în mîinile cå- 
ruia căzuseră era pur şi simplu nebun, acum nu mai avea nici o 
îndoială. Poate că voia luna de pe cer sau pace pe pămînt, sau un 

tron la dreapta Domnului, şi nici Pâdraig Pearse Mangan nu i-ar 
fi putut îndeplini dorinţele. Privi în sus. Încă vorbea. 

— Este scris în Cartea lui lezechiel. Acolo spune Domnul ce 
vrea să facă. De vreme ce majoritatea celor de aici nu cunosc Bi- 
blia, va trebui să vă citesc. 

Dar nu deschise Biblia pe care o avea o mînă. Nu era nevoie. 
Toate pasajele biblice pe care ar fi putut să le invoce erau în 
mintea sa. 

— „Voi pune peste ele un singur păstor, care le va paşte; voi 
pune pe robul Meu David; el le va paşte şi el va fi păstorul lor. 
Iar eu, Domnul, le voi fi Dumnezeu, iar robul meu David va fi 
printre ei. Eu, Domnul, am găsit acestea.“ 

Ridică Biblia de parcă ar fi fost gata s-o arunce către ei. 
Într-un fel, chiar asta voia să facă: să schimbe cuvintul lui Dum- 
nezeu într-un proiectil indreptat spre sufletul necredinţei. Le spu- 
sese întotdeauna adepților săi să se înarmeze cu două arme: un 
AK-47 şi cuvintul lui Dumnezeu. 

Amina îl privea hipnotizată. În ea teama câ nu va mai ieşi 
vie de aici devenea tot mai mare. 

— Aţi citit povestea lui David şi a lui Goliat? Cum copilul 
David a luat o praştie şi l-a doborit pe campionul filistenilor, 
lovindu-l de moarte chiar în faţa oştii sale cu o pietricică? Poate 
aţi auzit povestea şi poate v-aţi întrebat ce semnificaţie are, ce 
încearcă Dumnezeu så ne spună printr-o poveste ca asta? Unii 
predicatori spun cà este doar o cale de a ne învăţa că cel slab 
poate sta în faţa celui puternic, că un băiat cu credinţă în Dum- 
nezeu poate dobori un gigant în armură. Dar dacă asta ar fi tot 
ce Biblia ar avea să ne spună, am putea să n-o numim cuvintul 
Domnului. La dracu', n-avem nevoie de Biblie să ne spună una 
ca asta. Pot citi despre cel slab şi cel puternic ori de cîte ori vreau 
în Rider's Digest sau în vreo carte New Age luată de la buchi- 
niști. Este mai mult în cuvîntul Domnului decit în poveştile de 
duminică, să ştiţi asta. 

Ei îl priveau în tăcere, cu toții, cei mai mulţi fără a înțelege 
cîtuşi de puţin spusele sale. Cîţiva murmurară rugăciuni în sur- 
dinà. În spaţiul unei singure camere două divinităţi furioase se 
înfruntau una pe cealaltă. 

— Nu ştiu ce credeţi voi, dar sînt al dracului de sigur că nu 
văd vreun sens în a citi ceva despre o veche bătălie purtată cu 
mii de ani în urmă în Israel. Asta e doar istorie, e moartă, s-a dus. 
Ceea ce contează este ceea ce are sens, iar ce are sens nu va şti 
nimeni pînă cînd Dumnezeu nu va desface peceţile acestor cărţi. 

Privi peste feţele lor confuze şi înspăimîntate. Le simţea fu- 
ria, le palpa disperarea. Ochii săi se opriră asupra propriilor oa- 
meni, care erau extenuaţi. Gărzile sale erau obosite, dar observă 
că ascultau cu atenţie. Ştiau că nu e bine să adormi în timpul stu- 
diilor biblice. O văzu pe femeia din rindul al doilea, văzu modul 
în care îl privea. Ea trebuie să fie mai înspăimintată decit ceilalţi, 
deduse el. Ştia numele ei şi cine fusese. Ezekiel aflase şi îi spu- 
sese imediat după ce sosiseră aici. Era amanta lui Declan 
Carberry, şeful echivalentului irlandez al FBI-ului. Înainte nu îşi 
dăduse seama cu adevărat cît de drăguță era. Mai în vîrstă decit 
i-ar fi plăcut lui, dar nubilă. Avea sini frumoşi. O să-i ceară lui 
Ezekiel să i-o aducă în cameră în noaptea asta. Dar mai întîi tre- 
buie să termine ce începuse. 

— După cum ştiţi cu toţii, aceasta a fost o luptă între copiii 
lui Israel şi filisteni. „Căci israelienii şi filistenii s-au pornit la 
luptă, oaste împotriva oştii.** David stătea în fruntea israeliților 
şi s-a întors spre a-l înfrunta pe Goliat, şi i-a spus: „Vin la tine în 
numele Domnului acestui pămînt, Dumnezeul armatelor lui 
Israel, pe care l-ai înfruntat“. 

Se opri, prelungindu-le confuzia. Trebuia să-l urmărească, 
să se agaţe de vorbele sale dacă voiau să priceapă ceva. Era lu- 
crul pe care îl căutase întotdeauna, aproape mai bun ca sexul, 
exaltarea de a şti că ceilalţi depindeau de el pentru a înţelege 
ceva, pentru a conta, pentru a fi mintuiţi. 

— Priviţi povestea din nou, continuă el, nu cu ochii voştri, ci 
cu ai mei. O să vă arăt ce trebuie să căutaţi, cum să înţelegeţi. 
David spune că luptă în numele lui Dumnezeu, așa că știm că 
israeliţii reprezintă întregul umanităţii, de vreme ce Dumnezeu 
este Dumnezeul tuturor, nu numai al israeliților. lar omenirea nu 
este pusă în pericol de un muritor numit Goliat. Nu, adevăratul 
inamic este Satana, Satana şi armata sa, a răului. Singura spe- 
ranţă a omului este un salvator care să îl înfrunte pe Satana. Ştim 
cine este acest salvator, ştim că e Isus Hristos. Şi ştim pentru că e 
acolo în Biblie, chiar în faţa ochilor voştri. Ştim că Isus Hristos 
şi David sînt una şi aceeaşi persoană. „Voi pune peste ele un 
singur păstor, care le va paşte; voi pune pe robul Meu David.“ 

Ea se simţi încurcată. Această logică ce nu era logică îi era 
cu desăvirşire străină. Cu toate că era musulmană, fusese cres- 
cută într-un loc care cîndva fusese considerat cel mai ecumenic 
din toate ţările arabe, foarte aproape de creştinii maroniți. Mai 
tirziu, după ce a izbucnit războiul civil, considerase şi înţelesese 
creştinismul ca fiind esenţial pentru a aduce pacea între cele 
două comunităţi ce se războiau. Găsise multe de admirat în în- 
văţăturile creştine, dar asta nu avea nici un sens, nici rațiune. 
Faptul că ştia acest lucru făcea totul mai rău: avea să moară pen- 
tru că un om nebun alungase raţiunea din lume. 

— Acum, Scripturile le sînt întotdeauna clare celor care au 
inimi curate. În povestea lui David şi Goliat ştim că armata lui 
Israel reprezintă umanitatea, iar filistenii reprezintă forțele Sata- 
nei, așa cum asirienii din Cartea lui Isaia reprezintă Statele Unite, 
iar cele două triburi îi reprezintă pe urmaşii lui David. Dar aceia 
dintre voi care cunosc Biblia ştiu şi că există multe înţelesuri în 
cuvintele Domnului. Goliat este o reprezentare a Satanei, dar el 
semnifică, de asemenea, şi Fiara, Antihristul care va apărea în 
ultimele zile. Şi cine sînt filistenii? 

Se opri, privindu-i în ochi pe cei cinci sau şase arabi care îl 
înțelegeau. Pricepuseră? Le era frică de el? Cu adevărat frică? 

— Dacă luaţi un dicţionar bun, veţi înţelege cum cuvintul 
Domnului se împlineşte singur în fiecare epocă. Pămîntul vechi- 
lor filisteni este cel pe care îl cunoaștem azi sub numele de Pa- 
lestina. Falistin îi zic ei în arabă. Zîmbi: Nu-i aşa? 

Nimeni nu răspunse. Continuă: 

— Armata filistenilor este reprezentată de palestinienii mo- 
derni. Iar ei sînt arabi, care sînt adepți ai falsului profet arab, 
Mahomed. Şi aşa totul devine limpede. Pentru că, dacă ne uităm 
în Cartea lui Daniel, găsim o mulţime de profeții cu privire la ul- 
timele zile. Ascultaţi ce spune Domnul către sfirşitul acelei cărţi, 
două versete după ce Îi spune lui Daniel despre închiderea cu- 
vintelor pînă la vremea sfirşitului: „Şi din vremea cînd va înceta 
jertfa cea de-a pururi și va începe uriciunea pustiirii vor fi o mie 
nouă sute douăzeci de zile. Fericit va fi cel ce va aştepta şi va 
ajunge la o mie trei sute treizeci şi cinci de zile“. Iar apoi Dum- 
nezeu spune: „Şi tu mergi spre sfîrşitul tău“. 

— Nu trebuie să vă mai aduc aminte că, aşa cum scrie în 
Scriptură, „vom socoti fiecare zi ca un an“. O mie trei sute şi 
treizeci şi cinci de ani. Înseamnă asta ceva pentru voi? Pentru 
mine nu, cel puţin nu la început, nu pînă cînd Dumnezeu mi-a 
trimis o lumină în inimă şi mi-a arătat adevărul cuvintelor Sale. 
Uriciunea aceea blestemată care ne-a adus doar disperare s-a pe- 
trecut în anul 622, care este începutul calendarului musulman. 
Arabii au invadat Palestina şi au construit o moschee mare pe 
locul Templului lui Dumnezeu din Ierusalim. Şi au rămas acolo, 
marea nenorocire a Satanei, conducînd peste Pămiîntul Sfint 
pentru o mie trei sute treizeci şi cinci de ani. Nu ani creştini. Ani 
musulmani, potrivit calendarului lor, care se ghidează după lună, 
ca vechiul calendar evreiesc. Anul 1935 în calendarul musulman 
este 1917 în calendarul nostru. Acesta e anul în care turcii au fost 
alungaţi din Palestina, anul în care musulmanii au încetat să con- 
ducă peste Pămîntul Sfint. Cuvîntul Domnului nu putea prezice 
viitorul mai clar. Dar nimeni nu a înţeles ce spusese Dumnezeu 
pînă cînd eu nu am venit să deschid peceţile. Satana a fost 

alungat, dar nu de tot. Moscheea lui Omar încă mai stă pe locul 
Templului. Pamintul Sfint este încă înconjurat de armatele ne- 
credincioşilor. 1917, aşa cum ştim cu toții, nu a fost sfârşitul tim- 
pului, ci începutul sfirşitului. Iar acum sîntem aproape de sfirşit. 
Dacă citim Cartea lui Daniel, capitolul nouă, vedem că Domnul 
a lăsat o perioadă de şapte ani — „o săptămînă“ — imediat înain- 
tea sfirşitului. Pot să vă spun cînd a început această ultimă săp- 
tămină de ani. A început în 1993, anul marii mele suferinţe. Nu 
mult după aceea, guvernul israelian a semnat un pact cu palesti- 
nienii — filistenii al căror cap este Fiara. Ei bine, asta n-a fost de- 
cît o împlinire a profeţiei din acelaşi verset al lui Daniel: „Şi el 
va încheia un legămint cu mulţi într-o săptămînă“. Şi acelaşi ver- 
set continuă pentru a spune că „la mijlocul săptămînii, va înceta 
jertfa şi prinosul“. Mijlocul săptămînii înseamnă trei ani şi ju- 
mătate, ceea ce ne aduce chiar în timpul prezent. Şi este exact 
momentul în care Fiara e gata să rupă înţelegerea. Aţi fost adu- 
naţi într-un loc chiar cu acest scop, iar dacă Dumnezeu nu ar fi 
vegheat, aţi fi reuşit. Dar El veghea. Veghea şi aştepta. M-a tri- 
mis la voi, așa cum L-a trimis pe David la filisteni înainte, pentru 
a vă dobori, aşa cum David l-a doborit pe Goliat. 

Amina îl privea dîndu-şi seama că e nebun şi ştiind că avea 
să urmeze ceva îngrozitor. Ce voise să spună amintind de 1993 
ca de anul marii lui suferinţe? Se întimplase ceva atunci care ar 
putea furniza un indiciu cu privire la identitatea acestui om? Îşi 
frămâîntă mintea, dar nu reuşi să găsească nimic. 

— În noaptea asta, continuă el, L-am întrebat pe Dumnezeu 
ce să fac acum. M-am rugat să mă ajute şi am deschis Biblia. 
Am citit următorul verset, în a doua Carte a lui Samuel: „Şi 
David îi conduse pe tinerii săi, iar ei îi nimiciră, şi le tăiară mii- 
nile şi picioarele, şi le dădură drumul în albia Hebronului“. Şi 
după asta, aşa cum ne spune Dumnezeu în capitolul următor, 
David a fost uns rege peste întregul Israel. Citirea acestui verset 
mi-a adus în minte un altul, unul pe care sînt sigur că îl ştiţi cu toții. 
O să-l găsiţi în Matei. „Şi dacă mîna ta cea dreaptă te sminteşte 

pe tine, tai-o şi o aruncă de la tine, căci mai de folos îţi este să 
piară unul dintre mădularele tale, decit tot trupul tău să fie arun- 
cat în gheenă.“ Şi iată-ne aici împreună, în sfirşit: adevăratul 
David, regele uns de Domnul, şi capetele lui Goliat, conducă- 
torii armatei Satanei, aliniaţi în faţa mea ca prizonierii de război. 
Am auzit că legea voastră spune cà e drept să tai mîna unui hoț, 
aşa că probabil asta vom face. 

Privi în spatele încăperii. Ezekiel stătea acolo, aşteptînd să 
fie chemat. 

— Ezekiel! Ai adus ce te-am rugat? 

Ezekiel păşi inainte. În mina dreaptă ducea toporul lung pe 
care îl foloseau la tăiatul lemnelor de foc, iar sub braţul sting ţinea 
un butuc de lemn pe care puneau lemnele pentru tăiat. În spatele 
lui, Zechariah ducea o găleată mică în care fusese încinsă smoală. 

Aşteptă pină cînd locotenentul său ajunse lîngă podium. 

— Aşază-l aici, zise el. Privi în jos către ostatici: Sînt şapte 
peceți, şapte regi, şapte îngeri şi șapte cupe, şapte capete și şapte 
coroane, şapte pîini şi şapte coşuri, şapte luni şi şapte săptămini, 
şapte preoți şi şapte trimbiţe, şapte viței şi şapte berbeci, şapte 
duhuri şi şapte stele. Prin urmare, vom tăia şapte mîini în faţa tu- 
turor. Făcu semn către doi dintre oamenii săi: Aduceţi patru pri- 
zonieri aici! 

Craiguenamanagh Farm 
Ballybay 

County Monaghan 

11 octombrie 

07.15, 


Conor Melaugh se trezi dintr-un somn greu pentru a desco- 
peri un nou răsărit înstăpînindu-se peste cîmpurile ce se vedeau 
de la fereastra sa. Nu conștiința îi tulburase visele. Omorîse ade- 
sea şi uneori cu cruzime, dar după prima crimă şi scurta remuş- 
care care urmase nu mai ştiuse ce este vina, indiferent dacă era 
treaz sau dormea. Se mîndrea cà este un soldat din ultimele zile 
ale celui mai lung război, război în care înainte de el luptase ta- 
tàl său și înainte de tatăl său luptase tatăl tatălui său. Nu era nici 
o ruşine şi nici o vină dacă un soldat ajungea să ucidă, căci în 
război nimeni nu e cu adevărat inocent. Era crezul său şi îl res- 
pecta ca un preot. 

Totuşi, de la venirea în Ballybay nu petrecuse nici o noapte 
pe de-a-ntregul lipsită de frămîntări. Băiatul era cel care-i pro- 
ducea necazuri, băiatul şi moartea în braţele căreia îl trimisese, 
moartea pe care el insuşi o ajutase să-și îndeplinească planurile. 

Moartea aceea încă îl mai bintuia — modul în care se petre- 
cuse, sunetul, rolul jucat de el — şi îşi dădea seama că vrea să ştie 
mai mult. Voia să ştie cine furnizase o asemenea informaţie strict 
secretă oamenilor sâi şi de ce soldaţii fuseseră de acord să nu ac- 
ţioneze, cînd IRA împuşca şi omora după bunul plac. Astfel de 
întrebări erau responsabile, mai mult decit orice, de faptul că se 
trezea uneori la ore mici, înspăimîntat. 

Se ridică şi se duse la fereastră. Şterse condensul de pe geam 
cu dosul mîinii. Fereastra fusese lăsată neacoperită, pentru a în- 
greuna apropierea de casă pe timpul nopţii. Cea mai mică lu- 
mină care s-ar fi apropiat de casă peste cimp l-ar fi trezit. 

Privi peste cîmpul lung şi desfundat, care cobora pînă la på- 
durea lui Clancy — un cer gri şi un cimp umed năpădit de ciu- 
perci, iar nu foarte departe dealuri albastre prinzînd contur în 
lumină. Se scutură văzind un corb aşezat pe un plug ruginit, 
abandonat sub un copac uscat. Nu-i pria la ţară, răcoarea de aici 
şi umezeala, griul şi lumina liniştită. Era obişnuit la oraș, în 
Belfast. Ducea dorul asfaltului străzilor sub picioarele sale, nu 
al noroiului, al bălegarului şi al ierbii ude. 

Soldaţii primiseră ordin să nu tragă, iar Conor Melaugh tre- 
buia să afle cine dăduse acel ordin şi de ce. Pe faţa sa erau la- 
crimi din nou, lacrimi grele de furie amestecată cu pocăință. 
Chiar el îl adusese pe Gearóid Lalor în armată, îl selectase în 
unitate, îl antrenase personal. Un amic pe cinste, unul dintre cei 
mai buni. Iar el îl trimisese înapoi în faţa detaşamentului de sol- 
daţi britanici, ştiind foarte bine ce urma să se întîmple. Buzele i 
se ţuguiară şi rosti un singur cuvînt: Iuda. 

Se duse jos şi intră în bucătărie pentru a-şi pregăti micul de- 
jun. Era un frig pătrunzător în toată casa, era un loc prăpădit pe 
care bănuia că fermierul îl folosise pînă de curind pentru a adă- 
posti vitele. Aprinse încălzitorul Calorgas şi rămase aplecat în 
faţa lui pină cînd porni. Masa era plină de castroane şi farfurii 
din seara precedentă. Un miros de mîncare rîncedă plutea în ae- 
rul rece, răscolindu-i stomacul. Ura să trăiască aşa, aproape ca 
un animal, ura mirosul şi sunetul, şi sentimentul de ratare pe care 
i-l dădea. Acum tot ce voia era să fie din nou în Belfast, să 
doarmă într-un pat cald cu soţia lui, iar copiii în paturile lor din 
dormitorul de alături. Dar trebuia să se mulțumească doar cu un 
foc de gaz în mijlocul pustietăţii şi cu un mic dejun prost gătit şi 
fără gust. Se întreba cît de mult o mai putea duce aşa. 

În dulapul îngheţat găsi nişte chiftele de cartofi şi citeva felii 
de şuncă. Fata din casă trebuia să aducă azi nişte provizii; 
Dumnezeu s-o ajute dacă întîrzia. El nu trebuia să se arate prin 
sat mai mult decit era necesar. Localnicii ştiau desigur cine era, 
el şi ceilalţi băieţi din unitate răspîndiţi pe la fermele din jurul 
orașului, dar nici unul nu ar fi îndrăznit să dea vreo informaţie. 

Chiftelele şi şunca aterizară într-o tigaie în care se afla nişte 
grăsime veche de aproape o săptămînă. În grăsime erau bucăţi 
arse, dar consideră că mai merge aşa o zi sau două. Soţia sa, 
Bernadette, ar fi curăţat tigaia în fiecare zi. Păstra casa curată. 
Protestanţii credeau că sînt animale, pentru că trăiau în mizerie 
şi îngălare alături de familii numeroase. Dar Bernadette le-ar fi 
putut arăta multora dintre ei cum se îngrijește o casă. Cînd fu- 
sese în închisoare nu se gindise la nimic altceva decit la mirosul 
căsuţei lor şi la ea. La mirosul ei, la atingerea pielii ei noaptea. 
Ajunsese aproape nebun din cauza gindurilor de acest fel şi a 
izului de puşcărie care îl înconjura. 

Peste sfiriitul chiftelelor şi al şuncii reuşi să audă zgomotul 
unui tractor. Clancy ieşise deja la muncă, arînd sau semânînd, sau 
făcînd ce era de făcut în această perioadă a anului. Schimbase cî- 
teva cuvinte cu el şi cu cei din familia lui, dar stăteau la distanţă. 
Departe de străzile sale, își pierduse statutul de erou. Aici era doar 
tolerat, doar ceva mai mult decit o relicvă din timpurile romantice. 

Şi totuşi, erau oameni care arau aici şi ai căror taţi luptaseră 
cindva cu britanicii. Şi, slavă Domnului, destui tineri care încă mai 
credeau în cauză şi ţineau în viaţă brigada Tyrone / Monaghan. 
Deşi aici erau în Republică, se aflau sub comanda IRA din Nord, 
iar mulţi dintre ei fuseseră în acţiuni dincolo de graniţă, alături 
de brigăzi Armagh din nord şi Tyrone din est. Jim Linagh, cel 
mai mare comandant al IRA de pe graniţă şi creierul din spatele 
nefericitului atac de la Loughgall, era de prin împrejurimi, 
dintr-un sătuc numit Tully. Conor îl întîlnise o dată, cu cîteva 
luni înainte de a muri. 

Scoase şunca şi chiftele de cartofi punindu-le în ultima far- 
furie curată. Jim Linagh, eroul său, murise într-o zi de mai, la 
Loughgall, alături de Paddy Kelly, omul aflat în spatele celor 
mai multe operaţiuni de succes din Tyrone. Anul acesta Gearóid 
Lalor, un nimeni pe care el îl antrenase şi îl trădase, a murit sub 
o ploaie de gloanţe. Iar Conor Melaugh mergea înainte, de parcă 
în lume nu mai râmăsese nici dreptate şi nici vreun înţeles. 

Se auzi zgomotul unei maşini pe drumul dinspre fermă. Puse 
furculiţa jos şi se îndreptă spre camera din faţă. Fata nu venea 
niciodată aşa devreme, trebuia să meargă mai întîi în Monaghan 
la cumpărături. Se uită prin fereastra îngustă, ţinîndu-se cît mai 
ferit vederii. Un Datsun albastru apăru de după şirul de tufe şi 
trase în faţa intrării. Conor răsuflă uşurat. Era Fintan Mellows, 
ofiţerul local de informaţii. 

Îi dadu drumul lui Mellows înăuntru. Cei doi bărbaţi se în- 
tilniseră de trei sau de patru ori, niciodată pentru mult timp. 
Fintan era omul de legătură între unitatea lui Conor şi brigada 
din Belfast. Era singura formă de contact pe care consiliul ar- 
matei o permisese. 

Se aşezară la masa din bucătărie. Era singura încăpere încăl- 
zită, iar Conor îşi petrecea cea mai mare parte a timpului acolo, 
Citind. Îi displăcea gîndul de a petrece o iarnă în Ballybay, în- 
conjurat de zăpadă şi gheaţă. 

— Ţi se răceşte micul dejun, zise Mellows. 

Era un om vesel, de meserie electrician şi o figură populară în 
district. Acum cîțiva ani fusese reprezentantul Sinn Féin în consi- 
liul districtului Monaghan. Avea nenumărate cunoştinţe, ceea ce-l 
făcea de o valoare inestimabilă pentru cauză, în rolul său de ofițer 
de informaţii. 

— Eşti invitatul meu, zise Conor, dar asta e tot ce am. 

— Haide, termină! Eu am mîncat. Dar mânînci cam mult sau 
fata nu-ţi aduce destulă mîncare? 

— Mi-ar prinde bine mai multă. 

— O să văd ce pot face. Nu mi-ar plăcea să te ştiu flămînd. 
Rise. Conor Melaugh era un om bine făcut şi nu dădea semne că 
ar slăbi. Dar nu va fi nevoie să te mai deranjezi o vreme. O să 
pleci de aici azi. Au sosit ordine din Nord. 

Lui Conor îi stătu inima un moment. Ştiau ce făcuse? Era 
chemat înapoi pentru a fi interogat şi pedepsit? 

— Ce s-a întîmplat? întrebă el. 

Descoperi că e greu să-şi menţină vocea calmă. Chiftelele şi 
şunca zăceau neatinse pe farfurie. 

— Unitatea ta îşi va relua activitatea, zise Mellows. Începînd 
din dimineaţa asta. O misiune specială. 

— Ne întoarcem la Belfast? 

Nu îşi putea ascunde bucuria din voce. 

— N-am spus asta. Ca să-ţi spun drept, nu ştiu încotro vă în- 
dreptaţi. Dar şefilor de la cartierul general li s-a spus să pregă- 
tească echipament şi provizii pentru o unitate mobilă. Bânuiala 
mea e că veţi avea de lucru o vreme. Tu o să fii ofiţerul coman- 
dant ca şi înainte, dar comandamentul din Nord trimite pe cineva 
care va răspunde de misiune. 

— Ţi-au spus cine e? 

Mellows dădu din cap. 

— Maureen O'Dalaigh. Cred că o cunoşti. Este deja pe drum. 
Şi cred că mai aduce pe cineva cu ea. 

Conor îşi simţi inima oprindu-i-se din nou. Maureen 
O'Dalaigh cu încă cineva. Pentru toată lumea suna de parcă ar 
fi fost vorba de un pluton de execuţie. Dacă ar fi avut minte ar 
fi rupt-o la fugă imediat după plecarea lui Fintan Mellows. Dar 
se îndoia că ar ajunge prea departe. Era prea departe de casă, lip- 
sit de resurse şi nu avea pe nimeni în care să se poată încrede că 
nu îl va preda. 

— N-ai nici o idee despre ce e vorba, nu-i aşa? 

Fintan ridică din umeri. 

— Ştii că nu mi-ar spune mie, zise el. Cu cît ştiu mai puţin, 
cu atit e mai bine pentru toţi cei implicaţi. Îți spun un lucru 

totuşi — a fost iadul pe pămînt aseară în Belfast. O să auzi 
despre asta dacă asculţi la radio. A fost un schimb de focuri în 
Andersonstown. Dezzy McCormick şi Con McKearney au fost 
ucişi. Dar nu sînt numai veşti proaste. Ba chiar dimpotrivă. Peste 
o duzină de soldaţi britanici au fost ucişi şi alţi cîţiva au fost ră- 
niti. Îţi vine să crezi asta? 

Conor se holba la el uluit. Dezzy McCormick şi Con 
McKearney erau departe de a fi capabili de asemenea per- 
formante. 

— Cine a mai fost implicat, ştii? 

Fintan îşi scuturà capul. 

— Trebuie să fi fost împuşcăturile iadului. Pot să-ţi spun un 
lucru însă: Maureen O'Dalaigh este căutată. 

— Maureen? E bună, dar... o duzină de soldați... 

— Ei bine, poţi s-o întrebi chiar pe ea cind soseşte. Trebuie 
să apară în Ballybay la nouă. Trebuie să vă întâlniți cu toţii acasă 
la Joe McCartan. Te iau de aici la nouă fără un sfert. Şi o să văd 
dacă Joe îţi poate pregăti o friptură mai zdravănă ca asta. 

— Ceilalţi au fost anunţaţi deja? 

— Nu, acum merg să fac asta. Ai grijă de tine! Ne vedem mai 
încolo. 

După ce plecă, Conor rămase așezat o vreme pentru a-şi 
pune gîndurile în ordine. Dădu drumul la radio, dar nu era decît 
muzică sau divertisment pe toate canalele. Ştirile de la Fintan 
despre evenimentele din Belfast i se păreau de bun augur. Dacă 
Maureen venea aici ca fugară era puţin probabil să aibă vreun 
alt scop în minte. 

Trebuia să mai facă doar un singur lucru înainte de întoar- 
cerea lui Fintan. Familia sa trebuia să ştie că nu se va mai afla 
aici. Încălcase toate regulile spunindu-le unde se găseşte. Voia 
să fie uşor de găsit în caz de urgenţă. 

leşi trăgînd uşa în urma lui. Cabina telefonică era la o jumă- 
tate de kilometru pe şoseaua spre Ballybay. Bernadette îi pre- 
gătea, probabil, pe copii pentru şcoală. Avea să dea un telefon 
scurt, să-i spună că va lua din nou legătura cu ei cît mai curînd. 
Cel mai important lucru era că ei nu trebuiau să-şi facă griji. 

Zorii veniră ceva mai tirziu pe coasta de vest, ezitant, pregă- 
tindu-se pentru lunga călătorie peste Altlantic. În aer pluteau ră- 
coarea şi mirosul de ploaie. Se lăsase ceața peste Croaghmarhin 
şi peste stinca golaşă din Mount Eagle, la vest de Ventry. Spre 
est și şpre nord muntele Brandon stătea în răsăritul de soare ca 
o altă ţară. Plouase peste noapte, iar razele soarelui străluceau 
acum pe înălțimile din vest. Departe, pe mare, nori de furtună se 
mişcau în întunericul ce începea să fie destrămat de lumină. 
Michael Deighan putea vedea la kilometri distanţă în toate di- 
recţiile din postul său de pe Clogher Head. 

Văzu bărcuţa venind dinspre Inis Tuaisceart, legănindu-se 
pe valuri cu trei oameni la bord. O zărea de cîteva dimineţi şi o 
dată sau de două ori şi după-amiaza, venind şi plecînd de pe o 
insulă pe care nu locuia nimeni. Turişti, fără îndoială, ca şi oa- 
menii din micuța tabără de mai jos de Ballyferriter. Veneau la 
pescuit în general, dar pe aceştia nu-i văzuse aruncînd vreo un- 
diţă undeva de-a lungul coastei. Poate se duceau departe în sud, 
spre Skelligs. 

Schimbase ieri o vorbă cu Seân Dearg despre ei, iar Seân îi 
oferise lui Michael o parte dacă îi găsea și făcea un tirg cu ei. 
Seân Dearg distribuia tot felul de lucruri şi furniza cele mai bune 
produse pentru mai mult de jumătate dintre restaurantele din 
Dingle. Crabi şi homari din Kenmare, somon din Sneem, scoici 
din Galway, poitín de la un bun prieten care avea o distilerie în 
Connemara, iar de la propria fermă ouă, lapte şi şuncă. 

Michael se urni, coborînd spre şoseaua îngustă care trecea 
pe lingă pisc, sperînd să le iasă înainte la micul promontoriu unde 
ştia că acostează întotdeauna. Pentru un om trecut de şaizeci de 

ani era în formă bună. Bătrinele-i picioare o să-l mai ţină un an 
sau doi, cel mult. Rise gîndindu-se la bănuţii pe care i-ar putea 
face dacă turiştii i-ar da ceva. Seân Dearg era un om de cuvint. 
Şi era intotdeauna o şansă ca oamenii de pe mica insulă să-i dea 
alte mici treburi de făcut, lucruri pe care ei nu le-ar fi putut face 
farà să se deplaseze pe insula mare. Şi poate aveau să se întoarcă 
în anul următor sau să-şi trimită prietenii. 

Deasupra capului său furtunarii şi petreii făceau cercuri, ți- 
pînd şi plonjind în apă. Niciodată în viaţa sa nu fusese departe de 
aceste locuri, nici măcar pînă în Tralee sau Killarney, darmite în 
marile orașe ca Dublin sau Cork. Ce era aşa grozav în locurile 
acelea? Privea în jurul său şi nu reușea niciodată să-i înţeleagă pe 
tinerii din fiecare generaţie care plecau şi nu se mai întorceau, 
unii la Dublin, alţii în Anglia, alţii în America, la fel ca bunicii 
lor. Unii avuseseră destule reuşite, dar se întreba ce pierduseră 
plecînd. Iar ceilalţi nu făcuseră altceva decît să schimbe discon- 
fortul unei ţări sărace cu agitația zilnică din Londra şi New York. 
Nu avusese niciodată prea mulţi bani, iar uneori rămăsese chiar 
şi fără bani de o piine cu care să-şi umple stomacul. Dar era aici 
cu oamenii lui, putea vorbi irlandeză cu cine îi plăcea, iar la urmă 
avea să fie îngropat într-un loc pe care-l cunoştea. 

Drumul spre promontoriu era foarte accidentat, dar cunoş- 
tea fiecare bucăţică din el. Era acolo şi îi aştepta cînd barca 
ajunse pe țărm. Erau îmbrăcaţi la fel, în costume negre şi cu på- 
lării negre, purtind cizme grele. Nu erau curioşi, evident, ci ge- 
nul de turişti care se iau în serios. În barcă nu era nici urmă de 
unealtă de pescuit. Poate erau vinători sau alpinişti, ceva de ge- 
nul ăsta. „Ei bine, îşi zise el, sigur au nevoie de ceva.“ 

Se apropie de ei, făcînd un semn de salut cu mina. 

— Di4's Muire duit, zise el. Tá an mhaidin go deas. 

Ştia că nu vorbeau irlandeză, dar se gîndise că o să fie flataţi 
că el crezuse că ar vorbi. 

— Îmi pare râu, zise unul dintre ei, un om înalt şi cu barbă, 
dar nu vorbim irlandeza. 

Michael rise. 

— Bine, atunci, zise el, nici eu nu credeam că vorbiți. Dar aici 
e Gaeltacht şi se vorbeşte irlandeză. Se opri, privindu-i pe fie- 
care pe rînd. „Sînt oameni duri, serioşi“, gîndi el. Numele meu 
este Michael Deighan, continuă el. Sînt din Dunquin, chiar mai 
jos pe coastă. V-am văzut barca de vreo cîteva ori şi m-am gîn- 
dit să facem cunoştinţă. Sînt prieten cu Seán Dearg, de sus din 
Dingle. Poate aţi auzit de el. 

Omul cel înalt scutură din cap. 

— Mi-e teamă că nu, zise el. Ascultă, domnule... a... Deighan, 
e o onoare să te cunoaştem, dar acum ne grăbim. 

-— A, da, înțeleg, zău că da. Sinteţi nerăbdători să vă conti- 
nuaţi vînătoarea, desigur. Ar fi ceva în Inis Tuaisceart. Cite ceva 
din toate. Tre’ să fie greu să căraţi provizii cu barca. Şi mai greu 
cînd vremea e rea, deşi, mulţumită Domnului, zilele-astea n-a 
mai fost aşa. Dar e mare păcat că nu-l ştiţi pe Seân Dearg, căci 
e un om care trebe ştiut prin părţile-astea. 

Aruncă o privire în barcă. Turiştii nu aveau decit un sac din 
pinză şi o foaie mare de cort. Fără îndoială, puştile şi capcanele 
erau sub foaie. 

— Nu sînteţi la pescuit, nu-i aşa? 

— Nu, răspunse omul cel înalt. Acum chiar trebuie să plecăm. 

— E-n regulă, e-n regulă. Desigur, nu vă ţin eu în loc, nu? 
Făcu un pas către barcă. Bărcuţa o aveţi de la Seamus Maguire 
din Glashabeg? Oricum, arată ca una de-a lui. 

— Chiar nu ştiu de la cine a fost cumpărată barca. Eu doar o 
folosesc. Acum, dacă ne-ai da voie să coborîm pe mal, am putea 
să ne vedem de treburi. 

— Vă întoarceţi diseară? 

— Aşa avem de gînd, da. Dar nu cred că... 

— Pentru că dacă e aşa veţi avea necazuri. Mai tirziu va 
fi vreme rea şi vînt puternic. De aici pînă în Inis Taisceart e o 
aventură pe o mare supărată cu care nu sînteţi obişnuiţi. Şi aveţi 
greutate mare în spatele bărcii, cu ce căraţi voi acolo. O să vă 
scufundaţi repede, dacă vă loveşte vreun val dintr-o parte și vă 

umple barca. O să vă mut sacul ăla ca să fie mai echilibrată dacă 
unul dintre voi trei stă pe ea. 

Înainte ca Ezekiel să-l poată opri, bătrinul apucă marginea 
bărcii şi sări în ea. Ezekiel se repezi înainte. 

— Te rog, nu am nevoie... 

Michael ridică sacul din pînză ca să-l mute spre partea din 
mijloc a bărcii. În timp ce facea asta, îşi pierdu echilibrul, pentru 
că barca nu fusese legată cum trebuia. Sacul îi alunecă dintre de- 
gete şi căzu peste blana din mijloc. Gura sacului nu fusese în- 
chisă. Sacul se desfăcu, vărsîndu-şi conţinutul. 

Cei trei oameni rămaseră împietriţi uitîndu-se la bătrîn. 
Michael se ridică şi, în timp ce se proptea pe picioare, încercă să 
pună sacul la loc. Îi luă cîteva clipe să-şi dea seama. Erau crabi? 
Homari făcuţi bucățele? Abia apoi îşi dădu seama că ceea ce 
stătea pe fundul bărcii erau miini. Mini de om. 

Dădu drumul unui țipăt gros şi se întoarse, sărind din barcă 
în apă, cu picioarele bijbiind pe pietrele mari. Îi văzu uitindu-se 
la el fără să schiţeze vreun gest. 

Ezekiel intră în valuri şi îl scoase pe bătrân. Gura lui Michael 
se închise şi se deschise, dar nu ieşi nici un cuvînt. Nici în en- 
gleză, nici în irlandeză. Nu erau cuvinte în nici o limbă pentru 
ceea ce văzuse adineauri. Avusese loc un accident? Sau erau 
doctori, chirurgi din America veniţi pe Inis Tuaisceart pentru a 
vindeca oameni? 

„Nu, gîndi el, uitîndu-se la oamenii îmbrăcaţi în negru. Nu 
sînt doctori. Nu au venit să-i vindece pe bolnavi.“ 

— Isuse, zise el, închizind ochii. 

— Corect, murmură Ezekiel în timp ce scoase pistolul din bu- 
zunar şi îl plasă sub bârbia nerasă a bătrinului. 

Ecoul împuşcăturii răsună în împrejurimi, peste adăposturi, 
capele şi biserici vechi, peste valurile cenuşii, apoi tremură şi se 
stinse. Pelicani, furtunari şi pescăruşi albi se ridicară țipind 
de-a lungul întregii coaste. În tăcerea care urmă, Ezekiel trase 
barca pe nisipul uscat și se gîndi la pescarii de pe plajele din 
Galileea, cu multă vreme în urmă şi la mare distanţă. 

Biroul permanent al subsecretarului pentru securitate 
Stormont Castle 

Belfast 

11 octombrie 

08.30 


La început, nu vorbi nimeni, apoi începură toţi deodată. Di- 
rectorul Serviciului Central de Informaţii sorbea dintr-o ceaşcă 
de cafea şi îi privea trecînd de la surpriză la furie şi apoi la re- 
proşuri reciproce. Nu era treaba lui să decidă, cu toate că erau 
cîțiva care credeau că asta e treaba lui. Tot ce voia în această di- 
mineaţă era un lucru din două: o ţintă clară sau un ţap ispăşitor. 
Ceilalţi ajunseseră să găsească sau să inventeze scuze, ca de obi- 
cei. Îi lasă să continue, gîndindu-se că le va face bine să se mai 
descarce, în orice fel o făceau. 

Îi judecă — de i-ar fi putut judeca pe toți — după o combinaţie 
de factori, începînd cu cravatele şcolărești şi accentul, și termi- 
nind cu gusturile lor pentru animalele de companie şi gradul de 
fidelitate sau de infidelitate conjugală. În tinereţe fusese un 
Dollymixture, scormonind cimpurile sterile din Sloane Street şi 
de prin împrejurimi după orice seminţe de informaţie pe care 
le-ar fi putut descoperi, şi folosise în munca sa prin gunoaiele 
din Irlanda de Nord cîte ceva din acea obsesie inocentă pentru 
amănunte şi detalii ale lucrurilor. Numai că își pierduse inocenţa 
cu multă vreme în urmă, iar acum îşi folosea cunoaşterea mă- 
runţişurilor despre alţii pentru scopuri mai exacte. „Este ştiinţa 
birfei aplicate“, spunea el. 

Avea destule informaţii despre fiecare dintre cei aflaţi în ca- 
meră pentru a-l zdrobi definitiv dacă vreodată s-ar fi dovedit ne- 
cesar, ceea ce şi făcea din cînd în cînd, niciodată mai mult decît 
în vremuri ca astea, cînd atitea reputaţii şi atitea cariere păreau 
să fie în joc. 

Subsecretarul stătea în spatele unui birou pe care era ordine, 
dind binevoitor din cap la intervale regulate. Willoughby, di- 
rectorul Serviciului de Informaţii, observă că rezolva cuvintele 
încrucişate din Financial Times. Spera că va continua așa şi chiar 
se aștepta să continue. Prezenţa lui la întîlnire, ca şi postul pe 
care îl ocupa, era de faţadă, iar Willoughby era bucuros că cel în 
cauză înţelegea asta şi nu făcea nici un efort să-şi bage nasul 
unde nu era bine-venit. Subsecretarii care voiau să fie mai mult 
decît personaje de paradă puteau deveni o sursă constantă de iri- 
tare. Burrowes era în provincie de doi ani deja şi nu greşise nici 
o dată. Cu toate că după eşecul din seara trecută era aproape si- 
gur că primul cap care va cădea avea să fie al lui. „Păcat, gindi 
Willoughby, căci asta ar putea sta în calea şanselor bietului om 
da a-şi rezolva careurile.“ 

Ceea ce-l frămînta cel mai mult pe director era răspunsul la 
întrebarea ce alte capete îl vor urma pe al lui Burrowes. Măcar al 
său era sigur? Un dezastru de ultim moment putea amări zilele 
de pensie ale unui om. Văzuse mai mulţi colegi, toţi gata să se 
bucure de rezultatele muncii lor, pierzând totul din cauza celei mai 
mici erori de calcul sau a celei mai nesemnificative indiscreţii. 

Îi privea clipind. Se vor întoarce impotriva lui, pentru a-l 
face tap ispăşitor? Sau se vor mulţumi cu Burrowes, o ţintă mult 
mai uşoară, deci şi mai simplu de doborit? 

Toţi membrii comitetului executiv provincial fuseseră che- 
maţi şi toți îşi făcuseră apariţia. Chiar el, directorul coordonator 
al informaţiilor, apoi generalul-maior Charlie Wainwright, co- 
mandantul forţelor de uscat, Bill Harper, comisarul-șef adjunct al 
unităţilor speciale şi comandantul Diviziei Speciale, Jim Irwin. 

În plus, îi chemase pe Alan Rigby, de la Serviciul de verifi- 
care a informaţiilor, care în mod normal nu îşi desfăşura activi- 
tatea la Thiepval Barracks, cartierul general din Lisburn, pe 
Andy Kerr, ofiţer al Diviziei Speciale însărcinat cu coordonarea 
efectivelor din Gough Barraks, pe ofiţerul de legătură cu armata, 
Fred Atkinson, pe directorul Forţelor Speciale, colonelul Mark 
Beveridge. Beveridge, la rindul său, insistase pentru prezenţa a 
trei dintre oamenii săi de nădejde: Penrose de la Divizia 14 In- 
formaţii, Ross de la SAS şi McPherson de la Unitatea de Detec- 
tivi de Teren, care se ocupau de principalele trei operaţiuni sub 
acoperire, pe care armata le desfăşura în prezent în provincie. 

Willoughby oftă şi aruncă o privire la tabloul reginei de dea- 
supra şemineului. Era o uşurare pentru el să ştie că ea era încă 
acolo, dacă nu pentru a sta la cîrma statului, măcar pentru a-i asi- 
gura stabilitatea. Se temea de viitor, se temea de un stat carolin- 
gian condus de hipioţi şi de pacifişti New Age. Ar renunţa la 
Ulster, ar retrage trupele şi ar trimite în loc un detașament de că- 
lugări budişti să le cînte mantre şi să le sune clopoței. 

— Domnilor, zise el, punîndu-şi ceaşca de cafea pe măsuţa 
aşezată providenţial alături, se pare că nu ajungem nicăieri. 

— Deja am ajuns, îi răspunse Andy Kerr. Tocmai am desco- 
perit ce harababură a avut loc aseară. 

Willoughby îl privi împăciuitor. Kerr era un om de treabă, 
un tip loial de care avea nevoie. Dar de unde Dumnezeu găsi- 
seră vocile astea zgomotoase şi tonul linguşitor care marca tot 
ceea ce spuneau? 

— Toate la timpul lor Andy, toate la timpul lor. Vreau să aflu 
părerea ta şi ţi-o voi cere, nu te teme! Dar avem o treabă mai ur- 
gentă. Mai înainte de a arunca vina la întîmplare unul pe celă- 
lalt, cred că avem o datorie faţă de cei care au murit: să-i găsim 
pe ucigașii lor. Asta zic eu că ar trebui să fie prioritatea noastră. 
Prim-ministrul i-a spus deja domnului Burrowes, aici de faţă, că 
aceasta este şi părerea sa. Cred că sîntem cu toţii de acord. 

Nimeni nu avu ceva de obiectat. 

— Bine, aşa ziceam şi eu. Îşi lăsă privirea să alunece peste ei. 

Ceea ce-i dădea putere asupra lor nu era atît superioritatea 
sa — care era departe de a fi absolută — cît propriile legături din 
aparatul de securitate. Din „Departament“ controla toate opera- 
ţiunile MI5 şi, prin reţeaua sa de cîrtiţe şi se ofiţeri de legătură, 
se păstra deasupra tuturor celorlalți. 

— Charlie, continuă el, întorcîndu-se către comandantul For- 
telor de Uscat, cine anume le-a pasat oamenilor tăi informaţia 
care i-a trimis acolo aseară? 

— Ştii şi singur că vreo cîţiva membri de frunte ai PIRA au 
ieşit la lumină pentru scurtă vreme acum vreo două zile, inclu- 
siv femeia pe care arzi de nerăbdare să pui mîna, Maureen 
O'Dalaigh. După instrucţiuni, toate diviziile au început să caute 
informaţii suplimentare. 

— Ieri după-amiază în jur de ora patru, cei din E4 au primit 
un cadou de la una dintre cele mai bune cirtiţe ale lor. Prin in- 
termediul oamenilor de legătură a ajuns la Castlereagh. Divizia 
14 Informaţii a urmărit datele şi şi-a dat seama că ar putea fi ceva 
important, așa că i-a anunţat pe oamenii mei. 

— Ce era aşa interesant în informaţiile astea? 

Willoughby îi adresă întrebarea lui Francis Penrose, căpita- 
nul comandant al Diviziei 14. 

— Ideea era că puteam sălta trei membri de frunte ai PIRA, 
domnule. Cel care a dat informaţia la E4 a menţionat că e vorba 
de arme şi că sint motive să credem că îi putem prinde cu mii- 
nile-n ele. Şefa era Maureen O'Dalaigh. 

— Şi nu ai nici un motiv să crezi că ai fost intoxicat? 

— Tot nu cred asta, domnule. Şefii PIRA n-ar pune niciodată 
pe unul de-ai lor să întindă o capcană. Abia au reuşit să scape. 
Cel puţin doi dintre oamenii lor au fost ucişi, iar O'Dalaigh a 
scăpat ca prin urechile acului. 

— Totuşi, te aşteptau. 

— Asta rămîne de văzut. Au reacţionat bine, dar o ambus- 
cadă planificată ar fi trebuit să aibă o cale de ieşire mult mai bine 
pusă la punct. 

— Spuneai că au fost ucişi doi. Eu auzisem de trei. 

Penrose dădu din cap. 

— Trei cu totul, domnule. Desmond McCormick, Con 
McKearney şi un al treilea, care nu a fost încă identificat. Dar nu 
credem că era important în PIRA. 

— Aveţi vreo idee cine era? 

Penrose scutură din cap. 

— Deocamdată nu, domnule. Cîţiva oameni încearcă să afle. 
O fotografie a fost trimisă tuturor agenţiilor de securitate. Aştep- 
tăm un răspuns într-o oră. 

— Foarte bine. Ţine-mă la curent! Willoughby se întoarse că- 
tre Jim Irwin. Jim, presupun că ai vorbit cu oamenii tăi din EA. 

— Da, domnule. 

— Şi? 

— A fost o informaţie foarte bună. Numele de cod al cîrtiţei 
este Omul Galben. Privi în jur către ceilalţi, simțind neînţelege- 
rea pe feţele englezilor prezenţi. Este originar din Ballycastle. 
Omul Galben este nume de bomboană. 

— Da, se mânîncă la tirgul vechi din Lammas, zise Willoughby, 

Se întrebă de ce se mai ostenea guvernul. La urma urmei, 
erau nişte sălbatici, care abia se dezvăţaseră de obiceiurile lor tri- 
bale. Mîncau alge şi amestecuri îngrozitoare şi se aruncau în aer 
unul pe celălalt. Se gîndi la Comwall şi la grădinile din Trellisick. 

— Aşa e, domnule. E activ de mai bine de şapte ani în regiunea 
Belfast. Responsabilul meu din regiune îl contactează personal. 

— David Cree? 

— Chiar el, domnule. Dacă ar fi aici, ar garanta şi el. 

— Sînt sigur c-ar face-o. 

— Omul nu i-a dat niciodată lui David o informaţie falsă în 
toți anii în care au lucrat împreună. Omul Galben îți poate rupe 
dinţii, dar e dulce ca mierea în același timp. 

Directorul aruncă o privire dispreţuitoare spre poliţist. 

— Mi-e teamă că această cîrtiţă a rupt mai mulţi dinţi de 
data asta, domnule Irwin. Să presupunem că a plasat o infor- 
maţie derutantă. 

— Informaţia a fost bună. Numai că era incompletă. Trebuia 
să fie cercetată mai bine înainte de a se trece la acţiune, 

Mark Beveridge pufni: 

— Pentru Dumnezeu, omule! Am primit-o abia ieri-dimi- 
neaţă. Ne-am bazat pe evaluarea ta privind calitatea ei. 

— Care pînă la un punct era exactă. 

— Domnilor, interveni Willoughby pentru a impiedica isca- 
rea unei altercaţii. Probabil că vă puteţi înţelege şi mai bine de 
atît. Calitatea informaţiei e doar o parte din ceea ce mă îngrijo- 
rează. Prioritatea noastră, aşa cum v-am explicat deja, este să-i 
vînăm şi să-i distrugem pe ucigașii rămaşi. Acum, are cineva 
vreo idee cu privire la acest aspect al misiunii noastre? 

Wainwright, comandantul Forţelor de Uscat, vorbi pentru 
prima dată: 

— Încă mai avem oameni la faţa locului, Geoffrey. Dar pri- 
mele indicii sugerează că doar doi au scăpat. 

— Îmi vine greu să cred asta. 

— Totuşi, rapoartele de la oamenii implicaţi în schimbul de 
focuri par să confirme că nu erau mai mult de cinci oameni în 
casă. Elicopterele au reperat doi oameni care au părăsit casa. Au 
fost urmăriţi pînă la spital în Andersonstown, după care rapoar- 
tele devin confuze. Un elicopter a urmărit doi oameni care ple- 
cau de la spitalul Royal Victoria după ce o ambulanţă de la 
Andersonstown ajunsese acolo. Au dispărut în Falls. 

— Aveţi vreo idee cine erau cei doi? 

Wainwright îşi scutură capul. Morţii din seara trecută dădu- 
seră o lovitură mortală carierei sale. Ştia că avea să plece curînd, 
cu o situaţie nu prea fericită. 

— Una era O'Dalaigh, sîntem siguri de asta, dar însoţitorul ei 
putea fi oricine. Odată ce primim date despre identitatea celui 
de-al treilea mort s-ar putea să fim capabili să ne facem o idee 
cu privire la asta. 

— Dar trebuie să suspectezi pe cineva. 

Comandantul Forţelor de Uscat îşi scutură din nou capul. 


ZIUA MÎNIEI 255 


— Pe nimeni. Sînt gata să-mi pariez reputaţia că n-a fost 
din PIRA. Oricine a ucis soldaţii ăia aseară a avut parte de lupte 
adevărate. 

— Un dezertor? 

— Posibil. Vom şti mai multe cînd aflăm ceva cu privire la 
identitatea aceea. 

Ca un fundal sonor, se auzi o bătaie discretă în uşă. Un func- 
ţionar intră şi traversă camera către biroul subsecretarului. 
Burrowes ridică privirea. Funcţionarul îi dădu o foaie de hirtie 
împăturită. Burrowes îi făcu semn să iasă, aruncă o privire peste 
hîrtie şi i-o dădu lui Willoughby. 

— Cred că asta te priveşte pe tine, Geoffrey! 

Willoughby o citi şi o lăsă să-i cadă în poală. 

— Ei bine, domnilor, se pare că s-a făcut identificarea. Omul 
apare într-un dosar al germanilor, de la unitatea lor de suprave- 
ghere a Orientului Mijlociu. Numele său este Abu Ahmad 
al-Rikabi, un irakian care urmează un program de doctorat la 
Universitatea Queen. 

Directorul îi privi fără să ştie foarte bine dacă mai are încă 
situaţia sub control. 

— S-ar părea că lucrurile au început să se complice puţin. 


41 


Dublin 
11 octombrie 
09.14 


Declan îşi mişcă uşor capul, sperînd că nu va simți nici o du- 
rere. Totul părea în regulă. Mai încercă o dată. De data asta crezu 
că a dislocat ceva. Numai dacă stătea nemișcat putea fi sigur de o 
linişte relativă. Dar aşa ceva nu-şi putea permite în dimineaţa asta. 

Telefonul de pe biroul său sună. Îl ignoră şi își continuă 
exerciţiul de relaxare. Îşi închipuia că fiecare muşchi din corpul 
său era moale, începînd cu cei de la cap şi continuînd în jos. Te- 
lefonul continuă să sune. De fiecare dată cînd ajungea aproape 
de nas, se gîndea la Amina şi muşchii capului i se încordau din 
nou. Telefonul sună pentru a şasea sau a şaptea oară. Abia tre- 
cuse de frunte în jos. Blestematul de telefon! 

Deschise ochii şi ridică receptorul: 

— Da, se răsti el. Carberry. 

— Declan? Sînt Martin Fitzsimmons. Ascultă-mă cu atenţie 
şi nu mă întrerupe! S-ar putea să mi se taie legătura în orice 
clipă. Ciaran Clark a depus jurămîntul ca taoiseach acum cîteva 
minute. Aproape primul lucru pe care l-a făcut odată instalat a 
fost să declare ilegală operaţiunea la care lucrezi. Harker a adus 
deja o trupă SAS din Nord. 

— Ce? Nu poate face asta, e... 

— Taci, Declan! Ştie unde sînteţi ascunși. Şi-a instruit oame- 
nii să intre peste voi imediat. Ţi se va spune că acţionezi în afara 
legii şi ți se va cere să te predai. Dacă n-o să faci aşa cum îţi cere, 

are permisiunea de a trimite o trupă de intervenţie în buncăr 
pentru a te scoate de acolo. 

— Cu forţa? 

— Dacă e necesar. Declan, trebuie să ieşi de-acolo repede. 
Harker nu te va lăsa afară în viaţă. 

— Ce vrei să spui? 

— Îți aminteşti discuţia noastră de acum o săptămînă, Declan? 
Cînd ţi-am spus că bănuiesc că MI5 se interesează de tine într-un 
mod curios de cînd cu întîlnirea ta cu Austin McKeown? Am få- 
cut nişte cercetări de unul singur. Acum sînt nouăzeci la sută si- 
gur că Harker e omul din spatele morţii lui McKeown şi al 
atentatului la viaţa ta. Luna trecută un ofiţer de informaţii brita- 
nic a fost ucis în Belfast. Numele lui era Wetherell. Asta în- 
seamnă ceva? 

Declan simţi că i se înviîrte capul. 

— Da, zise el. 

— Harker avea un raport complet despre moartea lui 
Wetherell cu zece ore înainte de a fi identificat cadavrul său. leși 
de acolo, Declan! Nu-ţi va da o a doua şansă! 

Stormont Castle 
Belfast 
09.16 


—În primul rînd, ce căuta un irakian în casă? De ce nu ni 
s-a spus asta? 

Geoffrey Willoughby recapitula evenimentele din seara pre- 
cedentă. Numai oamenii săi erau acolo, cu toții ofițeri superiori 
MI5, pe tactul şi judecata cărora se baza. Aveau o problemă, iar 
Willoughby ştia că de modul cum o vor rezolva depindeau mai 
multe lucruri, nu numai cariera sa. 

— Credem că putea fi acolo pentru a vinde arme, domnule, 
zise Raymond Tolliver, care lucra cu Divizia K din MIS5, ale cå- 
rei sarcini cuprindeau în mare parte operaţiuni legate de teroris- 
mul din Orientul Mijlociu. 

Tolliver era ofiţerul MIS însărcinat special cu o operaţiune 
cunoscută sub numele „lataganul“. Venise dimineaţă de la Lon- 
dra cu avionul. 

— Crezi? 

Willoughby nu încercă să-şi ascundă sarcasmul din voce. 

— Așa suna informaţia, domnule, că se desfăşoară un soi de 
afacere cu arme. Am verificat cîrtița E4 şi sîntem înclinați să-i 
dăm dreptate. A dat numai ponturi foarte bune, nu a dezamăgit 
niciodată. Informaţia sa cu privire la serata de ieri a fost exactă. 
A dat nume, ora de întîlnire, motivul întâlnirii. 

— Să rămînem la fapte, domnule Tolliver! Omul Galben le-a 
dat numai două nume care pot fi verificate. 

— O'Dalaigh a fost acolo, domnule, sîntem siguri de asta. 
Amprentele ei au fost găsite pe o ceaşcă şi pe masă, şi nu e de 
găsit acasă sau la serviciu. Dacă a fost o afacere cu arme făcută 
cu străini, O'Dalaigh a fost aproape sigur implicată. 

— Foarte bine, trei nume. Ştim cine este Omul Galben? 

Willoughby îi puse întrebarea lui Alan Rigby. Rigby, care 
fusese la întîlnirea de mai devreme, era şeful Serviciului de ve- 
rificare a informaţiilor din Irlanda de Nord: 

— Numele lui e Tobin. Seán Patrick Tobin. Ofiţer de infor- 
maţii în Brigada Belfast a PIRA şi ofiţer de legătură cu coman- 
damentul din Nord. A fost omul E3 după ce a fost săltat şi 
interogat la Castlereagh, în 1989. De atunci şi pînă acum n-a càl- 
cat strimb niciodată. Ciîrtiţa model. 

— Chiar şi asta dă destule de bănuit. Dar dacă e aşa de bun 
de ce nu l-am folosit niciodată? Pare prea important ca să-l lă- 
săm irlandezilor. 

— Nu era nevoie, domnule! E3 au fost cooperanţi, au trans- 
mis către EA tot ce au primit de la el, iar E4 le-a transmis celor 
de la Divizia Specială. Iar ei sînt în strînsă legătură cu biroul nos- 
tru de contacte din Lisburn. Totul a funcţionat ca la carte. Tobin 
lua contact cu un inspector din Belfast, unul Maguire. Se pare 
că se înțelegeau bine. Avea încredere în Maguire, aproape că era 
dependent de el. Dacă ne-ar fi fost pasat nouă, ar fi existat riscul 
să rămînem cu buzele umflate. Am înghiţit prea mulţi viermi în 
ultima vreme, Geoffrey! 

— Totuşi, vreau să-l aduceţi. În seara asta, cît de repede se poate. 

Rigby făcu ochii mari. Era un om scund, cu o mustață nea- 
eră şi cu obraji care fuseseră roşii cîndva, dar care acum căpăta- 
seră o culoare nesănătoasă. Trecerea sa prin ierarhia MIS nu 
fusese niciodată lină şi răminea tensionat în relaţiile cu 
Willoughby, un om cu care nu se înţelesese niciodată. „Sugestia 
directorului era nepotrivită“, se gîndi el. În ultimii ani relaţiile 
dintre MIS şi Divizia Specială se deterioraseră, iar Rigby fusese 


260 DANIEL EASTERMAN 


trimis la început din Anglia tocmai pentru a ajuta la îmbunătăți- 
rea situaţiei. 

— Cred că asta ar putea crea neplăceri, Geoffrey! Dacă nu te 
superi, aş prefera... 

— Fac ceva pe ce preferi tu. Nu-mi pasă cui îi creezi neplăceri, 
adu-l pe Omul Galben aici în seara asta. Avem nevoie urgentă de 
el. Ai grijă să fie adus aici întreg şi să fie interogat de Malcolm. 

Willoughby se întoarse către un om aşezat la distanţă de 
două scaune. 

— Malcolm, scoate ce poţi de la nenorocitul ăsta! După seara 
de ieri probabil nu ne va mai fi de prea mare ajutor, aşa că poţi 
să faci ce vrei cu el. Asigură-te numai că-ţi spune ce vrei. 

Înainte ca Malcolm Blake să poată răspunde, Willoughby se 
întoarse înapoi către Tolliver: 

— Îmi vorbeai de arabul ăsta, Raymond. 

— Da, domnule. Să vedem... Din ceea ce spun germanii, 
al-Rikabi a mai fost implicat înainte în afaceri cu arme. E probabil 
să fi fost în Ballymurphy aseară, ca să pună la cale o livrare de 
arme. 

— Ce dracului încerci să-mi spui, omule? Că IRA are o aven- 
tură cu nememicul de Saddam Hussein? 

Tolliver îşi scutură capul. 

— Nu, domnule! Cred că priviţi greşit situaţia. Al-Rikabi era 
şiit şi se opunea activ regimului Baas. A luptat împotriva tru- 
pelor lui Saddam în sud pentru o vreme, înainte de a părăsi ţara. 
De asta a fost supravegheat, dar nu a fost săltat niciodată. Divi- 
zia K s-a gîndit că s-ar putea dovedi folositor în vreo situaţie vi- 
itoare, dacă şiiţii ar fi venit la putere, dacă am fi avut nevoie să 
infiltrăm pe cineva în serviciile de informaţii irakiene sau dacă 
ar fi apărut un alt conflict. Nu fusese recrutat niciodată, dar fu- 
sese trecut pe listă ca fiind foarte capabil. 

— Şi crezi că aceşti şiiţi au un asemenea acces la armament, 
încît să devină interesanţi pentru IRA? 

— Cu siguranţă, domnule! Am vorbit cu Ronald Calverley, 
de la divizia specială metropolitană. Conduce o unitate specială 
care-i monitorizează pe fundamentalişştii islamici din ţară. Se află 
în colimatorul Diviziei Speciale de cîţiva ani. Al-Rikabi este 
de ceva vreme în atenţia lui Ronald. El spune că oamenii lui 
al-Rikabi au primit marfă de foarte bună calitate din Iran şi că 
ce nu au pot aduce, de acolo sau din Liban. 

— Şi crezi că se pregăteau să facă o livrare în seara trecută? 

— Nu, domnule, asta nu se poate. Maşina lui al-Rikabi a fost 
implicată într-un incident la cîteva ore după schimbul de focuri. 
Doi aventurieri au fost uciși de oamenii noştri. Au fost luaţi 
drept O'Dalaigh şi al cincilea om. Credem că tinerii au fost fo- 
losiţi ca diversiune. Dar maşina era curată. O'Dalaigh și înso- 
ţitorul său nu puteau căra prea multe cu ei. După toate aparențele, 
întâlnirea de aseară avea doar rolul de a pune la cale tranzacţia şi 
de a prezenta cîteva mostre. 

Willoughby dădu din cap. Începea să sune prost. Guvernul 
făcuse un mare tărăboi pentru ceea ce el considerase întotdeauna 
o muşamalizare necesară a transporturilor de arme pentru Saddam 
Hussein. Ştia cîţiva oameni implicaţi în aşa-zisa acoperire. Oa- 
meni decenţi şi cinstiţi cu toţii, oameni care şi-au slujit bine ţara 
întotdeauna. Se simţise revoltat de papara pe care o luaseră în 
presă. Era şi ceva necurat în modul în care aliaţii dăduseră greş 
în sprijinirea oponenților lui Saddam după Războiul din Golf, 
lăsîndu-i pe şiiţi să suporte valul răzbunării dictatorului. 

După părerea lui Willoughby, prea era cusută cu aţă albă. Ce 
avantaj ar fi putut fi pentru lumea civilizată dacă flăcăii cu barbă 
ar fi preluat puterea? Un alt nenorocit de Iran gata să ne dea 
peste cap din nou rezervele de petrol. Poate că Saddam era o 
brută, nu un om pe care să-l inviţi la cină cu prietenii, dar, cel 
puţin, era o brută care înţelegea cum funcţiona sistemul, spre 
deosebire de papugiii fanatici de prin mlaştini care nu ştiu decît 
Coranul şi cum să-şi tăbăcească soțiile dacă nu se poartă cuviin- 
cios. „La urma urmelor, gîndi Willoughby, poţi face afaceri cu 

un om ca Hussein. Afaceri murdare, se poate —, dar de cînd era 
păstrarea miinilor curate un criteriu pentru rezolvarea proble- 
melor? Băieţii cu turbane n-ar mai fi făcut afaceri deloc dacă ai 
fi pus fie şi numai un whisky cu sifon pe masă.“ 

Pînă la urmă fiara opiniei publice era întotdeauna la pîndă după 
lucruri din astea. Dacă s-ar fi aflat că oponenții lui Saddam Hussein 
furnizaseră rezerve de arme teroriștilor irlandezi, o parte a presei ar 
fi început să dea vina pe miniştrii din guvem, pretinzînd că ei i-au 
împins pe şiiţi să facă asta sau ceva asemănător. Şefilor politici ai 
lui Willoughby nu le-ar fi plăcut deloc asta. Mai ales în timpul ope- 
raţiunii lataganul sau al treburilor din Sud de care se ocupa Harker 
acum. Asta trebuia să fie îngropată cu orice preţ. 

— Nu vreau ca asta să răsufle, zise el. Nu se va face nici o re- 
ferire la irakieni în comunicatele de presă. Se uită din nou la 
Rigby. Alan, ai tu grijă de asta, nu-i aşa? Vezi să nu fie absolut 
nici o vorbuliţă în legătură cu problema asta. Au fost numai trei 
teroriști în casa aia aseară: O'Dalaigh, McKearney şi McCormick. 
Ai înţeles asta? 

— Va fi greu de explicat cum trei teroriști IRA au reuşit să 
ucidă cincisprezece soldaţi britanici, ca să nu mai vorbim de cum 
vom explica faptul că unul a reuşit să scape. Şi mai există posibi- 
litatea ca şi IRA să facă o declarație, fie şi numai pentru a ne umili. 

— Cred că o să prefere să păstreze secretă identitatea aliaţilor 
lor, deocamdată. Şi ar fi mult mai umilitor pentru noi dacă pu- 
blicul crede că ei au fost în stare să facă astfel de isprăvi. 

— Asta ar putea avea un efect negativ asupra moralului, 
Geoffrey! 

— Fac ceva pe moral. O să găsim o explicaţie. Plătim oameni 
pentru asta, nu-i aşa? Şi încă îi plătim al dracului de bine. Pot să 
întrerupă comunicatele dacă trebuie, nu-mi pasă! Principalul e 
să păstreze tăcerea despre chestia asta cu irakieni, cel puţin pînă 
ne dăm seama cu cine avem de-a face. 

— O să fac tot ce pot, Geoffrey. 

— Să faci mai mult decît atît. Se roti în scaun. Acum, 
Tolliver, ce ştim despre cel de-al cincilea om? 


Pa 

— Ei bine, sîntem... Sîntem destul de siguri că a ajuns acolo 
cu al-Rikabi. 

— Un alt irakian? 

— Domnule, am stat o jumătate de oră în dimineaţa asta 
în conferinţă cu Willi Seghers, de la German Bundesamt fiir 
Verfassungsschutz. După cum ştiţi, germanii au fost însărcinaţi 
cu monitorizarea grupurilor teroriste din Orientul Mijlociu de că- 
tre Consiliul Europei. Seghers are dovezi că un terorist Hezbollah 
de frunte a părăsit Libanul şi a trecut prin Amsterdam în drum 
spre Marea Britanie. Nu se ştie încă identitatea lui sau destinaţia 
finală. Oricum, toate indiciile arată că plecarea lui s-a petrecut 
imediat după o predică a lui Sayyid Muhammad Hussein 
Fadlullah, liderul religios al Hezbollahului din Liban. Se pare că 
unul dintre cei luaţi ostatici la Castletown era șeicul Mu'in 
Usayran, mina dreaptă a lui Fadlullah. Se crede că Usayran a in- 
trat în Irlanda folosind numele Hajj Ahmad al-Madani. 

Seghers este de părere că omul care a părăsit Libanul ieri se 
poate să fie trimis pentru a-l salva pe Usayran. Cînd am aflat că 
un şiit irakian care are legături strînse cu Hezbollahul a fost gå- 
sit mort în Belfast am ajuns la concluzia că al cincilea om ar 
putea fi teroristul nostru libanez. 

Willoughby zîmbi. O afacere libaneză suna bine. Va distrage 
atenţia de la Irak. Poate vor reuşi chiar să scoată o poveste po- 
trivit căreia al-Rikabi era libanez, nu irakian. 

— Mulţumesc, zise el. Domnule Tolliver, aș vrea să discutăm 
puțin între patru ochi. 

După ce ieşiră ceilalți, Willoughby turmă whisky în două pa- 
hare şi îi dădu unul lui Tolliver. 

— Ei bine, zise el. Cum afectează asta Iataganul? 

Tolliver respiră adînc înainte de a răspunde: 

— Ar putea strica totul, domnule. Harker trebuie să se asigure 
că lucrurile vor rămîne sub control în Republică. Eu o să må întorc 
direct la Londra, să pun acolo lucrurile la punct. Trebuie să facem 
o înţelegere cu Hezbollahul, înainte de a fi prea tîrziu. Altfel... 

— Altfel sîntem morţi cu toţii, domnule Tolliver! 


43 


Dublin 
09.17 


— Liam, vreau să iei legătura cu Harcourt Street chiar acum. 
Spune-le că o bandă de oameni înarmaţi sînt pe cale să dea un 
atac asupra clădirilor guvernamentale din Merrion Square. Dă-le 
adresa asta şi asigură-te că ajunge direct în calculatoarele lor. 
Declan se întoarse către biroul alăturat. Grainne, fă un apel că- 
tre toate maşinile de patrulare din zona centrală a Dublinului. 
Același lucru: atac asupra clădirilor guvernamentale. Asigură- 
te că o să creadă că vine de la cartierul general. 

— Domnule, maşinile de patrulare nu au oameni înarmaţi. 
Dacă vin să se împotrivească celor din SAS... 

— Harker nu e nebun. Nu-şi poate permite un schimb de fo- 
curi în situaţia asta. O să dea ordine clare oamenilor săi să se re- 
tragă. Sint bine antrenați. Acum dă mesajul ăla! 

— Da, domnule! 

Dominic Lawlor urmărea monitoarele de securitate care aco- 
pereau nivelurile superioare. 

— Ce este? 

Declan se apropie de mulţimea de ecrane mici care afişau 
printr-un circuit închis de televiziune imagini din anticariat şi din 
primul nivel al buncărului. Pe două monitoare putu vedea oa- 
meni îmbrăcaţi în costume negre de asalt Nomex cu cagule şi 
măşti de gaze, adunaţi lîngă uşa de la intrarea în buncăr. Se sim- 
tea de parcă s-ar fi repetat evenimentele de la Castletown House. 
Numai că de data asta era pregătit. 

— Uşa aia a fost asigurată? 

— Da, domnule. 

— Cât timp mai avem pînă o vor sparge? 

— Depinde ce folosesc, domnule. Două, maximum trei minute. 

Asta însemna că aveau să fie la nivelul întîi foarte repede. 
Oamenii lui Declan tot mai aveau nevoie de timp pentru a-şi 
aduna echipamentele şi dosarele importante şi pentru a distruge 
toate materialele compromiţătoare înainte de a pleca. Şoferii fu- 
seseră deja trimişi să pornească maşinile care aveau să-i scoată 
din Dublin, împreună cu echipamentele. Buncărul avea o ieşire 
de urgenţă de a cărei existenţă ştia numai taoiseach. Pádraig 
Pearse îi spusese personal de ea lui Declan şi putea să parieze că 
Ciaran Clark nu avea cunoştinţă încă de existenţa ei. 

Declan privi din nou spre monitor. Doi oameni începuseră 
să taie uşa din oţel, folosind un dispozitiv cu flacără de oxigen. 
Mai aveau doar să distrugă încuietorile, apoi intrau. 

Luă un microfon de alături şi apăsă butonul pe care îl avea 
la bază: 

— Atenţie! Aceasta e o zonă interzisă. Intraţi într-o locaţie gu- 
vernamentală secretă, fără a avea autorizaţia necesară. Nu aveţi 
permisiunea de a pătrunde în această zonă. Vă rog să luaţi legă- 
tura de urgenţă cu ofiţerul care vă comandă. 

Doi dintre oamenii SAS se apropiară repede unul de celă- 
lalt, iar unul din ei părea să vorbească prin microfonul din masca 
lui cu cineva din afara clădirii. În acest timp, tăierea ușii fu 
oprită. Declan socoti că va mai cîştiga cel mult un minut cu di- 
versiunea asta. 

Maire O'Brien apăru în pragul uşii secrete. 

— Maşinile sînt încărcate, domnule. 

Declan dădu din cap şi îi spuse să fie gata de plecare. 

— OK, atenţie, toată lumea, zise el, asta e. Ne vom reîntilni 
la Locul Unu. 

La uşă echipa britanică începuse din nou să taie. Înàuntru, 
doi dintre oamenii lui Declan ţineau uşa în bătaia puștilor de 
asalt. Ei aveau să fie ultimii care plecau. 

Restul echipei se repezi în tunelul îngust de ieşire. Trecea pe 
sub trei străzi pentru a ieşi într-un garaj subteran dintr-o alee dos- 
nică de lingă Baggot Street. Un monitor extern arăta că acolo 
traficul e normal. 

— Au spart încuietoarea, domnule! 

— Bine, ieşiţi! 

Declan îl împinse pe Dominic prin ușă. Pe monitor văzu 
echipa de asalt ocupîndu-şi poziţiile. Unul dintre ei pregătea gre- 
nade lacrimogene. Ceilalţi erau înarmaţi pînă-n dinți. 

— Înapoi! strigă Declan, chemindu-i pe cei doi oameni în tunel. 

Uşa căzu în zgomotul unei grenade explozive, acompaniată 
de o lumină orbitoare. Declan, care avea dopuri în urechi şi îşi 
acoperise ochii, aşteptă o jumătate de secundă, apoi apăsă un bu- 
ton. În timp ce culoarul dintre el şi uşă izbucni în flăcări, se re- 
pezi în tunel, închizind şi încuind uşa în urma lui. 


Craigpatrick 

lîngă Mountshannon 
Districtul Clare 

11 octombrie 

1425 


Craigpatrick era casa de vacanţă a lui Pâdraig Pearse 
Mangan şi se afla la aproape treizeci şi şase de kilometri la est 
de oraşul Ennis, pe coasta de vest a Lough Derg-ului. Era o re- 
giune turistică, pentru partide de vînătoare organizate, braconaj 
şi pescuit, care ajunseseră să facă viaţa mizerabilă pentru sălbăti- 
ciuni sau, pur şi simplu, pentru croaziere pe lac. Casa lui Pádraig 
Pearse era o mică, dar costisitoare ascunzătoare pe care fostul 
taoiseach o construise la începuturile carierei sale, în apropierea 
biroului său din Limerick. Casa era la numai cîţiva kilometri de 
Scariff, satul în care marele om se născuse şi crescuse. Aici îi 
putea primi confortabil pe ziariştii care-l vizitau, înainte de a-i 
duce la casa cu două dormitoare a părinţilor săi pentru o şedinţă 
foto, ca şi cum încă ar mai fi fost casa familiei sale. 

Declan şi Concepta avuseseră întotdeauna permisiunea să 
stea la Craigpatrick şi petrecuseră adesea sfirşituri de săptămînă 
şi vacanțe acolo cînd Máiréad era mică. În ultimii ani nevoile 
politice ale lui Pádraig Pearse deveniseră prioritare faţă de alte 
considerente şi păstrase casa numai pentru el, dar Declan încă 
mai avea cheia. 

Echipa se întilni la un bar din Ennis, aşa cum fusese stabilit. 
Odată regrupaţi, au plecat spre Craigpatrick, cîte o mașină pe 
rînd. Nici unul dintre ei nu fusese urmărit din Dublin. Pentru a 

urmări pe cineva cu succes pe şoselele pustii ale Irlandei era ne- 
voie de îndemînarea celui mai experimentat urmăritor. Declan 
era sigur că Harker îi pierduse pentru moment. Cu puţin noroc, 
îşi puteau continua munca timp de cîteva zile înainte de a fi ne- 
voie să se mute din nou. Dacă se întîmpla așa, gîndi el, se puteau 
muta în Burren, un ţinut pustiu şi stîncos din nordul districtului, 
plin de peşteri şi de grote, cea mai neospitalieră bucată de pă- 
mânt din Irlanda. 

Declan păstrase o maşină numai pentru sine. Pe cînd ce 
ceilalţi se îndreptau spre Craigpatrick, el se îndreptă spre 
Mountshannon pentru a vorbi cu îngrijitoarea lui Pádraig Pearse, 
Norah O'Shea. Ştia că ea vizitează casa cel puţin o dată pe zi, 
pentru a face curat şi pentru a încălzi. 

Îi ura bun-venit ca unui vechi şi bun prieten. Dar în spatele 
salutului, el putu detecta neliniştea cuiva care se teme că viaţa 
e pe cale să devină din nou nesigură. Înainte de a începe să lu- 
creze pentru Mangan îşi pierduse bărbatul şi doi copii într-un 
accident. De atunci îşi construise o viaţă a ei în jurul statutului 
pe care postul de îngrijitoare a casei lui taoiseach i-l dăduse în 
Mountshannon şi prin împrejurimi. Acest statut era acum vizi- 
bil ameninţat. În urmă cu douăzeci şi patru de ore, lucra pentru 
prim-ministrul unei naţiuni mici, dar independente. Acum nu 
ştia ce va aduce următorul buletin de ştiri sau dacă cel care o an- 
gajase ar putea fi acuzat de crimă şi dus la închisoare. 

Declan îi vorbi cu grijă, punînd accentul pe funcţia sa de şef 
al unităţii de elită a poliţiei naţionale. Atita timp cît Ciaran Clark 
nu emitea un ordin pentru a fi arestat, nu exista nici o posibili- 
tate ca Norah O'Shea să poată afla în ce situaţie era Declan. 

— Am nevoie de ajutorul dumneavoastră, doamnă O'Shea, 
zise el, de parcă i-ar fi făcut unul din instructajele private de care 
ea se bucurase atît de mult pe vremuri, cînd Pâdraig Pearse o 
luase sub aripa sa ocrotitoare. Nu trebuie să vă spun ce necazuri 
are cumnatul meu. Aţi auzit asta la radio. 

— E un lucru îngrozitor, domnule Declan, îngrozitor! Desi- 
gur că bietul om trebuie să fie într-o stare foarte proastă, era tot 
timpul atent cu lucrurile astea. Sora lui va fi alături de el, nu-i 
aşa? Şi la urmă, după tot ce vi s-a întimplat şi ei şi dumneavoas- 
trå... Dumnezeu să ne-ajute. 

— Ea este în sudul ţării cu familia, doamnă O'Shea, şi nu mă 
îndoiesc că Pâdraig i se va alătura de îndată ce va putea. Dar vă 
spun că acuzaţiile aduse lui Pádraig Pearse nu sînt întemeiate. 
De asta am venit aici, pentru a desfăşura o investigaţie secretă 
ca să aflu adevărul. Sînt convins că vom descoperi că toată afa- 
cerea i-a fost înscenată de la cap la coadă. Şi aici am nevoie de 
ajutorul dumneavoastră. 

— Desigur, ştiţi că o să vă ajut cu tot ce vreţi, domnu’ Declan. 
El va veni? 

— Nu la Craigpatrick, nu. Este reţinut deocamdată la Dublin. 
Totul depinde de această investigaţie. Dacă pot să găsesc dovada 
de care am nevoie, domnul Mangan va fi liber. Necazul e că în- 
treaga operaţiune este neoficială, așa că trebuie să rămînă strict 
secretă. Dacă răsuflă măcar o vorbă despre faptul că sînt aici cu 
o echipă de anchetatori... 

Făcu o pauză cu subînţeles, lăsînd imaginaţia ei să facă restul. 

— Să spunem doar, continuă el, că Pâdraig Pearse are inamici 
politici, oameni care s-ar folosi de prezenţa mea aici pentru a-l 
ataca. La urma urmei, sînt cumnatul său şi nu le va lua prea mult 
să inventeze o poveste şi despre mine. Asta înseamnă că, indi- 
ferent ce s-ar întîmpla, nu trebuie să spuneţi nimic nimănui de 
prezenţa mea aici. 

Doamna O'Shea dădu energic din cap. Era Chiar datoria ei 
să fie discretă şi nu ar fi fost pentru prima oară cînd şi-ar fi ţinut 
gura în legătură cu cei care vizitau casa. 

— N-o să se audă nimic de la mine, domnule, puteţi conta 
pe asta! 

— Sînt sigur că pot. Dar mai este o problemă pentru care am 
nevoie de ajutorul dumitale. Avem nevoie de provizii pentru 

perioada în care vom sta aici. Dacă m-aş duce în Mountshannon 
sau în Whitegate pentru a cumpăra ceva, aş fi cu siguranţă recu- 
noscut. Credeţi că puteţi să cumpăraţi destule provizii din mai 
multe locuri, aşa încît să nu atrageţi atenţia? O să trimit o echipă 
să vă ducă prin împrejurimi cu maşina în seara asta. Dacă în- 
treabă cineva, Concepta şi cîteva prietene au venit pe neaştep- 
tate pentru o vacanţă de cîteva zile. 

Se întimplase destul de des asta în trecut pentru a fi plauzi- 
bil. Declan fixă o oră şi îi spuse că o va trimite pe Grainne Walsh. 

— Mergeţi cu bine, domnule, zise doamna O'Shea cînd el 
pleca. M-am gîndit mult la dumneavoastră în ultimele săptămîni, 
la dumneavoastră şi la doamna Carberry. Fiica dumneavoastră 
era cea mai scumpă fiinţă care a existat vreodată. 

O opri înainte de a deveni prea dureros. Îi fusese greu să 
vină aici. Craigpatrick era plin de amintiri ca un album. 

— Ei bine, domnule, sînt sigură că o veţi scoate la capăt. Dacă 
luaţi legătura cu domnul Mangan, vă rog să-i spuneţi că mă gîn- 
desc la el. Am aprins o lumînare pentru el aseară la biserică şi o 
să fac la fel şi în seara asta. Vă rog mult să-i spuneţi asta! 


45 


Belfast 
11 octombrie 
19.40 


Seán Tobin îl zăvori pe Omul Galben pentru restul serii. În- 
văţase să se poarte de parcă ar trăi viaţa a două persoane, învă- 
tase să-şi ţină eurile separate atit cît îi permitea sănătatea mintală. 
Dacă trebuia să fie bun ca informator trebuia să fie la fel de bun 
şi ca ofiţer de informaţii. O scăpare într-una din vieţi ar fi afec- 
tat-o iremediabil pe cealaltă. Urma să-şi petreacă seara în 
McD's, ascultind prostii şi scoţind din ele cele mai valoroase in- 
formaţii, lucruri pe care să le poată preda superiorilor din IRA, 
pentru a le demonstra că își face datoria. Ei, în schimb, în semn 
de încredere absolută, îi vor da detalii despre misiunile îndepli- 
nite sau despre cele plănuite, dintre care unele vor ajunge la 
Tommy Maguire. 

Partea cea mai proastă era că ajunsese să aibă încredere în 
protestant, chiar să-l placă. În adincul inimii erau foarte asemă- 
nători. Amîndurora le plăceau fotbalul, darts şi biliardul. Amin- 
durora le plăceau copiii. Urmăreau de multe ori aceleaşi 
programe TV. Aveau chiar şi cunoştinţe comune, un cuplu care 
se căsătorise şi plecase să locuiască în Anglia. El era un vâr de-al 
lui Tommy, ea era o nepoată de-a lui Seân. 

Se strecură pe uşa barului şi se îndreptă direct spre tejghea. 
Pe perete atirna o pictură a lui Mâiread Farrell, o activistă IRA 
ucisă în Gibraltar în 1988, alături de steagurile Republicii şi ale 
celor patru provincii. Erau cu toţii aici, cu toţii prieteni vechi de-ai 
săi, oameni pe care îi cunoştea din copilărie. Toţi ştiau că e în 

IRA, dar numai cîţiva bănuiau ce hram poartă. Unele lucruri era 
mai bine să nu le ştii. Şi, desigur, nu puteai fi niciodată pe de- 
plin sigur că omul din cealaltă parte a mesei din bar, cineva pe 
care îl cunoşteai de cînd eraţi de-o şchioapă, de cînd aruncaţi îm- 
preună pietre în geamuri, nu era şi el membru al IRA. 

Jimmy McMenemy era acolo, în spatele mesei ca de obicei, 
şi, după cum arăta, era la al treilea Guinness. Seân îşi luă ceva 
de băut, un Murphy, şi i se alătură. Ştia că Jimmy e înarmat. Lo- 
cul său îi permitea să vadă uşa şi, mult mai important, cine intra 
pe ușă. Aici, ca în orice zonă republicană, cea mai mare frică a 
tuturor era că o bandă de loialişti puteau să intre într-un bar sau 
într-un club cu arme automate încărcate, pregătiţi pentru o par- 
tidă de trageri. Nici un număr de camere de luat vederi nu putea 
preveni un atac rapid, împuşcăturile și fuga. Se mai întimplase 
înainte şi avea să se mai întimple. 

Treaba lui Jimmy McMenemy era să oprească astfel de ata- 
curi înainte de a începe. Stătea în acelaşi loc în fiecare seară, cu 
arma la îndemină și ţinind uşa sub observaţie. Dar cînd ajungea 
la a cincea sau a şasea halbă era discutabil că şi-ar mai fi putut 
îndeplini sarcina în cazul în care ar fi apărut o bandă de mascaţi. 

Seân se aşeză. 

— Salve, Jimmy! L-ai văzut pe Patrick în seara asta? 

— A fost pe-aci mai devreme. Am vorbit despre necazurile 
de aseară. A 

— Mda, ştiu. Trebe să mă văd şi eu cu cîțiva băieţi. Andy 
McAteer zicea că vine pe aici mai încolo. Fătuca lui e bolnavă. 

— Am auzit. E la Royal? 

— Au internat-o azi-dimineaţă. Îi fac analize. 

— N-au nici o idee despre ce e vorba? 

Seán îşi scutură capul. 

— S-a pomenit că-i e rău aseară, iar cînd a venit doctorul azi-di- 
mineaţă, a trimis-o direct la spital. L-am văzut pe Andy la cină. 
Îi e teamă că e ceva serios. 

— Îmi pare rău să aud asta. E o fătucă simpatică. 

Jimmy luă o gură zdravănă de Guinness, răminind cu o 
mustață albă şi groasă de spumă pe buza superioară. 

— Cà tot vorbim de fătuci, ce face Bridget? 

Bridget Noonan era prietena lui Seân. Trăiau împreună de 
trei ani şi aveau de gînd să se căsătorească la primăvară. Aveau 
deja un copil, o fetiţă de care Seán era teribil de mindru. Faptul 
că erau împreună îl făcea să i se pară că viaţa merită trăită, 

- E bine. În noaptea asta e pe undeva cu sora ei. Cred că-şi 
vizitează nişte prietene. S-ar putea să sune mai tîrziu. 

Li se alătură un om înalt, Barley O'Brien. Avea un pahar 
mare cu Bushmills într-o mînă şi un exemplar din An Phoblacht 
în cealaltă. 

— Veşti bune despre seara trecută, zise el. Sint şaispre- 
zece soldaţi morţi. Ultimul şi-a dat viaţa pentru Anglia acum o 
juma” de oră. 

— A confirmat cineva care dintre băieţii noştri au fost acolo 
noaptea trecută? întrebă Seân. 

— Credeam că ştii asta, răspunse Barley. 

— Cum aşa? 

Seân nu prea avea încredere în Barley şi n-ar fi recunoscut 
niciodată în faţa lui că este ofiţer de informaţii al Brigăzii 
Belfast, ba chiar nici că face parte din IRA. 

— Ştii bine, zise Barley. 

— Am auzit că au fost Con McKeamey şi Dezzy McCormick. 
Ei le-au ucis soldaţii, interveni Jimmy. Deși e greu de crezut. 

— E mai mult decît greu, zise Barley. Am auzit spunîndu-se 
că au mai găsit un om în casă. 

— Tre’ să fi fost bun, zise Jimmy. Con McKeamey era un tip 
dur, dar n-a fost niciodată aşa bun. Cît despre Dezzy... 

În acel moment uşa se deschise şi intrară doi oameni în cos- 
tume. Toţi deveniră vizibil crispaţi. Jimmy îşi viri mîna sub 
masă. În capătul celălalt al încăperii, o altă mină apăsă pe un bu- 
ton ascuns. 

Străinii priviră în jur cu atenţie, netulburaţi de neliniştea pe 
care o provocaseră. Unul dădu cu ochii de micul grup de la masa 

lui Jimmy. Îi şopti ceva tovarăşului său şi se îndreptară împre- 
ună spre masă. 

— Iată-te, în sfîrşit, zise primul om, îndreptîndu-se spre Seán. 

Îi ignora pe ceilalţi doi. Accentul său era englezesc — edu- 
cat, dar nu preţios. Prietenul său se postă alături. 

— Salut, Seân, zise el. Unii dintre vechii tăi prieteni ar dori 
să te vadă. Avem o mașină afară. Îi aruncă o privire lui Jimmy. 
Nici nu mi-ar trece prin cap, irlandezule! Doar dacă vrei să i te 
alături regretatului Con McKearney. 

Era ceva în tonul şi în înfăţişarea omului care îi spuse lui 
Jimmy să nu rişte. Urmau să vină ajutoare într-o clipită. Să se 
descurce ei. Aruncă o privire în jur. Mai bine să ieşi de-aici îna- 
inte de a începe împuşcăturile. 

— Haide, Seân, zise primul om. Tommy Maguire te aşteaptă. 
Zice câ i-ai promis nişte informaţii în legătură cu seara trecută. 

Seán privi în jur. Fiecare ochi din bar era aţintit asupra lui şi 
fiecare ochi era ostil. Străinii nu erau înarmați, pînă şi un prost îşi 
dădea seama de acest lucru. Asta îi mai dădea ceva șanse. Toată 
lumea ştia că nu era treaba agenţilor de informaţii britanici să 
Salte oameni de pe stradă sau din cluburi pentru interogatoriu. 

Seân se ridică în picioare. Picioarele îi erau grele, capul i se 
învîrtea. Oamenii în costume gri îl uciseseră deja, de parcă i-ar 
fi tras un glonţ în cap. 

Willoughby intră în cameră în linişte, ca o pisică neobosită 
care umbla în căutarea prăzii. Odată cu el intră în cameră şi o 
aură nedefinită a autorităţii. Dacă pină acum exista vreo îndoială 
cu privire la cel care conducea, sosirea lui Willoughby o spulbe- 
rase. Petrecuse o viaţă învăţind cum să se impună fără să ridice 
vocea, să poarte uniforme impozante sau să invoce legi jalnice. 

Nu era o cameră prea plăcută. Nici nu trebuia să fie. Oficial, 
nu exista. Neoficial, era cunoscută printre membrii serviciilor de 
securitate din Irlanda de Nord cu numele de „Sicriul'“. Nu avea 
nici o fereastră, pereţii erau vopsiți în negru, iar tavanul era o 
oglindă, ca într-un dormitor de bordel. O analogie superficială 
ar fi putut portretiza întreaga clădire ca pe un bordel, cu agenţii 
care o conduceau pe post de peşti şi cu cîrtiţele care veneau pe 
post de prostituate. Dar în această analogie ar fi lipsit cu desă- 
virşire esenţialul. 

Ceea ce se petrecea aici nu era prostituție, ci un joc riscant. 
Un joc greu, înflăcărat, care te putea duce la ruină şi chiar la 
moarte. Bărbaţii şi uneori femeile de aici pariau într-un sport sîn- 
geros, unul care era jucat de-a lungul şi de-a latul unei întregi 
provincii şi chiar şi dincolo de ea. Citeodată cîştigau, cîteodată 
pierdeau, dar cu toţii continuau să arunce zarurile, pînă cînd o 
bombă sau un glonţ îi scotea fizic de la masă. 

Tobin stătea pe podea, cu spatele la perete, cu privirea pier- 
dută înainte, ca un om care văzuse fantoma tatălui său. Era îm- 
brăcat doar cu izmene. Pielea îi era palidă şi plină de pistrui, iar 
carnea — flască. Lingă el, pe un scaun, stătea Malcolm Blake, an- 
chetatorul principal al lui Willoughby. El şi Tobin petrecuseră 
împreună o oră. De obicei, asta era numai încălzirea, dar de data 
asta Blake ştia că şeful vrea rezultate imediat. Îl presase pe Tobin 
cît de mult se pricepuse, dar fără nici un rezultat. 

— Mulţumesc, Malcolm, zise Willoughby. De ce nu te duci 
să-ţi faci un ceai? Trebuie să fii obosit. Vreau să schimb cîteva 
vorbe cu Omul Galben. 

Blake privi pe rind spre Willoughby şi spre Tobin, apoi din 
nou spre Willoughby. 

— Sînteţi sigur, domnule? Vreau să spun că nu cred că e pre- 
gătit încă. 

— Nu te îngrijora, Malcolm, o să fie. Zimbi spre omul de pe 
podea. Nu-i aşa, Seân? 

Tobin nu dădu nici un răspuns. Blake ridică din umeri şi 
plecă. Putea urmări continuarea din camera alăturată. Willoughby 
se îndreptă spre scaun, îl răsuci şi se aşeză, punîndu-și mîinile 
pe spătarul scaunului. 

— Ei bine, Seán, cum te-a tratat Malcolm? 

Tobin continuă să privească, pierdut, podeaua. 

— Haide, Seán! După cîte ştim, obişnuiai să vorbeşti fără să 
te laşi îmboldit prea mult. Obişnuiai să fii volubil. 

Tobin ridică privirea. Nu ştia cine era Willoughby şi nici nu-i 
păsa prea mult. Dar putea spune doar aruncînd o privire că e 
unul de la virf. De mai sus decit fusese el vreodată şi, din cauza 
asta, mai periculos. 

— Vreau să-l văd pe Tommy Maguire, zise el. El e omul meu 
de contact. Cu el tratez. 

Willoughby îşi scutură capul. 

— Asta nu-i o idee bună, Seân. Am depăşit faza asta acum, 
sîntem mult peste Tommy Maguire şi cei de teapa lui. Acum eşti 

în mîinile celor mari, Seán! Jocul pe care-l jucai s-a schimbat. 
Crede-mă, singura ta speranţă de a ieşi întreg de aici stă în mine. 

Tobin privi în sus către el. Disperarea de pe faţa sa era vizi- 
bilă şi grotescă. 

— Ce mama dracului tot spui? Nenorocitele tale de maimuțe 
au intrat la McD's de parcă ar fi fost moşia lor. M-au strigat pe 
nume şi mi-au spus că sînt căutat pentru informaţii. Isuse, omule, 
mai lipsea să strige în gura mare că sînt cârtiţă. 

— Ce repede te-ai prins, Seán. Exact asta trebuia să se întîm- 
ple. Sînt un om furios, Seán, şi am şi eu temerile mele. Aseară 
s-a petrecut ceva care a schimbat complet situaţia. Cum se spune 
în astfel de situaţii? „Cad toate înțelegerile“, parcă aşa. Dosarul 
tău tocmai a fost închis. În ceea ce mă priveşte, tu nu mai eşti în 
viaţă. Nu exişti. N-o s-o mai vezi pe prietena ta Bridget nicio- 
dată. Copilului tău i se va spune că eşti mort. E perfect posibil 
ca, după ce prietenii tăi de la McD’s vor răspîndi veştile despre 
activităţile tale extracuriculare, lui Bridget să i se pună niște în- 
trebări destul de grele de la nişte oameni cam răi. Nu i-aş da prea 
multe şanse. Tu ce zici? 

Tobin nu zise nimic. Ştia prea bine că omul în costum cu 
dungi nu spune altceva decît adevărul. Se uită la el, încercînd să-şi 
ghicească soarta pe faţa sa fermă şi imobilă. 

— M-aţi omorît, zise el. Ce-aţi făcut voi este o crimă. Sper că 
sînteţi satisfăcuți. Am făcut tot ce-aţi vrut, niciodată n-am trişat. 
Aveam o înţelegere cu Tommy, iar voi, nenorociţilor, aţi rupt-o. 
Trebuia să-mi dau seama că nu trebuie să am încredere în nişte 
nemernici de englezi. 

— Ascultă, Seán, îmi pare foarte rău că lucrurile s-au întîm- 
plat aşa cum s-au întîmplat. Zău că-mi pare râu! Mi-ar fi plăcut 
să continuăm să te folosim. Ne-ai fost de mare folos în trecut şi 
nu am nici o îndoială că ai fi continuat să fii la fel şi pe viitor. 
Tommy Maguire are o părere foarte bună despre tine. Cu toţii 
avem. Omul Galben e o legendă aici. 

Willoughby se opri şi privi în jos către omul de pe podea. 
Simţi că vrea să îl pocnească, să-l răstoarne cu o lovitură de pi- 
cior. Şi, într-un fel, asta şi urma să facă. 

— Din nefericire, Seán, lucrurile nu s-au desfăşurat chiar 
după cum am plănuit noi. După cum ţi-am spus, de aseară toate 
înțelegerile au căzut. Seara trecută a fost deosebită, dincolo de 
orice limită, și tu ştii la fel de bine ca mine că nimic nu va mai 
putea fi la fel vreodată. Vreau să-mi spui tot ce ştii despre eve- 
nimentele de aseară. Spune-mi adevărul şi o să-ţi petreci restul 
vieţii tale mizerabile în confort. Încearcă să mă tragi pe sfoară şi 
te vei trezi înapoi la McD's cu o etichetă la git. Te sfătuiesc să 
accepţi oferta mea. Numai un nebun ar refuza. Dar... 

Privi încruntat către omul lui Tommy Maguire, ghemuit ne- 
putincios pe podeau réce şi respingătoare în izmenele lui nespă- 
late. Willoughby se gîndi că fusese umilitor pentru el să petreacă 
atita timp din viaţă în locuri ca ăsta, alături de creaturi ca Tobin. 
Pensia părea mai atrăgătoare ca niciodată. Şi mult mai departe 
decit i se părea cu douăzeci şi patru de ore în urmă. 

— Dar e un lucru pe care trebuie să-l înţelegi, Seân. Ai exact 
trei minute în care te poţi hotărî. Sincer, nu am mai mult timp 
decit atit pentru a-l pierde cu tine. Am alte treburi, mult mai ar- 
zătoare decit salvarea vieţii unei cîrtiţe. Folosește-ţi cele trei mi- 
nute corect, Seân! 

Se duse lîngă uşă. 

— Nu mi-ai spus numele tău, se plinse Tobin. Trebuie să-ţi 
ştiu numele tău blestemat! 

— Da, sînt sigur că trebuie, Seán. Dar nu ai timp acum de fä- 
cut noi cunoştinţe. O să-l trimit pe Malcolm înapoi în cîteva mi- 
nute. Cu un reportofon. 


Trei minute nu înseamnă foarte mult timp. Suficient să fierbi 
un ou. Sau să asculţi o melodie în vogă. Sau să alergi un kilo- 
metru. Dar nu suficient de mult pentru a lua o decizie care să-ţi 
hotărască viaţa sau moartea. Oricum, Seán Tobin avusese mult 

timp în trecut pentru a se gîndi chiar la lucrurile pe care 
Willoughby i le cerea acum. Ştiuse dintotdeauna că aşa ceva 
s-ar putea întîmpla și că, atunci cînd avea să se întîmple, nu avea 
să aibă prea multe soluţii între care să aleagă. 

Uşa se deschise și Blake intră în cameră. Avea în mînă un 
pistol automat mic, iar Seán ştia că l-ar fi folosit dacă nu ar fi fost 
cooperant. Să trimiţi o cîrtiţă demascată înapoi în stradă era foarte 
riscant. Cîrtitele adună informaţii importante din ambele părţi şi, 
dacă s-ar fi ivit ocazia, un bun interogator IRA putea scoate multe 
de la un informator atit de vechi ca Omul Galben. Era mult mai 
bine să faci totul aici şi apoi să arunci cadavrul lui Tobin în stradă 
Şi să anunti moartea lui ca pe o altă execuție a IRA. 

— Ei, Seán, te-ai gîndit? 

— Se va ţine de cuvînt, nu-i aşa? Este de încredere? 

— Cine? Şeful meu? Nici nu se pune problema. Nu ai putea 
găsi pe cineva mai de încredere. 

— Sint nevoit să te cred, nu-i aşa? Nu prea am ce dracului 
altceva să aleg. l 

— E bine. Mă bucur că ai înțeles asta. Acum hai să trecem 
la treabă! 

— Îmi poţi da un scaun? 

— Mai încolo. Îţi pot da tot ce vrei mai tîrziu. Dar acum dă-i 
drumul uşurel şi spune-mi ce ştii. 

Tobin închise ochii. Încercă să-și imagineze plaje însorite, 
dar tot ce putu vedea fu o străduţă întunecoasă trecînd printre 
niște case părăsite. Şi tot ce putu auzi fu un foc de armă îndepăr- 
tat, scurt şi sec. 

— Unitatea specială care a făcut treaba din august, începu el. 
Cei care i-au omorît pe oamenii voştri. Au fost puşi din nou la 
treabă. Reactivaţi, înţelegi? Peste graniţă, în Monaghan. N-aş 
putea să vă spun exact unde, jur pe Dumnezeu că nu pot. 
Maureen O'Dalaigh s-a dus acolo pentru a-i conduce. A mai luat 
pe cineva cu ea. Un bărbat, un străin. A fost aici aseară. Au fost 
amindoi aici. 

Petrecură o ară împreună, cea mai lungă oră din viaţa 
Omului Galben. Era o uşurare bine-venită să-i spună englezului 
tot ce ştia, să-şi descarce sufletul, pentru totdeauna. Asta era 
pentru ultima oară. Ultima trădare, ultimul act din cariera Omului 
Galben. Miine Seán Tobin va fi în drum către o viaţă nouă, cu 
un nou nume. Nu avea nici o importanţă pentru el unde mergea 
atita timp cît Bridget şi copilul erau cu el şi vorbeau engleza. 
Rise gîndindu-se la această ironie. Tot timpul s-a luptat să scape 
de englezi, iar acum era disperat să vorbească limba lor bleste- 
mată. Şi totuşi, irlandeza nu putea să-l ducă foarte departe, nici 
chiar în Irlanda. 

Blake îl lăsă unde îl găsise, visind într-o cameră rece şi întu- 
necată la plaja Bondi şi la spaţiile largi de afară. Willoughby îl aṣ- 
tepta alături, de unde urmărise interogatoriul printr-o oglindă falsă. 

— Foarte bine lucrat, Malcolm! Cred că ne ajunge. Am în- 
cheiat treaba pentru azi. Cel puţin, partea asta. Va trebui să pu- 
nem la cale o operaţiune, să găsim unitatea specială înainte de a 
pleca din Monaghan. Dacă e nevoie de o operaţiune peste gra- 
niţă, atunci cu cît va fi mai mică distanţa pe care trebuie să o par- 
curgă băieţii noştri, cu atît mai bine. Păcat că nu pot să o conduc 
chiar eu; mi-ar plăcea să văd totul. 

— Aş putea pune echipa să vă facă o înregistrare video, dom- 
nule. Cel puţin, cu schimbul de focuri. 

Willoughby îşi scutură capul. 

— Mult prea morbid, Malcolm. Şi implică riscuri. Dacă o ca- 
setă ca aia pică vreodată în miinile cui nu trebuie... Nu, o să mă 
mulțumesc să ascult poveştile şi o să-mi imaginez singur. 

—E în regulă, domnule. O să am grijă ca treaba să fie 
bine făcută. 

— Aşa să faci. Seara trecută a fost armata — o afacere teribilă 
și foarte dureroasă, dar totuşi era vorba de armată. Asta va fi o 
afacere personală. 

— Vă garantez, domnule, că vom face treabă bună. Şi o să ne 
asigurăm că vor şti ce au păţit. Şi cine le-a făcut-o. 

— Ai grijă de asta. Şi, Malcolm... Făcu un gest către camera 
în care se desfăşurase interogatoriul. Rezolvă problema asta îna- 
inte de a trece la treabă. 

— Rămîne că toate înțelegerile au căzut, domnule? 

— Exact. 

— I s-au făcut promisiuni, domnule. Avem o responsabilitate 
morală... 

— Nu există aşa ceva. Termenul ăsta n-are nici un înţeles. 
Nimeni nu are nici o responsabilitate faţă de un terorist. Dacă 
iese de aici, chiar şi sub un alt nume, ar putea produce pagube 
inestimabile. Ştie despre interesul nostru aparte asupra unităţii 
speciale a lui Conor Melaugh. Ştie, sau cel puţin bănuieşte, că 
oamenii pe care i-au împuşcat la Malone House erau din MIS. 
Şi poate ştie Chiar şi de ce au fost împuşcaţi. Asta înseamnă 
că încă mai are informaţii de dat. Ar putea chiar încerca şi să 
meargă la un ziar, poate la vreo fiţuică din Sydney, care nu simte 
nici o responsabilitate morală faţă de secretele de stat britanice. 

E mult mai bine să ajungă acolo unde-i e locul. În vreun ca- 
nal din vestul Belfastului. Îi va pune un pic pe jar pe cei din 
PIRA şi ne va oferi şi nouă puţină propagandă de calitate despre 
cum se poartă ei cu propriii oameni. 

Blake îşi scoase din buzunar pistolul şi verifică dacă e încărcat. 

— Ce facem cu femeia, domnule? Cu Bridget Noonan. E încă 
jos, în hol. Ştie ceva sau s-o trimit să-şi facă bagajele? 

Willoughby reflectă puţin. 

— Aranjeaz-o şi pe ea! Ca măsură de prevedere. 

Blake dădu din cap şi deschise uşa. Şeful său rămase visind nu 
la întinderile barbare din colonii, ci la o casă lingă Fowey, cu ve- 
dere la mare. Nici măcar prima împuşcătură nu-l trezi din reverie. 

Se ghemui pe patul tare din celula ei, ascultînd cum vîntul 
furios şuiera dintr-un capăt al insulei în celălalt şi apoi mai de- 
parte, peste apele adinci ale Atlanticului. Erau valuri înalte de 
jur împrejur, care se spârgeau de stînci de parcă s-ar fi prins într-un 
joc şi încercau să le zdrobească. Ştia că sînt pe o insulă de lingă 
coasta de vest, dar nu îi ştia numele. Nici nu ar fi însemnat ceva 
pentru ea dacă l-ar fi ştiut. Nu era altceva decit o piatră goală la 
marginea oceanului, un loc pe care numai un eremit sau un fa- 
natic l-ar fi putut iubi. 

Fanaticul care-i ţinea aici îşi spusese „Mielul Domnului“. Ei 
îi veneau în minte alte nume, mult mai puţin onorabile. După ul- 
tima întîlnire, în care tăiase mîinile acelor oameni, el îi vorbise. 
Îi spusese că are puterea de a o lăsa să plece oricînd ar vrea ea 
să plece. Nu pronunţase cuvintele, dar bănuia care ar putea fi 
preţul. Faptul că nici măcar un om care se considera fiul lui 
Dumnezeu nu putea să viseze la ceva mai original, că era atit de 
predictibil, de depăşit o deprima. 

În noaptea aceea fusese mult prea dezorientată chiar și 
pentru a-i răspunde. În seara asta stătea ascultind furtuna, gîn- 
dindu-se la același lucru care o frămîntase toată ziua: ar fi dis- 
pus să elibereze şi alte femei în schimbul favorurilor pe care le 
cerea de la ea? 

Gîndul o făcu să se înfioare. Dar cîteva femei erau într-o 
stare proastă, care se înrăutăţea. Cu cît scăpau mai repede de aici, 
cu atît era mai bine. Dacă Amina voia să facă ceva aici avea ne- 
voie de cît mai puţine persoane infirme. Citeva femei fuseseră 

antrenate să lupte, celelalte îşi petrecuseră vieţile în spatele pe- 
reţilor şi ale vălurilor. Cît despre bărbaţi, ea credea că lucrurile 
nu sînt foarte diferite. 

Vîntul părea destul de puternic pentru a putea arunca în 
mare clădirile cu tot ce era în ele. Aproape că îşi dorea să se în- 
timple așa. Uneori, cînd vintul se mai potolea pentru un timp, o 
putea auzi una pe dintre ostatice, o femeie iraniană pe care o 
chema Nushin, plingînd în celula ei de alături. Şi ceva mai în- 
colo, gemetele unuia dintre bărbaţi, ale cărui mîini fuseseră tă- 
iate atit de brutal. 

Cum trăise vreodată cineva pe aceste stînci golaşe, se gîndi 
ea, prin toate aceste ierni lungi şi pline de vînt, luptindu-se să su- 
pravieţuiască cu ce găsea în mare şi pe cea mai subțire fișie de 
pămint? Își spuse că avea să înnebunească dacă şuieratul vîntu- 
lui nu înceta. 


Stătea în întuneric şi încerca să-şi imagineze propriul corp 
ca pe ceva separat de ea, ca pe o entitate deconectată. Ca o pros- 
tituată sau o călugăriţă, sau o victimă a cancerului se lupta să cre- 
eze un abis între ea şi propria ei carne, să-şi înstrăineze ceea ce 
privise pînă atunci ca fiind singurul lucru pe care îl poseda cu 
adevărat. Stătea în întuneric ca o piatră, în timp ce furtuna urla 
afară. Stătea în întuneric ascultînd, aşteptind între două bătăi ale 
inimii să audă paşi apropiindu-se de uşa ei. Şi încă nu se hotă- 
Tise ce avea să facă. 

Craigpatrick 
12 octombrie 
02.20 


Fusese o zi lungă. Pentru cea mai mare parte a echipei fusese 
o zi grea puseseră operaţiunea din nou pe picioare, de data asta 
cu mijloace limitate. Reconectaseră telefoane, făcuseră birouri 
din mese şi servante, puseseră în funcţiune folosind prizele din 
casă putinul echipament pe care reuşiseră să-l aducă cu ei. Cal- 
culatoarele fuseseră conectate şi legate în reţea, modemurile fu- 
seseră instalate, faxurile conectate şi înzestrate cu numere false. 

Doamna O'Shea împreună cu Grainne bătuseră ţinutul Clare 
în lung şi-n lat pentru a aduna proviziile necesare fără să atragă 
atenţia cuiva. Rezultatul era o cămară bine garnisità, două frigi- 
dere pline și un congelator care abia se mai închidea. Părea că s-au 
aprovizionat ca să reziste unui asediu. Declan îşi încleştă dinţii 
gîndindu-se la asta. Un asediu nu era complet de neluat în seamă. 

Toţi erau obosiţi şi cîţiva dintre ei se duseseră deja la culcare. 
Myles O'hUiginn era în bibliotecă, inspectînd cărţile de acolo 
pentru a vedea dacă este vreuna care i-ar putea fi de folos, dis- 
tras foarte des de cîte un volum cu un subiect cu totul irelevant. 
Îşi conectase deja calculatorul la internet, ceea ce-i permitea ac- 
cesul la cîteva baze de date internaţionale. 

Cei care nu puteau face expertize tehnice fuseseră ocupați 
cu monitorizarea buletinelor de știri irlandeze şi britanice, la te- 
leviziune şi la radio. Craigpatrick era echipat cu o antenă de sa- 
telit, ceea ce le permitea accesul la CNN şi la cîteva reţele 

europene. Nu că ar fi fost vreo diferenţă între ele; toate veștile 
erau proaste, 

Ciaran Clark, noul taoiseach, recunoscuse public că la 
Castletown House avusese loc o luare de ostatici, dar insistase 
asupra faptului că situaţia este sub control, că investigaţiile dă- 
duseră deja la iveală cîteva indicii importante şi că în scurt timp 
aveau să se facă arestări. Erau şanse bune ca ostaticii să fie eli- 
beraţi în cîteva zile, nevătămaţi. 

Numele celor care erau ţinuţi captivi nu fuseseră date publi- 
cităţii. Nici Clark şi nici insipidul purtător de cuvint guverna- 
mental care îi urmase — şi pe care nimeni nu-l recunoscuse — nu 
se referiseră la solicitările răpitorilor. Nici vreo menţiune despre 
moartea egipteanului Abd al-Halim Abbud nu fusese făcută sau 
despre ameninţarea care plana asupra vieților celorlalți. 

La Luxor, în nordul Egiptului, avusese loc un atac asupra 
unui autobuz plin cu turişti francezi. O declaraţie emisă de un 
grup fundamentalist, Jama'a Takfir wa “l-Hijra, pretindea că ata- 
cul fusese o reacţie la luarea de ostatici. O turistă, o femeie din 
Nisa, Madeleine Dubois, fusese ucisă. Alţi cîţiva fuseseră răniţi. 
Poliţiştii din escorta vehiculului deschiseseră focul asupra com- 
batanţilor, ucigind doi. Nimeni nu putuse să dea vreo explicaţie 
de ce fusese ales un grup de turişti francezi, iar Jama'a Takfir wa 
*1-Hijra nu pretinsese că Franţa fusese implicată în răpire. 

Investigaţiile legate de averea personală a lui Pádraig Pearse 
Mangan continuau. Fostul taoiseach dăduse o declaraţie prin in- 
termediul reprezentanţilor săi juridici din Dublin, Pluck & 
McCruiskeen, negînd afirmaţiile şi promiţind dovezi Care urmau 
să demonstreze completa sa nevinovăție. | 

Declan le ură noapte bună celor care încă mai erau treji şi se 
duse la culcare. Camera lui Pâdraig Pearse fusese rezervată pentru 
el, deşi părea de rău augur să doarmă în patul acestuia, date fiind 
circumstanţele. Căzu într-un somn adinc, aproape imediat. În vi- 
sele sale era din nou în Liban, alergînd după un om căruia nu-i 

putea vedea faţa. În timp ce alerga, vocea Aminei îl striga, dar 
el nu putea auzi ce spune. 

Dintr-odată se trezi de-a binelea. Pentru cîteva secunde nu 
ştiu cine era. Cineva era aplecat deasupra lui în întuneric. 

— Domnule Carberry, vreţi să vă treziţi, vă rog? 

Era Dominic Lwlor, îmbrăcat doar în maieu şi chiloţi. 

Declan mormăi: 

— Cît e ceasul? 

— Cinci şi zece, domnule. Avem un apel din Dublin. Vrea să 
stea de vorbă cu dumneavoastră. 

— Cine dracu’ sună la ora asta? 

— Nu ştiu, domnule, îmi pare rău. N-a vrut să-şi dea numele. 
Dar spune că e urgent. O chestiune de viaţă şi de moarte. 

— Ar fi bine să fie. 

Declan se strădui să coboare din pat. Era teribil de frig în 
dormitorul neîncălzit. Afară furtuna începuse să se potolească. 

Telefonul era în biroul lui Mangan, ceea ce însemna că fu- 
sese un apel direct pe numărul neascultat al prim-ministrului. 
Declan, în pantaloni şi cu o pătură aruncată pe umeri, se lăsă în 
scaunul moale din spatele biroului şi ridică receptorul. 

— Carberry, zise el, şi se gîndi că s-ar putea considera noro- 
cos dacă nu-l va apuca o durere de cap. 

— Isuse, domnu' Carberry, mi-a luat mai bine de o oră să vă 
găsesc, zău aşa! 

Vocea de la celălalt capăt era a lui Seamus Cosgrave, infor- 
matorul lui Declan. 

— Seamus? Cum dracului ai făcut rost de numărul ăsta? 

— A, mi l-aţi dat acum un an sau doi. Eraţi în vacanţă, dar 
aveam nevoie de un număr la care să vă găsesc, pentru că era o 
urgenţă. Ei bine, Isuse, domnu’ Carberry, domnule, e o urgenţă 
a dracului de data asta. Dacă nu mă ajutaţi sînt un om mort, la 
fel de sigur ca lumina zilei. 

Cosgrave vorbea repede, aproape fără pauze între cuvinte. 
Răsuflarea sa, atunci cînd se auzea, era scurtă şi slabă. Declan 

ştia că nu ar fi sunat fără să aibă un motiv întemeiat. Cosgrave 
avea o grămadă de defecte, dar nu era alarmist. 

— Ce este, Seamus? În ce pericol mai eşti? Ai fost dat de gol? 

— Dat de gol? Isuse, nu ştiu dacă sînt treaz sau visez. Am in- 
trat într-o încurcătură în care nu trebuia să intru şi acum am in- 
trat în panică. 

— Sînt pe urmele tale? 

— Da, sînt sigur de asta. Aţi spus că mă ajutaţi dacă vreodată 
se va întîmpla aşa ceva. Trebuie să mă salvaţi. Teresa se urcă pe 
pereţi, şi-a ieşit din minţi. O vor vîna și pe ea dacă vor bănui că 
ştia ceva şi m-a acoperit. Ştiţi cum e, ştiţi ce fac ei. Domnu’ 
Carberry, domnule, trebuie să mă scoateţi din asta! Altfel, îs om 
mort şi copiii mi-s orfani. Aţi spus că o să mi se dea o identitate 
nouă și nişte bani. 

— Calmează-te, omule! Unde eşti? Eşti acasă? 

— Acasă? Cum aş sta acasă cu ei pe urmele mele? Sint într-o 
cabină telefonică din Terenure. 

— Foarte bine. la-ţi soţia şi copiii! Mergeţi undeva unde crezi 
că sînt în siguranţă şi lasă-i acolo. Eu vin la Dublin şi te iau. Ar 
trebui să-mi ia vreo două ore. Să fii în fața Poştei Centrale la opt. 
Şi, pentru Dumnezeu, să fii acolo, nu-mi pot permite nici eu să 
stau pe-acolo. 

— Isuse, ce loc să aştepţi pe cineva, domnu’ Carberry! 
O să-mi las familia cu sor'mea, Christine. Acolo o să fie în si- 
guranţă pînă mă întorc după ei. Trebuie să luăm haine de vară? 

— Cum? 

— În curînd va fi vară în Australia, nu-i așa, domnu” Carberry? 

— Sigur că da. Seamus, lasă hainele! Să fii la Poşta Centrală 
la opt. Şi, înainte de a pleca, îmi spui în ce încurcătură ai intrat 
şi nu trebuia să intri? 

Urmă un moment de tăcere. Pe fundalul sonor, Declan putu 
auzi o maşină trecînd. Apoi Seamus vorbi din nou: 

— Da’ domnu” Carberry, aș fi nebun să vă spun asta. Îi ga- 
ranţia mea. Este lucrul după care umbiaţi. O să vă zic un lucru, 

totuşi. E legat de străinii ăștia care au fost luaţi la Castletown 
acu’ cîteva zile. 

— Seamus, asta-i o informație importantă. Viaţa unor oa- 
meni poate depinde de ea. O să fiu la Poşta Centrală orice 
s-ar întimpla. 

— Îmi pare rău, domnu’ Carberry. Dar viaţa mea depinde de 
asta, şi a soției, şi a copiilor mei. Ne vedem la ora opt. 

Se auzi un clic atunci cînd Cosgrave închise. 

Ballybay 
12 octombrie 
07.14 


Abu Hida puse receptorul jos, cu grijă. Nu înceta să se mi- 
nuneze de binefacerile comunicaţiilor moderne. Oraşe se dezin- 
tegrau, ţări întregi dispăreau, vieţile copiilor erau distruse fără 
nici o remuşcare și totuși el putea sta într-o cabină telefonică 
dintr-un sat de provincie irlandez pentru a vorbi cu cineva pe 
care-l văzuse în Baalbek în urmă cu două zile. Dintr-odată se 
simţi foarte obosit. Obosit să lupte, obosit să ucidă, obosit să 
ducă martiriul. În Liban era tratat ca un erou, cînd tot ce voia era 
o soţie, copii şi pace, în care să-i poată creşte. 

Închise ușa şi porni înapoi spre casă. Un om de pe cealaltă 
partea a străzii se holbă la el, apoi îşi văzu de treabă. Oamenii 
de aici ştiau să facă şi altceva decît să se arate foarte curioşi 
faţă de străini. 

În copilărie nu ştiuse nimic despre sărăcia cruntă din sud. 
Mai tîrziu avuseseră loc un război civil şi o invazie. Iar acum 
erodarea continuă a mîndriei şi a siguranţei într-o lume căreia 
părea să nu-i mai pese. Încă mai credea în Dumnezeu, în Profet 
şi în sfinţii imami, în revoluţie, în dreptul celor asupriţi şi înfo- 
metaţi de a se ridica pentru a-și lovi opresorii. Încă mai credea 
că Dumnezeu avea să aducă dreptatea acolo unde nu existase ni- 
ciodată şi că se putea construi o societate pe pămînt care să nu 
fie condusă de cei lacomi, de cei otrăviţi de dorinţe, de cei co- 
rupti. Încă se mai ruga în fiecare zi pentru sosirea unei zile în 
care să-şi poată pune armele deoparte. Dar în sufletul său ştia că 

nu se vor opri niciodată crimele, că vor continua pînă cînd şi el 
va cădea victimă. Şi apoi? Şi apoi aveau să fie mai multe crime, 
mai multe morminte, mai multe lacrimi. 

Cînd ajunse în casă, ceilalţi luau deja micul dejun. Nici unul 
nu era în toane bune. Viaţa în ascunzătoare îşi spunea cuvîntul. 
Deveniseră nepăsători, autocompătimitori şi nervoşi. Maureen 
O'Dalaigh îşi petrecuse cea mai mare parte din ziua precedentă 
băgindu-le în oase teama de Dumnezeu și, mai înainte şi cu un 
efect mai mare, frica de ea însăşi. Azi aveau să meargă pe dea- 
lurile de deasupra Shantonagh-ului, dimineaţa pentru o tură obo- 
sitoare de exerciţii fizice, iar după-amiaza pentru o ședință de 
trageri sub supravegherea lui Abu Hida. Nu se anunţa cea mai 
bună zi pe care o trăise vreodată. 

Cind intră el, îşi ridicară privirile. În aer plutea deja resenti- 
mentul, pentru că interzisese şunca la micul dejun. Comporta- 
mentul său îi stinjenea. Ştiau că n-ar tolera nici o greşeală. Şi 
simțeau că nu i-ar păsa dacă toţi ar muri, atita timp cît el îşi du- 
cea misiunea la capăt. 

Maureen îi dădu o cană cu cafea. Nici ea nu se simţea cu to- 
tul în largul ei. Lucrul cu un străin se dovedea obositor pentru 
nervii ei. Consiliul armatei încălcase o tradiţie veche cînd fusese 
de acord să-i ofere ajutor lui Abu Hida. În mod normal, legătu- 
rile IRA cu organizaţiile teroriste străine se rezumau strict la 
schimburi de arme contra bani sau de bani contra arme. Refu- 
zaseră de mai multe ori cereri din partea unor grupuri ca Orga- 
nizaţia pentru Eliberarea Palestinei sau Hezbollah pentru 
adăposturi sigure sau acte de teroare efectuate în contul acestora. 

În 1988, în timp ce Gerry Adams era la Teheran încercînd 
să negocieze eliberarea lui Brian Keenan, reprezentanţi ai IRA 
fuseseră în Beirut pentru a se întîlni cu liderii Hezbollah, printre 
care se numărase şi Abu Hida. Hezbollah se oferise să asigure 
eliberarea lui Keenan în schimbul sprijinului direct pentru gru- 
puri teroriste islamice în Europa. Consiliul armatei refuzase tîr- 
gul şi Keenan rămăsese ostatic. 

Prin urmare, de ce se schimbase politica acum? Maureen nu 
fusese întrebată cu privire la decizia de a răspunde cererii 
Hezbollah şi nu reuşea să înțeleagă motivele. La urma urmei, ce 
ar avea mișcarea de cîştigat? Poate ceva bani, o mulţime de 
arme, probabil o ocazie de a antrena recruți în tabere din Liban 
sau Iran. Toate destul de valoroase în felul lor, dar, cu siguranţă, 
nu aşa de importante pentru cauză ca bunăvoința publică. Ştia 
că implicarea în treburile altora era un mod sigur de a pierde 
sprijinul propriilor susținători. 

IRA nu putea controla Hezbollah-ul sau vreuna dintre cele- 
lalte grupări teroriste islamice.. Oamenii din Irlanda încă își 
aminteau de Keenan şi de tratamentul pe care îl primise din par- 
tea celor care-l ţineau captiv în Beirut, chiar dacă repetase de 
multe ori că, fiind irlandez, nu putea fi vinovat de amestecul 
puterilor coloniale. Foarte multe familii irlandeze aveau relaţii 
de un fel sau altul în Statele Unite şi considerau America a doua 
casă a lor. Ura musulmanilor faţă de „Marele Satana“! îi făcea 
să nu se împace foarte bine cu oamenii care îşi primeau o bună 
parte a sprijinului financiar şi moral din acea parte a lumii. 

Îşi petrecuseră după-amiaza şi seara dinainte discutind des- 
pre moduri prin care ar putea lua urma ostaticilor. Pe tot terito- 
riul Republicii fuseseră avertizate iscoadele, pentru a culege 
informaţii care ar putea furniza un indiciu cu privire la locul în 
care se află. Văzuse sau auzise cineva ceva neobişnuit? Fuseseră 
văzuţi străini în locuri în care nu mergeau turişti? Avuseseră loc 
incidente extraordinare? Putea dura citeva zile înainte de a primi 
vreo ştire, dar Maureen rămînea încrezătoare că, într-un fel sau 
în altul, răpitorii se vor trăda. Dacă o făceau, ea avea să afle. 
Avea ochi şi urechi peste tot şi peste tot oamenii erau datori față 
de ea sau faţă de mișcare. 

Abu Hida sorbea din băutură şi se întreba de ce se încăpăţi- 
nează ei să-i spună cafea. Cu siguranţă, semăna puţin cu cafeaua 
qahwa — tare şi amară cu care era obişnuit acasă. Pe farfuria de 


! Apelativ folosit de fundamentaliștii islamici pentru Statele Unite (n. red.) 

lîngă el era o felie groasă de piine neagră. Puse unt pe ea, imi- 
tîndu-i pe ceilalţi. Nu se hotărise încă în ceea ce-i privea. 

Conor Melaugh, ofiţerul comandant, era în mod clar cel mai 
experimentat şi cel pe care se putea bizui în cazuri de necesitate, 
dar era în mod sigur frămîntat de ceva şi trebuia ţinut sub obser- 
vaţie. Seamus Lenihan părea capabil şi inteligent, dar Abu Hida 
nu credea că poate avea încredere deplină în el. Colm O'Driscoll, 
bondocul care şchiopăta, era cel mai apropiat de el ca tempera- 
ment, dar moartea soţiei sale şi absenţa îndelungată de lîngă co- 
piii săi îl slăbiseră. Eugene O'Malley, care în seara precedentă 
le cîntase cîteva melodii din fluierul său subțire, era cel mai echi- 
librat, dar Abu Hida nu era sigur că se poate bizui pe el într-o 
situaţie de criză. 

Erau cu toţii foarte diferiți de oamenii pe care îi cunoştea în 
Liban. Le putea simţi furia şi angajamentul, dar simţise că le lip- 
sea ceva important. Puteau alege moartea, nu se îndoia de asta, 
dar nu aveau o înțelegere deplină a martiriului. Vorbeau despre 
martiri, dar nu aşa cum ar fi vorbit el despre shuhada'. Pentru el 
martiriul era un act sacru, iar martirii erau sfinţi. Pentru ei glo- 
ria stătea în sfidarea morții la care îi trimiteau englezii și cam atit. 
Propriii preoți condamnau folosirea violenţei și regretau morţile. 

Altceva îl nemulţumea, un lucru pe care nu îl putea numi cu 
precizie. Relaţiile din grup păreau tensionate şi asta, se gindea el, 
nu doar pentru că fuseseră inactivi şi separați vreme de două luni. 
Bănuia că e mai mult decit atît, foarte probabil era ceva legat de 
incidentul care provocase dezactivarea lor. Dar de fiecare dată 
cînd adusese vorba despre motivele plecării lor din Belfast, tăcu- 
seră sau schimbaseră subiectul. Trebuia s-o abordeze pe Maureen 
între patru ochi cu privire la asta. Simţise că ea dorea să fie influ- 
enţată de el şi era sigur că putea folosi asta în avantajul său. 

— Ai reuşit să vorbeşti la telefon? întrebă Maureen. 

Era lingă maşina de gătit, prăjind o portie de chiftele de cartofi. 

— Da, legătura a fost foarte bună. Prietenul meu se auzea la 
fel de clar cum te auzi tu acum. 

— Totuşi, nu încetezi să te minunezi de lucrurile astea, nu-i 
aşa? Următorul lucru va fi videotelefonul. În birourile din 
Belfast avem unul. O adevărată minune dacă reuşești vreodată 
să vorbeşti cu cineva care are unul. 

Strecură o paletă sub o chiftea şi o scoase pe o farfurie în- 
tinsă albastră. 

— Prietenii tăi au ceva veşti proaspete despre cei pe care-i cauţi? 

— Nu, zise Abu Hida. Nu ştiu nimic în plus. Cu excepţia fap- 
tului că guvernul irlandez a admis acum oficial că au fost luaţi 
ostatici. Prietenii mei încearcă să afle detalii. 

— Nu mă aştept să afle prea multe. 

Scoase ultima chiftea pe farfurie şi o aduse la masă. Miro- 
sul grăsimii încinse plutea în aerul rece. 

— Aşa procedează guvernele în cazuri ca ăsta. 

Abu Hida sorbi din cafea şi se uită la ea. Era mai bine să 
rezolve lucrurile acum decit să aştepte să devină serioase, se 
gîndi el. 

— La fel par să procedeze şi oamenii tăi, zise el. 

— Ce vrei să spui? 

Puse furculiţa în care era o bucată de chiftea înapoi pe far- 
furie, aşteptind răspunsul. 

— Prietenul meu mi-a spus că atacul de la Castletown a fost 
precedat de o ambuscadă asupra ambasadorului britanic, la nu- 
mai cîţiva kilometri distanţă. A fost o sincronizare perfectă. Am- 
buscada a fost pusă la cale ca diversiune, pentru a atrage unităţile 
forțelor speciale irlandeze care protejau Castletown House. 

— Zău? 

— Eu sînt informat că ambuscada a fost pusă la cale de una 
dintre unităţile voastre speciale. Crezi că poate fi adevărat? 

Vocea sa era rece şi grea ca plumbul. 

— N-am nici o idee. 

Se simţi neliniştită, lipsită de apărare. Ar putea fi o decizie 
a comandamentului din Sud. 

— Dar ai fi auzit de ea. 

Ea îşi scutură capul. 

— Nu înainte de operaţiune. Ar fi fost o informaţie strict se- 
cretă, care nu ar fi trebuit să-mi parvină. După aceea, poate aş fi 
auzit ceva. Dar cu evenimentele astea e încă devreme. 

El dădu din cap. Poate că spunea adevărul. Împinse cana din 
faţa sa. 

— Totuşi, zise el, îţi dai seama că asta introduce o notă falsă 
în relaţia noastră. Dacă una dintre unităţile voastre a acţionat 
pentru o diversiune, e greu să eviţi concluzia că atacul a fost o 
operaţiune IRA. 

Tensiunea în jurul mesei era palpabilă acum. Fiecare bătaie 
a fiecărei inimi putea fi simțită. 

— Nu, zise Maureen. Nu a fost IRA. Sînt gata să jur pentru 
asta. Poate ai dreptate în privinţa diversiunii şi, dacă ai, o să aflu 
tot ce s-a întîmplat, crede-mă! Dar în nici un caz nu v-am fi luat 
oamenii ostatici. 

Începuse să-şi dea seama că, dacă era totuşi adevărat, atunci 
se putea găsi o explicaţie cu privire la bunăvoința Consiliului ar- 
matei în acordarea ajutorului. Fuseseră atraşi în ceva care acum 
le provoca regrete? Era prezenţa lui Abu Hida aici un gest de 
scuză, un mijloc de a evita represaliile odată ce s-ar fi răspîndit 
vestea despre diversiune? 

— Poate oamenii tăi au crezut că-i pot folosi pe ostatici ca pe 
un instrument, zise el. 

Maureen îşi scutură capul. Ceilalţi se uitau la ea, conştienţi 
că lucrurile nu merg bine. 

— Un instrument? Împotriva cui l-am fi putut folosi? Instru- 
mentele pe care le putem folosi sînt în Londra, nu în Orientul 
Mijlociu. 

— Sînt forţe în Orientul Mijlociu, care ştiu cum să folosească 
instrumente din Londra. 

Ea ridică din umeri. 

— Poate. Cu toate astea, nu cred că e așa. 

— Să sperăm că nu. 

— Ai cuvintul meu. 

Lăsă asigurarea să plutească o clipă, goală, în aerul mirosind 
a grăsime. 

— Nu mă îndoiesc că nu știi nimic de asta, zise el. Observase 
surpriza din ochii ei, simţise sinceritatea din răspuns: Dar oame- 
nii mei vor avea nevoie de ceva mai mult decît cuvintul tău. Vor 
cere dovezi. 

— Dovezi? Ce fel de dovezi ţi-ar putea da cineva? 

Dar chiar în timp ce o spunea înţelese. 

— Comandamentul vostru din Sud trebuie să aibă amănunte 
despre oamenii care i-au încurajat sau i-au plătit, sau i-au forţat 
să pună la cale ambuscada. Aceia sînt oamenii care au dat ata- 
cul de la Castletown House. Trebuie să-mi dai numai numele lor 
şi locul în care se află. Se opri. Dacă superiorii tăi nu-mi dau in- 
formaţiile astea, îţi spun că represaliile vor veni cu siguranţă şi 
vor fi dure. Oamenii mei o să se ocupe de voi într-un fel pe care 
britanicii nici nu ar îndrăzni să şi-l imagineze. Mā înţelegi? 

Ea îşi pierduse complet pofta de mîncare. Se uită la el şi 
dădu din cap. 

— Da, zise ea încet. Înţeleg. 


Dublin 
12 octombrie 
07.45 


În timp ce intra în Dublin, Declan asculta buletinul de știri 
RTE. Un autobuz ce transporta ingineri maghiari care lucrau la 
un proiect de irigaţii la Ad'n Sefra, în Algeria, fusese atacat de 
nişte mujahedini! care aveau legături cu organizaţia interzisă de 
lege Frontul Islamic de Salvare. La Dhaka, un muncitor elveţian, 
trimis pentru operaţiuni de salvare după recentele inundaţii, fu- 
sese asasinat de un om înarmat. Un jurnalist american, Bill 
Adair, fusese rănit grav în urma exploziei unei bombe la Ankara, 
în apropierea hotelului în care stătea. O ştire neconfirmată, abia 
apărută, susținea că un grup de muncitori germani fuseseră luaţi 
ostatici în sudul Iranului. 

Represaliile pentru criza ostaticilor de la Castletown House 
luau amploare și amenințau să atingă proporţii nebănuite în 
foarte scurt timp. Declan închise radioul și încetini, intrînd 
în Drimnagh. 

Traficul era încă relativ lejer, dar se aglomera pe măsură ce 
se apropia ora la care oamenii plecau de acasă. După ce viră cu 
îndemânare pe cîteva străzi dosnice, Declan evită blocajele foarte 
probabile din South Circular şi din Heuston Station. Intră pe 
O'Connell Street dinspre chei şi traversă podul. Plănui să treacă 
o dată pe lingă Poşta Centrală; dacă totul părea în regulă, avea 


! Soldat care luptă în Războiul Sfint; luptător (pentru libertate etc.) Forma 
mujahedini este, de fapt, incorectă, fiind un plural (românesc) al unui substantiv 
arab la plural (mujahedin) (n. red.) 

să parcheze în primul loc liber de parcare, să meargă după 
Cosgrave şi să-l aducă la maşină. După aceea nu mai avea aproape 
nici o idee. 

Traficul din partea de nord se desfăşura încet de-a lungul 
străzii. Declan rămase în viteza a doua. Era aproape opt. Cosgrave 
avea să se neliniştească dacă întîrzia prea mult. „Informatorul 
asta cu greu şi-ar fi putut alege un moment mai prost s-o dea în 
bară“, reflectă Declan. Cu două săptămini în urmă ar fi putut 
pune la cale o mică operaţiune pentru a-l ridica pe Cosgrave și 
a-l trimite împreună cu familia în afara ţării, aşa cum îi promi- 
sese. Acum era şi el într-un pericol aproape la fel de mare. Sin- 
gura speranţă a lui Cosgrave stătea în abilitatea lui Declan de a-i 
cere lui Martin Fitzsimmons să-i facă o favoare. Dacă Martin nu 
putea sau, pentru vreun motiv anume, nu voia, Cosgrave trebuia 
să se ascundă cum ştia şi să aştepte pînă ce lucrurile aveau să se 
îndrepte. Dacă aveau să se îndrepte. 

Părea să fie un obstacol în faţă. Lucrări în stradă, din cîte îşi 
dădea seama Declan. Apoi, în timp ce maşinile din faţa sa se ur- 
niră, văzu ce era. Un poliţist direcţiona traficul pe o străduţă din 
dreapta. Şoseaua era închisă de o dubiţă şi de o maşină a Gărzii. 
Doi gardieni stăteau în fața Poştei. Declan putea auzi urlînd o si- 
renă în depărtare şi apropiindu-se încet. 

Nu trebuia să se oprească pentru a afla ce se întimplase. 
Scena era mult prea familiară, mult prea evidentă. Ucigaşii lui 
Cosgrave trebuie să-şi fi făcut treaba fără formalitatea unui pro- 
ces. Poate simbolismul unei execuţii IRA în faţa unei poşte cen- 
trale fusese prea măreț pentru a fi neglijat. De pe aceste scări 
Pádraig Pearse citise cu voce tare proclamarea Republicii Irlan- 
deze în 1916. Trecătorii de atunci îl ignoraseră pe el şi banda lui 
de aşa-ziși eroi. Astăzi, nepoţii lor treceau cu mașinile abia arun- 
cînd o privire spre ultima victimă a visului republican. 

În timp ce se îndepărta, Declan reuși să distingă cearşaful 
alb pe care cineva îl anuncase peste cadavrul lui Cosgrave. Îl re- 
cunoscu pe ofiţerul însărcinat cu acest caz, Breathnach, dar 

decise că nu avea nici un rost să coboare şi să pună întrebări. 
Orice informaţie ar fi avut de gînd să-i dea Seamus Cosgrave, o 
luase cu el, alături de toate celelalte secrete ale sale. 

Era o șansă ca soţia și copiii lui Cosgrave să nu fi păţit ni- 
mic. Declan trebuia să-şi asume riscul de a-i contacta. Dacă 
Seamus îi lăsase la soră-sa în Terenure, aşa cum avea de gînd, 
trebuiau să fie încă acolo. Declan nu avea adresa la el, dar ştia 
numele şi locaţia aproximativă. Se opri lingă spitalul Rotunda şi 
intră. Era un telefon public în hol şi era şi o carte de telefon. Sora 
lui era trecută acolo, sub numele de căsătorie, Mulcahy. 

Îi lua douăzeci de minute să ajungă la Terenure. Christine 
Mulcahy trăia într-o locuinţă din capătul unei străzi înfundate, 
unde casele erau identice. Se măritase destul de bine, cu un băr- 
bat care reușise s-o scoată din centrul pentru drogaţi din nordul 
oraşului unde ea şi fratele ei fuseseră crescuţi. Acum, aproape 
fară să gindească, Seamus o tirise înapoi într-o lume în care oa- 
meni străini vin şi-ţi bat la uşă înainte de nouă dimineaţa. 

— Eşti Christine Mulcahy? 

Se uită în jur neliniştită. Soţul ei nu se dusese la serviciu în 
acea dimineaţă, pentru cazul în care ar fi apărut necazuri. 

— Cine întreabă? 

— E în regulă, doamnă Mulcahy. Nu sînt aici pentru a vă face 
necazuri. Sînt un prieten de-al lui Seamus. 

— Care Seamus? 

— Fratele dumneavoastră, Seamus Cosgrave. Haideţi, nu 
avem timp de joacă! Teresa şi copiii sînt la dumneavoastră? 

Se întoarse și strigă: 

— Tim! Vrei să vii puţin? 

Declan insistă: 

— Christine, vrei să mă asculţi? Teresa poate avea necazuri. 
Trebuie s-o scoţi de aici cu prima ocazie. Mă înţelegi? 

Un om solid apăru în uşă. Timothy Mulcahy era instalator 
de meserie, iar pasiunea sa era culturismul. Într-o mînă ţinea o 

ţeavă, de parcă s-ar fi gîndit că ţeava şi volumul să masiv l-ar 
ajuta să pună pe fugă un puşcaş IRA. 

— Numele meu este Declan Carberry, zise Declan. Poate că 
Seamus v-a vorbit de mine. 

Tim ieşi în faţă: 

— Ce mama dracului cauţi pe-aci? Avem şi-aşa destule neca- 
zuri, fără să mai vii şi tu să mai aduci altele. De ce nu te cari dra- 
cului de-aci? 

— Ascultă, zise Declan. Nu-mi pasă ce crezi despre mine sau 
despre ceea ce fac, sau despre ce s-a întîmplat între Seamus şi 
mine. Dar a fost împuşcat în dimineaţa asta şi înainte de a muri 
mi-a spus că oamenii care sînt pe urmele lui ar putea veni şi 
după Teresa. 

Singele se scurse de pe faţa lui Christine Mulcahy. Soţul ei 
făcu un pas spre Declan, ridicînd ţeava ameninţător. 

— Păstrează-ţi amenințările pentru tovarăşii de arme ai lui 
Seamus, dacă ajung aici, zise Declan. Sint aici să-i salvez fami- 
lia şi pentru moment eu sînt singura șansă pe care o au. Pot să 
intru sau trebuie să stăm aici în uşă, să ne vadă toată lumea? 

Tim Mulcahy părea să nu fi înţeles gravitatea situaţiei. Mai 
făcu un pas spre Declan. Christine păşi între ei. 

— Are dreptate, Tim! Pentru Dumnezeu, hai să intrăm, să nu 
stăm în stradă! Dacă Seamus a căzut, o să vină s-o caute pe 
Teresa, cu siguranţă. 

Declan intră. Acum hotărise ce trebuie să facă. Teresa 
Cosgrave şi copiii ei trebuiau să fie duşi undeva unde era mai si- 
gur ca aici, undeva unde IRA nu avea să-i găsească niciodată. 
Cu resursele limitate pe care le avea la dispoziţie, se putea gîndi 
la un singur loc. 

În timp ce Christine îi trimise pe copii sus și se duse să-i spună 
cumnatei sale vestea cea proastă, Declan rămase în hol, păzit în- 
deaproape de Tim. Holul mirosea a mîncare. Ornamente străluci- 
toare atimau de pereţi fără vreo ordine anume, cele mai multe fiind 
suvenire din vacanţele petrecute pe meleaguri însorite. 

Uriaşul părea plin de o furie nedirecţionată. Să ai tot corpul 
acela voluminos şi să nu faci cu el nimic altceva decit să-ţi umfli 
deltoizii şi tricepşii la concurenţă cu alţii la fel de plini de muşchi. 
Corpul său începea şi se termina în sine, mușchi de dragul muş- 
chilor, putere de dragul puterii și toate astea pentru ceea ce mà- 
runta vanitate a unui om putea căpăta în acele scurte momente 
de expunere în concurs. Dacă se decidea să atace din nou, 
Declan știa că îl poate dobori cu o singură lovitură bine plasată. 
Mintea învingea muntele aproape întotdeauna, doar cu puţină 
pregătire. Iar uneori cruzimea pură cucerea orice, aşa cum se în- 
tîmplase la Castletown House. 

Culturistul stătea şi se uita la Declan, străduindu-se să pară 
mai mare decit era. Nu schimbară nici un cuvint. Declan bănuia 
că el este mai afectat de moartea lui Seamus Cosgrave decît 
cumnatul său. 

Un sfert de oră mai tirziu, Christine se întoarse. Ochii ei erau 
umezi, iar vocea i se poticnea. Cuiva îi păsa de Seamus, deci. 

— Spune cà va merge cu dumneavoastră cu o condiţie. Îi 
vrea morţi pe cei care l-au ucis pe Seamus al ei. Trebuie să-i pro- 
miţi asta. 

Îşi scutură capul. Aproape că se aşteptase la asta. 

— Ştii că nu pot promite un lucru ca ăsta. 

— Spune că o s-o facă ea, pentru că altfel nu va rămine în- 
treagă. Mai bine s-o faci singur, zice ea, e mai legal. 

— Nu ar fi legal, zise el. Şi ştii că n-ar avea nici o şansă. Nu 
împotriva unor oameni ca ăia. 

— Asta e condiţia ei. 

Închise ochii. Voia să recupereze somnul pierdut, să alunge 
durerea de cap pe care o simţea furişindu-se spre el înarmată cu 
un instrument tăios. Dacă Teresa Cosgrave răminea pentru a-şi 
răzbuna soţul, fără îndoială că avea să-l urmeze în mormînt, 
foarte repede. Culturistul nu avea să-i accepte niciodată pe co- 
pii, Declan era sigur de asta. Se părea că trebuie să înfrunte 
responsabilitatea. Se gîndi la Máiréad, înecat în propria 

neajutorare. Erau atitea morţi pentru care putea fi responsabil. 
Deschise ochii. 

— E în regulă, zise el cu o voce joasă. Promit că o să fac tot 
ce pot. Nu poate fi o garanţie, pentru că în astfel de cazuri nu 
poate fi niciodată ceva sigur. Dar o să fac tot ce pot. 

Un minut mai tirziu, Teresa, cu ochii roşi şi cu faţa albă, ieşi 
din sufragerie. Era îmbrăcată într-un taior roşu din lină şi o fustă 
verde cu carouri. Nici una nu îi venea bine. 

— Adu copiii, îi spuse surorii sale. E timpul să ne vedem 
de drum. 

Apoi se uită la Declan. El nu-şi putu da seama dacă e o pri- 
vire rugătoare sau una plină de ură. 


O apucă pe un drum ocolit spre Killiney, conducînd cu vi- 
teze diferite, apucînd-o brusc pe scurtături, uitîndu-se tot timpul 
în oglinda retrovizoare după un semn că ar fi urmăriţi. Teresa 
stătea în faţă, ţinîndu-l pe mezin în poală. Ceilalţi cinci copii stă- 
teau înghesuiți în spate. Stăteau nemişcaţi, cu feţele împietrite, 
simțind că li se întimplase ceva groaznic, nefiind încă siguri ce 
anume, temîndu-se de cum aveau să se termine toate astea. 

Teresa nu-i adresă nici un cuvint. Din cînd în cind Declan o 
surprindea uitîndu-se în direcţia lui şi de fiecare dată privea în 
altă parte, incapabil să privească în ochii ei. Ştia că ea îl consi- 
deră responsabil de moartea soțului ei şi ştia că, dacă n-ar fi fost 
vorba de presupusa putere de a o proteja și de a-i pedepsi pe uci- 
gaşii lui Seamus, l-ar fi ucis cu mîinile goale. 

Ironia era că avea foarte puţină putere pentru a o proteja sau 
de a-i pedepsi pe vinovaţi. O moarte pentru moartea lui Seamus 
era aproape sigur dincolo de puterile sale. Chiar în timp ce tre- 
ceau prin suburbiile din sudul Dublinului, Amina înfrunta o 
ameninţare mult mai lipsită de sens şi o moarte la fel de dură ca 
tot ce i se întimplase vreodată lui Seamus Cosgrave. Seamus cel 
puţin mersese la execuţie ştiind motivul. Amina putea muri fără 
să ştie măcar identitatea ucigaşilor, şi încă şi mai puţin adevăra- 
tul motiv al acţiunii lor. 

Sosiră la casa lui Declan. Era singurul adăpost pe care i-l 
putea oferi, şi încă unul temporar. Concepta se putea întoarce în 
orice moment. Nu putea să-i ducă la Craigpatrick — nici nu se 
gindise la asta. Cel puţin în Killiney familia Cosgrave avea să 
fie la adăpost de ochii iscoditori pentru cîteva zile. Şi poate că 
nu aveau nevoie de atita timp dacă Martin Fitzsimmons le aranja 
ceva pentru plecare, presupunînd că se putea aranja ceva. Declan 
îşi alungă gîndul din minte. Avea să rezolve această problemă 
atunci cînd va fi timpul. 

Îi arata Teresei congelatorul plin, îi explică cum funcţionează 
încălzirea centrală, mașina de spălat rufe şi cea de spălat vase. ÎI 
urma lipsită de vlagă şi ascultînd fără nici un interes. Copiii stă- 
teau într-o cameră din spate, copleșiți încă, privind marea liniş- 
tită după furtună. Declan se întrebă dacă ajunseseră vreodată în 
viaţa lor atît de departe. Poate cel mai mare dintre băieţi va putea 
să viziteze Gaeltacht, aşa cum plânuia, sau poate Fraţii aveau 
să-l acapareze pentru totdeauna, să-l salveze din faţa sorții care 
îl aştepta undeva pe străzile drogaţilor din nordul oraşului. 

În timp ce se îndrepta spre maşină pentru a pleca, Teresa 
veni după el. 

— A spus că trebuie să-ţi dau asta, murmură ea, împingîndu-i 
în mînă o hîrtie împăturită. Dacă nu va reuși să te întilnească. Aş 
fi rupt-o, dacă n-aș fi crezut că te va ajuta să-i găseşti pe cei care 
au făcut-o. 

Declan despături hîrtia şi citi. 

Un om de nume Aboo Hitter a sosit în Belfast acu’ două 
zile s-a-ntilnit cu Maureen O'Dalaigh & acum îi în tinutu’ 
Monaghan cu o unitate specială nu ştiu unde, cată musulmeni 
asta cercai să afli? 


Cînd Declan ridică privirea, Teresa se întorsese în casă. Îm- 
pături hîrtia din nou şi o băgă în buzunar. 

În timp ce ieşea din nou în şosea, un om din spatele unei 
dubiţe a corporației Dublin parcată peste drum apăsă pe un bu- 
ton al staţiei de emisie-recepţie: 

— Cinci câtre bază, Pasărea Unu a părăsit cuibul. 


Dublin 
10.24 


Declan îi telefonă lui Martin Fitzsimmons dintr-o cabină te- 
lefonică din Bray. 

— Nu pot vorbi acum, Declan. Ne întilnim într-o jumătate de 
oră la Macartney Bridge, pe Baggot Street. 

Declan conduse direct în oraș şi parcă la Wilton Terrace. Un 
Peugeot albastru trase la cîţiva metri alături. Stătuse în spatele 
lui exact de cînd trecuse de ambasada americană, luind locul 
Fordului negru care îl urmărise din Blackrock. Nu riscau nimic. 

Martin aştepta pe malul canalului îmbrăcat într-un pardesiu 
bej şi purtind un fular negru. Declan i se alătură şi pentru o 
vreme priviră apa. Nu trecea nici o ambarcaţiune. În Herbert 
Place o femeie se plimba cu un copil. Trecu un biciclist cu o 
şapcă gri. Aici erau rupți de oraş. 

Declan îi arătă lui Martin hiîrtia pe care i-o lăsase Seamus 
Cosgrave. 

— Nu prea are cine ştie ce înțeles, nu-i aşa, Declan? 

— Ba dimpotrivă, cred că are. M-am gîndit la cine ar putea fi 
acest Aboo Hitter. Nu mi-a luat mult. Numele său arab este Abu 
Hida. Este omul de bază al Hezbollah-ului, cel mai bun. Sau cel 
puţin era, cind am fost eu în Liban. Tatăl său este şeicul Mu'in 
Usayran, unul dintre ostatici. L-au trimis să-l găsească și să-l 
scoată de acolo. 

— Cu ajutorul IRA. 

— Ar putea fi ostaticii în Monaghan? 

Martin își scutură capul. 


304 DANIEL EASTERMAN 


— În locul ala nu sînt, zise el. 

— Cum poţi fi sigur? 

— În faţa Facultăţii de Medicină a fost abandonat azi-dimi- 
neaţă un sac, Declan! Un sac de pînză, un soi de rucsac. Unui 
paznic i-a fost atrasă atenţia de câtre un student. Nimeni nu ştie 
cît timp a stat acolo. De miner era legată o etichetă, cu un mesaj 
tipărit: „Pentru taoiseach“. Nu ştim dacă se referă la Mangan sau 
la Ciaran Clark. Poate că asta nu contează. Oricum, paznicul s-a 
codit să deschidă sacul, a contactat Garda. Au trimis o ma- 
şină imediat. Cred că își închipuiau că a mai fost abandonat 
un cadavru. 

— Şi aşa a fost? 

Fitzsimmons îşi scutură capul, aproape în semn de regret, 
după cum i se păru lui Declan. 

— Nu, zise el. Sacul era mult prea mic pentru asta. Dar tre- 
buie să-ţi spun că poliţistului care l-a deschis i s-a dat deja liber 
şi face tratament. Sacul conţinea miini, Declan! Mini umane, 
toate retezate exact din încheietură. 

— Chirurgical? 

Chiar cînd puse întrebarea Declan simți secreția biliară 
urcîndu-i pe esofag. Ceea ce voise de fapt să întrebe era dacă 
mîinile erau de bărbat sau de femeie. Dar nici nu-şi putea ima- 
gina un răspuns. 

— Nu. Patologii cred că au fost retezate printr-o lovitură dată 
cu un instrument ascuţit şi greu. Aproape sigur, un topor. 

— Cadavrul a fost găsit? 

— Nu „cadavrul“, Declan! Cadavrele, dacă o exista vreunul. 
În sac erau șapte miini. 

— Dumnezeule Atotputernic! 

— Asta nu înseamnă totuşi şapte cadavre. Erau trei perechi şi 
o mînă singură, ceea ce ar însemna maximum patru cadavre. 

— A spus unul pe zi. 

— Ştiu. Dacă ne gîndim bine, nu ştim dacă şi-a încălcat cu- 
vîntul în privinţa asta. Ar putea fi un cadavru undeva, așteptind 

să fie găsit. Miinile ar fi putut fi tăiate de la oameni care sînt încă 
în viaţă. Patologul spune că bieţii nenorociţi nu erau morţi cînd 
li s-au tăiat mîinile. 

— De cine te foloseşti? 

Doi oameni trecură prin dreptul lor de partea cealaltă a ca- 
nalului. Unul din ei aruncă o privire scurtă spre ei, apoi se uită 
în altă parte. 

— O'Hara. Are o echipă bună, care lucrează la asta chiar 
acum. Dar mîinile în sine nu ne pot spune prea multe. 

Declan privi în jos, la apa care curgea încet. O hirtie plutea 
dusă de curent, ambalajul unei pungi de piine. Se scutură. 

— Parc-ar fi o glumă macabră, zise el. 

— Da, poate chiar asta şi este. Martin se opri. Declan, conti- 
nuă el, cred că ar trebui să ştii că nu sînt mîini de femei printre 
cele pe care le-am găsit. 

Ceea ce simţi Declan nu era atit uşurare cît o nouă teamă, o 
teamă aproape insuportabilă. Nu-şi putea şterge din minte o sin- 
gură imagine: mîna Aminei întinzindu-se după a lui, în ziua 
aceea, lingă rîu, şi căldura ei, şi modul în care se mişca ușor, 
complet acoperită de mîna lui. 

— Sînteţi siguri că mîinile aparţin ostaticilor? 

Chiar și o fărîmă de speranţă era mai bună decit nimic. 

Martin dădu din cap. 

— Era şi o casetă în sac, alături de miini. Băgă mîna în buzu- 
nar şi scoase o casetă audio neetichetată. Asta este o copie pe 
care am făcut-o pentru tine. Mă îndoiesc că vei obține de la ea 
mai mult decit noi. Vocea este clară. American. Texan, după 
cum susţin specialiştii. Mesajul e destul de nebunesc, dar oferă 
un soi de explicaţie pentru afacerea cu mîinile. 

— A fost vreun martor care ar fi putut vedea cînd a fost aban- 
donat sacul la facultate? 

— Acum îi interogăm pe studenţi şi pe profesori, dar sînt 
slabe speranţe. 

— Ziceai ceva despre faptul că eşti sigur cà ostaticii nu sînt 
în Monaghan. 

— O'Hara a găsit urme de sare pe miini şi în țesătura sacului. 
Sare de mare. Sacul era îmbibat de apă de mare. O'Hara e sigur 
că sînt ţinuţi pe coastă. Simplifică substanţial căutarea. Şi scoate 
din discuţie locuri ca Monaghan. 

— Ei bine, acum sînt numai cinci mii de kilometri de coastă 
de câutat, plus imprejurimile, nu-i aşa? 

Martin zimbi. 

— Ai uitat moştenirea ţării tale, omule! N-ai citit niciodată în 
şcoală Peig Sayers sau ceva de genul lui? Nu ţi-a trecut prin 
minte că ar putea fi pe o insulă? 

— Mi-a trecut prin minte. Se opri. Acum, că ajunsese atit de 
departe, trebuia să fie sigur că merita să continue: Spune-mi, 
Martin, trebuie să continuăm cu asta? Cu siguranţă, nu mai con- 
tează acum, atita timp cît sînt găsiţi. Afacerea dintre Harker și 
mine... ei bine, asta-i altă poveste, poate să mai aştepte. 

— Nu sînt sigur, Declan. 

— Ce vrei să spui? 

Martin ezită: 

— Hai să ne mișcăm puţin, Declan! 

Pormniră pe Herbert Place, spre Huband Bridge. 

— Declan, ai auzit vreodată de ceva numit Reţeaua Iataganul? 

Declan îşi scutură capul. 

— Nici eu n-am auzit pînă ieri-seară. Nu-mi puteam da seama 
de ce era atît de important pentru MIS să preia controlul afacerii 
asteia. Sînt motive evidente, desigur, dar nu consideram că vre- 
unul dintre ele ar fi suficient. Şi, cu cit am observat mai mult ce 
facea Harker, cu atit mai convins am devenit cà trăgea de timp. 
Am început să devin mai interesat de Harker decit de ostatici. 

— Şi acum? 

— Harker era în contact cu şeful său din Belfast, pe căi oco- 
lite, prin intermediul unei legături sigure din ambasada britanică. 
Băieţii mei s-au chinuit pînă aseară la şapte să găsească o cale 

de interceptare. Încă e imperfectă, dar am reușit să înregistrez ci- 
teva mesaje. În trei dintre ele am dat peste o referinţă despre 
ceva numit Iataganul. 

Acum, asta mi-a sunat a ceva din Orientul Mijlociu, aşa că 
m-am gîndit că ar trebui să întreb în jur, să văd dacă înseamnă 
ceva pentru oamenii care știu despre ce e vorba. În Europa, res- 
ponsabilitatea pentru adunarea informaţiilor despre teroriștii 
arabi suspecți stă pe umerii germanilor. Așa că m-am gindit să-i 
întreb pe cîţiva dintre prietenii mei germani dacă lucrul ăsta le 
spune ceva. Dar înainte de a-ţi spune ce mi-a zis unul dintre ei, 
o să fie nevoie să-ţi explic ceva ce s-ar putea să nu ştii. 

Se opri. Ajunseseră pe Huband Bridge, de unde începea să 
coboare Percy Place. 

— În martie 1990, continuă Martin, după reunificarea Ger- 
maniei, comandanții departamentelor de informaţii au început 
să-şi restructureze operaţiunile de contrainformaţii. De atunci, 
agenţiile de informaţii aliate, care fuseseră tratate ca prietene, 
sînt considerate străine. Au existat şi propuneri pentru trecerea 
la operaţiuni împotriva Statelor Unite, a Franţei şi a Marii Bri- 
tanii. Asta era normal, avînd în vedere numărul de operaţiuni pe 
care personalul în chestiune le executaseră deja pe påmint ger- 
man. La sfirşitul lui 1991, instalaţiile electronice din Germania 
de Vest care fuseseră sub controlul americanilor, francezilor şi 
britanicilor au fost preluate de câtre germani. Dar ei n-au obţi- 
nut numai echipamentul. Au găsit o cale să intre în dosare care 
pînă atunci le fuseseră interzise. Omul cu care am vorbit aseară 
e Helmut Kuchler, directorul adjunct al Bundesamt für 
Nachrichtendienst, serviciul lor de informaţii externe. L-am în- 
trebat la ce se referă Iataganul şi mi-a spus. 

În timpul Războiului din Golf, americanii și britanicii au 
pus la cale o importantă reţea de spionaj în Irak. Reţeaua era cu- 
noscută ca Iataganul şi era proiectată pentru desfășurarea unei 
operaţiuni strict secrete, cunoscute ca Proiectul Babilon. Des- 
tul de simplu, Proiectul Babilon era gîndit pentru a localiza şi a 

distruge o instalaţie secretă cu care se producea un soi de gaz 
asemânător sarinului, împreună cu mijloacele prin care putea fi 
livrat. Tot ceea ce ştiu aliaţii este că, la fel ca sarinul, ăsta este un 
gaz binar, renumit pentru că este de o mie de ori mai puternic 
decît formula de bază, şi că încă se mai produce. Aparent, Iata- 
ganul a avut succes. Un raport a ajuns la o staţie de interceptare 
a CIA din Arabia Saudită. Spunea cà locul a fost identificat şi 
găsit, şi se dădeau ordine pentru trimiterea agenţilor pe teren. O 
echipă SAS a fost trimisă cu scopul àsta, dar agenţii Iataganului 
nu au ieşit la lumină niciodată. S-a presupus că Iataganul eşuase 
şi că agenţii — şaisprezece cu toţii — fuseseră ucişi. Dar curînd 
după sfirşitul războiului a început să circule zvonul că au fost 
capturați și sînt ţinuţi în diverse locuri din Orientul Mijlociu. 
Acum sînt ostatici în cinci ţări diferite, de diverse grupări extre- 
miste. Spre deosebire de alţi ostatici, prezenţa lor a fost ținută 
secretă. Familiile lor cred că au fost ucişi în operaţiuni sub aco- 
perire şi nimeni altcineva nu mai ştie de existenţa lor. Dar au fost 
folosiţi ca instrumente pentru a negocia eliberarea teroriștilor. 
Britanicii şi americanii îi vor, Declan, vor foarte mult să-i scoată 
de-acolo. 

Se opriră. Doi îndrăgostiţi trecură ţinîndu-se de mină. Cir- 
culaţia era normală pe Baggot Street. 

— Vrei să-mi spui... începu Declan. 

— Asta e tot ce ştie prietenul meu german. 

— Dar spui că Harker şi Willoughby sînt implicaţi în asta. 

- Da. 

— Nu puteau pune la cale conferinţa, Martin. A fost iniţiativa 
lui Pâdraig Pearse, chiar de la început. Ştiu sigur asta. 

— Fără nici o îndoială, Declan! Cu toate că socotesc că ar fi 
putut fi influenţat pe parcurs cu privire la cei pe care trebuie 
să-i invite. Sau, mult mai probabil, Ciaran Clark a fost influenţat. 

— Isuse, Martin, a fost mană cerească pentru ei. Odată ce am 
pus la cale conferinţa. .. 

— Au intrat în joc CIA şi MIS. Şi acum au propriii ostatici. 

— În timp ce ei negociază eliberarea agenţilor Iataganului, 
Harker trage de timp pe-aici. Declan se opri, gindindu-se. N-ar 
fi folosit propriii oameni pentru asta. Era prea periculos dacă se 
întîmpla ceva. Aş crede că e un grup independent, căruia nu-i 
poate fi luată urma de către nici o agenţie de informaţii. În cazul 
asta, cum îi controlează Willoughby pe răpitori? 

— MIS au omul lor cu ei. Willoughby s-a referit la o ştire pe 
care o primise de la el acum două zile. Declan, n-o să-ţi placă asta! 

— Nu înţeleg. 

— Intermediarul este un tip pe nume Peter Musgrave. Cred 
că ştii deja despre el. 

O tăcere grea se lăsă în jurul celor doi bărbaţi. Circulaţia, tre- 
cătorii, un radio zgomotos din apropiere dispărură. Declan în- 
chise ochii şi pentru o clipă fu înapoi în cofetărie, uitîndu-se în 
ochii ucigașului fiicei sale. Iar faţa deveni o fotografie dintr-un 
dosar, o fotografie cu nume şi identitate. 

Martin Fitzimmons întinse o mînă şi strînse braţul lui Declan. 

— Declan, pot să te scot din asta. Nu e uşor, dar sînt cîteva 
modalităţi. O identitate nouă... 

— Nu poţi da o identitate unui mort, Martin. Trebuie să mă 
descurc așa. 

— Din cauza femeii? 

— Amina? De unde ştii despre ea? 

— Dumnezeule, Declan, cîteodată mă gindesc că te-ai născut 
ieri. Scrie în dosarul tău. 

Declan își scutură capul. Gindindu-se la Amina îşi dădu 
seama că nu mai luase legătura cu Concepta de cînd intrase în 
buncăr. Se întreba cum o mai duce. 

— Ceea ce contează nu e în nici un dosar, Martin. Ai grijă de 
tine, o să luăm legătura. 

— Declan... Martin întinse o mînă în care ţinea un cartonaş 
pe care fusese mizgălit un număr. Nu ştiu cît timp mai putem ţine 
legătura cu toate cîte se întîmplă. Întăresc securitatea la graniţe. 
Dacă ai nevoie de ajutor şi nu mă găseşti, foloseşte numărul ăsta. 


310 DANIEL EASTERMAN 


Nu cunoşti omul şi nu vei avea nevoie de numele lui. Spune-i 
doar cine eşti şi el va face ce va putea. 

Declan luă cartonașul şi-l băgă în buzunar. 

— Mulţumesc, Martin. Fii cu ochii-n patru! Îţi trimit o vedere 
de la mare. 

Martin îl privi pe Declan îndepărtîndu-se şi traversînd Street 
către Wilton Terrace. El îşi lăsase maşina în Haddington Road. 
Cind se întoarse să plece, îi văzu pe îndrăgostiţi venind spre el, 
ţinîndu-se în continuare de mină, lipiţi unul de celălalt. Se gîndi 
la Declan şi la iubita lui pe care o regăsise doar pentru a o pierde 
din nou. Le zimbi, iar fata se întoarse uşor şi îi zimbi și ea. Nu 
văzu cuțitul din mina ei liberă, dar simţi ceva fierbinte intrîndu-i 
în stomac şi tăindu-l pînă la stern. Nu avu timp să înțeleagă. Ul- 
timul lucru pe care îl văzu în minte fu faţa frumoasă şi zimbetul 
de pe buzele ei. Apoi îl podidi sîngele. 

Biroul legăturilor de securitate 
Thiepval Barracks 

Lisbum 

12 octombrie 

14.18 


Malcolm Blake credea că bătrînul arată rău. Stătuse treaz 
toată noaptea şi o bună parte din dimineaţă, lucrînd cu Rigby şi 
cu el la noua operaţiune. Cel mai mare obstacol în calea succe- 
sului era lipsa informaţiilor detaliate despre locul în care se gă- 
seau Conor Melaugh şi unitatea lui specială. „Monaghan“ era 
mult prea vag. 

Willoughby nu avea nici cea mai mică intenţie să anunţe 
autorităţile din Dublin că o unitate specială din nord activa pe 
teritoriul lor. Asta putea face imposibilă o operaţiune precum cea 
pe care o avea el în minte, pur și simplu din cauza creșterii pre- 
zenţei poliţiei şi a armatei în zonă. Dar fără o recunoaştere la fața 
locului avea să le fie într-adevăr foarte greu să obțină informaţii 
de calitatea celor de care aveau nevoie. Operaţiunea Răspunsul 
părea sortită eşecului din faza de proiect. 

Aveau nevoie de o breșă, şi aveau nevoie de ea rapid. La 
14.18 au găsit-o. 

Un specialist în comunicaţii care lucra la o staţie de monito- 
rizare a Agenţiei Naţionale de Securitate a Statelor Unite din 
Menvwith Hill, Yorkshire, interceptase o convorbire din Irlanda 
către Baalbek, în Liban, între'07.09 şi 07.14, în acea dimineaţă. 
Convorbirea fusese înregistrată şi se trimiseseră detaliile, con- 
form rutinei, către Divizia K din cartierul general al britanicilor, 

în Cheltenham, unde ajunsese pe biroul unuia dintre cei şaizeci 
de oameni care se ocupau de comunicațiile irlandezilor. 

Toate comunicațiile între Irlanda şi Orientul Apropiat fuse- 
seră supravegheate după atacul de la Castletown House, iar 
aceasta fusese trimisă direct câtre Divizia T din cadrul MIS, la 
Thames House. O a doua copie plecase deja din Menwith Hill 
câtre Unitatea 10 Comunicaţii Orientul Mijlociu a Statelor Unite, 
cunoscută ca OC10. 

Mai tirziu, în acea dimineaţă, o casetă care avea înregistrarea 
convorbirii a fost ascultată de către un vorbitor de arabă, specia- 
list în problemele Orientului Mijlociu din Divizia K, dar abia puţin 
după ora două detaliile au fost conspectate şi trimise biroului MIS 
din Irlanda de Nord, de unde i-au fost înaintate lui Alan Rigby. 

Willoughby se aşeză. Faţa sa începea să devină cenușie de 
la lipsa de somn şi de la proasta dispoziţie. 

— Ce-ai aflat? Ar fi bine să fie interesant. 

— Este interesant, zise Rigby. Ieri-dimineaţă a avut loc o con- 
vorbire telefonică dintr-un mic orăşel din Monaghan, Ballybay, 
cu un număr din Baalbek. Destinatarul era Ishan ‘Abbas, un 
membru al consiliului naţional al Hezbollah-ului. Cei din Divi- 
zia K nu sînt încă siguri cu privire la identitatea celui care a su- 
nat, dar sînt şanse foarte mari să fie Abul-Fath Muhammad 
Usayran, mai bine cunoscut sub numele de Abu Hida. 

— Vorbeşte în engleză. 

— Un luptător, Geoffrey. Cel mai bun pe care-l au. Cînd o să 
citeşti transcrierea o să-ţi dai seama. A venit să-l elibereze pe 
unul dintre ostatici. Unitatea specială a fost rechemată la treabă 
ca să-i asigure întăriri. Maureen O'Dalaigh e băgată şi ea. I-am 
prins, Geoffrey! Cel mai frumos cadouaş care a existat vreodată. 

Craigpatrick 
12 octombrie 
15.45 


Calatoria înapoi spre vest decursese fără vreun incident vizi- 
bil. În timp ce Declan vorbise cu Martin Fitzsimmons, un mic 
dispozitiv de localizare fusese atașat de toba maşinii sale. Mașina 
care îl urmărea spre Clare nu s-a apropiat niciodată la mai puţin 
de doi kilometri așa că, deşi folosise oglinda retrovizoare destul 
de des şi așteptase pe margine să fie depăşit de mașinile din spate, 
nu a fost nici o clipă conştient de faptul că este urmărit. 

Grainne Walsh îl aştepta în grădina din spatele casei pri- 
vind cum se schimbă lumina soarelui pe apele lacului, în acea 
după-amiază tirzie. Avusese o zi grea, în care trebuise să men- 
țină moralul echipei ridicat în absenţa lui Declan. 

— Îmi pare râu, zise el, aşezindu-se pe bancă lingă ea. Era 
foarte important. 

— Dominic Lawlor mi-a spus că a fost nevoie să scoţi un in- 
formator din necazuri. 

— Aşa e. 

— Şi l-ai scos? 

Îşi scutură capul. Pe lac un bitlan țișni pe deasupra apelor în- 
tunecate. Seamus Cosgrave privise oare vreodată o privelişte ca 
aceasta în viaţa lui întunecată? se întrebă Declan. Mirosise vre- 
odată un aer atît de proaspăt? Văzuse lumina soarelui atît de 
clar? Auzise atitea cîntece de păsări adunate impreună? Pescuise 
într-un lac adînc, mersese pe iarbă umeda care să nu fie plină de 
cioburi de sticlă, făcuse dragoste într-o pădure de pini? El şi cei 

de teapa lui erau cu toţii prinşi de vicii, deznădejde, invidie, du- 
ritate şi păcat şi lipsă de dragoste. Cu cîtă disperare trebuie să-şi 
fi dorit o viaţă nouă! 

Grainne înţelese din felul în care îşi scuturase Declan capul. 
Ştia sfirşitul care-i aştepta pe informatori şi vina pe care cei ce 
se ocupau de ei o simțeau cînd acesta sosea. I se întimplase asta 
de două ori. Soţia celui de-al doilea îşi omorise familia și se si- 
nucisese din cauza disperării. După aceea Grainne refuzase să 
mai ia vreodată pe cineva sub supraveghere. 

Declan îi spuse de mesajul agramat al lui Cosgrave, de fap- 
tul că pomenise de Aboo Hitter, de legătura făcută cu Maureen 
O'Dalaigh. Începea să aiba un fel de înțeles, absurd. 

— Cred că omul ăsta a fost la Belfast acum două seri, zise ea. 

Fuseseră ştiri noi despre lupta armată din Andersonstown şi 
Liam Kennedy reuşise să extragă detalii mai clare de la diferite 
surse din Dublin, folosind un modem sigur şi o parolă adusă la 
zi pe care i-o dăduse Martin Fitzsimmons. Grainne îi spuse lui 
Declan ce aflaseră: Bătălia poartă amprenta unui luptător de elită, 
zise ea. Dar se poate să fi fost o eroare gravă. Britanicii nu vor 
lăsa nici o piatră neîntoarsă pentru a-l găsi. S-ar putea să desco- 
pere Că nu e aşa uşor să ajungă la ostaticii ăia. Dacă îl caută MIS, 
vor şti că e acolo în momentul în care va scoate un deget afară. 

— Nu-l caută pe el, zise Declan. O caută pe O'Dalaigh şi uni- 
tatea specială. 

Îi explică despre ambuscada de la Malone House și despre 
răzbunarea MIS. Dar nu-i pomeni de Austin McKeown sau de 
legătura cu atentatul la viaţa sa. 

— Asta complică lucrurile, zise Grainne. 

— Ne dă o şansă în plus să-i găsim pe ostatici. Dacă-l putem 
localiza pe Abu Hida, s-ar putea să ne poată conduce la ei. 

— Şi dacă el ajunge primul acolo? 

— S-ar putea să fie în stare să facă treaba pentru noi. 

Grainne privi spre lac şi apoi din nou spre Declan. 

— Şi dacă treaba lui e să-i omoare, nu să-i elibereze? 

nezeu vă vorbeşte. Ei bine, eu nu sînt așa isteţ, la dracu’, dar 
știu că sînteţi o adunătură de căcat, 


Vocea răsuna în bibliotecă aşa cum răsună vocea unui copil 
în biserică, ascuţită şi nelalocul ei. Declan simţi dintr-o dată neli- 
niştea pe care o inspira fiecăruia. Ascultau cu detaşarea politi- 
coasă a bărbaţilor și a femeilor cărora religia nu le trezise 
niciodată emoţii neobişnuite sau sentimente exagerate. Fiecare 
dintre ei era un produs al sistemului educaţional catolic al Irlan- 
dei şi chiar dacă cei mai mulţi dintre ei işi pierduseră credinţa cu 
multă vreme în urmă, nici unul nu se gîndise măcar o clipă să o 
schimbe cu excesele fundamentaliştilor protestanți. 

Myles O'hUiggin stătea ghemuit într-un colţ, aparent mult 
mai interesat de propriile ginduri decît de rătăcirile predicatoru- 
lui texan. Dar el era singurul care urmărea cursul predicii, el era 
singurul care vedea semnificaţia aluziilor, a interpretării excen- 
trice a citatelor biblice, 


La dracu’, pentru asta am fost trimis. Să rup peceţile càr- 
tii. Să destram cele şapte peceţi ale celor şapte manuscrise. Şi 
am văzut apoi, în mina dreaptă a Celui ce şedea pe tron, o carte 
scrisă înăuntru şi pe dos, pecetluită cu şapte peceţi. Şi am văzut 
un înger putemmic, care striga cu glas mare: Cine este vrednic să 
deschidă cartea şi să desfacă toate peceţile ei? 


Expresia feţei profesorului se schimbă. Nu mai era dus pe 
gînduri, ci părea un om care se trezeşte după un somn lung. Vo- 
cea continuă, pompoasă, triumfală, plină de sine şi, cu cît vocea 
vorbea mai mult, cu atît mai îngrijorată devenea expresia de pe 
fața lui Myles O'hUiggin. 


În povestea lui David şi Goliat ştim că armata lui Israel re- 
prezintă umanitatea, iar filistenii reprezintă forţele Satanei, aşa 
cum asirienii din Cartea lui Isaia reprezinta Statele Unite, iar 
cele doua triburi îi reprezintă pe urmaşii lui David. 


Myles O'hUiggin aproape căzu de pe scaun. 
— Doamne Sfinte, zise el. 

— Ce s-a întîmplat? întrebă Declan oprind caseta. 

— Nu-i nimic, Declan. Numa’... Tocmai mi-a confirmat ceva 
ce pînă acum bănuiam numai. Lasă caseta să meargă. Vreau să 
aud cum se termină. 

Ascultară explicaţia complexă a profeţiei din Cartea lui 
Daniel. Din nou O'hUiggin fu singurul care urmări şirul gindu- 
rilor predicatorului. 

În noaptea asta L-am întrebat pe Dumnezeu ce să fac 
acum. M-am rugat pentru sprijin şi am deschis Biblia. Am ci- 

tit următorul verset, în a doua Carte a lui Samuel: „Şi David îi 

conduse pe tinerii săi, iar ei îi nimiciră şi le tăiară mîinile şi pi- 

cioarele şi le dădură drumul în albia Hebronului“. 

Predica merse mai departe cu concluzia de acum ştiută. 


Am auzit că propria voastră lege spune că e drept să tai 
mina unui hoţ; aşa că probabil asta vom face. 


Dar caseta nu se termina aici. Caseta continua să dezvăluie 
cum Ezekiel îşi punea toporul şi butucul pe podium, cum cei 
patru ostatici aleşi erau aduşi în faţă, cum prima lovitură de to- 
por răsunase în tăcerea deplină. Numai urietul teribil care urmă 
loviturii îl făcu pe Declan să se ridice şi, cu o mînă tremurătoare, 
să închidă casetofonul. Nimeni nu scoase un cuvînt. Nimeni nu 
putea să se uite la cel de lingă el. Rămaseră așa pentru foarte 
multă vreme. 


La şase, telefonul din birou sună din nou. 

— Aş vrea să vorbesc cu Declan Carberry. 

— Eu sînt Carberry. Cu cine vorbesc? 

— Nu ne-am întîlnit niciodată, dar cred că-mi ştii numele. Eu 
sînt Anthony Harker. 

Declan nu răspunse imediat. Zgomotul loviturii de topor îi 
răsuna încă în cap, inexpugnabil, ca şi urletul care umpluse bi- 
blioteca pînă cînd fusese redus la tăcere. 

— Da, zise el după un timp. Am auzit de tine. Ce vrei? 

Nu știa cum îl găsise Harker. Erau atitea modalităţi, încît nu 
mai conta pe care anume o folosiseră. 

— Te-ai descurcat foarte bine, domnule Carberry. Guvernul 
Irlandei are toate motivele să fie mindru de dumneata. I-ai servit 
cu generozitate. Eu personal sînt foarte surprins de integritatea ta 
şi de resursele tale inepuizabile. Te admir. Dar ce rost are să mer- 
gem mai departe? Cabala care te-a pus să acţionezi de capul tàu 
a fost dizolvată. Cumnatul tău a demisionat din funcţie şi acum 
e din nou un simplu cetăţean. Seân Roche s-a pensionat mai de- 
vreme. Eoin Ceannt a fost demis. Martin Fitzsimmons este mort. 

— Ce? 

Declaraţia seacă îl lovi pe Declan direct în stomac. 

— A murit azi-dimineaţă în ceea ce poliția numește o crimă 
din răzbunare. Cineva l-a înjunghiat mortal chiar pe Baggot 
Street, lingă canal. Se pare că a fost văzut mai devreme vorbind 
cu un bărbat neidentificat. Poliţia încearcă să-i facă un portret. 

Făcu o pauză scurtă, deliberat. Declan simţi că i înmoaie ge- 
nunchii. Îşi muşcă buzele cu putere. 

— Continuă, zise el. 

— Dacă trebuie învinovăţit cineva pentru această operaţiune 
ilegală, nu eşti tu sau echipa ta. Superiorii tăi ţi-au cerut să înde- 
plineşti o misiune, nu aveai de ales, ai crezut că faci ceea ce e 
mai bine. Prim-ministrul mi-a cerut să-ţi spun că acum situaţia 
s-a schimbat şi că trebuie să consideri ordinele anterioare anu- 
late. Pentru moment, vei fi reinstalat în postul tău de şef al Uni- 
tăţii Speciale de Detectivi. Dar te pot asigura personal că, de 
îndată ce se va termina această afacere cu ostaticii, vor avea loc 
promovări în cîteva posturi mai înalte. Tu vei alege primul. 

— Şi dacă refuz? 

— Sincer, nu pot să cred că ai fi atît de prost, domnule 
Carberry. Nu ai nici o alternativă viabilă. Dacă vrei cu adevărat 
să-i ajuţi pe ostatici, vei fi de mult mai mare folos lucrînd cu noi 
decit împotriva noastră. Avem nevoie de priceperea şi de expe- 
rienţa ta. Nu poţi face nimic de unul singur. Chiar dacă îi găseşti 

pe ostatici, ce faci? Ce poţi face pentru ei? Nu ai nici o armată, 
nici o forţă de poliţie, nici o unitate pentru salvarea ostaticilor la 
dispoziţia ta. Doar o mină de ofiţeri. Pînă la urmă, tot va trebui 
să ne dai informațiile, pentru a ne permite să punem la cale o 
operaţiune de salvare potrivită sau pentru a negocia de pe poziţii 
mai puternice. Şi de ce nu o faci acum? De ce nu accepţi inevi- 
tabilul, încetind să mai joci jocul ăsta prostesc? 

— Jocul ăsta prostesc, cum îi spui tu, e cel puţin unul pe care 
îl pot juca după reguli pe care le înţeleg, cu parteneri în care pot 
avea încredere. 

— Vrei să spui că nu ai încredere în propriul guvern sau în 
propriul prim-ministru? 

— Nu eşti taoiseach, domnule, şi pînă acum eşti singura per- 
soană cu care am vorbit. Ca să fiu cinstit, nici măcar nu sînt si- 
gur că Ciaran Clark e îndreptăţit să ocupe această funcţie în mod 
legitim. De fapt, nu recunosc autoritatea lui Clark sau pe a ta. 
Sau a MI5, în ceea ce mă priveşte. 

Cu toată răbufnirea sa, Declan știa cà ce spunea Harker era 
adevărat şi că în realitate patina pe o gheaţă foarte subţire. Nu 
avea nici un drept să pună în pericol carierele şi poate chiar vie- 
tile bărbaţilor şi femeilor care lucrau cu el. Iar Harker nu greşise 
spunînd că ostaticii au şanse mai mari dacă operaţiunea de a-i 
găsi era pe deplin coordonată şi susținută de unităţi militare echi- 
pate adecvat. Legalitatea ridicării la putere a lui Ciaran Clark sau 
justeţea prezenţei MIS în Republică erau doar aspecte colaterale 
ale dramei centrale a eliberării ostaticilor şi a aducerii răpitorilor 
în faţa justiţiei. 

Dar mai ştia şi că Harker are un plan ascuns la care lucrează. 
Mersul lucrurilor demonstra că oricine era responsabil de soarta 
imediată a ostaticilor nu era MIS. Willoughby, Harker şi su- 
periorii lor îşi puteau permite să lase cîţiva musulmani să moară 
sau să fie mutilaţi, dacă sperau că prin asta vor dobîndi ceva mai 
multe mijloace de a-i presa pe cei care îi reţineau pe membrii re- 
telei Iataganul. Dar Declan începea să creadă că intraseră într-o 

alianţă necurată cu cineva care avea cu adevărat alte planuri, ci- 
neva a cărui voce tocmai o ascultase, cineva care i-ar fi omorit 
pe toţi ostaticii dacă îi convenea. 

În aceste circumstanţe, operaţiunea sa devenea mai impor- 
tantă ca niciodată pentru siguranţa ostaticilor. Ceilalţi vor trebui 
să aleagă, bineînţeles; le va oferi şansa de a continua sau de a ac- 
cepta oferta lui Harker. Dar el însuși va continua căutarea, chiar 
dacă va fi nevoie s-o facă singur. 

— Ai demisia mea, îi spuse lui Harker. O să o scriu în seara 
asta şi i-o trimit prin fax domnului Clark miine-dimineaţă. 

— M-ai înţeles greşit, domnule Carberry. Asta nu e o alegere. 
Vei luera cu mine sau te voi pune sub arest. Nu există cale de 
mijloc. Aceeaşi condiţie e valabilă şi pentru membrii echipei 
tale. Astea sînt singurele alegeri pe care le pot lua în consi- 
deraţie. 

— Atunci poţi să te duci dracului. 

Urmă o tăcere lungă. Declan se aştepta ca celălalt să trîn- 
tească telefonul, dar nu fu așa. Cînd vocea lui Harker răsună din 
nou nu mai era moale şi nici politicoasă. Toată afabilitatea dis- 
pâruse, ca atunci cînd o pisică, întinzindu-se, îşi scoate ghearele 
şi priveşte în jur, adulmecînd prada. 

— Tot nu înţelegi. Dacă există un iad pentru creaturi ca noi, 
atunci tu, nu eu, te îndrepţi spre el. Nu vorbesc din Dublin, ci de 
pe un telefon mobil care nu e la mai mult de un kilometru de lo- 
cul în care te afli acum. Craigpatrick este înconjurat de o unitate 
SAS care activează sub autoritatea unităţii tale de cercetași. Au 
primit ordine să ucidă pe oricine ar încerca să părăsească zona. 
Ai o jumătate de oră în care poți cîntări situaţia cu colegii tăi. 
Dacă nu ieşi după o jumătate de oră, cei din SAS au instrucţiuni 
să intre în casă şi să te ia cu forţa. Şi cred că e cinstit să te aver- 
tizez că orice încercare de a opune rezistenţă, oricît de mică, va 
fi tratată fără milă. 

Ballybay 
18.05 


Fusese o zi lungă și grea, şi era departe de a se sfirşi. Armele 
fuseseră aduse mai devreme de la Dublin şi depozitate într-un 
adăpost din apropiere. Seara fusese programată pentru familia- 
rizarea şi antrenamentul cu intensificatorii de lumină de genera- 
tia a treia, cu care aveau să fie dotate armele şi cu dispozitivele 
de imagine termică perfect capabile să permită vederea prin fum, 
ceaţă şi materiale subţiri. Nimeni nu avea să meargă la culcare 
pînă la miezul nopţii sau chiar mult mai tîrziu, dacă se dovedea 
cà învaţă greu. 

În timpul dimineţii și apoi după-amiază, Abu Hida cîștigase 
respectul îndărătnic al unităţii speciale. La cererea sa, Maureen 
nu le spusese nimic despre lupta din Andersonstown. Nici nu le 

„spusese vreun cuvînt despre viaţa sa în Liban, despre misiunile 
în care fusese, despre oamenii pe care îi ucisese. leşise numai cu 
ei pe cimp, prin pădurile întunecate, peste rîuri învolburate, pe 
crestele şi pe coastele dealurilor. Şi în tot acest timp îi solicitase 
mai mult decit fuseseră vreodată solicitaţi în viaţa lor. Îi pusese 
să alerge, să stea nemișcaţi, să se ascundă, să ţişnească, să tragă, 
să înceteze focul. 

Nu ridicase nici o dată vocea, nici o dată nu le ceruse să facă 
ceva ce nu făcuse el mai întîi. La început, se codiseră să-l ur- 
meze. Dar pe măsură ce ziua se depăna, ruşinea de a fi lăsaţi în 
urmă crescuse şi, în final, încercaseră tot ce le ceruse. Iar unde 
nu le făcuse nici un reproş verbal pentru a le pedepsi eşecurile, 
acum le aducea laude pentru fiecare mică realizare. 

Erau în bucătărie, devorînd prima masă de după micul dejun. 
Nimeni nu vorbea. Abu Hida minca numai piine şi brînză. 
Maureen fusese în sat să dea un telefon. Abu Hida îşi dădu seama 
că îi duce dorul. Toată ziua îi depăşise în performanţe pe oame- 
nii din grupul său, iar la sfirşit părea neatinsă de eforturile sale. 

Se auzi un zgomot de paşi de pe aleea din faţă. Abu Hida se 
ridică şi merse la fereastră. Maureen se îndrepta spre casă şi, în 
timp ce o privea urcînd pe alee, simţi în el vălul unei certitudini: 
avea informaţia pe care o aşteptase. Era ceva în pasul ei care lip- 
sise mai devreme, atunci cînd plecase. 

Cînd intră pe uşă, el ştiu că e adevărat. Putea vedea în ochii 
ei o lumină, o lumină de triumf pe care o mai văzuse de cîteva 
ori înainte, cînd ţinuse pasul cu el sau reușise să ducă la capăt o 
sarcină dificilă pe care i-o dăduse el. 

Cit regreta severitatea vieţii sale, înfrînarea tuturor emoţiilor 
în folosul luptei şi al exigenţelor acesteia! Putea vedea atît de 
multe în ochii femeii, putea citi ceea ce stătea nescris în spatele 
vălului. Maureen O'Dalaigh nu-şi acoperise niciodată faţa cu o 
bucată de țesătură, dar învățase cum să poarte un alt fel de 
mască, cum să se ascundă în spatele unor zimbete false, al unor 
trăsături fără expresie, al privirii lungi şi amare care nu lăsa ni- 
mic să scape. Dar el putea citi mai adînc decît atit, putea ajunge 
la tot, aproape să atingă sentimentele brute care stăteau atit de 
aproape de suprafaţă. Triumful şi teama, şi entuziasmul, şi — re- 
cunoştea asta — dorinţa carnală. Iar regretul din el era ca o pia- 
trå, rostogolindu-se constant spre pămînt. 

— Au găsit un cadavru pe peninsula Dingle, zise ea, trintind 
uşa în urmă. 

Era acolo acum, în faţa sa, cu ochii ei vii. Îi adusese ceea ce 
dorea, iar în schimb putea să-l aibă pe el numai pentru ea. 

— Un bătrin, zise ea, pe nume Michael Deighan. Un biet su- 
flet bătrîn, un om care făcea tot felul de treburi prin partea lo- 
cului şi n-a stat niciodată în calea cuiva. L-au găsit pe plajă lingă 
Ballyoughteragh în dimineaţa asta, cu creierii zburaţi. 

— Ei bine, cu siguranţă bătrinii sînt băgăcioşi, zise Conor 
Melaugh. Ar fi putut fi omorit pentru o sută de motive. Avem 
nevoie de mai mult decit un bătrinel cu creierii zburaţi. 

— Taci, Conor, şi ascultă, vrei? Sînt străini pe Inis Tuaisceart. 
Americani sau cel puţin aşa spun localnicii, deşi nu i-au văzut 
decit pe cîţiva dintre ei. Au cumpărat nişte provizii din Dingle, 
astă-vară. Spuneau că sînt dintr-o biserică anume şi că au venit 
să se izoleze. Localnicii spun că erau destul de prietenoși, dar 
s-au închis în sine după ce s-au retras pe insulă, Toți bărbaţi, nici 
vorbă să pară necuviincioşi. Au fost lăsaţi în pace. Oamenii din 
acele locuri respectă izolarea, face parte din felul lor de a fi. Cei 
putin, din ce se ştie pînă acum sînt încă pe insulă, rugîndu-se. 
Dar din cînd în cînd cîțiva dintre ei vin ia țărm într-o barcă şi 
apoi pleacă pe uscat cu mașinile. Își țin maşinile lingă nişte stinci 
din dreptul insulei. 

— Unde e locul ăsta? 

Abu Hida era nerăbdător să vadă locul pe hartă. Simţi că tre- 
buie să fie aşa: o moarte inutilă, violentă, străini care se ascund, 
incursiuni frecvente pe uscat. 

Maureen găsi o hartă a Irlandei şi o întinse pe masă, dînd 
ceştile şi farfuriile la o parte pentru a face loc. 

— Aici, zise ea, arătind în sud-vest, în peninsula Dingle. Aici 
trebuie să fi fost găsit bătrinul. Puțin mai la sud e adăpostul unde 
sînt ţinute maşinile. Şi aici este Inis Tuaisceart. 

Abu Hida dădu din cap. O insulă chiar lingă coastă. Era 
locul ideal. 

— Pe insulă sînt mulţi oameni? întrebă el. 

Maureen îşi scutură capul şi îi explică ce se întimplase cu 
oamenii de pe insulele Blasket. Abu Hida zimbi în sinea sa. Era 
tipic, în sinea lui simţea că totul se leagă. Şi el ar fi ales tot un 
astfel de loc. 

— Plecăm miine, zise el. În zori. 


Craigpatrick 
18.11 


Declan puse receptorul jos. Mina îi tremura. Respiră adînc şi 
făcu un efort să o potolească. Inima îi alerga, iar mintea se grăbea 
să ţină pasul cu ea. Mai bine de un minut rămase nemișcat la ve- 
chiul birou al lui Pádraig Pearse, calculîndu-și cu iuţeală șansele. 

Cel mai uşor lucru era să treacă de partea lui Harker. Declan 
era sigur că toţi cei din echipa sa aveau să fie promovați şi să pri- 
mească toate beneficiile pe care le-ar fi cerut. Riscaseră destul, iar 
acum erau implicaţi în ceva pentru care nici unul dintre ei nu-și 
dăduse acordul. Cu preţul tăcerii chiar şi el ar fi putut cere şi primi 
unul dintre cele cîteva posturi guvernamentale. Poate chiar vechea 
funcţie a lui Ciaran Clark. Sau un post de ambasador undeva, la 
Paris sau la Washington, sau chiar la ONU, în New York. Nu era 
nici un lucru pe care Harker şi prietenii săi să nu-l poată face. Iar 
noul taoiseach îşi putea permite să fie generos. 

Era destul de cinic så ia în consideraţie asta. La urma urmei, 
trăise destul de aproape de cercurile guvernamentale pentru a şti 
ce se întîmplă, fusese destul de adînc implicat în lumea servici- 
ilor de informaţii pentru a şti câ refuzul său de a coopera nu re- 
zolva decît foarte puţine probleme sau chiar nici una. Soarta 
ostaticilor avea să fie — fusese deja decisă — de oameni mult mai 
puternici şi mult mai cinici decît el. Iar dacă ar fi putut fi sigur 
că planurile lor prevedeau eliberarea Aminei, s-ar fi declarat 
mulţumit. Dacă voia, putea chiar să iasă la pensie şi să meargă 
undeva cu Amina. Asta îşi dorea cel mai mult. Lumea putea 
să-și poarte singură de grijă. 

Pe de altă parte... 

Deschise uşa. Grainne aştepta în camera alăturată. 

— Adună-i pe toţi, Grainne! Cît de repede poți. 

Cîteva minute mai tirziu, întreaga echipă era adunată în bi- 
bliotecă. Declan îşi privi ceasul. Le mai rămăseseră douăzeci şi 
cinci de minute în care să se hotărască. 

— Liam, zise el, vreau să iei legătura cu Unitatea pentru cå- 
utări şi recuperări de la Aeroportul Shannon. Foloseşte radioul, 
nu telefonul. Foloseşte un cod de urgenţă. Spune-le că avem ne- 
voie de un Delfin care să ridice unul sau mai mulți pasageri de 
aici în douăzeci şi cinci de minute. Spune-le că e o urgenţă, că 
sînt oameni care au nevoie de asistenţă medicală. Au mai făcut 
asta, cunosc procedura. 

După ce Liam plecă, Declan se aşeză în faţa celorlalţi. 

— V-aţi dat deja seama că se petrece ceva. Tocmai am primit 
un telefon de la Harker. Ştie unde sîntem şi ce facem, și vrea să 
ne oprească. Continuă, spunindu-le cele mai importante date ale 
conversaţiei. Prin urmare, asta este, zise el. Consider că puteţi 
avea încredere în cuvîntul lui. Sînteţi cu toţii liberi să plecaţi, fără 
nici o problemă pentru dosarele voastre. Se rezolvă mai bine de- 
cît şi-ar fi putut imagina vreunul dintre voi. 

— Şi atunci de ce a fost chemat elicopterul? 

— Este pentru oricine vrea să-l folosească. Dacă cineva vrea 
să plece, va fi lăsat oriunde vrea să ajungă. Nu recomand asta, 
dar cred câ ar trebui să fie alegerea voastră. 

— Dumneavoastră îl luaţi, domnule? întrebă Grainne. 

— Nu aveţi încredere în el? 

Ridică din umeri. 

— Cred că îşi va ţine promisiunile, cel puţin, în ce priveşte 
echipa asta. Aţi fost băgaţi în afacerea asta de fostul taoiseach şi 
de membrii conducerilor serviciilor de securitate. Nu e nici o 
vină în asta. Harker n-are nici un motiv să vrea râul vreunuia 
dintre voi. Ba chiar dimpotrivă. I-aţi putea fi de folos. 

— Dar nu şi dumneavoastră. 

Declan își scutură capul. 

— Nu, zise el, eu nu. 

Grainne îl privi lung. Era ceva ce nu voia să-i spună. 

Intră Liam Kennedy. 

— Sînt pe drum, domnule. Au cerut o autorizaţie şi le-am dat 
numele dumneavoastră. Sper câ n-am făcut vreo greșeală. 

Declan ridică din umeri. 

— E prea tirziu să-ţi mai faci griji pentru asta. Cît le ia să 
ajungă aici? 

— Cincisprezece minute. Un singur Delfin, aşa cum aţi cerut. 

— Foarte bine. Mergi afară şi pregăteşte-te să iluminezi un 
loc de aterizare. Lămpile sînt într-o cutie de lingă ușa bucătăriei. 
Să nu faci nimic pînă cînd elicopterul nu este chiar deasupra. 

— Nu putem pleca toți într-un Delfin, domnule. 

— Ştiu asta, Liam. Nu mà aştept să meargă toată lumea. 
Acum să continuăm. 

Liam ieşi. În încăpere se lăsă o tăcere încordată. Dură o ju- 
mătate de minut, apoi din spate răsună o voce: 

— Spune-mi, Declan, s-ar putea ca această luare de ostatici 
să aibă vreo legătură cu o agenţie de informaţii americană? 

Myles O'hUiginn era în picioare. Avea caseta în mină. 
Declan se gîndi că pare foarte agitat. 

— Myles, asta nu mai este grija ta. 

— M-ai adus aici, Declan! Mi-ai cerut să fac o treabă. Înca o 
mai fac. Am întrebat dacă ceea ce facem noi are vreo legătură 
cu FBI-ul. Sau poate cu CIA-ul. Ei bine, este posibil? 

Declan ezită, apoi dădu din cap. 

— Raspunsul este da, aproape sigur. 

— Înţeleg. 

Myles rămase în picioare, gînditor şi total dezorientat. 

— Declan, poți lua legătura cu FBI-ul? Poţi s-o faci fără ca ei 
să-şi dea seama ce se petrece? E ceva ce trebuie să aflu. 

— Nu ştiu. Se poate. Depinde de ce vrei să afli. 

O'hUiginn arătă caseta. 

— Declan, o să ţi-o pun din nou s-o asculţi, mai tirziu. S-ar 
putea ca ţie sau altcuiva care a mai auzit-o pînă acum să nu vi se 
pară mare lucru în sine. Ceea ce-ţi pot spune este că dezvăluie 
identitatea răpitorilor. 

— Este prea tîrziu să-ţi mai faci acum griji cu asta, Myles. 

— Nu, Declan, nu este. Nu şi cînd ştii cine este şi de ce 
este capabil. 

— Bine atunci, cine este? 

— Mai este o problemă, Declan. 

— Da, şi care e aceea? 

— Persoana de pe această casetă, cea care ţine predica... după 
cum știe toată lumea... 

Vocea lui O'hUiginn, în mod normal încrezătoare, se poticni. 

— Da? Ce e în neregulă, Myles? 

— Pină în seara asta, aş fi fost gata să jur că este mort. 

Craigpatrick 
18.26 


Elicopterul ateriză cu cîteva minute înainte de expirarea ulti- 
matumului lui Harker. Era un 365F al forţelor aeriene, unul nou, 
cumpărat cu fonduri ale Comunității Europene, în cadrul unui pro- 
gram de reducere a accidentelor de transport pe coasta Atlanticului. 
Elicea încă se mai rotea deasupra micii zone iluminate din josul 
grădinii, de unde Pâdraig Pearse decolase adesea pentru a face vi- 
zite neanunţate în capitală sau în vreo capitală de provincie. 

Declan ordonă stingerea luminilor. Întunericul reveni, rapid 
şi greu. Cei mai mulţi oameni din echipă se hotăriseră să meargă 
pe mina lui Harker şi a lui Ciaran Clark. Oricum, n-ar mai fi avut 
mare lucru de făcut acum, după eşuarea operaţiunii. Toate vor- 
bele de rămas-bun fuseseră spuse. 

Ceilalţi fugiră la elicopter şi erau deja la bord înainte ca uni- 
tatea SAS să poată reacţiona. Declan îşi spuse că se vor gîndi 
bine înainte de a deschide focul asupra unui elicopter neînarmat 
de la Unitatea pentru căutări şi recuperări. Nici chiar Harker nu 
ar fi putut explica prea uşor aşa ceva. 

Declan mersese în faţă şi scoase actele de identitate. Pilotul 
se holba la el. 

— Uite, indiferent care-o fi numele tău, zise el, vrei să-mi 
spui ce dracu’ se-ntîmplă aici? Era tînăr, probabil că nu ieşise de 
mai mult de un an din şcoala de la Baldonnel. Tocmai am fost 
contactat prin radio de o patrulă Fiann6glach. Voiau să mă aver- 
tizeze să nu vin, dar le-am spus că e o urgenţă. Nu pot să ignor... 

— Uite, asta este o urgenţă. Trebuie să plecăm de-aici repede. 

— Mesajul pe care l-am primit spunea că trebuie să iau oa- 
meni răniţi. Din cîte văd, voi sînteţi cu toţii sănătoşi. Dacă vreţi 
să ridic aparatul de aici, am nevoie de autorizaţie. 

— Asta e suficientă? îl întrebă Declan. 

În timp ce vorbea scoase un pistol dintr-un buzunar interior. 

— O să ai o grămadă de necazuri, domnu’. Oamenii tăi n-au 
nici o autoritate asupra unui aparat al trupelor aeriene. 

— O să am eu grijă de necazuri. Tot ce vreau să faci e să ri- 
dici chestia asta de-aici. 

În acea clipă radioul prinse viaţa:- 

— SAR 248, aici este căpitanul Loughran, de la Unitatea de 
Cercetaşi. Sinteţi într-o zonă interzisă, aflată sub supraveghere 
militară. Terminat. 

Pilotul întinse mina câtre butonul transmiţătorului, dar Declan 
se aplecă înaintea lui şi îl închise: 

— Vreau să ridici elicopterul ăsta acum, zise el. Poţi să le spui 
celor de la Fiann6glach ce vrei. 

Pilotul ezită cîteva secunde şi apoi, dindu-şi seama de sim- 
plul fapt că omul cu arma era în cabină, iar unitatea Fiann6glach 
era afară, tură motorul la maximum. 

— Închideţi uşile şi legaţi-vă centurile, zise el. 

Citeva clipe mai tirziu, erau în aer. 

— Pentru început, ia-o spre nord. Şi stinge luminile de sem- 
nalizare — nu vreau să ne zărească cineva. Dacă te poţi menţine 
sub nivelul radarului, cu atît mai bine. 

— Dumnezeule, omule, ăştia din faţă sînt munţii Slieve Aughty. 

— Lasă munţii! Ţine-o pe deasupra lacului şi apoi spre nord 
pînă la Portumna şi apoi apuc-o pe drumul de vest, spre Loughrea. 
Pe acolo vei găsi un loc printre dealuri. Dacă o ţii spre nord de 
la Loughrea vei da peste o stradă pe axa est-vest. Te va duce spre 
est deasupra dealurilor Ballinasloe. Îți dau instrucţiuni suplimen- 
tare cînd ajungem acolo. 

Cit stătuseră la Craigpatrick, Liam pusese la punct trei locuri 
de retragere, cu maşini şi echipamente. Dacă erau acolo, puteau 

lua ce le trebuia şi se puteau îndrepta spre o altă ascunzătoare. 
Întrebarea era: unde? 

Ciţiva factori le restringeau opţiunile. Nu îndrăzneau să pe- 
treacă prea mult timp în aer. Nu avea să mai dureze mult pînă 
cînd, cu radare şi avioane militare aveau să le ia urma şi să-i for- 
teze să aterizeze. Asta însemna câ trebuiau să se ţină în spatele 
dealurilor şi să se îndrepte spre cea mai apropiată locaţie, chiar 
lîngă Ballinasloe. De acolo se puteau îndrepta în orice direcţie, 
dar Declan nu voia să se îndepărteze prea mult de coastă. Dacă 
informaţia pe care i-o dăduse Martin era corectă, iar ostaticii erau 
ținuți într-adevăr în apropierea mării sau pe o insulă, ar fi fost o 
greşeală să se îndepărteze de țărm. 

Afară noaptea se îngroşa. Dacă n-ar fi avut aparatura 
modernă, s-ar fi prăbuşit de mult. Din cînd în cînd luminile 
vreunei ferme îndepărtate clipeau, apoi erau ascunse în vreun 
pliu al reliefului. Dedesubt, lacul sclipea într-o lumină cenu- 
şie, cu valurile mici şi monotone ce păreau să se întindă la ne- 
sfirşit. Şi apoi, dintr-o dată, sclipi și dispăru. Acum erau 
deasupra pămîntului. Şi Declan ştiu că undeva nişte miini se 
întindeau către ei. 


Aterizară la est de Ballinasloe, în marginea unor păduri. Li- 
niştea de după aterizare era uimitoare în complexitatea sa, ca şi 
cum întregul ţinut ar fi fost devastat. Declan își imagină mici 
creaturi pe cîmpii şi prin tufăriș, tremurind în întuneric în timp 
ce-şi țineau respiraţia. 

Reuşiră să strecoare elicopterul sub crengile unor arbori din 
marginea pădurii. Nu era perfect camuflat, dar ar fi fost imposi- 
bil de văzut din aer. Liam dezafectă radioul și tăie semnalul de 
detectare. Pilotul fu lăsat în cabină, legat cu o bucată de sfoară 
subțire, folosită pentru fixarea velelor la bărci. 

— Îmi pare râu, zise Declan. Dar este pentru o cauză bună. 
Crede-ma! 

Tinărul nu spuse nimic. Îi privi îndepărtindu-se în noapte, 
spre locul pe care îl căutau. Nu ştia exact unde era, dar nu cre- 
dea că vor ajunge prea departe. Cu puţin efort, îşi ridică genun- 
chiul şi apasă butonul care activa dispozitivul de detectare care 
era ascuns în costumul său. Piuia liniștit în întuneric, regulat şi 
încurajator. Cineva avea să sosească în curind. 

19.20 


Se îndreptară spre nord-est pe N6 pînă la Athlone, apoi co- 
tiră spre est şi apoi spre sud câtre Tullamore. Acolo traversară 
canalul Grand şi se îndreptară în jos spre Offaly şi Tipperary, co- 
tind pe şoseaua dintre cîmpiile aproape plate. Declan socoti câ 
după plecarea din Ballinasloe nu le mai rămăsese prea mult timp 
la dispoziţie. Elicopterul trebuie sa fi fost depistat cumva şi pro- 
babil că o echipă SAS fusese deja trimisă după ei. 

O a doua maşină pornise înspre vest, în Galway, condusă de 
Dominic Lawlor. Aveau să se întilnească din nou, dacă mai pu- 
teau face asta, la Desmond Castle, la sud de Limerick. Declan 
nu putea decit să bănuiască resursele pe care le avea Harker. El 
şi oamenii săi ar fi putut cunoaște foarte bine pînă acum nume- 
rele maşinilor echipei lui Declan păstrate pentru această urgență. 
Dar Tim O'Meara învăluise achiziţionarea şi transportul maşi- 
nilor cu mai multe piste false decit toate icoanele Fecioarei din 
Irlanda, aşa că mai aveau încă şanse ca descoperirea să mai du- 
reze un timp. 

Declan conducea un Volvo foarte vechi al cărui motor fu- 
sese reglat ca al unui Mercedes nou-nouţ. Tim nu aduna mașini 
care erau grămezi de fiare, chiar dacă la prima vedere aşa păreau. 
În Irlanda provincială o maşină noua ar fi atras atenţia, dar o 
pană serioasă în pustiu ar fi putut atrage necazuri de alt gen. 

În mașină alături de el erau Grainne, Liam şi Myles 
O'hUiginn. Cei trei bărbaţi erau îmbrăcaţi preoţeşte, iar Grainne 
ca o călugăriţă, veşminte pregătite special pentru astfel de cazuri. 
Era o deghizare evidentă, dar nu mai puţin eficientă. Irlanda nu 

este Anglia sau Franţa, aşa că un preot sau o călugăriţă este încă 
o apariţie obişnuită, iar oamenii de la ţară încă mai respectă veş- 
mîntul. Aveau acte de identitate bine falsificate, prin care dove- 
deau că sînt membri ai unui ordin misionar african porniţi într-o 
călătorie pentru stringere de fonduri. Destinația presupusă se 
schimba la fiecare cîțiva kilometri, de fiecare dată cînd treceau 
printr-un oraş. 

În timp ce conducea, Declan avu timp să se gindească la ceea 
ce-i spusese Myles. Vor avea ocazia mai tirziu să analizeze în de- 
taliu dovada care-i dăduse lui Myles ideea. Dar dacă avea drep- 
tate — iar el era aproape sigur — Amina se afla într-un pericol mult 
mai mare decit şi-ar fi putut imagina Declan vreodată. Era un om 
la Washington care ar fi putut să confirme sau să infirme suspi- 
ciunile lui Myles, un vechi prieten care-i datora lui Declan cîteva 
favoruri. Odată ce aveau să găsească un loc în care să petreacă 
noaptea, Declan avea să încerce să ia legătura cu el. 

Trecură printr-un tunel de arbori, pe o şosea fără început sau 
sfirşit. În întuneric, luminile ocazionale ale fermelor aminteau 
de o singurătate lungă şi dureroasă, de disperarea cîmpiilor în- 
muiate de ploi. Nu prea era nimic distractiv acolo, gîndi el. Şi 
nu erau decit trei cài de a scăpa: preoţia, sinuciderea sau băutura. 
Femeile deveneau călugăriţe sau mame şi petreceau vieţi lungi 
şi nefolositoare, stind în spatele ferestrelor unor camere reci, vi- 
sînd în întuneric la Dumnezeu știe ce. 

În zona rurală era greu de găsit un loc unde sosirea la o oră 
tîrzie a unui mic grup ca al lor să nu atragă atenţia. Declan se 
gîndise la cîţiva prieteni la care ar fi putut sta, dar se răzgîndi în 
fiecare caz. N-ar fi fost cinstit să-i transforme în complici şi să-i 
facă pasibili de arest pentru că-l ajutaseră. Acum el şi însoțitorii 
săi erau consideraţi criminali, căutaţi nu numai de poliţie — tre- 
buia să ţină cont de asta în primul rînd. 

Chiar lîngă Templemore era un punct de control al Gărzii, 
iar lîngă Thurles era altul. Trecură de fiecare dată datorită hai- 
nelor, dar Declan ştia că nu toate patrulele locale ale Gărzii ieşite 

în seara asta erau gata să dea din cap binevoitor în faţa unui cos- 
tumaţii negre și a unui guler decolorat. Trebuia să părăsească ṣo- 
seaua cît mai repede. 

Deodată Declan îşi aminti de o ieşire într-o duminică împre- 
ună cu Concepta şi Máiréad în urmă cu cîțiva ani. În timpul 
acelei excursii vizitaseră castelul Ballynahow, o fortificaţie cir- 
culară construită de familia Purcell în secolul al şaisprezecelea. 
Pentru a intra fusese necesar să obţină cheia de la o fermă din 
apropiere, iar Declan îşi aminti acum că fermierul le oferise ca- 
zare şi masă. Sezonul se terminase, dar era sigur cà aveau să facă 
o excepţie pentru membrii unui ordin sfint. 

O luă pe şoseaua spre Nenagh şi viră la dreapta pe lîngă o 
benzinărie. Castelul era la un kilometru, iar ferma la încă doi ki- 
lometri. Declan opri maşina şi cobori, luindu-l pe Liam cu el. 
Petrecură cincisprezece minute sub capotă, dereglind motorul. 
Cînd terminară, îşi continuară drumul spre fermă. 

Uşa le fu deschisă de către o adolescentă îmbrăcată în haine 
care ar fi putut fi la modă cu douăzeci de ani în urmă, cu toate 
că „la modă“ nu era chiar expresia potrivită. Căsca gura la ei în 
egală măsură pentru că erau ființe umane şi pentru că erau pre- 
oti, presupuse Declan. 

Fata părea să nu reacționeze nici la engleză, nici la irlandeză, 
iar Declan începuse să se îngrijoreze, cînd o femeie solidă, îm- 
brăcată aproape identic, își făcu apariţia lingă ea. 

— Îmi pare foarte rău, părinte, dar fata e foarte timidă în faţa 
străinilor. Cu ce pot să vă ajut? 

Declan îi explică faptul că se pierduseră în drumul lor spre 
Cashel şi că aveau necazuri cu motorul. Cineva le spusese că ar 
putea găsi aici un pat şi o masă. Puteau rămîne peste noapte? 

Femeia păru nesigură pentru moment. Îi spuse că oferea casă 
şi masă numai vara. Nu avea mare lucru în casă pentru a-i hrăni 
pe toţi. Dar, pentru că aveau necazuri... 

Dacă s-ar fi răspîndit vestea că a alungat de la uşa ei trei pre- 
oţi şi o călugăriţă care aveau nevoie de adăpost... 

Lui Grainne i se dădu o cameră separată, în timp ce bărbaţii 
fură nevoiţi să își împartă între ei una, cu un pat dublu şi unul 
simplu. 

— Ar mai fi un lucru, zise Declan, întorcîndu-se în bucătărie 
după ce îi ajutase pe ceilalţi să-şi ducă lucrurile. Trebuie să dăm 
vreo două telefoane. Importante, altfel nu aş fi îndrăznit. 

— Desigur, asta nu e deloc o problemă, părinte! Puteţi folosi 
telefonul din sufragerie dacă doriţi. 

— Ei bine, trebuie să vă spun că sînt convorbiri interna- 
tionale. S-ar putea dovedi destul de scumpe. Dacă îmi daţi voie, 
o să le cronometrez şi o să vă las banii. 

Femeia, al cărei nume era, spunea ea, doamna Kavanagh, 
păru dezorientată pentru moment. Soţul ei era plecat să bea ceva 
în Ballycahill şi probabil că nu avea să se întoarcă decît mult mai 
tîrziu. Pe de altă parte, lucrarea bisericii era de primă importanţă. 
Dacă vecinii ei ar auzi vreodată că Peggy Kavanagh nu-i dăduse 
voie unui preot să folosească telefonul... 

— Şi aş vrea să fiu singur, continuă Declan. Sînt anumite pro- 
bleme, chestiuni confidenţiale.. . Sînt sigur că înţelegeți. 

Pentru Peg Kavanagh confidenţialitatea şi preoţii se potri- 
veau precum vacile cu laptele. Cunoştea foarte bine sfinţenia 
acordată confesiunii și nu se îndoia de faptul că şi comunicațiile 
preoțești meritau acelaşi respect. 

— Desigur, părinte, zise ea. Ştim şi noi să păstrăm un secret 
la fel ca toată lumea. 

ÎI conduse în micuța cameră din spate pe care o foloseau 
drept sufragerie şi îl lăsă lîngă telefon. 

Declan socoti că se supunea unui risc redus dind telefon. 
Traficul telefonic între Irlanda şi Statele Unite era foarte aglome- 
rat, mai ales la această oră a serii, cînd oamenii Care încă nu se 
culcaseră în Irlanda sperau să-şi prindă rudele abia întoarse de la 
muncă. Harker nu avea nici un motiv să se aştepte ca Declan să 
ia legătura cu cineva din Statele Unite, iar supravegherile de 

rutină ale convorbirilor transatlantice nu ar fi dat la iveală nimic 
care să solicite un interes special. 

Folosi numărul lui Conrad Lee de acasă, din Washington, şi 
se rugă să nu fie plecat în weekend sau cu alte treburi. Telefonul 
sună de cîteva ori, apoi răspunse vocea unei fete: 

— Casa Lee. 

— Bună, zise Declan. Presupuse că la telefon era Louise, me- 
zina, pe care nu o întilnise niciodată. Tu eşti Louise? 

— Da. Cine este? 

— Eu sînt un prieten al tatălui tău. Sun din Irlanda. 
Este acasă? 

— E aici. Dar mi-a spus că trebuie să întreb întotdeauna cu 
cine vorbesc. 

— Spune-i că e cineva din Irlanda. Va şti cine sînt. Dar, 
Louise, pot să te rog ceva? Spune-i să nu folosească numele meu 
cînd răspunde. Va înţelege. 

— Bine, cred că pot. 

O jumătate de minut mai tirziu pe fir se auzi vocea lui Conrad. 

— Ai necazuri, Denis? 

— Cum ai ghicit? 

— Am ghicit pentru că mi-ai cerut să nu-ţi folosesc numele și 
pentru că acolo se petrec lucruri importante. Şi pentru că am au- 
zit zvonuri că sintem oarecum implicaţi. Şi tu mă suni pe mine. 

Declan îl întilnise prima oară pe Conrad Lee în Liban, atunci 
cînd Conrad era în serviciul militar de informaţii de la Beirut. 
Lucraseră împreună pentru o vreme. Apoi Conrad intrase în FBI 
şi petrecuse o vreme la Londra, cu o echipă de legătură care ac- 
tiva în Europa. În timpul liber petrecuse cîteva sfirșituri de săp- 
tămină şi citeva vacanțe în Irlanda, ca oaspete al lui Declan. 

— Conrad, ai perfectă dreptate. Am necazuri, necazuri mari. 
Dar vreau să mă crezi cînd îţi spun că sînt de partea celor buni. 

— Nu m-ai întrebat încă ce fac copiii. 

— Ce fac copiii? 

— Bine. Michele m-a întrebat săptămîna trecută cînd mai 
mergem în irlanda. Îi e dor de unchiul Denis. Ce fac Máiréad şi 
Concepta? 

— Concepta e bine. Este la ţară, cu familia. 

— Máiréad s-a dus la colegiu? 

Declan închise ochii. Un val de durere răsări din senin şi 
trecu prin el, lăsîndu-l gol şi îndurerat în interior. 

— Nu, e... Máiréad e moartă, Conrad. A fost împuşcată acum 
cîteva săptămîni. Eu... Te rog, nu-mi cere să-ţi povestesc acum. 

Se lăsă o tăcere lungă. Conrad fusese foarte atașat de Máiréad. 

— Dumnezeule Mare, Declan! Vai, îmi pare foarte rău! Ăsta 
e cel mai îngrozitor lucru. Nu ştiu ce să spun. Este... Motivul te- 
lefonului este legat de uciderea ei? 

Şocat de ce-i spusese Declan, Conrad folosise numele 
lui adevărat. 

— Da, într-un fel. Nu pot intra în detalii, nu întreba! Impor- 
tant e că am mare nevoie de nişte informații şi nu cunosc nici o 
altă cale de a le obţine decit prin intermediul tău. 

— Te-ar ajuta să-i găseşti pe ucigaşii lui Máiréad? 

— Da, s-ar putea. 

— Atunci poţi să întrebi orice, cu condiţia să pot afla. Ce vrei 
să ştii? 

Declan îi spuse. Încet, cu atenţie, fără să dramatizeze. 

— Vorbeşti serios? 

— N-am fost în viaţa mea mai serios. Credem că ţine ostati- 
cii undeva, pe coastă. 

— Nu se poate, e mort. 

— Şi totuşi. 

— Bine, o să fac tot ce pot. Ai un număr la care să te pot găsi? 

Declan îi dădu numărul de la fermă. Oricum, nu mai conta. 
Dacă interceptaseră convorbirea, ştiau deja numărul. 

— Mai e ceva, Conrad! Cînd o să suni înapoi îţi va răspunde 
o femeie. O doamnă Kavanagh. Poţi să-i spui că suni de la Vati- 
can şi că e urgent? Cere să vorbeşti cu părintele MacLogan. 

— Părintele MacLogan? Vaticanul? Nu mai întreb de ce. Vrei 
să vorbesc în italiană? 

— Mă îndoiesc că ar servi la ceva. Fii doar convingător. 

— Foarte bine... O să te sun de îndată ce voi avea ceva de ra- 
portat. Dar nu cred că voi găsi ceva. 

— Măcar încearcă! Asta-i tot. 

— Noroc. Şi ai grijă! 

Declan puse receptorul la loc şi calculă costul convorbirii. 
Îi părea aproape ridicol să se gindească la faptul cà el, şeful 
celei mai importante agenţii de informaţii din Irlanda, ajunsese 
să-şi sune colegii de la o fermă şi să calculeze prețul impulsu- 
rilor consumate. 

Ceilalţi erau în bucătărie, mîncînd zdravăn din bucate care 
păreau să fi apărut din senin. Conversaţia era oarecum formală, 
cu toate câ Myles, cunoscînd problemele religioase şi pe clericii 
din Dublin, făcea mai mult decit ar fi fost nevoie pentru a lăsa 
impresia dorită. 

Cînd intră Declan, Grainne ridică privirea şi el ştiu dintr-o 
dată că ceva nu e în regulă. Ceilalţi stăteau tăcuţi pe scaunele 
tari, unul lîngă celălalt. Doamna Kavanagh tăia piine. 

— Doamna Kavanagh tocmai ne spunea ştirile, zise Grainne. 
Nu-i aşa? 

Femeia corpolentă ridică ochii. 

— Tocmai le-am auzit la radio, zise ea. Nu ţi-ar veni să crezi, 
nu-i aşa, că teroriştii sînt pe undeva de-aici pînă-n Ballinasloe. 
Terorişti! Sigur, au d'ăştia în Nord, nu aici, unde s'tem oameni 
paşnici şi ne vedem de treburi. Spun că sînt poliţişti peste tot, îi 
caută. Sînt teribil de îngrijorată. Pat o să dea de necazuri la în- 
toarcerea acasă. O să fie atit de plin de băutură, că nici nu va şti 
ce s-a-ntimplat. Dindu-şi seama că întrecuse măsura, privi rapid 
în jur. Nu că ar fi beţivan. Dar din cînd în cînd îi mai place să 
iasă la o halbă două de bere. Şi să se vadă cu prietenii. 

— Doamna Kavanagh spune să sînt şi veşti bune totuşi, adă- 
ugă Grainne. 

— A, da. Ei bine, e o uşurare s-o aud, dar Cercetaşii au găsit 
şi au împușcat cîțiva din bandă. Erau într-o maşină care se în- 
drepta spre vest. Numai Domnul ştie ce căutau pe-acolo. Sigur 
n-aveau ce căuta pe-acolo. Chiar n-aveau. 


Ballybay 
20.45 


Se duse în sat aşa cum o mai făcuse, pentru a-i da un telefon 
omului de legătură din Baalbek. Miine tatăl său avea să fie liber, 
insha'allah. Dar dacă Dumnezeu nu va dori asta? În privinţa asta 
nu-şi făcea griji. 

— Pe o insulă, spui? 

Legătura era proastă în seara asta, satelitul era poziţionat 
prost. Se auzea foarte înfundat şi slab, ceea ce nu se întîmplase 
prima dată. Din cînd în cînd îşi putea auzi propria voce 
întorcîndu-se la el. „Toată imensitatea asta, se gindi el, iar noi 
vorbim de certurile şi de urile noastre.“ Se simți neajutorat. 

— Un loc numit Dingean, zise el. În Anglia îi zic Dingle — 
după asta va trebui să cauţi pe hartă. E o peninsulă şi apoi o puz- 
derie de insule. Nimeni nu locuiește acolo. E un loc perfect. 
Unul pe care l-aş fi ales chiar şi eu. 

— Nu-i aşa perfect dacă i-ai găsit. 

— N-aş fi făcut greşeala pe care au făcut-o ei. 

— Oamenii tăi pot s-o facă? Sînt pregătiţi? 

— Nu aşa cum aș fi vrut. N-au fost niciodată bine antrenați. 
Dar sînt de încredere, sînt sigur de asta. Dacă e nevoie, o să-i fo- 
losesc pentru diversiuni în timp ce-l salvez pe şeic. 

— Trebuie să-l scoţi de pe insulă. 

— Nu-ţi face griji, m-am gîndit la asta! 

— Şi restul misiunii tale? 

— O să vedem. Şeicul are prioritate. Numai dacă el e în sigu- 
ranţă voi face şi restul. 

— Şi dacă nu e în siguranţă? 
— Atunci va muri răzbunat. 


Întunericul se impletea cu fişii şi mai groase de întuneric. 
Mergând înapoi spre casă, copacii şi tufişurile dantelau margi- 
nea drumului. Plutea un aer de visare melancolică în zona asta 
de ţară. Bogăția şi verdeaţa ei îi erau aproape insuportabile, iar 
întunericul îl deprima ca interiorul unei închisori. Nu era nici o 
stea, cerul era închis şi plumburiu, se simţea rupt de tărimurile 
luminii, de ţinutul celest al imamilor şi al îngerilor. „Toate sînt 
în imaginaţie, se gîndi el, nimic mai mult decit poveşti care să-i 
captiveze pe copii şi pe ţărani.““ Dar şi el voia să creadă în asta, 
într-un tărîm de dincolo de lună unde nimic nu s-a schimbat, 
unde o zi dura o mie de ani, unde femeile erau fecioare eterne, 
unde singurele lacrimi erau provocate de bucurie. 

În timp ce mergea apropiindu-se de casă, observă o schimbare 
uşoară în atmosferă, la început atit de imperceptibilă, încît o ne- 
glijă, considerînd-o numai un efect al stării de deprimare în care 
se afla. Dar cînd ajunse pe aleea ce ducea către clădirea cu lumi- 
nile care abia se vedeau printre copaci, ușoara impresie deveni cer- 
titudine. Nemişcarea şi tăcerea nopții erau prea intense. În seara 
trecută fuseseră păsări şi animale în păduri şi pe cîmpii. Sunete 
uşoare, dar de neconfundat. În seara asta nimic nu se clintea. 

Şi atunci auzi un sunet în stînga sa, ascuţit şi inconfundabil, 
ca tăcerea crudă şi singerîndă de ambele părţi ale sale, ca pielea 
abia jupuită. Ştiu imediat ce era, era un sunet cu care trăise toată 
viaţa: fusese tras cocoşul unei puşti. 

Nici nu-şi încetini şi nici nu-şi grăbi pasul. Dacă erau oa- 
meni înarmaţi în împrejurimi, aveau să aştepte ca el să fie alà- 
turi de ceilalţi în casă, nu aveau să-l împuşte singur aici pentru 
a-i alarma pe ceilalţi. Iar dacă plănuiau un atac aproape sigur 
aveau să aştepte pînă ce ţintele lor adormeau. Continuă să 
meargă fără să-i fie cu adevărat frică, ştiind tot timpul că ţevile 
armelor erau îndreptate spre el şi că pentru a fi ucis nu era 

nevoie decît de apăsarea degetului unui om pe trăgaci. Ajunse 
la uşă şi intră. 

Lenihan, Melaugh şi O'Driscoll stăteau la o masă joasă, ju- 
cînd cărţi pe bețe de chibrit. Eugene O'Malley stătea într-un colţ, 
cîntînd uşor din fluier o muzică ce îi părea lui Abu Hida aproape 
familiară, mişcătoare şi profundă. În timpul scurt pe care îl pe- 
trecuse cu ei începuse să înţeleagă cît de puţin semănau cu en- 
glezii aceşti irlandezi. Îi salută şi intră în bucătărie. 

Maureen era acolo, curățind un pistol în faţa mesei. Cînd in- 
tră el, ridică privirea şi îi zimbi. 

— Cum a mers? întrebă ea. Te-ai descurcat? 

— Ca şi data trecută, zise el, încruntindu-se în acelaşi timp şi 
făcîndu-i semn să îl urmeze în camera de zi. 

Ceilalţi îşi văzură mai departe de joc. Abu Hida porni televi- 
zorul şi dădu volumul mai tare, pentru a-şi acoperi vorbele. Se 
apropie de Maureen şi îi şopti ascuţit la ureche. Afară puteau fi 
microfoane parabolice îndreptate spre el. 

— Avem oaspeţi, zise el. Nu ştiu cîți sînt. 

— Nemermnici britanici! 

— De unde ştii că sînt britanici? E teritoriu irlandez, nu-i aşa? 

Ea dădu din cap. 

— Da, dar ăia de afară nu sînt soldaţi irlandezi. Dacă așteaptă 
să dea un atac prin surprindere înseamnă că vor să ne omoare. Bri- 
tanicii ar face aşa ceva, irlandezii nu. Ei ar încerca să ne aresteze. 

— Oricine ar fi, cred că aşteaptă să facem ceva sau să mergem 
la culcare. Spune-le celorlalți să-şi vadă de joc. Trebuie să încerce 
să se comporte normal. Tu ai face bine să vii sus cu mine. 

În timp ce Maureen transmitea mesajul, Abu Hida luă o lu- 
netă pentru vedere în noapte dintr-o cutie care fusese trimisă de 
la Dublin. Reducînd sonorul televizorului la un volum normal o 
luă pe scări înaintea lui Maureen. Se opriră în faţa uşii unuia 
dintre dormitoarele din faţă. 

— Ei supraveghează casa cu dispozitive ca ăsta, îi şopti el. 
Vreau să mă acoperi în timp ce le întorc complimentul. Du-te în 

cameră, dar nu aprinde lumina. Comportă-te ca şi cum ai fi obo- 
sită — n-ar trebui să-ţi fie greu. Nu te uita spre fereastră şi nu le 
da de înţeles că ai suspecta ceva. Dezbracă-te şi bagă-te în pat! 
Nu te grăbi! Vreau să-şi ţină ochii pe tine. 

— Vrei să fac striptease pentru nenorociţii ăia de afară? 

Faţa îi era roşie de o furie nemăsurată. 

— Îmi pare râu, nu înţeleg. Striptease? 

— Las-o baltă! N-ai înţelege niciodată. O să vadă multe prin 
chestiile astea? 

— Destul ca să le menţină interesul. Nu da impresia că ești 
conștientă că e cineva acolo. Dacă o să creadă că știm că sînt 
acolo o să atace imediat. 

— Ce o să faci între timp? 

— O să-i supraveghez. O să-i număr. Se opri. Eşti gata? 

— Nu le spui nici un cuvînt celorlalți despre asta. Ai înţeles? 

El dadu din cap. 

— Dă-mi timp să ajung jos, zise el, îngenunchind. Stind în 
patru labe, privi în sus către ea. Închide lumina de serviciu, zise 
el, apoi intră. Ţine minte, eşti foarte obosită. Prea obosită chiar 
şi pentru a aprinde lumina şi a trage perdelele. 

Ea stinse lumina și deschise uşa. În cameră ar fi fost com- 
plet întuneric dacă n-ar fi fost strălucirea roșie a candelei de 
veghe aşezate în fața unei icoane a Inimii Sacre. În ciuda întu- 
necimii, se simţea ca şi cum ar fi fost gata să urce pe scenă. Își 
imagina o mare de feţe afară în beznă, cu ochii fixaţi asupra ei, 
în linişte, cu răsuflările ţinute în piept, cu gurile uscate. Încet, in- 
tră în cameră. Abu Hida se strecură în urma ei, așezat în patru 
labe. Cînd fu sigură că el era înăuntru, închise uşa. Dormise aici 
cu o noapte în urmă, dar camera încă mai avea un miros acru, 
stătut, ca și cum ar fi stat goală de luni sau chiar de ani de zile. 

Patul era în aşa fel poziţionat încît ea putea fi văzută prin fe- 
reastră şi după ce se aşeza pe marginea lui. Se indreptă spre pat, 
cu umerii lăsaţi şi cu capul plecat. Avusese dreptate, nu trebuia 
să se prefacă. Era cu adevărat extenuată. Cînd se aşeză, îl văzu 

la cîțiva centimetri distanţă, continuind să meargă spre fereastră, 
aplecat sub nivelul pervazului. 

Îşi trase puloverul şi îl aruncă indiferentă pe podea. Acum 
el era la fereastră, instalindu-se încet pe poziţie cu luneta pentru 
vedere în noapte în mina stingă. Își descheie primul nasture al 
cămăşii. Jumătate din ea se simţea jenată, de parcă ar fi interpre- 
tat un număr în faţa unor băieţei trîntiţi pe jos cu armele lor, adu- 
naţi să iscodească o căţea irlandeză şi forțați în schimb să 
urmărească un neaşteptat interludiu erotic. 

Cealaltă jumătate se simţea stirnită la gindul că se dezbracă 
aici, sub slaba lumină roşie, la numai cîţiva metri de el, la posi- 
bilitatea ca el să privească în jur şi să o zărească, fiind şi el stir- 
nit de goliciunea ei. Îşi descheie al doilea nasture. Simţea aerul 
rece pe piele. Abia îl putea vedea în obscuritate, aplecat lingă fe- 
reastră. Răsuflarea ei era mai zgomotoasă decit orice altceva pe 
lume. Lumina roșie i se întindea pe pielea ca o peliculă întune- 
cată de sînge. 

El aşteptă. Probabil că încă nu priveau cu toţii. Încet, unul 
cîte unul, aveau să-şi întoarcă ochii spre ea. Lumea se va aduna 
în jur. Îi putea simţi cum stau afară, întinşi sau ghemuiţi în iarbă, 
în spatele copacilor, la adăpostul tufişurilor, cu muşchii reci în- 
cordaţi, cu nervii întinşi şi cu ochelarii pentru vedere în noapte 
aţintiţi asupra casei, privind şi ascultind. În spatele lui ea îşi des- 
cheie al treilea și al patrulea nasture. 

— Cămaşa mea e pe jumătate descheiată, îi şopti ea. Ce crezi, 
mă văd? 

— Încă puţin şi o să mă pot mișca, îi răspunse el. 

În minte văzu imaginea miinii ei alunecînd peste piept. O 
alungă, strîngind luneta și pregătindu-se să-şi ocupe poziţia. 

Ea termină de descheiat toţi nasturii şi lăsă cămaşa să se 
desfacă. „Nu sînt decit o tirfă, gîndi ea, afişîndu-se în faţa unor 
oameni pe care jurase să-i ucidă, oameni care uciseseră prieteni 
de-ai ei, criminali SAS, scursorile pămintului.“ Îşi descheie 

nasturii de la manşete şi îşi dădu cămaşa jos, scoţind întîi un braţ 
şi apoi pe celălalt. 

— Mi-am dat cămaşa jos, îi zise ea, păstrîndu-şi vocea joasă. 
Dacă cineva vine de jos, ce-o să creadă? 

Lăsă cămaşa să cadă şi-şi duse mîinile la spate pentru a-şi 
desface sutienul. 

„Acum sînt cu toţii cu ochii pe ea, se gîndi el, pot să mă 
mişc.“ Ridică luneta la cîţiva milimetri deasupra pervazului. „Aş 
fi folosit o femeie musulmană în acelaşi fel?“ se întrebă el. Ar fi 
cerut uneia dintre surorile lui, uneia dintre 'Ara'is al-Damm, să 
se dezbrace în faţa unei echipe de soldaţi israelieni pentru a le 
distrage atenţia? Ştia răspunsul, ştia că nu ar fi putut niciodată 
să-i ceară aşa ceva. Cu toate acestea, n-ar fi ezitat deloc să o tri- 
mită pe oricare dintre ele la moarte, să mărșăluiască în mijlocul 
plutonului de soldaţi zîmbind, avind o bombă asupra sa. Ceea 
ce-i ceruse să facă lui Maureen O'Dalaigh nu era la fel de nobil? 

Lăsă sutienul să cadă pe podea. Părea să nu conteze prea 
mult ceea ce se întimpla afară. Tot ce voia cu adevărat era ca el 
să se întoarcă, să traverseze camera spre ea, să o atingă, să facă 
dragoste cu ea, să fie iubitul ei. Stătea prăbuşită pe pat, cu sînii 
dezveliţi şi neatinşi, întrebîndu-se cum intrase în războiul ăsta, 
în această pîndă erotică bolnavă în care fiecare sfirşea dezbrăcat, 
urmăritori şi urmăriţi deopotrivă. Trăia în mijlocul unui popor 
dezbrăcat, într-un teritoriu în care fiecare era urmărit. 

Acum avea luneta lipită de geamul ferestrei. Inima îi bătea 
mai repede decit ar fi trebuit. Şi-o imagină pe ea dezbrăcată pînă 
la briu. Auzi mai întîi zgomotul unui pantof căzut pe podea, apoi 
pe al următorului. Alungînd imaginile care îi tulburau mintea, 
îşi potrivi ochiul pe lunetă. 

Instrumentul îi putea furniza o creştere a luminozităţii de 
optzeci de mii de ori. Prin el putea recunoaște în lumina stelelor 
o ţintă de mărimea unui om, aflată chiar şi la trei sute de metri. 
În seara asta vizibilitatea era mult mai scăzută, dar nu voia decît 
să depisteze poziţiile atacatorilor din apropiere. Încet, foarte 

încet, începu să cerceteze terenul din apropierea casei. În spatele 
său se auzi scîrţiitul arcurilor patului cînd Maureen se ridică în 
picioare. Continuă să cerceteze. 

Maureen stătea într-o parte faţă de fereastră, gîndindu-se că, 
dacă ar fi prea explicit, ar semăna prea mult cu o reprezentaţie 
şi ar putea crea suspiciuni. Trase fermoarul pantalonilor, scoase 
întîi un crac, apoi pe următorul, ţopăind nesigur pe cîte un pi- 
cior. Nu se gindise la ce avea să facă după ce se dezbrăca. Să 
danseze? Sà facă o plecăciune şi să părăsească încăperea, 
întorcîndu-se apoi pentru a o lua de la capăt? 

Vazu primul om lungit în iarbă, cu faţa întoarsă în sus către 
fereastră, privind prin luneta sa. Pe pămînt, în faţa lui, era o 
puşcă de asalt. În spate, avea un rucsac cu restul echipamentu- 
lui. Faţa îi era înnegrită. Stătea nemișcat ca o stîncă. 

Îşi trase chiloţii peste şolduri. În copilărie nu ar fi îndrăznit 
niciodată să se dezbrace în faţa unei picturi religioase sau a ima- 
ginii unui sfint. Acum lumina roşie cu dublul său înţeles îi tre- 
zea sentimente de ruşine pe care le credea de mult îngropate. Şi 
odată cu ele un fior de excitare pe care îl simţise ultima oară ca 
adolescentă, alături de primul ei iubit. 

A doua siluetă era în spatele unui tufiș, a treia în spatele unei 
mici movile. Păreau să lucească în lumina stranie, monocromă a 
lunetei pentru vedere în noapte. Copaci, tufişuri, lunetişti, toate 
păreau ireale, ca și cum ar fi fost reliefate într-o noapte care dede- 
subt nu mai avea nimic, o lume care nu era prezentă. Doar oraşele 
Jabulqa și Jabulsa existau, mult deasupra norilor, veşnic reînnoite. 

Chiloţii căzură pe podea şi păşi afară din ei. 

— Sînt dezbrăcată acum, şopti ea. Voia să-i spună, voia ca el 
să ştie. Mă bag în pat? 

— Intră în pat, stai aşa vreo două minute şi apoi ridică-te, ca 
şi cum ai fi uitat ceva. Apoi vii la fereastră, te uiţi afară şi tragi 
perdelele. 

Făcu așa cum îi spusese el. Flacăra roșie din întuneric o là- 
sase fără vreun strop de voinţă. 


346 DANIEL EASTERMAN 


Numără șapte cu toţii. Trebuiau să mai fie în laterale și în 
spate, poate chiar la o distanţă mai mare de casă. Oricine ar fi 
fost, veniseră să omoare. Şi putea spune că nu erau soldaţi de 
rînd trimişi de obicei în patrulare pe străzi umede, ci oameni care 
stătuseră în tranşee multă vreme, oameni Care ştiau exact ce să 
facă și cum anume. Se îndoia foarte tare că el împreună cu cei- 
lalţi i-ar putea lichida sau păcăli în vreun fel. 

O simți lingă el, apoi auzi fişiitul perdelelor trase. Pînza căzu 
între geamul ferestrei şi lentila lunetei sale. Închise luneta şi îşi 
îndepărtă ochii. Vederea îi era tulbure după efortul făcut pentru 
a privi prin lunetă. 

— Este vreunul acolo? întrebă ea. 

EI îşi simți dintr-odată inima tresărind, cînd îşi dădu seama 
că ea era dezbrăcată. 

— Da, zise el. 

Vocea suna ireal. Cuvîntul fusese greu de scos. Gitul îi era 
uscat. Îşi dădu seama că o doreşte foarte mult. Stind așa, ochii 
începură să se obişnuiască cu firava lumină roşie care se răspin- 
dea în camera întunecată. O parte din lumină se întindea pe 
pielea ei. Restul era închipuire şi dorinţă. Era la numai cîţiva 
centimetri de el. 

— Ai face bine să te îmbraci, zise el. S-ar putea să fim nevoiţi 
să fugim. 

— M-am săturat de fugit, zise ea. 

Păşi câtre el. El nu se mişcă. 

— Trebuie să găsesc insula, zise el. Pentru asta am venit. 

Acum era chiar în faţa lui. Ştia că o doreşte. 

O mină o luă pe a lui şi o ridică pînă la sînul ei sting. El îl 
miîngiie orbeşte, apoi trecu la cel drept, apoi peste pîntece şi peste 
coapse. Ea se simţi pierdută. Întinse mîinile şi îl trase spre ea. 

— Nu, zise el. 

Niciodată în viaţa lui nu trebuise să lupte atit de tare. Ştia că 
dacă pierde rezultatul va fi cu siguranţă moartea. Se trase deoparte, 
lăsînd-o cu mîinile goale. Răvăşit şi înfiorat, se repezi la ușă. 

— Pune-ţi hainele, zise el. Eu ies afară. Încerc să găsesc o 
cale de scăpare. Avem nevoie de armele din adăpost. 

Ea privi uşa închizindu-se şi îi auzi pașii coborînd scările cu 
furie. Deasupra patului, slaba lumină roşie clipea ca un ochi 
rău-voitor. Se simți atit de dezbrăcată, golită, cu oasele şi carnea 
expuse. Deasupra patului, Hristos îşi deschidea pieptul pentru a 
da la iveală o inimă din hirtie. Era inima unei fantome, dar 
nu pulsa. 

Abu Hida se opri doar atit cit să le spună celorlalţi ce se în- 
tîmpla. Dădu din nou televizorul mai tare și apoi îi adună în ju- 
rul aparatului. 

— Rămineţi înăuntru, zise el, și ţineţi-vă armele la îndemînă. 
Cele pe care le aveţi aici sînt prea uşoare pentru a face faţă unui 
atac serios, așa că o să mă duc să aduc citeva arme mai grele din 
adăpost. Trebuie să mă duc pe jos și s-ar putea să-mi ia ceva timp 
să reușesc să ies din zonă. La întoarcere, o să iau o maşină de la 
fermă. Orice-aţi face, nu deschideţi focul asupra mea. 

— Cum o să ştim ce pun nemernicii la cale? întrebă Conor. 

— N-o să ştiţi. Nici unul dintre voi nu ştie să folosească un 
dispozitiv de vedere în noapte atit de bine, așa că încercarea de 
a-i surprinde este pierdere de timp. Mai bine trimiteţi pe cineva 
sus să asculte toate mişcările. Restul rămineţi aici jos şi conti- 
nuaţi pălăvrăgeala. După ce ies, stingeţi televizorul! 

— N-ar trebui să meargă unul dintre noi cu tine? 

— Nu, n-ar face decit să mă ţină din drum. Aşteptaţi aici. N-o 
să stau mai mult de o oră. 

— Şi cum ştim că te-ai întors? întrebă Colm. 

— N-o să ştiţi, îi răspunse Abu Hida. Dar jur pe sîngele lui 
Hussein că o să fac tot ce pot ca să mă întorc. Aveţi cuvintul 
meu. Dar mai întîi trebuie să ies de-aici. Eugene, vreau să mă 
ajutaţi, tu şi Colm. Haideţi în spate! Va arăt eu ce să faceţi. 

În timp ce se ridicau să plece, Maureen apăru în ușă. Arăta 
palidă şi vlăguită. Abu Hida voia s-o tragă spre el, să-i spună că 
îi pare rău, că o dorise, că încă o mai doreşte. Dar nu spuse ni- 
mic şi nu făcu nimic. Se uitară unul la altul pentru citeva se- 
cunde, apoi el trecu pe lingă ea în hol, urmat de ceilalţi. 

Scoase din sacul său un pulover negru şi o cagulă de genul 
celor purtate de forțele speciale, doar cu găuri pentru ochi şi cu 
o despicătură în dreptul gurii. Şi le trase pe el, apoi îşi trase peste 
cap un set de ochelari Nova cu vedere în noapte. Lentilele unite 
îi dădeau un aspect bizar, de extraterestru. În mîini îşi puse o pe- 
reche de mănuşi negre subțiri. Nu avea nici o armă, dar într-un 
buzunar ținea un Peskett pentru luptă corp la corp, un dispozitiv 
folosit de britanicii din forțele speciale în al Doilea Război Mon- 
dial. Avea o proeminenţă la unul dintre capete care putea fi fo- 
losită pentru lovituri. Dacă era apăsat un buton din celălalt capăt 
ieşea afară o lamă lungă ce putea fi folosită foarte bine ca pum- 
nal. Trăgind o mică bila de metal de la capătul cu proeminența 
ieşea o lungă sfoară metalică ce putea fi folosită pentru stran- 
gulat. Era tot ce-i trebuia. 

— Colm, zise el, tu eşti fumător. Vreau să te duci la uşa din 
spate şi s-o laşi deschisă. Scoți un pachet de ţigări și aprinzi una, 
apoi o iei la dreapta, pînă la ultima fereastră de la bucătărie, ca 
şi cum ai fi ieşit la o ţigară. Ai grijă să pară cît mai natural. 
Eugene, o dată ce ajungi acolo, te duci la bucătărie şi aprinzi lu- 
mina. După ce intri, apuci ceva şi ieşi. Nu lăsa lumina aprinsă 
mai mult de cinci secunde. 

— Ce rost au toate astea? întrebă Colm. 

Se gîndi că arabul prea începea să facă pe deşteptul pentru 
a-i fi pe plac. Şi că nu dă nici un ban pe sîngele celui pe care zi- 
cea că vrea să-l salveze. Pur şi simplu arabul voia s-o șteargă. 

— Profită de avantajul luminii, Colm, zise Eugene. Orice 
prost şi-ar da seama. O să-și ţină ochii pe tine, lumina îi va orbi, 
apoi se va stinge şi va trebui să treacă un timp pentru ca ochii 
să-şi revină. Nu-i aşa, domnule? 

Abu Hida dădu din cap. Spera să funcţioneze. Într-o parte 
era o pantă, pe care atacatorii n-o puteau folosi. Putea ajunge 
acolo înainte ca ei să aibă vreo şansă să-l vadă. Desigur, asta în 
afară de cazul în care vreunul dintre supraveghetori se plasase la 
distanţă mai mare, pentru a-i acoperi pe ceilalţi. Paria totul pe 

faptul că lăsaseră acea zonă nesupravegheată, presupuniînd că ni- 
meni nu avea să vină sau să plece pe acolo. 

— Siînteţi gata? întrebă el. 

Colm dădu din cap. Scoase un pachet de Players din buzu- 
narul hainei. 

— Dacă nenorociţii ăia mă-mpușcă, mormăi el, eşti al dracu’ 
de mort. 

Abu Hida zîmbi uşor. Era o glumă veche, chiar și acolo de 
unde venea el. 

Colm deschise ușa şi ieşi afară. Abu Hida se ghemui la påmint, 
ca să nu fie văzut. Auzi paşii lui Colm pe pietrişul de afară, apoi tă- 
cerea după ce el se opri. Cîteva clipe mai tirziu, lumina se aprinse. 

Se tiri pe burtă, trecînd peste pietriş pe iarba umedă. Se gîndi 
că de acum în fiecare secundă putea fi împuşcat. Sau, dacă vo- 
iau să păstreze elementul-surpriză, aveau să-i vină de hac tăcut, 
unul sau mai mulţi dintre oamenii care aşteptau în întuneric. 

Ajunse pe bucata accidentată şi se lungi la pămînt. De aici 
avea să-i fie mai uşor să se mişte. Dacă nu-l văzuseră ieșind din 
casă nu se așteptau la mișcare în partea asta. Putea să ajungă la 
primul adăpost mai bun în douăzeci de secunde, iar de acolo în 
zece secunde la copaci. Îşi dori să fi avut o şansă să-i spioneze 
pe cei din spate, ca să ştie cum sînt aşezaţi. 

Cînd trecuse mai mult de un minut într-o tăcere perfectă, se 
ridică peste un dîmb şi începu să se tîrască spre primul tufiş. Cu 
ajutorul ochelarilor putea vedea terenul în faţa sa. Un om stătea 
la douăzeci de metri în dreapta sa şi se gîndi că ar mai putea fi 
unul în stinga sa, la cincisprezece metri mai jos. 

Lingă tufiş se opri să-şi tragă răsuflarea. Pină acum mergea 
bine, dar mai avea mult de parcurs, iar în pădure putea să dea 
peste careva înainte să-și dea seama. Şi mai mult de atit, terenul 
nu-i va permite să se deplaseze tirîş. 

Cel mai bun drum era printre doi frasini. Traversă terenul 
deschis încet, reprimîndu-și impulsul de a se ridica şi a o lua la 
fugă. Centimetru cu centimetru, îmbrăţișind pămintul, ţinîndu-se 

cît mai jos în iarbă, se strecură spre copaci. Îşi aminti de un tîriş 
ca acesta pe o stradă din Beirut presărată cu moloz, aşteptind în 
fiecare clipă să pornească o rafală de mitralieră din clădirea de 
vizavi, care era ocupată de palestinieni. Apoi în sud, tirîndu-se 
noaptea pe sub nasul israelienilor, pe sub turnul de pază de lingă 
Bent Jbail. 

Aproape ajunsese cînd îl văzu pe cel ce stătea de veghe. Ju- 
decînd după poziţia sa, omul nu-l văzuse. Dar avea s-o facă dacă 
se mai apropia. Abu Hida rămase lipit de pămînt pînă cînd găsi 
o piatră. Nu avea să fie uşor să o arunce fără să fie reperat, dar 
nu trebuia să o arunce departe. 

Piatra trecu peste iarbă aproape zece metri şi căzu rostogo- 
lindu-se pe pămînt, puţin la dreapta omului. Abu Hida îl văzu 
întorcîndu-se şi se tiri repede pe ultimii metri care îl mai despăr- 
teau de pădure. 

Se hotări ce urma să facă, ştiind că, dacă nu avea să fie mai 
atent, data viitoare n-avea să mai fie atit de norocos. Merse îna- 
inte cîțiva metri, apoi o luă la stînga, făcînd un semicerc pentru 
a ajunge în spatele omului de la marginea pădurii. Încercase să 
afle cauza zgomotului, dar nu reușise. Nu era echipat cu dispo- 
zitiv de vedere în noapte — rolul său aici era pur şi simplu să aş- 
tepte sosirea ordinului de atac asupra casei. 

Abu Hida aşteptă ca victima lui să se calmeze şi să rămînă 
nemișcat lîngă copacul pe care-l folosea pentru acoperire. Dacă 
s-ar mai fi apropiat puţin, l-ar fi putut auzi respirind. El îşi păs- 
tra respiraţia sub control atent. 

Se reprezi, acoperindu-i gura cu mîna stingă şi scoțînd 
Peskett-ul cu dreapta i-l puse la spate şi apăsă butonul care scotea 
lama ascuţită, înfigind-o cîţiva centimetri în anusul omului. 

— Dacă mai împing asta puţin, şopti el, e suficient ca să-ţi 
scot măruntaiele. O să mori încet şi dureros înainte ca prietenii 
tăi să poată ajunge cu tine la spital. Cea mai mică încercare de a 
scăpa sau de a atrage atenţia mă va face să-l folosesc. Am mai 
omorît oameni cu el înainte, pot s-o mai fac. Mă înţelegi? 

Omul, înţepenit de durere, dădu energic din cap. 

— Bine. Tot ce trebuie să faci este să-mi spui unde sînt cole- 
gii tăi. Nu toţi, mă interesează numai cei din bucata asta de på- 
dure. Numai numărul şi locaţiile aproximative, asta-i tot. Repede. 
Sînt în criză de timp şi îmi stai în cale. 

Omul, pe jumătate înecat, dădu din nou din cap. Abu Hida 
îşi retrase mîna încet, apăsînd în acelaşi timp Peskett-ul mai tare. 

— Nenorocit irlandez, se răţoi omul. 

— Nu sînt irlandez şi nu sînt nenorocit. Ai trei secunde. 

— În regulă, calmează-te! Şi lasă chestia aia, pentru Dumne- 
zeu. Mai sînt încă trei în sectorul ăsta. Unităţile F, G şi H. F este 
la douăzeci de metri în dreapta mea, G — douăzeci de metri în 
stinga mea. H este mai în spate, cam în mijloc. 

— El e ultimul din cerc? 

— Da. Mai este o dubiţă cu întăriri mult mai în spate. Dar cei 
trei de care ţi-am spus sînt toţi între noi şi şosea. 

— Mulţumesc, zise Abu Hida. 

Trase Peskett-ul, dar continuă să-l ţină pe om de bărbie. Cea 
mai mică mişcare neglijentă putea să întoarcă situaţia. Ar fi vrut 
să-l lase în pace, dar ştia că nu putea face asta. 

— Ştii că nu te pot lăsa, zise el. 

— Atunci termină odată! 

Virful Peskett-ului se lipi de bărbia omului. Abu Hida îl ţinu 
acolo nemişcat o clipă, apoi împinse în sus cu toată puterea. 
Simţi cum atinge vîrful craniului şi îl apăsă pe umăr acope- 
rindu-i gura cu mîna pînă cînd încetă să se mai zbată. Păru să 
treacă o veşnicie pînă cînd toate mișcările încetară şi Abu Hida 
îşi putu lăsa victima la pămînt. Se strădui să nu se gîndească la 
femeia şi la copiii pe care omul i-ar fi putut avea pe undeva, 
stind acasă, fără să aibă habar de toate astea. Îi era din ce în ce 
mai greu să nu se gindească la asta, să nu regrete. Scoase lama 
şi o împinse înapoi în mînerul Peskett-ului. 

Abu Hida nu putea fi sigur că omul pe care tocmai îl omo- 
rîse îi spusese adevărul. Ar fi putut şti că avea să moară orice ar 
fi spus. Dar durerea provocată de lama care-i ameninţa mărun- 
taiele ar fi putut provoca puţină sinceritate. 

Pomi prin pădure mişcîndu-se cu atenţie, călcind de fiecare 
dată ca pe cea mai fină sticlă. O crenguţă îl putea da de gol sau 
bolborositul unei băltoace, cea mai mică neatenţie. Prin lentile 
pădurea părea biîntuită, copacii scînteiau într-o lumină verde şi 
fosforescentă. Păreau să nu se mai sfirşească, atrăgindu-l tot mai 
adînc într-o lume care nu avea nici un sunet şi nici o culoare. 

Supraveghetorul H era acolo unde spusese cel care murise 
că trebuie să fie. Abu Hida îl ocoli la distanţă. 

leşi în şosea. Ştia cu aproximaţie unde era, se gindise dina- 
inte, prevăzător. Își scoase cizmele şi începu să meargă repede, 
fără să facă vreun zgomot pe asfalt. 

Fusese la adăpostul pentru arme doar cu cîteva ore mai 
devreme și drumul îi era încă întipărit în memorie. Drumul cà- 
tre ferma familiei O'Farrell apăru în dreapta sa. O luă pe drum, 
apoi intră pe poarta scundă spre terenul pe care erau ţinute ar- 
mele sub un tufiș. 

Luă tot ce putea căra, agăţindu-le curelele de umăr pînă cînd 
fu aproape doborit. Nu mai putu lua decit două cutii cu muniţie. 

Camioneta era acolo unde o văzuse mai devreme în aceeași 
zi. Aruncă armele și muniţia în spate, se urcă şi bijbii printre fi- 
rele de sub bord pînă cînd vechiul motor se trezi la viaţă. Pînă 
să se aprindă prima lumină în fermă, el era din nou pe şosea, 
îndreptindu-se înapoi spre ferma Craiguenamanagh. 

Avea o singură şansă, desigur, şi tot drumul o cîntări. Să se 
alăture din nou celor din unitatea specială însemna sfirşitul mi- 
siunii sale şi pierderea propriei vieţi pentru oameni pe care abia 
îi cunoștea, pentru o cauză care nu era a sa. Dacă-i lăsa să-şi în- 
frunte soarta, mai avea încă o şansă să găsească locul numit 
Dingle, să localizeze insula pe care erau ţinuţi ostaticii şi să-l sal- 
veze pe şeicul Usayran. Judecînd raţional, era datoria sa să 
aleagă a doua variantă. Dar își dăduse cuvîntul. Plecase pentru 
a aduce ajutor, iar ei îl priviseră plecînd. 

Maureen O'Dalaigh facuse pe tirfa în faţa inamicului pentru 
a-i oferi acoperire. Şi, mai mult decît atit, i se oferise singură, 

goală, fără vreun vicleşug, neajutorată, iar el îi întorsese spatele, 
aproape dispreţuitor. Îi datora ceva pentru toate astea. 

Nu credea că îi va fi greu să intre în casă. Nu aveau nici un 
motiv să împiedice pe cineva să intre. Nou-sosiţii erau bineve- 
niti, pentru că imbogăţeau prada. La ora asta din noapte nu pu- 
teau fi lăptari sau poştaşi. 

Dar în clipa în care se apropie de intrare simţi că ceva nu e 
în regulă. O dubiţă fusese parcată la colţ şi lingă ea stăteau doi 
oameni. Trecu de ea, coti, parcă şi opri motorul. În tăcere putu 
auzi focuri de armă. Atacul începuse deja. 

Sărind jos, înhăţă un pistol şi un SPAS 12, le încărcă şi 
alergă spre colţul casei, trăgindu-şi din nou pe ochi ochelarii de 
vedere în noapte. 

Dubiţa era încă acolo. Cind se apropie, auzi strigăte. Pe 
alee coborau doi oameni, trăgind ceva între ei. Era Maureen, 
care se zbătea să se elibereze, dar fără vlagă, fără vreo șansă 
reală de a scăpa. 

Se aruncă la pămînt, aşteptînd să se apropie. O tiriră pe 
Maureen în spatele dubiţei şi o forţară să urce. Abu Hida așteptă 
pină cînd ea fu înăuntru, apoi ridică arma şi trase de două ori. 
Cei doi oameni căzură aţi. 

Un al treilea om apăru din faţa dubiţei, trăgînd cu un pistol 
automat. Abu Hida îl împuşcă în cap. 

— Maureen! strigă el. Rămii acolo! 

Se ridică şi se strecură pină lingă roata din dreapta spate a 
dubiţei. Dacă alţii auziseră împuşcăturile aveau să fie aici curînd. 
Sub maşină putu vedea picioarele celui de-al patrulea, care aco- 
perea zona din faţă. Ţinti între roţi şi trase o dată, zdrobindu-i pi- 
cioarele. Merse apoi pină în faţa dubiţei. Se mai auzi un foc, apoi 
se întoarse. 

— Unde sînt ceilalți? 

— Jumătate dintre ei sînt morţi. Conor e singurul care mai re- 
zistă. Este în spate. Nu poţi face nimic pentru el. 

Ştia că are dreptate. 

— Treci în faţă, zise el. Plecăm de-aici. 

Îşi aminti ce îi spusese tatăl ei cîndva, cu ani înainte, cînd era 
o adolescentă, avea şaptesprezece ani și suferise prima mare 
dezamăgire. Erau la vila lor din munţii Shouf pentru a petrece 
un sfirșit de săptămină, aşa cum făceau destul de des în acele 
vremuri, înainte de războiul civil. Cu o săptămînă înainte, prie- 
tenul ei, Hamid, student în primul an la Universitatea din Beirut, 
o lăsase pentru o altă fată, o fată ştearsă din Sidon, care era în 
grupă cu el. Studiau agricultura. 

Îşi petrecuse cea mai mare parte a timpului jos lingă lac, re- 
fuzînd să mănînce, vorbind monosilabic şi aruncînd priviri fu- 
rioase părinţilor ei. Cînd era în casă, se închidea în camera ei, de 
unde ieşea după ore întregi cu ochii roșii şi morocânoasă. 

Tatăl ei o găsise lîngă lac duminică după-amiază. Era o zi 
frumoasă de la sfirşitul lui septembrie, mai mult de vară decit de 
toamnă, cu soarele strălucind pe suprafața apei ca vopseaua văr- 
sată pe sticlă. Acum, stînd în patul tare din celula sa, putea ve- 
dea soarele leneş deasupra lacului şi auzea vocea tatălui său 
ajungînd la ea printre trestii. 

Vorbiseră ore întregi în acea zi, iar el, fără să vrea, descope- 
rise că se culcase cu Hamid, primul om pe care se gindise că îl 
iubea destul pentru a face acest pas. Nu ar fi putut niciodată să-i 
spună asta mamei ei. Deşi era deschisă, făcea parte dintr-o gene- 
raţie diferită, care abia ieşise din spatele vălului. Ea ar fi dezapro- 
bat, ar fi făcut o scenă şi ar fi continuat să facă scene timp de 

săptămîni. Cu toată feminitatea ei sensibilă, mamei ei îi lipsise 
totdeauna acea empatie pe care se presupune că femeile o au într-o 
mai mare măsură decit bărbaţii. Amina ştiuse de mică faptul că 
mama ei era în fond o femeie egoistă şi că, dacă avea nevoie de 
înțelegere şi de mingiiere, trebuia să se îndrepte către tatăl ei. 

El nu făcuse nici o scenă, aşa cum ar fi făcut mulţi taţi arabi, 
nu o ameninţase, nici măcar nu spusese ceva despre pierderea 
inocenţei ei. Nu făcuse decit să asculte reflecţiile ei pe marginea 
nedreptăţii dragostei, a trădării bărbaţilor, a imensităţii durerii pe 
care o simţea. Ca şi ea, el fusese surprins de Hamid, căci îl con- 
siderase un tînăr agreabil, nebun după fiica sa. O asigurase că e 
frumoasă şi chiar reuşise să o facă să ridă spunîndu-i că Hamid 
cel vrednic de dispreţ făcuse ultima sa cucerire în aşteptarea unei 
vieţi de cultivator de măsline. 

— Nu durerea contează, îi spusese el în final. Va exista întot- 
deauna durere, pentru Hamid sau pentru altcineva. Fie că te iu- 
besc sau nu, vei simţi întotdeauna un fel de durere înăuntru. 
Important este să ţii durerile separate, să nu le laşi să se adune şi 
să devină una, atît de mare, încît să nu o mai poți stăpini. 

Ştiuse chiar de atunci că el nu o iubea pe mama ei, că nu o 
iubise niciodată. Căsătoria lor fusese aranjată şi între ei nu fu- 
sese niciodată dragoste. Cind era mai tinără pentru ea conta sen- 
timentul acela de formalitate şi de tristeţe din relaţiile dintre ei. 
Atunci, la şaptesprezece ani, contemplind nefericirea tatălui său 
de pe înălțimile exaltate ale propriei nefericiri, credea că înţele- 
gea pentru prima oară în viaţă ceva din realitatea în care trăia. 

Iar azi, după atiţia ani, îl uitase de mult pe Hamid, iar numele 
celorlalți iubiţi i se topiseră în carne, durere peste durere şi cica- 
trice peste cicatrice, nici una separată acum. Azi, în ciuda tutu- 
ror celor petrecute, în ciuda faptului că era conștientă de 
dragostea ei pentru Declan, de bruscheţea celei de-a doua des- 
părțiri şi de durerea ei, cunoştea pentru prima oară atingerea ne- 
fericirii care îneca toate celelalte dureri, care transforma toate 
celelalte dureri slabe şi obişnuite în uitare. Stătea pe patul tare, 

în spatele lacrimilor, dorindu-și ca Declan să fie aici, dorindu-și 
numai ca el să fie cu ea, nu să o salveze, ca în fanteziile ei tre- 
cute, ci să asculte ceea ce avea să-i spună. 

Numai că asta era ceva ce ştia că nu poate spune cuiva, nici 
chiar lui. De aceea durea atît de tare, pentru că era al ei şi numai 
al ei, cu toată greutatea şi depravarea. Lucrul pe care i-l făcuse 
americanul, pe care o făcuse să-l accepte, semăna cu niște ace 
înfipte în terminaţiile nervoase — ajungea numai să se gindească 
la asta pentru a experimenta durerea iar şi iar. 

Nu conta că o violase. Se aşteptase la asta, se pregătise 
pentru asta, ca o femeie dintr-un lagăr sau dintr-un oraș aflat sub 
asediu. Asta era umilinţă, dar era ceva cu care putea trăi. Mii de 
femei trăiau lucruri mai rele. Nu conta că o lovise cind i se îm- 
potrivise, încercînd să-l facă să gîndească raţional. Asta era fu- 
rie, iar cu timpul rănile și vinătăile aveau să treacă. 

Dar încercase să-şi impună mintea sa asupra ei. Îi vorbise 
din cele mai adînci ascunzişuri ale unei inimi incoerente şi bol- 
nave, iar ea se simţise rău, contaminată. Ştia că vrea mai mult 
decit corpul ei, că îi voia mintea şi sufletul, şi ştia că are propri- 
ile metode de a pune stăpinire pe ele. Toată noaptea o ţinuse 
trează dîndu-şi la iveală cele mai secrete ginduri, dezvăluindu-şi 
cele mai intime simţăminte. După ce oamenii lui o duseseră îna- 
poi în celulă, căzuse într-un somn greu şi se trezise transpirată şi 
înlăcrimată. Nu visase niciodată salvarea. 

Se răsuci în pat. Aveau s-o ducă înapoi la el în noaptea asta, 
promisese. Se ruga să fie gata pentru el. După-amiază stătuse o 
vreme Cu una dintre celelalte femei, o iraniancă pe nume Nushin. 
Nushin îşi purta chador-ul tot timpul, nelăsînd decît cel mult o 
şuviţă de păr să treacă de marginea sa. Dar sub el, pentru a-şi ține 
părul, purta o clamă lungă cu virf din oţel. Îi spusese Aminei că 
o păstrează pentru cazul în care le-ar putea fi de ajutor într-o zi. 

Amina îi spusese pentru ce vrea clama şi de ce. Nu-i spusese 
totul, nu putea spune cuiva, dar îi spusese destul. Nushin nu ezi- 
tase să-i dea clama. 

— O să mă rog pentru tine, îi zisese ea. Hazrat-e Fatima! va 
veghea asupra ta. 

— Mulţumesc, îi răspunsese Amina. Roagă-te să am putere. 
De asta am nevoie cel mai mult. Nu de putere fizică, ci de pute- 
rea de a face asta. 

Dar acum, stind trează în celula sa şi aşteptind zgomotul pa- 
şilor paznicilor, începea să se întrebe la ce i-ar folosi puterea. 
Sa-l ucidă cînd s-ar fi aruncat asupra ei? Sau să se sinucidă 
după aceea? 


! Sfinta Fatima; referire la fiica Profetului Mahomed (n. red.) 


6l 


Washington 
12 octombrie 
13.34 


O bună bucată de vreme după ce închise, Conrad Lee rămase 
uitîndu-se la însemnările mizgălite pe care le făcuse pe carneţelul 
de lingă telefon. Voia să ia foaia şi să o mototolească într-un mic 
cocoloş și să-l arunce. Putea să mai aștepte vreo două ore, apoi să-l 
sune pe Declan şi să-i spună că nu era decît o poveste deplasată, 
că nu aflase nimic. Dar Declan Carberry era un prieten foarte bun, 
iar fiica sa, Máiréad, fusese unul dintre cei mai buni copii pe care 
Conrad îi văzuse. 

— Jean, strigă el intrând în bucătărie. Trebuie să mă duc pînă 
la birou. 

Soţia lui se întoarse. 

— Ei, ce Dumnezeu, Conrad, şi simbăta? Cine era? Ritchie? 
Iar vrea să-i ţii locul cît pleacă el la vînătoare? 

Conrad îşi scutură capul. 

— Îmi pare rău, scumpo, dar trebuie să plec. Un prieten are ne- 
cazuri. Necazuri mari. Poate reuşesc să-l ajut, nu ştiu. 

- Familia Halpern vine la cină în seara asta. E prea tirziu să 
contramandăm. 

— Mă întorc pină la zece, nu-ţi face griji! N-o să dureze mult, 
promit. 

Jean oftA. Fusese căsătorită cu FBI-ul prea multă vreme pentru 
a mai putea crede că are vreun rost să se certe. 

— Aşa să faci. Şi nu uita că le-ai promis copiilor o excursie 
miine. 

Ca director-adjunct al Departamentului criminalistic din FBI, 
Conrad avea acces la cele mai multe dintre dosarele aflate în for- 
mat electronic, prin intermediul calculatorului Macintosh din bi- 
roul său. Incidentul pe care Declan îi ceruse să-l verifice se 
petrecuse în 1993, procesul avusese loc în 1994 şi o mulţime de 
apeluri încă se mai judecau prin tribunale. 'Teoretic, toate dosarele 
ar fi trebuit să fie disponibile. Le găsi într-un singur director, 667 
de dosare diferite, cu codul de identificare CM (crime multiple) 
1793B (1993) — WS, urmate de numerele de ordine. Aveau mà- 
rimi diferite, între o pagină şi cîteva sute de pagini. 

Începu să caute prin ele la întimplare. Declaraţii, rapoarte de 
la Biroul Federal pentru Alcool, Tutun şi Arme de foc, rapoarte 
FBI, probe adunate de Departamentul de siguranţă publică din Te- 
xas, declaraţii ale martorilor oculari, declaraţii ale supravieţuito- 
rilor, rapoarte psihiatrice, probe juridice de la Comisia medicală a 
districtului Tarrant și din laboratoarele FBI din Washington. Erau 
multe, mai multe decit ar fi bânuit. 

Continuă să caute mai bine de două ore, fără să ajungă la vreun 
rezultat, devenind din ce în ce mai frustrat. S-ar fi putut ca Declan 
să nu aibă dreptate, iar Conrad era din ce în ce mai sigur că nu face 
decit să-şi piardă o după-amiază de simbătă, răscolind printr-un 
munte de probe care conduceau toate spre acelaşi lucru. Aproape 
că se hotărise să lase baltă căutarea şi să se întoarcă acasă la fami- 
lie cînd dădu, deodată, într-un zid de cărămidă. 

Încerca să deschidă o dovada juridică de la Comisia medicală 
a districtului Tarrant, cînd un mesaj îi apăru pe ecran spunîndu-i 
că accesul este permis numai cu autorizaţie specială. Asta părea 
ciudat. Mai verifică trei fişiere şi se întîmplă din nou. 

Întorcîndu-se în directorul principal, ceru computerului să afi- 
şeze numărul fişierelor care aveau acces liber, cîte erau res- 
tricţionate pentru rangul său ori pentru cele mai înalte și cîte aveau 
nevoie de autorizaţii de ultimul nivel. Şase sute douăzeci şi unu 
erau publice; alte patruzeci şi şapte erau clasificate ca închise 

oricui avea rang mai mic decit cel de director-adjunct; şapte erau 
închise oricui în afara directorului FBI în persoană. 

Ştia că i-ar fi imposibil să pătrundă în vreunul dintre acele do- 
sare fără o autorizare directă sau o parolă. Chiar dacă ştia destule 
despre calculator pentru a-şi croi drum în acele fişiere, cea mai 
mică neatenţie ar fi putut declanşa alarme care ar fi atras perso- 
nalul de securitate de peste tot. Începea să creadă că fişierele aces- 
tui caz sînt mai bine încuiate decit oricare altele de după asasinarea 
lui Kennedy. 

Tocmai cînd era pe punctul de a închide şi de a pleacă acasă, 
îi veni o idee. Luă telefonul şi sună la arhive, care erau în subsolul 
clădirii. 

— Aici Lee, din CI. Poţi să-mi spui dacă mai ai încă un grup 
de dosare cu codul CM 1793B (1993) — WS, de la 1 la 675? 

Funcţionarului îi luă mai puţin de un minut să verifice. 

— Le am pe toate aici, domnule. Dar ar trebui să le puteţi ac- 
cesa de pe calculatorul dumneavoastră. 

— Vreau să mă uit la cîteva fotografii. Nu le scanează nicio- 
dată cum trebuie. 

— Asta aşa e. Bine, domnule, sînt aici dacă aveţi nevoie de ele. 

Conrad puse receptorul la loc şi înhăţă copia de pe biroul său 
cu personalul de serviciu din întreaga săptâmină. Arhivarul care 
era acum avea să plece într-o oră şi jumătate. De vreme ce era sim- 
bată seara, cererea de materiale din arhivă era scăzută, așa încît un 
om se ocupa de toată arhiva. 

Luă liftul pînă la subsol şi căută în şase dintre dosarele res- 
tricţionate pentru rangul său. Întorcîndu-se în birou fabrică o eti- 
chetă similară cu cele care erau pe dosare. Aranjă puţin fonturile 
şi dimensiunile şi în cîteva minute fu gata. Printă o singură eti- 
chetă, pe cea mai apropiată imprimantă cu laser şi o lipi pe unul 
dintre dosarele pe care le împrumutase. Cînd fu gata, o sună pe 
Jean şi îi spuse să îl scuze în faţa familiei Halpern, dar să se aşeze 
la masă fară el. Ea nu spuse nimic, dar felul în care tācu după ex- 
plicaţia lui nu-i lăsă nici o îndoială cu privire la faptul că va dura 

cîteva luni pentru a-şi îndrepta greşeala. Puse receptorul la loc şi 
aşteptă ca jos să se efectueze schimbul de seară. 

Mai aşteptă încă cincisprezece minute, pentru a fi sigur. Cind 
se apropie de birou de data asta văzu un alt om, un puşti care arăta 
ca abia ieşit de la Quantico, destul de tînăr pentru a putea fi im- 
presionat de funcţia lui Conrad. Răsuflind adînc, se apropie de 
funcţionarul care nu bănuia nimic, cu aerul unui om care ştie cum 
să se impună. 

— Unde e prostul care mi-a dat dosarele astea? 

— Jones, domnule? A ieşit din tură, domnule! 

— Ei bine, pentru domnul Jones e simplu. Du dosarele astea la 
locul lor, băiete! Îi dadu toate dosarele cu excepţia unuia. Dar ăsta, 
continuă el fluturînd prin faţa tînărului dosarul la care umblase, nu 
e cel care-mi trebuia. Ce crezi tu că fac eu aici, băiete? Crezi că 
scriu poezii? 

— Îmi pare rău, domnule! Ce număr trebuia să fie? 

— La dracu”, numărul e bun, dar nu e dosarul care trebuie. 
Adu-mi ce găseşti în stinga şi în dreapta lui, să vedem ce-i acolo. 

Nefericitul funcţionar luă dosarul şi plecă să-l pună la locul 
lui. De îndată ce plecă, Conrad se asigură că nu e nimeni în 
preajmă, apoi se uită în registrul în care fuseseră trecute numerele 
dosarelor, semnătura și numele său. Dosarul pe care tocmai îl 
retumase era CM 1793B (1993) — WS 625. Conrad îl modifică în 
CM 1793B (1993) — WS 626, schimbînd doar o cifră. 

Cînd funcţionarul se întoarse, arăta mai nefericit ca niciodată. 
Ducea patru dosare, dintre care unul era destul de gros, iar cele- 
lalte de mărimi obişnuite. 

— Îmi pare rău, domnule, se pare că a fost o încurcătură. Am 
adus WS 624 şi WS 627, dar am găsit şi un WS 626, la fel cu cel 
pe care l-aţi adus. 

— Dă-le-ncoace, să văd ce tîmpenie au mai făcut idioții ăştia 
de data asta. 

Aruncă o privire prefăcută prin fiecare dosar, apoi le aruncă 
pe 624 şi 627 înapoi pe birou. 

— Alea sînt în regulă. 

Apoi îi dădu înapoi dosarul la care umblase. 

— Ăsta trebuia să fie 625, nu 626. Ia vezi! 

— Da, domnule. 

Apoi, luînd dosarul strict secret WS 626, tună: 

— Iar ăsta este dosarul pe care l-am cerut la început! Isuse, bă- 
iete, pe-aici nu mai e nimeni în stare să facă cel mai simplu lucru 
cum trebuie?! 

Văzind inscripţia Strict Secret pe dosar, funcţionarul păru că 
vrea să-l întrebe pe Conrad de autorizaţie. Aruncînd ochii în re- 
gistru văzu totuşi că autorizaţia fusese prezentată de Conrad pentru 
a vedea dosarul CM 1793B (1993) — WS 626. Cerînd autorizaţia 
pentru a doua oară nu putea aduce decit mai multe necazuri. 
Zimbi şi îl privi pe Conrad îndepărtindu-se. 

Ajuns în biroul său, Conrad închise ușa şi se așeză pentru a 
citi dosarul pe care îl scosese atit de greu din arhivă. Zece minute 
mai tîrziu știa două lucruri: mai întîi, că Declan avusese dreptate 
şi, apoi, că propria viaţă îi era în pericol dacă cineva afla că citise 
dosarul. 

Acum avea şi ceea ce părea a fi codul din zece cifre care avea 
să-i permită accesul la celelalte şapte dosare. Intrînd din nou în di- 
rectorul de pe calculator, găsi cel mai apropiat dosar închis şi in- 
troduse numărul. Ca în vis, mesajul dispăru şi dosarul fu deschis. 

Îi mai luă încă o oră pentru a afla ce se întîmplase și cum. 
Apoi stătu cîteva minute să se gîndească, încercînd să nu se gin- 
dească. Ştia ce se întimplase şi cum, dar nu şi de ce. 

Ridică receptorul şi formă numărul pe care i-l dăduse Declan. 
Raspunse vocea somnoroasă a unei femei, iar el ceru să discute cu 
părintele Maclogan. 

— Cine-i acolo? întrebă ea, puţin bănuitoare. 

— Sun de la Vatican, zise el, e o urgenţă, trebuie să vorbesc cu el. 

Vocea femeii deveni afectată de respiraţia grea: 

— Ei da, desigur, excelenţă, îl aduc imediat. Nu închideţi! 

Declan sosi la aparat după un minut. 

— Aici Denis MacLogan. 

— Conrad. 

— Mă gîndeam eu. Ei bine? 

— Răspunsul este „da“. 

— Înţeleg. 

Se lăsă tăcerea. Un sunet înfundat, de parcă vîntul spaţial ar fi 
asaltat satelitul. Apoi Conrad vorbi din nou: 

— Este în Irlanda? Asta vrei să ştii? 

— Da, răspunse Declan. Cred că el e cel care i-a luat pe ostatici. 

Din nou tăcere, ca şi cum spaţiile dintre cuvinte se uniseră 
toate pentru a forma un singur gol spaţial. 

— Vrei să afli detaliile? 

— Dacă tu crezi că ar putea fi importante. 

— Da, cred că sînt cîteva lucruri pe care ar trebui să le ştii, Denis. 
Nu ştiu toată povestea. Asta e tot ce am fost în stare să adun din cî- 
teva dosare secrete în care am reușit să intru. Nu e totul. 

Se opri și putu auzi zgomotul respirației lui Declan la celălalt 
capăt, greoaie şi neregulată. În Irlanda era dimineaţa devreme. 
Declan stătea nemișcat. 

— Denis, cred că ştii ce ştim mai toţi. În 1993 FBI a pus sub 
asediu o proprietate de lîngă Waco, în Texas. Blocada a durat 
cincizeci şi una de zile şi s-a sfirşit brusc pe nouăsprezece apri- 
lie, cînd oamenii noştri au intrat înăuntru cu grenade cu gaz, iar 
clădirile s-au aprins de la schimbul de focuri. Aproape optzeci de 
oameni au fost împuşcaţi, înecaţi de gaze sau arşi de vii, cu toții 
membri ai unei secte religioase, cunoscute drept Secta Davi- 
dienilor, o ramură a Adventiştilor de ziua a şaptea. Liderul lor era 
un individ de treizeci şi trei de ani, care-şi zicea David Koresh, 
pe numele lui adevărat Vernon Wayne Howell. Mai tîrziu, a fost 
identificat printre victime. Astea toate îţi sună familiar, nu? 

— Desigur. Asta am citit şi în ziarele de aici. 

— Asta e versiunea oficială, Denis. Dar e al dracului de sigur 
că nu e adevărul. Să-ţi spun ce s-a întimplat acolo. În ultima 
noapte înainte de sfirşitul asediului, Koresh a vorbit la telefon 
aproape trei ore cu un individ numit Joshua Babcock. Ai auzit vre- 
odată de el? 

— Nu, niciodată. 

— Nici nu-mi închipuiam că ai cum acolo. E un predicator 
fundamentalist al vremurilor bune din Texas. Are propriul post 
TV, biserici peste tot, conduce misiuni în Asia şi în Africa. Foarte 
influent în cercurile evanghelice de dreapta de aici. Acum a îm- 
bătrînit, dar tot mai apare la televizor duminica dimineaţa şi ţine 
legătura cu o întreagă reţea de oameni importanţi: oameni de afa- 
ceri, congresmeni, senatori, lobbyşti. Preşedintelui nu-i place şi, 
ca să-ţi spun drept, nici mie nu-mi place. Vrea să vadă America 
guvernată după regulile lui înguste şi îi place să-şi folosească ba- 
nii şi vocea pentru a face cunoscut lucrul ăsta. Are vederi radicale 
despre avort, homosexualitate, catalogarea „cărţilor periculoase“ 
în şcoli şi în colegii şi o grămadă de alte chestii de genul ăsta. 

— Am priceput. Aici sînt cunoscuţi ca episcopi. 

— Bine, voiam doar să ştii cine este. Dintr-un motiv oarecare, 
Babcock l-a vrut pe Koresh şi a făcut o înţelegere cu nişte oameni 
de la vîrf din FBI pentru a-l scoate de acolo. Se pare cà erau tune- 
luri săpate sub clădiri, o mulţime de tuneluri. Cele mai multe erau 
scurte, ca şi cum ar fi vrut să se ascundă în ele pentru a aştepta tre- 
cerea apocalipsei sau a războiului. Sau a ce mai așteptau ei acolo. 
Numai că se pare că un tunel era mai lung. Mult mai lung. Cei de 
la judiciar consideră că singura intrare în el se făcea din dormito- 
rul lui Koresh. Așa au reușit. 

— Bine, s-ar putea, dar tu ai spus cà un cadavru a fost identificat 
ca fiind al lui Koresh. Şi că ancheta judiciară a stabilit asta, nu-i așa? 

— Ba da. Numai că nu era corpul lui Koresh. Asta e opera ce- 
lor de la Comisia medicală a districtului Tarrant, care au venit cu 
o echipă de legişti de la Fort Worth. Au spus că nu au văzut nici- 
odată oase şi țesuturi atît de distruse ca cele ale corpurilor de acolo. 
După ce au terminat, ancheta a fost preluată de laboratorul judi- 
ciar al FBI de aici, din Washington. 

Se presupune că Koresh a fost identificat după dantură. Avu- 
sese doi lipsă, de la virsta de cincisprezece ani, ceea ce corespun- 
dea falcii cadavrului găsit în camera de comunicaţii din clădirea 
principală. 

Dar se pare că au fost dosite nişte dovezi. Dinţii au fost scoși 
undeva între Fort Worth şi Washington, cam la vremea în care 
apăruseră speculaţii în presă că pînă la urmă Koresh se putea să fi 
scăpat. Corpul cu dinţii lipsă avea altă înălțime. Nimeni nu s-a 
obosit să facă un test AND, spre deosebire de aproape toate cele- 
lalte cadavre. Nu era Koresh. El bea deja cafea cu Josh Babcock 
în New Kadesh, un așezămint creştin din Deşertul New Mexico. 

— Ai făcut o treabă minunată, Conrad! Îţi sînt recunoscător. 

— Mai e un lucru, Denis. Nu ştiu dacă e important. Dar, la în- 
ceputul acestui an, un oficial FBI de la virf a primit o cerere de la 
cartierul general al CIA din Langley, prin care se solicita trecerea 
lui Koresh în grija lor. Asta înseamnă ceva pentru tine? 

Vîntul sufla afară ca un animal care goneşte după hrană. 

— Da, veni răspunsul lui Declan. Este plauzibil. 

— Vrei să-mi spui şi mie? Trebuie să ştiu cu ce am de-a face aici. 

— Nu, deja ştii prea multe. 

— Şi eu mi-am închipuit asta. Te duci după el? 

— După Koresh? Sînt pe urmele lui de patru zile, cu toate că 
pînă acum n-am ştiut că el este. 

— Aveţi grijă cînd îl găsiţi. M-am uitat pe niște fişe psihiatrice 
de aici. Se pare că e capabil de absolut orice. 

— Trebuie să fi fost nebuni cînd au hotărit să-l folosească. 

— Cine? CIA? 

— Ei împreună cu alții, pe care-i cunosc. 

— Poate. Depinde pentru ce le trebuia. Este perfect pentru a fi 
scos în faţă într-o operaţiune pe care ei să o poată nega. Omul 
care nu există. Conrad făcu o pauză. Ai grijă, Denis! Nu-i în- 
toarce spatele! 

— N-o s-o fac. Mulţumesc încă o dată, Conrad! Ținem legătura. 

Legătura se întrerupse. Conrad puse receptorul la loc. Rămase 
aşa o vreme, privind cuvintele de pe ecranul din faţa lui, cuvinte 
care păreau să nu mai însemne nimic. Şi nu numai cuvintele își 
pierduseră înțelesul. 

Inis Tuaisceart 
13 octombrie 
07.15 


Duminică dimineața lumina apăru deasupra stincilor. Marea 
urca pe plajă, păsările pluteau în zare deasupra uscatului, rotin- 
du-se în cercuri din ce în ce mai strinse înainte de a-şi întinde 
încă o dată frumoasele aripi albe, iar vintul greu se ridica dea- 
supra mării. 

Aici pe insulă sabatul se încheiase. Nu sabatul obişnuit, cu 
Slujbă, masă şi ziare de duminică, ci a şaptea zi, adevăratul sabat, 
ziua odihnei Domnului, vegheată de Mielul Domnului în per- 
soană. Cîntaseră imnuri pentru credincioși şi făcuseră studiu bi- 
blic, iar pentru necredincioşi se ţinuse o predică, fără translator. 

David Koresh fusese agitat toată ziua. O dată, alb de furie, 
lovise un ostatic care îndrăznise să întrerupă cuvintul de învăţă- 
tură cu un verset din Coran. Mai tirziu, împăcat, le cîntase încet 
Prinţul Păcii adepților săi, acompaniindu-se la chitară. 

Acum, spre sfîrşitul dimineţii, stătea singur la țărm cu privi- 
rea pierdută deasupra mării. Simţind vîntul în păr, privi în sus 
către cer, unde norii treceau cu viteză. Nimeni, gîndi el, nu vă- 
zuse în cer ceea ce văzuse el: îngeri cu aripi de mărimea mun- 
ţilor și cu trimbiţe, şi fiare cu unul, trei, cinci sau şapte coarne, 
nuanţe de roşu, de purpuriu şi de auriu, întinzindu-se de la un 
orizont la altul; sînge vărsat dintr-o cupă aurită, oraşe întregi pa- 
vate cu pietre preţioase, călăreţi pe cai negri şi albi, armate, fața 
lui Dumnezeu cel viu. 

Îşi acoperi ochii cu miinile şi plinse. Nici un om viu nu và- 
zuse ceea ce văzuse el, nici unul nu ştia lucrurile pe care le ştia 
el şi nimeni nu putea dezvălui secretele pe care le ţinea în inimă. 
Şi totuşi, în noaptea trecută, cînd fusese în patul femeii arabe 
pentru a doua oară, ea se întorsese împotriva lui, îl atacase şi îl 
lovise în piept şi în stomac de nenumărate ori cu un obiect as- 
cuţit, pînă cînd reuşise să o doboare. 

Fusese acoperit cu singe, iar cearşafurile erau muiate de 
sînge. Sîngele lui, sîngele Mielului. Ea încercase să-l omoare şi 
aproape că reuşise. Dar avea să fie pedepsită, chiar el se va gîndi 
la asta. Se scutură amintindu-și ferocitatea atacului ei și răutatea 
din ochii ei. Să-l ataci pe fiul Domnului, care văzuse turnurile 
Ierusalimului, unsul Domnului — cu siguranţă, asta era cea mai 
oribilă crimă dintre toate. 

Auzi paşi în spatele lui. Ezekiel era acolo, calm, stăpînit, în- 
țelegător. Noaptea trecută îi spălase rănile şi i le unsese. 

— Sînt adunaţi toţi, David. Acum te aşteptăm pe tine. 

-Nu e nici o grabă. Lasă-i să aştepte! Vino încoace! Îi făcu 
semn prietenului său să vină lingă el pe stincă. Spune-mi ce vezi! 

Ezekiel se așeză lingă el. 

— Ce să văd? Lucruri obişnuite, zise el. Valuri, cîteva păsări, 
nori pe cer. Ce-ai fi vrut să văd? 

— Nimic. Nu ai fost binecuvîntat cu darul de a vedea, cu ade- 
vărata viziune. L-ai vrea, dacă ţi l-aş putea oferi? 

Ezekiel îşi scutură capul încet, privind valurile negre de sub ei. 

— Nu cred, zise el. Se pare că nu-ţi provoacă decit durere. 
N-aș putea suporta aşa ceva — să văd lucrurile aşa cum sînt. Nu 
sînt destul de puternic pentru asta. Nici unul dintre noi nu este. 

Se gîndi la soţia lui, Mary, arzînd ca o torţă cu braţele întinse 
dincolo de zidul de flăcări. La copiii săi, Sarah şi Rachel, ţipînd 
după el, şi la zidul de flăcări asemănător unei bariere de gheaţă. 
Vaăzuse destule dintre lucruri aşa cum erau cu adevărat. 

— Nu am fost puternic, zise Koresh. Dar cu toate astea, 
Dumnezeu mi-a deschis ochii. Nu m-a întrebat dacă sînt gata, 

dacă voiam să văd sau nu. Doar mi-a deschis ochii. Puterea şi 
slăbiciunea sînt acelaşi lucru pentru El. 

— Totuşi, nu mi-aş dori să fiu profet. 

— Asta e foarte înţelept din partea ta. Ai putea vedea lucruri 
pe care ţi-ai dori să nu le fi văzut niciodată. Să auzi lucruri pe care 
nimeni n-ar trebui să le audă. Zi şi noapte ai veghea şi ai asculta. 

— Ce poţi să vezi azi? 

— Azi? Că este foarte aproape, acum, într-adevăr, e foarte 
aproape. Chestiune de zile, chiar de ore. 

— Atât de puţin? Nu ştii exact? 

— Nu mi-ar spune. „Ar fi periculos“, zice El. Numai cînd 
momentul a sosit mi se va spune. Dar este foarte aproape. Azi, 
miine... cel mai tirziu, poimiine. 

— Toată lumea va muri? 

— Toți în afară de aleşii Lui. 

— În flăcări? 

Koresh ridică din umeri. Continuă să privească fix marea 
pustie. 

— Nu ştiu, zise el. Poate. Încă nu mi s-a arătat limpede. 

Ezekiel se cutremură. 

— Şi va fi începutul sfîrşitului tuturor lucrurilor? 

— Dumnezeu nu va lăsa nimic în viaţă pe faţa pămîntului. Ai 
citit profeţiile, ştii ce intenţionează să facă. 

Urmă o tăcere lungă, ciudată. Ezekiel tremura în vintul tot 
mai puternic. Era foarte greu de acceptat voinţa lui Dumnezeu. 

— Eşti aşteptat, zise el. Femeia e gata. 

Koresh se ridică în picioare. Durerea provocată de râni era as- 
cuţită şi încă îl mai fulgera. Chiar şi mişcările uşoare îi făceau rău. 
Îşi strânse mina dreaptă, apoi o destinse uşor. Un verset biblic îi tre- 
cea prin minte iar și iar: „A Mea este răzbunarea, zice Domnul“. 

Districtul Tipperary 
08.16 


Părăsiseră ferma în care fuseseră găzduiţi de îndată ce li se 
păruse rezonabil să facă asta. Declan voia să sune la numărul pe 
care i-l dăduse Martin, dar prefera s-o facă de la un telefon pu- 
blic. Se opriră la primul popas şi îşi schimbară veşmintele pre- 
oţeşti, îmbrăcind haine de fermieri. Liam avea un set nou de 
plăcuţe de înmatriculare, care corespundeau celor ale unei ma- 
şini deţinute de un fermier din Ballyporeen. Maşina, de-acum 
destul de improşcată cu noroi ca să pară maşina unui fermier, 
avea rezervorul plin şi mergea din nou bine. Hotărîră să se în- 
drepte spre Clare și, dacă erau opriţi, puteau spune că sînt în 
drum către festivalul de la Lisdoonvarna, care acum se apropia 
de sfirşit. Deşi nu erau celibatari, puteau să încerce să pară așa. 

Gasiră o cabină telefonică în Cullen, aproape de intersecţia 
spre Limerick. Ceilalţi rămaseră în maşină, căutind pe hartă di- 
ferite drumuri spre vest, în timp ce Declan merse să sune la nu- 
mărul pe care i-l dăduse Martin. Suna de citeva ori înainte de a 
răspunde cineva. 

— Barul O'Toole. 

— Am numărul ăsta de la Martin Fitzsimmons. Am nevoie 
de ajutorul tău. 

— Îmi pare rău, domnule, dar cred că aţi greşit numărul. 

— Sînt Declan Carberry. Sun dintr-o cabină telefonică. 

— De ce n-ai spus așa mai devreme? Ţi-a luat ceva vreme să 
suni. Ştiai că Martin este mort? 

— Da, am auzit ieri. Ştii cum s-a întîmplat? 

— V-au urmărit pe pod. Unul dintre ei l-a înjunghiat pe 
Martin, iar acum Harker e pe urmele tale ca diavolul în persoană. 

— Cât de sigură e linia asta? 

— A, destul de sigură. Ce pot să fac pentru tine? 

— Ştiu cine îi are pe ostatici şi cred că e doar o chestiune de 
timp ca să-i omoare pe cei mai mulţi dintre ei. Trebuie să ştiu 
dacă mai are cineva vreun indiciu. 

— A mai apărut un cadavru, un tip din Siria. A fost găsit 
azi-dimineaţă într-o biserică din Cork, Sfinta Ana. Pe altar, din 
cîte am înţeles. 

— Asta nu mă ajută cu nimic. 

— Nici nu m-am gîndit că te-ar ajuta. Totuşi, am un lucru. Un 
telefon de simbătă dimineaţa, devreme, dat dintr-un orăşel din 
districtul Monaghan la un număr din Baalbek, Liban. A fost fă- 
cută o înregistrare la Menwith Hill. O copie este la cartierul ge- 
neral al Gărzii, alta la unitatea specială MC10. Copia de la 
cartierul general al Gărzii a ajuns direct la MIS şi a fost arsă ime- 
diat. Dar cineva la MC10 a facut o greșeală şi a trimis-o la C3, 
împreună cu traducerea. Copia a fost deja distrusă și toate ur- 
mele ei au fost şterse din înregistrări, aşa că va trebui să mă crezi 
pe cuvînt cu privire la ceea ce conţinea. 

— Te cred, spune! 

Un minut mai tîrziu, Declan era înapoi în maşină. 

— Inis Tuaisceart, zise el. Îi ţine pe Inis Tuaisceart. 


— Babcock este un nebun sănătos, zise Myles. 

Se îndreptau spre Dingle, ţinind-o tot pe străzi lăturalnice şi 
pierzind timp preţios din cauza asta. 

— De ce l-ar vrea pe Koresh? întrebă Declan. 

Liam era în faţă, conducea, iar Grainne dormea. 

— Nu sînt sigur. Au multe în comun, cu toate că Babcock e 
mai conformist. Ar fi totuşi un lucru. Babcock a publicat o carte 
cu câţiva ani în urmă. S-a vîndut foarte bine în unele zone din State. 
Profeţiile biblice interpretate, sfîrşitul lumii în zilele noastre, Isus 

trebuie să sosească din clipă-n clipă — chestiuni obişnuite, din cite 
îmi amintesc eu. Dar era acolo o idee importantă: Babcock crede 
că islamul este arma Satanei împotriva Vestului creştin. 

Babcock este un rasist mascat. În biserica sa predomină al- 
bii din clasa mijlocie, partea inferioară. Este antisemit şi are ati- 
tudini foarte dure cu privire la catolici. Comunismul a fost marea 
ţintă a urii lui, pînă la prăbușirea Uniunii Sovietice. Dar de 
atunci a predicat împotriva islamului, ca principală armă din ar- 
senalul diavolului, așa cum a fost din secolul şapte. Restul sint 
numai probleme nesemnificative. 

Declan dădu din cap. 

— Cu siguranţă asta explică de ce s-a implicat într-o treabă 
ca asta, Dar tot nu explică de ce l-a vrut pe Koresh. 

— Tocmai la asta ajunsesem. Cartea asta a lui Babcock se nu- 
mește Cele şapte peceţi — cu referire la sigiliile din Apocalipsă. 
Asta a fost şi ea una dintre preocupările de bază ale lui Koresh. 
În timpul asediului, scria un comentariu despre adevăratul înţe- 
les al celei de-a şaptea pecete. Se presupune că a fost distrus de 
focul izbucnit în Ferma Apocalipsei. Dar să presupunem că nu 
a fost ars. Că a fost scos de acolo de către Koresh. Asta putea fi 
ceea ce căuta Babcock. 

— Şi atita timp cît Koresh avea să continue să scrie la acest 
comentariu era în siguranţă. Babcock avea grijă să nu fie atins. 

Myles dădu din cap. 

— Şi atunci, continuă Declan, într-o zi vine un om de la CIA 
şi zice: „Avem nevoie de cineva care să regleze conturile între 
noi şi fanaticii ăia musulmani". 

— Cred că e corect. Şi mai cred că, pînă să se întimple asta, 
Koresh avea deja strins un grup de adepţi. Există zvonuri că 
Babcock avea arme ascunse în apropierea reședinței sale din 
New Kadesh şi că antrena oameni dornici de supravieţuire şi alţi 
indivizi pentru a-l apăra pe el şi biserica sa de forțele Satanei. 

— Vine Ziua Judecăţii de Apoi. 

— Exact, Declan! Vine Ziua Judecăţii de Apoi. 

Se opriră în Tralee pentru a-şi mai dezmorţi picioarele şi 
pentru a lua ceva de mincare. Dăduseră de mai multe puncte de 
control în Tipperary Bruree şi Newcastle West. Nu erau poliţişti, 
ci soldaţi, oameni care se uitau bine înainte de a le face semn să 
treacă. Declan era surprins că ajunseseră pină aici. Harker îi voia 
foarte mult și avea să-i găsească pînă la urmă, ştia asta. Problema 
era doar cînd şi cum. 

— Dacă Abu Hida ştie unde sînt ostaticii, îi zise Declan lui 
Grainne, trebuie să fie deja în drum spre ei. 

Beau cafea într-o cafenea micuță din piaţă. Mai erau cîțiva cli- 
enţi. Myles şi Liam plecaseră după provizii. Cheinerii păreau plic- 
tisiţi, prinşi într-o capcană temporală care îi condamna să trăiască 
pe vecie în 1962, vag conştienţi de faptul că afară lumea s-a schim- 
bat, chiar şi în Tralee. 

Grainne dădu din cap, muşcind dintr-un sendviş. Piinea era 
bună, iar umplutura conţinea mai mult varză. 

— De unde spui c-a sunat? întrebă ea. 

— Dintr-un loc numit Ballybay, undeva aproape de graniță. 

— În districtul Monagham. Am auzit. 

— E destul de departe, zise Declan. Dar noi am pierdut o grå- 
madă de timp azi-noapte. Abu Hida trebuie să fi plecat imediat 
după ce a dat telefonul. Oamenii cu care se află au cunoştinţe în 
zona Dingle. 

— Ce crezi că are de gînd să facă? întrebă ea. 

— Daca are ca întăriri o unitate specială, ar putea încerca să 
ajungă pe insulă, să lanseze vreun atac și să-l scoată pe tatăl său 
de acolo. 

— Poate s-o facă? Ce i-ar sta în cale? 

— Profesioniştii. Koresh o fi nebun, dar oamenii săi sînt bine 
antrenați. I-am văzut cum lucrează la Castletown. Sînt foarte 
buni. Foarte buni. N-aş da prea multe şanse unei unităţi IRA dacă 
ar încerca să-i atace. Pe de altă parte, Abu Hida e el însuşi foarte 
bun. În toţi anii de război civil din Liban nu a mai existat unul ca 

el. Dar poate face mai multe decit să dea buzna acolo. Va verifica 
insula, le va evalua forţele și apoi va aştepta ocazia potrivită. 

Grainne se gîndi. Sorbi din cafeaua care avea un gust uşor 
de rinced, de la laptele pe care-l tumase înăuntru. 

— Cred că ar trebui să-l găsim, zise ea. 

— Pe cine? Pe Abu Hida? 

Ea dădu din cap. Cafeaua se răcea. Nu putea s-o bea. 

— Sa-l găseşti, continuă ea. Înainte să ajungă pe insulă. Sa 
vorbeşti cu el, să-l convingi că-i poţi fi de folos, că-l poți ajuta 
să iasă cu ostaticii din Irlanda. 

— Nu ştiu dacă-l pot ajuta. 

— Ei, domnule! Dacă îi puteţi scoate de pe Inis Tuaisceart pu- 
teţi avea toate echipele de televiziune în jurul dumneavoastră în 
mai puţin de o oră. Harker nu poate face nimic în privinţa asta. 
Sinteţi un om important, cumnatul dumneavoastră a fost taoiseach. 

— Nu ştiu, s-ar putea să ai dreptate. S-ar putea să meargă. Dar 
nu sînt sigur că Abu Hida va accepta varianta asta. 

— Spuneţi-i ce vrea Harker să facă. Toată afacerea. Odată ce 
va cunoaşte riscul la care se expune, va deveni raţional. 

Declan îşi scutură capul. 

— Ar putea riposta. Odată ce Hezbollah-ul se asigură că os- 
taticii sînt salvaţi, cei din reţeaua Iataganul ar putea fi împușcați 
ca represalii pentru cei ucişi de Koresh. 

— Încercaţi! În schimbul ajutorului dumneavoastră să facă ce 
poate pentru a-și convinge oamenii să elibereze agenţii Iataganul. 
Scurtcircuitaţi MIS. 

Declan ridică din umeri. 

— S-ar putea să meargă. Dacă nu mă împuşcă mai întii. 

— Nu trebuie să-l întilniţi personal de prima dată. Trimiteţi-i 
un mesaj! Spuneţi-i ce ştiţi. Nu e prost, o să-şi dea seama de 
avantajul unei înţelegeri. 

Declan se gîndi îndelung. Poate avea dreptate, poate Abu 
Hida ar putea ajunge la o înţelegere cu el. Ar fi fost în stare să 
facă un pact cu Diavolul dacă asta l-ar fi ajutat să o scoată pe 

Amina din ghearele lui David Koresh şi l-ar ţine pe el la distanţă 
de Peter Musgrave. 


Înainte de a pleca, Declan dădu un telefon. Tommy Murtagh 
îi dăduse numărul său personal de la Curragh Camp şi îi spusese 
să-l sune dacă avea nevoie. Receptorul fu ridicat după ce sună 
prima dată. 

— Murtagh. 

— Tommy, eu sînt. Putem vorbi? 

— Da, dar scurt. 

— Am nevoie de ajutorul tău. Mare nevoie. Ştiu unde sînt os- 
taticii-ăia şi cine îi ţine acolo. Este o treabă pentru unitatea de re- 
cuperare a ostaticilor, dar mai sînt și jocuri de culise. N-o să-i 
lase pe oamenii tăi să intre pînă ce nu va fi prea tîrziu. O să mă 
duc singur dacă pot, dar am nevoie de întăriri. 

— Nu pot să cer asta nici unuia dintre oamenii mei, nu fără o 
autorizaţie oficială. 

— N-o s-o obţii. 

— Desigur... 

— Crede-mă, Tommy, Clark nu ţi-o va da. Iţele duc mai sus 
decit crezi. 

Urmă o tăcere. 

— Bine. O să vin chiar eu. Cel puţin, asta pot să-ţi promit. 
Unde vrei să ajung? 

— Dunquin, peninsula Dingle. 

— O să fiu acolo. 

09.14 


Harker îi spuse şoferului să oprească mașina. Erau în mijlo- 
cul pustietăţii, pe o șosea între două localități cu nume ridicole, 
atit de neînsemnate, încît nu ar fi apărut niciodată pe vreo hartă. 
În zona rurală, Irlanda îi amintea de anumite părți ale Franţei, 
numai Că aici nu erau vii, nici castele, nici catedrale în cele mai 
neașteptate locuri, nici scumpa lumină a soarelui. Îi ura pe irlan- 
dezi, îi dispreţuia pentru provincialismul şi bigotismul lor, pentru 
totala lipsă de sofisticare. Şi totuşi stăteau aici, în inima lumii, 
barbari deveniți gazde ale celui mai subtil spectacol. 

Miraculos, telefonul din maşină funcţiona. Formă un număr 
din Dublin şi prinse legătura imediat, 

— Ştiri? 

— Tocmai am primit un raport dintr-un loc numit Thurles, ' 
domnule. Au petrecut noaptea la o fermă şi au plecat în dimi- 
neaţa asta. Carberry şi alte trei persoane, îmbrăcaţi ca trei preoți 
şi o călugăriţă. Totuşi, nu avem nici un raport că au fost reperaţi. 

— Ţine-mă la curent! Rămîne să fie împuşcaţi cînd sint găsiţi. 

— Da, domnule. Mai e un lucru. Carberry a dat un telefon la 
Washington aseară şi a primit unul azi-dimineaţă. Persoana cu 
care a vorbit i-a folosit numele real o dată, din greşeală. 

— Ştii unde este? 

— Primul a fost la un telefon de acasă al unui oficial FBI, 
Conrad Lee. Cel de-al doilea a fost de la Lee, de la sediul FBI. 

Inis Tuaisceart 
09.17 


— Aduceţi-o în faţă! 

David Koresh nu mai cunoscuse un astfel de sentiment al 
puterii din zilele petrecute ia Muntele Carmel. Oamenii iubin- 
du-l, temindu-se de el, adorindu-l, îndoindu-se — îi dădeau un 
sentiment de împlinire personală. Avea nevoie de ură aproape la 
fel de mult ca de adulare. Cei cu adevărat divini, predicase el 
adesea, sînt dispreţuiţi şi respinşi de oameni. ÎI crucificaseră pe 
Isus, îi lapidaseră pe apostoli şi îi arseseră pe sfinţi. Cei pe care 
lumea îi adoră, staruri pop şi eroi ai sportului, politicieni şi re- 
gine ale filmului, nu sînt niciodată iubiţi cu adevărat. Cînd cad 
în dizgrație, cad pentru totdeauna şi tot ce au și tot ce sînt devine 
rușine. Michael Jackson căzuse, O.J. Simpson căzuse, chiar şi 
Jim Bakker şi Jimmy Swaggart căzuseră. 

EI, pe de altă parte, cu toate că numele îi fusese tirit prin no- 
roi şi fotografiile îi apăruseră în toată lumea reprezentind chinte- 
senţa râului, era în realitate mai pur decit gheaţa sau decit focul. 

Amina încercă să se roage şi nu reuşi. Se pomenea prea mult 
de Dumnezeu în acest loc. Cu o zi înainte urechile îi fuseseră 
asurzite de imnuri şi de vocea lui David Koresh lăudindu-şi 
Creatorul şi lăudîndu-se pe el în egală măsură. Putea vedea bu- 
tucul aşezat pe scenă şi toporul aşezat alături. Tentativa ei de a 
riposta eşuase, iar acum avea să plătească pentru ea. 

La început crezuse că aveau să i se taie mîinile, ca şi celor- 
lalţi. Dar în timp ce pâșea pe scenă, Ezekiel îi ieşi înainte și îi legă 
miinile la spate, iar ea ştiu că avea să fie mai rău, mult mai rău. 

— Îngenunchează, zise Koresh. 

Era îmbrăcat în blugi şi avea un tricou murdar. Părul nu şi-i 
mai spălase de săptămini, iar bărbia îi era acoperită de ţepi. 

ÎI privi fix în faţă. Se hotărise să nu ceară îndurare, dar i se 
părea atit de ieftin să se lase omorită de un om ca acesta pentru 
un motiv atit de neînsemnat. 

— Îngenunchează, repetă el, arătindu-i locul. 

Ea nu se mişcă. Ezekiel veni în spatele ei şi îşi puse mîinile pe 
umerii ei. Un brinci puternic o dobori. Butucul era în faţa ei. Pà- 
rea absurd, ca într-o scenă medievală. „Toate astea se vor termina, 
se gîndi ea, cînd toporul va cădea şi o să mă trezesc în pat cu faţa 
scăldată de soare.“ 

Koresh paşi în faţă. Fără să vorbească, îşi scoase tricoul, 
arătîndu-şi rănile pe care i le făcuse Amina. Erau roşii și pline 
de singe. Nici una dintre ele nu fusese gravă, nu se aflase nici o 
clipă în vreun pericol real, dar păreau adinci şi dureroase, făcute 
în timpul unui atac sălbatic. 

— Astea sînt opera ei, zise el. Eu i-am oferit trupul lui Dum- 
nezeu şi ea m-a rănit. I-am oferit adevărata comuniune, propriul 
sînge şi propria came, iar ea a încercat să mă înjunghie în inimă. 
Cind am fost pe pămînt înainte, i-am lăsat să mă vîndă şi să-mi 
înconjoare capul cu spini, să-mi bată cuie cu ciocanul în înche- 
ieturile miinilor şi ale picioarelor. Dar astăzi nu voi fi crucificat. 
În schimb, cei care m-au rănit pe mine vor pieri. 

Se opri şi privi prin încăpere, la feţele albe acoperite de 
bărbi, fiecare luptindu-se cu propria spaimă. Descoperiseră oare 
adevărul — că vor pieri cu toţii, că sfîrşitul sosise? 

— Îmi aduc aminte, continuă el, că acasă în Texas obişnuiam 
să privesc foarte mult la televizor. Într-o zi urmăream un pro- 
gram, era despre războiul din Orientul Mijlociu şi am fost intere- 
sat, pentru că am vizitat Israelul o dată şi ştiu că Armagedonul va 
începe acolo. Iar în acest program arătau cum execută oamenii 
în Arabia Saudită, tâindu-le capetele. Nu existau imagini, pentru 
că nu lasă pe nimeni să ia imagini. Dar au făcut cîteva schiţe cu 

scenele respective şi m-am gindit la cît de îngrozitor era, căci îmi 
amintea de Vechiul Testament şi de modul în care Dumnezeu îi 
pedepsea pe atunci pe cei care greşeau. Îmi amintesc cum Jael, 
soaţa lui Haber, i-a tăiat capul lui Sisera. Iar David l-a doborit pe 
Goliat, aşa cum v-am mai spus, şi i-a tăiat capul, după care i l-a 
dus lui Saul. Şi cum Judith a intrat în cortul lui Holofernes şi 
i-a venit de hac, după care l-a facut bucăţi cu o sabie. Ei bine, eu 
nu am o sabie, dar am un topor, și socotesc că toporul meu poate 
face asta la fel ca orice altceva. 

Se întoarse către Amina. Întregul ei corp era slăbit, ca şi cum 
toate simţurile îi fuseseră oprite pe rînd. Înainte de asta se gin- 
dise că amintirile îi vor alerga prin minte, că toate timpurile şi 
locurile prin care trecuse vor fi prezente aproape simultan. Dar 
nu se întimplase nimic asemânător, fiecare clipă trecea cu pas de 
plumb, fiecare cuvint se întindea la nesfirşit, ca şi cum ar fi fost 
ascultat la viteza nepotrivită, şi fiecare răsuflare părea să dureze 
o zi sau o săptămînă. 

— Dacă ramii nemișcată, zise el, o să am grijă să nu ratez. În 
felul ăsta o să sfirșesc dintr-o lovitură. Dar dacă te sucești sau în- 
cerci să te opui, n-o să-ţi nimeresc gitul şi o să fie nevoie să o 
luăm de la capăt. 

Daâdu din cap către Ezekiel. Încet, Ezekiel îngenunche jos 
lingă Amina şi, luîndu-i capul cu ambele miini, o forţă să pună 
capul pe butuc. 

— Am vorbit cu el despre asta şi nu l-am putut clinti. Fa ce-ţi 
spune, stai nemişcată şi n-o să simţi nimic. Am ascuţit toporul 
azi-dimineaţă. El e puternic, iar toporul e greu. Greu şi ascuţit. 
Vrei să spui ceva cuiva? 

Ea încercă să vorbească, dar limba nu o asculta. Erau un mi- 
lion de lucruri de spus, toate lucrurile pe care le gindise şi nu le 
spusese, dar era prea tirziu. 

— Mă voi ruga pentru tine, zise el. 

Ea reuşi să privească în sus. 

— Roagă-te pentru tine, zise ea scrișnit. Tu eşti cel care 
are nevoie. 

Ezekiel îşi luă mîinile de pe ea şi se ridică. Se uită la Koresh, 
rugîndu-l tăcut să se oprească, dar liderul său nu arătă nici un 
semn de îndurare. 

În acel moment se auzi un strigăt din mijlocul privitorilor. 
Koresh şi Ezekiel priviră într-acolo. Un bătrin era în picioare. 

— Asta este barbarie! strigă el în engleză. Nu este dreptate! 
Te-a rănit, iar tu o ucizi. Unde este dreptatea? În Coran Dumne- 
zeu este milostiv şi blind. A/-Rahman, al-Rahim. Unde este mila 
ta, unde este compasiunea? 

— FA-l să stea şi să tacă, zise Koresh. 

Dar bătrînul continuă să vorbească, nevrind să tacă: 

— Dacă vrei să ucizi, ucide-mă pe mine! Eu sînt dușmanul tău, 
nu femeia asta! Sint bătrîn, am mai puțin timp de trăit, e mai drept. 

Printre ostatici, cei care vorbeau engleza îşi dădură seama 
de ceea ce spunea bătrinul. Se răsuciră în scaune scuturîndu-şi 
capetele şi spunîndu-i în arabă să nu se comporte prosteşte, să 
stea jos şi să aștepte cele ce aveau să se întîimple. Dar nimic nu-l 
putea îndupleca. 

Pe scenă, Koresh părea nedumerit. Nu prevăzuse asta. Bà- 
trinul cu hainele lui stranii era în mod evident cunoscut printre 
ceilalți ostatici. Oferta lui ameninţa să întoarcă situaţia, să dea la 
iveală slăbiciunea şi laşitatea sa. 

Acum ostaticii din jurul bătrinului îi făceau loc să treacă 
printre ei şi să iasă din grup. Peste tot erau murmure. Paznicii 
din fiecare parte a încăperii deveneau neliniştiţi, temindu-se de 
vreo rebeliune, o revoltă care i-ar fi putut termina prin violenţă. 
Bâtrinul ieșise acum de pe rîndul de scaune. Unul dintre paznici 
îl apucă de braţ, încercînd să-l forţeze să intre înapoi. 

Atunci strigă Koresh de pe scenă: 

— Adu-l aici! zise el. 

Urmă un moment de confuzie, apoi paznicul înţelese şi îl 
conduse pe bàtrîn în faţa încăperii. 

— Vino aici, sus! 

Koresh încerca din răsputeri să recapete controlul situaţiei. 

Bâtrinul păşi cu grijă pe scenă. Era slab şi adus de spate, cu 
membrele atinse de artrită, dar totuşi mergea calm şi demn. Jos, 
nu mai vorbea nimeni acum. Se lăsase o tăcere care nu era nu- 
mai o simplă tăcere. 

— Cum te numești? întrebă Koresh. 

— Sînt şeicul Mu'in Usayran. Un musulman şi fiul unui mu- 
sulman. Ce mi-a fost dat de Dumnezeu Îi dau înapoi acum. Poţi 
avea viaţa mea în schimbul vieţii femeii. E un schimb cinstit. 

— De ce faci asta? 

— Este datoria unui musulman să ajute la împlinirea a ce e 
bun şi oprirea a ce e rău. Ăsta e un lucru râu. 

Koresh se gindi. Văzuse reacţia la oferta lui Usayran, sim- 
tise dezaprobarea din rîndul celor prezenţi. Acum înţeleseseră 
toţi ce se petrecea, oamenii îşi spuseseră unul altuia în arabă, din 
rînd în rînd. Dacă nu-l ucidea pe bâtrin, aveau să fie uşuraţi. 
Le-ar fi dat speranţă. Nu le păsa dacă moare femeia, atita timp 
cît liderul lor rămiînea cu ei; asta ar fi fost o lovitură de graţie. 

— Foarte bine, zise el. Ţi se va împlini dorinţa. Se întoarse 
spre Ezekiel. Du-o înapoi în celula ei. Ai grijă să fie legată. Nu 
am terminat cu ea încă. 

Cînd Amina, încă tremurind, fusese condusă jos de pe scenă, 
Koresh se întoarse cu faţa spre Usayran. Privi pentru o clipă drept 
în ochii bătrînului, dar ceea ce văzu acolo fu atit de neașteptat şi 
de lipsit orice compromis, încît fu nevoit să se uite în altă parte. 
Nu era reproș, nu era frică, nu era furie. Nici unul dintre lucrurile 
la care s-ar fi putut aștepta. Era compasiune, ca şi cum bătrînul 
ştia că diavolii alergau prin mintea lui David Koresh. 

Ezekiel se întorsese şi aştepta la picioarele scării. 

— Hai să terminăm cu asta, zise Koresh cu o voce liniştită, ca 
şi cum ar fi vorbit numai pentru el. 

Districtul Tipperary 
10.23 


— Nu e nimeni acolo, zise Maureen. Sintem singuri. 

Lăsaseră dubita într-un garaj aparţinînd unei familii republi- 
cane din Cavan. În următoarele cîteva zile avea să fie dezmem- 
brată în piese care urmau să fie aruncate. Cei de la garaj le 
dăduseră o maşină, un Ford Sierra, şi actele necesare. 

Erau pe o stradă îngustă care pornea din una lăturalnică din 
Tipperary. Se orientau după o hartă pe care o luaseră de la o ben- 
zinărie din Birr. Încerca să-i explice cum arată coasta şi insulele, 
aşa cum şi le amintea. Trecuseră cîţiva ani de la ultima ei vizită 
şi nu cunoştea zona foarte bine. 

— Vrei să spui că acolo nu ai oameni deloc? 

Ea îşi scutură capul. 

— Ba nu, sigur că sînt. Kerry a fost dintotdeauna un district 
republican. De la războiul civil încoace. Atunci au fost nişte eve- 
nimente îngrozitoare, iar în vest oamenii nu uită uşor. Dar nu 
avem nici o unitate specială, nu una cu o pregătire adecvată. Încă 
facem recrutări în regiune, dar nu este Donegal sau Monaghan, 
acolo nu este nevoie să ţii pregătite unităţi de luptă. Cei mai 
mulţi dintre voluntari s-au mutat, fie în Nord, fie în Anglia. 

— Dar nu aşa am facut planul, zise el. Oamenii tăi au făcut un 
tirg cu mine. IRA este plătită frumos ca să-mi ofere ajutor. Am 
nevoie de întăriri ca lumea. Nu sînt în poziţia de a negocia cu ră- 
pitorii, aşa că nu am altă şansă decit să-l scot pe şeicul Mu'in de 
acolo cu forța. Acum îmi spui că sîntem numai noi doi. 

— O să găsim ajutor, provizii şi ce ne mai trebuie. Echipa- 
ment, bărci — tot ce au pe acolo. Dar ar lua timp să trimită o altă 
unitate din Nord. Echipa pe care o aveam ar fi fost perfectă. Nu 
erau activi cînd am auzit de sosirea ta. De asta a fost posibil să 
ti-i punem la dispoziţie atit de repede, 

— Atunci pentru ce a fost atacul de aseară? Din cauza noas- 
tră? Din cauza celor întimplate în Belfast? 

Ea îşi scutură capul. Dormiseră foarte puţin în noaptea tre- 
cută şi era obosită. Orele de şofat o epuizaseră, cu spaima lor 
constantă de a o lua pe un drum care i-ar fi putut duce direct în 
braţele poliţiei sau ale unei patrule a armatei. Fuseseră puncte de 
control ale Gărzii, pe care le evitase luînd-o pe străzi lăturalnice. 
Dar era sigură că briţii îi informaseră pe cei din Sud şi acum 
autorităţile îi căutau peste tot. 

— Erau din MIS, zise ea. Trupe sub acoperire antrenate de SAS 
la Hereford, dar conduse de biroul MIS din Irlanda de Nord. 
Voiau unitatea specială. Nu pe tine, nu pe mine, doar pe ceilalți. 
Totuși, ar fi fost grozav de bucuroşi să ne prindă şi pe noi. Ar fi 
fost o pradă pe cinste pentru ei, vii sau morţi. Dar pe băieţii din 
Belfast îi căutau. Şi îi voiau într-un singur fel: morţi. 

— De ce? De ce să rişte dincolo de graniţă pentru a ucide o 
echipă care nu e în serviciu activ? 

Îi putea spune totuşi, se gîndi ea. Probabil că ghicise deja că 
e vorba de răzbunare, pentru că venea dintr-o cultură în care lu- 
crul ăsta era perfect normal. Şi oricum, socoti că avea şi el 
dreptul să ştie. 

— În august, zise ea, cîţiva oameni de frunte din MIS vizitau 
Belfastul pentru a pune la cale un tirg cu loialiștii. Planul a ajuns 
la urechile unor oameni din armata britanică. Nu erau așa fericiţi 
de acea vizită. Ei purtau discuţii cu oamenii noştri, încercînd să 
ajungă la o înţelegere care să le permită să-şi ducă trupele acasă. 
Am pus la cale o ambuscadă. Armata a stat deoparte în timp ce 
unitatea specială a apărut şi i-a împușcat pe oamenii din MIS. 

— Iar MI5 a fost acolo aseară pentru că am readus la viaţă o 
unitate specială? Asta i-a alertat, nu-i așa? 

— Cred că da. Nu cred în coincidenţe. S-ar putea să nu aflăm 
niciodată cum ne-au găsit. Dar, desigur, a fost ceva de genul ăsta. 

— Nu pot să-i condamn, nu? 

Ea îşi scutură capul. 

— Nu chiar. Dacă nu s-ar fi întîmplat, nu ţi-am fi spus niciodată. 

— E în regulă. Dar vrei să continui? Chiar şi după seara trecută? 

— Cu ce, cu împuşcăturile? 

El clatină din cap. 

— Nu, nu cu asta. Cu ceea ce te-am pus să faci. În faţa feres- 
trei, în faţa oamenilor ălora. Am greșit, sint... 

— A fost necesar. Aş fi fost moartă dacă n-ai fi ieşit şi nu 
te-ai fi întors la timp. 

— Şi dupa... Ezită. Nu-şi găsea cuvintele. Nu vorbise nicio- 
dată despre astfel de lucruri cu o femeie. Despre dorinţă. 

— Ştiu ce vrei să spui. ÎI privi în ochi. N-avea să ştie nicio- 
dată cît de tare o rânise; nu-i va spune niciodată. N-are impor- 
tanţă. Ai făcut ceea ce trebuia să faci. Dacă ai fi rămas, am fi fost 
ucişi amîndoi. Ai făcut ceea ce a fost bine. 

El întinse o mînă şi îi atinse obrazul. Ea închise ochii, 
aproape îndurerată. Sub pleoape, i se adunau lacrimi mici. 

— Nu a fost bine, zise el, dar era necesar. Dar ştii că te doream. 

Ea se aplecă înainte, iar e o luă şi o legână pe umărul său. 

— Chiar ai vrut? întrebă ea. Nu-și putea opri lacrimile care-i 
curgeau pe obraji. Chiar ai vrut? 

— Înca mai vreau, zise el. 

Dunquin 
Districtul Kerry 
12.17 


Dunquin era aşezat la capătul de unde se vedea marea şi de- 
mult părăsitele insule Blasket. Inis Tuaisceart era la aproape opt 
kilometri distanţă, direct spre vest. 

Declan găsi locuri la barul lui Kruger. Declan şi Grainne se 
înregistrară ca soţ şi soţie, Myles şi Liam împărţiră și ei o ca- 
meră. De îndată ce se instalară merseră jos pe plajă. 

Liam încă mai avea o parte din echipamentul pe care îl adu- 
seseră de la Dublin, incluzind şi un binoclu telescopic care era 
adaptat și pentru zi, şi pentru noapte. Cu ajutorul lui puteau ve- 
dea insula, o mică ridicătură de pămînt ieşind din mare, cu o 
coastă joasă în partea de est. Erau clădiri ici-colo, iar o dată sau 
de două ori văzură oameni intrînd sau ieşind din ele. Chiar şi 
asta era un semn promiţător, că insula era locuită. 

— Liam, zise Declan, irlandeza ta e mai bună decit a mea sau 
a lui Myles. Aş vrea să te întorci în sat şi să schimbi o vorbă cu 
cîţiva localnici. Fă-le cinste cu citeva halbe de Guinness, spune-le 
că tatăl tău a stat pe insulele Blasket, că îi cunoşti pe Peig Sayers 
şi Tómas O Cromthain personal... numai să afli ce ştiu despre 
cei care sînt colo. Unde acostează pe insulă și aici, cîţi cred ei cå 
sînt; ştii ce ne trebuie. 

— S-ar putea să nu fie prea vorbăreţi. 

— Şi tu eşti din Kerry, te pricepi tu să le dezlegi limbile. 

— Ei bine, o să-ncerc. Dar s-ar putea să ia ceva timp. 

După ce plecă, Declan vorbi cu Myles: 

— Myles, vreau să găseşti o maşină şi să te întorci la Dublin. 
Trebuie să luăm legătura cu Pâdraig Pearse. El mai are resurse, 
chiar şi acum. O să-ţi scriu o scrisoare câtre el și o să-ţi dau și o 
listă cu alte persoane cu care aş vrea să vorbeşti. Trebuie să le 
spui ce ştii despre Koresh, de ce e în stare. Eu fac ce pot aici, 
chiar şi numai să privesc. Dar tu trebuie să convingi pe cine tre- 
buie că un atac asupra insulei ar putea duce la un dezastru. 

— Nu ştim încă dacă ostaticii sînt acolo. 

— Ştiu. Dar am de gînd să merg pe insulă să aflu. Trebuie să 
găsească echipament de scufundare. Putem ţine legătura prin cei 
de la bar. 

— O să fac tot ce pot, Declan. 

— Bine. Du-te şi găseşte o mașină! Întreabă la bar mai întii, 
ei trebui să ştie pe cine trebuie. Ne vedem acolo într-o jumătate 
de oră. 

După ce plecă Myles, Declan şi Grainne se aşezară pe plajă, 
aruncînd din cînd în cînd cîte o privire la conturul îndepărtat al 
insulei Inis Tuaisceart. 

— E prea departe pentru înotat, zise ea. 

— Asta ştiu şi eu. Dar sînt bărci care vin şi pleacă de aici toată 
ziua. Mă pot apropia în întuneric şi apoi pot înota. 

— Atunci vei avea nevoie de încă cineva. Eu pot manevra o 
barcă. E prea riscant să mergi singur. 

Ezită, apoi îşi dădu seama că ea are dreptate. 

— Bine, zise el. Dar pe insulă mă duc singur. Dacă nu må în- 
torc la timpul stabilit — să zicem după două ore — trebuie să vîs- 
leşti înapoi singură. Asta e condiţia pe care o pun. Dacă ne 
pierdem amîndoi, se reduc şansele oricui altcuiva de a mai 
ajunge acolo. 

Aprobă, neîncrezătoare: 

— Dacă Abu Hida a ajuns atit de departe, întrebă ea, unde 
crezi că s-ar duce? 

Declan ridică din umeri. 

— Depinde. Dacă vreo unitate specială este cu el, ar putea 
contacta cîțiva republicani, să obţină ajutor. 

Se ridică. Cerul de deasupra încă mai ameninţa cu ploaia. Pe 
plajă, valurile cădeau grele peste pietrele ude şi lucioase. Algele se 
mişcau sub apă în tăcere. O ceaţă ușoară învăluia Inis Tuaisceart. 

— Asta e, zise el. Se întoarse spre Grainne cu ochii strălucind. 
Tot ce avem de facut este să aflăm care sînt oamenii IRA de prin 
preajmă. Chiar dacă toţi cei din unitatea specială sînt morţi, Abu 
Hida trebuie să aibă contacte la Belfast. Ei o să-l pună în legă- 
tură cu oamenii lor de aici. Dacă va ajunge în apropiere pină la 
urmă, atunci va lua legătura cu ei. 

Întors la bar, Liam făcea pe omul din Kerry pentru toți, vor- 
bind în dialectul irlandez din West Munster și comandînd băuturi 
în stînga şi în dreapta. Tabhair dúinn dhá ghloine fuisci, mas é do 
thoil 6, îl auzi Declan spunînd, comandind încă două whisky-uri 
pentru doi bătrinei care abia se mai ţineau în fața tejehelei. 

O lăsă pe Grainne să stea de vorbă cu soţia barmanului și in- 
tră în salon. Irlandeza sa era literară, învățată cu mari eforturi în 
şcoală. Dar aici în Gaeltacht engleza îşi punea amprenta asupra 
unui om și făcea mult mai grea cîştigarea încrederii. Aveau mare 
nevoie de informaţii, iar Liam trebuia să fie ajutat în eforturile 
sale de a le culege. 

— Dia's Muire duit, a Liam! zise el, luînd un scaun de la o 
masă din apropiere şi trăgindu-şi-l alături de al lui Liam. 

- Dia's Muire duit agus Pádraig, a Declan, îi răspunse Liam. 
Pot să-ţi comand o băutură? 

Declan dădu din cap. 

— Vreau un Murphy's, zise el. 

Faăcură comanda şi li se adusă o sticlă. Între timp, Liam fà- 
cuse prezentările. Declan strînse mîinile celorlalţi oameni de la 
masă. Cei mai mulţi erau bătrîni. Presupuse cà trebuiau să-l ştie 
pe Michael Deighan. 

— Liam, zise el aplecîndu-se, vrei, te rog, să vii pînă afară? 
Aş avea o vorbă cu tine. 

— Desigur, dar n-ai bâut nici o gură încă. 

— Ne-ntoarcem. Haide, e important! 

Scuzindu-se pentru întrerupere, îi lăsară pe bătrîni cu băutu- 
rile lor. Afară, Declan o porni pe străduţă cu Liam. 

— Liam, crezi că ai putea intra în calculatorul poliţiei cu 
laptopul tău? Ai un modem. 

Liam se încruntă. 

— Isuse, Declan, nu e chiar aşa de simplu. Trebuie să fi 
schimbat toate parolele. Ar putea lua ore. Daca fac o greşeală, o 
să fie călare pe noi înainte de a apuca să ne dăm seama ce se în- 
tîmpla. Ce vrei să afli? 

— Am nevoie măcar de numele unui informator IRA din sau 
de lingă Dunquin. Cineva care ar trebui să ştie dacă Abu Hida e 
prin zonă. Şi aş vrea să ştiu ce slăbiciuni are, ce pot folosi pentru 
a-l face să ciripească. 

— Cred câ ai nevoie de o pasăre, Declan. 

— M-aş mulțumi şi cu un informator. 

Liam oftă. Se putea rezolva, dar însemna că trebuie să rişte. 

— Nu-ţi face griji! zise el. O să-ţi găsesc unul. 

Washington 
09.15 


Jean nu vorbise cu el de cînd se întorsese, dar Conrad sim- 
tea că începea să se înmoaie puţin. În timp ce curăța masa după 
micul dejun, îi spuse despre Máiréad Carberry. Jean o cunoştea 
dintr-o vizită pe care o făcuseră în Irlanda. Petrecuseră o lună 
împreună cu familia Carberry, jumătate la Killiney şi jumătate 
la Craigpatrick. 

— Trebuia să-mi fi spus dinainte, zise ea. Aş fi înţeles. 

— Nu şi cînd aveai oaspeţi. N-ar fi fost cinstit. 

— Cel puţin aş fi ştiut ce faci, ce este atît de important. 
Declan e în pericol? 

— Nu, e în regulă. 

Intrară copiii. Michele, care avea treisprezece ani, şi Louise, 
care abia împlinise şase. Michele și-o amintea pe Máiréad, se 
gîndi Conrad. Dar nu voia să-i spună pînă cînd nu avea să ştie 
mai multe despre cele întimplate. Ar fi pus întrebări, iar el n-ar 
fi avut răspunsurile potrivite. 

— Bagajele sînt gata, tată! N-o să ajungem acolo la timp 
pentru prînz, dacă nu plecăm acum. 

— E-n regulă, scumpo, plecăm imediat. 

Mergeau cu toţii la Williamsburg. Era locul favorit al copi- 
ilor. De fiecare dată cînd plecau acolo, Michele se hotăra să de- 
vină istoric. Din păcate, notele ei la istorie nu prea se potriveau 
cu aspiraţiile. 

— Michele, în care maşină ai pus bagajele? întrebă Jean. 

— În maşina lui tata, așa cum ai spus. 

— Credeam că mergem cu maşina ta, scumpo! interveni Conrad. 

Jean conducea un Volvo care era mult mai potrivit pentru 
excursii. 

— Îmi pare râu, zise ea, dar dat fiind comportamentul tàu de 
aseară, am uitat să-ţi spun că Volvo-ul are o problemă cu trans- 
misia. Rămine în viteza a doua. O s-o duc la garaj miine. Azi o 
să folosim maşina ta. 

— Bine, dar trebuie să punem benzină pe drum. 

— Hai, tată, e tîrziu! strigă Louise. 

Conrad se repezi s-o ridice, prinzind-o sub braţ şi ducînd-o 
spre maşină în hohote de ris. 

Copiii urcară. Jean închise ușa de la intrare, cu gîndul la ceea 
ce i se întimplase bietei Máiréad. Conrad spusese că a fost îm- 
puşcată. Războiul lor se întindea spre sud? 

Se urcă în dreapta. 

— Eşti sigur că nu vrei să conduc eu, dragule? 

— O să conduci la întoarcere. 

Privi împrejur. 

— Copii, v-aţi pus centurile? În regulă, am plecat. 

Întoarse cheia în contact şi motorul prinse viaţă. Dădu îna- 
poi în stradă şi apoi demară. 

Mergeau pe Autostrada 95 de cîteva minute, cînd Jean în- 
cepu să se simtă ameţită. Apăsă butonul pentru a cobori geamul. 
Nu se întîmplă nimic. 

— Scumpule, geamul meu e blocat. Vrei să-l cobori pe al tău, 
am nevoie de aer. E înăbuşitor. 

Conrad apăsă butonul uşii sale. Fereastra rămase nemişcată. 
„Are dreptate, se gîndi el, era chiar înăbuşitor.“ Deja gazul pà- 
trunsese în tot habitaclul maşinii. 

— Michele, zise Conrad aruncînd o privire în spate, geamu- 
rile noastre sînt blocate. Poţi să deschizi unul din spate, te rog? 

Michele încercă într-o parte, apoi în cealaltă. 

— Sînt amîndoua blocate, tată. Hei, putem opri? Mă simt des- 
tul de ciudat. Iar Louise e gata să adoarmă. 

— Ai grijă! 

Jean prinse volanul la timp, cînd Conrad era cît pe-aci să in- 
tre într-un camion care se apropia. 

— Mai bine să oprim, se pare că... ne este... somn. 

Gazul era inodor şi insipid, şi continua să se degaje. Era sufi- 
cient în micuța canistră pentru a umple maşina de douăzeci de ori. 

Următorul camion, cel care i-a omorît, mergea cu viteză 
foarte mare. Cind Conrad pierdu controlul ultima oară, celălalt 
şofer nu mai putu face nimic. 


Cînd echipa de salvare sosi pentru a le scoate corpurile din 
fiarele contorsionate, gazul se dispersase complet. Nu mai era 
nici urmă din el în maşină sau prin preajmă. Apoi canistra în 
care fusese pus şi-a găsit sfirşitul într-o grâmadă de gunoi, apar- 
tinînd centrului FBI pentru verificarea vehiculelor motorizate. 

Inis Tuaisceart 
13.10 


David Koresh îşi spală mîinile cu grijă. Pe insulă era puţină 
apă dulce, cea pe care o foloseau — cu multă zgîrcenie — venea 
în cea mai mare parte din vasele răspîndite prin preajma adăpos- 
tului, în care se adunase apa de ploaie. Din fericire, plouase din 
belșug de la sosirea lor şi mai aveau destule filtre pentru a pro- 
duce apă potabilă. Ostaticii aveau o raţie de un litru pe zi fiecare, 
iar pentru spălat şi abluţiuni rituale aveau apă de mare. La înce- 
put, fuseseră citeva proteste, dar Koresh le potolise ameninţindu-i 
că le dă apă sărată şi pentru băut. 

Cînd ieşi din baia lui, îl găsi pe Zechariah așteptindu-l. 

— S-au potolit? întrebă el. 

Zechariah dădu din cap. 

Din celulele bărbaţilor, aflate în apropiere, se ridica zgomot 
de voci înălțate în rugăciune, unele furioase, altele triste, altele 
înfricoşate. 

— Se roagă din greu, zise Koresh. Am impresia că bătrînul 
Allah nu prea-i ascultă. 

Zimbi singur de propria glumă şi se întoarse spre Zechariah. 

Traversă încăperea câtre un mic frigider din care scoase o 
Coca-Cola. 

— Vrei una? întrebă el, întinziînd-o spre Zechariah. 

— Nu, mulţumesc. 

Koresh închise uşa frigiderului şi deschise cutia. Bàu jumă- 
tate din ea şi îşi şterse buzele. 

— Domnule, aţi spus că vreţi să mă vedeţi. 

— Aşa este. Trebuie să vorbim. Stai jos! 

Koresh își termină Cola şi puse cutia goală pe o masă. 
Zechariah se aşezase, aşteptîndu-l. Nu ştia ce întorsătură puteau 
lua lucrurile. Execuţia bătrinului fusese nebunească şi încă se 
mai căznea să înţeleagă simbolul înţelepciunii ei. Presimţea că 
va trebui să se roage foarte mult la noapte. 

— Zechariah, cînd am venit aici mi-ai făcut un serviciu. 
Atunci cînd Ezekiel era plecat pentru a da atacul şi a-i aduce pe 
ostatici încoace. 

— Da, domnule. 

— Cine în afară de tine mai ştie de asta? 

Zechariah deveni nervos. Nu-i plăcuse niciodată să fie atît 
de aproape de Koresh. 

— Munro şi Peters. Le-am îngropat împreună. Cincisprezece 
încărcături de fiecare, a cîte zece kilograme una. 

— Doar voi trei? 

— Exact. 

— N-ai mai spus nimănui? Lui Ezekiel spre exemplu? 

Zechariah îşi scutură capul. Avea nişte laţe cirlionţate, care 
îi cădeau pe frunte şi îi încurcau vederea. 

— Nimănui. Aşa mi-aţi spus şi am făcut în aşa fel ca Munro 
şi Peters să înţeleagă. 

— Bine, 

Koresh îşi mai luă o Cola. Se apropia de sfîrşitul rezervei, 
dar presupunea că acum nu mai contează prea mult asta. 

— Ultima oară, zise el întorcîndu-se la locul său, lucrurile nu 
prea au mers cum trebuia. O mulţime de oameni au scăpat. 
Domnul nu şi-a primit sacrificiul cuvenit. 

— Aşa este. 

— O mulţime de oameni au murit fără rost. Poţi să mă asiguri că 
atunci cînd o să apăs butonul n-o să mai rămînă nimeni în viaţă? 

Zechariah îşi umezi buzele. Se simţea înfierbîntat şi nesigur. 
Direcţia pe care o lua conversaţia îl neliniştea. 

— Cînd o să sară în aer încârcăturile alea, domnule, o să se 
vadă insula erupînd tocmai din America. 

— Ei bine, încă s-ar mai putea să ajungem la asta. Încă s-ar 
mai putea. Mulţumesc de asigurare. Vrei să-i găseşti pe Munro 
şi pe Peters şi să le spui să vină pînă la mine? 

— Da, domnule. Acum, domnule? 

— De îndată ce-i găseşti, 


Ezekiel veni de afară şi o apucă pe culoar, trecînd pe lîngă 
celulele ostaticilor. Nu auzise nimic, dar începea să-şi dea seama. 
David nu avea de gînd să se mulțumească să aştepte voinţa lui 
Dumnezeu pentru a provoca apocalipsa. Avea de gînd să o por- 
nească de unul singur. Şi după cum stăteau lucrurile, începutul 
avea să fie în acea seară. 

Dunquin 
14.13 


— Se numeşte Lynch. Patrick Thomas Mary, cincizeci şi 
cinci de ani, învăţător. Locuieşte în Ballyferriter. Căsătorit, are 
şapte copii, numai fete, cele două mai mari fiind căsătorite. Tatăl 
lui a luptat împotriva Eliberatorilor în războiul civil. Un unchi a 
fost implicat în atacul de la Magazine Fort din 1939. S-a alătu- 
rat mişcării cînd avea şaptesprezece ani şi de atunci a fost trezo- 
rierul Sinn Féin în Kerry. 

Liam îi dădu lui Declan hirtia pe care tocmai o pregătise. 
Erau singuri în camera care acum era a lui Liam; Myles găsise 
o maşină şi plecase spre Dublin. 

— Da, am auzit de el. Dar pare să nu ne fie de prea mare fo- 
los, zise Declan. Prea loial. 

— Nu te pripi, Declan! N-am terminat. Se pare că domnul 
Lynch al nostru a fost cam lacom. A făcut niscai cheltuieli la pa- 
riuri. După toate aparențele, a fost un vizitator regulat al curse- 
lor de la Ross Road. Se pare că a pierdut o mulţime de bani, dar 
cu şapte copii oricum avea nevoie de mulţi. Aşa că şi-a vîrît de- 
getul în borcanul cu miere. Şi pe urmă l-a vîrît şi mai adînc. 

— Cit de adînc? 

— A făcut-o cam zece ani, pînă cînd a fost prins de C3. Asta 
se întîmpla în 1986. Şi nu numai cu banii Sinn Féin. Şi cu fon- 
durile IRA, unele dintre ele venite din America. 

— Cum a reuşit să scape atita timp? 

— Era gata s-o păţească atunci cînd au dat de el. Dacă n-ar fi 
făcut-o, ar fi fost mort de mult. Unul dintre oamenii lui Martin 

Fitzsimmons, Denis Laverty, a descoperit ce se întîmpla şi i-a 
dat o şansă. Avea să fie descoperit sau putea activa ca infor- 
mator. De atunci e omul nostru. Asta-l ajută să ţină conturile în 
regulă şi nouă ne furnizează tot ce se ştie despre IRA în Kerry. 

— Retrag ce-am spus. Este omul de care avem nevoie. Ai 
adresa? 

— E chiar acolo, în faţa ta. 

— Ei bine, atunci scoate mașina şi eu îţi dau să duci o scri- 
soare la Ballyferriter. 


Nu aveau mult de aşteptat. Abu Hida și Maureen O'Dalaigh 
puteau sosi în orice clipă. Liam lăsă scrisoarea şi un număr de 
telefon. Puțin după ora cinci, Maureen sună la bar şi ceru să dis- 
cute cu Declan. 

— Este adevărat? întrebă ea. 

— Da, zise el. Trebuie să ne vedem. Chiar dacă decideţi să por- 
niţi de capul vostru, avem ceva de discutat. Pot să vă ajut, promit. 

— Din cîte aud, acţionezi la fel de ilegal ca şi noi. Cu ce ne-ai 
putea fi de ajutor? 

— Pot să-l scot pe prietenul tău din Irlanda. Pe el şi pe oricine 
vrea să ia cu el. Cit despre tine, e prea devreme să mă pronunţ. 
Dar n-o să te predau. 

— Şi dacă-ţi spune să te duci la dracu’? 

— Ăsta e dreptul lui. Dar în cazul ăsta aş spune câ e prost. În- 
tilnirea nu poate face rău nici unuia din voi. Ştim deja unde 
sînteţi, putem să transmitem informaţia fără vreo urmare pentru 
noi. Lucrurile ar putea deveni neplăcute. 

Urmă o scurtă pauză. Declan putu auzi o conversaţie șoptită. 

Apoi se auzi vocea unui bărbat. 

— O så te întilnească într-o jumătate de oră. Este un rond de 
piatră la sud de Ballyferriter. N-ai cum să-l ratezi. Dacă vii din- 
spre Dunquin, ia-o spre Teeravone şi ţine-o pe drumul ăla. E la 
aproape un kilometru înainte de a ajunge în Ballyferriter. Ai grijă 
la tertipuri! O să fie cineva cu ochii pe tine tot timpul. 

Peninsula Dingle este brăzdată de trecut. Ruine ale mà- 
năstirilor şi ale capelelor, colibe şi ronduri de piatră, forturi şi 
cruci celtice sînt înşirate peste tot. Şoseaua Sfinţilor porneşte din 
Kilmalkedar pînă în vîrful muntelui Brandon, la capela St 
Brendan. Aici, mai mult decît în oricare altă parte, vizitatorul 
poate vedea cu ochii lui de ce Irlanda a fost cîndva lumina stră- 
lucitoare a vestului creştin, vatra culturii şi a educaţiei într-o 
vreme în care Europa era în întuneric. Părea un loc potrivit 
pentru întîlnirea dintre Declan şi Abu Hida. 

Grainne și Maureen îi acompaniau, așteptind la distanţă în 
timp ce ei vorbeau. Nu era nevoie de un traducător. O ceaţă slabă 
urca dinspre mare şi învăluia stîncile. Ținutul era liniştit. Nimeni 
nu era prin preajmă. În timp ce ei doi vorbeau, se întunecă. Se 
apropia seara. Fantome se adunau în cercul de pietre nemişcate. 
Morți creștini şi păgini, pieriţi de foame sau ca victime ale inva- 
ziei şi ale războiului. În 1580, doar puţin mai la nord, la Dún an 
Oir, o bandă de rebeli din Munster fuseseră masacrați de trupele 
engleze. Bărbaţi, femei şi copii muriseră cu toţii. Printre ei erau 
italieni, spanioli şi catolici englezi. Aerul era îngroşat de atitea 
morţi violente. 

Declan şi Abu Hida vorbiră mult timp. În final, îşi strinseră 
mîinile. Grainne îl văzu pe Declan ieşind din ceaţă şi îndrep- 
tîndu-se spre ea. Faţa îi era gravă, iar ochii neliniştiţi. 

— Am hotărît să-i scoatem pe Amina şi pe tatăl lui. Dacă mai 
putem salva unul sau doi dintre ceilalţi, foarte bine. El crede că, 
dacă putem face să apară la televiziune chiar şi numai doi osta- 
tici, îi putem forța mîna lui Clark. Ne ducem în seara asta. 


Cînd ajunseră înapoi în Dunquin, îl sună pe Tommy Murtagh: 
- Tommy, plecăm diseară. Eşti dispus? 
— O să fiu acolo. Mai am vreo două treburi de rezolvat. 

Dunquin 
18.15 


Declan sorbi din sucul de portocale şi puse paharul înapoi 
pe masă. Ar fi preferat un whisky, dar avea prea multe de făcut. 
Liam şi Grainne beau fiecare apă minerală. Stăteau într-un sepa- 
reu al barului. 

— Ei bine, Liam, eforturile tale de azi au fost răsplătite. Unul 
dintre bătrîni pretinde că l-a cunoscut pe tatăl tàu. Numele lui 
este Cearbhall O'Hannrachain. 

— N-am auzit de el niciodată. 

— Poate că nu. Dar fie că-l ştie pe tatăl tău, fie cà nu, l-a cu- 
noscut destul de bine pe Michael Deighan. Suficient pentru a fi 
amărit de moartea lui. O mulţime de oameni de pe aici simt la 
fel, zice el. L-am întrebat despre oamenii de pe insulă şi mi-a 
spus ceva interesant. Cearbhall O'Hannrachain are o soră care 
locuieşte în Clogher, puţin mai la nord de aici. În multe seri el 
se duce acolo cu bicicleta. Drumul trece pe lîngă coastă, către 
Capul Clogher şi apoi chiar spre Clogher. 

Domnul O'Hannrachain al nostru spune că a văzut lumini 
pe plajă, mai jos de cap, cîteva seri la rînd. Crede că cineva vine 
de pe Inis Tuaisceart şi apoi ia o maşină pe uscat, către Dingle. 

— Corpurile şi mîinile, zise Grainne. 

— Da, aşa cred. Şi cred că Michael Deighan le-a ieşit în cale, 
poate în timpul zilei. Eu zic să mergem la Capul Clogher să 
aruncăm o privire. Dacă sînt lumini, coborîm pe plajă şi îi săl- 
tăm pe cei care sînt acolo. Cîteva întrebări amabile ar trebui să 
ne spună tot ce trebuie să ştim despre poziţiile lor. 

— Nu m-aş baza aşa mult pe asta, judecînd după cele spuse 
de Myles. 

— Merită să încercăm. Hai să-i luăm pe prietenii noştri din 
Ballyferriter. Pînă acum trebuie să-şi fi făcut rost de echipament. 
Îşi privi ceasul. Nu mai avem vreme de pierdut. 


Se întîlniră la Capul Clogher, cu feţele acoperite, ca vrăjitoa- 
rele care se întîlnesc pentru un sabat de-al lor. Declan petrecuse 
o oră cu Tommy Murtagh, explicîndu-i tot ce ştia despre Koresh. 
Tommy adusese arme şi, ce era mult mai important, competenţă. 

Abu Hida se descurcase aşa cum promisese. Prin interme- 
diul lui Patrick Lynch reuşise să găsească o barcă. Era constru- 
ită prin părţile locului, dar îi putea duce pe Inis Tuaisceart. Avea 
armele pe care le luase din adăpostul de la Ballybay. Aveau să 
rămînă în saci care să le protejeze de apă. Făcu inventarul ar- 
melor aduse de Tommy şi analizară împreună punctele tari şi 
punctele slabe pe care le aveau. 

Declan le povesti foarte detaliat atacul de la Castletown 
House. Tactica folosită de atacatori, îmbrăcămintea, echipamen- 
tele, armele. Abu Hida ascultă cu atenţie. 

— Asta ne face situaţia foarte grea, zise el. Nu se vor lăsa pă- 
căliţi prea uşor. 

— Nu. Dar cred că eficienţa lor poate fi subminată de zelul 
religios. 

— Nu m-aş baza pe asta. Şi oamenii mei sînt zeloşi, dar asta 
nu ne împiedică să fim buni luptători. Mujahedinii din Afganis- 
tan i-au scos pe ruşi de-acolo. Zeloşi, domnule Carberry! Fana- 
tici! Cum vrei să le spui. Şi totuşi, o forţă de luptă foarte eficientă. 
Nu-i subestima pe aceşti oameni numai pentru că se roagă. 

— Da, înţeleg ce vrei să spui. Atunci putem numai să presu- 
punem că vom da de un obstacol serios. 

— Numai dacă află că sintem acolo, zise Tommy. Ar fi bine 
să dăm lovitura şi să plecăm cît se poate de repede, să fim cît se 

poate de departe pînă să poată să pună la cale o ripostă. Ar fi 
mult mai uşor dacă am şti la ce să ne aşteptăm. 

— S-ar putea să avem mult de aşteptat, zise Declan. Nu ştim 
dacă vine careva la țărm în seara asta. 

— Atunci, să aşteptăm. 

Declan continuă să privească fişia de pămînt a coastei de la 
sud de cap. Din cînd în cînd Abu Hida i se alătura, aşezîndu-se 
în spatele unei stînci de unde putea vedea în lungul coastei pînă 
la Blasket Sound, unde Capul Dunmore întindea un braţ spre 
Great Blasket. 

— Ce vîrstă avea fata ta? 

— În mai făcuse optsprezece. 

— Era frumoasă? 

— Da. Foarte frumoasă. 

— Şi ai iubit-o? 

— Da, bineînţeles. 

— Îi iubeşti soția? 

— Nu, zise Declan, surprins de seninătatea cu care vorbea cu 
un om pe care cîndva îl considerase inamic. 

— E păcat. Un bărbat trebuie să-şi iubească soţia. 

— Soarta nu e întotdeauna blîndă. Eşti căsătorit? 

Abu Hida îşi scutură capul. De-a lungul coastei mici bancuri 
de ceaţă continuau să se tîrască dinspre mare. Luminile bărcilor 
de pescuit săltau pe apele întunecate din Sound. 

— Am ales jihad-ul în locul liniştii, zise el. Calea lui Dumne- 
zeu nu este pentru oameni căsătoriţi. 

Continuară să vegheze. Grainne şi Maureen făceau cu 
schimbul urmărind coasta de la nord de cap, pînă la Sybil Point, 
pentru cazul în care cineva ar fi încercat să acosteze acolo. Liam 
şi Tommy vegheau spre uscat şi discutau despre problemele le- 
gate de comunicaţii. 

— Cînd se va termina asta, zise Declan, dacă mai sîntem în 
viaţă, te pot ajuta să ieşi din Irlanda cu şeicul Usayran şi cu cine 
mai vrei. Dar nu pot să fac nimic pentru Maureen. Îşi poate 

asuma riscul, dar eu nu o pot proteja. Este cetăţean irlandez, dar 
britanicii pot ridica pretenţii asupra ei la fel de bine. 

Observase mai devreme cum se comportau Abu Hida şi 
Maureen unul faţă de celălalt, simţise curentul ascuns de dorinţă 
şi de afecţiune care circula între ei. Se agăţase de asta pentru a 
şi-i închipui mai umani, știind că altfel i-ar fi fost dificil să-i ac- 
cepte ca aliați. 

Abu Hida nu-i dădu nici un răspuns. Era încă prea devreme 
pentru el să ştie ce simţea cu adevărat pentru Maureen. Dra- 
gostea nu era un cuvînt care să fi figurat vreodată în vocabu- 
larul lui obişnuit. 

— Uite! zise el. Acolo jos. 

Declan luă binoclul de la el. Pe o plajă plată, chiar la nord 
de Dunquin, străluceau farurile unei maşini. 

00.26 


Cînd Ezekiel văzu luminile, vîslise deja trei sute de metri în 
afara cursului. De obicei se putea baza pe luminile din Dunquin 
pentru a-și păstra direcţia, ca să ajungă la maşina cu care putea 
pleca de pe plajă. În noaptea asta însă frecventele valuri de ceață 
făceau navigarea mai dificilă. Întoarse, vislind din greu spre lu- 
mini şi dorindu-și, ca întotdeauna, să poată folosi motorul pentru 
a se apropia şi a pleca de la țărm. Nu se punea problema, bineîn- 
teles, dar vislitul încetinea mult lucrurile, iar în noaptea asta se 
simţea obosit şi deprimat. 

Capul şeicului stătea sub el, învelit în pinză de sac. Atirna greu 
în inima lui Ezekiel, trimiţîndu-i gînduri necredincioase. Era in- 
capabil să-şi alunge imaginea bătrînului stind neclintit în picioare 
ştiind bine că îşi pecetluia soarta. Nici nu-și putea șterge imaginea 
feţei bătrînului Cînd îşi privise călăul în ochi cu atita linişte. Se 
putea să fie astea uneltele diavolului, aşa cum susţinea Koresh? Îi 
era greu să împace atitudinea creştinească a bătrînului cu moartea 
şi cruzimea aduse de mîinile cuiva care se credea fiul Domnului. 

Îi venea la fel de greu să îşi îndrepte loialitatea zdruncinată 
faţă de un om pe care îl considerase Dumnezeu pentru foarte 
multă vreme. Conştiinţa faptului că David plânuia să-i omoare 
pe toţi cei din adăpost îi trezea cele mai dureroase amintiri. Ima- 
ginea focului şi sunetul vocilor copiilor strigind după ajutor. Şi 
dacă mergeau cu toţii în iad, toţi acei musulmani, bărbaţi şi fe- 
mei, vor sta acolo pe veci strigînd după ajutor? 

Asta credea David şi era ceea ce Ezekiel crezuse şi el ani de 
zile. Dar se gîndea la propriii copii în flăcări, se gîndea la ei 

îndurînd durerea pentru încă o oră, încă o zi, încă o săptămînă. 
Şi se gîndea la copiii evrei care-şi găsiseră moartea în lagărele 
de concentrare. Nu auziseră niciodată de Isus, nici n-avuseseră 
vreodată şansa, dar Dumnezeu tot îi pedepsise, Dumnezeu îi ar- 
dea pentru că fuseseră născuţi evrei la momentul nepotrivit şi în 
locul nepotrivit. 

Barca ajunse la țărm și el sări jos, alungîndu-şi gîndurile ne- 
credincioase. Ramon stinse luminile maşinii şi cobori pe plaja în- 
gustă, pentru a-l ajuta să treacă mica ambarcaţiune pe mal, dincolo 
de limita mareei. Ramon era mexican, unul dintre cei cîțiva imi- 
granţi care se alăturaseră bisericii în ultimii ani. Fusese în armata 
mexicană într-o unitate de comunicaţii, iar Koresh îi dăduse sar- 
Cina să păstreze un punct de comunicaţii pe țărm. Trăia într-o mică 
rulotă dintr-un camping, din Carhoo, puţin mai sus de Dunquin. 

— O noapte îngrozitoare, zise el. Ceaţa asta îmi pătrunde în oase. 

— Poţi să încerci să visleşti spre Mexic, zise Ezekiel. Era o 
glumă obişnuită între ei. E chiar acolo. Arătă spre mare. Nu tre- 
buie decit să orientezi barca în direcţia potrivită și să primeşti bi- 
necuvintarea lui David. 

— Nu mai glumi cu lucruri ca ăsta, te rog! Ramon era unul 
dintre cei mai fervenţi adepţi ai lui Koresh, devotat total unui om 
care-l salvase de la deportare şi de la o viaţă săracă în Mexic. 

Fixară barca şi aşezară vislele cum trebuia. Deodată o 
lumină strălucitoare erupse în întuneric şi se opri pe feţele 
lor, orbindu-i. 

— Nu mișcaţi! veni o voce din întuneric, din capătul plajei. 

Ramon se răsuci. Avea întotdeauna un pistol Uzi în centură. 
Acum îl scoase şi începu să tragă la întîmplare, fără să poată ve- 
dea sau ţinti. Dar era suficient să tragă spre lumină. Cîteva 
gloanţe îl loviră pe Liam în piept şi în umăr, doborîndu-l şi tri- 
miţînd lumina în nisip. 

A doua lumină izbucni, ţintindu-l direct pe Ramon. Abu 
Hida îşi ridică pistolul şi îl împuşcă de două ori, în cap. Mexi- 
canul căzu şi rămase nemișcat. 

Zgomotul împuşcăturilor se risipi deasupra mării. În Dunquin 
oamenii îşi întrerupseră activităţile şi se uitară unii la alţii. Pe 
plajă, liniştea care urmă împuşcăturilor fu prelungă. Nimeni nu 
vorbea. Nimeni nu părea să respire. Apoi, încet, sunetele înce- 
pură să se strecoare înapoi în întuneric. Valurile se spărgeau de 
țărm. Paşii cuiva răsunară prin pietriş de parcă ar fi fost sticlă 
spartă. Din depărtare pluti prin noapte sunetul motorului unei 
maşini. Dar ceea ce auzeau cu toţii cel mai clar erau bolboro- 
selile înecate în sînge din pieptul lui Liam, în timp ce încerca 
să respire. 

Declan se aplecă lingă el şi îi băgă o mînă sub cap. 

— Rezistă, Liam! Te ducem la mașină. Nu e mult pînă la 
Dingle. Au un spital în vestul oraşului. O să aibă grijă de tine acolo. 

— Nu... faceţi... asta, domnule. Liam scuipă, înecîndu-se cu 
sînge. Ar... fi ... pierdere... de timp. 

— Rămii întins, Liam şi încearcă să nu vorbeşti! 

— Nu... mai... contează. S-a terminat... oricum. 

În lumina lanternei, Tommy îngenunche şi ridică tricoul lui 
Liam. O singură privire îi spuse că avea dreptate. Ar fi fost o că- 
lătorie inutilă, căreia nu i-ar fi putut rezista. 

— Am fost... legal... domnule... nu-i aşa? Vă rog... spu- 
neţi... soţiei... că n-am făcut... nimic rău. 

— Avem o cauză bună, Liam. Să salvăm vieţi. Ai fost însăr- 
cinat chiar de taoiseach. O să îi spun asta. O să-ţi dea o medalie. 

— Să-mi dea... pe dracu’. | 

Declan privi în jos, apoi către Tommy. Îşi scutură capul. 
Declan închise ochii pentru o clipă, apoi întinse mîna şi-şi puse 
degetele pe pleoapele lui Liam, închizîndu-le. Acum se mai au- 
zea numai zgomotul mării căzînd pe plaja pietroasă şi întunecată. 

Abu Hida şi Maureen îl trăseseră deja pe Ezekiel în şosea. Nu 
opusese rezistenţă. Cind Declan şi Grainne se întoarseră, stătea 
pe bancheta din spate cu Maureen privind fix înainte, ca într-o 
beznă de dincolo de un ecran pe care numai el îl putea vedea. 

— E mort, zise Declan, aşezindu-se în scaunul şoferului. 

Abu Hida era pe scaunul pasagerului din faţă, lîngă el. 

— Îmi pare rău, zise el. Ai pierdut o mulţime de oameni. 

— Nu era doar unul dintre oamenii mei, izbucni Declan. Era 
un prieten. 

— Înţeleg. Crede-ma! 

— Chiar înţelegi? 

Abu Hida privi în altă parte, intrigat de asprimea din vocea 
lui Declan. 

— Trebuie să plecăm de aici, zise el. Cineva trebuie să fi au- 
zit împuşcăturile. Poliţia îşi va băga nasul foarte curind. 

Declan pomi maşina. În timp ce băga în viteză şi se pregătea 
să demareze, din spate se auzi o voce. Ezekiel era aplecat îna- 
inte, agitat. 

— Capul, zise el. Capul bătrinului. L-am lăsat în barcă. 

Declan opri motorul. Se simţea amortit, aproape paralizat. 
Se întoarse încet. 

— Ce ai spus? 

Ezekiel se holbā la el, ca o umbră dintr-o ceaţă în care nu 
putea să vadă. Maureen îl apucă de umeri şi îl scutură. 

— Ce-ai zis, nenorocitule? Ce-ai zis? 

— Lasă-l, zise Declan. 

Omul nu era numai înspăimântat, mai era ceva, ceva de care 
Declan nu-şi putea da seama prea bine. Bruscindu-l sau amenin- 
tîndu-l, nu făceau decit să-l împingă şi mai mult în acel ceva. 

— Ai spus ceva despre un cap, zise Declan, pe care l-ai lăsat 
în barcă. Ce voiai să spui? 

Ezekiel se holba în întuneric, luptîndu-se să găsească sensul 
unor lucruri pe care nimeni altcineva nu le-ar fi putut înţelege. 

— Trebuia să-l duc la Dublin. Voia să-l las într-o biserică. 

-Un cap? 

— L-a tăiat. În locul capului unei femei. Bătrinul s-a oferit 

» voluntar. 
Abu Hida se întoarse către el. 
— Ce bătrîn? Cum îl chema? 

— Nu ştiu. Un nume străin. 

— Nu, zise Abu Hida. Nu sună la fel. Se întoarse spre 
Declan. Ar fi bine să aruncăm o privire în barcă. 

Merseră împreună înapoi pe plajă. Valurile nu se retrăseseră 
de pe țărm. Ceaţa plutea încă deasupra apei sau se întindea, 
ectoplasmică, peste pietre. Paşii lor se îngropară în pietriş cu zgo- 
mote stridente, vibrante. Barca stătea de-a lungul graniţei dintre 
nisip şi pietriş. Folosindu-şi lanternele, găsiră învelişul de pînză. 
Abu Hida îl ridică cu grijă, în timp ce Declan puse lumina pe el. 

Abu Hida desfăcu încet marginile pînzei în care era înfăşurat 
sacul şi apoi o trase la o parte. Pe faţă erau şuviţe de păr şi barbă 
năclăite cu sînge. Ținînd capul în mina stîngă, le dădu la o parte. 

Declan îl văzu aplecindu-se, îi văzu faţa contorsionîndu-se 
de durere, îl văzu închizînd ochii pentru a alunga ceea ce tocmai 
văzuse. Şi apoi, de nicăieri, răsări un urlet atit de sfişietor, de 
dezolant, de îngreunat de durerea unei vieţi întregi şi de durerea 
tuturor vieților dinainte, încît Declan îşi acoperi urechile pentru 
a nu-l mai auzi. ÎI văzu pe Abu Hida lăsîndu-se în genunchi, ți- 
nînd capul retezat strîns la piept, legănîndu-se în disperarea sa 
ca un copil luat de la pieptul mamei, plingînd în ceaţă şi în întu- 
neric, urlînd deznădăjduit. 

Iar Declan stătea şi privea, uitîndu-se din cînd în cînd mai 
sus pe plajă, unde el şi Tommy îl lăsaseră pe Liam Kennedy sub 
o pătură. Se gindise la bărbaţii şi la femeile cunoscuţi în Liban, 
cu toţii victime ale lui Abu Hida şi ale prietenilor săi, cu toţii 
morţi. Iar ucigaşul lor era aici, doborit de durerea morţii tatălui 
său pe o plajă de la capătul lumii. 

Ridicîndu-şi privirea, auzi marea lovindu-se de plajă şi văzu 
întunericul crescînd. Acolo departe, pe o stîncă părăsită, era sin- 
gura persoană din lume pe care o iubea. Văzu faţa Aminei, aşa 
cum fusese ultima oară cînd o văzuse, cu cîteva minute înainte 
de atac. Şi se întrebă dacă mai era încă în viaţă sau dacă tot ce îl 
aştepta pe Inis Tuaisceart era doar mai multă durere. 

Ballyoughteragh 
00.50 


Într-un loc liniştit în apropiere de golful Ballyoughteragh, 
Declan vorbea cu Ezekiel. Îi luase destul timp să se înțeleagă cu 
el, dar Declan era sigur că persuasiunea putea reuşi acolo unde 
durerea ar fi adus dispreţ şi tăcere. Ezekiel nu era înspăimiîntat 
de lucrurile care îi înspăimîntau pe oamenii obişnuiţi. Ziua Mi- 
niei era foarte aproape, poate la doar cîteva ore depărtare; ce ar 
mai fi contat tortura unei zile faţă de etemitate? 

— Cum te numeşti? îl întrebă Declan. 

— Ezekiel. 

— Ca profetul? 

— Exact. El mi-a dat numele, mi l-a dăruit. 

— Cine? David? 

— Exact. Cine eşti tu? De unde ştii de David? 

— Sînt un poliţist, atita tot. Vreau să te ajut. Şi vreau să mă 
ajuţi să-i salvez pe ostaticii pe care i-aţi luat... 

— Ştiu cine eşti! izbucni Ezekiel. Eşti Carberry. Erai cu fe- 
meia în seara dinaintea atacului. Cu femeia arabă, cea pe care 
David voia s-o omoare. 

— Amina. E întreagă? 

Ezekiel dădu din cap. 

Ar fi vrut să întrebe mai multe, dar nu avea timp. 

— Cum te numeai înainte ca el să-ţi dea numele Ezekiel? 

— Jay, răspunse Ezekiel. Jay Johnson. 

Declan îl trase pe Tommy deoparte şi îi şopti grăbit ceva. 

— Tommy, ia legătura cu Myles! Spune-i că-l avem pe unul 
dintre oamenii lui Koresh, un om pe nume Johnson. Jay Johnson. 
Întreabă-l dacă are date despre el, ceva care să ne poată fi de folos. 

— Nu am numărul! 

— Stă în apartamentul lui Máiréad din Ballsbridge. I-am dat 
cheia. Uite numărul. 

Declan scrise numărul pe o bucăţică de hirtie şi se întoarse 
să-l interogheze pe Ezekiel. Omul părea aproape aerian. Era greu 
să-l aducă cu picioarele pe pămînt. N-ar fi răspuns la nici o în- 
trebare în ce privea poziţiile lor pe insulă. De fiecare dată cînd 
Declan privea la ceas, timpul scurs era considerabil. 

Era gata să renunţe şi să-l dea pe Ezekiel pe mina lui Abu 
Hida, cînd Tommy se întoarse. 

— Tocmai am vorbit cu Myles, zise el. Jay Johnson a fost la 
Waco. El a fost unul dintre Atotputernici, gărzile personale ale 
lui Koresh. Se pare că a reuşit să scape după ce a pornit incen- 
diul şi a fost arestat. Într-un fel sau în altul a fost eliberat. Nu 
s-a mai auzit de el. A avut soţie şi copii. Au murit în incendiu. 
Soţia se numea Mary, iar fetiţele Sarah şi Rachel. Sarah avea 
patru ani, Rachel — doi. 

Declan se întoarse la Ezekiel. Deasupra capetelor lor noaptea 
se îngroşa, de parcă ar fi fost agitată de o mină uriașă. 

— De ce nu mi-ai spus despre soţia ta, Jay? Sau despre Sarah 
şi despre Rachel? 

Ezekiel privi spre el de parcă s-ar fi uitat într-un puț adînc, 
unul în care s-ar fi putut îneca. 

— Ştii destule. Ştii al dracului de multe lucruri. 

— Şi eu am avut o fată, continuă Declan. A fost împuşcată cu 
mai puţin de o lună în urmă, la Dublin. Într-o cofetărie. Tocmai îmi 
spusese că urma să aibă un copil, în mai puţin de cinci luni. Omul 
care a împuşcat-o a fost englezul care e cu voi pe Inis Tuaisceart, 
cel care tine legătura cu Harker şi care a făcut tirgul cu voi. 

Ezekiel părea şocat. 

— Tîrg? Ce tirg? 

Declan se încruntă. Cu siguranţă Ezekiel trebuia să ştie ce 
pune Koresh la cale. Dar întrebarea părea sinceră: 

— Nu ştii? 

Ezekiel îşi scutură capul. 

— David l-a luat pe Musgrave pentru că ştia cum să intercep- 
teze comunicațiile oficialilor. Trebuie să ştim ce se întîmplă de 
fapt cu negocierile astea. 

— Cum a intrat în contact cu Musgrave? 

Ezekiel ridică din umeri. 

— Nu sînt sigur. David a fost în Anglia acum cîţiva ani. Şi-a 
făcut o mulţime de prieteni. Musgrave era de la Informaţiile mi- 
litare său cam aşa ceva. 

— Nu era, Jay. Este. Sau, ca să fim mai exacţi, lucrează 
pentru MIS. 

Declan continuă, spunîndu-i lui Ezekiel tot ce ştia. Despre 
Musgrave. Despre Harker. Despre Iataganul. Cînd termină, îl în- 
trebă din nou: 

— Spune-mi despre Mary şi despre copii. 

Ezekiel îi spuse, fără ezitare. După infern era pentru prima 
oară cînd vorbea cu cineva despre ele. 

Apoi continuă, spunîndu-i lui Declan tot ce voia să ştie. 
Unde era adăpostul, unde stăteau paznicii, ce fel de arme aveau, 
unde erau instalate alarmele. Lui Declan îi păru că principalul 
lucru pe care se baza Koresh era înţelegerea cu Harker, nu o apă- 
rare bine pusă la punct. Dacă puteau trece de paznicii de afară, 
care aveau misiunea să supravegheze împrejurimile insulei, pu- 
teau intra foarte ușor în adăpost. 

Ezekiel desenă o hartă stîngace pe care apăreau camerele 
paznicilor, celulele, dormitoarele şi bucătăriile. Îi spuse lui 
Declan unde era ținută Amina. 

Aproape terminaseră cînd Ezekiel se ridică în picioare, cu 
ochii larg deschişi, privind fix. Îşi amintise discuţia lui Koresh 
cu Zechariah. 

— Ce este, Jay? Ce s-a întîmplat? 

— N-o să aştepte. E limpede. Are încărcături de explozibil 
sub clădire şi o să le aprindă. Asta a încercat să facă şi prima 
dată, la Waco. De data asta vrea s-o facă cum trebuie. 

— Jay, calmează-te şi spune-mi exact ce ştii. 

Jay îi spuse de conversaţia pe care o auzise. Şi despre dis- 
cuţia cu Koresh, de dimineaţă. Cînd termină, Declan îl lăsă le- 
gat şi se duse la ceilalţi. De unde stăteau, puteau auzi marea 
ridicîndu-se şi căzînd asupra țărmului. Le spuse tot ce aflase de 
la Ezekiel. Nimeni nu scoase vreun cuvînt. 

Declan se întoarse către Abu Hida. 

— Îmi dau seama, zise el, că poate nu vrei să vii. Tatăl tău a 
fost omorit. Şi voi înţelege dacă vei spune că vrei să pleci acum, 
să te întorci în Liban. Tot te ajut să ieşi. Îţi dau nume şi adrese 
ale unor oameni la care poţi merge. Oamenii tăi au și ei resur- 
sele lor. Poate vor fi în stare să te ajute s-o iei pe domnişoara 
O'Dalaigh cu tine, dacă ea vrea asta. Dar eu m-am hotărît. Merg 
în noaptea asta. 

Vocea lui Abu Hida veni din întuneric, joasă şi calmă: 

— Vin cu tine, zise el. Tatăl meu nu era singurul motiv pentru 
care am venit. Mai sînt şi alţii, a căror eliberare înseamnă mult 
pentru oamenii mei. Chiar dacă nu pot să-i ajut decît pe unul sau 
doi să scape, tot va fi ceva. 

— Şi ceilalţi? întrebă Declan. Cum rămîne cu ei? 

— Nu-i pot ajuta pe toţi. 

— Nu ai nici un ordin în privinţa lor? Unii dintre ei sînt ina- 
micii tăi. Poate că ai prefera să-i vezi morţi. Nu vreau să mergi 
cu mine dacă asta vrei. Dacă ai ordine să-i ucizi. 

Abu Hida îşi scutură capul. Era o umbră mișcîndu-se în 
întuneric. 

— Da, zise el, am astfel de ordine. Dar le pot ignora. Dacă-i 
ucid, nu sînt cu nimic mai bun decît omul de care tocmai mi-ai 
spus, cel care i-a luat capul tatălui meu. Cel care pretinde că e 
Dumnezeu și ucide pentru că e plin de ură. Dacă vin cu tine, vin 
pentru a-i salva pe cei pe care-i pot salva. Crede-ma! 


ZIUA MÎNIEI 411 


— Te cred. 

Declan se întoarse către Maureen. 

— Şi tu? Asta nu mai e treaba ta. 

— Domnule, zise ea, sînt ani de zile de cînd susţin că IRA 
este singura forță militară legitimă din Irlanda. Din cîte aud, briţii 
au facut de toate în afara unei invazii. Căpitanul Murtagh pare 
să fie singurul soldat irlandez independent care a mai rămas. Așa 
că asta e o mare şansă pentru mine ca să dovedesc ceea ce susţin. 
Este lupta mea, la fel cum e şi a dumneavoastră. 

Declan ştia că nu are rost să se certe. Oricum, avea nevoie 
de toţi luptătorii pe care îi putea avea, indiferent dacă erau legi- 
timi sau nu. Pentru moment, nu putea să o judece pe Maureen 
O'Dalaigh. 

— Tommy? întrebă el. 

Murtagh dădu din cap. 

— Pentru moment, sînt aproape la fel de legitim în ochii Re- 
publicii ca şi domnişoara O'Dalaigh. Nu mă pot întoarce, aşa că 
aş face bine să merg înainte. 

— Grainne? 

— Vin. Sînt în aceeaşi situaţie în care ești şi tu. Şi nu aş vrea 
să știu că Liam a murit doar pentru a-mi face bagajele și a 
pleca acasă. 

Pomiră înapoi către țărm, unde îi aştepta barca. Cînd Tommy 
trecu pe lîngă el, Declan îl apucă de braţ. 

— Tommy, poţi să dai de Myles? Trebuie să-l întreb ceva. 

Tommy îl sună de la mobilul său. 

— Myles? Aici Declan. Ascultă, trebuie să aflu ceva. Reacţia 
ta de moment, atita tot. Koresh a minat clădirea. O s-o facă din 
nou? O să se arunce în aer împreună cu zeci de alți oameni doar 
ca să pornească Judecata de Apoi? Are vreun sens pentru tine? 

Urmă o pauză lungă. Cînd Myles răspunse, vocea îi era greu 
de recunoscut: 

— Declan, dacă are cu ce să o facă, aruncă şi lumea în aer. 
Crede că e Dumnezeu. Şi crede că a sosit sfîrşitul pentru tot 
ce a creat. 

În apropiere de Inis Tuaisceart 
02.36 


Insula Inis Tuaisceart are forma unui triunghi întors, cu la- 
tura cea mai lungă orientată spre nord-vest. Ajunseseră acolo pe 
ocolite, după ce plecaseră de pe o plajă de la nord de Capul 
Clogher. În barcă mai era loc pentru încă cinci persoane. 

Dincolo de cap valurile erau mari, iar întunericul — pătrun- 
zător şi înfricoşător. Pe țărm nu se mai vedea nici o lumină, de 
parcă s-ar fi scufundat în urma lor, în tăcere, precum o mare 
masă de pămînt căzută ca o piatră în valurile cenuşii. Norii aco- 
pereau cerul. Nu erau nici lună, nici stele după care să se orien- 
teze. Pe mare, în larg, începea furtuna, născîndu-se în mijlocul 
Atlanticului. 

Cel mai mare pericol era acela că în întuneric puteau pierde 
direcţia şi se puteau rătăci. Nu îndrăzneau să rişte apropierea de 
insulă cu motoarele pornite. Pe Inis Tuaisceart nu era nici o lu- 
mină şi, chiar dacă aveau doi kilometri de coastă pe care puteau 
acosta, Declan ştia că nu era imposibil să fie traşi de un curent 
puternic pe lingă insulă şi duşi în largul mării. Dimineaţa îi putea 
găsi pe marea furioasă într-o barcă mică. 

Opriră motorul. Tommy era navigatorul, folosind un com- 
pas de marină şi un radar alimentat la baterie. 

— Acum scoateţi vislele, zise el. Curentul ăsta e destul de pu- 
ternic pentru a ne tîrî în altă parte. 

Declan şi Abu Hida desfăcură vislele şi apoi le strecurară în 
locaşurile lor. Aveau de vislit aproape un kilometru. „Cel puţin, 

se gîndi Declan, dacă urmează să plecăm vreodata de pe insulă, 
putem folosi motoarele tot drumul.“ 

Grainne stătea la prova, scrutînd întunericul cu o lunetă 
Simrad. În faţa lor nu era nimic în afara valurilor cu creste albe. 
Marea devenea agitată, dar cel puţin vintul înlăturase ceața. 

Durerea din git şi din umeri îi aminti lui Declan că nu-l du- 
ruse Capul toată ziua. Nu-şi putea aminti cînd făcuse ultima oară 
o muncă fizică atit de grea. În spatele lui, Abu Hida trăgea încet, 
inspirînd şi expirînd lung, cu toată capacitatea plămînilor. 

— Sst! Nu mai visliţi! 

Tommy era aplecat înainte, cu o mină în dreptul urechii. 
Fără zgomotul vislelor puteau auzi valurile spărgîndu-se de mar- 
ginile micii ambarcaţiuni. 

— Ce este? 

— Sst! Apoi, deodată, o bucurie stăpînită. Sînt valuri care 
se sparg de stînci. O mulţime de valuri. Şi nişte nenorocite de 
stînci mari. Puteţi vîsli din nou, băieţi! Inis Tuaisceart e chiar în 
faţa noastră. 

Douăzeci de minute mai tirziu, acostară pe o fişie îngustă de 
plajă pietroasă. În faţa lor se înălța un perete înalt de stîncă. 
Declan şi Abu Hida rămaseră aplecaţi pentru un timp, trăgîndu-şi 
sufletul şi dezmorţindu-și mîinile. 

Traseră cu grijă barca pe mal, ascunzind-o bine între nişte 
stînci. Abu Hida şi Tommy împărţiră armele pe care le aduse- 
seră. Arabul avea, pe lîngă o puşcă de asalt Franchi, o armă 
Mossberg Bullpup, două pistoale şi Peskett-ul său. Mai avea şi 
o arbaletă uşoară, echipată cu un puternic dispozitiv de vedere 
în noapte şi o mică rezervă de săgeți. 

Caţărîndu-se cu grijă, în tăcere, ajunseră pe virful stâncii. 
Acolo erau scobituri în care se puteau adăposti, în timp ce Grainne 
iscodea terenul din faţa lor. Un vînt tăios bătea fără întrerupere 
peste pămîntul sterp şi denivelat. Acolo nu creştea aproape nimic. 
Era greu de crezut că, timp de generaţii întregi, bărbaţi şi femei 
trăiseră cîndva pe această stîncă dezolantă şi necruțătoare. 

— Acolo, şopti Grainne. Trebuie să fie capela St Brendan. 

Îi dadu luneta lui Declan, arâtindu-i locul aproximativ, El se 
uită puţin, apoi dădu din cap. 

— Paznicul din spate trebuie să fie poziţionat puţin mai la 
stînga, zise el. 

— Asta dacă prietenul nostru ne-a spus adevărul, zise Abu 
Hida. 

Ceru luneta. Mai bine de cinci minute stătu întins, privind 
prin ea. La sfirşit oftă şi o dădu celorlalți. 

— Trebuie să lucrăm în tăcere, zise el. Sînt doi. Lăsaţi-mi-i mie! 

Lăsîndu-şi celelalte arme, luă luneta, arbaleta şi o mînă de 
săgeți, şi se strecură în întuneric. 

Se întoarse după o jumătate de oră. Fără să scoată un cuvînt, 
îi înapoie luneta lui Grainne. 

— Acum putem să mergem, zise el. 

Îi conduse în întunericul din care tocmai venise, cu piciorul 
său sprinten găsind cea mai bună cale pe terenul accidentat. 
Acum mergeau în jos, către coasta de est a insulei. Aici îşi sta- 
bilise Koresh tabăra, pe locul unei vechi gospodării. 

Ca şi la Waco, ridicase şi aici un foişor, şi pentru valoarea 
lui simbolică şi pentru cea practică. Ezekiel îi avertizase, spu- 
nîndu-le că paznicii din el erau echipați cu dispozitive de vedere 
în noapte şi că erau foarte atenți. 

Vaăzură tumul de aproape doisprezece metri, apoi cele cîteva 
clădiri adunate la baza sa. Din spatele unei grămezi de pietre, 
Grainne observă că nu era decit un paznic. În cea mai mare parte 
a timpului se uita spre fişia de pămînt care separa clădirile de 
țărm, ca şi cum ar fi aşteptat un atac din acea parte. Dar din cînd 
în cînd, se mai întorcea şi în direcţia lor. 

Tommy se întinse lîngă ea. Erau la aproape două sute cinci- 
zeci de metri. 

— Pot să-l dobor de aici, zise el. 

Scoase o puşcă cu lunetă Steyr SSG şi îi atașă un dispozitiv 
Kahles Hella pentru amplificarea vederii. Arma mai avea şi un 

dispozitiv Blind Pugh, care putea proiecta un punct negru pe 
ţintă. Spre deosebire de alte dispozitive de ţintire similare, care 
foloseau puncte roşii, Blind Pugh rămînea invizibil în întuneric. 

Tommy tinti cu grijă. Arma avea amortizor, dar mai multe 
focuri puteau fi auzite înăuntru. Expirînd, aşteptă pînă cînd omul 
se întoarse cu faţa spre el, oferindu-i o ţintă uşoară. Degetul i se 
încleşta pe trâgaci. Era dificil să tragă exact, pentru că vîntul 
putea devia glonţul. Aşezîndu-se mai bine, mişcă punctul pînă 
cînd ajunge în mijlocul feţei omului. Chiar şi cu o deviere de un 
centimetru, tot l-ar fi scos din circuit. 

Zgomotul se auzi exagerat de tare în liniştea din jur. Grainne, 
privind prin Simrad, îl văzu pe paznic tresâltind şi căzând. Îşi 
păstră ochii asupra turnului pînă cînd fu sigură cà n-o să mai 
mişte. Tommy supraveghea deja intrarea în clădirea principală, 
unde era dormitorul paznicilor. Aşteptă un minut, apoi două, 
apoi trei. Nu apăru nimeni. Împuşcătura nu fusese auzită. 

Îşi făcuseră deja planul. De aici încolo aveau să acţioneze 
în tăcere, mai puţin în cazul în care vreunul dintre ei ar fi fost 
forțat s-o rupă. 

Tabăra avea patru clădiri. Cea mai mare, situată în partea de 
nord, era fostul adăpost care îi găzduia acum pe ostatici şi pe ră- 
pitori. Ezekiel le descrisese interiorul în detaliu. Un culoar cen- 
tral despărțea celulele, în capătul dinspre est erau izolate femeile, 
cu propriile toalete şi duşuri. De-a lungul laturii nordice a clă- 
dirii, separate de celule printr-un coridor, erau dormitoarele găr- 
zilor de corp ale lui Koresh şi, în capătul de est, propriul fief. 
Spre sud, nedespărţite de celule, erau bucătăria şi sala de mese. 
În capătul vestic, opus intrării, se găseau camerele paznicilor. 

Pe latura sudică a clădirii principale era un şopron pătrat în 
care fuseseră instalate toaletele, chiuvetele şi duşurile bărbaţilor. 
Prizonierii erau duși acolo cite doi, dimineaţa şi seara. În apro- 
pierea şopronului era o baracă pentru comunicaţii, în care era ci- 
neva tot timpul, pentru a primi eventualele mesaje de la Ramon. 

Ceva mai la est este depozitul de arme. Foişorul era în colţul for- 
mat de depozit cu baraca pentru comunicaţii. 

După descrierea lui Ezekiel, clădirile nu erau foarte solide. 
Se hotăriseră să intre spărgînd peretele, pe partea cea mai înde- 
părtată de dormitoare. De acolo puteau să meargă în sala de 
mese şi apoi prin coridorul scurt, care trecea printre camerele 
paznicilor şi celule. Dacă reuşeau să-i doboare pe paznicii aflaţi 
acolo, Abu Hida şi Maureen aveau să găsească şi să elibereze 
patru ostatici, aleşi de pe o listă pe care Abu Hida o primise la 
Baalbeck. Nu puteau şti cine e viu sau mort, dar sperau că vor 
putea parcurge repede lista şi îi vor putea elibera pe ostatici în 
doar cîteva minute. În timpul ăsta Declan, Tommy și Grainne 
aveau să intre în încăperile rezervate femeilor, să-i doboare pe 
paznicii de acolo şi s-o găsească pe Amina. Cît despre Musgrave, 
Declan încă nu se hotărise ce să facă. 

Era inutil să se gindească la eliberarea celorlalți ostatici. Mai 
era doar o barcă pe insulă, care ar fi putut lua cel mult cinci per- 
soane. Pînă aveau să o găsească, restul paznicilor aveau să fie în 
picioare. Cel mai probabil ar urma un masacru. 

Odată ce îi găseau pe cei cinci ostatici după care veniseră, se 
vor retrage, în timp ce Abu Hida şi Tommy acopereau dormitoa- 
rele. Trebuia să-i ducă pe toţi la barcă înainte de a se da alarma. 
Odată ajunşi în barcă, aveau şanse foarte mari să ajungă la țărm 
fără a mai întîmpina vreo piedică. Ceilalţi trebuiau să-şi joace 
şansele, dar era posibil ca banda lui Koresh, ştiind că ascunză- 
toarea le-a fost descoperită, să abandoneze insula, lăsîndu-i pe os- 
tatici acolo. „Cel mai probabil, îşi spusese Declan, David Koresh 
are să pornească mai întîi noaptea apocalipsei.'* 

Venind dinspre vest, şopronul îi despărțea de clădirea prin- 
cipală. Ezekiel le spusese ce riscă intrînd în zona paznicilor, care 
aveau sarcina să dea un rond la fiecare jumătate de oră. Fiecare 
pas trebuia făcut cu cea mai mare grijă, pentru a nu scoate nici 
un zgomot. Cu Abu Hida înainte se strecurară în şir de-a lungul 

flancului sudic al clădirii. Cînd ajunseră la colţ, Abu Hida ridică 
o mînă, făcîndu-le semn să se oprească. 

Un om înarmat mergea încet spre ei, patrulînd între depozit 
şi adăpost. Îl puteau lăsa să treacă, sperind că nu-i va vedea în 
umbra zidului adăpostului. Dar după ce dădea colțul, dacă arunca 
o privire, îşi putea da seama cà în foişor nu e totul în regulă. 

Abu Hida desfăcu un cuţit lung. Aşteptă pînă cînd omul 
trecu, apoi păși în spatele lui. Fără nici o ezitare. Fără să se răz- 
gândească. Făcu doar un pas înainte, o mînă apucă bărbia omului 
şi cealaltă se întinse pentru a-i tăia gîtul. Strînse bărbia puternic, 
trăgînd-o înapoi şi în sus, pentru a-l împiedica să ţipe. La un mo- 
ment dat omul ar fi putut scâpa, dar nu reuși. Mîna lui Abu Hida 
cobori într-un semicerc scurt şi lama reteză gitul la o adincime 
de trei centimetri. De aproape sunetul era îngrozitor, ceva ce tre- 
buia uitat. Dar la cîţiva metri distanţă nu se auzi nimic care să 
întrerupă tăcerea. Abu Hida îşi slăbi strînsoarea şi trase cadavrul 
în umbra zidului adăpostului. 

Dădură colţul, parcurseră flancul estic al clădirii şi ajunseră 
la clădirea principală. Era exact aşa cum le spusese Ezekiel: pia- 
tră veche fixată cu puţin mortar şi slăbită. Abu Hida se apucă să 
lucreze cu Pekett-ul, înfigîndu-l între pietre pentru a îndepărta 
mortarul. Era important ca gaura să fie făcută cu grijă, pentru a 
preveni prăvălirea pietrelor de sus. Tommy lucra alături de el cu 
o mică lopată. Din cînd în cînd Declan punea lanterna pe zid, 
pentru a le permite să se decidă la ce piatră să treacă. 

După aproape o jumătate de oră gaura era destul de mare 
pentru a putea trece prin ea. Se strecurară înăuntru, unul cîte 
unul. În bucătărie era linişte. 

— Gata? întrebă Declan. 

Scoase un pistol din centură şi îi fixă un amortizor pe ţeavă. 

În acel moment cineva aprinse lumina. 

Dublin 
02.40 


Myles se ridică din pat tremurînd. Ceva îl trezise. Un zgo- 
mot? Un vis urit? Abia reuşise să adoarmă cum trebuie. Pină 
acum eforturile lui de a lua legătura cu Pâdraig Pearse Mangan 
nu avuseseră prea mare succes. Dintre ceilalţi oameni cu care 
vorbise numai unul sau doi luaseră în serios ceea ce spusese. Iar 
acum Declan îi spunea că ceea ce vrea Koresh este repetarea ho- 
locaustului de la Waco. 

De undeva venea un curent. Poate lăsase fereastra deschisă. 
Merse la fereastră şi o închise. În spatele sticlei orașul dormea 
liniştit. Daca lumea avea să sfirşească în noaptea asta, Dublinul 
avea să treacă în uitare fără vreun murmur. Era gata să se în- 
toarcă în pat cînd lucrurile o luară razna. 

Primul om îi apucă mîinile şi i le răsuci la spate. Cel de-al 
doilea păşi în faţa sa. Nu văzu sacul de plastic, dar îl simţi cînd 
omul i-l trase pe cap. Nu putu scăpa de apăsarea lui rece şi lipi- 
cioasă pe piele, cuprinzîndu-i bărbia şi fruntea, şi pătrunzindu-i 
printre buzele deschise. Îi lua două minute să moară. Nu pleca 
fără vreun murmur, dar nu mai conta; uitarea era uitare. 


Ventry Harbour 
02.44 


Anthony Harker stătea pe marginea apei. În spate era întu- 
neric. Întuneric în toate. Oboseala trecuse peste el ca apa. Auzi 
paşi pe cheiul pietruit. 

— Mesaj din Dublin, domnule. 

Harker se întoarse spre Christopher Sheldrake, care stătea 
alături de el. Sheldrake era adjunctul echipei SAS, pe care o ți- 
nea la dispoziţie în Ventry încă de la începutul serii. 

— S-au ocupat de afacerea aia? 

— Da, domnule. Mesajul e de la unitatea care a rezolvat 
treaba. Au găsit un bilet pe masă, alături de telefon. M-am gîn- 
dit că ar trebui să îl vedeți imediat. Am aici o copie pe care mi-au 
transmis-0, domnule. 

Harker luă biletul şi se întoarse cîţiva paşi pînă ia un stilp de 
iluminat. Mesajul era scurt, dar clar. 


Mesaj telefonic 02:05. Declan crede că e posibil ca David 
Koresh să pună la cale o nouă conflagrație. A minat zona. Oa- 
menii lui au pornit. Dumnezeu să ne ajute! 


Harker mototoli biletul şi îl aruncă prin întuneric, în apă. 

— Spune-i comandantului să pregătească echipa. Vreau să-i 
prindă pe atacatori şi să preia controlul asupra ostaticilor. Aver- 
tizează-l că liderul atacatorilor a minat zona şi s-ar putea să se 
gîndească la o sinucidere în masă. Şi spune-i că echipa lui 
Carberry a pomit deja într-acolo. 


76 
03.35 


Harry Ferguson era alături de David Koresh din 1989, cu trei 
ani înainte de incidentul de la Waco. Era englez, fusese student la 
arhitectură în Birmingham. Plecase într-un an în Statele Unite 
pentru a-şi petrece o vacanţă de vară şi nu se mai întorsese nicio- 
dată. Cei din familia lui erau adventiști de ziua a şaptea, iar cînd 
ajunsese în Statele Unite intrase în legătură cu o biserică din Tyler, 
Texas. Pină la urmă asta îl condusese la organizaţia Mount 
Carmel. Ascultase prelegerile lui Koresh despre Biblie, fusese im- 
presionat şi rămăsese. În 1993 plecase într-o călătorie în Califor- 
nia şi astfel scăpase din încercuirea FBI de la Waco. Mulţi dintre 
prietenii lui cei mai buni, incluzîndu-i şi pe alţi cîțiva davidieni 
britanici, fie fuseseră arşi în flăcări, fie erau încă în închisoare. 

Lui Harry îi plăcea să mânînce. Avea un corp zdravân şi 
avea grijă de el, hrănindu-l cu o porţie importantă de calorii, dar 
cu puţine grăsimi. În general, în timpul nopții, îi plăcea să ia o 
gustare cu multe proteine. Lui Ezekiel nu-i plăceau cei care ți- 
neau mîncare sau băutură în dormitor, aşa că Harry se trezea 
puțin după miezul noptii şi se îndrepta spre bucătărie. 

În noaptea aceea, apăsarea pe întrerupător îi adusese cea mai 
grozavă spaimă din viaţa lui. Şi totodată ultima. Cinci intruși, toţi 
îmbrăcaţi în costume negre, cu cagule trase peste feţe şi înarmaţi. 

Declan îl văzu deschizind gura ca să strige. Reacţia sa fu in- 
stinctivă. Arma cu amortizor era deja în mînă. O ridică şi trase, 
aproape fără să ţintească. Cînd se uită din nou, Harry era la po- 
dea, dînd din picioare şi încercînd să prindă aerul cu ghearele. 
Glonţul îi intrase în gură. Abu Hida se aplecă şi îl termină cu 

lama cuţitului. Privi în sus şi îl văzu pe Declan holbindu-se la 
cel mort, văzu expresia momentană de remuşcare de pe faţa lui. 

— Ăsta nu e un joc, domnule Carberry, şuieră el. Nu l-ai îm- 
puşcat de distracţie, iar eu nu l-am terminat de plăcere. Amin- 
teşte-ţi asta sau vom fi cu toţii morţi înainte de sfirşitul nopții. 

— Nici măcar nu era înarmat, şopti Declan. 

— Atunci să-ţi pară rău mai tirziu. Nu acum! 

Abu Hida stinse lumina şi se postă lingă uşă, adăpostindu-se 
după peretele de lîngă ea. Ceilalţi îl urmară în grabă, aşezîn- 
du-se de partea cealaltă. Grainne îşi putea simţi inima zbătîndu-se, 
de parcă fiecare bătaie ar fi fost dată de o explozie. Trecură mi- 
nute. Nu veni nimeni. Abu Hida deschise uşa încet. Sala de mese 
era în întuneric. 

Se strecurară în tăcere. Declan își dădu seama că aici erau 
mai expuşi, că sunetele puteau ajunge imediat la urechile pazni- 
cilor din sectorul alăturat. Maureen aprinse şi stinse lanterna, 
pentru a dibui drumul spre uşă. Respira repede şi avea un senti- 
ment de teamă, ştiind că depăşise punctul de la care se mai pu- 
teau întoarce. N-avea să fie uşor să iasă de acolo, prin cele două 
încăperi întunecate, prin gaură şi înapoi pe stincă, urmăriţi pas 
cu pas pe tot drumul. 

Abu Hida deschise uşa. Bănuia că omul pe care-l impuşcase 
Declan venise în bucătărie după mincare şi că oamenii lui îl aṣ- 
teptau înapoi. Nimeni n-ar fi fost surprins să vadă ușa deschisă. 

Intrarà într-un coridor luminat slab. După cele spuse de 
Ezekiel, de aici trebuia să o ia la dreapta. Încă puţin şi aveau să 
ajungă în camera paznicilor. O uşă dădea într-acolo şi alta spre 
celule. Ezekiel le spusese că aici sînt doi paznici şi alţi doi sînt 
la intrarea următoare, unde se găseau femeile. 

Ajunseră la uşă. Abu Hida se opri cu mîna pe clanţă, aştep- 
tîndu-i pe ceilalţi să se adune în jurul său, Declan şi Tommy în 
stînga, Grainne şi Maureen în dreapta. Uşa se deschidea spre 
dreapta, aşa că Tommy intra primul, urmat de Abu Hida şi apoi 
de ceilalţi. Odată intraţi trebuiau să doboare gărzile în liniște. Nu 

era nevoie decit de un strigăt, de vreun deget apăsat pe un buton 
de alarmă sau de vreo împuşcătură, şi aveau să fie înconjurați şi 
prinşi. Declan îşi aminti hotărîrea cu care oamenii lui Koresh in- 
traseră în Castletown House. Dădu din cap o dată. Abu Hida 
deschise uşa. 

Nu erau doi oameni, ci şase, adunaţi în jurul unei mese şi ci- 
tind cărți care trebuie să fi fost Biblii. Tommy fugi spre dreapta, 
răsucindu-se şi ridicînd pistolul. Văzu un om ridicîndu-se şi apoi 
îl zări pe Abu Hida intrind şi deplasîndu-se spre colţul opus. 
Apoi se ridică al doilea om, iar Declan intră urmat de Grainne şi 
de Maureen. Se ridică şi al treilea om. Maureen închise uşa. 

— Miinile pe cap! ordonă Declan. 

Se rugă ca ei să-i asculte ordinele. Simţea muşchii încordaţi 
pe toată lungimea braţului, pînă în palme şi în degetele încleş- 
tate pe armă. Ştia că dacă ei nu făceau ce le spusese, mîna va în- 
cepe să-i tremure. 

Un om își ridică mîinile. Celălalt se repezi la Declan. Declan 
îşi simţi braţul aruncat într-o parte şi apoi nişte mîini puternice 
încleştate în jurul gîtului său, stringîndu-se. Vederea începu să i 
se înceţoşeze, iar în faţa ochilor îi sclipeau lumini, de parcă era 
împins sub apă. Şi deodată strinsoarea slăbi. Deschise ochii şi 
văzu faţa unui om la cîțiva centimetri de a sa. O faţă urîtă, dis- 
torsionată, chinuită, cu o gură căutînd aer şi cu ochii ieşiţi din 
orbite. Apoi văzu sîngele şi rana oribilă care se deschidea în gît 
şi îşi dădu seama că priveşte faţa unui mort și împinge un mort. 

Abu Hida îşi trase ştreangul şi lăsă corpul paznicului să se 
prăbuşească la pămînt. Declan luă cîteva guri mari de aer şi privi 
în jur. Grainne şi Maureen îi înghesuiau spre perete pe cei cinci 
paznici rămași. 

Maureen scoase o rolă de bandă adezivă dintr-un buzunar de 
la brîu şi desfăşură o bucată din ea. Apăsind-o cu putere pe gura 
unuia dintre oameni, o înfăşură de cîteva ori, apoi o rupse și îi 
ajustă capătul. Făcu la fel şi cu ceilalţi. Tommy şi Abu Hida 

găsiră frînghii şi cătuşe atîrnînd de un perete şi le folosiră pentru 
a le lega prizonierilor miinile la spate. 

Într-o cutie prinsă de perete, aproape de ușa care dădea spre 
celule, erau nişte chei. Abu Hida luă citeva legături, se uită la 
numerele de pe etichetă, le dădu cîte un set fiecăruia şi folosi o 
cheie din legătura sa pentru a închide uşa prin care intraseră. 
Cînd se asigură că sînt în siguranţă, deschise uşa către celule și 
o luă înaintea celorlalţi. 

Închiseră şi încuiară uşa în urma lor, apoi porniră pe culoa- 
rul dintre celule. Declan ar fi vrut să înceapă să deschidă uşile, 
pentru a elibera cît mai mulţi prizonieri era cu putinţă, dar Abu 
Hida îl avertiză că trebuia să-i rezolve pe paznicii din secţiunea 
femeilor înainte de orice altceva. 

Ajunseseră aproape de jumătatea drumului cînd, dintr-o 
dată, uşa ce dădea spre celulele femeilor se deschise. Apărură 
doi oameni în salopete, fiecare ținînd o armă semiautomată în- 
dreptată asupra intruşilor. Se aruncară la pămînt în timp ce o ra- 
fală de foc automat mătură culoarul. Un glonţ îl lovi pe Declan 
în braţul sting, aruncîndu-l într-o parte cînd căzu pe podea. Un 
al doilea şi un al treilea o loviră pe Maureen în burtă şi în coapsa 
stingă. Ţipă de durere și se rostogoli într-o parte, încercînd să 
evite să fie lovită din nou. 

Abu Hida era deja la podea şi se rostogolea cînd primele 
gloanţe loviră pereţii şi uşile celulelor. Paznicii se opriră, 
contabilizindu-i pe cei loviți, pe cei scoşi din luptă şi pe cei care 
mai reprezentau o ameninţare. În scurtele clipe dinainte de re- 
deschiderea focului, Abu Hida îngenunche și trase cinci salve cu 
puşca de asalt. Erau mai multe decît trebuia. Gloanţele Glaser 
supliniseră orice lipsă posibilă de acuratețe în ţintire. O parte din 
capul unui paznic dispăru într-un nor de sînge, iar celălalt îşi 
pierdu o mînă şi o bună parte din piept. 

Abu Hida se asigură că sînt morţi, apoi se îndreptă spre lo- 
cul în care Maureen zăcea sîngerînd pe podea. 

— Cît e de râu? 

— O să supraviețuiesc. Două gloanţe, dar ambele au ieşit. Sint 
sigură de asta. Sînt nişte feşe în sacul meu. Vrei să mi le dai? 

Gasi feşele şi îi aruncă unul lui Grainne, care era îngenun- 
cheată lingă Declan. Tommy acoperea uşa principală. Auziră voci 
în apropiere, apoi zgomot de paşi. Dinspre celule veneau strigăte 
şi țipete, întrebări disperate în arabă şi în persană, rugăciuni. 

Grainne apăsă faşa pe rana lui Declan, apoi se intoarse spre 
Abu Hida. 

— Lasă-mi-o mie, zise ea. Mai bine ai începe să-ți scoţi 
prietenii. 

Dadu din cap şi îi dădu ei feşele. Se ridică în picioare şi 
alergă printre celule, strigînd tare în arabă, încercînd să se facă 
auzit peste hărmălaia care se stîrnise. 

— Şeic Hasan al-Najafi! Mă auzi? Eşti acolo? Mollah Ali 
Shirazi. Mă auzi? Am venit să te scot de aici. Răspunde-mi! 

Peste vacarmul care îi înconjura, distinse două voci răspun- 
zîndu-i. Pierdu clipe preţioase pentru a găsi cheile potrivite. Se 
auzeau bătăi în ușa de afară, voci ridicate şi zgomot de paşi. Abu 
Hida încercă o cheie, apoi o alta. În sfirșit, găsi una care se po- 
trivi la prima uşă. Se auzi un zgomot puternic, în timp ce pazni- 
cii începeau să doboare prima uşă de la camera de pază. Acum 
era la cealaltă celulă, încercînd cheie după cheie. Zgomotul re- 
zona în toată clădirea. 

În sfirşit, primii doi ostatici erau scoşi din celule, zăpăciţi și 
înspâimîntaţi. Abu Hida le spuse să se alăture celorlalţi, în ca- 
pătul culoarului, apoi începu să strige un alt nume. 

- Hajj Umar Fadlan. Mă auzi? Răspunde-mi! Sint Abu 
Hida. Am venit să te scot. 

Se auzi o piriitură înspăimîntătoare şi un zgomot de pași în 
camera de pază. Acum începeau să lovească în cea de-a doua uşă. 

O voce răspunse dintr-o celulă din spate. Abu Hida alergă 
într-acolo bijbiind printre chei. Bocănitul crescu şi începu să se 
audă şi zgomotul lemnului crăpînd. Un om ieşi clătinindu-se din 
celulă, palid şi cu un aspect bolnăvicios, abia fiind în stare să 

meargă. Nu avea miini, iar cioturile erau înfăşurate în bandaje 
pline de stînge. Abu Hida îl ajută să se îndrepte spre locul în care 
aşteptau ceilalţi. Văzind încheieturile lui Fadlan îl cuprinse o 
furie teribilă. 

— Trebuie să mergem, îi grăbi Declan. O să treacă prin uşă 
dintr-o clipă în alta. 

Dar Abu Hida îl ignoră, îi întoarse spatele şi începu să strige 
numele celui de-al patrulea om de pe listă. Ceilalţi ostatici își dă- 
duseră seama deja de cele întimplate şi îl strigau cu glas tare să 
le deschidă şi lor celulele, să-i scoată, să aibă milă de ei. 

— Ali Bouslimani! Mă auzi? Ali Bouslimani! 

— E mort, strigă unul dintre ostaticii din spate. 

Abu Hida putea auzi balamalele uşii trosnind şi lemnul cră- 
pînd. În cîteva clipe avea să cadă. Avea un al cincilea nume, 
cel al unui om care îl învățase cîndva hadith’ într-o şcoală din 
Beirut, un om pe care îl admirase foarte mult. 

Se uită în jur. Tommy încă mai supraveghea uşa. Declan şi 
Grainne îi ajutau pe ceilalţi în camera din spate. Declan ridică 
privirea şi o întîlni pe a lui Abu Hida. 

— Va trebui să închid uşa asta, zise el. Nu am de ales. Mă în- 
țelegi? Va trebui să o închid şi să o încui. Lasă-l, e prea tirziu! 
Tommy, pentru Dumnezeu, ieşi de-acolo! 

Abu Hida se hotări. Se repezi în spate, unde îşi lăsase sacul 
în care avea Mossberg-ul său. Scoase arma şi o încărcă cu două 
cartuşe de 7 mm cu virf din aliaj de tungsten, apoi i-o dădu lui 
Tommy. În timp ce Abu Hida se întorcea la celule, Tommy făcu 
cîţiva paşi spre uşă, ochi şi trase de două ori. Cartuşele grele erau 
capabile să penetreze şi plăci din oţel la o sută cincizeci de metri. 
Făcură ușa zob. De partea cealaltă izbucniră urlete oribile. 

— Şeic Ubayd! strigă Abu Hida. Unde eşti? Şeic Ubayd! 

O voce îi răspunse din mijlocul culoarului. Abu Hida alergă 
la ușă şi începu să caute printre chei. Între timp privi în jur. 
Declan era pregătit să închidă ușa. 


! Tradițiile (n. red.). 

— Du-te! strigă el. Cel puţin o să-l eliberez. Mi-am dat cuvîntul. 

Declan era împărţit în două. Amina era în camera din spatele 
lui. Grainne o găsise şi acum încerca pe rînd cheile care atîmau 
de perete în sectorul femeilor. Avea să fie liberă în cîteva clipe. 

Dar nu-i putea lăsa pe Abu Hida şi pe Tommy să moară. Se 
aplecă şi ridică semiautomatul care îi căzuse unuia dintre paznici. 

Se auzi un pirîit şi uşa slăbită de focurile lui Tommy se rupse 
în două. Declan alergă înainte şi trase calm prin deschizătură, în 
timp ce Tommy făcea acelaşi lucru din partea cealaltă. 

Abu Hida deschise uşa celulei, iar şeicul Ubayd ieşi 
clătinindu-se. 

- Repede, strigă Declan. Treci în spatele meu! Luaţi-o pe 
uşă! Tommy, acoperă-i! 

În timp ce ei trecură pe lingă el, trase o a doua rafală, cu un 
lung și clănţănitor răpăit al gloanţelor, golind încărcătorul. 
Aruncă arma, apoi se întoarse şi fugi după Tommy şi Abu Hida, 
trîntind ușa în urma lui. 


77 
03.42 


Peter Musgrave ieşi din baraca de comunicaţii cît de repede 
putu. Auzise împuşcăturile din clădirea principală şi bănuia că 
apăruseră Carberry şi unitatea de recuperare a ostaticilor. Ar fi 
fost foarte bine să termine ceea ce începuse cu Carberry şi să se 
răzbune pentru rănile pe care le primise în împuşcăturile din co- 
fetărie. Dar ordinele abia venite de la Harker trebuiau să aibă pri- 
oritate. Dacă nu-l găsea mai întîi pe nenorocit, David Koresh 
avea să arunce tot locul în lumea de apoi. 

Presupunea că liderul sectei era în camera sa şi că acolo avea 
maneta sau butonul sau ce şi-o mai fi ales pentru a declanșa ex- 
plozibilul. Nu avea rost să încerce să găsească încărcăturile. 
Daca fusese minat tot locul, erau cel puţin o duzină. Să le gă- 
sească pe întuneric ar fi fost o sarcină foarte grea. 

Trecu pe lingă zona spălătoarelor şi se îndreptă spre intrarea 
din partea de vest a clădirii principale. Vîntul tot mai puternic îi 
şuiera în urechi, dezorientindu-l. Ajunse la uşă și intră. Înăuntru 
era haos. 

Una dintre gărzile lui Koresh ţinea uşa care dădea spre ce- 
lule. Fu gata să tragă în Musgrave. Lăsă arma în jos doar în ul- 
tima secundă. 

— Unde-i David? întrebă Musgrave. 

— În camera lui. 

— E singur? 

— Sînt doi paznici la uşă. Se roagă. Nimeni n-are voie să intre. 

— La dracu’! Am un mesaj important pentru el. 

Musgrave o luă pe coridorul care trecea pe lingă dormitoa- 
rele paznicilor şi se termina la uşa care dădea spre încăperile lui 
Koresh. La uşă erau doi paznici în alertă, cu armele pregătite. 
Recunoscîndu-l, se relaxară. Nu era de-al lor, dar fusese aici încă 
de la începuturile operaţiunii şi ştiau că se bucură de încrederea 
lui Koresh. 

— Ce se întîmplă acolo? întrebă unul din ei. 

— Nu știu. Se pare că a intrat cineva peste noi. Poate trupe 
guvernamentale. Trebuie să vorbesc cu David. E urgent. 

Celălalt paznic îşi scutură capul. 

— Nu poţi intra, zise el. Îmi pare rău, dar David a dat ordine 
clare să nu fie deranjat. Se roagă adînc. 

— Nu-mi pasă nici dacă e cu Isus Hristos în persoană acolo, 
trebuie să-l văd. 

Paznicul clătină din cap. 

— Nu pînă cînd spune el că se poate. 

Musgrave înjură, se întoarse și se îndepărtă. După cinci paşi se 
întoarse, cu un Browning Hi-Power în mînă şi trase două focuri 
exacte, înainte ca paznicii să apuce să-şi dea seama ce se întîmplă. 
Căzură la podea şi rămaseră întinşi. Fuseseră bine antrenați, dar 
Peter Musgrave făcuse pregătire într-o şcoală mult mai dură. 

Deschise uşa şi intră. Koresh era în cealaltă parte a camerei, 
îngenuncheat, bolborosind rugăciuni. La început, nu remarcă pre- 
zenţa lui Musgrave, continuînd să se roage ca şi cum nu s-ar fi 
întîmplat nimic neobișnuit. Musgrave trebui să-l scuture puţin — 
era mai liniştit decît o plantație de castraveți. 

Din apropiere zgomotele împuşcăturilor şi urletele pătrun- 
seră în micul sanctuar al lui Koresh, dar el părea pe deplin in- 
conştient de existenţa lor. Pe podea, lingă el, era o cutie mică, 
neagră, din care ieşea un fir subţire ce se întindea pînă lîngă pe- 
rete şi apoi dispărea în podea. 

Musgrave se repezi înainte, înspăimîntat că cea mai nevino- 
vată mişcare sau trădarea prematură a prezenţei sale l-ar putea 
face pe Koresh să înhaţe cutia şi să provoace apocalipsa proprie 

pentru care, fără îndoială, primise aprobarea de la Dumnezeu sau 
de la el însuşi — dacă asta mai făcea vreo diferenţă. Un glonţ în 
cap ar fi înlăturat ameninţarea. 

Englezul luă poziţie de tragere şi ridică arma, ochind timpla 
lui Koresh. Dintr-o dată emisarul Domnului încetă rugăciunea, 
se întoarse şi se uită direct la el. 

O jumătate de secundă mai tirziu, Musgrave simţi virful rece 
al unei ţevi de pistol atingîndu-i pielea gîtului. 

— Dacă îl împuşti, îi zise o voce stăpinită, vei fi următorul 
care va muri. Şi apoi o să iau cutia şi o să termin treaba. 

Era Zechariah. Musgrave îl ajutase să se pregătească în zi- 
lele dinaintea atacului şi ştia că, din toată gloata lui Koresh, el 
era de departe cel mai dur. 

Își cobori arma. Imediat Zechariah întinse o mină şi i-o luă. 

— Ia loc, domnule Musgrave, zise Koresh, ridicîndu-se în pi- 
cioare. Sarcina ta s-a terminat. Acum relaxează-te şi aşteaptă. 
Vorbeam cu Tatăl meu. Este timpul să punem capăt acestei vechi 
creaţii și să construim o nouă lume în loc. Dumnezeu fie lăudat. 


Amina îl aştepta în faţa uşii celulei, înfrigurată, pierdută şi 
amuţită de furie, spaimă şi deznădejede. Nu-l putea îmbrăţişa, 
nu-l putea atinge cu miinile sau cu gura, dar îl voia pentru ea, să 
o ducă de aici, nu un cavaler în armură strălucitoare, ci un om 
singur, călare pe o mirţoagă jalnică şi nenorocită. 

— Ţi-a luat mult timp, zise ea. 

El zîmbi şi îşi puse mîna pe obrazul ei. O ţinu acolo pină 
cînd îi simţi pielea încălzindu-i-se. Nu era nevoie de cuvinte. 
Ochii lor spuneau tot ce trebuia. 

— Unde este camera lui Koresh? întrebă Tommy, nevrind 
să-i întrerupă, gîndindu-se că nu aveau prea mult timp. 

Ea arătă spre o uşă îngustă din peretele lateral. 

— Uşa aceea duce într-un scurt coridor, zise Amina. La 
capătul lui e o uşă care dă în dormitorul lui. De acolo ajungeţi 
în biroul lui. 

Declan se uită la ea. 

— Cum ai aflat asta? 

Ea nu ezită să-i răspundă şi nu-şi luă ochii de la el: 

- Am fost dusă acolo, zise ea. 

Nu se simţea vinovată, ştia că nu va fi o problemă pentru ei, 
Declan nu era prost. Dar o durere teribilă o străbătu dindu-şi 
seama că nu va putea să-i spună niciodată întregul adevăr și că 
ceea ce el nu va şti va sta întotdeauna între ei, mai mare decît 
mările sau lanţurile de munți. 

Cel mai important lucru era să se grăbească, își închipui 
Tommy. Chiar şi cîteva secunde de întirziere îi puteau permite 
lui Koresh să fugă sau, infinit mai rău, să ia decizia finală şi 
să-i ia pe toţi cu el în ultima sa mare călătorie. 

La uşă se auziră bocânituri. 

Abu Hida li se alătură. Arătă către despărţitura de lemn de 
la celălalt capăt al coridorului scurt. 

— Acolo este bucătăria, zise el. Cred că putem intra pe-acolo, 
dar ar trebui să ne aşteptăm la un comitet de primire. Voi adu- 
naţi-i pe toţi. Eu o să văd ce pot face. 

— Mai întîi, trebuie să-l oprim pe Koresh, zise Declan. 
Tommy, vii? 

Tommy dădu din cap. Între timp, Amina se apropie de Abu 
Hida, vorbindu-i în arabă. Îşi dăduse seama imediat cine era, 
deşi nu-și putea imagina cum ajunsese aici ca aliat al lui Declan. 

— Dă-mi o armă, zise ea. Cunosc traseul, ştiu la ce să mă aştept. 

— Poţi să foloseşti asta? o întrebă el, dîndu-i o puşcă de asalt 
Franchi. 

— Ştii bine că pot, Abu Hidda! 

Îi dăduse un nume special. Abu Hida însemna „Tatăl izolării“, 
dar Abu Hidda avea o cu totul altă rădăcină verbală şi însemna 
„Tatăl miniei“, Aşa i se spunea de către forţele de securitate li- 
baneze. El zimbi și îi dădu pușca. 

Tommy folosi una dintre armele sale, un Remington 870 12 
standard, pentru a zbura încuietoarea. Puse un cartuş și trase. Uşa 


ZIUA MÎNIEI 431 


se deschise. Un coridor de doi metri ducea către o a doua uşă. 
Declan şi Amina îl urmară. Pe cînd mergeau, Amina îi şopti o 
descriere a dormitorului. În timp ce stăteau lingă uşă, îi spuse lui 
Tommy la ce putea să se aştepte după ce va intra. 

Dar nici un avertisment n-ar fi fost suficient pentru a pregăti 
pe cineva pentru priveliştea pe care o descoperiră dincolo de uşă. 
Tommy zbură o parte din tocul uşii cu un singur cartuş, apoi 
uşa sări în lături. Se repeziră înăuntru, mai întîi Tommy, apoi 
Declan urmat de Amina, pentru care camera nu conţinea decit 
amintiri groaznice. 

Se opriră, cu gurile deschise în faţa celor văzute. Pereţii şi 
tavanul erau acoperiţi cu fotografii color. Fotografii ale focului 
sub toate formele: mingi de foc, conflagrații, focuri în aer liber, 
flame, furtuni de foc, ruguri funerare, autodafeuri, iaduri, mări 
de foc, gropi pline de flăcări, eretici pe rug cu ochii ieşiţi din or- 
bite, case arzind ca torţele cu familii la ferestre, arzind ca la cre- 
matoriu, cu gurile deschise scoţind flăcări, oameni aprinşi de 
aruncătoare de flăcări, călugări budişti care se autopedepseau, 
Dresda sub teroare, Coventry arzînd cerul, picturi ale damnaţilor 
țipînd în flăcări, maşini și camioane izbucnind în flăcări, maşini 
de curse explodind, feţe arse ale victimelor focului, negre şi inu- 
mane, rînjind cu dinţi albi strălucitori, cu toracele golit și înne- 
grit, cu membrele răsucite, greu de recunoscut, Ioana D'Arc în 
flăcări, un martir persan, cu pielea străpunsă şi plină de lumînări 
aprinse, Giordano Bruno pe Cîmpul Florilor, învăluit în lumină, 
copii fugind de soldaţi cu pletele în flăcări, ca nişte nimburi în 
jurul capetelor, sate vietnameze, cu fiecare colibă aprinsă, pal- 
mieri îmbibaţi de petrol cuprinşi de flăcări galbene şi roşii, pu- 
turi de petrol din Kuwait, flăcări roşii ieşind din fum negru, 
ruguri de cărţi înconjurate de studenți agitînd zvastici, apocalip- 
sul de la fermă, ca o pădure de flăcări, cu panouri de fum 
proclamîndu-L pe Dumnezeu pe firmamentul cerului. Nici un 
centimetru de perete nu fusese lăsat neacoperit. 

Nimeni nu respiră. Focurile păreau să le usuce giturile şi să 
li se strecoare spre pîntece. Rămaseră aşa numai cîteva clipe, dar 
fură arşi de flăcări de parcă ar fi fost din hirtie. 

Amina arătă spre uşa către birou. Tommy se postă lîngă ea, 
iar Declan îl secundă. Numărară arătîndu-şi degetele pînă la trei 
şi Tommy sparse uşa cu cizma. 

Zechariah stătea în picioare cu faţa spre uşă, cu pistolul pre- 
gătit. Cînd Tommy intră, Zechariah trase trei focuri, iar goana 
lui Tommy deveni cădere, iar el se prăbuşi. Se prăbuşi la picioa- 
rele lui Zechariah şi alte trei focuri îl terminară. 

Declan se strecură în cameră şi era în picioare, cu arma pre- 
gătită. Cînd Zechariah ridică pistolul, Declan trase o rafală, là- 
sînd o linie de gloanţe pe pieptul lui. Americanul rămase mut 
pentru un moment, ca şi cum ar fi aşteptat un semnal, apoi 
strigă: „Isuse!“ şi căzu înainte peste Tommy. 

În acea clipă Declan prinse o mişcare cu colţul ochiului. Se 
întoarse şi îl văzu pe David Koresh cu mîinile ridicate, într-una 
ținînd cutia neagră, cu un deget deasupra butonului. O a doua 
rafală de foc îl ridică pe Koresh şi îl aruncă pe spate într-un 
scaun. Cutia îi căzu din mînă şi se răsturnă pe podea. Declan sări 
şi o înhăţă, apoi cu un cuţit tăie firele. Acum, chiar dacă vreuna 
dintre gărzile lui Koresh ar fi găsit cutia, i-ar fi fost greu să de- 
clanşeze explozia. 

— Declan! 

Vocea Aminei venind din cealaltă parte a camerei îl avertiză 
asupra pericolului. Se întoarse şi o văzu. Musgrave, ascuns după 
ușă, o înhăţase cînd intrase, o dezarmase şi acum o ţinea de git. 

— Aruncă arma! strigă el. Acum! Sau îi rup prăpăditul 
asta de gît. 

Abia atunci Musgrave îl recunoscu pe Declan. Făcu ochii mari. 

— Ia te uită. Domnul Carberry. Ce lume mică! Scuzele mele 
pentru ce s-a întîmplat ultima oară cînd ne-am întîlnit. N-am 
avut nici o intenţie să o ucid pe minunata ta fiică, dar ai reac- 
tionat prea rapid. 


ZIUA MÎNIEI 433 


— Da-i drumul, zise Declan, ştiind că Musgrave n-ar fi făcut asta. 

— Ca să mă împuşti? Nu sînt atit de prost. Acum, aruncă arma. 

Declan ştia că Musgrave îi poate rupe gitul Aminei, aşa cum 
ameninţase, dintr-o simplă răsucire a mîinii. Aruncă arma. 

— Dă-o mai încolo cu piciorul! 

Declan făcu așa cum i se spusese. Musgrave începu să se re- 
tragă spre uşa care dădea în dormitor. Acum acolo nu mai era ni- 
meni, se gîndise el, iar odată ieşit putea abandona femeia şi putea 
scăpa. Încet, forțind-o pe Amina să se aplece alături de el, se 
ghemui şi luă Franchi-ul cu mina liberă. Ea încercă să se mişte, 
dar era ţinută strîns. Se retraseră spre uşă. Declan nu putea face 
nimic. Din camera din spate Abu Hida îi striga să se întoarcă. 
Declan putea auzi sunetul lemnului crăpînd. 

Deodată se auzi un țipăt de durere. Musgrave se dădu îna- 
poi scuturîndu-se şi eliberînd-o pe Amina. Acul de păr pe care 
i-l dăduse Nushin era înfipt în coapsa lui. Trei centimetri de oțel 
dur. După atacul asupra lui Koresh şi-l pusese înapoi în păr şi ni- 
meni nu se gindise că caute arma acolo. 

Tuşind, se rostogoli de lîngă el. El găsi acul şi îl trase afară. 
În ciuda durerii, nu dăduse drumul armei. O ridică, ţintind spre 
capul ei. Declan îl împuşcă o dată în stomac şi o dată în git. 
Nu-şi ceru scuze. 

Declan şi Amina alergară înapoi în secţiunea în care erau ce- 
lulele femeilor. Ușa începea să cedeze în faţa celor care încercau 
să o doboare. 

Abu Hida îi văzu venind şi ridică arma. Îndreptînd-o spre 
perete trase cîteva cartuşe, fiecare într-un loc bine stabilit. Luă 
un scaun greu care fusese folosit de unul dintre paznici şi începu 
să lovească în lemnul slăbit, între găurile pe care le făcuse. Pe- 
retele cedă în cîteva secunde, lăsind o gaură suficient de largă 
pentru trecerea unui om. 

În spatele lor se auzi un piriit. Declan privi într-acolo. Ci- 
neva luase un topor şi îl folosea pentru a dărîma tăblia uşii. 

— Grăbeşte-te! zise el. Treci prin gaură! Maureen, arată-le ie- 
şirea! Luaţi-o spre stincă! 

Abu Hida îşi încărcă din nou Bullpup-ul. Ușa se sfărîmă sub 
o ultimă lovitură de topor, prăbuşindu-se. Dar nimeni nu apăru 
în deschizătură. Cîteva clipe mai tîrziu, cineva deschise focul cu 
o mitralieră, brăzdind peretele şi aruncînd aşchii de lemn în fața 
lui Abu Hida. El răspunse cu patru cartuşe, destrămînd ce mai 
rămăsese din uşă. Mitraliera tăcu. 

Maureen și omul fără miini ieşiseră. Mai erau trei ostatici, 
Amina, Declan şi Abu Hida. 

Şi atunci, în calmul care urmă împuşcăturilor, auziră un Zgo- 
mot neașteptat şi năucitor. Un elicopter care se apropia în viteză. 
Apoi un al doilea şi un al treilea. 

Declan şi Abu Hida schimbară priviri. 

— Harker, zise Declan. Pînă la urmă nemermicul ne-a urmărit. 

— Cred că ar trebui să ieşim de aici înainte ca ei să aterizeze, 
îi răspunse Abu Hida. 

Davidienii auziseră şi ei elicopterele. Declan îl putea auzi pe 
unul dintre ei lătrînd ordine şi paşi agitindu-se în toate direcțiile. 


Trecură ultimii ostatici prin deschizătură. Maureen și Amina 
erau deja la gaura din zidul de vest al bucătăriei, ajutindu-i pe 
ceilalți să treacă. 

Declan alergă într-acolo. 

— Duceţi-i pe toţi pe plaja de pe partea asta! Eu ocolesc cu 
barca şi vă iau pe toţi. 

Maureen arătă spre elicoptere. 

— Şi cu astea ce facem? întrebă ea. Trebuie să aibă prieteni 
şi la țărm. Trebuie să plecăm pe unde am venit. 

Declan dădu din cap. Avea dreptate. Ar fi putut ateriza deja, 
îndreptindu-se spre ei. 

~ Daţi-i drumul, zise el. Se uită în jur după Abu Hida. Eu vă 
acopăr spatele. Tu ia-o înainte şi acoperă-i pe ceilalți! 

— Ar trebui să rămîn aici, zise Abu Hida. 

— Nu mai e nici o diferenţă. Dar ai dispozitiv de vedere în 
noapte. Aş prefera să mergi să-i însoțeşti pe ceilalți. 

Nu aveau timp de pierdut. Pe cer, spre vest, trei reflectoare 
se aprinseră simultan. 

În timp ce şirul ostaticilor eliberaţi ieşea afară, Amina se în- 
toarse către Declan. 

— Nu sta mult, zise ea. Nu e nevoie, curînd vor fi ocupați cu 
oamenii lui Harker. 

— Nu te îngrijora! Stau două minute, apoi vă urmez. După 
ce vă îndepărtați de clădiri n-o să ştie în ce parte aţi luat-o. 


Se alătură celorlalți care orbecăiau în întuneric, îndepărtin- 
du-se de clădiri spre vest. În spatele lor se auzeau împuşcături. 

Ostaticii trebuiau să fie încurajați şi sprijiniți prin noapte. 
Trebuiau să se oprească foarte des, pentru a se odihni sau pentru 
a o lăsa pe Maureen să utilizeze compasul. În jurul clădirilor îm- 
pușcăturile continuau. 

~ Încolo, strigă Maureen, arătînd în întuneric. 

Declan abia distingea forma capelei St Brendan, o ruină cel- 
tică, singurul reper de pe insulă. Erau aproape de țărm. 

Deodată, de nicăieri, auziră zgomotul unui elicopter. Apoi 
fu lîngă ei, coborîndu-le în faţă. Maureen le spuse tuturor să se 
culce la pămînt, apoi îl urmări aterizînd la treizeci de metri în 
faţă. Se deschise o uşă şi un soldat sări jos. Avea faţa înnegrită 
Şi o puşcă în mînă. 

Unul dintre ostatici, şeicul Ubayd, se ridică în picioare. Ni- 
meni nu-i explicase. Înţelesese greşit cine şi ce erau oamenii din 
elicopter. Se ridică şi începu să meargă spre ei, inconştient, zim- 
bind. Soldatul începu să ridice puşca. 

—E în regulă, zise şeicul Ubayd. Sintem ostatici. Sîntem... 

Maureen era în picioare, alergînd spre el. 

— Nu! strigă ea, nu! 

Se aruncă asupra şeicului în timp ce soldatul deschise focul, 
trintindu-l la pămînt şi acoperindu-l. Răsucindu-se, îşi scoase 
Steyr-ul de după umăr şi se ridică pe jumătate, încercînd să-l 
dibuiască pe soldat în întuneric. Dar el o văzuse deja căzînd. 
Ţintind prin luneta cu vedere în noapte, trase o rafală scurtă. 
Gloanţele o loviră în gît. Era moartă înainte ca trupul ei să se 
prăbuşească înapoi peste cel al şeicului Ubayd. 

Abu Hida îl despică pe soldat în două, trăgind de la şold cu 
Bullpup-ul. În timp ce omul cădea, Abu Hida scoase dintr-un 
buzunar o grenadă. Al doilea om apăru în uşa elicopterului. Abu 
Hida trase cuiul, aruncă grenada şi se trînti la pămînt. Cîteva se- 
cunde mai tirziu elicopterul erupse într-o minge de flăcări. 


Ajunseră în virful stincii agăţindu-se unul de altul, ca niște 
copii plecaţi în expediţie. Nimeni nu vorbea, de parcă vorbele ar 
fi adus demoni din întuneric, ca şi cum nu mai era nimic de adă- 
ugat la ultimul strigăt sec al lui Maureen O'Dalaigh. 

Abu Hida lăsase două scări de aluminiu peste marginea stîn- 
cii. Le găsiră după o scurtă câutare şi începură coborirea. Numai 

Hajj Umar Fadlan găsi coborirea foarte dificilă. Ca un pompier, 
Abu Hida îl luă de umeri şi cobori cu el, așezindu-l în barcă. 
Peste tot în jurul lor, nevăzute, valuri grele se spărgeau de stinci. 


Auzi zgomotul elicopterelor. Un clănţănit monoton ca acela 
care străbâtu clădirea îi trezi amintiri dureroase dintr-o altă încer- 
cuire. Capul îl durea, iar dacă se mişca prea mult, tot corpul îi urla 
de durere. Fusese rănit, străpuns, crucificat din nou. Deschizind 
ochii, îşi aminti că fusese împușcat. Totul în încăpere se învîrtea, 
de parcă fusese prins în rotorul elicopterului care acum răsucea 
totul. Închise din nou ochii, dar îi redeschise imediat, cu grijă. 

Lîngă el, pe podea, era firul pe care Dumnezeu i-l dăduse 
pentru a declanșa prima notă din trimbiţa Judecăţii de Apoi. Ci- 
neva îl tăiase şi aruncase cutia într-un loc în care n-o putea 
ajunge. Îşi întinse o mină și luă firul, dar era inutil, acum apo- 
calipsa nu mai putea fi provocată atit de uşor. Se simţea ameţit 
şi slăbit din cauza pierderii de sînge. În partea cealaltă a came- 
rei îl putea vedea pe Zechariah prăvălit peste trupul unui străin, 
iar dincolo de ei pe Musgrave, Iuda lui. 

Voia să se ridice, dar durerile din piept şi din stomac făceau 
să-i fie aproape imposibil fără a-şi pierde cunoştinţa, şi ştia că 
era singurul lucru care nu trebuia să se întîmple. Cind întoarse 
capul, totul în jurul său înota. Pe piele alternau o căldură înfio- 
rătoare și o răceală teribilă. Simţi o sete ucigătoare, aşa cum avu- 
sese şi Isus pe cruce, dar nu era nici un centurion prin apropiere 
pentru a-i şterge buzele cu un burete îmbibat în oţet. 

Se răsuci şi observă o lampă pe masa de alături. În mintea sa 
întunecată se născu o idee. Întinzind mîna dreaptă trase lampa de 
pe masă cu o smucitură. Căzu pe podea spărgîndu-se în zeci de 
bucăţi. Trase spre el ce mai rămăsese din ea. Îşi tăie mîinile, dar 
scoase becul spart şi aprinse lampa. Încet, ţinind în mina stingă fi- 
rul detonatorului, lovi mica lampă pînă cînd firele se desprinseră. 

Uşa se dădu de perete și un soldat cu faţa înnegrită se repezi 
în cameră cu pușca ridicată. Îl văzu pe Koresh pe podea, 

sîngerind, cu braţele întinse ca o caricatură a lui Hristos pe cruce. 
Primul soldat fu urmat de un altul. Inspectară camera, alertaţi. 

David Koresh zimbi câtre ei şi, între timp, cu mîna dreaptă 
introduse firele rupte în lampă, făcînd contactul. 


Barca se îndepărta în Atlantic, ridicată şi aruncată de hulă. 
Declan şi Abu Hida trebuiau să tragă din greu pentru a ţine am- 
barcaţiunea deasupra valurilor și a o îndrepta spre larg. Fuseseră 
luaţi de curent şi visleau lăsindu-se purtaţi de el. Ajunseră în col- 
tul de nord al insulei și îndreptară barca pentru a o lua spre est, 
ca să ajungă la sud de Capul Clogher. 

În timp ce se îndepărtau, apocalipsa izbucni pe Inis Tuaisceart. 
Întorcîndu-se spre insulă, Declan şi Abu Hida o văzură în fracţi- 
unea de secundă dinaintea tunetului: o sferă de lumină mai strălu- 
citoare decit soarele. După aceea, urmă explozia, rostogolindu-se 
ca sfârşitul lumii pe deasupra apelor. Cînd se uitară din nou, Inis 
Tuaisceart era în flăcări. Ecourile se stinseră încet pe deasupra 
valurilor şi o tăcere neagră umplu lumea întreagă. 

David Koresh îşi găsise, în sfîrşit, Ziua Miîniei. 

Aeroportul din Dublin era plin. Studenţii se întorceau la 
Trinity şi la Universitatea Dublin, părinţii cu copii la şcoli cu in- 
ternate plecau împreună în vacanțe tirzii, iar pentru oamenii de 
afaceri începuse agitația de dinaintea Crăciunului. 

Avionul lui Abu Hida trebuia să plece într-o jumătate de oră. 
În citeva minute avea să fie anunţat Zborul, iar el avea să treacă pe 
poarta de îmbarcare. Un prieten de-al lui Pâdraig Pearse îi furni- 
zase pașaportul şi actul de identitate ale unui om de afaceri grec. 
Ajungea în Atena după-amiază, iar de acolo zbura direct la Beirut. 

— Spune-le tot ce ştii despre Inis Tuaisceart, zise Declan. Că 
Harker a împiedicat atacul, că atacul a provocat explozia, că în 
spatele luării de ostatici erau fundamentalişti creștini şi Că erau 
folosiţi de MIS şi de CIA. Oamenii tăi ştiu despre Iataganul și 
probabil că au ajuns deja la o înţelegere. 

Ciaran Clark spusese deja o mulţime de minciuni, încercînd 
să acopere ceea ce se întimplase cu adevărat. Ostaticii muriseră 
ca urmare a unui accident nefericit provocat de combustibilul de 
încălzire. Trupele irlandeze făcuseră tot posibilul pentru salva- 
rea supravieţuitorilor, dar nu mai fusese găsit nici unul. 

Adevărata identitate a răpitorilor nu fusese dezvăluită, nici 
măcar în privinţa cetăţeniei americane a celor mai mulţi dintre 
ei. Se vorbea deja despre o aripă separatistă a unei grupări mu- 
sulmane care trimisese agenţi în Irlanda. Din moment în mo- 
ment, se aştepta dezvăluirea adevăraţilor vinovaţi şi identificarea 
lor ca terorişti arabi din Beirut, Cairo sau Tripoli. 

Inis Tuaisceart fusese închisă pentru turişti. Nimeni nu putea 
ajunge în apropiere, nici jurnaliştii, nici echipele de televiziune, 
nici reprezentanţii guvernelor ai câror cetăţeni fuseseră luaţi 

ostatici şi muriseră în explozie, nici avocaţii angajaţi de familiile 
victimelor. O echipă de specialişti în medicină legală se ocupa 
cu identificarea rămășițelor. Şi cu recuperarea lor. 

~ Oamenii mei o să mă creadă, zise Abu Hida. Şi o să poată 
convinge guvernele arabe. Vor exista şi probe, odată ce vor şti 
unde să caute. Dar s-ar putea să nu avem șansa de a da publicităţii 
informaţiile. Tot ce vom spune va fi tratat ca paranoia musulmană, 
aiureli ale unor oameni încrîncenaţi împotriva Occidentului. 

Anthony Harker dispăruse. Avea să răsară din nou undeva, se 
gîndea Declan, cu mîinile curățate de tot ceea ce se întimplase în 
Irlanda, ca şi cum n-ar fi trecut niciodată pe acolo. Şi într-o zi, un 
om ca Peter Musgrave avea să se înființeze la uşa lui Declan. 

— Nu trebuie decit să le spui ce ştii, zise Declan. Cînd va fi 
timpul, mă voi implica şi eu. Voi depune mărturie în faţa orică- 
rui tribunal vei dori. 

~ O så te repună în funcţie, zise Abu Hida. Ţi-ai pune cari- 
era în pericol. 

— Carieră? Nu prea înţeleg ce înseamnă. 

— Ai grijă! spuse Abu Hida stringindu-i mina lui Declan. 

— Şi tu. O să ne mai întîlnim, sînt sigur de asta. 

Abu Hida îşi scutură capul. 

— Poate. Dar nu am nici un chef să mă mai întorc în Irlanda. 
Va trebui să mă vizitezi în Liban. 

— Asta şi am de gînd, de îndată ce se mai liniştesc apele pe aici. 

— Va trebui să te grăbeşti, altfel nu mă vei mai găsi. 

— Vrei să pleci? Am crezut că acolo e casa ta, că vrei să te aşezi. 

Arabul dădu din cap. 

— Nu cred că înţelegi, Declan. O să mă găsească, mai devreme 
sau mai tirziu. Un an, doi ani. Nu va dura mult. 

— Să te găsească? Cine? 

— Nu pot spune exact. Dar cînd vor afla cà am eliberat cinci 
ostatici, toți dedicați cauzei noastre, vor putea spune că i-am lä- 
sat pe ceilalţi să moară. 

— Oricum, nu i-ai fi putut salva pe toţi. 


ZIUA MÂÎNIEI 441 


— Cine ştie? Tot ce ştim e că sînt morți. Că prea mulți oa- 
meni au murit degeaba. 

Declan nu zise nimic. O voce de femeie anunţa că îmbarcă- 
rile pentru zborul de Atena începuseră la poarta 5. 

Se îmbrăţişară. 

— Ține minte, zise Declan. Spune-le tot! 

Abu Hida zimbi şi se întoarse. Declan îl urmări pînă cînd 
dispăru, apoi intră într-o cafenea, unde Amina tocmai îşi termi- 
nase ceaşca de cafea. Se aplecă şi o sărută, apoi se așeză. Zbo- 
rul ei către Londra pleca într-o jumătate de oră. De acolo pleca 
la Beirut cu un avion al unei companii din Orientul Mijlociu. 
Avea să ajungă înaintea lui Abu Hida. 

~ O să-l creadă? întrebă Declan. 

Ea dădu din cap. 

— Cred câ da. 

— Nu va fi uşor să le punem pe toate cap la cap. Avem ne- 
voie de dovezi. Pină acum trebuie så fi aruncat fiecare dosar care 
a conţinut vreo informaţie, să fi creat altele noi, să fi falsificat 
scrisori, să fi inventat poveşti pentru fiecare dintre cei implicaţi. 

— Da. Dar nu va fi uşor. Sint multe de acoperit şi avem o 
mulţime de martori. 

Continuară să vorbească pînă cînd fu anunţat zborul ei. Le 
era mai uşor să pretindă că erau doar colegi, că stau de vorbă ca 
la sfîrşitul unei călătorii de serviciu. Dar cind ea își ridică ba- 
gajul, se întoarse spre el. 

— Promiţi că ai să vii de data asta? îl întrebă. 

El confirmă din cap. 

— Cînd Concepta îşi va reveni, zise el. Nu pot s-o grăbesc. 
Máiréad era tot ce avea. Iar atacul a doborit-o. 

— Nu vreau să mai aştept alţi cincisprezece ani, zise Amina. 

— Nu va dura atit, zise el. Promit. 

Zborul ei fu anunţat pentru ultima dată. Se sărutară la poartă. 
Un sărut lung. Apoi se despărţiră şi o luară din nou pe dru- 
muri separate. 

* 


Concepta îl aștepta în casa lor albă de deasupra golfului. Era 
octombrie, iar dedesubt marea făcea valuri enorme. Teresa 
Cosgrave şi copiii ei plecaseră. Pádraig Pearse Mangan le plă- 
tise biletele spre o nouă viaţă în Australia. Casa le aparţinea din 
nou lui Declan și soţiei lui, şi umbrei lui Máiréad, încă neliniş- 
tită şi încă speriată. Concepta era în sufragerie, la o fereastră 
înaltă ce dădea spre mare, privind fix în depărtare. Auzindu-l ve- 
nind, îşi întoarse privirea şi îi zimbi. 

— Prietenii tăi au plecat? întrebă ea. 

— Da, îi răspunse el cu o voce liniştită, vocea unui om care 
începea să îmbătrinească. Au plecat. 

— Vino şi stai aici cu mine, zise ea. Vino şi stai, şi priveşte 
marea! 


Un thriller profetic despre impactul politicii globale 
şi al terorismului internațional asupra echilibrului 
fragil al lumii actuale. 

Avînd ca fundal Irlanda, acţiunea alertă dezvăluie 
conspirații, minciuni şi asasinate, comise în numele 


unor credinţe care se consideră infailibile. 


Un roman ca o tapiserie complicată, 
în care se întrețes suspansul, religia şi drama. 
Premisele sînt realiste, personajele — puternice, 


tar finalul — absolut imprevizibil. 

